
viikkoa 


1  §.  Kirjoja  lainataan  paikkakunnalla 
vakituisesti  asuville  suomalaisille,  paitsi  väli- 
aikaisesti oleskeleville  ainoastaan  osaston 
jäsenten  takuulla. 

2  §.  Kirjan  turmelemisesta  on  suoritetta- 
va korvaus.  Jos  kirjan  kadottaa  on  tilalle 
hankittava  uusi  tai  suoritettava  kirjan  hinta. 

3.  §.  Jos  kirjaa  ei  palauteta  takaisin 
määrätyn  ajan  kuluttua,  tai  laiminlyödään 

uudistus,  on  suoritettava  sakkoa   

senttiä  viikolta. 

4  §.  Kirjojen  lainauksesta  peritään  mak- 
sua  senttiä  kirjaston  kunnossa 

pitämiseksi. 

1. 


Pohjoinen  rintamanmuodostus 

Talvella  v.  1918,  jo  vuoden  ensimäisen  kuukauden 
kuluttua,  olivat  tapahtumat  kehittyneet  Suomen  luokka- 
sodassa varsinaisiksi  rintamataisteluiksi.  Pienemmät  jouk- 
kokahakoimiset  maan  kaikilla  äärillä  ja  kulmakunnilla  lei- 
mahtelivat ilmiliekeissä.  Nämä  sytytystuohukset  virittivät 
riitapuolien  ensimäisiä  vihan  ilmauksia  ja  mielten  kuohu- 
ja. Nuotiotulet  vetääntyvät  jommalla  kummalla  puolen 
joko  hiipuneina  tahi  liekehtivinä  suurempiin  rovioihin.  Ja 
pian  sodan  soihdut  leimusivat  monimutkaisina  pokkivii- 
voina  Pohjanlahdesta  itäiseen  rajaan  saakka.  Työmiesten 
rintamat  asettuivat  suojelemaan  viittä  valtansa  alaista, 
Suomen  eteläisintä  mutta  väkirikkainta  maakuntaa.  Her- 
raspuoluelaiset,  "isänmaan  ystävät",  olivat  miehittäneet 
kolme  pohjoisinta  lääniä. 

Kumpaisellakin  alueella  ilmeni  seläntakaisia  aseellisia 
tahi  aseettomia  joukko-osastoja,  jotka  taistelivat  sitkeästi 
asiansa  puolesta.  Mutta  kaikesta  huolimatta,  punaiselta 
vyöhykkeeltä  etelästä  pakenivat  valkomieliset  talollisten 
pojat  ja  isäntämiehet  pohjaiseen,  omiensa  luokse,  vahvis- 
tamaan tarmokkaasti  taistelurivejä  eteläistä,  punaista 
isänmaataan  vastaan.  Sensijaan,  että  punaiset  pohjalaiset 
valkoisella  alueella,  olisivat  tehneet  samoin  ja  tunkeutu- 
neet läpi  rintaman  etelään,  he  eivät  tehneet  sitä,  vaan 
suostuivat  paikoillaan  odottelemaan  pohjoista  kohti  mars- 
sivaa punaista  armeijaa. 

Valkoisten  valtakunnassa  aluksi  olivat  työmiehet  kui- 
tenkin useissa  kaupungeissa  sitkeässä  vastarinnassa.  Var- 
sinkin Oulussa  ja  Torniossa  kahakoitiin.  Ensinmainitussa 
hyökkäsivät  valkoiset  30  päivänä  tammikuuta  venäläisen 
sotaväen  kimppuun  ottaakseen  näiltä  aseet,  mutta  lyötiin 
takaisin.  Työväestö  sai  käsiinsä  700  kivääriä,  mutta  jou- 
tui niiden  kanssa  ankaran  tulen  alaiseksi,  sillä  valkoiset 
uudelleen  hyökkäsivät  etelästä.  Kolmantena  päivänä  hel- 
mikuuta ratkaistiin  Oulun  kohtalo,  jolloin  kaupunkia  puo- 
lustavat työmiehet  työnnettiin  pois,  tahi  antautuivat  he 
vangeiksi.  Kokkolan  työläiset  kunnostautuivat,  vaikka 
ylivoima  heidät  mursi  saman  kuun  30  päivänä.  Samoihin 
aikoihin  Tervolan  rahvas  mitteli  voimiansa.  Tornion  tuli- 
nen, lyhytaikainen  taistelu  tuotti  valkoisille  suuret  määrät 
aseita  ja  ammuksia. 

Vallankumouksellisten  joukoista  Pohjolassa,  niillä  ase- 
määrillä, joita  ne  venäläisiltä  Pietarista  käsin  haltuunsa 
saivat,  olisi  ammattitaitoinen  johtaja  pian  luonut  vankan 
muurin,  josta  valkoisille  olisi  koitunut  suurta  vastusta,  ja 
olisi  heidän  kriitillisimmällä  hetkellä  täytynyt  pakosta 
viskata  sitä  vastaan  voimia,  joita  eteläisellä  rintamalla 
olisi  kipeästi  tarvittu.  Täten  punaisille  olisi  jäänyt  enem- 
män etelässä  valmistautumisen  aikaa  ja  vapautta  eden- 
tyäkseen  kohti  Vaasaa. 

Pian  kuitenkin  etenivät  sotatoimet  etelään  kiireellisellä 
vauhdilla,  niin  että  valkoiset  ennättivät  saada  haltuunsa 
viimeisessä  tingassa  Jyväskylän-Pieksämäen  rataosan. 

Tätä  suurta  menestystään  riensivät  valkoiset  kehittä- 
mään kohti  Tamperetta.  Mutta  matkalla  heitä  kohtasi 
jäykkäpäinen  hämäläinen  kansa,  joka  otti  heidät  nurja- 
mielisenä vastaan.  Harmistuneena  rauhansa  häiritsemi- 
sestä, tämä  hidas  ja  härkäpäinen  hämäläinen  työmies 

raapi  jonkun  aikaa  karvaista  niskaansa  ja  pani  sitten 
vihaisena  tenän  pohjalaisille  —  niin  kovakouraisen,  ettei 
rehellisellä  taistelulla  ja  ilman  vieraiden  apua  olisi  tuskin 
tästä  maakunnasta  koskaan  suoriuduttu. 

Merenrannikko  Vaasasta  aina  Poriin  saakka  pian  jou- 
tui valkoisille  hyökkääjille.  Kuulut  porilaiset  kyllä  puo- 
lustautuivat urhoollisina  ratkaisun  viime  hetkeen  saakka, 
mutta  heillä  aseiden  suuri  puute  oli  esteenä.  Kaikesta 
huolimatta  kiteytyi  rintama  näihin  asemiin,  jääden  sellai- 
seksi kahden  kuukauden  ajaksi.  Tämän  ajan  kuluessa  ei 
työläisarmeija  käyttänyt  tilaisuutta  etenemiseen  monista 
eri  syistä,  joista  mainittakoon  kurittomuus,  mikä  meni 
niin  pitkälle,  että  esim.  rintamalta  saattoi  joku  komppania 
lähteä  omin  luvin  lomalle,  välittämättä  ollenkaan  siitä, 
tulivatko  uudet  miehet  aukkoa  täyttämään. 

Syynä  tällaiseen  on  pidettävä  sitä,  että  viisitoista 
vuotta  maasta  oli  ollut  pois  sotilasopetus  eli  asevelvolli- 
suus, kuin  myöskin  sitä,  että  oli  opittu  joukkopäätöksillä 
ja  kansanvallalla  asioita  ratkaisemaan.  Vallitsi  yleinen 
hidastelu  ja  tottelemattomuus.  Jos  kuka  esiintyi  liian 
käskevänä,  varoitettiin  häntä  "viimeisellä"  muistutuk- 
sella. 

Valkoisia  linnoituksia  punaiseen  Suomeen  oli  alun- 
pitäen jo  kerinnyt  muodostua  lukemattomia.  Näiden 
pesäpaikkojen  puhdistamisessa  kului  aikaa  ja  sitoi  se 
joukkoja  taisteluiden  valmistuskaudella.  Suurimpia  niistä 
oli  Kirkkonummen  varustuksen  valloittaminen,  jossa  an- 
tautui lopulle  seitsemänsataa  valkoista  vankia.  Sekä  isom- 
mat että  pienemmät  valkoisten  kivinavetta-linnoitukset 
tulivat  kukistetuiksi. 

Nyt  olisi  pian  pitänyt  kiirehtiä  pohjoiseen,  jossa  vielä 
ei  ollut  valkoisilla  ulkoa  tuotuja  voimia,  vaan  harvalukui- 

siha  pitivät  hallussaan  ylempänä  mainituita  alueita.  Roh- 
kealla marssilla  olisi  saavutettu  linja  Kauhava-Haapa- 
mäki. Asemataisteluun  antautuminen,  siihen  kouluutetun 
vihollisen  kanssa,  sukeutui  vallankumousarmeijalle  peri- 
kadoksi. Työläiskaartilaisten  mieliala  näihin  aikoihin  oli 
kuitenkin  korkeassa  vireessä,  mutta  aikaa  voittaen  ajan 
tuhlaus  ja  toiminnan  puute  herpaannutti  heiltä  moraalin. 

Pohjoinen  rintama  muodostui  epäedulliseksi  työmie- 
hille senkin  tähden,  koska  Pihlajaveden  ja  Virtain,  sekä 
Pohjankankaan  kautta  kehittivät  "isänmaalliset"  voi- 
miansa Ikaalista  kohti  tarkoituksella  päästä  Porin-Tam- 
pereen radan  läheisyyteen.  Samoihin  aikoihin  Jyväskylän 
suunnalta  Päijänteen  puoleista  puolta  Jämpsään,  Korpi- 
khdelle  ja  aina  Kuhmoisiin  saakka. 

Vilppulassa  roihusivat  lakkaamatta  taistelut,  joissa 
käytettiin  mukana  raskastakin  aseistusta.  Samoin  molem- 
mil1:a  siivillä,  varsinkin  Muroleen  juoksuhauta-linjat  tuli- 
vat kiistan  esineiksi,  vaihtuen  puolelta  toiselle.  Mutta  val- 
koiset pian  käsittivät  niiden  suuren  tärkeyden  asemansa 
hallitsemisessa  ja  lopullisesti  miehittivät  ne.  Juoksuhau- 
toja vastaan  tekivät  sittemmin  punaiset  lakkaamatta  hyök- 
käyksiä, saadaksensa  kiertotien  avatuksi  Pohjanmaan  ra- 
dalle, mutta  härmäläiset  vöyriläisten  lahtarien  keralla 
pitivät  niissä  miehuullisesti  puoliansa.  Punakaartilaisille 
vaikein  seikka  oli  se,  että  heidän  oli  tukikohdastansa 
taistelupaikoille  kuljettava  asumattomien  erämaiden  halki, 
missä  ei  ollut  kunnollisia  teitä  eikä  ihmisasuntoja.  Mie- 
histön täytyi  märkänä  mr.joittua  taivasalle  kevätyön  kyl- 
mään pakkaseen.  Useasi  sotilaat  saivat  olla  ketjussa 
monet  vuorokaudet  lävitse,  konttailla  kohmettuneina  lumi- 
kuopissa. Miten  useasti  kiivaan  taistelun  jälkeen  näytti 
ratkaisu  olevan  saavutettavissa,  mutta  silloin  saapui  uupu- 

mus  ja  ammuksien  puute.  Johto  selkäpuolella  oli  puut- 
teellisuuksien poistamisessa  heikkoa  ja  kerrassaan  taita- 
matonta. Kerta  toisensa  jälkeen  palasivat  osastot  levähtä- 
mään parin  penikulman  etäisyydessä  olevan  metsäopiston 
huoneustoihin,  ja  ennen  kuin  uudet  olivat  paikoilla,  oli 
vihollinen  joko  saanut  apuvoimia  tahi  vaihtanut  vanhat 
joukot  uusiin,  jotka  olivat  varustettuja  uusilla  panoksilla. 
Niin  ollen  oli  saavutettu  eteneminen  taasen  alettava 
alusta. 

Tämän  kaltainen  kamppailu  tapahtui  pohjoisen  rinta- 
man polttopisteestä  Vilppulasta,  vasemmalla. 

Oikealla,  itäisellä  siivellä  kahakoitiin  Mänttässä  ja 
sinne  johtavalla  rataosalla.  Senjälkeen  kun  Tamperetta 
kohti  hyökkäävät  valkoiset  voimat  viskattiin  takaisin  Pyl- 
väistöltä Vilppulaan,  tapahtuivat  taistelut  rautatien  var- 
silla sangen  monivaiheisina  Pynnösten  ja  Riihiniemen  ky- 
lien seutuvilla,  Nälkäkankaalla,  Kuoreveden  Kolonkul- 
malla  ja  Pihlaiskylän  sekä  Kivelän  seutuvilla.  Kahdessa 
viime  mainitussa  oli  varsin  tuima  taistelu,  joka  pimeän- 
tulon tähden  jäi  ratkaisematta.  Samoin  Risti  järvellä. 
Mutta  Länkipohjasta  —  joka  nimi  punaisten  sotahisto- 
riassa on  tullut  surullisen  kuuluisaksi  ja  ratkaisevaksi 
taistelun  paikaksi  —  alkoi  se  herpautuminen,  joka  johti 
päättymättömään  peräytymiseen.  Tämä  Länkipohja  on 
tiuhaan  asuttu  kyläryhmä  ja  Längelmäen  pitäjän  huoma- 
tuin keskus. 

Mainitun  kylän  olivat  punaiset  kerinneet  miehittää 
vähää  ennen,  kuin  jo  valkoiset  olivat  sinne  aikeissa  sa- 
moilla. Mutta  Jämsästä,  Kolhin  kautta  täytyi  heidän 
vetääntyä  takaisin  Kuoreveden  Suinulaan,  josta  sitten 
jatkoivat  sotaliikkeitänsä.  Senjälkeen  yrittivät  valkoiset 
murtautua  Juupajoelle  Liesijärven  kautta  ja  onnistuivat- 

kin  yöllä  helmikuun  lopulla  torppari  Evertti  Hattisen 
opastamana,  joka  oli  antautunut  valkoisten  vakoilijaksi, 
johtaa  pahantekijät  Niinimäen  kautta  Pirttikankaan 
vaihteelle.  Täällä  rautatien  räjäyttämishommassa  heidät 
yllätti  Koppelon  punainen  kaarti  sillä  seurauksella,  että 
tihutyön  tekijät  karkoitettiin  ja  kahakassa  kaatui  eräs 
jääkäri  insinöörimajuri.  Uhkarohkean  kiertoliikkeen  te- 
kivät valkoiset  kauas  punaisten  selän  taakse  Kangasalle, 
missä  Säynä  järven  pysäkin  läheisyydessä  katkaisivat 
radan  ja  puhelinyhteyden  moniksi  tunneiksi. 

Länkipohjan  hyökkäystä  valmistelivat  Vaasan  halli- 
tuksen herrat  siten,  että  valheliikkeillä  Ruovedellä  kiihoi- 
tettiin  punaiset  voimat  keskittymään  vasemmalle  siivelle 
muka  siellä  tapahtuvaa  ja  juuri  alkavaa  hyökkäystä  vas- 
taan. Yritys  heille  onnistuikin,  sillä  valkoisten  äkkiä  alka- 
ma, kiivas  ammunta,  vetikin  pian  punaisten  huomion  puo- 
leensa. Kun  sensijaan  rautatien  oikealla,  itäisellä  puolella, 
jopa  Längelmäelle  asti,  oli  hiljaista.  Samaan  aikaan  oli 
laskettu  saapuvan  uudet  jääkäriosastot,  jotka  hiipivät 
apuvoimien  keralle  hiljaisuudessa  Länkipohjaa  vastaan. 
Siellä  syntyikin  äkkiä  luja  taistelu,  josta  hyökkääjät, 
röyhkeydestään  huolimatta,  pakoitettiin  sinä  päivänä 
perääntymään.  Jopa  seuraavana  aamuna  punaiset  uskal- 
sivat lähteä  Kuorevedelle  johtavaa  maantietä  pitkin  ete- 
nemäänkin.  Ihmeellistä  tässä  punaisten  hyökkäyksessä  oli 
se,  että  matkassa  oleva  kevyt  tykistö  oli  asetettuna  kulke- 
maan kauaksi  edelle  monimutkaista  ja  ahteista  maantietä. 
Jalkaväki  seurasi  huolimattoman  kaukana  jälessä.  Oliko 
edellä  käymässä  tiedustelijoitakaan,  siitä  ei  ole  varmaa 
tietoa,  mutta  mahdollisesti  olivat  ne  erehdyksessä  jääneet 
kokonaan  lähettämättä.  Kuinkas  sitten  kävikään?  Se  on 
kaikki  liian  tuoreessa  muistissa  kirvelevänä.  Lähellä  Evä- 

järven  kylää  olivat  viholliset  väijyksissä  ja  hyökkäsivät 
rajusti  päälle,  ottivat  vastustelematta  punaisten  tykistön 
ja  osan  ampumatarvekuormastosta.  Syntyneessä  taiste- 
lussa punaiset  lyötiin  verissäpäin  takaisin. 

Tästä  iskusta  johtui  mustimman  murheen  ikimuistet- 
tava perääntyminen.  Päällekarkaajat  ajoivat  takaa  Länki- 
pohjaan asti,  jossa  vielä  punaiset  tuimasti  taistelivat  vas- 
taan ilman  apujoukkoja,  mutta  saivat  kuumimman  selkä- 
saunan juuri  niiden  tykkien  kuulista,  joita  lahtarit  olivat 
kerinneet  heiltä  valloittaa.  Kaikista  tärkein  strateginen 
kohta  oli  avattava  pian  viholliselle,  joka  sieltä  kautta 
kehitti  pikaista  hyökkäystä  punaisen  rintaman  seläntaakse. 

Orivedelle  tunkeutuvia  lahtareita  johtamassa  olivat 
ensi  kertaa  vasta  Saksasta  saapuneet  suomalaiset  jääkärit, 
jotka  palkkasotureineen  saivat  Suomen  sisällissotahisto- 
riaan  piirtymään  "loistavat"  jäljet.  Tämä  isku  oli  las- 
kettu tapahtuvan  samaan  aikaan  kuin  valkoiset  saivat 
apujoukkoja  Saksasta  Hankoon,  että  Tampereen  ja  Hä- 
meen puolustajille  tulisi  eteen  yhä  suurempi  epämääräi- 
syys, maansa  puolustus  osoittautuisi  turhaksi  ja  ponniste- 
lut epätoivoisiksi. 

Ennenkuin  jatkamme  yleiskatsausta,  on  meillä  syytä 
palata  yksityisluontoisiin  tapahtumiin,  tulkitaksemme  sitä 
henkeä  ja  vallankumouksellista  luonteen  lujuutta,  mitä 
pohjajoukkojen  keskuudessa  tänä  aikana  ilmeni.  Kaikista 
heikkouksistaan  huolimatta,  Suomen  työläisten  punakaar- 
tit kerran  seisoivat  lujina  ja  voitonvarmoina,  kunhan  vain 
olisi  silloin  ollut  johtaja,  rohkea  ja  tietoinen  tehtävästään 
viemään  kuumat  joukot  tuliseen  taistelujen  tuoksinaan. 


2. 


Aapo  Rajavaara 

Kuusi  Rajavaaran  veljestä  olivat  uljaita  miehiä,  mutta 
Aapo  kaikista  muista  uljain  .  . .  Mies  varteva  ja  väkevä ! 
Huima  hiihtäjä  hän  oli.  Vuosia  viisineljättä  ikänänsä. 
Uhkea  nuoruus  kukki  läikehtivänä  hänen  poskillansa. 
Poikamaisuuden  ujo  puna  joskus  leimahti  tukan  tuuhean 
rajalla.  Pirteys  viritti  askelmilleen  ihailtavan  ominaisuu- 
den. Korkeajalkaisena  kuin  uroshirvi  samoili  hän  aattei- 
densa  mailla.  Avartuvien  aatteiden  into  pilkisti  katseis- 
tansa. Moni  ihmetellen  näki  hänet  vuosien  kuluvien 
varrella  kuin  yhä  vain  nuorentuvan.  Vaatimattomuutta, 
mutta  samalla  päättäväisyyttä  ja  pontta  piileksi  hänen 
töissään  ja  toimissaan.  Mutta  olipa  hänessä  sentään  vei- 
tikkaakin, mikä  loi  hauskuutta  ja  huumoria  tarpeen  va- 
ralle. Miehevyydessä  oli  hän  malliksi  muille.  Jos  hän 
puheli,  kuuntelivat  muut,  jos  hän  uskoi  ja  luotti,  luottivat 
muutkin.  Jospa  hän  jotakin  tehdyksi  tulevan  toivoi,  tuli 
se  täytetyksi. 

Kenelläkään  ei  ollut  sellaista  epäilystä,  ettei  hän  jos- 
kus voisi  olla  punaisten  puolustussodan  sankari. 

Kerrotiin  Rajavaaran  kolme  poikaa  saaneen  sur- 
mansa ! 

Oliko  niiden  joukossa  Aapo?  kysyttiin.  Valkoisten 
vakoili  jäin  kuulan  kaatamana  urohot  vaipuneet  olivat. 
Mustan  murhan  tekijät  valkoiseen  Vilppulaan  livistivät. 

Surusanoma  vastenmielisenä  viestinä  kotikylille  kul- 
ki, että  vainajien  joukossa  ruumiina  kylmänä  Aapo  yhte- 
nä ollut  oli.  —  Ei  enää  epäilty.  Muutamat  tosin  huhusi- 
vat miehen  vangiksi  joutuneen.  Mutta  salainen  kuiske 
toiselta  taholta  kuului,  että  vielä  taisteluissa  vakainen 
Aapo  temmeltää. 

Sattuipa  sitten  tapahtumia  ja  kului  talviaamuja  muu- 
tamia. Sanotaan  urohon  elossa  olevan.  Vaihtelua  kaivan- 
nut koston  kamalan  kannustamana  oli.  Eräänä  iltana 
suunnitellut  oli  rohkean  juonen.  Ja  päätäpahkaa  sukset 
hangen  kiiltävälle  pinnalle  solahutti.  Selkärepun  vartio- 
tulelta ottanut  oli.  Sanaa  lausumatta  vauhdilla  pohjoiseen 
päin,  yönselkään  samosi.  Sen  jälkeen  ei  oltu  häntä  nähty. 

Niin  kertoi  sana  suusta  suuhun. 


3. 


Valkosessa  Vilppulassa 

Liehuivat  sinivalkoiset  leijonaliput. 

Saksalais-ranskalais-englantilais-ryssäläiset  univormut 
upeilivat  upseerien  yllä.  Kannukset  kilisivät  ja  korkoja 
iskettiin  yhteen.  Kunniaa  tehtiin  kummallakin  kädellä. 
Komennukset  olivat  masevan  purevia,  käännökset  kulmik- 
kaita ja  keskustelut  lyhyitä.  Yleensä  liipattua,  kokenutta 
ja  maailmansodan  karkaisemaa  päällystöä  oli  jos  kuinka 
paljon.  Kaikenlaiset  vastavallankumouksen  karkuunpääs- 
seet  korpit  olivat  rientäneet  tuhlaamaan  tänne  aulista 
apuansa.  Pääasia  oli  siinä,  että  olisi  armeijaa  —  armeijaa 
paljon,  ripeätä  ja  riuskaa!  Mutta  jumaliste  —  maanjus- 
seja,  sarkatakkisia,  paksuja  ja  pönäköitä!  Turpeenpus- 
kijoita,  joilla  ainoa  ase  on  ollut  aurankurki  ja  kirves. 
Hankkia  harjaantuneita  palkkajoukkoja  ulkomailta  on 
ainoa  keino  siksi  kunnes  "rivit  kootaan  pakolla.,,  Paikoil- 
laan pysyminen  onkin  pääasia.  Tällöin  koituikin  onneksi 
valkoisille  punaisten  päätös,  olla  enempi  tällä  erää  etene- 
mättä ylös  pohjoiseen. 

Rintamat  seisoivat  paikoillaan. 

Kaikesta  huolimatta  taistelu  taukoamatta  oli  käynnis- 
sä. Selkäpuolet  varustautuivat  kumpaisellakin  puolella 
vastaisten  taistelujen  varalle.  Vakoilijoita  valkoisilla  tuli 
ja  meni.  Tietoja  urkinnoista  saapui  ja  lähetettiin.  Erit- 
täin tunnetuksi  vakoilijaksi  oli  tullut  "valtakunnan  ase- 

arsenaalin  päälliköksi"  itseänsä  nimittävä,  rohkea  hurjas- 
telija herra  Kustaa  Turpee.  Mies  oli  viimeaikoina  ollut 
kateissa  viikkomääriä.  Valkoiset  uskoivat  hänen  aikoja 
sitten  koipensa  iäksi  oikaisseen. 

Mutta  kuinkas  kävikään?  Eräänä  talvisena  iltapäivä- 
nä ilmestyi  mies  metelöimään  Metsämäen  osuuskaupan 
edustalle. 

Huuto  ja  juopuneen  miehen  mekastelu  kuului  jo  kau- 
vaksi  vartiosotilaille,  kun  tämä  ajoi  hevosella  hurjasti 
mainittuun  pihaan.  Paksu,  mahakas  mies  kirosi  ja  sadat- 
teli hevoskaakkia.  Elukan  oli  tämä  juippi  ajanut  loppuun. 
Hakattuna  ja  piestynä  se  huohotti  ja  päristeli  nääntymäi- 
sillään. Tyhjävatsaisena  ja  hajakoipisena  nyt  sai  "luu- 
pussi" seisoa  siinä.  Mutta  räyhää jä  hoippui  hevosen  ym- 
pärillä hokien : 

—  Istu  nyt  turilas ! . . .  Seiso  siinä  tuomiopuhteeseen 
asti ! . . .  P — leen  puolarukki,  näivety  nyt  siihen  paikkaan ! 
Torku  tuossa  niin  kauan  kuin  sinua  haluttaa! 

Vahtisotilaita  kertyi  ympärille  ja  mies  alkoi  haastella 
heille : 

—  Vähältä  se  piti  piruvie ! . . .  Vallan  vähältä !  Olipas 
tämä  punikkien  "soppaluu"  s — na  juututtaa  minut  tuonne 
Nälkäkankaan  nietoksiin !  . . .  Tuli  nähkääs  kuumat  pai- 
kat! Niin  että  pesivät  ne  turilaat  minulta  kaksi  hevosta 
ja  kyytimiehet . . .  Jumalisesti  poijaat !  Tiedättekö  mitä 
sitten  tapahtuu  kun  hammasta  särkee  ja  varpaista  kynnet 
kiviin  kirpoavat.  —  Silloin  on  marina  ja  p — le!  Vaikka 
oli  punikkeja  eri  sopimuksella  ympärilläni,  niin  marina 
siinä  käymään  alkoi !  .  .  .  Mirinä  ja  marina,  poijaat !  Äkki- 
väärän  kun  olin  vetäissyt  vyöstä,  niin  kalpenipa  monen 
äijän  naama  seinäkellon  tauluksi!  Päistikkaa  passitin  pu- 
nikit sinne  tuliseen  järveen!   Monelta  niistin  nenän  ja 

päästelin  turpaa  vastaan ! . . .  Nikottelemasta  lakkasivat ! 
Sain  sitten  heiltä  tämän  "hernevarsihaasian"  ...  Ei  muuta 
kuin  kiersin  ruumiin  reestä  rämeikköön ! .  . .  Kun  ma  sit- 
ten tätä  hetkenaikaa  pyssyn  pitkälläperällä  kaputtelin 
lautasille  ja  sapararuotoon  eikä  se  aluksi  häntäänsä  vääris- 
tänyt, vain  potki  ja  peuhtoi,  niin  otinpa  ja  annoin  uuden 
annoksen.  Ja  kyllä  piruvie  se  koivet  allensa  löysi,  kun 
olin  hetkisen  aikaa  kylkimyyryyn  voidellut !  . . .  Molemmat 
päät  karvakorvalta  keikkui,  kun  minäpoika  kuskinpukilla 
seisoin  ja  kaarisahalla  vetelin  selkään ! . . .  Tiesipähän 
oinastelematta,  että  isä  siellä  nyt  on  itte  ohjissa . . . 

Sotilaat  hohottivat  täyttä  kurkkua  ja  korvat  höröllä 
kuuntelivat.  Mutta  mahakas  mies  kiirein  askelin  riensi 
puotiin.  Pihalle  kertyneet  ihmiset  piirittivät  pahoin  haka- 
tun hevosen.  Nauroivat  makeasti  mekastajalle,  jonka 
hevosella  oli  nimenä  "Soppaluu." 

Kaupan  rappusilla  seisoi  jääkäri.  Tulija  jo  kaukaa 
tervehti  valkoista  upseeria,  herra  Pylväistöä.  Tämä  vas- 
tasi tervehdykseen  ja  kysyi : 

—  Kaukaako  se  matka? 

—  Punaisten  parista  tietysti ! 

—  Luulimme  sinut  sille  tielle  jääneen.  Mistäs  siis? 

—  Juupajoelta  ja  aina  "Tuuppauskylästä"  asti. 

—  Tampereellako? 

—  Tulen  päästäpahkaa  nyt  Pylväistöltä.  Mutta  kotisi 
uutiset  kertoilen  . . .  Suoraansanoen,  vähältä  piti,  että  täs- 
sä vielä  koikkaroitsen  . . .  Mutta  tupakkaa ! . . .  Tupakkaa 
hyvä  herra!  Sallikaa  minun  ostaa  savukkeita.  Kiskaista 
nielusavut  sieluuni,  on  hartain  toivoni!  Senjälkeen  voim- 
me kertoa  yhtä  ja  toista.  Haiseehan  henkeni  maitovasi- 
kalle . . . 

Molemmat  miehet  työntyivät  kauppaan  sisälle. 

Ostoksia  tekemässä  kävivät  muutamat  köyhät  työläis- 
äidit  leipäkottiensa  kanssa.  He  olivat  kalpeita  ja  äärettö- 
män pelon  sekä  vavistuksen  vallassa.  Kaukaa  kiersivät 
jokaista  vastaan  tulevaa  "sankaria."  Järkyttävät  tiedot 
öisistä  omaistensa  ampumisista  sekä  uusiintuvista  vangit- 
semisista odottivat  jokahetki  työläisperheitä.  Alinomainen 
ankara  pauke  sivuseudulla  täälläkin  särki  korvia.  Tyk- 
kien kaukainen  jymy  oli  toiseltapuolen  kuin  uhmaa  ja 
nostatti  mieliä.  Toivo  ja  jokapäiväinen  jännitys  painosti 
heidän  mieliään  tuskastuttavasti. 

Sydämet  työläisillä  ja  köyhillä  talonpojilla  sykkivät 
hetkittäin  haletakseen.  He  hartaasti  toivoivat  punaisten 
tuloa.  Palavat  rukoukset  taivaalle  lähetti  uskovainen  äiti, 
jonka  isä  oli  vankilassa  ja  ampumisella  uhattuna.  Luot- 
tamus punaisten  tuloon  paloi  kuin  öljylamppu,  jota  kaikin 
voimin  pidetään  vireillä  öljyn  puutteestakin  huolimatta. 

Myymälässä  oli  tungosta  mutta  hävyttömästi  sivu 
muiden  puski  Turpee  tavaratiskin  luo,  syyti  edestään  pöy- 
dällä olleet  saippua-  ja  tulitikkukääreet,  samalla  ärjyen: 

—  Fenniaa  tänne  eikä  vesissäsilmin ! 
Myyjä  huomautti  arkana: 

—  Jälellä  meillä  enää  on  vain  "Työmies"  savukkeita. 
Olkaa  hyvä. 

—  Hävetkää !  .  .  .  Luuletteko  minua  punikiksi,  kun 
kehtaatte  minulle  tarjota  moista  sontaa?  . . . 

Räyhää jä  tempasi  myyjän  kädestä  ojennetun  askin  ja 
ruimasi  savukkeet  huimasti  pitkin  hyllyjä:  Vielä  s — na! 
Mukaisienne  leukoihin  tarjotkaa  niitä,  mutta  ei  valkoisen 
leijonan  sankareille!   Me  emme  ole  työmiesten  kanssa 

missään  tekemisissä,  sitä  vähemmin  poltamme  samoja 
sauvukkeita.  Hui-hai ! 

Puotilainen  punastui  paistikkaaksi  ja  koetti  olla 
hiposen  hiljaa.  Kaikki  puodissa  olijat  heittivät  keskuste- 
lun ja  seurasivat  ihmetyksellä  tapausta.  Mutta  rehenteli- 
jäpä  jatkoi  puhettaan  yhteen  rytäkkään: 

—  Niinhän  ne  punikit  punaisessakin  Suomessa  yritti- 
vät kanssani  biljarttia  pelata,  mutta  kun  hieman  kurkutin 
korkeakoskelaista  kaupanhoitajaa,  niin  jopa  alkoi  herua 
yhtä  ja  muuta  .  .  .  Omanaan  nähkääs  kun  mua  pitivät. 

Myymälään  tunkeutui  yhä  enemmän  sotilaita  kuule- 
maan matalan  miehen  "hauskoja  vaatimuksia.,,  Tämä 
jatkoi : 

—  "Tavai,  tavai",  sanoo  ryssä.  Lähteekö  sitä  tupak- 
kaa —  vai  ?  —  Villi  mies  rusenteli  viidenkilon  valurauta- 
puntilla  myymälän  pöytää,  joka  särkyi  kuin  vaha. 

Hätääntynyt  myyjä  haki  jostain  toisesta  huoneesta 
puolinaisen  "Fennia"  askin.  Puheli  tyynesti : 

—  Kas  tässä,  herra.  Nämä  ovatkin  viimeiseni. 
Kääntyen  makasiinimieheen,  joka  seisoi  pitkänä  ja  so- 
lakkana oven  luona: 

—  Käyhän  sinä,  Antti,  katsomassa  vielä  kerran  se 
makasiini . . . 

—  Tyhjiä  hyllyjä  kaikki !  Turha  niitä  siikunoida. 
Ojennetun  avaimen  kuitenkin  otti  ja  muodon  vuoksi  ulos 
astui. 

Sarkatakkisen  räyhää  jän  piti  juuri  paiskata  ulosastu- 
jaa  kinttuihin  vaakan  suurella  painolla,  mutta  myöhästyi. 
Mulkoili  sitten  miehiä  muita  ja  hetken  kuluttua  sanoiksi 
sai : 

—  Kukas  tämä  mokoma  Antti  on,  joka  etsimään  ei 
kehtaa  käydä?  Helkutin  liukassäärinen  näyttää  olevan! 

Kustaa  asetti  tupakan,  jolla  aikaa  kaupanhoitaja  aloitti : 

—  Tie  etelään  kun  on  tukossa  jo  puolitoista  kuukautta 
ollut,  ei  ole  ihme,  että  savukkeet  loppuvat  —  loppuuhan 
se  muukin  tavara  . .  . 

Mutta  röyhkeä  mies  keskeytti  hänet: 

—  Ei  ole  lopussa  punikkien  valtakunnassa!  On  sitä 
tupakkaa  siellä,  vaikka  lampaat  kävelisivät  piippu  suussa 
pitkin  pellon  pientareita.  Eihän  se  ole  ihme  sillä  etelä- 
Suomen  suuret  varastot  ovat  heidän  hallussaan.  Oli  se 
pirua,  että  ne  niin  äkisti  voivat  valtaan  nousta.  Nyt  ovat 
herroina  parhailla  paikoilla.  Viidessä  läänissä  hallitsevat. 
Syövät  ja  mässäävät  ja  kasvattavat  ihramahaa,  sinatöö- 
reinä,  kupernyöreinä  ja  rovasteina  kääntelehtii vät.  Tur- 
kanen! On  se  mukavaa  katastaa  sivulta,  kun  rengit 
pasieraa  kuin  parhaat  papit  asemien  laitureilla,  hiivatin 
hyvät  sikaarit  suupielissä  sakeana  tupruttaa.  Vatsat  pul- 
lottavat voista,  ja  Amerikan  silavasta,  valkoisesta  pullasta 
ja  piirakasta.  Itse  olen  nähnyt  vaununlasti ttain  purjetta- 
van  voitritteleitä  ja  sardiini-konserveja.  Näin  eletään 
punaisessa  Suomessa,  josta  entiset  herrat  ovat  potkaistu 
Pohjanmaalle  sulattelemaan  vanhoja  rasvojansa.  Kuulin 
että  viikon  viipyvät,  mutta  taitaapa  mennä  kymmenenkin, 
ellei  saksamannit  ala  tuossa  tuokiossa  rantoihimme  joutua. 

Näin  puhui  mies  kuin  vettä  valaen,  antoi  tulla  yhteen 
lykkyyn  sen  mitä  toiset  kuulemaan  kerkesivät.  Hitkasipa 
muutamia  himokkaita  nielusavuja,  niin  leppyi  hieman 
kuin  leppyikin.  Tekipä  tilaa  leviämmäksi  myymäpöydällä 
ja  asetti  ahterinsa  kaikkien  esteeksi. 

Joku  rouva  arkana  kysäsi : 

—  Ovatko  punikit  oikein  rovastinkin  virkaan  sitten  . .  . 

—  Ovat,  eukkoseni,  ovat  —  valehteli  julkea  mies.  — 
Rovastina  ovat  oikein,  punaiset  paidat  päällä  jakavat  her- 

ranehtoollistakin.  Minäkin  olin  synninpäästöllä  viime  sun- 
nuntaina Längelmäen  kirkossa.  Oikeata  Kristuksen  ruu- 
mista ryssän  limpun  kera  sain  haukata  niin  paljon  kuin 
saranain  rakoon  vain  mahtui.  Sitä  kantoi  alttarin  pöydälle 
entinen  hevosrosvo  ja  kilometritehtain  ja,  joka  oli  vetänyt 
valkoisen  messukaavun  selkäänsä,  minkä  takapuolella 
välähteli  miestä  pitkä  kultainen  risti. 

—  Herranen  aika!  —  päivittelivät  mummut.  —  Oi- 
keinko herra  puhuu  totta  ?  .  .  . 

—  Sitten  toinen  pappi  kantoi  täysinäistä  hopeakalkkia, 
missä  oli  "Pietaripurkin"  kaupungista  tuotua  ehtoollis- 
viinaa.  Ja  kolme  kertaa  sai  ryypätä  yhteen  henkäisyyn 
joka  mies.  Kirkonmenot  toimitetaan  ryssän  malliin. 
Pietarin  Iisakin  kirkosta  ovat  bolsheviikit  kuulemma  kan- 
taneet juhlakulkueessa  Helsinkiin  ne  kuuluisat  pyhän 
Iilian  housut.  Ja  niissä  juhlamenoissa  on  tarjottu  kansan- 
valtuuskunnan jäsenille  Bordeauksen  satavuotiasta  viiniä 
Katariina  toisen  avoimesta  kengästä.  Ja  ryssät  kuulemma 
lupasivat  Suomen  polsuille  koko  Vienan  Karjalan,  Au- 
nuksen ja  Kuolan  .  . . 

Kun  muutamat  uskalsivat  naurahtaa,  muutti  sarka- 
takki  sanaseppä  puheen  aihetta,  kertoi  kuinka  Jaakko  ja 
Jukka  Rahja  samaan  aikaan  tuliaisiksi  toivat  kokonaisia 
asejunia,  joihin  oli  lantattuna  80,000  kivääriä  . . 

Antti  kantoi  ovesta  sisään  suuren  taakan  "Armiro 
n  :ro  2"  laatikoita,  heitti  pöydälle  ja  huusi : 

—  Tässä  hyvät  herrat !  . .  .  Mutta  kertojan  ympärillä 
oli  uteliaita  korvia,  joille  puhuja  jatkoi  edelleen: 

—  Niin,  tupakkaa  on  siellä,  vaikka  saahan  sitä  ryöste- 
lemällä.  Lylynkin  osuuskaupan  panivat  puhtaaksi. 

—  Ryssätpä  sen  puhdistivatkin,  huomautti  joku  nur- 
kassa seisoja. 


19 

—  Soo-o,  mutta  mitä  varten?  Taidatpa  paremminkin 
tietää  kuin  minä. 

—  Tiedän  kyllä,  olinhan  itse  näkemässä  .  .  . 

—  Sanoppas  siis  —  miksi  ? 

—  Siksi  että  vetivät  tiskinalta  pakin  pistimiä. 

—  Vetivät!  Kun  olivat  ne  sinne  itse  vieneet  muka- 
naan, saadaksensa  aihetta  kaupan  ryöstöön.  Eikö  ole  in- 
hoittavaa  tuoda  ryssiä  Suomen  köyhälistön  avuksi? 

—  On  tahi  ei,  mutta  asia  on  siten,  sillä  maailmansodan 
ja  armeijan  jätteistä  on  muodostunut  rosvojoukkoja,  jois- 
ta on  kaukana  vallankumous,  vaan  joilla  on  tarkoituksena 
saalistaa  matkarahoja  punaisten  kustannuksella.  Siksi 
kuulinkin  punakaartilaisten  kiroilevan,  että  se  saa  olla  vii- 
meinen kerta.  Ja  vielä  samana  iltana  moinen  joukkue  oli 
pois  komennettu. 

—  Niin  niin,  minäkin  tarkoitan,  että  ryssiin  turvau- 
tuminen on  häpeällistä  isänmaan  työläisille  . . . 

—  Mutta  turvautuuhan  valkoinenkin  Suomi  saksalais- 
ten aseisiin  ja  sotavoimaan,  niinhän  vasta  sanoitte. 

Hyppäsi  sarkapukuinen  räyhääjä  röyhkeästi  alas  ja 
äkäisenä  kähisi : 

—  Konna!  Sano  kuka  olet? 

—  Olen  kyytimies  . . . 

—  Mikä  kyytimies?! 

—  Englantilaisen  lähetystön  kyytimies  Lylystä  .  . . 

—  Vakoilija  lurjus ! 

—  En  ole  vakoilija,  vaan  rauhallinen  kansalainen. 
Olen  palaamassa  kotipaikalleni. 

- —  Roisto  olet,  et  kansalainen.  Palaamaan  et  pääse. 

—  Miksi  en,  sillä  luvan  olen  saanut  lähteissä? 

—  Niin  —  sieltä,  mutta  et  täältä.  —  Vai  miten  herra 
Pylväistö  ? 

Jääkäri  oli  seisonut  vaiteliaana  ja  vastasi  kysymyk- 
seen kuin  muuta  ajatellen: 

—  Ei  suinkaan  .  . . 

—  Et  palaa,  et,  vahvisti  paksumies.  —  Kyyditsijä  so- 
perteli katkonaisin  sanoin: 

—  Sanoivathan  korkeat  herrat,  joita  kyyditsin,  takaa- 
vansa oikeuden  palata  takaisin. 

Hämmästynyt  mies  näytti  herrojen  antamaa  kirjallista 
koskemattomuus  takausta,  mutta  Turpeen  Kustaa  repi 
paperin  kappaleiksi  ja  ilmoitti  mahtipontisesti  olevansa 
valkoisen  Suomen  sotajoukkojen  ja  tasavallan  asearsenaa- 
lin päällikkö  ja  kaikkitietävänä  määräyksellään  käski  hän 
tämän  uppiniskaisen  ukon  viedä  valkoiseen  esikuntaan. 

Väki  puodista  oli  poistunut.  Kaupanhoitaja  huusi 
kamarista : 

—  Antti,  puhdista  lattia  ja  sulje  ovet.  Sitten  tuli  hän 
makasiinimiehen  luokse  ja  tarttui  tämän  käsivarteen : 

—  Niin  meni  taasen  mies ! 

—  Niin  meni  kuin  kuumille  kiville  . . . 

—  Mutta  kuulehan,  Aapo,  olet  nähnyt  kylliksi  ja  voit 
sen  perusteella  toimia.  Luulen  että  tässä  olosi  tulee  vaa- 
ralliseksi. Itse  näin  miten  hän  mulkoili  sinua. 

—  Niin,  sitä  mieltä  minäkin  olen,  että  nyt  on  toimit- 
tava. 

—  Apuvoimia  sanotaan  . .  . 

—  Niin  sanotaan,  ja  sen  tiedon  pitää  pojille  viedä. 

—  Olen  siinä  käsityksessä,  että  ne  vangitsevat 
sinut . . . 

—  Tuntisikohan  tuo  ?  .  .  .  No,  miksi  ei  —  Kiiskilän 
töllin  taisteluissahan  katsoimme  silmästä  silmään.  Kuis- 
katen : 

—  Ole  huoletta.  Aapopoika  häviää  kuin  aamusumu 
sinne,  mistä  on  tänne  tullutkin.  Mutta  merkillisen  vaite- 
lias siitä  Kassusta  on  tullut. 

—  On. 

—  Ei  enää  huuda  suuna  ja  päänä,  kuten  ennen.  Mut- 
ta jäykkä  on  mies,  jäykempi  entistään.  Näyttää  kuin 
hänellä  olisi  mielessään  jotakin  . .  . 

—  Mitäpäs  lahtarilla  muuta  lienee  kuin  verenhimo. 

—  On  se  Turpee  kettu  . . . 

—  Siltä  kuulostaa,  koska  on  tekeytynyt  punikiksikin. 

—  Kuivaa  se  Kustaan  nahka,  jos  minunkin.  Hänen 
sanotaan  osaaottaneen  veikko  jeni  murhiin. 

—  Uhkapeliä  hengen  hinnalla.  Tuollaiset  nilviäiset 
sitä  juuri  ovatkin  työläisten  pettureita. 

—  Suinulan  Venniltä  sain  kuulla,  että  herrat  ovat 
enemmän  saaneet  aikaan  suullaan  kuin  töillään  rinta- 
malla. 

—  He  luottavat  provokatsioniin  . .  . 

—  Ja  urkintaan.  Urkintaa  harjoittavat  joukoissamme. 
Valkoisten  kätyrejä  kuuluu  siellä  punaisten  puolella  aivan 
vilisevän .  .  .  Heitä  on  kuulemma  lähetetty  päälahtarin 
lausunnon  mukaan  sinne  oikein  joukottain.  Passeina  ker- 
toi olevan  sepänsällien  ja  kirvesmiesten  ammattiyhdistys- 
ten jäsenkirjat.  "Suo-  ja  mutaojain  kaivureita"  on  lähe- 
tetty sinne  lapiot  ja  linjanyörikepit  selässä.  Äijiä  on 
varustettu  "maalareina",  joille  on  asetettu  pensselit  ja 
väripurkit  reppuun.  On  sinne  lähetetty  "punakaartilaisia- 
kin" takavarikoimispapereineen.  Venni  sanoi  niiden  siellä 
leuhkivan  herrain  suurista  sotavoimista  Vilppulan  kosken 
tienovilla.  Kertoi  Mäkisen  toimeenpanneen  sellaisenkin 
koiran  juonen,  että  otti  kiinni  punikkien  värvääjän  ja 
väitti  sitä  lahtariksi.  Hän  kuljetti  muka  "lahtarin"  punai- 

seen  esikuntaan  ja  olipa  vähällä  saada  syyttömän  miehen 
tuomituksi  kuolemaan.  Mutta  Mäkisen  kunnia  ja  luotet- 
tavaisuus  nousi  vallankumousesikunnassa  ja  sai  hän  kul- 
kea missä  ikinä  halusi.  Valkoisten  valheellisten  tiedon- 
antojen tähden  eivät  punaiset  uskalla  hyökätä. 

Aapo  sulki  oven,  kun  siitä  oli  astunut  sisälle  muudan 
työmies,  joka  oli  näistä  asioista  selvillä.  Tämä  istahti 
naulalaatikoiden  päälle  ja  kertoi : 

—  Muutama  viikko  sitten  katselin  valkoisten  perään- 
tymistä kosken  tälle  puolen.  Niillä  oli  yksi  ainoa  kehnoksi 
ammuttu  kuularuisku.  Tämän  koneensa  he  asettivat  rau- 
tatiesillan eteläpäähän,  pengermän  taakse.  Punaisen  väen 
vasen  siipi  tunkeutui  aina  kirkolle  asti  ja  aikoipa  jo  siitä 
ylikin  niin  että  meistä  näytti  sen  voitto  aivan  varmalta. 
Herrat  olivat  jo  antaneet  valkoisille  vöyriläisille  käskyn 
hämärän  tultua  vetääntyä  aseman  taakse.  Silloin  punaiset 
vangit  asemalla  jo  hurrasivat  voitonvarmoina,  mikä  heille 
sittemmin  koitui  kalliiksi,  sillä  taistelussa  tapahtui  ihmeel- 
linen muutos. 

Aapo  katkaisi : 

—  Asian  kanssa  silloin  oli  niin  —  olinhan  taistelussa 
mukana  —  että  vapaaehtoiset,  jotka  olivat  mainitulla 
sivustalla,  alkoivat  jäädä  yhä  jälelle,  olihan  heidän  jou- 
koissaan juuri  niitä  aineksia,  joille  vallankumoustaistelu 
oli  vain  välikappale  omien  tarkoitusperiensä  saavuttami- 
seksi. Siitä  johtui,  että  vasemmalla  olevat  suomalaiset 
haulikko  joukotkin  täydyttiin  kutsua  takaisin  eristäytymi- 
sen pelosta. 

—  Niinpä  niin.  Kerrotaan  vielä,  että  tämä  pettäminen 
suututti  punakaartilaisia  niin,  että  vaikea  oli  heitä  hillitä. 
Rauha  palautui  vasta  sen  jälkeen  kun  tottelematon  joukko 
kurittomuuksineen  samana  iltana  komennettiin  pois. 

—  Sitä  ennen  se  riisuttiin  aseista  ja  annettiin  ne  niitä 
vailla  oleville  joukoille.  Seuraavana  päivänä  —  jatkoi 
naulalaatikkojen  päällä  istuva  mies  —  olivat  nämä  val- 
koiset varmoja  hyökkäyksen  uusiintumisesta,  kovin  olivat 
peloissaan  ja  varuillaan.  Mutta  mikä  tietää  mistä  syystä 
eivät  punaiset  hyökänneetkään  heti,  vaan  tyytyivät  päivät 
pääksyttäin  kestävään  ammuntaan.  Mutta  sitten  kun 
myöhemmin  punaisten  hyökkäykset  uusiintuivat,  keskitti- 
vät valkoiset  parhaat  voimansa  juuri  tälle  suunnalle.  Siitä 
alkaen  onkin  taistelu  kestänyt  lakkaamatta.  Aapo  sanoi : 

—  Eivät  kuulu  tulevan. 
Miehet  toistivat: 

—  Eivät  kuulu,  eivät.  Ainahan  se  saki  kasvaisi,  jos 
vähänkään  etenisivät,  niin  ovat  miehet  päätelleet. 

—  Mutta  etenivät  tahi  eivät,  vähät  siitä,  tämä  poika 
kyllä  lähtee.  Aapo  sanoi : 

—  Niin  pitäisi  jokaisen  työmiehen  ajatella.  Ja  osaa- 
vat ne  herratkin  tänne  luikerrella  punaisesta  Suomesta. 

—  Jämpsäläisiä  työmiehiä  olikin  jo  osa  lähtenyt. 

—  Sanoi  se  Suinulan  Venni  korpelahtilaisia  saapuneen 
Pakomäkeen  ja  sieltä  pujotelleen  Kuhmoisiin.  Mutta  eräs 
ryhmä  heistä  oli  joutunut  kiinni  Lalmannin  luona.  Vaik- 
ka pakoilijat  olivat  aseettomia  ja  syyttömiä,  ampui  heistä 
se  jämpsäläinen  julmuri  Saari-niminen  verikoira  muuta- 
mia ja  osan  tappoi  Guik  Mänttän  paperitehtaalla  vasta 
eilen  —  puukonpistoilla !  Osa  heistä  oli  päässyt  pakoon 
Hallin  kautta  Korkeakoskelle. 

—  Valkoisten  asevelvollisuus  julistus  estää  nuoria 
miehiä  pakenemasta.  Ja  parhaillaan  heitä  jo  järjestetään- 
kin  riveihin.  Lahtarien  sekaan  ripoteltuina  sotajoukoissa, 
joissa  koirankorva  aina  on  kuuntelemassa,  jo  pelkkä  aja- 
tuskin tuntuu  vaaralliselta.    Pidä  nahassasi,  jos  jotain 

tuumit,  mutta  älä  kuiski;  marssi  kun  sinua  marssitetaan, 
tappele  kun  sinua  käsketään,  muutoin  isketään  ylimää- 
räinen "naula"  kalloosi.  Sellaista  se  on  täällä  valkoisten 
alueella. 

Kaupan  oveen  koputettiin.  Ulkona  oli  kaksi  tyttöä, 
jotka  pyysivät  paloöljyä.  Aapo  aukaisi  oven  ja  selitti, 
ettei  öljyä  mitata  pimeän  aikana  tulipalon  pelosta.  Mutta 
toinen  tytöistä  tahtoi  päästä  sisälle  ja  vaikka  olikin  tun- 
tematon, katseli  hän  lasin  takaa  miehiin  rohkeasti.  Lam- 
punvalo  lankesi  hänen  kasvoilleen  ja  uskaltamatta  virkata 
mitään,  antoi  hän  merkin  Aapolle,  joka  poistui  heti  ulos 
eikä  enää  palannut.  Mutta  muutaman  minuutin  kuluttua 
vielä  avoimesta  ovesta  astui  joukko  röyhkeitä  aseellisia 
miehiä  sisälle.  Asemiehet  ankarasti  kysyivät  Aapoa,  jon- 
ka he  sanoivat  olevan  vakoilijan.  Mutta  kun  Aapoa  ei 
löytynyt,  saivat  kaikki  miehet  seurata  mukana.  Jäljelle 
jääneet  lapset  ja  äiti  itkien  etsivät  suojaa  takahuoneen 
nurkasta. 


4. 


"Kultainen  Isänmaa*  * 

"Vaasan  tasavallan"  virastoon  helmikuun  23  päivä, 
kello  puoli  8  illalla  astuivat  etsivät  ohranat  nöyrinä  ja 
kumartelevina : 

—  Korkea  herra  jääkärikapteeni,  suvainnette  meidän 
ilmoittaa,  että  pidätetyksi  määräämänne  henkilö  on  kä- 
sittämättömällä tavalla  hävinnyt,  emmekä  voi  pimeän  täh- 
den . . . 

Vihainen  kädenliike  ja  torjunta  sai  ohranain  lauseen 
keskeytymään. 

Virkatakkiin  —  joka  ei  ollut  saksalainen,  venäläinen, 
englantilainen,  ranskalainen  eikä  mikään  muukaan,  vaan 
ehkä  niistä  kaikista  yhteinen  sekasikiö  —  pukeutunut 
mies  nousi  pöydäntakaa  ylen  pullistetuin  poskin  ja  -rin- 
noin, käveli  ylevin  askelin  muutamia  kertoja  yli  lattian, 
niin  että  napit,  metallilangat,  poletit  ja  kaulustähdet  pa- 
remmin välähtelisivät  ja  synnyttäisivät  ohranoissa  toivo- 
tun vaikutelman.  Iskien  nyrkillä  huotran  hopeaista  kah- 
vaa, tiuskasi  hän  vihdoin: 

—  Ettekö  te,  hounat,  ole  määräyksistä  selvillä . .  . 
Ettekö  te  tosiaankaan  tiedä,  että  minun  määräykseni 
merkitsevät  jotakin? 

—  Kyllä  .  .  .  Korkeasti  kunnioitettava  herra  . . . 

—  No,  mitä  varten  te  sitten  niskuroitte?  Luuletteko 
sillä  selviävänne,  että  päästätte  miehen  menemään?  Vi- 
haisesti viitaten  ovea  kohden :  Ulos !  . . .  Ja  tietäkää :  hir- 

teen  teistä  joka  sorkka,  ellei  miestä  tänne  pian  tuoda! 
Nöyrinä  ja  äänettöminä  hävisivät  miehet  huoneesta. 

Kun  huoneessa  oli  hetkisen  ollut  rauhallista,  alkoi 
jääkärikapteeni  Pylväistö  ajatuksissaan: 

Saanko  luvan  kysyä,  herra  Korpio,  mistä  onkaan 
kysymys  ? 

—  Ei  vähemmästä  kuin  salaliitosta!  Epäilen  tässä  jo 
kohta  joka  miestä.  Kunnon  ihmistä  en  ole  sen  jälkeen 
tavannut,  kun  tuo  "Viirusilmä"  minulta  naarattiin.  Viime 
yönä  ovat  punikit  —  ei  kaukana  täältä  —  Vihisen  ja 
Leppämäen  luona  jossakin  oikopolulla  ryöstäneet  pika- 
lähettimme,  jolla  oli  hallussaan  juuri  ne  viimeiset  salaiset 
määräykset  sinne  Länkipohjaan.  Kuka  heistä  tietää? 
Henkilö  oli  siviilitoimessa  ja  aseeton,  päällepäätteeksi  pu- 
nikkien suosiossa .  .  .  Mutta  minä  kyllä  otan  selvän  ja 
nyt  jo  oikeastaan  olenkin  jäljillä.  On  näet  muodostunut 
oikea  punainen  linja,  joka  tuntee  nämä  asiat.  Luetteloon- 
kin on  jo  asetettu  joukko  henkilöitä.  Tunnetko  sinä  jon- 
kun Aapo  Rajavaaran? 

—  Luulen  tuntevani. 

—  Kas  niin,  juuri  hän  on  keskeisin  henkilö  tässä  ju- 
tussa. Olen  varma  siitä,  että  salaiset  määräykset  ovat  jo 
joutuneet  tuolle  miehelle,  muutamat  työmiehet  näet  olivat 
äsken  illansuussa  puhelleet  samoista  asioista,  mitä  oli  mei- 
dän salaisissa  määräyksissämme.  Niin  ollen,  ellei  vakoi- 
lijaa saada  kiinni,  tulee  koko  aikeemme  vihollisen  tietoon 
ja  silloin  se  alkaa  perääntyä,  eikä  hyökätä,  mihin  meidän 
on  sitä  kiihoitettava.  Viivästyminenkään  ei  saa  tulla  ky- 
symykseen. Ylihuomenna,  perjantaina,  sen  täytyy  alkaa 
Väärinmajassa,  Hyyrylässä  ja  Pohjankylässä,  mutta  ei 
Länkipohjassa  millään  muotoa.  Ja  sinä  tiedät,  että  näistä 

päätöksistä  ja  suunnitelmista  eivät  tiedä  muut .  .  .  Ainoa, 
mitä  asian  pelastamiseksi  olen  voinut  tehdä,  on  lähettää 
ankarat  määräykset  etuvartiolin joille  silmälläpidon  vält- 
tämättömyydestä mahdollisesta  ylikulkuyrityksestä.  Mutta 
kukapa  ne  synkkien  sydänmaiden  suot  ja  rämeiköt  yön 
pimeydessä  urkkia  osaa. 

—  Kuuluuko  mitään  muuta  uutta? 

—  Isänmaattomain  puheluja  on  siepattu  kenttäaparaa- 
tilla  suoraa  heidän  väliseltä  linjaltaan  Lyly-Tampere- 
Helsinki. 

—  Mielenkiintoista  olisi  kuulla  muutamia,  jos  suvain- 
nette ... 

•  —  Aivan  kernaasti,  herra  Pylväistö,  mutta  sulkekaa- 
han  tuo  väliovi. 

Ovi  lukittiin.  Herrat  sytyttivät  havanalaiset  sikaarinsa 
kipinäsytyttimellä.  Korpio  alkoi : 

—  Sangen  rehtiä  ja  rehellistä  väkeä  tuo  punainen 
joukko  on.  Ihmeellisen  avomielistä  ja  suoraa.  Puheli- 
messa selvällä  Hämeen  murteella  soimataan  "lahtareita." 
Salaisimmatkin  määryksensä  puhua  remottavat  täydellä 
huutoäänellä.  Ylimmästä  alimpaan  asti  aina  tietävät,  min- 
ne lähdetään.  Jos  tämä  avomielisyys  olisi  tarkoituksellista 
asiain  peittämistä,  kuten  päällystömme  alkuaikoina  uskoi, 
olisi  tietysti  seuraus  käytännössä  päinvastainen,  mutta  me 
olemme  saaneet  kymmenet  kerrat  varustautua  vastaan- 
ottamaan määrättyjä  ja  perinpohjin  tiedossamme  olevia 
vihollisen  esiintymisiä.  Kyseessä  on  siis  alkuperäisen 
luonteen  väärentämättömyys,  jota  meidän  täytyy  kun- 
nioittaa. Täytyy  sanoa,  että  sotakurikka-  ja  käsirysyaika- 
kauden  puhtainta  väkeä  tämä  on.  Liian  kallista  saksalai- 
sen kulttuurin  kanunan  ruokaa,  eikö  totta,  herra  Pyl- 
väistö? 

—  Niin  .  . .  luulen,  soperteli  Pylväistö. 

—  Nytkin  sinne  saapuu  jo  kolmas  pantsarijuna.  Sitä 
punikkien  päällystö  kuuluu  kiroilevan,  ettei  niiden  pääl- 
lysmetalli  ole  kyllin  lujaa.  Kohtisuoraan  sivulta  ammut- 
tuna winchesterin  nikkelikuula  lävistää  molemmat  seinät. 
Nämä  junat  ovat  heidän  omaa  tekoaan,  eivät  pietarilai- 
sia, kuten  ensin  uskoimme.  Helsinkiläiset  levysepät  ovat 
keskellä  kuuminta  kiirettä  ne  kokoon  kyhänneet.  Mutta 
tykistö  niissä  on  ensiluokkainen.  Nekin  kranaatit,  joita 
toissailtana  putoili  Mänttän  lahdelle,  ja  joita  jotkut  us- 
koivat ilmalaivain  tiputtelevan,  olivat  näistä  junista  kotoi- 
sin. Vaunuihin  on  sijoitettu  laivastotykkejä,  joiden  kan- 
tovoima on  25 — 35  kilometriä. 

—  Oikeastaan  —  jatkoi  Korpio  —  jos  tähtäimessä 
olisi  sattunut  olemaan  jonkunkinlainen  ammattimies,  mikä 
olisi  tiennyt  trigonometriasta  jotakin,  emme  suoraan- 
puhuen  näissä  asemissa  olisi.  Nämä  on  luettava  meille 
myönteisiksi  puoliksi.  —  Molemmat  vaikenivat.  Hetken 
kuluttua  ikävän  äänettömyyden  karkoittami seksi  jatkoi 
Korpio  edelleen : 

—  Mikäli  varmoista  lähteistä  tietää  olen  saanut,  antaa 
Saksan  hallitus  bolshevikeille  ultimatumin,  jossa  tyyten 
kielletään  "torrakkain"  lähetys  Suomeen  Ryssästä,  ja 
samoin  vaaditaan  siinä  pikaista  joukkojen  poistamista 
tästä  maasta.  Sama-aikaisesti  lasketaan  saksalaisia  jouk- 
koja etelä-Suomeen.  Ja  elleivät  venäläiset  vaatimusta 
täytä,  hyökkäävät  Wilhelmin  joukot  Pietariin  . . .  Asema 
siis  meille  tuonnempana  paranee,  kun  vain  selviydyttäisi 
näistä  alkuvalmistuksista.  —  Pylväistö  kysyi : 

—  Kuinkas  ovat  Ruovedellä  asiat? 

—  Seppälässä  taisteltiin  lujasti  ja  punaisia  annettiin 
"päihin",  jos  mekin  saimme.  Katselin  kaukoputkella  ase- 

maa.  Siellä  on  kaksi  kivinavettaa,  tuskin  30  metriä  väliä. 
Punikeista  täysi  toinen,  toinen  pohjanpojista.  Ties  miten 
kahakassa  lopulta  olisi  käynyt,  elleivät  ne  "isoreikäiset 
japanilaiset"  meillä  olleet  käytännössä.  Käskin  poikien 
osoittaa,  mihin  he  pystyvät  ja  pian  sen  havaitsin,  ettei 
ole  oppi  ojaan  mennyt.  Ensi  panos  hujahti  korkeassa 
kaaressa  yli  maalin,  toinen  kynti  kamalasti  maita  ja  sin- 
kosi kamarasta  jonnekin  mäkien  taa,  mutta  kolmas  viu- 
hahti ja  pallina  putosi  keskelle  punikkinavettaa,  jossa 
väellä  ja  voimalla  olivat  kolme  viikkoa  asustaneet.  Pois- 
tuivat sieltä  äijät  heti  ja  sileätä  tuli  sisällä.  Sen  jälkeen 
meidän  pojat  ottivat  aseman  haltuunsa. 

—  Olipas  se  rapsaus. 

—  Rohkeita  ovat  punikit,  hiivatin  rohkeita,  mutta  tai- 
toa vain  puttuu.  Pietarin  suomalaisesta  kaartista  on  ollut 
suurin  vastus,  olipa  sille  useasti  annettava  tietäkin.  Vasta 
kun  härmäläiset  "puukko  hampaissa"  ja  kivääri  ojossa 
painoivat  päälle  ja  huusivat,  että  ei  sitä  nyt  ollakaan  Pie- 
tarin kaduilla,  perääntyä  alkoivat.  Mutta  kaatui  siellä 
meiltäkin  miehiä,  m.  m.  vapaaherra  Born  ja  Aminof fista 
kerrotaan  . .  . 

—  Onko  totta,  että  punaisetkin  ovat  julistaneet  ylei- 
sen asevelvollisuuden?  —  keskeytti  Pylväistö. 

—  Ei.  Töitä  siellä  tehdään  täydellä  höyryllä.  Kun- 
tien hätäaputyöt  ovat  suunnitelmiemme  mukaisesti  käyn- 
nissä. Vakoilijamme  kertovat,  että  maanteiden  ahteita 
alennetaan,  siltoja  rakennetaan  j.n.e.  On  sekin  sodan- 
käyntiä! Kansanvaltuuskunta  myöntelee  roimasti  määrä- 
rahoja eri  puolille  maata. 

—  Mutta  se  on  kummallista,  että  sittenkin  saivat  sen 
rahataloutensa  vireeseen,  vaikka  sanottiin  poltetun  sen 
rahapajankin. 

■ —  Tietysti  liseet  paloivat,  mutta  ovat  arvatenkin  teh- 
neet uusia,  koska  painavat  500-markkasia.  Kovaa  valut- 
taa heillä  tietenkään  ei  ole. 

— -  Meinaa  se  täydellä  todella  olla  hallitus,  joka  vielä 
sodankin  aikana  huolehtii  muustakin,  ei  vain  taivaallisista 
asioista. 

—  Parempi  sitoa  kädet  tyhjäntoimittajilta . . . 

Pvl väistö  jäi  sanattomaksi  eikä  kuunnellut,  mitä  Kor- 
pio  pitkät  ajat  puheli.  Hän  katseli  vain  tylsästi  ja  pää- 
määrättömästi nojatuolin  selustan  yli  kattokruunua,  jossa 
harmaan  kuulan  keskellä  paloi  iso  öljylamppu  .  .  .  Siinä 
yhtäkkiä  hänestä  alkoi  tuntua  vastenmieliseltä  koko  tuo 
Korpi  on  bassoääni.  Koko  tämä  seurustelu  hänestä  tun- 
tui teeskentelyltä,  mutta  ei  rehellisten  suomalaisten  mies- 
ten seurustelulta.  Siinä  oli  prameilua  ja  löyhkämäisyyt- 
tä  . . .  Kassu  vertaili  veljeänsä  Arvidia  Korpioon.  Miten 
ansiokas,  hieno,  yksinkertainen  ja  sivistynyt  Arvid  oli- 
kaan Korpion  rinnalla!  Ja  julma  tapaus,  mikä  sattui  tais- 
telun aikana  päivällä,  johtui  taasen  hänen  mieleensä.  Hän 
sulki  silmänsä  ja  näki  miten  panssarijunasta  pudonnutta 
ihmisen  päätä  kantoi  raaka  sotilas  ja  miten  sen  piirteet 
muistuttivat  hänen  veljensä  Arvidin  kasvoja .  .  .  Jos  se 
olisi  Arvidin  pää !  .  . . 

Yhtäkkiä  Kassu  hypähti  tuolilta  ja  käveli  kiivaasti 
edestakaisin  lattialla.  Korpio  hieman  oudoksuen  kiinnitti 
siihen  huomiotaan,  mutta  ei  kuitenkaan  sanonut  mitään. 
Pylväistö  aloitti : 

—  Ei  hitto!  Minusta  käy  tämä  vähän  liian  pitkäpii- 
mäiseksi! Korpio  kysyi: 

—  Miten  herra  Pylväistö  niin  ajattelee? 

—  Eihän  tästä  tällaista  saakelin  sotkua  kukaan  luullut 

tulevan.  Minua  tosiaan  alkaa  hieman  kyllästää,  pelkäänpä 
suoraan  sanoen  pahintakin. 

—  Ja  mitä  se  on? 

—  Se  on  sitä,  että  ehkä  herroille  olisi  ollut  saman 
tekevää .... 

—  Että  mikä  samantekevää?  äyskäsi  Korpio  ja  veti 
tuolin  kiivaasti  lähemmäksi  pöytää  sekä  jatkoi : 

—  Oletko  mies  houreissa!? 

—  Tulin  tässä  ajatelleeksi,  että  olisi  ehkä  ollut  sa- 
mantekevää, vaikka  olisimme  pitäneet  ne  punaiset  nau- 
hat .  . .  Tämä  lause  oli  jo  liian  pisteliäs  ja  pureva.  Korpio 
vainusi  siinä  piikittelyä,  siksi  tiukensi : 

—  Mitkä  helvetin  punaiset  nauhat?  Sinähän  latelet 
puuta  heinää. 

—  Ne  punaiset  nauhat,  jotka  sidoimme  takkimme  rin- 
nuksiin Venäjän  maaliskuun  vallankumouksen  suurena 
juhlapäivänä  siellä  Saksassa,  ja  täällä  Suomessa. 

Korpion  pää  painui  tahtomattaan  alas,  eikä  röyhkei- 
lystään  jälellä  ollut  merkkiäkään.  Näyttipä  tulleen  taval- 
liseksi kuolevaiseksi.  Mutta  Kassu  Pylväistö  jatkoi : 

—  Meille  kaikille  aukeni  silloin  suuren  tulevaisuuden 
avoimet  ovet.  Mehän  silloin  joka  mies  rakastimme  pu- 
naista. Silloin  Suomellekin  piti  koittaa  vihdoinkin  vuosi- 
satoja uneksittu  vapaus.  Mutta  antoiko  sen  Kerenskin 
hallitus?  Ei  antanut.  Antoiko  sitä  ennen  Ruotsi,  joka 
tätä  maata  nylki  herrojensa  avulla  650  vuotta,  antoiko  se 
senkään  vertaa  kuin  itäinen  naapuri  sadassa  vuodessa? 
Vähemmän  kentiesi.  —  Ehkäpä  sentään  herroille,  kuten 
Kerenskikin  aikoi  antaa.  Lopputuloksena  me  löydämme 
edestämme  vihaamamme  bolshevikit,  joita  vastaan  nyt 
taistelemme,  antaneina  Lokakuun  vallankumouksensa  he- 
delmänä Suomellemme  kaiken  sen,  mitä  uneksineet  olem- 

me.  Sen  on  antanut  suuren  Venäjän  työläinen  ja  talon- 
poika, ei  univormuun  puettu  majesteetti,  kenraali  taikka 
diplomaatti.  Itäinen  naapurimme  on  meille  ojentanut  vel- 
jeskäden.  Olemmeko  ottaneet  sen  vastaan?  Emme! 
Maamme  parempiosaiset  ovat  ylenmäärin  sokaistuja  vi- 
halla. Ahneutemme  on  suuri.  Kenties  mielikuvituksemme 
on  luonut  ihanan  ja  houkuttelevan  aluevaltaussuunnitel- 
mankin  .  .  .  Rakas  veli !  Minä  pelkään,  että  me  syöksem- 
me  itsemme  onnettomuuden  kuiluun. 

—  Mutta  mies,  sinustahan  on  tullut  kummallinen. 
Mihin  sinä  oikeastaan  suuntaat  ? 

—  Kummallinen,  —  niinkö?  Veliseni,  jos  toden  lau- 
sua saan,  niin  on  se  totta,  että  suu  tulkitsee  sitä,  mitä 
sielussa  liikkuu. 

—  Jotain  outoa  olen  sinussa  nähnyt,  mutta  en  tar- 
peeksi asti.  Etkö  siis  saata  purkaa  suutasi  puhtaaksi? 

—  Olemme  onnettomia,  se  on  pian  sanottu. 

—  Että  häviäisimmekö?  Sitäkö  se  olikin,  että  taiste- 
lussa ?  . . . 

—  Sitä  en  tarkoita,  en.  Mutta  me  olemme  kietoutu- 
neet onnettomuuden  vyyhteen,  onnettomaan  sotaan,  villien 
intohimojen  valtaan  ja  vaarallisten  vaistojen  kuiluun. 
Onnettoman  kansamme  eripuraisuutta  me  lietsomme.  — 
Pylväistö  ponnahti  pystyyn  ja  kiihkeänä  jatkoi : 

—  Suomen  mies  käy  sotaan  Suomen  miestä  vastaan, 
siis  veljiään  vastaan,  siskojaan  vastaan!  Tämähän  on 
perkeleellistä  elämää!  Eihän  tätä  ennen  ole  nähty.  Kär- 
siä jaksa  minä  en  tätä!  En  jaksa  ajatella  enää.  Raivo- 
hulluksi tulen  minä.  Pääni  halkeaa  . . . 

Kiihkeä  mies  käyskenteli  lattialla,  jatkoi  sitten:  — 
Silmäni  ovat  auenneet.  Näen  kuinka  petetty  meitä  on . . . 
Minä  tuhatkertaa  kuolla  voisin,  mutta  omalla  surmallani 

minä  en  sovittaa  voisi  niitä  syntejä  ja  rikoksia,  mitä 
tehnyt  olen. 

Korpio  katseli  miestä  kummastuksella  ja  muutti  ää- 
nensä sovinnolliseksi  sanoessaan : 

—  Mutta  rakas  Pylväistö!  Sinulle  mikä  lienee  tul- 
lut... 

—  Ei  minulle  mikään  ole  tullut. 

—  Rasittunut  olet  varmaankin.  Monien  öiden  valvon- 
ta liikuttaa  hermostoa.  Kiihtynyt  olet.  Levolle  käytävä 
on  tänä  yönä  rauhallisesti.  Huomenna  päivä  uusi  ja  ta- 
kaanpa,  että  silloin  olet  kiltti  ja  vikkelä  taasen  uusiin 
edessä  oleviin  ponnistuksiin. 

Ei  Pylväistö  odottanut  raudan  kovalta  mieheltä  tän- 
laista  osanottoa,  mieheltä,  joka  osasi  puhua  vain  karskisti. 
Sinkoilihan  tämän  ihmisen  sanoista  aina  kirpoavia  kipi- 
nöitä, sinkoili  määräyksiä  ja  käskyjä  kuin  salamoita. 
Mutta  Kassu  kärsi  sisäistä  poltetta,  omantunnon  ainaista 
tuskaa.  Siellä  muistojen  siintävällä  selällä  raivosi  alitui- 
nen ristiaallokko.  Paremmin  Kassu  toivonut  olisi,  että 
toverinsa  kivikova  sydän  olisi  muuttumaton  ollut.  Hän 
toivoi  oman  vihansa  puhkeavan  valloilleen;  tahtonut  olisi 
näyttää  tuolle  pöyhkeilijälle,  mitä  hän  on  oikeastaan  mie- 
hiään ja  mihin  hän,  Kassu  Pylväistö,  pystyy!  Uhkaava 
ukkospilvi  salamoineen  välttyi  vielä  kerran  uudelleen  pur- 
kautuakseen. 

Äänettömyys  vallitsi.  Ainoastaan  ulkoa  kuului  vahti- 
sotilaan  säännöllinen  astunta.  Silloin  tällöin  kumahti  kau- 
kaisen rintaman  yksinäinen  yöllinen  tykin  ulvahdus. 
Hentoisia  lumihöytyjä  laskeutui  ja  laahautui  alas  akkunan 
ulkopuoleista  lasin  pikimustaa  pintaa.  Pylväistö  astuskeli 
hitaasti  ja  hengityskin  tuntui  vaimentuneelta.  Asettuipa 

istumaan  topattuun  nahkatuoliin,  jossa  kyynärpäät  pol- 

viaan  vastaan  painoi  ja  otsansa  käsienvaraan  vajosi. 
Miesparka  kourin  kopristeli  päätään  kuin  haukka. 
Kuluttua  hetken  Korpio  aloitti : 

—  Isänmaan  aate  on  kallis  asia,  sen  tieltä  on  kaiken 
muun  väistyttävä.  Ellei  meillä  ole  isänmaata,  ei  meillä 
ole  yhteiskuntaakaan.  Ainoastaan  tämä  kamara  takaa 
tälle  heimolle  elämän  oikeudet.  Tämän  maan  puolesta 
tulee  meidän  seistä  kuin  yksi  mies  —  muutoinhan  tänne 
ryntäisi  vieras  rotu  ja  väkevämmän  oikeudella  veisi  palat 
parhaat  nokkamme  alta.  Vieras  veisi  herkut  mitä  heru- 
maan maaemosta  saattaneet  olemme.  Ikävä  kyllä,  että 
kansamme  kyni  jät,  rajanaapurit  sekä  idän  että  lännen, 
raatolintuina  kimpussamme  olleet  ovat.  Nytpä  ajan  hetki 
lyönyt  on,  mikä  meitä  nousemaan  kutsuu,  ja  me  annam- 
me vieraan  raatelukotkan  kynsille  kirvelevän  iskun,  että 
kerrankin  saaliimme  rauhaan  jättäisi.  Tukea  pienten  kan- 
sain olemassa  ololle  antaa  kulttuuri  maailman  sivistynyt 
yleinen  mielipide  lännessä.  Mutta  itä !  Se  on  raakaa  bar- 
barismia. Jos  siis  me  suomalaiset  osoitamme  maailmalle 
muinaista  urhoollisuutta,  lujuutta  ja  pontta  itsenäisyy- 
demme  turvaamisessa,  saamme  silloin  myöskin  suurten 
kannatuksen  ja  asemamme  on  pelastettu. 

Lyhyen  paussin  jälkeen  jatkoi  Korpio  matalalla  äänel- 
lä vaiteliaaksi  käyneelle  toverilleen : 

—  Saksa,  mahtava  Saksa,  joka  taistelee  yksin  koko 
maailmaa  vastaan,  osoittaa  meille,  miten  tietojen  ja  tekni- 
kan  avulla  voi  pienikin  kansa  nousta  loistoon  ja  mahta- 
vuuteen. Miten  muinoin  sortuivat  Xerxeksen  persialaiset 
lukemattomat  legioonat  Kreikan  Thermopylalla  spartalais- 
ten vähälukuisten  joukkojen  iskennästä.  Sivistynyt  Saksa 
on  oivaltanut  meidän  syrjäisen  isänmaamme,  siksi  se 
meidän  kohtaloamme  rientää  auttamaan.   Hetkellä  tällä 

se  apua  tarjoaa  meille,  kun  tahdomme  puhdistaa  maamme 
vuosisatain  kuonan  ja  lian  vallasta.  Nyt  me  kerrankin 
olemme  alkaneet  kansallisen  suurtyömme,  jota  ammoi- 
sista ajoista  Kalevan  kansan  runoilijat  laulaneet  ovat. 
Suuri  Runeberg  laulanut  on  tuhanten  rantain  partahilta, 
tahi  näiden  Ruoveden  lainehien  sinisestä  kohdusta  ylis- 
tyksensä unohtumattomat  isänmaallemme.  Juuri  näiden 
paikkain  puolesta  veri  Virtain  järvillä  vuotakoon.  Isän- 
maallisten kirjaili  jäimme  kaunosielujen  sopukoista  kum- 
puaa ihanan  aatteemme  perikuva.  Ne  aatteet  kasvattaneet 
ovat  uusia  polvia  juuri  tätä  aikaa  varten.  Kansamme  kaik- 
ki heimot  kokoamme  leijonalipun  alle!  Ja  tapahtuva  on, 
että  iskumme  itään  suuren  kauhunsanoman  kantava  on 
äärille  Uralin  tunturein  .  . . 

Keskeytti  puhujan  itsepintainen  Pylväistö,  joka  nousi 
ylös,  viskasi  itsensä  nahkatuolin  selustalle  ryntäilleen, 
lausui  sitten: 

—  Hyvä  veli !  Mitä  oikeastaan  puhelet  uusien  polvien 
kasvatuksesta  ja  Venäjän  arojen  valtauksesta.  Tämä  tou- 
hu on  kuin  kourallinen  tuhkaa  ja  tuulta.  Onko  todella 
Suomen  kansa  kasvatettu  vastaan  ottamaan  tätä  hetkeä? 
Onko  todella  kasvatettu,  kysyn  minä?  Mitä  ovat  ne  kah- 
deksan kymmentätuhatta  aseellista  omaa  kansalaistamme, 
jotka  ovat  meitä  vastassa?  Ovatko  he  rosvoja,  ryöväreitä, 
vai  isänmaan  kavaltajiako  he  ovat?  Tuhat  tulimmaista, 
jotain  täytyy  vinossa  olla,  jotain  todistaa  tuo  suunnaton 
lauma,  joka  omaa  on  kansaa,  omaa  lihaa,  luuta  ja  ver- 
ta. .  .  Herra  Korpio !  Te  puhelette  "rajantakaisista  vihol- 
lisista", niitä  tälläkertaa  meillä  ei  ole.  Vihollisen  löydäm- 
me omasta  kansastamme,  veljistämme,  perheestämme  — 
vihollisen,  joka  voitettunakin  astuu  aterioit  s  emaan  mei- 
dän kanssamme  eli  runneltunakin  rinnallemme  istuu  sa- 

maan  pöytään.  Minä  sanon :  se  vihollinen  on  liian  katke- 
ra, liian  likeinen  ja  aavistamatta  voi  nostaa  aseen  uuteen 
iskuun  . . .  Saksalaisethan  tulevat  ja  auttavat  meitä  raken- 
tamaan "veljeshautoja",  joiden  läheisyydessä  henkäilee 
ikuinen  kosto.  Auttavat  meitä  hakatessamme  maahan 
työmiehiämme,  veljiämme,  lihaamme  je  vertamme,  mutta 
korvauksetta  eivät  he  tee  sitä.  Saksalle  on  tehtävä  myön- 
nytyksiä, «korvauksena  annettava  arvojamme  aina  kupari- 
seen kahvipannuumme  asti.  Ja  me  taasen  näemme  Itä- 
meren etelärannikon  yli  uuden  raatolinnun  vaakkumassa 
veristä  saalistansa.  Ja  Suomen  innokkaat  "kultaisen  isän- 
maan ystävät"  nähdään  katalasti  kaupitsevan  suomi-äidin 
neitseellistä  vapautta  saksalaiselle  mustalle  monarkialle. 
"Hyväntekijälle"  lievimmässäkin  tapauksessa  verisestä 
työstään  lahjuksena  annetaan  kultaa  ja  kauppaoikeuksia. 
—  Eikö  tämä  ole  maankavaltamista  ?  Meiltä  on  vaadittu 
myönnytyksiä  työväelle  maattomien  aseman  parantami- 
seksi, vaatimuksiin  vastaukseksi  me  olemme  lupautuneet 
antamaan  lyijyä.  Sensijaan  meidän  on  tehtävä  parhaam- 
me ulkolaiselle  avunsaannin  takeeksi.  Minä  en  ymmärrä 
tätä  peliä!  Kauniisti  verhotun  isänmaan  aatteen  alta  pal- 
jastuu yksilöpyyteitten  inhoittava  kilvoitus.  Onko  edulli- 
sempaa Suomen  herroille  kieltää  almut  omalta  työväeltä 
kuin  antaa  niitä  vieraalle  lahtarille  ja  päällepäätteeksi  sot- 
keutua verileikkiin,  joka  on  kaikkea  muuta  kuin  kunnial- 
linen ... 

—  Riittää  herraseni!  Ja  minä  tiedän  kuka  tuon  vii- 
meisen lauseen  teille  on  sanonut. 

Tätä  sanoissansa  nousi  kapteeni  Korpio  paikoiltaan, 
potkaisi  vihaisena  edessään  olevaa  tuolia  tilaa  saadakseen. 
Näytti  siltä  kuin  huonekalutkin  olisivat  hänen  henkeänsä 
ahdistaneet.  Käveli  sitten  rivakasti  poikki  lattian  muuta- 

mia  kertoja  ja  rypisteli  kulmakarvojaan.  Sitten  asettui 
hän  äkkiä  Pylväistön  eteen  ja  kiusoittavalla  äänellä,  tus- 
kin kuuluvasti  kuiskasi : 

—  Sen  lauseen  teille  opetti  äitinne,  emäntärouva  Pyl- 
väistö. Ja  jos  sallisitte  sanoa,  tapahtui  se  Kalliosaarella 
vähää  ennen  kuin  hänet  murhasitte.  

Kassun  pää  painui  alas.  Kauhean  työnsä  muisti  mies. 
Juovuspäissään  silloin  ollut  oli.  Nyt  kiihkeys  miehestä 
poissa  oli  ja  kalpeus  kasvoissa  valtasi  ilmeen.  Lyöty  täy- 
dellisesti hän  oli  ja  tuolissa  retkotti  masennettuna  ja  voi- 
mattomana. 

Silmät  kiiluvina  katseli  Korpio  kuin  peto  uhriansa. 
Nautti  uhmaajan  täydellisestä  antautumisesta,  jatkoi  sit- 
ten astuntaansa  edestakasin  lattialla,  kunnes  puhumaan 
puhkesi : 

—  Te  veliseni,  herra  Pylväistö,  alatte  huomattavasti 
kuivua  sisäiseltä  henkevyydeltänne  isänmaan  asioita  koh- 
taan. Ulospäin  käytte  yhä  särmikkäämmäksi.  Teissä  ta- 
pahtuu muutos.  Lievimmin  sanoen,  humanisesti  olette 
alkanut  ajatella  vihollistamme.  Neuvoisin  teitä  vielä  ker- 
ran mieskohtaisesti  kylmäverisyyteen.  Asiamme  luotta- 
mus perustuu  järkähtämättömyyteen  ja  lujuuteen.  Järkei- 
leminen  tuottaa  vain  vaikeuksia. 

Astui  Korpio  askelta  pari  kautta  kirjoituspöydän  ja 
pysähtyi  uudelleen  tuolin  eteen,  missä  Pylväistö  istui : 

—  Hiiteen  raukkamaisuus !  Narrit  ne  käykööt  surkut- 
telemaan! Sota  on  sotaa,  joka  vaatii  uhrinsa.  Tunteilla 
nyt  ei  pelata  eikä  ruikutuksella!  Kylmä  teräs,  ruuti  ja 
rauta,  kuulat  ja  kaasu  nyt  ihmisyydestä  ajattelevat.  Käyt- 
täköön nyt  ihminen  konetta,  mikä  kylmää  ja  hyytää  ja 
elon  herpaisee.  Jos  et  ammu,  sinut  ammutaan.  Jos  et 
tapa  ja  murhaa,  sinut  hukutetaan.  Jos  olemme  väärässä, 

ei  se  enää  ole  autettavissa.  Olemmeko  oikeessa  sen  näkee 
polvi  uusi  ja  tulevaisuus.  Maailmassa  on  pantu  käymään 
voima  oikeuden  edellä.  Miekka  ratkoo  rimpsut,  laatii  lait 
ja  linjat  suoristaa.  Ellei  porvari  katso  etujaan,  valvo  oi- 
keuttaan, ei  hän  pysty  hallitsemaan  järjestelmää,  mikä 
yksilön  etua  puolustaa.  Olen  periaatteen  mies  ja  voin 
sanoa  sinulle  suoraan:  Jos  nuo  alhaiset  elukat  voitolle 
pääsevät  ja  valtansa  luoda  voivat,  eli  asettaa  hallintansa, 
lakkaa  myös  etuoikeus  meidän.  Kas  polvillemme  silloin 
ryömiä  saamme,  alempana  raakalaisainesten  tasoa.  Ah, 
kulttuuri  missä  on  silloin,  älymystö  ja  intelligenssi  ?  Mis- 
sä paremmuus,  kunto  ja  saavutukset!  Ei  ikinä  me  suos- 
tua voi  moiseen.  Kultaisen  isänmaan  arvo  vaatii,  että  vii- 
saammat muodostavat  sen  sisäiset  olot,  vaikka  pakollakin, 
jos  niin  täytyy,  kuten  nytkin.  Alusta  mar  ilman  on  ollut 
so  laki,  että  käskijöitä  ja  käskettäviä  on  ollut  ja  tulee 
olemaan.  Työväkeä  ja  herroja  meillä  on  ja  pitää  olla. 
Mutta  missä  tuo  eriin  mainittu  käykään  liian  rouvisanai- 
seksi  ja  vaateliaaksi,  on  sitä  iskettävä  siellä  turpaan,  kun- 
nes se  lakkaa  murisemasta,  kunnes  oppii  arvostamaan 
isäntiään  ja  elättäjiään. 

Tällä  aikaa  oli  Kassu  virkistynyt,  oli  päässyt  uudelleen 
vireeseen.  Hän  uhallakin  pani  vastaan  korkealle  päälli- 
kölleen : 

—  Oikeastaan  emmeh*  me  siis  isänmaallisuuden  aat- 
teen kannustamina  olekaa  taisteluun  lähteneet?  —  Kor- 
pio  vastasi : 

—  Kyllä,  sen  nime;  sä  kuten  ymmärrät,  vaikka  toi- 
sissa tarkoitusperissä.  —  .    ssu  jatkoi: 

—  Ahaa!  Vai  sitä  se  li,  alampa  nyt  jo  ymmärtää. 
Mutta,  piri  de,  tämähän  a~1:aa  olla  koiramaisen  häikäile- 
mätöntä. 

—  Emmehän  muutoin  olisi  talonpoikaistoa  mukaan 
saaneet.  Suurtilain  ja  tehtaiden  omistajat,  liikemiehet  ja 
ylimysluokka,  mitä  me  kaikki  yhdessä  olisimme  olleet? 
Kourallinen  akanoita  syystuulen  puhallettavaksi.  Keskin- 
kertaisten ja  itsenäisten  tilainomistajathan  meille  innok- 
kaimpina  oman  konnun  omistajina  ja  "isäntr  miehinä"  loi- 
vat meidän  suojamuurimme  isänmaallisessa  innostukses- 
saan. Ja  jos  te,  herra  Pylväistö,  tahdotte  kuulla  asian 
oikean  laidan  perimmältä  pohjaltaan,  ja  jo  senkin  tähden, 
ettei  teidän  tarvitse  minua  hassuna  pitää,  sanottakoon 
suoraan,  että  meidän  porvarien,  kuten  kaikkien  muidenkin 
ihmisten,  isänmaa  on  siellä,  missä  rieska  ja  hunaja  run- 
saimpana vuotaa. 

Molemmat  olivat  hetken  hnjaa.  Korpio  katsoi  sano- 
jensa vaikutusta  ja  jatkoi  sitten : 

—  Joko  nyt  alatte  tulla  järkiinne.  Ehkä  opitte  katso- 
maan asioita  hieman  nenänne  päätä  pitemmälle. 

Kassu  Pylväistö  käännähti  tuolissaan  levottomana. 
Hänen  katseensa  kierteleikse  pitkin  katonrajaa  synkkänä 
ja  harhailevana.  Silmänsä  paloivat  sisäistä,  outoa,  tuskas- 
tuttavaa tulta,  mikä  ei  voinut  olla  sanoiksi  selviytymättä : 

—  Sittenhän  tämä  onkin  helvetillistä  ihmisten  ja  kan- 
san kohtaloilla  keinottelemista.  Sittenhän  siinä  ei  olekaan 
ihanteita,  koko  ihmisyyshän  onkin  vain  ivallinen  naamari 
irvistelevän  saatanan  kasvoilla. 

—  Mitäs  muuta  te,  arvoisa  herra  tai  veli  kultainen, 
tahtoisitte  sen  olevan?  Eikö  kulta  ja  mammona  ole  arvo- 
ja, joidenka  puolesta  kannattaa  elää,  uhrautua  ja  kuolla? 
Näytätte  vielä  olevan  alkeellinen  näissä  asioissa.  Ettekö 
ole  oppinut  tuntemaan  kaikkeuden  kiperää  lakia:  Kansa 
on  tyhjää  mutta  sangen  nöyrää  niin  kauan  kun  se  sellai- 
sena pidetään.  Elefanttikin  on  kesynä  tottelevainen  aseet- 

tomallekin  ohjaajalle.  Mutta  kansa  on  toista.  Jos  se  jär- 
kiinsä pääsee,  silloin  on  yhteiskunta  heidän.  Sosialistit, 
kommunistit,  bolshevikit  y.  m.  ehkä  luulevat  meitä  her- 
roja tästä  tietämättömiksi.  Ei,  me  tiedämme  kaikki, 
mutta  kultaisen  isänmaan  aate  vaatii  meitä  toimintaan. 
Jos  tämä  suojelija  pettää,  keksimme  uuden,  mutta  etu- 
oikeuksistamme taistelutta  emme  luovu  . . . 

Pylväistön  piti  jotain  aloittaa,  kun  sisälle  koputettiin. 
Päivystäjä  ilmoitti  alamaisesti,  että  kyseessä  olevat  vangit 
on  saatu  kiinni  ja  ovat  ne  nyt  eteisessä  odottamassa  herra 
majurin  lähempiä  määräyksiä.  —  Korpio  sanoi : 

—  Käskekää  heitä  sisään. 


s. 


Punaiset  vakoilijat  vangitaan 

Pian  kuului  askeleita  eteisestä.  Valkokaartilaiset  pot- 
kivat sisään  kaksi  miestä,  joista  toisella  oli  porilaisen 
karvalakin  edessä  yli  sitaistu  pieni  viistossa  oleva  punai- 
nen nauha.  Vartijat  sanoivat: 

—  Kas  tässä.  Nämä  miehet  tavotimme  kahdeksan 
kilometrin  päässä  Suluslahden  kylässä.  Eräästä  saunasta 
vangitsimme  heidät  taistelun  jälkeen. 

Kapteeni  Korpio  ei  kiinnittänyt  huomiota  siihen 
tapaan,  millä  häntä  puhuteltiin,  sillä  hänen  ankaraksi  te- 
keytynyt katseensa  muuttui  kummalliseksi  tuijottamiseksi 
punanauhaiseen  mieheen.  Herra  Pylväistökin  katsoi  häm- 
mästyksellä mieheen.  Pienen  äänettömyyden  jälkeen  lau- 
sui Kassu  kummastuksensa: 

—  Olli  ja  Rajavaaran  Aapo. 

Korpio  nieli  teeskennellyn  pöyhkeytensä  ja  lyhyesti 
lausui : 

—  Jaha  . . .  Vai  sinä  se  oletkin  Olli  Runnila  ? 

—  Minä  . . . 

—  Oletkos  pistäytynyt  vieraskäynnille  ? 
Kysymykseen  ei  kuulunut  vastausta.   Korpio  viittasi 

vartijoille  kiittämättömästi,  jotka  heti  poistuivat  oven 
ulkopuolelle.  Kassukin  nousi  ja  poistui  viimeisenä  huo- 
neesta, ikäänkuin  jotain  asiakseen.  Hänen  henkeään  ah- 
disti huoneuston  ilma  ja  siksi  hän  pakeni  ulos.  Ohimoita 
pakoitti  joku  sisäinen,  käsittämätön  tuska  ja  ympäristön 

ilettävyys.  Takanaan  kuuli  hän  jotakin  Korpion  sanovan 
saksankielellä  takaisin  tulosta,  mutta  hän  ajatteli :  osaat 
ne  ilman  minuakin  työväentalon  taakse  tuomita. 

Huoneessa  oli  hiljaista,  niin  hiljaista,  että  jokainen 
kuuli  sydämen  lyöntinsä.  Oven  luona  seisoivat  vangit 
kuin  marmoriin  veistetyt  kuvat.  Toinen  heistä  nypläili 
nuttunsa  lievettä  ja  katseli  kiinteästi  tuomarin  kättä  ja 
kynää,  joka  heilui  kirjoituspöydän  pintaa  pitkin.  Vanki 
teki  havainnon,  että  valkoinen  herra  tekee  tyhjänpäiväi- 
siä kiehkuroita  valkealle  paperille.  Nähtävästi  ratkaisi 
mies  asioita,  jotka  eivät  olleet  yhteydessä  tämän  tapahtu- 
man kanssa.  Heittipä  vihdoin  kynän  kädestään  ja  katsoi 
Ollia  pitkään  ja  tutkiskelevasti,  rykäisi  kuivasti  ja  aloitti : 

—  Sinä  Runnilan  poika!  Enpä  tuntenut  sinua  perin- 
pohjin. Mikä  pakotti  sinut  petturiksi?  Miksi  annoit 
punaisille  asekuormat? 

—  Siksi,  etten  voinut  olla  uskoton  työmiehille  . . . 

—  Eihän  se  ole  mikään  vastaus,  vaikka  se  miellyttää- 
kin  minua. 

—  Se  on  vastaus  .  .  . 

—  Se  ei  ole  vastaus  siihen  luottamukseen,  minkä  mi- 
nulta asekuormia  luovuttaessani  sait.  On  parasta  olla 
vinoilematta,  sillä  tässä  ei  suunsoitolla  pitkälle  pelata  .  .  . 
Poika,  tiedätkö  mikä  sinulla  on  odotettavana? 

—  Kuolema. 

—  Kunniaton  koiran  kuolema,  jonka  jokainen  petturi 
ja  kavaltaja  on  ansainnut.  Millainen  on  se  lupaus  joka 
sinua  velvoittaa? 

—  Lupausta  minkäänlaista  antanut  en  ole,  mutta  tove- 
ruus velvoittaa. 

—  Koirat  ja  sudetkin  ovat  tovereita  niin  kauan  kun 
haaskaa  ei  ole  loppuun  jyrsitty,  mutta  ensimäisenä  nälkä- 


43 

kautena  hyökkäävät  toistensa  kimppuun  syödäkseen  "to- 
verit" suuhunsa.  Nyt  kyllä,  herrat  työmiehet,  olette  tove- 
reita, kun  teillä  on  lihavat  haaskat,  mutta  kun  ne  loppu- 
vat, käytte  taasen  hyvinä  poikina  ja  kiltteinä  porvareiden 
palvelukseen.  Ärhentelette  nyt  niskakarvat  pystyssä  ja 
hampaitanne  näytellen,  mutta  syytätte  sitten  toisianne 
kapinan  aloittamisesta  olettepa  sitten  demokraatteja,  bol- 
shevikeja  tahi  mitä  tahansa.  Kas  siinä  se  teidän  aatteenne 
kantavuus  ja  huippu.  Ja  sentähden,  että  olet  entinen  re- 
hellinen työmieheni,  voin  tässä  sinulle  sanoa,  kuinka  osa 
teistä  kettuilee  koko  asianne  menettämisen  uhalla  ja  pet- 
tää teitä.  Kunhan  tässä  alkaa  taasen  päivä  porvareille 
paistaa,  on  osa  heistä  ensimäisiä  teidän  kurkunleikkaa- 
jianne. 

Tämänkaltaisessa  poikkeuksellisessa  mielentilassa  ei 
Korpiota  oltu  ennen  nähty.  Hyväntuulisuutensa  suuresti 
hämmästytti  vankeja,  jopa  oventakana  olevat  korvat  eivät 
olleet  uskoa  tyrannimaisesta  miehestä  tätä.  Ennen  oltiin 
vankien  suhteen  suoriinnuttu  lyhintä  tietä  ja  sanattomasti. 
Viittauskin  usein  riitti  tienosoitukseksi  "pahnakasalle." 
Olli  ajatteli :  "Noin  sitä  lahtari  hajaannusta  kylvää. 
Mutta  miksi  hän  evästelee  ammuttavia  miehiä  moisilla 
siveyssaarnoilla  ?"  Miellyttivätkö  Korpiota  rintamalta 
juuri  saapuneet  viestit,  vaiko  rauhoitti  tarkoitetun  Aapon 
kiinni  saaminen,  mutta  hän  jatkoi  lauhkeana  kysely  itään : 

—  Mihin  joutui  isäsi? 

—  Punaisten  hevosmieheksi. 

—  Entä  herra  Nordessen? 

—  Perämieskö?  Hän  on  punaisten  punaisessa  ristissä 
sisk®jensa  kera. 

—  Siskojensako?  On  siis  tavannut  omaisensa? 

—  Pylväistön  kartanon  muonarenki  ja  hänen  vaimon- 
sa ovat  tunnustaneet  komean  miehen  pojakseen. 

—  Rengin  nimi? 

—  Nestori  Norola. 

—  Miten  Pylväistöllä? 

—  Emäntärouva  yksin  kotona. 

—  Sanoitko  —  emäntärouva? 

—  Sanoin. 

—  Elää  siis? 

—  Elää.  Laukaus  Kalliosaaren  majassa  ei  tuottanut 
tuhoa. 

—  Entä  neiti  Saloheimo? 

—  On  veljensä  perämiehen  toimessa  ensiavussa. 

—  Vitsavalkon  ja  Vibeliuksen  tapoitte? 

—  Edellinen  oli  kavaltaja  ja  vankilassa  päätti  päivän- 
sä, jälkimäinen  kärsi  kuoleman  rangaistuksen. 

Sitten  ei  Korpio  mitään  kysellyt,  vaipui  mietteisiinsä. 
Yhtäkkiä  sai  entisen  vihaisen  ja  jyrkän  alkuperäisyyten- 
sä. Hän  ojensi  vasemman  kätensä  ja  kilahdutti  pöytä- 
kelloa.  Vartijat  astuivat  sisään  ja  odottivat  määräystä, 
mutta  tuomari,  jonka  käsissä  kohtalon  kipinä  oli,  ei  anta- 
nut merkkiä.  Sotilaat  käsittivät  tehtävänsä  ja  kiskoivat 
miehet  mukaansa. 

Ulkona  satoi  hienoa  härmää  niin  että  ikkunasta  lan- 
keavan valon  piiriin  ilmestynyt  joukko  poisti  pimeyteen 
marssivien  jälkiä.  Äänettömien  askelten  häiritseminen  ei 
estänyt  ylikäytävältä  kuulumasta  matalaa  puhelua : 

—  Työväentalolle  . . . 

—  Puukollakohan  ne  . . . 

—  Eivät  ne  aina  ampumalla  . . . 

Ollessaan  pilkkopimeässä  huoneessa,  alkoi  vastaiselta 

seinältä  häämöttää  jotakin.  Aapo  ja  Olli  koettelivat  käsin 
hapuillen  tunnustella  mihin  huoneeseen  heidät  oli  työn- 
netty. Lattia  oli  sementtinen  ja  läiskähteli  jalan  alla  ohut 
vesikerros.  Vartija  oli  vääntänyt  salvan  oven  päälle, 
kääntänyt  avaimia  ja  poistunut. 

Määräämätöin  aika  pimeyttä  kului,  eikä  he  kaksi  ol- 
leet koko  aikana  sanaa  vaihtaneet.  He  tunsivat  itsensä 
liian  menehtyneiksi  mistään  keskustellakseen.  Elämän 
kohtalon  mitta  ja  määrä  oli  liian  lahjomaton.  Epätoivon 
perinpohjaisuus  jäyti  järjen.  Kyyköttäminen  nurkassa 
jalkainsa  varassa  kangistutti  ja  herpautti  polvia.  Vuo- 
roin seistä,  vuoroin  kykkiä,  puudutti  ruumiin  niin,  että 
väkisinkin  teki  mieli  heittäytyä  jääkylmään  veteen  pitkäl- 
leen. Saipa  siinä  Aapo  ajatuksen  päästä  kiinni : 

—  Siinäkö  se,  Olli? 

—  Tässä  . . . 

—  Hiljaa  olet. 

—  Hiljaa. 

—  Nyt  olemme  satimessa. 

—  Ja  viimeisessä. 

Oli  sitten  kotvasen  aikaa  pimeätä  ja  hiljaista.  Mutta 
pimeys  Aapoa  kidutti.  Hän  alkoi: 

—  Ei  olisi  pitänyt  antautua  elävänä  . . . 

—  Jo  sen  minäkin  huomaan. 

—  Mutta  olisihan  se  vastaanpano  myöhäistä  ollut. 

—  Niin  minäkin  lasken,  myöhäistä  olisi  se  ollut. 

—  Myöhäistä  olisi .  . . 

—  Myöhäistä. 

—  Jokohan  ne  tänä  yönä  ? 

—  Ennen  päivän  nousua  ne  aina.  

Kuului  peittämätöin  huokaisu,  sitten  toinen  ja  kolmas- 
kin. Vaitiolon  jälkeen  yritti  Olli  virittää  keskustelua: 

—  Toista  kertaa  minä  jo  .  . . 

—  Jaa.  Niin  sitä  kuulin  poikain  puhuvan,  että  pelas- 
tuit kuin  koira  veräjästä  .  . .  On  sitä  toisinaan  onni  mu- 
kana. 

—  Ei  se  silloinkaan  omasta  aloitteesta. 

—  Kyllä  nyt  emme  pelastu  . . .  Kyllä  niin  on,  näet 
päätänsä  sitä  ihminen  kauppailee  kuin  lanttua,  nyt  sen 
sitten  saavat.  Aioin  karata,  en  uskonut  heidän  niin 
kauaksi . . . 

—  Vartavasten  et  tullut? 

—  En.  Karkuun  läksin.  Palokäryn  haistoin.  Entä 
sinä? 

—  Lylystä  Enorantaan  olin  saanut  viedäkseni  tärkeän 
määräyksen.  Siellä  sitä  ovat  pojat  hevosenkengässä.  Pel- 
käänpä että  piru  heidät  nyt  siellä  nokkii.  Valkoiset  hyök- 
käävät vimmatusti  aamusta  iltaan. 

—  Mitkä  joukot  siellä  ovat? 

—  Helsingin  A-komppania,  Pietarin  suomalainen 
punakaarti,  Riihimäen  erikoisosasto  ja  pohjoisella  äärellä 
Salon  kauppalan  joukot.  Siellä  Enorannassa  sitä  oli  muo- 
naa, jotka  saaliiksi  saatiin.  Kahdeksansataa  valmiiksi 
paistettua  limppua,  juustoja  oli  kuin  myllynkiviä,  ja  sitten 
sitä  suolattua  lihan  paljoutta.  Mutta  "rasupäiden"  kävi 
perin  kateeksi  ja  niin  körttiläiset  hököttivät  päälle  tullak- 
seen ja  aikoivat  tietenkin  lyödä  meidät  tuusanluhkaksi 
noin  vain  muitta  mutkitta  mutta  siellä  sitä  on  pistetty 
päihin  eikä  ole  lähdetty. 

Olli  kertoi  taistelun  monimutkaisista  vaiheista,  jota 
toverinsa  kuunteli  mielenkiinnolla,  olihan  monet  päivät 
vierähtäneet  heidän  yhdessä  olostaan.  Aapo  tiedusteli : 

—  Mikä  mies  on  Kustaa  Turpee? 

—  Valkoisten  palkkaama  kätyri,  joka  sanoo  olevansa 
"tasavallan  asearsenaalin  päällikkö"  .  . . 

—  Eikös  punaisten? 

—  Valkoisten. 

—  Luotatko  todella  tuohon  mieheen,  joka  on  roisto? 

—  Ovat  luottaneet  täydellisesti. 

—  Sitä  minä  jo  epäilin  .  . . 

—  Sitähän  minun  piti  ilmoittaa,  vaikka  matkani  oli 
samalla  pakomatka. 

—  Mutta  kuka  sinut  käski  tulla  juuri  Sankilan  sydän- 
maalle ? 

—  Sain  ohjeet. 

—  Keneltä. 

—  Ylempää  tietysti.  —  Olli  jatkoi : 

—  Jos  minut  on  petetty,  on  sinut  myös.  Kenen  tah- 
dosta muutoin  olisi  tiemme  yhtyneet.  Ja  senjälkeenhän 
tapahtui  saunan  piirittäminen. 

—  Olisivatko  vainunneet? 

—  Ovat.  Oikea  pystykorva  mieheksi  on  hän  ja  sa- 
moin kätyrinsä  Mäkinen.  Aapo  kertoi  tapahtumat  kaup- 
pahuoneessa ja  miten  tervetullut  vieras  Turpee  oli  valkoi- 
sessa esikunnassa. 

—  Mutta  niinhän  sen  pitääkin  olla,  joka  tahtoo  jotain 
aikaan  saada. 

—  Ystäväiseni.  Meille  lienee  nyt  jo  samaa  mitä  me 
tiedämme,  meneehän  mukanamme  tiedot  unholaan.  Nyt 
vain  olemme  tampussa.  Ja  tampussa  ovat  Enorannan 
joukkommekin,  ellei  kuolleiden  ylösnousemuksia  tapahdu. 

—  Niin.  Ja  entäs  lahtarien  täysien  voimien  hyökkäys 
senjälkeen  Länkipohjaan  ...  Oi  kirous  ja  kuolema!  Jos- 
pa nyt  enkeli  taivaasta  ovemme  avaisi.  Vielä  pelastus 
ehtisi !  Vielä  uhka  ja  tuho  vältettäisi . . . 

—  Eipä  taida  enkeliä  astua  alas,  ei  pyhäin  ihmisten 
luut  tässä  pinteessä  meille  avuksi  ehdi . . . 

—  Tässä  ei  auta  taivas  eikä  helvetti ...  Ei  Jumala 
eikä  saatana. 

—  Ei  auta,  ei.  

Molemmat  miehet  kirventelivät  ja  vääntelehtivät,  sei- 
soivat ja  istuivat.  Astuivat  joskussa  askelta  pari  läisky- 
vässä vedessä,  iskivät  nyrkillä  kumisevaan  paksuun  kivi- 
seinään, minkä  rosoinen  pinta  oli  sementillä  sivuttu.  Oli- 
vat hiljaa,  kuuntelivat,  sitten  taasen  rohkenivat,  rohkaisi- 
vat toisiansa: 

—  Mitä  jos  kynsittäisi? 

—  Se  mitä  tahtoo  sanoa? 

—  Tehtäisi  se  viimeinen  voimain  ponnistus  . . . 

—  Jaa.  Sitä  sitä  minäkin  ajattelin  . . . 

—  Eihän  koiraakaan  voida  niin  hirttää,  ettei  se 
ulvoisi. 

—  Ei  totisesti  voida  . . . 

Toverukset  laskeutuivat  kyyryyn  ja  aloittivat  kuiski- 
malla suunnitella  salaperäistä  asiaa.  Puhuessansa  tekivät 
he  käsin  tiikerimäisiä  hyökkäysliikkeitä. 


6. 


Mustan  kuusikon  salaisuus 

Kassu  Pylväistön  mieli  paloi  pois  . . .  Minne  ?  Sitä 
hän  ei  osannut  määritellä.  Olihan  se  oikeastaan  sama, 
mihin  ne  jalat  kantoivat,  ei  niillä  ollut  järjen  määräysten 
kanssa  mitään  yhteistä.  Vastaan  tulijoita  hän  ei  tuntenut, 
tervehdyksiin  ei  vastannut  eikä  kysymyksiä  kuullut. 

Tieltä  poikkesi  ojantaakse  pellolle  pimeään  yöhön. 
Siitä  askeleet  suuntausi  yli  rautatien  hiekkavallin,  eksyi 
huonolle  hevostielle.  Illan  pimennyt  pilvinen  taivas  alkoi 
seestyä.  Musta  kansi  halkeili  siellä  täällä  ja  tähdet  tui- 
kahtivat sekä  nouseva  kuu  hopeoitsi  hajoavia  höytypilviä. 
Talvitaivaan  yöllinen  kumottava  kuuhut  lähetteli  leppeitä, 
valjuja  loisteitaan  laaksoihin  ja  loitsi  ne  taikavalon  ver- 
rattomiin lumouksiin  . . .  Siellä  täällä  jokilaaksoissa  lepäsi 
uinuva  tupanen  yöunessa  tahi  punainen  pääty  pistäikse 
vihreiden  havujen  helmasta.  Unta  rauhaisaako  töl- 
leissä noissa  nukkuivat  asujamet.  —  Ei,  valveilla  ja  levo- 
tonna  käyskenteli  vanhuspari  tahi  nuori  äiti  liekutti  laitaa 
lapsikätkyen . . .  Tähyili  katse  kartanolle  ja  vauhkona 
vapisevana  kohoili  raatajattaren  rinta.  Valkoisen  vaino- 
laisen vieraaksi  tulevan  pelkäsivät  köyhät.  Veljen  kama- 
lan ja  kelmeän,  joka  riistämään  tulee  kodin  turvan. 

Yön  tiimat  putoilevat  harvaan  ja  raskaina.  Lietten 
luona  henkäilee  hyinen  kylvö.  Kodin  onni  ja  rauha  on 
rikottu  ja  kirous  kurkkii  kynnyksen  kahden  puolen.  Len- 
täneet on  pois  yön  lemmettäret.  Kahta  nuoruuden  heh- 

keätä  poskea  ei  yhteen  liity.  Rakennu  ei  miespolviin  toi- 
vottua tulevaisuutta.  Kauniita  ja  kaarevia  rakkauden  sini- 
siltoja  uudelle  elämälle  ja  nuoruudelle  eivät  nyt  ajattele 
osattomat.  —  Koston  raaka  voima  riehuu  ja  etsii  punaista 
verta,  kalventaakseen  kalpaan  kirottuun  sydämen  sykkeen. 

Näin  Vaasan  valkean  vallan  rajamailla.  Mutta  kaiken 
alla,  menetyksen  ja  tuhlatun  toiveenkin,  elää  yksi  itu: 
"Ehkä  punaiset  tulevat!  Ehkä  vyöryy  vallankumouksen 
valtava  voima  ylös  pohjoiseenkin."  

Tämä  aatos  kävi  astujan  mukana  metsäänkin.  Eikä 
Pylväistö  voinut  olla  aavistamatta  edesvastuun  rusentavaa 
painoa.  Kuutamon  kauneutta  ei  hän  katsellut.  Metsän 
pimeyteen  vain  pyrkiä  tahtoi  nyt  mies.  Valoa  valjuakin 
hän  kammoi,  sillä  sielussa  asui  sysimusta  yö.  Ylös  rin- 
nettä nousi  keskelle  kuusiston,  salaperäisen  ja  sakean. 
Harppi  hankea  syvää  ja  pohjatonta,  kahlasi  halkopinon 
luo,  minkä  äärellä  pysähtyi,  siihen  jäi  ja  seisoi  kuin  kauan 
takaa-ajettu  otus.  Siinä  tunsi  hän  itsensä  pakoonpääse- 
mättömäksi  mukanaseuraavilta  soimaavilta  ajatuksilta  .  .  . 
Kas  tässä  täytyy  ratkaisun  tapahtua. 

Kauan  äänettömänä  oltuaan,  saneli  yksinäinen  mies: 

—  Vai  murhaajaksi  sanoit  mua  lurjus!...  Eiköhän 
Saksassa  ollut  kieli  toinen?  .  .  .  "Isä  ja  äiti,  veljet  ja  sis- 
kot, omaiset  ja  ystävät,  vaikka  kaikki  sua  vastaan  nou- 
sis"  niin  sanoitte,  "ei  väistää  saa,  vaan  maahan  syöstä. 
Jos  maa  tää  Suomen  pelastusta  vaatii,  taistelkaa  veriin 
saakka,  sydänveriin!  Niin  vaatii  kunto,  maine  ja  mie- 
huus Suomen  miehen !"  Tahi :  "Väistää  ei  saa  vaaran 
tieltä,  kas  tämä  Suomenmielien  on  mieltä !"  Ja  vielä: 
"Jos  säiläsi  kastuu  petturin  vereen,  se  pyyhi,  jottei  ruos- 
tuisi kalpa  kirotun  veressä  kalpean  ritarin,  ken  sitä  kan- 
taa orjan  päätä  varten."  Nämä  ohjeet  evääkseni 

olen  saanut.  Tehnyt  olen  työni  täysin,  moitteen  sijaa  ei 
pitäisi  olla  isänmaalla  niissä  . .  .  Isäni,  äitini,  veikkoni  ja 
orjanikin  jo  maassa  makaa.  He  hengellään  maksaa  ovat 
saaneet . . .  Mitä  vielä  vaadit  ?  

—  Sanot:  "Murhaaja!"  Kas  vastapa  sanot  sen? 
Myöhäistähän  se  on  . . .  "Eestä  isänmaan !",  ha-haa ! 

Hullun  nauru  kajahti  alas  kuusikosta  ja  kaikui  suon 
rämeisellä  rannalla  uudelleen  ja  uudelleen.  Sitten  oli  hil- 
jaista, kunnes  yksinpuhelu  jatkui : 

—  Onko  nyt  "isänmaani"  sun  suojasi  vaarassa? 
Uhkaako  sinua  vainolainen  idän,  vaiko  lännen  merirosvot 
rannoillesi  ryömii?  . . .  Oi,  sinä  pyhäin  muistojeni  ikuinen 
hauta!  Nuoruuteni  aamun  raikas  kastehelminen  niitty! 
Kotiseutuni  vehmaiset  rinneviitakot.  Lapsuuteni  näköala. 
Ja  lahdelman  siintävä  selkä!  Ihanainen  illan  ruso  Vasik- 
kavuoren  kultaisella  kiireellä  ...  Oi  mansikka  ahoni  kau- 
nis ja  kivinen  kylki,  missä  pukkipaimenessa  kesäisin  kii- 
kuin . . .  Missä  onkiapa j  ani,  siimeksessä  syvällä,  kilpisen 
poukaman  pohjukassa.  Entä  kisakentät  ja  lehvien  varjoi- 
sat keitaat  varatut  rakkauden  sylin  salaisille  ongelmoil- 
le  . .  .  Ken  muistoja  raiskaisi  näitä?!  Ken  mainettasi  ja 
kunniaasi  tahrii  ken?...  Sinä  Suomeni  kaunis,  syliisi 
kätket  sankartesi  luut.  Povesi  avoin  on  valmis  vastaan- 
ottamaan myös  mun  ja  monen  pettyneen  maallisen  to- 
mun .  . .  Leijonalipun,  sinivalkean  puhtaan  puolesta  tais- 
teluun läksin,  nyt  se  murhamaineessa  verisessä  liehuu. 
Kas  osattomain  ja  orjain  laumaa  lyödään.  Joukkoa,  joka 
perkannut  on  kyisen  korven  ja  rehevyyden  esiin  työllä  ja 
tuskalla  raastanut.  Kas  se  joukko  maineen  ja  tulevaisuu- 
den on  luonut.  Se  joukko  puolustukseen  ja  sotasopaan 
on  vastaan  käynyt.  Taistella  ja  kuolla  se  osaa  nyt  kun 
sitä  tarvitaan  . . . 

—  Meillä  aate  ei  ole  puhdas.  Kultaa  keltaista  janoo 
ylimystö.  Se  turmaksi  ja  mahdiksi  koitunut  on  luokal- 
lemme . . .  Kirous  siksi  seuraa  meitä  töissä . . .  Kirous 
emoni  luonani  lepää  ja  käy  kintereilläni.  Kirous  jäytää 
tuntoani  ja  tekojani,  kirous  orjain  ja  työmiesten. 

Omantunnon  taisteluissa  rehkivä  mies  rauhaa  ei  saa- 
nut. Lakkaamatta  hän  purki  suustaan  epätoivoa: 

—  Tämä  ei  ole  tahtosi  suuri  luoja,  että  häpeä  syvä, 
synkeä  ja  sysimusta  peittäisi  synnyinmaani.  Tyhmyys, 
ilkeys  ja  iva,  nimeä  en  sillen  löydä,  mikä  vertaa  vastaisi 
syyllisen  raukan.  Kysymys  oli  tämän  maan  raatavan  kan- 
san työn  tuotteista.  Kuinka  jakaa  ne  voidaan  kesken  tä- 
män heimon  ilman  riitaa  ja  eripuraisuutta.  Kateus,  ah- 
neus ja  himo  sai  vallan  viisaammissa,  jotka  ahmineet  ovat 
yksin  parhaat  palat . . .  Onhan  taistelu  vihdoinkin  nous- 
sut verisin,  mitä  konsaan  on  tämä  kansa  nähnyt.  Hur- 
metta nyt  Suomi  juoda  saat,  mutta  vihollistesi  ei,  vaan 
omain  poikaisi.  Kuka  vastata  voikaan  tästä?  

—  Aavistan  voiton  . . .  Pyrhoksen  voiton.  Niin,  niin, 
Arvid,  ehkä  ymmärtäisin  sinua  nyt  paremmin ...  Ja 
äitini,  sinä  tuima  ja  jalo  nainen  . . .  Sinä  kuollut  olet,  sui- 
ta armoa  anoa  on  myöhäistä  . . . 

Painui  alas  Kassun  pää.  Pinon  viereen  lumelle  lan- 
kesi mies.  Käsin  kasvonsa  peitti.  Hän  itki,  itki  ääneen 
lapsenlailla,  ei  kuten  mies. 

Syvästi  ja  kauan  katui  kaikkia  rikkoumuksiaan  Kassu 
Pylväistö.  Kivikova  ja  raudanluja  tahto  oli  murtunut 
suurella  taistelulla  ja  yhtämittaisella  iskennällä.  Nyt  mieli 
oli  myrskyisä,  joka  ei  ottanut  tyyntyäkseen. 

Kuten  hiekkaki  teitä  ja  sannan  jyviä  vuoressa  ei  löydy 
kahta  toisensa  tapaista,  niin  myös  ihmisiä  ei  samanlaisia. 

Öli  Kassu  Pylväistö  lujaluontoinen  ja  asiansa  puolesta 
ehdottomasti  itsepintainen.  Hänen  tekemässään  työssä  ei 
saanut  olla  kenelläkään  sanansijaa.  Mutta  tehdyt  tihu- 
työt ja  kauheudet  saivat  hänessä  heräämään  ajatuksia, 
jotka  rikkoivat  mielenrauhan. 

Kalliosaarelta  paettuansa  tänne,  joutui  hän  jokapäi- 
väisten sisäisten  taisteluiden  ahdistamaksi,  koska  alin- 
omaiset ajatukset  piirittivät  häntä.  Hän  tuli  miettiväksi 
ja  hiljaiseksi.  Ennen  niin  hilpeä  ja  raikasnauruinen  mies 
oli  muuttunut  hiljaiseksi  ja  huomaamattomaksi.  Kuiskail- 
tiimpa  hänestä  päällystössä  yhtä  ja  toista.  Joutuipa  jos- 
kus sanasotaan  ja  kiistaan,  missä  vastaanpano  oli  turhaa. 
Näissä  kahakoissa  loukattiin  hänen  mainettansa  tehdyissä 
"urotöissä."  Näiden  kohtausten  jälkeen  ei  häntä  ku- 
kaan nähnyt  vuorokausiin  ja  veljet  sanoivat  hänestä: 
"Pylväistö  on  hermostunut." 

Mutta  nyt  oli  hänellä  taistelu  itsensä  kanssa  ratkaise- 
va. Kului  tunti,  kaksi  jopa  kolmekin  ja  yhä  oli  mies 
maassa  itkien,  voihkien  ja  vaikeroiden.  Työnsi  polttavan 
päänsä  pehmeään  lumeen,  joka  lämpimästä  suli  ympäriltä 
ja  tuntui  tilanne  hänelle  helpommalta.  Kinoksesta  nous- 
ten oli  mies  likomärkä  ja  höyryävä.  Pitkät  hiuksensa  ja 
vaatteensa  olivat  epäjärjestyksessä  ja  läpimärät. 

Vaikka  kuume  pakoitti  ja  poltti  päätä,  hiipi  väsymys 
tyynnyttämään  häntä.  Mielipuolisella  ilmeellä  tuijottaen 
jotain  silmään  sattunutta  pientä  esinettä,  hypähti  äkkiä 
ylös  ja  etsi  vyöltään  ampuma-asetta,  joka  oli  kääntynyt 
seläntaakse.  Mutta  hapuillessa  solkilaitetta  aseen  kahvaan 
tarttuakseen,  olikin  kotelo  tyhjä . . .  Pitkän  aikaa  etsit- 
tyänsä, alkoi  katsella  sitä  maasta,  ryömi  ja  haki  kiireen- 
kaupalla.  Mutta  sitä  ei  löytynyt.  Vakuudeksi  kopeloi  tas- 
kut, housut,  saapasvarret  —  kaikki  turhaan.  Tultuaan 

vakuutetuksi  aseen  poissaolosta,  sitä  kiihkeämmin  tahtoi 
hän  nyt  sen  saada.  Se  oli  hänelle  henkeä  kalliimpi,  siksi 
ei  tahtonut  heittää  sen  etsimistä  .  .  .  Siinä  pyöriskellessään, 
havaihtui  hän  risahdukseen,  jonka  uskoi  metsästä  kuul- 
leensa. Kun  ei  mitään  nähnyt  eikä  kuulunut,  jatkoi  hän 
kiihkeästi  aseensa  etsintää.  Hän  oli  varma  browningin 
lumessa  olemisesta,  siksi  tempoi  leveän  pälheen  pinosta  ja 
antautui  perinpohjaiseen  työhön.  Kaivoi  kaiken  tallatun 
lumen,  kuten  per unankai vaja,  kaiken  muun  unohtaen. 
Kun  jälellä  oli  enää  neliömetrin  ala,  kävi  hän  lastoineen 
suu  vaahdossa  sen  kimppuun  ja  lopuksi  ase  löytyi.  Hä- 
täisesti siihen  kivahti  kiinni,  pyyhki  lumen  browningistä 
ja  ohimoltaan  pois  märät  hiussuortuvat,  ojentui  ja  sanoi : 
Vihdoinkin  löysin  sinut,  helvetin  portinavain !  Nyt  olet 
kädessäni,  etkä  enää  karkaa.  Sieluja  olen  jo  summan 
sinulla  sinne  saattanut,  nyt  viimeisen.  Kirottu  kalu,  kiro- 
tun miehen  kädessä  hänelle  viime  palveluksen  tehdä  saat. 
Nyt  saat  maistaa  kerrankin  syyllistä  verta.  Kirottu  olet, 
kirottu  minä,  kirotut  keksijäsi  ja  käyttäjäsi  myöskin. 
Kuule  sinäkin  metsä  ja  kuusikko  kunnas!  Kuule  laakso 
ja  järvi  sinä  rakkahista  rakkahin  syntymämaani !  Tuhat- 
kertaa  kirotut  olkoon  aseet,  mitkä  kovaosaisten  kuolemak- 
si ja  mieronmiesten  murhaksi  maahan  tähän  on  tuotu  — 
aseet,  jotka  kansani  verisuonet  ratkoi.  Kirotut  viettelijät 
ja  te  tekohurskaat,  jotka  paholaisen  päälle  papinkaavun 
pukeneet  olette.  Te  ette  rauhan  puolesta,  vaan  sodan 
hyväksi  työskennelleet  olette.  Isänmaallisuus  ja  veljes- 
viha  käyvät  käsikädessä .  . .  Kas  niin.  Ahertakaa  nyt 
siinä  työssä...  Huutakaa  ja  meuratkaa ! . . .  Metelöikää 
ja  hekumoikaa  kalman  ritareina!  Minulle  se  jo  riittää  . .  . 
Mutta  tilintekonne  hetki  tulee  teillekin!  Hautaan  teidän 
kaikkien  käy  tie!  Kas  väistää  kostoa  ja  kuolemaa  ette 

voi  kukaan.  Viime  hetkenne  on  oleva  raskas,  kuten  mi- 
nunkin . . .  Nyt  syyttömäin  avunhuudot  vaimennatte  lau- 
kauksin haudan  kylmään  syliin.  Luokaa  vain  umpeen 
sorakuopat  ja  tyrehtyväin  äänet  maan  multiin  . . .  Eivät 
ne  sinne  vaivu  iäksi! .  .  .  Nousevat  haamut  yön  pimey- 
destä, ryömivät  teillä  ja  kujilla,  varjoissa  ja  siimeksissä, 
kaikkialla.  Ne  etsivät  teitä  hitaasti  ja  hiljaa,  kuten  mi- 
nuakin siksi,  kunnes  uhrinsa  ovat  saaneet.  Ja  kansassa 
elää  kammo  kaukainen  ja  kosto  armahtamaton. 

Nosti  Kassu  katseensa  tähtitaivaalle,  jälestä  vaitiolon 
sanoi  sitten: 

—  Lähteissä  viime  matkalleni,  painaa  rintaani  rikos, 
jolle  anteeksiantaja  on  vain  kuolema  .  .  .  Ijäisyys  . . .  Mitä 
piilee  verhosi  takana  —  kas  tässä  minä  olen.  Jos  hen- 
keni kurja  minun  uhriks'  onkin  halpa,  sen  kerran  vain 
antaa  voin  .  . .  Antakaa  anteeksi  mulle  .  . . 

Aseen  rapsahti  lukko  ja  käsi  ohimolle  kohosi .  .  . 
Käsi  kuitenkin  esteeksi  ehti.  Aseen  otti,  lausui  verk- 
kaan : 

—  Ei  aikasi  ole  tullut .  . . 

Hitaasti  kääntyi  mies  ja  takanansa  naisen  näki.  Tämä 
lausui : 

—  Minua  katsot,  etkä  tunne  .  . .  Kuin  varjo  sua  seu- 
rannut kaikkialla  olen.  Olen  j äijissäsi  juossut  kuin  koira. 
Kaikkialla  vaaniskellut  olen  .  . .  Kiinnikin  ollut  olen,  kun 
vakaasti  punikiks'  mua  luulleet  ovat.  Ja  kun  palvelijak- 
sesi itseni  sanoin,  niin  illalla  vasta  vapaaksi  pääsin.  Tie- 
dustelin ja  sotilaat  sun  metsään  menneen  sanoivat.  Ja 
sitten  —  etsin  kauan,  kunnes  sukset  sain  ja  hiljaa  pitkin 
pehmoisella  hangella  hiivin  kuin  varjo  luoksesi. 

Innostui  tyttö  puhuessansa.   Ja  pian  unohti  kaiken. 

Aseenkin  luotaan  lumeen  viskas,  pinon  kiersi  ja  äänettö- 
män miehen  eteen  kävi: 

—  Hiihdin  tään  metsän  kertaan  kymmeneen,  kunnes 
jäljet  löysin.  Kun  tuossa  maassa  olit,  silloin  pinon  taak- 
se ryömin.  Etkös  kuullut  kun  risu  katkesi  ?  . . .  Voi  ihme, 
että  sinun  löysin! . . .  Mutta  mitä  sinä  tuijotat  tuolla  ta- 
voin? Tyttö  katseli  itseänsä  ja  hieman  häveten  sanoi: 

—  Voi  hyvänen  aika,  millainen  minä  olen! .  . .  Ajatte- 
les,  että  kuusi  viikkoa  vankilassa .  .  .  En  kertaakaan  va- 
pauteen, puhtauteen,  saunaan  tahi  muualle . . .  Mutta 
mitä  te  valkoiset  oikein  täällä  Vilppulassa  mörköilette? 
Ettekö  saa  hyökätä,  että  päästäisi  kotiin? 

Ei  vastausta. 

—  Kun  olin  vapauteni  saanut,  juoksin  heti  asemal- 
le...  Ja  tiedäppäs,  mitä  minä  näin  ? ! . . .  Ollin ! . . .  Ihkas- 
ten  elävän  Ollin!  Ja  jos  oikein  katsoin,  pidin  toisena 
vangeista  sinä  Rajavaaran  pitkänä  poikana.  Heitä  mo- 
lempia kulettivat  "tikkujen  välissä."  Sanoivat  että  heidät 
ammutaaan  aamuyöllä.  Ja  kun  kysyvät,  että  tunnenko 
minä  vangit,  kun  heitä  niin  katson,  sanoin  että  tunnen 
kai  minä  punikkien  päätirehtyörin  ja  viekää  vain.  Tähän 
ne  kaikki  nauroivat.  Kyllä  se  Olli  hyväkäs  minut  tunsi, 
kun  lakkia  nosti  ja  naurahti  hänkin.  Eiköhän  se  tiennyt, 
että  hänet  kohta  tapetaan  ?  ...  Ja  voi  riivatunhylky,  min- 
kämoisen  punaisen  nauhan  olikaan  lakkiinsa  laittanut. 
Sitä  sitä  vasta  ihmiset  katsoivat.  Ja  koko  laituri  oli  täysi 
tungeskeli  joita.  Oli  siinä  Ollissa  vasta  herraa,  oli  niin 
olevinaan  mokomakin.  Käveli  niin  rinta  ja  pää  kekassa 
kuin  ennen  Pylväistön  navetassa,  missä  keskellä  työn- 
touhua  pisti  mokomalle  päähän  äkseerata  kuin  sotamies, 
pyssynä  olalla  ollen  varsiluuta  ja  lehmien  muka  ollessa 
lahtareita,  joita  se  "löi  ja  pisti"  kuin  puolihullu.  Ja  ke- 

huipa  itseänsä  kenraaliksi,  joka  Kiiskilän  Konstan  kanssa 
valloittaa  vaikka  koko  Suomenniemen  .  .  .  Kyllä  vain  se 
osasi  nytkin  astella  siinä  puulaiturilla  niin,  että  oikeat 
sotamiehetkin  katsoivat,  kuka  keisari  siellä  marssii  valko- 
nauhaisten keskellä.  Ja  kun  sitten  korkea  herra  tuli  siinä 
vastaan,  teki  tämä  Ollille  kunniaa,  johon  poika  osasi  vas- 
tata samalla  tavalla ...  Ja  kun  menivät  esikuntaan,  sanoi- 
vat kaikki :  "Turkanen  kuinka  komeita  punikkeja !  Onpa 
sääli  ampua  sellaisia  poikia."  Muutamat  heistä  selittivät, 
että  Olli  on  kenties  joku  kapteeni  taikka  gentlemanni. 
Minä  annoin  herrain  luulla,  kun  muistin  miten  Olli  lakkia 
nosti  ja  minuakin  mainitteli . . . 

Tyttö  puhui,  palitti,  rietnuitsi,  nauroi  ja  löi  käsiänsä 
yhteen,  lakkaamatta  tahtoen  pitää  suunvuoron  itsellään, 
peläten  että  toinen  sen  ottaa.  Mutta  mies  ei  puhunut,  ei 
liikkunut,  seisoi  vain  kuin  veistokuva  paikallaan  puu- 
pinoon nojaten  . . .  Kuunteliko  hän  vai  ei,  sitä  tyttökin 
nyt  tarkkasi.  Jäi  vaiteliaaksi  ja  läheltä  kalpeata  miestä 
katsoi,  mutta  tämä  oli  vaiti  ja  tuijotti  elottomasti  eteensä. 
Koettaessaan  herättää  miestä  tajuntaan,  hän  kysyi : 

—  Mutta  Kassu-herra,  mitä  tämä  tarkoittaa? 
Säikähtynein  suurin  silmin  katsoi  mies  tyttöä,  joka 

ihmetteli : 

—  Hyvä  isä !  Mikä  sinuun  on  tullut . . .  Liikutti  sei- 
soja mykkiä  huuliansa,  joista  ulos  sanaa  ei  saanut.  Hö- 
pisi vihdoin  jotakin  epäselvästi : 

—  Olli...  Olliko? 

—  Niin!  Minä  näin  Ollin  ja  Aapon. 

Silloin  pääsi  Kassu  ajatuksen  alkuun.  Hän  ikäänkuin 
heräsi  jostain  kaukaa,  josta  kuroi tti  kätensä  tyttöä  koh- 
den ja  tempaisi  tätä  luokseen,  asetti  tämän  eteensä  kova- 

kouraisesti,  puristi  molemmista  käsivarsista  niin,  että 
tyttö  horjui  ja  virkkoi : 

—  Stiina ! .  .  .  Miksi  et  pysynyt  kotona  ?  Siellä  maito- 
kammarissa  sinulla  olisi  ollut  parempi . .  .  Miksi  tulit  juu- 
ri?... Hetki  sitten  olisin  jo  sen  tehnyt.  Ja  nyt  kaikki 
olisi  sivu...  Miksi  estit,  miksi  ehkäisit?  Seisoisinhan  jo 
sen  suuren  ja  tuntemattoman  toisella  puolen !  Kas  tietäi- 
sin mitä  on  kuolema.  Tietäisin  sen,  mitä  olen  niin  monille 
muille  tuottanut.  Olisin  päässyt  pakoon  noilta  kamalilta 
kasvoilta,  jotka  minua  kurkkii  kaikkialla . . .  Sinä  tyttö 
olet  lisännyt  kärsimyksiäni.  Sinä  olet  tyhmä  . . .  Kuole- 
ma .  . .  Kuolema !  Ainoa  on  anteeksianto  kuolema !  Peit- 
to, hämy  ja  hauta  on  ainoa  unhoitus  ja  parantaja  mulle ! 

Kassu  tarttui  kiinni  päähänsä.  Puristeli  sitä  ja  voi- 
votteli. Veti  ilmaa  suun  täydeltä  tukehtuvaan  kurkkuun- 
sa, mistä  sanat  enää  tulivat  katkonaisina  ja  käheinä.  Hel- 
tyi rajuun  itkuun  .  .  .  Tyttö  koetteli  lohdutella: 

—  Oi  rakas  Kassu ! . . .  Sinä  et  saa  kuolla.  Jospa  voi- 
sin sinua  lohduttaa  .  . .  Minkä  tähden  sinä  ai  joit  itsesi . . .? 
Hän  kietoi  kätensä  miehen  ympäri,  mutta  tämä  riistäysi 
irti  ja  sanoi : 

—  Päästä  irti!  Minä  olen  murhaaja!  Olen  kymmen- 
kertaisesti kirottu !  .  .  .  En  kenenkään  ystävyyden  arvoi- 
nen ole  . . .  Olen  kauhea  ihminen ! . . .  Paikkani  on  Tuo- 
nelan tulisessa  järvessä...  Oi  minua!  Alinomaa  edes- 
säni näen  Kalliosaaren  Vilpon  kasvot  ja  kiiluvat  silmät. 
Ne  syyttävät  minua  ja  vahtivat  kaikkialla.  Kuulen  huu- 
tonsa: "Pentti,  Pentti!  Miksi  minulle  sen  teit?!"  Näen 
edessäni  toisiakin  punaisia.  Ne  uhkaavat  minua  hampai- 
taan kiristellen.  Niiden  ääni  kuuluu  lakkaamatta,  joita 
olen  sorakuopilla  ammuttanut .  .  .  Maailmassa  ei  löydy 
paikkaa,  mihin  pääni  kätkisin  näkemästä  heitä !   Ei  ku- 


59 

kaan  voi  auttaa  minua,  ei  kätkeä  minua.  Kuolemakin 
väistää  minua  —  mihin  joudun?  Minä  olen  hullu  .  .  . 

—  Rakas  .  . .  Minä  yksin  . . . 

—  Älä  sano  niin.  Sano :  kirottu,  kiroan  sinua  syvim- 
pään paikkaan.  Sano:  murhamies,  kansan  ja  työmiesten 
kavaltaja,  sillä  se  minä  olen  .  . . 

—  Saanko  sanoa  mikä  auttaa  sinua? 

—  Mikään  minua  ei  auta.  Vai  neuvotko  omaisieni 
uusiin  murhiin? 

—  Rakas,  rakas !  Sentähden  syy  onkin  juuri  minussa. 
Minähän  sinulle  sanoin  ja  tien  osoitin  silloin  Kuusituvalle 
ja  Kalliosaarelle.  Mutta  sinähän  sanoit,  että  isänmaa  kut- 
suu ja  se  tarvitsee  palvelusta.  Ja  kun  tiedät,  siinä  suh- 
teessa tehin  parhaani,  tehin  enemmän  kuin  voin  ja  mi- 
nulle oli  kohtuullista,  palvellakseni  sinua.  Sanoithan,  että 
rakastat  tätä  maata,  jolle  mikään  uhri  ei  ole  liian  kallis. 
Tästä  jälkimäisestä  minä  en  ymmärrä  mitään,  paitsi  että 
minussa  kaikki  on  syy.  Minä  urkin  äitiäsi,  emäntärouvaa. 
Minä  sain  selville  Norolan  Nestorin  ja  koko  suvun. 
Minähän  toimitin  heidät  onnettomuuteen.  Enkö  minä 
tehnyt  kaikki,  saadakseni  mieltymyksesi  osakseni.  Tiesin 
kyllä,  että  se  on  väärin,  hyvin  väärin,  mutta  rakkauteni 
sinuun  ei  jättänyt  minua  rauhaan  hetkeksikään.  Pylväis- 
tön taistelun  jälkeen  heti  karkasin  tänne.  Monet  vastuk- 
set ja  vaikeudet  sekä  kiinnijoutuminen  estivät  sinua  tapaa- 
masta. Minä  en  muuta  voi,  kuin  sanoa  asian  kerrankin 
niinkuin  se  on.  Yöt  ja  päivät  olen  tätä  kirvelevin  mielin 
ja  häpeäntuntein  mietiskellyt.  Mutta  nainen  tekee  vaikka 
mitä  rakkautensa  päähänpistojen  ja  mielijohteiden  oh- 
jauksesta. Minä  rakastan  sinua.  Olen  aina  rakastanut 
sinua.  Olen  aina  rakastanut  siitä  ensi  hetkestä  lähtien  . .  . 
Älä  ollenkaan  työnnä  luotasi  noin.  Sinun  tulee  tietää,  että 

minun  sydämeni  on  haavoitettu,  joka  ei  enempää  jaksa. 
Katso  edes  minua  kasvoihin,  vaikka  olenkin  työläisnainen 
vain.  En  häpeä  näitä  rääsyjäni.  Kas  niin,  katso  miten 
laiha  ja  kurja  minä  olen.  Nälkäinen  kuin  naarassusi  minä 
olen.  Putkassa  syöpäläiset  söivät  nahkani  verille:  Kuten 
näet,  olen  kurjassa  kunnossa.  Mutta  leipää  en  halunnut, 
vaan  sinua  yksin  . .  .  Olen  tiedoton  ja  alaspoljettu.  Yhden 
seikan  vain  ymmärsin,  se  oli  rakkauteni  ja  petokseni. 
Rauhaa  en  sallinut  itselleni  kuolemanuhallakaan  ennen- 
kuin saisin  nähdä  sinut.  Toivo  elätti  vankilassa  minua, 
vaikka  sadat  viereltäni  nääntyivät.  —  —  Tyttö  horjui, 
rinta  nousi  ja  laski.  Hän  tahtoi  lähestyä  miestä,  mutta 
tämä  työnsi  hänet  luotaan  pois.  Hetken  kuluttua  sai  nai- 
nen saneltua: 

—  Kuuleppas  sinä  herra!  Nyt  olen  sanonut  sanotta- 
vani. Ja  minulle  tulee  helpompi.  Nyt  kyllä  voit  ampua 
itsesikin,  jos  sinua  haluttaa,  mutta  ainoastaan  sillä  ehdol- 
la, että  minä  pääsen  mukaan!  —  Murhaaja  istui  vaiti  ja 
kuunteli  kavaltajan  sanontaa: 

—  Niinkö,  että  synnintuntoon  tullut  olet?  Siitä  minä 
iloitsen.  Sydämeni  syvimmistä  kohoo  aavistuksia,  että 
taivaan  jumala  voisi  antaa  anteeksi,  mutta  ei  murhatut 
punikit  armahda.  Jos  toden  lausua  saan,  olen  aina  vää- 
ryyttä inhonut  ja  viimeiseenkin  tekooni  inholla  tarttu- 
nut . . . 

—  Sinäkö  ? ! .  .  .  Sinäkö  lutka ! .  . .  Oletko  sinä  inhonut 
murhaa  ? !  Oletko  sanallakaan  koskaan  kieltänyt  minua  ? 
Päinvastoin  —  kiihoittanut  olet .  .  .  Sinä  halpa  narttu, 
rotusi  vihaaja,  tovereittesi  pettäjä,  saastainen  kiemailija! 
Minä  olen  sinua  aikani  tarvinnut  ja  sitten  lakannut.  Lah- 
tarin  tarvekalu,  ruoja,  ja  sotilaan  hätäapu!  Sinä  synti- 
nen eevojen  kavala  perikuva.  Sinä  olet  nainen,  joka  keh- 

taat  tunkeutua  porvarin  patteille ! . . .  Thui  hävytön !  Pysy 
edes  loitolla.  Piruakos  minusta  kiertelet . . .  Minähän  olen 
itse  piru,  josta  henki  ei  lähde  tappamallakaan . . .  Etkös 
juuri  puhunut  jotain  ilkeätä  Ollista  ja  punaisista . . . 
Mene  sinne  esikuntaan  ja  huvittele  heitä  kielelläsi.  He 
sinua  siellä  kyllä  kuulevat  mielellään  . . . 

Kassun  vihan  purkauksilla  ei  ollut  rajaa.  Hänen  sil- 
mänsä leimusivat  mielipuolen  rajamailla.  Häntä  inhoitti 
tuo  entinen  kätyri.  Lopuksi  pitkän  sanatulvan  peräksi 
lausui : 

—  Sinä  keksit  kanssani  juonia,  joita  minulle  muut 
päähän  ajoivat.  Anna  ase,  minä  tarvitsen  sitä! . . .  Kuu- 
letko ! . . .  Minä  tarvitsen  nyt  murha-asettani !  Uh- 
kaavana astui  hän  askeleen  kohti  heikkoa  ja  värisevää 
olentoa.  Mutta  tyttöpä  ei  väistynyt,  vaan  rohkeasti  sanoi : 

—  Hyvä  herra,  malttakaa  hieman.  Aseen  saatte.  Hän 
pyörähti  pinon  taakse  ja  palasi  pian  revolveria  ojentaen, 
puhuen  väräjävällä  äänellä: 

—  Ampukaa!  Koska  verta  janoava  himonne  vieläkin 
murhaa  vaatii,  mutta  sitä  ennen  kuulkaa  minulta  totuus. 

—  Toinen  keskeytti : 

—  Voiko  meidän  suumme  puhua  totuutta!  Meidän, 
jotka  ympäröimme  itsemme  vääryydellä.  Sen  sanottuansa 
alkoi  hän  astua  tielle  päin.  Mutta  tyttö  ei  hellittänyt, 
vaan  juoksi  mieheen  kiinni  ja  laahautui  mukana,  huutaen : 

—  Jumalan  tähden !  Kulkaa  minua ! . . 

—  Päästätkös  irti  vai  ?  . . . 

—  En  päästä ! 

—  Etkö  kuule  lutka,  tai  surmaan  sinut. 

—  En  päästä!  Revi  minut  tähän  paikkaan!  Tapa, 
tapa,  tapa ! . . .  Tapa  sekin,  mikä  on  sydämeni  alla ! . . .  Se 

on  sinusta ...  Se  on  sinusta!  Sinun  sikiösi,  kuuletko  jul- 
muri ?  Hän  elää . . .  meitä  on  kolme. 

Irroitti  Kassu  tytön  kädet,  vaan  vaivoin  ja  heitti  hä- 
net hangelle.  Otti  revolverin  ja  ojensi  otustaan  kohden, 
joka  ojennetuin  käsin  äänteli: 

—  Janoat  vieläkin  verta  . .  .  Malta  yksi  hetki  taivaan 
tähden,  ja  ammu  sitten  vasta !  . . .  Älä  laukaise,  oi,  yksi 
sekuntti.  Älä  laukaise! 

Käsivarsi  vahva  jännittyi  ja  sitten  liipasin  laskeutui 
takaisin.  Ojennettu  ase  vaipui  hiljaa.  Ja  järki  palautui 
hetkeksi  mieheen. 

—  Mitä  puhua  tahdot,  sano  se  joutuin.  Hengästynyt 
nainen  haukkoi  ilmaa  ja  ähkyen  sanoiksi  sai: 

—  Pelastakaamme  Olli  ja  Aapo.  —  Herpautui  mur- 
haaja ja  tiedusti: 

—  Mitä  tarkoitat? 

—  Pelastakaamme  tänä  yönä  heidät  ja  meidän  rikok- 
siemme  anteeksianto  hyvitetään  hyvillä  töillä,  ei  ruiku- 
tuksilla eikä  epätoivolla,  ei  itsemurhalla  eikä  turmaan 
syöksymisellä  . . . 

Lausui  Kassu  harvaan : 

—  Olet  oikeassa. 

—  Itsemurhalla  ansaitsemme  huonon  muiston.  Mutta 
eloon  jääden  käymme  korjaamaan  sitä,  mitä  olemme  rik- 
koneet. Avuksi  käyminen  osattomille  on  ainoa  oikea  loh- 
dutuksemme. Ensi  työ  on  meillä  pelastaa  kuolemaan  tuo- 
mitut. Se  sinun  on  tehtävä  ja  huomaat  lievityksen  sielusi 
syvyydessä  tapahtuneen.  Käykäämme  työhön  heidän  rin- 
nalleen, joita  herrat  nyt  hurmeisesti  metsästelevät,  joita 
mekin  vainosimme.  Kas  he  eivät  vaadi,  eivät  röyhkeile, 
eivät  ylpeile  isänmaallisuuden  innollaan,  eivät  helyillä  ja 

poleteilla  prameile.  Reuhaamatta  rakastavat  Suomeansa. 
Miksi  emme  antautuisi  heille?  Tämän  kaiken  olen  tiennyt 
ja  sitä  aatettakin  jumaloinut,  mutta  rajaton  rakkauteni  oli 
käsittämätön  ja  sumensi  silmäni  kuin  usva.  Se  johti  mi- 
nut pettämään  luokkani.  Ajatteles,  että  sinut  voittaak- 
seni, olen  näin  alas  vajonnut.  Tähtesi  olen  antautunut 
uhriksesi.  Himo j esi  oikut  olen  kaikki  tyydyttänyt  rikok- 
siin ja  lankeemuksiin  asti.  Kuinka  paljon  kalliimpi  olet- 
kaan nyt  minulle,  kun  tiedän  sinunkin  oikean  tien  viimei- 
sellä hetkelläsi  löytäneen.  Nyt  aavistan  sinun  sydämesi 
suuren  salaisuuden.  —  Tyttö  nousi  istualtaan  lumihan- 
gesta  ja  toinen  tuki  häntä.  Alakuloisesti,  häpeillen  sanoi 
mies ! 

—  Albertiina,  voisitkohan  sinä  todellakin  ymmärtää 
minun  lopullisen  tarkoitukseni? 

—  Miks'  en  voisi.  Olet  rehellinen  kuvittelemallesi 
isänmaan  aatteelle.  Olet  uskonut  herrojen  täydestä  to- 
desta tekevän  myös  niin. 

—  Voisimmeko  oikeutta  ja  rehellisyyttä  löytää  toista 
tietä  kulkien? 

—  Voisimme:  Etkös  muista  Arvidin  sanoja? 
Onneton  mies  ei  hellittänyt  tytön  kättä,  ei  työntänyt 

nyt  sitä  luotaan  pois,  vaan  veti  hitaasti  heikon  olennon 
luokseen.  Painui  herpoutuva  pää  vasten  päätä.  Voimakas 
mies  nosti  harhailevan  katseensa  ja  tähyili  repaleista  ja 
kastunutta,  syvästi  halveksittua  tyttöä,  jonka  pää  lepäsi 
tuossa  käsivarrella.  Kärsinyt,  laiha  työläistyttö  vavahteli, 
näki  partaisen  miehen  tarkasti  katsovan  silmiensä  sineen. 
Hän  katsoi  niihin  kauan  ja  syvälle.  Hän  etsi  niistä  poh- 
jaa. Mitä  siellä  näkyi,  vain  uros  itse  sen  näki  ja  tiesi. 
Huumaava  onni,  rauha  ja  tyyneys  levittäysi  hänen  kas- 
voillensa.   Sykähteli  sanatonna  Karlo  Pylväistön  rinta. 

Se  kohosi  ja  laski  rajusti.  Sieltä  syvältä,  kovan  kuoren 
alta  kumpusi  kuuma  käsittämätön  tunne,  joka  heltyi  yhä 
ja  pehmentyi.  Ja  karkealle  luomelle  puristausi  kirkas, 
kuuma  kyynel  ja  riippuen  ripsillä,  putosi  tytön  kuihtu- 
neelle otsalle. 

Musta  taivas  taasen  äkkiä  repeytyi  ja  pilvien  rieka- 
leisten äärien  alta  loimahti  valoaukko,  jota  tuulen  mukana 
kiitävät  pilvet  kuljettivat  pitkin  laajoja  lumikenttiä  mus- 
talle kuusikkokunnaalle,  missä  kaksi  kurjimusta  olivat 
löytäneet  toisensa.  Ja  elämän  yksi  helpoittava  huokaisu 
kuultiin  heikkona,  keskellä  Suomen  suurinta  surkeutta. 
Synkimpäin  salojen  sylit  kätkivät  salaisuuksia,  joita  jot- 
kut ihmisistä  pitivät  uskomattomina. 


7. 


Kolme  yöllistä  laukausta 

Se  tunnettu  mies,  jolle  vangiksi  saatujen  "vakoili jäin", 
"urkkijain",  tahi  "kiinni  saatujen  päälliköiden",  "kapi- 
noitsijoiden", tahi  muiden  "rikollisten  vaarattomaksi  teke- 
minen" uskottiin,  oli  erikoisen  lahjakas  ja  lämminsydä- 
minen "isänmaan  ystävä",  nerollisista  hengentuotteistaan 
jo  ammoin  kuulu,  vaikka  tosin  suppeissa  piireissä.  Hänen 
täydellinen  nimensä  oli  herra  konttoripäällikkö  Rahfail 
Ostamo  Pestuhka,  mutta  yleisesti  helpoituksen  vuoksi 
kutsuttiin  miestä  Pystytukaksi.  Kun  tulemme  tämän  hen- 
kilön muutamia  elämäntehtäviä  seurailemaan,  niin  lienee 
syytä  hieman  tarkastella  hänen  ulkomuotoansakin  parilla 
piirteellä : 

Ensinnäkin  Pystytukalla  oli  korkein  tuomiovalta  kent- 
täsotaoikeusistuimessa,  koska  hän  oli  tämän  "tärkeän  lai- 
toksen" puheenjohtajana.  Ja  tähän  tuoliin  oli  hän  päässyt 
"vakaan  ja  harkitsevan"  luonteensa  puolesta,  johon  omi- 
naisuuteen kuului  vaiteliaisuus,  lyhytsanaisuus,  ja  päätös- 
ten pikainen  toimittaminen.  Nämä  seikat  puhuivat  enem- 
män hänen  puolestaan  kuin  perustuslain  tuntemus  ja  laki- 
kirjain  selaileminen,  joita  edeltäjänsä  muut  tuomarit  tar- 
vitsivat. Valkoinen  tukkansa  oli  korvilta  ja  niskasta  sak- 
settu  niin,  että  se  antoi  päävärkille  rakennustaiteellisia 
mittasuhteita,  joita  useasti  rakennusmestareiksi  kouluutu- 
neilla  kunniallisilla  ihmisillä  tavataan  hiusleikkaus-raken- 
nustaiteen  mallinäytteinä.  Muutoin  tällä  miehellämme  oli 

otsankohdalla  paljastuneiden  kulmain  välissä  valkoinen 
pystyssä  oleva  tupsu.  Jos  edestäpäin  nuukailemalla  tar- 
kasteli kasvoja,  osoittivat  ne  pääkallo-opin  suuntaviivojen 
mukaisesti  korkealla  viisaudella  ja  älyllä  varustettua 
nupia.  Mutta  jos  astahti  sivulle  ja  katasti  luiskia  otsa- 
lohkoja, jotka  nojasivat  melkoisesti  taakse,  niin  että  kor- 
vareijästä  vedettynä  viiva  nenänpäähän  ja  siitä  ylös  otsa- 
kommoon,  syntyi  siitä  likipitäin  45  asteen  kulma.  Tästä 
mittauksesta  syntyneelle  tulokselle,  mainitun  alan  profes- 
sori pudistaa  päätään,  eikä  sano  tavallisesti  mitattavalleen 
julki  minkäänlaisia  johtopäätelmiä.  Kun  otsakulmakkeita 
ei  ollut  laisinkaan,  johti  ajattelemaan,  että  uskonnollisiin 
mietelmiin  taipuvaisuus  ei  ollut  tälle  henkilölle  vierasta. 
Jos  tämä  otaksuma  piti  paikkansa,  siinä  tapauksessa  ehkä 
hän  oli  valinnut  väärän  alan.  Mutta  ettei  papisto  louk- 
kaantuisi, myönnettäköön  miehellä  olleen  suoraa  otsaa 
nätin  tuumanverran  ylöspäin  syvälle  päähän  painuneista 
silmistä,  jotka  savenharmaina  kiiluivat  petomaisesti  aina 
silloin,  kun  uhri  oli  tavoitettavissa.  Pystyssä  olevat  hai- 
venensa alkoivat  vasta  päälaen  puolivälistä.  Huulet  olivat 
aina  tiukasti  yhteen  puristautuneina.  Kasvonsa  olivat 
melkein  keltaiset,  ehkä  ylenpalttisen  järjen  rääkkäykses- 
tä. Ennemmin  onkin  jo  kerrottu  siitä  hiirenpar rasta  ala- 
huulen keskikohdalla,  josta  hän  vaikeiden  ratkaisujen 
hikisinä  hetkinä  nyhtäsi  sankari  juurineen  karvan  tahi 
kaksi,  kuten  rajumyrskykin,  joka  tempoo  vartevat  puut 
juuriltansa  irti  maasta. 

Tämän  "kunnianarvoisen  isänmaanystävän"  pyydän 
sulkea  lukijani  suosioon,  muistuttamalla  vielä,  että  mitta 
oli  nipinnapin  kolmekyynärää,  mutta  että  ruumiskirstua 
hänelle  laitettaissa,  ei  saa  kolmesta  tinkiä,  sillä  kuoltuaan 
ihmisen  sanotaan  venyvän  raavaan  tuuman. 

Kaukonäköinen  hän  oli,  sen  huomaamme  hänen  toi- 
miensa johdonmukaisuudesta  Suomen  sisällissodan  yhtey- 
dessä.  Tavallisin  lausuntonsa  oli: 

"Kuinka  korkeat  ovat  Herran  tiet,  sillä  kaikki  on 
kaikkitietävän  Jumalan  kädessä." 

Tavallisesti  huomautuksensa  loppui  tähän.  Jos  tuo- 
mio oli  kiireellinen,  lausui  hän  tavattoman  juhlallisesti: 
"Teemme  kuten  kohtalo  ja  historia  meitä  käskee  !"  Että 
hän  piti  itseänsä  jonain  valittuna  välikappaleena,  se  on 
selvä  asia.  Lausumistaan  ajatuksista  ei  voinut  aina  pää- 
tellä muuta  kuin,  että  jotain  "ylevää"  ja  tavatonta  liikkui 
hänen  mielessään,  sillä  hän  oli  yksi  "haka",  josta  muka 
riippui  voitto  tahi  tappio  maailman  ja  kansamme  tämän- 
aikaisessa  myllerryksessä. 

Kun  "tuomioistuin"  tavallisesti  oli  "työnsä"  lopetta- 
nut, suvaitsi  tuomari  lautakunnalle  haastella  tämänkaltai- 
sia johtopäätelmiä : 

—  "Niinpä  niin . . .  Kun  Bosnian  Sarajevossa  kesä- 
kuun 16  päivä  1914  paukahti  ne  kaksi  laukausta  kuului- 
san Pritcipin  kädestä,  vain  aniharvat  kansalaisemme  tie- 
sivät ne  merkinannoksi  rakkaan  Suomemme  vapauden 
aamunkoitosta.  Ellei  Itävalta  heinäkuun  15  p.  olisi  julis- 
tanut Serbiaa  vastaan  sotaa,  olisi  meidänkin  työmme  aloit- 
tamatta. Ellei  Saksa,  joka  on  malliksemme  kelpaava  maa 
ja  valtio,  olisi  saman  kuun  19  päivänä  julistanut  sotaa 
Venäjää  vastaan,  ei  vuoden  1613  hapatus  olisi  lakannut 
meitä  ympäröimästä.  Ja  ellei  Venäjän  kaksikymmenvuo- 
tista  liittolaista  Ranskaa  vastaan  Saksa  olisi  marssittanut 
armeijoitaan  Belgian  läpi  heinäkuun  20  päivä,  emme  me 
istuisi  tämän  pöydän  takana  tällä  hetkellä.  Mutta  kuiten- 
kin ilman  muita  tekijöitä",  jatkoi  Pystytukka,  "ei  maail- 
man "rekuleeraus"  olisi  siinä,  missä  se  nyt  on.  Jos  ei 

Belgia  saman  vuoden  heinäkuussa  Englannin  kera,  sekä 
Yhdysvallkt  Japanin  kanssa  yhdessä,  olisi  ryhtynyt  Sak- 
saa vastaan  sotaan,  niin  tietävätkö  pojat  mitkä  seurauk- 
set olisivat  siitä  nyt  maapallolla?  Saksalainen  rautainen 
kypäri  olisi  painettu  kaikkien  maailman  rotujen  päähän 
ja  suorat  rautatielinjat  olisi  vedetty  Berlinistä  Pekingiin, 
Kairoon  j.n.e.  Nyt  on  asia  hieman  toisin  ja  on  meillä 
syytä  katsella,  mihin  suuntaan  se  kehittyy.  Mutta  joka- 
tapauksessa Saksan  maa  ja  kansa  katselee  meitä  pohjolassa 
suurella  arvonannolla.  Vielä  jalomielisen  Wilhelmin  veis- 
topatsas  kaunistaa  pääkaupunkiamme  aikanansa  ja  hänen 
majesteettinsa  jalosukuinen  poika  tulee  meidän  hallitsi- 
jaksemme. Ja  senjälkeen  saapuu  kultainen  aika.  Ihanassa 
taistelussa  kaatuneille  isänmaan  urhoille  nousee  sankari- 
patsaat  kummuilla  ja  kunnailla.  Kautta  Väinölän  ahojen 
kaikuu  voiton  pasuuna,  joka  kutsuu  Kalevalan  satujen 
sankarit  suureen  riemujuhlaan. 

Tässä  tulkittuna  sen  miehen  ajatuksia,  joka  oli  valkoi- 
sen Vaasan  valtakunnan  eteläisellä  Hämeen  rintamalla  ja 
piti  isänmaallisia  ohjaksia  käsissään  kenttäsotaoikeustuo- 
mioistuimella.  Vaikka  hän  ei  ollutkaan  välittömässä  yh- 
teydessä teknillisten  asioiden  kanssa,  vaikutti  hän  itsepin- 
taisuudellaan ulospäin  niihinkin.  Hän  oli  ohranatyyppi, 
jonka  käsissä  olivat  ne  hienoimmat  kavaluuden  ja  tees- 
kentelyn säikeet  urkinnan  alalla.  Uskottujensa  avulla 
johti  hän  menestyksellisesti  vakoilua  punaiseen  Suomeen. 
—  Vakoilu  ja  vastavakoilu.  —  Hän  järjesti  niin,  että 
hänen  urkki joillaankin  olivat  urkkijansa,  jonka  seurauk- 
sena oli,  että  moni  salaisinkin  juoni  häntä  vastaan  paljas- 
tui. Pystytukan  ansioksi  on  luettava,  että  hän  oli  juuri 
se  henkilö,  joka  pelasti  "isänmaansa"  viime  tingassa. 

Senjälkeen  kun  Olli  ja  Aapo  tilapäisesti  oli  viety 
pyykkituvan  alla  olevaan  sementti-kellariin,  silmäili  heitä 
Pystytukka  ja  tunsi  Ollin  viime  syksyiseltä  ajalta.  Pian 
muisti  hän  myöskin  Katariina-neidin  ja  Arvid  Pylväistön 
ja  että  nämä  olivat  mieltyneet  toisiinsa,  ainakin  ensin- 
mainitusta  mikäli  asia  riippui.  Tämä  muistelma  oli  ollut 
sitten  jokapäiväisenä  karvaana  mielipahana  hänellä.  Nyt- 
kin kun  se  palautui  äkkiä  elävästi  muistuttamaan  hänen 
suhdettansa  Katariinaan,  ei  perinpohjin  ajatteleva  mies 
voinut  olla  tekemättä  muutamia  johtopäätöksiä  ja  muis- 
toja holhottinsa  kodista.  —  Enkö  minä  ole  —  tuumaili 
hän,  —  se  mies,  joka  olen  vaurastuttanut  Sandeberg- 
Saloheimon  suurliikkeen  juuri  siihen  loistoon  ja  kuului- 
suuteen, missä  se  tällä  hetkellä  on?  Enkö  minä  ollut  se, 
joka  sain  ohjatuksi  alhaissukuisen  tyttöhuitukan  lahjoitus- 
testamentin  oikealle  tolalle  ja  perinnöksi  tytölle  kasvatus- 
vanhemmiltaan? Ilman  minun  väliintuloani,  olisi  nainen 
tällä  erää  köyhempi  kuin  kirkonrotta.  Varmaankin  ilman 
minua  saisi  palvella  piikalutakkona  jonkun  talonpojan 
höykässä.  Ja  nyt  palkitsee  hän  minun  suuren  ansioni 
kylmällä  ynseydellä.  Kenties  tyttö  haluaa  nyt  minut  pot- 
kaista hiivatin  kuuseen.  Kenties  hän  ottaa  minun  sijas- 
tani tuon  punikin,  jonka  tähden  nyt  on  alentunut  häpeäl- 
liseksi petturiksi  isänmaalle.  Kuulinhan  avoimen  oven 
kautta  Ollin  puhelevan  Korpiolle  tytön  nyt  veljensä  kera 
olevan  punaisten  punaisessa  ristissä.  —  Ajatella!  Ihmi- 
nen, joka  ensin  uhrautuu  kaikkinensa  aatteelleen  ja  isän- 
maalle, nyt  yht'äkkiä  alkaa  taistella  sitä  vastaan  ja  rupeaa 
vihollisen  avuksi!  Ja  kaikki  tämä  johtuu  siitä  punikki- 
päälliköstä,  joka  häntä  miellyttää.  —  Valkoinen  tuomari 
punnitsi  ajattelemalla  asiaa,  mutta  kun  hän  tuli  tähän  koh- 
taan, ei  hän  enää  voinut  olla  ääneen  huutamatta: 

—  Kaikki  on  Katariina  Saloheimon  syy ! .  . .  Kassu 
Pylväistön  syy!  Sanalla  sanoen:  meidän  kaikkien  syy! 
Enkö  minä  aikanansa  päivän  selvästi  näyttänuyt  toteen 
sekä  neidin,  että  perämiehen  juonittelut?  Enkö  minä 
saattanut  heitä  ansaan  Kalliosaaren  Kalaukon  majassa? 
Mutta  tuo  yksi  löylynlyömä  päästi  heidät  elävinä  .  .  .  Siel- 
lä nyt  ovat.  Ota  kiinni  jos  saat. 

Uni  ei  tullut  Pystytukalle  silmään.  Hän  nousi  yö- 
vuoteelta  ja  pukeutuneena  astui  yöhön  ulos.  Astellen  rau- 
tatietä pitkin  ilman  tarkoitusta,  saapui  hän  vaihteelle,  jon- 
ka kohdalla  paloi  himmeä  öljylyhty.  Vahtikopin  ovella 
seisoi  mies  kivääri  jalalla.  —  Kas  niin  —  ajatteli  hän  — 
noin  sitä  pitääkin.  —  Tyytyväisenä  kaivoi  hän  kultaisen 
savukekotelon  takataskustansa,  ponnahutti  pienen  kannen 
auki  ja  ottamansa  sikaarin  suipon  puraisi  poikki,  sylki 
hangelle  ja  sytytti.  Sikarin  tuoksuava  sauvu  höyrähti 
pakkasyöhön  ja  kieppui  olan  yli  äijän  astellessa.  Jatkoi 
mies  ajatuksiansa :  —  Ei  sitä  pahaa,  mistä  ei  vähää  hy- 
vääkin. Eihän  oikeastaan  neidin  olisi  pitänyt  kuolla,  eikä 
sen  saa  kuolla.  Muutoinhan  toiveeni  ja  elämäni  päämää- 
rät ovat  turhia.  Kaikki  olisi  silloin  yhdentekevää.  Men- 
nyttä olisi  sekä  ihminen  että  omaisuus.  Ja  viimemainittu 
paras  kaikesta.  Jos  Kassu  olisi  todellakin  kerinnyt  tuo- 
mionsa panna  täytäntöön  samalla  tavalla  heihin  kuin 
Kalaukkoon  ja  äitiinsä  nähden,  olisinpa  melkein  kylmä 
poika  myöskin  minä  omaisuuteen  ja  rikkauteen.  Kihlau- 
tua minulle  salaa  ja  luvata  luullakseni  rakkauttakin,  onhan 
se  jo  kuin  puoliksi  omistaa.  —  Ajatellessaan  tätä,  rie- 
muitsi yöllinen  astuja  asioiden  oivallisista  sattumista.  — 
Oikeastaan,  minähän  se  olin,  joka  pakoitin  työn  niin  teke- 
mään. Niin  sitä  tavallisesti  miehet  tekevät . . . 

Saapuessaan  ylikäytävälle,  seisoi  hän  siinä  ja  mietti 
kauan.  Hän  ajatteli  vielä  kerran  tuon  asian  perinpohjin 
ja  lopullisesti.  Veti  siten  johtopäätökset  ja  ratkaisi.  Mut- 
ta sitten  hän  hylkäsi  vielä  ne,  koska  uudet  sukeutuivat 
parempina.  Ja  kun  enää  niitä  parempia  ei  tullut,  nykäisi 
hän  karvan  hiirenparrastaan  ja  päätös  oli  muodostunut 
purkamattomaksi ...  Ei  siis  muuta  kuin  kiireesti  työhön 
ja  toimeen ! 

Pitkin  askelin  hän  harppaili  työväentaloa  kohden  ja 
sinne  lammenrannalle,  missä  oli  se  kellari,  mihin  vangit 
iltayöstä  suljettiin.  Siinä  hänen  astuissaan  yhtäkkiä  ka- 
jahti lammen  takaa  männiköstä  laukauksia,  joiden  ääni 
kumisi  ja  räikyi  koko  seudulla.  Pystytukkakin  säpsähti, 
jonkunajan  kuluttua  laukauksia  seurasi  toiset,  ikäänkuin 
murhatyön  varmennukseksi,  joita  tavallisesti  oltiin  opittu 
ruumiin  läpi  laskemaan.  Nyt  alkoi  hänelle  aavistus  van- 
kien tutkimattomasta  murhaamisesta,  jota  joskus  oli  en- 
nenkin tapahtunut.  Jouduttain  askeleitaan,  hän  riensi 
asiasta  selvää  ottamaan. 

Hikisenä  saapui  hän  pian  rantaan  ja  kellarille.  Huo- 
neusto  oli  viisiseinäinen,  punaiseksi  maalattu  ja  valkoi- 
silla vuorilaudoilla  varattu.  Alapuoli  siinä  oli  kivestä  ja 
kohosi  se  ranta  jäätiköstä  jykevänä  ilmaisemaan  omista- 
jansa vakavaraisuutta.  Tuvan  edustalla  ei  ollut  vartijaa, 
mutta  ovi  oli  lukittu.  Ensi  näkemästä  tulija  rauhoittui, 
mutta  saunan  tarkastettuaan,  löysi  hän  penkille  sortuneen 
vartijan,  jolle  sanoi: 

—  Makaatko  hunsvotti  ? ! 

Tämä  lennähti  pystyyn  ja  teki  kunniaa. 

—  Näinkö  isänmaatasi  palvelet  ja  vartijoitset !  Tie- 
dätkö, lurjus,  mikä  tästä  seuraa?  Sammuneen  tikun  heitti 
kädestään  vihaisena  ja  ajoi  sotilaan  saunasta  tai  vasalle 

ja  tarkasteli  läheltä  vartijan  naamaa  tunteakseen.  Mutta 
kun  tämän  .  kasvot  olivat  parrattomat  ja  poikamaiset, 
aloitti  huolettomasti : 

—  Vangit  sisällä  .  . . 

—  Olliko?  Ehei! 

—  Mitä  sanot? 

—  Vangit  vietiin  .  .  . 

—  Mitä?  Koska? 

—  Tunti  sitten  .  . . 

—  Valehtelet! 

—  Enkä  valehtele  . . . 

—  Kuka  uskalsi  ?  ? 

—  Kassu-herra. 

—  Ja  mihin  ?  ! 

—  Aiko  ne  "pammattaa." 

—  Sinä  iankaikkinen  tomppeli ! 

—  Mutta  enhän  .  .  . 

—  Vaiti !  Parempi  kun  sanot  missä  ? 

—  Mäkeen  tuonne  .  .  . 

—  Helvetti !  .  .  .  Helvetin  helvetti ! 

—  Eikös  pitänyt? 

—  Täytehistäkö  se  sinulle  kuuluu,  makaathan  kuin 
mursu!  Ja  tapatte  ihmisiä. 

—  Aina  kuin  herra  käskee,  emme  muulloin,  uskalsi 
poika. 

—  Kuka  uskaltaa  ilman  minua?  Minua! 

—  Eikös  Kassu-herrakin  ole  herra  ? 

—  Enkö  minä  ole  se  mies,  joka  määrään  kuka  saa 
elää  ja  kuka  kuolla.  Kuka  uskaltaa?  Ellet  sano,  isken 
sinut  mäihäksi,  poika!  Taskuase  koholla  reikkui  pojan 
edessä,  muta  poikapa  vastasi  rohkeana: 

—  No  kyllähän  te  se  pääjehu  olette,  mutta  on  siinä 

sentään  jäyhempi  mies  siinä  meidän  Kassussa. 

—  Kukas  sinä  sitten  olet  ? 

—  Kiirahaisen  poika.  Eiks'  herra  muista? 

—  Konttoristi  Kiirahaisenko  ?  . .  . 

—  Juu!  Isä  on  Turussa,  mutta  minä  olin  joululomalla 
Pylväistöllä,  jossa  yhdyin  Kassun  miehiin. 

—  Makailemaan,  mutta  ei  sotilaaksi. 

—  Eihän  tuosta  tyhjästä  saunasta  mitä  vartioida. 
Pystytukka  kiroili  vieraalla  kielellä  ja  repi  tukkaansa, 

noitui  ja  sadatteli,  kun  ei  löytänyt  kohtaa,  mihin  kiukkun- 
sa iskeä.  Puheli  itselleen : 

—  Minä  olen  jo  kauan  havainnnut,  että  Pylväistö  on 
hullu.  Hän  on  se  ihme  ja  kumma  että  miestä  siedetään. 
Oikea  hölmö.  Hän  on  törkeä  ihminen,  surmaa  ihan  omin- 
käsin. 

—  On  se.  Oikea  mies  se  on.  Piiluaa  se  .  . . 

—  Mitä  sinä  naskali  tiedät.  Puhut  kuin  jotain 
tietäisit. 

—  Että  osaa  lyödä  rouheeksi .  .  . 

Herrasmiestä  alkoi  huvittaa  mokoman  pojan  puheet 
ja  selvät  vastaukset,  sentähden  aloitti  tiedustella: 

—  Kuinka  ne  vangit  oikein  vietiin? 

—  Vasta  äskettäin  saapui  Kassu-herra  tänne  erään 
naisen  keralla,  jonka  tunsin  Pylväistön  piiaksi.  Sitten  he 
suoraapäätä  avasivat  oven. 

—  Mutta  minullahan  on  avaimet. 

—  Rautaisella  naulakangella  he  väänsivät  oven  ulko- 
lukon  irti  ja  ottivat  vangit.  Löivät  määlyn  takaisin  ja 
kävelivät  lammen  taakse  .  . . 

—  Ja  sinulla  pöllöhaukka  ei  ollut  vastaansanomista. 
vaikka  olet  vartija. 


74 

—  Ei.  Päinvastoin  avustin  heitä.  Kassuhan  on  se  itse 
ponssarimies.  Eikös  se  niin  pitänyt  juuri  käydä? 

—  Ja  sitten? 

—  Sitten  kuului  kolme  laukausta. 


8. 


Katkaistu  kalpa 

Vasta  aamun  valjetessa  heräsi  valkoisenvallan  korkea 
tuomari.  Hän  oli  huonosti  nukkunut  ja  nähnyt  pahaa 
unta.  Peseytymättömänä,  hiukset  harissa  saapui  hän  vi- 
rastoonsa vasta  kello  puoli  kymmenen.  Ylemmän  sota- 
oikeuden istuntosali  oli  juhlallinen.  Hattunsa,  palttoonsa 
ja  keppinsä  työnsi  "tuomari"  kumartelevan  kyyppärin 
käteen,  käveli  päätäpahkaa  pöydän  taakse  ja  äkäisenä  sil- 
mäili saapunutta  lautakuntaa,  kuivaili  rillejänsä  ja  kan- 
keasti vastaili  hänelle  osoitettuihin  kohteliaisuuksiin.  Kun 
sitten  nenälasit  olivat  kunnossa  ja  asetettuna  arvokkaasti 
melkoisen  tuiharimaisen  nenän  selälle,  sattuivat  ensimäi- 
senä  silmiinsä  pöydälle  tuodut  tavarat.  Siinä  oli  passeja, 
suosituksia,  lompakko,  kello  ja  partaveitsi.  Hän  hätäisesti 
lausui : 

—  Ja  kenen  tavaroita  nämä? 

Lautakuntaan  kuului  "kaksitoista  miestä  kansasta." 
Seitsemän  pönäkkää  talonisäntää  istui  etupenkissä  ja  takit 
lujasti  napitettuina  kekkevän  ja  lujaansyödyn  vatsan  ym- 
päri, vastasivat  yhdestä  suusta: 

—  Ne  tavarat  ovat  Ollin  ja  Rajavaaran  Aapon  tava- 
roita, herra  tuomari. 

—  Kenen  tämä  paperipluntta  ? 

—  Se  paperipluntta  on  Ollin  ja  Rajavaaran  Aapon. 

—  Siinä  plakaatissa  tehdään  tarkkaa  selvää  punais- 
ten hyökkäyssuunnitelmista  . . . 

—  Joo.  Niin  tehdään  .  .  . 

—  Herra  korkea  tuomari  huomaa,  että  se  on  lähetetty 
Enorantaan  Pietarin  suomalaiselle  sotapäällikölle  "toveri" 
Ristisepälle  .  .  . 

—  Ja  jos  herra  tuomari .  .  .  huomaa  . . . 

—  Olkaa  vaiti,  kyllä  minä  huomaan  ja  osaanhan 
jumalaparatkoon  lukea.  Mutta  miksi  moinen  paperi  tänne 
on  tuotu?  Sehän  kuuluu  kokonaan  herra  Korpiolle  eikä 
meille  ? 

—  Kyllä.  Mutta  herra  kapteeni  on  käyttänyt  hyväk- 
seen mainittua  paperia  koko  viime  aamuyötunnit.  Hän 
lähetti  sen  tähän  äsken  kiireellisellä  toivomuksella  "että 
vangit  tuodaan  heti  teidän  saavuttuanne  hänen  luokseen." 
Hän  haluaa  heitä  ensimäiseksi  yksityisesti  kuulustella. 

Tämän  kuultuaan  hämmästyi  Pystytukka  niin,  että 
nenälasit  rävähtivät  pöydälle  ja  tuomari  putosi  tahtomat- 
taan nahkoitetulle  tuolille. 

—  Mitä  te  sanotte? ! 

—  Että  vangit  on  tutkittava  komendantin  läsnäollessa ! 

—  Olli  ja  Aapo  Rajavaarako? 

—  Juuri  Olli  ja  Aapo ! 

—  Mutta  herrannimessä,  ettekö  te  sitten  tiedä? 

—  Kyllä  me  sen  tiedämme  mitä  niille  tehtävä  on  . . . 

—  Niille  on  jo  tehty!  Ei  heitä  ole  enää  olemassa. 
Pluusi  lautakunta :  —  Eivätkö  ole  enää  elossa  ? 

—  Pitäisihän  teidän  tietää,  etteivät  ole. 

—  Sitten  se  on  niin,  jos  se  niin  on. 

—  Että  vangit  yöllä  ryöstettiin .  . . 

—  Ja  paenneet .  .  .  Ryöstetty  ja  paenneet,  niinkö? 

—  Paenneet  ei,  sen  vannon,  mutta  ammuttu  tutki- 
matta. 

Nyt  olivat  miehet  hetken  aikaa  vaiti,  kunnes  joku 
sanoi : 

—  Niinhän  sen  piti  justiinsa  käydäkin.  Mitäpäs  siinä. 
Sittenpä  eivät  karkaa. 

—  Niin  niin,  mutta  tiedot  jäivät  saamatta. 

—  Eipä  ne  niitä  tahdo  muutenkaan  ilman  kurkutta- 
matta  . . . 

—  Kyllä  sanovat.  Helpostikin  joku  ilmaisee  kaikki, 
kun  osaa  antaa  pitkin  selkää. 

—  Jaa,  mutta  on  niissä  ollut  toisia  pahanahkaisiakin. 
Et  saa  tietoja,  vaikka  kuinka  lypsäisit. 

—  Ei  sitä  lypsämällä  saakaan,  mutta  "heruttelemalla." 
Ja  sitten  taasen  kysyy.  Kun  seipäällä  "heruttelee"  ja  sit- 
ten taasen  kysyy,  niin  eipä  pitele  punikkikaan  kieltään, 
puhuu  enemmän  kuin  tietää  .  . . 

—  Ei  piru  puhukaan,  kun  oikea  emäpunikki  pohjolan 
tukkisavotoilta  saapuu !  Vaikka  kappaleille  hakkaisit. 
Niin  se  oli  Jämsässäkin  sen  muurarin  kanssa  käynyt. 

Puhelin  soi. 

Lähin  miehistä  tempasi  kuulotorven. 

—  Jaha  . . .  Halloo  . . .  Vilppula?  . . .  On !  Puhuja 
ojensi  torven  tuomarille :  —  Olkaa  hyvä. 

—  Halloo !  Jaha  . . .  On !  Jaa  että  mitäkö  ? !  Että  kaksi 
miestä,  mitä?  Odottakaahan  hieman...  (Huoneeseen) 
Älkää  huutako,  kun  ei  kuule !  —  Halloo !  Jaha ! . . .  Poh- 
jankylässä !  Jassoo !  Kalliolinnassa !  . . .  No,  hyvä !  Siis 
mitä  ne  kaksi  miestä  haluaa  ?  . . .  Eivät  ole  täältä  karan- 
neita. Turpee  ja  Mäkinen  ovat  väärässä!  Kuulkaat,  jos 
kerran  paperit  ovat  oikeat  ja  toimeenmääräys  linjan  sille 
puolen,  niin  mitäpäs  siinä.  Miksi  pidättää  miehiä ...  se- 
hän olisi  vain  asioiden  viivytystä. 

Epäselvyys  oli  selviytynyt.  Telefooni  soi  kiinni.  Tuo- 
mari selosti  lautakunnalle: 

—  Turhantarkkoja  oikeiden  ihmisten  kanssa.  Pidät- 
televät siellä  linjalla  päivänselvillä  passeilla  varustettuja 
kiireellisiä  ihmisiä. 

Esikunnassa. 

Kapteeni  Korpio  ei  ollut  tyytyväinen  lähetin  selityk- 
seen, joka  puhui  ryhdikkäänä  ja  kunnioittavasti,  vaan 
tiukasti  tiedusteli: 

—  Mitä  sanotkaan  ? ! . . .  Ettäkö  vangit  olisivat  elos- 
sa!.. .  Valhetta !  Suuri  valhe ! 

Lähetti  jatkoi : 

—  Herra  tuomari  sanoi,  että  Pylväistö  ominpäin 
yöllä . . . 

—  Mitä  sanot  ?  Että  Pylväistö  . . .  ? 

—  On  ominpäin  yöllä  . . .  Korpion  silmät  leimahtivat 
tulta.  Lähetti  ei  uskaltanut  jatkaa.  Korpio  hypähti  pai- 
koiltaan ja  survaisi  tuolin  jaloilleen  lattiaan,  niin  että 
sälöt  sinkoilivat  ja  sähisi: 

—  Mies,  heti  tuomari  ja  herra  Pylväistö  tänne! 

—  Ymmärrän,  herra  kapteeni. 

Korpio  käveli  lattialla  kiihkeästi  ja  painavin  askelin. 
Pystysuora  ryppy  hänen  otsallaan  kävi  yhä  tuntuvam- 
maksi. Kädet  seläntakana  kiivaasti  käyden  hän  tarkkasi 
lattiapalkeissa  korkeiksi  jääneitä  kiiltäviä  oksia.  Puheli 
itselleen : 

—  Vai  niin  pitkälle  jo  siis  ollaan  päästy!  Epätoivon 
vallassako  siis?  Ollaanko  valmiit  menettämään  luotto 
lopullisesta  voitosta  . . .  Hitto  tässä  oikeastaan  tiesi  ?  . . . 
Tosiaan,  kosk'  ei  niitä  saksalaisiakaan  kuulu.  Lupailevat 
ja  viipyvät  kuitenkin  viikosta  viikkoon.  Jokohan  sitä  jou- 

koissakin  horjutaan.  Miks'ei,  koska  päällystössäkin. 
Kyllähän  nyt  on  jotain  saatava  aikaan.  On  tavalla  tahi 
toisella  joukkoja  innostettava.  Jos  vielä  Enoranta  mene- 
tetään, menevät  asiat  päin  hornaa.  Jos  Seppälä  ei  kestä, 
on  Vilppulakin  menetetty.  Sitten  siellä  Seinäjoella  hidas- 
tellaan. Lisäjoukoista  on  tässä  pian  kysymys.  Onko  nyt 
laitaa  että  kohta  kaksikuukautta  seistään  rintamassa  sa- 
moissa asemissa  ja  annetaan  bolshevikien  varustaa  etelä- 
Suomi  kokonaisiksi  sotaleireiksi.  Varustavat  selkäpuo- 
lensa venäläiseksi  arsenaaliksi  siihen  määrään,  että  voi- 
vat pian  aloittaa  todellisen  hyökkäyksensä.  Jos  totta- 
tosiaan  parempaa  pian  ei  kuulu,  niin  vakavinkin  mies 
tässä  menettää  malttinsa  ja  näkee  silmäinsä  edessä  autuu- 
den viheriöitsevät  niityt  vallankumouksen  palon  hirsipuu- 
metsän  välkkeessä .  .  .  Jos  tässä  juuri  oltaisi  saavutta- 
massa aloite,  häviää  se  omista  käsistä  kuin  sumu. 

Ovi  aukeni. 

Pystytukka  Pylväistön  kera  astuivat  sisään.  Korkea 
sotapäällikkö  vastaamatta  tervehdykseen,  kävi  suoraa- 
päätä tuimasti  kiinni  asiaan : 

—  Missä  vangit,  tuomari? 

—  Ammuttu  !  Jalosukuisuutenne ! 

—  Kenenkä  pirun  käskystä? 

—  Herra  Pylväistön  . . .  Korpio  mulkoili  Kassua,  kun- 
nes sanoi : 

—  Vastaa  ihmisten  teurastaja:  Kenen  käskystä? 

—  Omasta  käskystäni  päästin  vangit  —  irti . . . 

Tämä  vastaus  oli  lyhyt,  suorasukainen  ja  koristelema- 
ton. Toisten  hämmästyksellä  tässä  odottamassa  asiain 
käänteessä  ei  ollut  rajoja.  Mikä  nolous  ilmenikään,  pet- 
tyneisyyden  keralla,  sekä  tuomarin  että  Korpion  kasvoil- 

la.  Mutta  heidän  katseensa  naulaantui  irtipääsemättö- 
mästi  tuon  rohkean  miehen  yleviksi  muuttuneihin  silmä- 
teriin. Hänessä  ei  enää  ollut  rahtuakaan  jälellä  ennen 
aina  niin  tuhmalta  näyttävästä  pöyhkeilystä.  Nämä  kolme 
miestä  tarkastelivat  toisiansa  niinkuin  äkkiarvaamatta 
toistensa  eteen  syöksyneet  jahtikoirat,  jotka  kankeajalkai- 
sina  ja  pörhöniskaisina  nuuskivat  toisistaan  jokaista  pi- 
sintä karvaa.  Jokainen  liian  syvälle  vetäisty  nuuskaisu 
saattaa  räjäyttää  ilmoille  mitä  ankarimman  tappelun. 
Oikeastaan  tuollaisen  karvan  varassa  tällä  kertaa  oli 
näiden  miesten  toiminta.  He  olivat  asestettuja  miehiä  ja 
heitä  kannusti  kutakin  puolestaan  kunnia,  häpeä,  auktori- 
teetti ja  arvo.  Varsinkin  Korpiota  nämä  ominaisuudet 
kiihoittivat.  Mutta  uusi  näköpiiri  loisti  kimalteisena,  yle- 
vänä, melkeinpä  pyhittävänä  Kassu  Pylväisön  kalven- 
neelta otsalta.  Oli  Korpio  tosin  jo  ennenkin  saanut  tuta 
noiden  silmien  välkähtelyn.  Se  tapahtui  vasta  eilen  illalla 
erottaissa.  Jokin  salainen  voima  pidätti  häntä  kuitenkin 
syöksymästä  Kassun  kimppuun.  Mutta  toiselta  puolen 
Kassu  kaipasi  tulista  kamppausta,  minkä  tuoksinassa 
saisi  vetää  viimeisen  hengenvedon,  sovittaakseen  joten- 
kuten omallatunnolla  olevia  rikoksiansa. 

Pystytukka  oli  tullut  heti  hämmästyksellä  lyödyksi 
niin,  että  hän  oli  osaamatta  ajatella  mitään.  Odotti  vain 
kapteenilta  merkkiä  hyökkäykseen  tuon  julkean  miehen 
päälle,  mutta  kun  sitä  ei  tullut,  perääntyi  hän  ja  jätti 
nuo  kaksi  ratkaisemaan  asiansa.  —  Korpion  sappi  kiehui 
tuossa  tuokiossa  ja  hän  raivosi: 

—  Petturi ! . . .  Kavaltaja ! . . .  Kehtaat  vielä  astua 
eteeni ! . . . 

—  Minä  en  enää  tapa  enkä  anna  muidenkaan  tappaa 

omaa  kansaani.  Minä  käyn  taisteluun  häpeällisintä  rikos- 
ta vastaan !  . .  . 

—  0'ho! !  .  .  .  Siis  meitä  vastaan?  Yhdyt  punaisiin? 

—  Kaikkia  vastaan,  jotka  murhaavat. 

Korpio  ja  tuomari  vaihtoivat  katseita.  Jatkoi  ensiksi- 
mainittu : 

—  Kuinka  häpeä  onkaan  nähdä  teissä  isänmaan  puo- 
lustaja. 

—  Isänmaani  puolustaja  olen,  en  työläisiä,  mutta  hei- 
dän vihollisiaan  vastaan.  Herra  Pylväistö !  Jos  toden 
lausua  saan,  saatatte  tuon  valkoisen  nauhan  polkea  tör- 
keästi lokaan.  Tempaisi  Kassu  nauhan  irti  käsivarres- 
taan, johon  oli  piirretty  sekasotkuinen  "S"-kirjain,  ja  vis- 
kasi röyhkeän  ammattitoverinsa  jalkoihin: 

—  Kas  tuossa,  peto !  .  . .  Pedonmerkki  se  on,  jonka 
kantaja  veljes  verta  janoo !  .  .  . 

—  Niin.  Te  olettekin  oikea  murhamies ! 

Korpion  virnistelyyn  vastasi  Kassu  edelleen  tyynem- 
min : 

—  Se  olen  ollut.  Kanssanne  olen  aivan  syyttömiä 
murhannut.  Viattomia,  rakastettavia  ihmisiä  olen  päiviltä 
pois  toimittanut.  Teidän  pettäminänne  yksinkertaiset 
talonpojat  ovat  villiintyneet  omia  alustalaisiansa  tappa- 
maan, muka  "isänmaan  vihollisina"  .  . .  Ketä  vastaan  his- 
toria huutavan  syytöksen  tästä  asettaa?  . . .  Sotapäällikkö 
katkaisi : 

—  Loruja!  Kun  viitsitte  moisia  puhua.  Yksinkertai- 
sesti te  olette  itsenne  tehnyt  syypääksi  isänmaan  petok- 
seen. Ja  nyt  vihdoinkin  olemme  teidät  tästä  rikoksesta 
löytäneet.  Te  tulette  rangaistuksenne  saamaan,  sillä  teis- 
tä on  tullut  bolshevikien  hengenheimolainen.  Sen  innoit- 
tavan aatteen  saastuttama  te  olette  ja  niinmuodoin  vaaral- 

linen  otus  isännälle.  Yksistään  valkoisen  nauhan  häpäi- 
seminen vaatii  veristä  rangaistusta.  Saatte  kiittää  entisiä 
palveluksianne,  etten  ole  heti  teitä  lävistänyt. 
Vastaa  Kassu : 

—  Herra  Korpio !  Ei  mikään  estä  teitä  hyökkäämästä 
päälleni.  Ja  lävistättekö  minut,  tehkää  niin,  mutta  muis- 
takaa että  minä  tulen  pitämään  puoliani.  Varoitan  teitä: 
Älkää  kiihoittako  minua  entisiin  tekoihini.  Sanoinhan, 
että  olen  ollut  avustamassa  teitä  verisen  kamppailun  ai- 
kaansaamisessa omaa  kansaani  vastaan.  Ajatelkaa  tar- 
koin, ketkä  ovat  isänman  vihollisia.  Emmekö  ole  sitä  kai- 
kin olleet?  Ettekö  juuri  te,  Korpio,  eilen  illalla  minulle 
puhunut  "kultaisesta  isänmaasta",  joka  aate  on  vain  hul- 
lun kansan  aisoissa  pitämistä  alistumaan  ylimysluokan 
orjuuteen.  Sangen  viisaasti  sanottu  ja  suorasukaisesti 
porvarillisen  sotapäällikön  suusta.  Herra  Korpio!  Lau- 
sumanne ajatus  tulkitsee  osapuilleen  sen  heränneen  hen- 
gen, mikä  minussa  liikkuu.  Joskin  tämä  saavutukseni  on 
tullut  minulle  sangen  kalliiksi,  voin  nyt  teille  kuitenkin 
vakuuttaa,  että  silmäni  ovat  täysin  auki  näkemään  oikean 
ja  väärän.  Ja  kun  minä  aion  käydä  toiselle  tielle,  olkoon 
elämäni  miten  lyhyt  tahansa,  sallitteko  minun  sanoa  lopul- 
linen mielipiteeni :  Olen  valinnut  toisen  kahdesta  aatteesta, 
toisen  uudesta  ja  vanhasta.  Olen  vaihtanut  valkoisen  aat- 
teeni  punaiseen  sikäli  kuin  minunlaiseni  voi  mitään  aatetta 
omata .  .  .  Korpio  räjähti  nauramaan  ja  sanoi : 

—  Arvoisa  punikki !  Kehoitanpa  teitä  pistämään  peu- 
kaloa Kansanvaltuuskunnan  puhemiehistön  kanssa.  En- 
täs, pyytäisin  kysyä :  mikä  on  mielipiteenne  ja  puoluekar- 
vanne  sen  jälkeen  kuin  Suomi  taasen  on  valkoinen? 

Vastasi  Kassu: 

—  Elleivät  herrat  minua  tapa,  vaan  suvaitsevat  kiu- 

sata  luurankoani  hengissä  jossain  vankilan  komerossa, 
olen  senkin  jälkeen  pysyvä  päätöksessäni  elämäni  lop- 
puun asti. 

—  Sanonko  keneltä  olette  oppinut  noita  päättäväisiä 
sanoja. 

—  Murhaamiltani  henkilöiltä.  Kas  heiltä  elämänsä 
sammuessa  ei  ole  puuttunut  rohkeutta.  Uskonnollisten 
haaveilujen  asemasta  olen  nähnyt  sellaisen  aatteellisen 
voiman,  että  sen  rinnalla  kaikki  muu  on  mitätöntä. 

—  Eikö  teitä  siis  hävetä  olla  "omakätinen"  murhaaja? 

Korpion  pilkallinen  huomautus  oli  tarkoitettu  tuo- 
maan taasenkin  alakuloisuutta  ja  kipeää  mieltä  Pylväis- 
tölle, kuten  aikaisemminkin.  Mutta  tämäpä  kesti  muser- 
tavan moitteen  ja  tunnusti  avoimesti: 

—  Hävettää  .  .  .  Hirveästi  hävettää !  Hävettää  to- 
siaankin olla  lahtari.  Ja  sentähden  juuri  teistä  eroan. 
Mutta  saanko  kysyä  herralta  itseltään  samaa,  sillä  juuri 
tehän  se  teettäjä  olette  eikä  ainoastaan  tekijä . . . 

Viimeistä  sanoessansa,  pani  Pylväistö  merkille,  miten 
Korpion  otsaryppy  pystysuorana  syventyi.  Kasvonsa 
muuttuivat  tuhkanharmaiksi.  Siinä  samassa  silmät  sala- 
moiden paljasti  hän  sapelinsa.  Mutta  ennenkuin  pitkä 
joustava  terässuikale  oli  noussut  koko  pituudeltaan  ulos 
huotrasta,  olivat  Kassun  rautaiset  kädet  kiinni  Korpion 
käsivarsissa.  Vaikealla,  salamannopealla  otteella  väänsi 
Kassu  aseen  miehen  kädestä.  Seisoi  hetken  ja  tarkkaili 
Korpiota,  taivutti  sitten  pitkän  terän  kahvasta  ja  kärjestä 
kaarena  yhteen.  Liukuva  teräs  menetti  joustavuutensa  ja 
katkesi.  Kärki  lensi  helisten  lattialle,  mutta  kahvan  vis- 
kasi Kassu  Korpion  jalkoihin.  Viimeksimainittu  uros  oli 
niitä  miehiä,  joita  on  vaikea  taltuttaa.  Hän  tarttui  brow- 
ninkiin.  Alkoi  ankara  käsikähmä.  Huonekalut  sinkoilivat 

tahi  potkaistiin  pois  hollilta,  toiset  murskattiin  tiellä. 
Aseen  omistamisesta  kamppailtiin.  Tuomari  kauhistui 
ampuma-aseen  tapaturmaista  laukeamista  ja  syöksyi  ulos 
huutaen.  Sotilaita  pian  kerääntyi  avoimelle  ovelle  katse- 
lemaan näytelmää.  Kukaan  ei  uskaltanut  mennä  päälli- 
köiden tapahtuvaa  tahtoa  hillitsemään.  Mutta  miesten 
takana  juoksenteli  tuomari  ja  usutti : 

—  Menkää ! . . .  Tolvanat !  Ettekö  te  vangitse  punik- 
kia? Tappaahan  se  korkean  herran.  Vai  ettekö  te  ollen- 
kaan näe  ?  . . .  Ottakaa  nyt  edes  käsin  kiinni ! 

Mutta  kukaan  ei  kuule.  Kaikki  kiinteästi  katsoivat 
kahden  voimakkaan  miehen  sulavia  otteita.  Korpio  oli 
entinen  ammattipainija  ja  sentähden  olivat  hänen  liik- 
keensä ketteriä  kuin  kissalla.  Kassu  oli  kankeampi,  mutta 
sisukas  ja  varustettu  runsailla  käsivoimilla.  Mutta  nytpä 
ei  ollutkaan  painista  kysymys,  vaan  kumpaisenkin  elä- 
mästä ja  kuolemasta.  Vihdoin  joutui  Kassu  alle,  jolla 
aikaa  Korpio  sai  käsiinsä  paikalle  vierineen  tukevan  kynt- 
tilän jalan.  Sillä  valetulla  messinki-esineellä  mukiloitsi 
päällimmäinen  voimainsa  perästä  minkä  puoliksi  liikkuva 
käsi  salli.  Alimmainen  tästä  kohlimisesta  ärtyi  ja  alkoi 
vääntäytyä  hurjasti  ylös.  Taistelu  jatkui  taasen  kuin 
alusta  alkaen. 

Koko  ajan  tuomari  on  komentanut  ja  äkäillyt: 

—  Kyllä  olette  raukkoja,  kun  ette  uskalla  tarttua 
kiinni !  Ettekö  te  näe,  miten  se  roisto  Korpiota  kurkut- 
taa ! .  . .  Kyllä,  kyllä  minä  vielä  teitä  tuomitsen  ja  ammu- 
tan. Varokaahan  kun  tästä  päästään  . . .  Mutta  miessakki 
vain  "katsoi  päältä."  Jopa  joku  ärähti: 

—  Älä  rääy  siinä  kuin  mikäkin  varis!  Näethän  että 
tässä  juuri  katsellaan  . . . 

—  Nih !  Ja  jos  kyntesi  syyhyy,  niin  iske  sekaan ! . . . 

—  Eikähän  tässä  mitään  punikkia  ole,  peällysmiehettii 
voatii  ruumiinliikettä  ja  verestelemistä. 

—  Antaa  poikain  yrittää. 

—  Antaa. 

Sitten  taasen  "katsottiin  päältä."  Takimmaisten  oli 
vaikeata  nähdä  ja  siksi  oikoivat  kaulojansa.  Lyhemmät 
eivät  vahingoksi  nähneet  varvaskinnasteluistakaan  huoli- 
matta. He  tiedustelivat: 

—  Kumpi  se  on  orasa? 

—  No  selevää  siitä  ei  taho  soaha. 

—  Hyviä  ovat  molemmat . . . 

—  A'ha!  Jopas  sait! 

—  Sitä,  sitä,  susi  pukille  antaa. 

—  Kahoha  kun  rupiaavat  sualihihinasta .  . . 

—  Puukkoo  hapuuloo,  ei  taharo  saara . . . 

—  On  se  toinennii  jos  toinennii  lupsakampi. 

—  Veäntee  veäntee  ruotoainnii ... 

—  Luirenraoot  ja  jäntehet  ne  vain  rutajii. 
Katselijat  keikistelivät  ja  kallistelivat  ruhojaan  juuri 

kuin  olisi  itse  mukana  sylipainisilla.  Tuomari  kun  ei 
saanut  kaikesta  huolimatta  mitään  apua  näistä  miehistä 
Korpiolle,  riensi  suoraapäätä  ulos.  Joku  huomautti : 

—  Mitä  se  luihunaama  siinä  "punikista"  rähjäsi? 

—  Kaharen  annetahan  poikaan  koettaa,  jotta  nährä- 
hän  kumpaasessa  se  vika  makajaa  . . . 

—  Katsotahan  kumpi  koiranruoaasta  limpit  syö. 

—  Joo,  annetahan  koettaa. 

—  Rumihinlauroolle  ukoosta  toinen  oikenoo,  senpä 
saatte  nährä,  poijat! 

Taistelu  jäi  kuitenkin  ratkaisematta,  sillä  joukko  ases- 
tettuja  miehiä  tuli  suoraapäätä  sisään,  ajoivat  katselijat 
ulos  ja  eroittivat  riitapuolet. 

Tuntia  myöhemmin  nousi  Kassu  asemalla  vaunuun 
aseellisten  vartijain  ympäröimänä.  Hetkeä  myöhemmin 
vislasi  veturi  ja  juna  läksi  pohjoiseen. 

Mutta  heti  sen  jälkeen  asemalaiturille  juoksi  repaleinen 
nuori  nainen.  Hänellä  rinta  aaltoili,  kohoili  ja  laski.  Ku- 
kaan ei  pannut  merkille,  kuinka  hän  kauvan  katseli  junan 
jälkeen,  josta  enää  häipyvä  sauhu  leijaili  ratalinjan  hal- 
kaiseman mäntymetsän  vaiheilla  pohjoisessa. 


9. 


Ryövärilähteen  kahakka 

Se  tasainen  hiekkakangas,  joka  ulottuu  Ruoveden 
Pohjankylästä  asumattomana  aina  Oriveden  Hirsilään 
asti,  on  mäntymetsäin  peitossa  ja  suurimmalta  osalta 
kruunun  puistoa  ja  yksityisten  takalistoa.  Ihmisasutus 
suuremmassa  määrässä  ei  ole  saanut  jalansijaa  sinne  sen- 
tähden,  että  maa  on  karua  hiekkaa,  kilsua  korpea,  pohja- 
tonta nevaa  tahi  kivikkoperäistä  vuoristoa,  jossa  halla 
mielellään  asustaa  uudisasukkaalla  vieraana.  Kun  mat- 
kustaja matkailee  maanteitse  alueen  läpi,  jää  mieleen  erä- 
maan autio  tunnelma  ja  jonkinlainen  turvattomuuden 
apea  mieli.  Kuitenkin  tölli  siellä,  toinen  täällä  on  tässä- 
kin erämaassa.  Varsinkin  viimeksimainitun  pitäjän  kir- 
konkylän takamaat  ovat  pahkametsiä,  jotka  sulkevat  sylei- 
lyynsä lukuisia  sinipintaisia  järviä.  Jos  kesäiseen  aikaan 
samoilee  erämatkoille  näillä  takalistoilla,  saattaa  retkeilijä 
hämmästyä  nähdessään  sen  luonnon  kauneuden. 

Kangasmaa  järvialueella  muuttuu  vehmaiseksi,  kun- 
nasmaisemaksi,  osaksi  kalliovuoriksi,  joiden  notkelmia 
peittää  vartevat  havumetsät,  mutta  rinnemailla  viheriöitsee 
lehväiset  koivu  ja  lepikkö  viidakot.  Alhaalla  vuorten 
välissä  välkkyilee  kauniita,  leppoisia  lampia,  jopa  isoja 
selkävesiäkin.  Kansa  kertoo  järviä  löytyvän  kokonaisen 
sata,  joista  seitsemänkymmentä  nimellistä.  Suurin  on 
Siikajärvi,  josta  johtuu  nimi  Siikakangas.  Paitsi  tämän- 
nimellistä  kalaa,  on  järveen  ammoin  osunut  monta  muuta 

arvokasta  kalalajia.  Juuri  tämän  ja  siihen  laskevien  puro- 
jen alkulähteet  synnyttävät  virran,  joka  leikkaa  Vaasan 
radan  Korkeakoskella,  johon  on  aikoinaan  rakennettu 
samanniminen  kenkä-  ja  nahkatehdas. 

Tarkastellessaan  Suomen  karttaa,  herrat  jo  syksyllä 
v.  1917  tähyili vät  niitä  strategisia  mahdollisuuksia,  jotka 
tulevat  kysymykseen  valkoisen  kapinan  nostamisessa  Poh- 
janmaalla. Silmämääränä  rintamanluomisessa  olikin  juuri 
Keuruun  ja  Ruoveden  vesistöt,  ne  venäläiset  juoksuhau- 
dat, jotka  löytyivät  Muroleen  suunnalla  sekä  Haapamäen 
rautatiesolmu,  jolle  lujimman  ja  sangen  suotuisan  puo- 
lustusvyöhykkeen  loivat  Korpilahti,  Mänttä,  Vilppula, 
Seppälä  sekä  Enoranta.  Näiltä  mainituilta  alueilta,  sekä 
oikealta  että  vasemmalta,  ulontui  asumatoin  erämaa,  jon- 
ka kautta  kiertoliike  valkoisten  seläntaakse  seitsenviikkoi- 
sen taistelun  aikana  osoittautui  mitä  raskaimmaksi.  Val- 
koiset asettautuivat  asemiin,  joiden  puolustaminen  ei  ky- 
synyt voimainponnistusta,  joskin  kyllä  uhrautuvaa  roh- 
keutta. Mainita  tarvitsee  vain  Seppälän  taistelusta,  joka 
oli  luonnon  muodostaman  myönteisen  puolen  suosima  val- 
koisille siihen  määrään,  että  punaisten  hyökkäykset  avoi- 
melta järvenselältä  lyötiin  aina  takaisin. 

Onko  kohtalon  oikku  historiassa  se,  että  jo  nuijamie- 
het käyttivät  hyväkseen  silloisissa  kahakoissa  varsinkin 
Ruoveden  läpi  kulkevia  teitä.  Oikeastaan  tiet  uj uivat  erä- 
maissa monimutkaisina  kuivaperäisten  kangasmaiden 
kautta,  koska  ojitettuja  maanteitä  ei  tunnettu.  Niinpä 
Jaakko  Ilkan  aikain  sotaliikkeistä  kansan  suussa  tietona 
on  säilynyt  Pohjankangas.  Paitsi  tätä,  on  Pohjankylästä 
Oriveteen  taistelunmerkkinä  "Ryövärilähde."  Nuijamies- 
ten Nokianvirran  taistelussa  hävittyä  v.  1596,  lähetti 
Flemming  huovinsa  Abraham  Melkiorin  rautapaitasotilai- 

neen  ratsain  ja  pitkine  keihäineen  Pohjanmaalle  vangitse- 
maan kapinan  johtajat.  Yritys  onnistuikin  täydellisesti, 
sillä  Ilkka  ja  Konsta  joutuivat  alapäälliköineen  kiinni  ja 
Melkiori  mestautti  heidät  raa'alla  tavalla.  Mutta  kapina- 
henki oli  levinnyt  Rautalammin  ja  Viitasaaren  kautta 
Hämeeseen.  Jämsän  ja  Ruoveden  miehet  vartioivat  teitä 
ja  kahakoitsivat  sillä  aikaa,  kun  Kuhmoisen  ja  Patasjoen 
joukot  taistelivat  Iivari  Tavastia  vastaan  Kuhmalahdella. 
Kaikkialla  rautapaidat  murhasivat  verisesti  talonpoikia. 
Kirves  ja  tallokurikka  olivat  liian  lyhytvartisia  ja  tehot- 
tomia. Unohtunut  runonpätkä  vanhain  suussa  kuuluu: 

Kaltaalla  Ryövärilähteen 

Urostui  Ilkan  mahtava  miesi. 

Melkiorin  mustan,  hurtan  huovin 

Alle  hettehen  syöksi  tuskan. 
Näyttää  siis  siltä  kuin  Melkiori  hurtta,  talonpoikain 
murhaaja,  olisi  saanut  ansaitun  palkkansa  palatessansa 
takaisin  Turkuun. 
Toinen  säkeistö: 

Nous'  notkostakin  julma  mies 

Alta  iskuin  piikkikirvein, 

Apih'  astuit  rautarakki, 

Ritari  kuulu,  kultarinta. 

Painoi  päältä  parvi 
Tavisakki  tuiki  tuima, 
Kaaloi  kuiluun  kassapäinen 
Vaaran  vaskiseen  vetehen. 

Ryövärienlähde  Siikakankaalla,  sijaitsee  Orivedestä 
Pohjankylään  johtavan  maantien  varrella,  ainoastaan 
muutamia  askeleita  tiestä  itäpuolella.  Kuilu  on  keskellä 

sileätä  kangasta  ja  on  se  ollut  aarniometsän  peittämänä 
aina  viimeiseen  vuosikymmeneen  saakka.  Ryövärien  kui- 
lun pohjalla  on  mainio,  pulppuava,  syvä  lähde,  joka  tar- 
joaa raikasta  vettä  maata  ja  mantereita  matkustavalle 
sivuitse  astujalle.  Kuinka  tämä  syvänne  onkaan  syntynyt 
tasaisen  kangasmaan  pöytäpintaan,  saa  sen  kysymyksen 
ratkaista  geologit,  jotka  tutkivat  vieremiä,  uppoamia  ja 
maanuumenissa  olevia  valtavia  virtoja.  Kansa  vain  tietää, 
että  "lähteen  on  Luoja  luonut  ja  se  on  pyhä  paikka." 

Vanhempina  aikoina  oli  lähde  todella  pyhä.  Kalevan 
kansa  kautta  pohjois-Hämeen  uhrasi  lähteelle  kultaa  ja 
hopeaa,  kalliita  kaluja,  vuohia,  kyyhkysiä,  mutta  myöskin 
ihmisiä.  Suuressa  salaisuudessa  puhuttiin  vain  heimon- 
johtajien  kesken  "Sinisalon  silmästä",  uhrijumalten  pyhä- 
töstä. 

Paitsi  sivuitse  matkustajaa,  joka  poikkesi  alas  lähteelle 
vuolemaan  hopeata  tahi  kultaa,  poikkesivat  sinne  juomaan 
onnellista  vettä  sairaat  terveytensä  palautumisen  toivossa. 
Kaukaakin  neitoset  nuoret  ja  impyet  ihanat  yksin  samoi- 
livat sydänmetsien  halki  laskeutuakseen  lähteelle  juomaan 
sen  vettä  ja  katsomaan  kuvahistaan,  joka  tuotti  varman 
onnen  ja  eksytti  yljän  etehen  oman.  Syvyydestä  sanottiin 
syysöinä  kuutamon  kajossa  nähtävän  ihmeellisiä  näkyjä 
tulevista  tapahtumista.  Koko  alue  oli  "sanattomaksi  sam- 
mutettu." Lähteellä  ei  saanut  häiritä  toista,  ei  keskus- 
tella, vaan  olla  ääneti. 

Tavattomain  vaarain  uhatessa  lepytettiin  Jumalten 
suurta  vihaa  siten,  että  upotettiin  Vetehiselle  enin  pidetty, 
enin  rakastettu  ja  kaikista  neidoista  kaunein  tahi  miehistä 
muista  mainioin.  Taisteluissa  voitetuissa  vihollisissa,  jos 
niissä  oli  erikoinen  kuulu  johtaja,  oli  se  erinomainen  uhri 
tuomaan  lempeyttä  ja  leppoisuutta. 

Ilkan  miehet  uhrasivat  huoveja  ja  uskoivat  sotaonnen 
heille  sukeuvan  suotuisan. 

Myöhempinä  aikoina  alkoi  usko  pyhyyden  voimaan 
horjua.  Karttuneet  kalleudet  "Sinisalon  silmälle,,  olivat 
ylen  rikkaat  ja  houkuttelivat  luokseen  jumalattomia,  jot- 
ka pelkäämättä  manattuja  taikoja,  loitsujen  ikuisia  kiroja 
ja  pyhätön  häpäisemisestä,  ryöstelivät  puihin  ja  oksille 
asetetut  "metsämiehen  ateriat."  Ryöstelivätpä  kohta  kul- 
lat ja  hopeatkin.  Asettuipa  ryövärit  asumaan  varsin 
lähteen  läheisyyteen  ja  karkasivat  saapuneen  palvojan 
päälle  ja  ottivat  rikkaudet.  Sittemmin,  viimeisen  vuosi- 
sadan aikana,  on  mainittu  paikka  ollut  alituisena  ryövä- 
rien asuinsijana,  joka  on  saattanut  rauhllisten  matkamies- 
ten  kulun  peloittavaksi  ja  seudun  kauhua  herättäväksi. 

Pakanuuden  aikana  kaukaa  määrätty  uhri  poltettiin, 
tuhka  tuotiin  pyhälle  lähteelle  siten,  että  poltettujen  lui- 
den tomu  puistettiin  pussista  oikean  olan  takaa  vasem- 
malla kädellä  veteen  ja  saattajan  tuli  takseen  katsomatta, 
sanaa  sanomatta  samota  paikalta  pois  yhdeksän  äänen- 
väliä  (=koiranliaukunta  tahi  paimenen  toitotus). 

Niin  monta  salaisuutta  kuin  kätkeekin  Ryövärienkuilu 
hämäriin,  menneihin  muistoihin,  niin  ei  niin  monta  vuosi- 
sataa ole  vieläkään  kulunut  uusien  oppien  yhteydessä, 
että  ne  olisivat  voineet  tyystin  kitkeä  salaisimman  ja  py- 
himmän uskon  esi-isien  taikaan.  Niinpä  tässäkin  kerto- 
muksessa näemme  edempänä  suorasukaisten  rajavaara- 
Iäisten  pitävän  pyhänä  sitä,  joka  toisilta  on  ammoin, 
miespolvia  sitten  unohtunut.  Niinpä  Rajavaaran  vanha 
emäntä  etsii  kuin  Kullervon  äiti  kaikonnutta  sotaonnea 
keskellä  suurta  surkeutta  ja  turmaa,  joka  uhkaa  uhrikseen 
ottaa  vanhuksilta  veljesparven. 

Sen  jälkeen  kun  Olli  ja  Aapo  vapautuivat  viimeisestä 
vaikeudestaan  aivan  kuin  ihmeen  kautta,  jota  eivät  ym- 
märtäneet, etääntyivät  he  valkoisten  juoksuhautalinjojen 
näkyvistä.  He  toivoivat  tapaavansa  Pekkalassa  punaisia 
joukkoja,  sillä  olihan  tämä  kartano  vasta  eilen  heillä 
ollut.  Olihan  Ollikin  ollut  niissä  kuumissa  otteluissa  mu- 
kana, joita  kartanosta  käytiin.  Useasti  lyötyinä  takaisin, 
valloittivat  punaiset  puiston,  saunan  ja  kivimakasiinin. 
Aluksi  tämän  hovin  herra  oli  punaisille  sanonut  olevansa 
"puolueeton",  että  hänen  puolestaan  voivat  punaisetkin 
hallita  hänen  "hökötyksiään",  jos  vain  haluavat.  Mutta 
kuinkas  oli  sitten  käynytkään?  Muutamana  päivänä  lou- 
naan aikana  ilmestyivät  lahtarit  kartanoon  ja  isäntä  ilman 
muuta  asettui  aatelisherralle  ominaisella  tavalla  rahvaan- 
miesten  petturiksi. 

Näitä  ja  muita  seikkailukaan  Olli  kertoi  Aapolle  sa- 
moiltaessa syrjäisillä  metsäteillä.  Suksien  puutteen  takia 
piti  teidenväliä  useasti  kahlata  kainaloita  myöten.  Ja  tielle 
tultua  taasen  kävellä  ja  olla  puoli  juoksussa.  Taasen 
äänettömyyden  jälkeen  virkkoi  Aapo: 

—  Sinäkö  tunnet  nykyisin  sen  Pylväistön? 

—  Miksi  minä  en  tuntisi,  joka  olen  useita  vuosia  elä- 
nyt äijän  kera  samassa  talossa. 

—  Mutta  että  hän  on  valkoinen. 

—  Ja  siitä  paatuneimmasta  päästä,  sen  toveri  vakuu- 
tan. 

—  Mutta  mitä  koiranjuonia  hän  sitten  hautoo? 

—  Sitä  samaa  mietin  minäkin,  vaan  en  käsitä. 

—  Leikittelee  meillä  kuin  kissa  hiirellä. 

—  Eikö  tuo  liene  vain  piruuksissaan. 

—  Kyllä  se  muuta  ei  liene. 

Toverukset  jatkoivat  matkaa.  Äskeisen  ojan  yli  loika- 

tessa  kastuivat  lapikkaat  niin,  että  se  anturoihin  kasvatteli 
tämän  tästä  tieroja.  Olli  pysähtyi  potkimaan  jäänkasvan- 
naista  pois  ja  sanoi : 

—  Muta  mitä  merkitsee  kirje,  joka  on  minulla  Arville 
vietäväksi?  Jos  tappaa  tahtoisivat,  eivät  kujeilisi. 

—  Niinpä  niin,  en  osaa  sanoa . . . 

—  Mutta  emmekö  muuta  tiheämmin  ravinappuloi- 
tamme? 

—  Muutamme  vain. 

Aapo  katsoi  taakseen  tielle  ja  jatkoi: 

—  Rintaani  niin  oudosti  jyskyttää. 

Miehet  juosta  reputtivat  virstan  verran,  mutta  hylkä- 
sivät sen  ja  alkoivat  kävellä.  Olli  sanoi: 

—  Sinä  koiravieköön  näyt  jaksavan. 

—  Jaksaisin  minä  vaikka  iltaan  saakka;  vaikka  Tam- 
pereelle, jos  niikseen  tulee.  Nyt  Helsinkiin  jumaliste  jak- 
saisin ja  vaikka  sivu  siitäkin  pitäisi  porhaltaa,  niin  on 
jalka  kerkeä. 

—  Mutta  jopas  tuumit  mukavia.  Ettäkö  lojon  ottaisit. 

—  Minusta  vain  niin  tuntuisi  kuin  ne  valkoiset . . . 

—  Älä  hupsuttele.  Olethan  heikko.  Kenties!  syömättä 
ollut  olet.  Pitäisi  saada  lepoa  ja  ruokaa,  niin  ajatus- 
rattaatkin  taasen  korjautuisivat. 

—  Tarkoitat,  että  ihminen  ajattelee  . . . 

—  Miten  sitä  on  syötetty. 

—  Aivan  niin.  Jospa  sinulle  olisi  muuttaa  papin 
möykky  tuon  juoksukoiran  vatsasi  sijalle,  niin  ajattelisit 
kenties  näitä  maallisia  noin  paremmin  sanoen  sileästi. 

—  Ja  sitten  ehkä  kääntäisin  kelkkani . . . 

—  Pohjoiseen  .  . .  "Vatsasta  näet  johtuvat  pahat  aja- 
tukset/' sanoi  suuri  mestari.  Ihminen  kun  on  kylläinen 
toimeentulon,  niinkuin  ravinnon  ja  verhojen  puolesta, 

saattaa  hän  bolshevismista  silloin  puhella  sangen  harvoin. 
En  sano  että  kaikki,  mutta  ylimalkaan.  Jos  kansaa  ei 
vatsanpohjasta  nipistä  nälkä,  harvoin  se  muulloin  napise- 
maan alkaa.  Minkäs  takia  herrat  riensivät  pohjoiseen. 
Kyllä  kai  siihen  oli  vaikuttimena  lihavien  paikkain  säily- 
tysvaisto  eikä  isänmaa. 

Aapo  ei  vastannut,  antoi  toisen  puhua  puhettansa. 
Häntä  ei  huvittanut  nyt  mikään  järkeileminen,  mietiskeli 
vain  omia  ajatuksiaan,  ei  tiennyt  puhuiko  toinen  puuta 
vai  heinää.  Aapo  kuuli  Ollin  jotain  ehkä  jankkaavan  val- 
koisten hyvin  syötetyistä  sotilaista  ja  ruokaryypyistä, 
viinaväen  vahvasta  hyökkäilystä  Hyyrylässä  ja  Mylly- 
maassa.  Vihdoin  Aapo  sanoi : 

—  Emmekö  taasen  pistä  hötköä?  Olli  alkoi  liputella 
kevyesti  Aapon  jälkeen,  joka  hipsutteli  köykäistä  ketun- 
juoksua.  Juostiin  siksi,  kunnes  Ollia  taasen  alkoi  köhittää 
ja  jättäysi  pitkän  matkaa  jälelle.  Pysähtyi  nyt  Aapokin 
kävelemään.  Kun  jälessä  astuja  oli  saavuttanut,  aloitti 
Aapo : 

—  Taasen  hitkahti  kilometriä  kaksi.  Jospa  olisimme 
painaneet  tästä  kolme  eteenpäin,  oltaisi  Ryövärilähteellä. 
Siitä  on  melkoinen  heitto  Pahalle  virstalle,  missä  Sian- 
kinkun  ahde  on.  Sielläkö  suksien  pitäisi  olla? 

—  Siellä,  ähisi  Olli. 
Aapo  mietittyänsä  sanoi: 

—  Minä  vain  vainuan  pahinta  pian  tapahtuvaksi. 
"Vainonen"  on  hypännyt  vasemmassa  silmässäni  koko 
aamukauden. 

—  Housuissasi  sulia  "vainonen"  on,  mutt'et  saa 
irti . . . 

—  Uskot  tahi  et,  uhitteli  Aapo. 

—  No-ja,  mitä  sen  sitten  pitäisi . . . 

—  Nyt  pitäisi  olla  aika  kulunut  niikseen,  että  "isän- 
maalliset" hyökkäävät. 

—  Antaapa  ukkojen  hyökätä,  mitäpä  se  meitä  liikut- 
taa. 

—  Kyllä  ei  sitä  niin  voi  sanoa. 

—  Pelkäät  että  puskasta  "pammaattaavat." 

—  Suunnitelman  olen  kuullut.  Jos  Enorannasta  pu- 
naisten lähteä  eilen  täytyi,  on  silloin  Seppälänkin  kohtalo 
ratkaistu. 

—  Yöllä  leimunneesta  tulipalosta  jotain  kertoivat  var- 
tijat. Ja  tuo  herkeämätöin  jyrinä  kun  ei  lakkaa. 

—  Ei  lakkaa.  Eikä  sen  lakata  saakaan,  tahi  se  tietäisi 
meille  tuhoja. 

Miehet  juoksivat,  kävelivät  ja  taasen  keskustelivat. 
Kerran  taasen  katsoi  Aapo  pahaenteisesti  taakseen.  Kas 
silloin  hän  ääneti  otti  Ollia  hihasta  ja  osoitti  suoralle  tie- 
linjalle, mikä  taakse  oli  jäänyt.  Siellä  näkyi  nelistäviä 
hevosia.  Pahaa  aavistaen  juoksivat  nyt  molemmat  minkä 
käpälät  kantoivat.  Ja  onneksi  saavuttivat  juuri  ja  juuri 
vasemmalla  tiestä  olevan  Ryövärikuilun.  Syvänteen  pääl- 
tä alas  jyrkänteelle,  jonka  lumi  peitti,  heittivät  he  itsensä 
suinpäin  ja  kieriskelivät  alas  tiheän  kuusipuskan  taakse 
metsään. 

Ylhäällä  kuului  heti  ääniä: 

—  Minnekään  muualle  ne  eivät  menneet ! 

—  Näkee  sen  j äijistäkin  .  . . 

—  Pistäkää  hevoset  puihin  kiinni . .  . 

—  Hei !  Kutsukaa  se  Mäkinen  kanssani  alas ! 

—  Heti  paikalla.  Entäs  me? 

—  Vartioitte  hevosia. 

Aapo  ja  Olli  olivat  kaivautuneet  lumeen,  mutta  selvästi 


96 

tunsivat  askelten  suunnasta  ja  varovaisuudesta  niiden 
lähenevän.  Sanat  selventyivät  hangen  allekin: 

—  Aseita  niillä  ei  ollut. 

—  Ei  ollut,  sen  vakuutan. 

Sen  jälkeen  ei  kuulunut  mitään.  Alas  lähteelle  kulkeva 
polku  oli  tallattu  vistoon  muutaman  askeleen  alapuolelta 
sen  puskan,  mihin  pakenijat  olivat  kätkeytyneinä.  Etsi- 
jöiden oli  juuri  aikomus  sapeleilla  käydä  sohimaan  kinos- 
ta ja  puskikkoa  näreikössä,  kun  samalla  huomasivat 
alhaalla  lähteen  luona  jotain  liikettä. 

—  Ka ! . . .  Siellähän  ne  . . . 

—  Siellä  niin  . . . 

—  Kuin  kotonaan  kököttävät. 

—  Käskehän  sieltä  ylhäältä  . . . 

Toinen  miehistä  juoksi  lumiportaita  ylös.  Ja  pian 
neljä  asestettua  miestä  laskeusi  lähteelle,  sivu  Ollin  ja 
Aapon.  Kuului  pian  alhaalta: 

—  Kädet  ylös!  Senjälkeen  sekavia  ääniä.  Mutta  Olli 
ei  enää  malttanutkaan,  vaan  nosti  jo  päätänsä.  Aivan 
oikein,  siellä  he  nyt  olivat.  Joku  kysyi : 

—  Ettekö  ketään  nähneet? 

—  En  ketään. 

—  Valehtelet ! 

—  En  valehtele,  niin  totta  kuin  jumala  minua  aut- 
taa . . . 

—  Mitä  pirua  sinä  ämmä  sitten  keskellä  talvea  erä- 
maassa ? 

—  Armahtakaa,  korkeat  herrat!  Minähän  etsin  poi- 
kaani . . . 

—  Poikaasi !  No,  no.  Joka  on  missä  ?  . . .  Punaisilla ! 
Täältä  lähteeltäkö  sinä  . . . 

—  Oletteko  te  sitten  herrat  kumpia? 

—  Punaisia  ollaan! 

—  No  sitten  se  on!  Ja  kun  minä  säikähdin  teidän 
olevan  valkoisia.  No  ei  sitten  hätää  .  .  . 

—  No  ei  hätää  . .  . 

—  Nähkääs,  minulla  on  kuusi  poikaa.  Minä  olen 
Rajavaaralta. 

—  Vai  on  emännällä  kuusi  poikaa. 

—  On.  Muta  onnettomuus  kohtasi  heitä  Pylväistön 
taistelussa.  Me  kun  olemme  sitä  vanhaa  hämäläistä  juur- 
ta, emme  lähteneet  sinne  Pohjanmaalle,  kuten  muiden 
talollisten  väet.  Äijä  sitä  aina  sanoi,  että  hänellä  ei  ole 
halua  taistella  omaa  rahvasta  vastaan.  Ja  jos  taasen  maa- 
kuntaamme tulevat,  niin  nousemme  miehissä  kotiemme  ja 
kontu j  emme  puolesta.  Onhan  se  köyhälle  koti  rakas, 
kuten  rikkaallekin. 

—  Vai  kaatui  pojista  ehkä  joku,  vai  miten  sanoitte? 
Olivatko  sodassa? 

—  Olivat  sodassa.  Taistelussakin  olivat.  Kolme  heis- 
tä kaatuikin.  Toiset  kolme  on  elossa.  He  olivat  äijän 
sanalle  aina  tottelevaisia.  Tekivät  käsille  otetun  työn 
aina  kunnolla.  Arvaan  ma,  että  siellä  lyömisessäkin  koit- 
tivat olla  mukana  ja  tehdä  kunnollisesti . . . 

Miehet  nauroivat: 

—  Vai  "kunnollisesti !" 
Eukko  jatkoi: 

—  Ylihuomenna  ovat  niiden  vainajain  hautajaiset 
siellä  kotona.  Ja  kun  ei  ollut  siinä  lähtijää,  niin  jantustin 
itseni  teiltä  pyytämään,  ettekö  ole  hyviä  ja  laske  lapsia 
kotia.  Onhan  se  kovin  ikävää  .  .  .  Vanha  nainen  kiersi 
kyyneleen  silmästänsä  . . . 

Ylimielisesti  paksu  mies  rehahti : 

—  Sen  me  kyllä  myönnämme. 

Mummo  tuli  iloisemmaksi.  Otti  muutaman  askeleen 
ylös  lähteeltä,  sitasi  villasaalin  kulmaa  tiukemmalle : 

—  Kiitän  hyväntahtoisuudestanne.  Hän  ei  huomannut 
lahtarien  pilkan  naurua,  vaan  jatkoi : 

—  Poikaraukkain  sukatkin  varmaan  ovat  peson  puut- 
teessa. Ja  alusvaatteetkin  pitäisi  vaihtaa.  Kuusi  viikkoa 
tulee  perjantaina  siitä  kun  läksivät.  Lienevätkö  saunaa 
edes  saaneet.  Syöpäläisiäkin  sitä  pian  yhtyy,  kun  on  pal- 
jon koossa.  Toin  evästäkin  yhtä  ja  toista,  puheli  hyvän- 
tahtoinen nainen  edelleen.  —  Eihän  tarvitseisi  kruunun- 
leipää  niin  paljon,  kun  on  oma  kontti  kotoa. 

—  Kyllä  he  saunaa  saaneet  ovat ! 

—  Vai  oikein  omineväin  te  lähetätte  poikanne? 

—  Vai  ampuivat  kolme  .  . . 

—  Tarkkoja  ovat  ne  valkoisetkin  tähtäämään.  — 
Mummo  lisäsi : 

—  Eihän  ne  arkoja  meidän  pojat  ole,  mutta  kun  sen 
Pylväistön  Kassun  sanotaan  salakähmää  .  . .  Vaikka  on 
vielä  sukulaisuuttakin  kolmannesta  polvesta.  Näkee  se 
Kassu  eläessään  asiat  toisinpäin  ja  ne  valkoiset,  on  mei- 
dän äijä  sanonut. 

—  Että  miten  päin? 

—  Se  meidän  isä,  joka  asiat  paremmin  tietää,  on  sa- 
nonut suotta  niiden  valkoisten  ryhtyneen  sotaan.  Niin 
että  katkera  se  on  kalvan  jälki.  Ja  jos  kalpa  kaataa,  niin 
kosto  kypsyy  . . . 

Matalaan  näreseen  räpsähti  jostain  töyrään  päältä 
liekinkarvainen  pikkulintu.  Olli  katseli  lintua  edessään, 
kun  se  hyppeli  ihmeen  rohkeana  ja  pudotteli  lunta  han- 
genalla  makaavan  Aapon  lapikkaille.  Linnulla  oli  pään- 

päällä  höyhentupsu.  Olli  tunsi  sen  pakkastintiksi,  joita 
pikkupoikana  oli  pärelaatikoilla  pyydystänyt. 

Ylhäällä  päristelivät  hevoset.  Aapo  havahtui,  mutta 
Olli  puristi  häntä  vakuuttavasti  käsivarresta.  Yksi  hevo- 
sista kaapi  maata,  toinen  hankasi  hikistä  turpaansa  kor- 
kealle puunrunkoon.  Alhaalla  lähteellä  puhe  oli  vilkastu- 
nut ja  kuului  moniäänisenä.  Töyrään  päällä  näki  Olli 
viidennen  miehen  kurkoilevan  kaula  pitkällä  tullakseen 
alas. 

Vanha  nainen  etsi  lähteeltä  suvullensa  sotaonnea  ja 
siinä  toimessa  oli  tullut  yllätettyä.  Valkoinen  vihollinen 
hänet  nyt  ympäröitsi.  Hellä  ja  hyvä  äiti  uskoi  heitä  poi- 
kiensa tovereiksi,  siksihän  kertoi  heille  kaikki.  Nyt  oli 
lähteeltä  alkanut  kuulua  isoa  puhetta  ja  "tutkimista." 

Olli  näki,  miten  puhelu  lähteellä  houkutteli  sotilasta 
laskeutumaan  askel  askeleelta  alemmaksi.  Laskeutuipa  jo 
hitaasti  alemmaksi  lymyilijöiden  puskikkoakin,  mutta 
palasi  taasen  takaisin.  Vartijalla  oli  japanilainen  karhiini 
hartiain  takana  vinosti  hihnaan  ripustettuna.  Olli  teki 
kiireitä  laskelmia.  Mietti  sinne,  mietti  tänne,  kuiski  tove- 
rilleen jotakin,  antoi  ymmärtää,  että  oli  maattava  kasvot 
lumessa  hiljaa.  Alituiseen  paloi  Ollin  silmä  tiuhan  näreen 
alla.  Hän  mittaili  välimatkoja  ja  sydäntykyttävänä  odotti 
vartiosotilaan  uudelleen  laskeutumista.  Olli  katui  jo  äs- 
keistä tilaisuutta,  jonka  uskoi  itsellään  jo  olleen,  eikä 
käyttänyt  hyväkseen.  Mutta  missä  on  vaara  suurin,  siellä 
onnikin  on  osallisena  kärkkymässä,  jos  vain  ymmärtää 
sen  havaita. 

Taasen  kuului  alhaalta: 

—  Joko  sanot,  mikä  tarkoitus  sinulla  on  olla  täällä 
runtissa  ? ! 

—  Rukoilemassa  poikaini  puolesta. 

—  Missä  punaiset  ovat! 

—  En  minä  tiedä  . . . 

—  Sinun  täytyy !  .  . .  Kuuletko ! 

—  Kuinka  minä  voisin  . . . 

—  Jollet  sano,  työnnän  sun  lähteelle. 

—  Oi ! . . .  Älkää ! . . .  Jumala  auttakoon ! . . .  Jeesuksen 
Kristuksen  tähden ! . . .  Älkää  heittäkö ! . . .  Minä  jotakin 
sanon ! 

—  No !  . .  Joko  nyt  ? ! 

—  Tänä  aamuna  oli  heitä  ollut  Metsäopistolla.  Kolmi- 
kourassa  kertoivat  heitä  asustavan,  Kalien-Autiossa  ja 
Aituassakin . . . 

Ylhäältä  päin  kuului  jotakin.  Mutta  mitään  ei  näky- 
nyt ja  miehet  "kuulustelivat." 

Ollin  sydän  löi  rajusti.  Vartija  otti  näet  askelmia  alas 
harvaan  ja  varovasti.  Mutta  sitten  taasen  takaperin. 
Kumarteli  ja  katseli  alitse  näreikön.  Mutta  ravasikin  sit- 
ten yhtäkkiä  aina  Ollin  luokse  asti,  jopa  sivu  siitäkin. 
Jo  katsoi  Olli  ajan  tulleeksi.  Kavahti  pystyyn,  mutta 
vartija  havaitsi  rytinän  ja  aikoi  juosta  ylös,  mutta  silloin 
väjyksissä  olija  olikin  tiellä  ja  hänen  niskassansa.  Hyök- 
käys ei  tullut  yllätyksenä,  sentähden  alkoi  vimmaisa 
taistelu. 

Ilkimykset  olivat  naisen  työntäneet  lähteeseen.  Hän 
seisoi  polviaan  myöten  vedessä,  piteli  risuista,  pyysi,  ru- 
koili ja  huusi  apua.  Raudanruosteinen  muta  oli  puner- 
tanut rantalumikon,  mutta  keskusta  poreili  alinomaa  kaik- 
kina vuoden  aikoina.  Se  oli  todella  kuin  saalistaan  odot- 
televa erämaan  silmä.  Neljä  miestä  oli  rannalla  raaki- 
muksina  höröttämässä  paholaisen  hörötystä.  Mutta  hei- 
dän ilonsa  ei  synnyttänyt  kaikua  rotkon  pohjalla,  vaan 

oli  se  umpinaista  ja  matalaa  kuin  kumoon  käännetyssä 
tiinussa. 

Ylhäältä  pengermältä  kuului  jotakin.  Miehet  katsahti- 
vat sinne  ja  näkivät,  että  hevosten  luona  seisoi  mies,  jolla 
oli  kiväärinperä  poskella  ja  piipun  suu  alas  lähteelle. 
Alempana  taisteli  kaksi  miestä  käsikähmäisinä.  Alhaalle 
kuului  ääni: 

—  Jos  roistot  liikutte  siellä,  heti  ammun! 
Lahtarit  eivät  käsittäneet,  mistä  onkaan  kysymys. 

Vedessä  rämpivä  nainenkaan  ei  käsittänyt,  vaan  yritti 
ylös.  Mutta  jyrkkä  ranta  esti  astumasta.  Sitten  hän 
huusi  apua .  .  .  Mutta  kuinkas  ollakaan  ?  Vaimo  luuli  kuu- 
levansa Aapon  äänen.  Sitten  hän  kuunteli  ja  poika  huu- 
sikin  taasen  jo  kolmannen  kerran  samat  sanat : 

—  Äiti  hoi ! . . .  Älä  pelkää !  Tulemme  avuksesi !  Koita 
kestää !  Eivät  ne  konnat  enää  sinulle  uskalla  . . . 

Pojan  huuto  oli  ihmeellinen.  Se  hellytti  mielen.  Ja 
kuumat  kyyneleet  taasenkin  vuotivat  virtana.  Ja  hän 
lähetti  palavan  rukouksen  ukko  ylijumalan  asunnolle 
tästä  hänen  omasta  pyhätöstänsä.  Mutta  uudelleen  ylös- 
nousuyrityksistä  luopui,  koska  voimat  uupuivat  ja  ve- 
destä nousten  vain  polvia  paleli. 

Miehet  keskustelivat  hiljaa  paikallaan  seisten : 

—  Kaikkia  hän  meistä  ei  ehdi  ampua. 

—  Ei  ehdikään.  Hyökätään  yht'aikaa  . . . 

—  Juuri  minua  hän  tähtää  .  .  . 

—  Antakaa  minun,  minua  hän  tähtää. 

—  Kaikkia  hän  tarkoittaa  . . . 

—  Loikataanko  ? !  .  .  .  Kunhan  pääsen  tuohon  puskaan, 
perii  sun  äijä  siellä  ylhäällä,  olkileipä! 

—  Mutta  kuka  koirankuonolainen  se  on  tuolla  mie- 
hemme kimpussa?   Puristelevat  toisiaan  "laulupilleistä", 

noin.  Kas  pakanaa  kun  on  kätevä.  Sehän  voi  tappaa 
hyvän  miehen  . . . 

—  Malttakaapas  kun  pääsemme  puskaan,  tuikun  an- 
namme.  Oljentelemasta  lakata  tulee. 

Aapo  koetti  huutaa  lohduttavia  sanoja  äidilleen,  joka 
taasen  pyysi  apua  ja  hätäili.  Ei  enää  uskonut  poikaansa 
ylhäällä  olevankaan. 

—  Petosta  kaikki  tyyni !  .  .  .  Tappaa  mun  vain  tah- 
dotte! huusi  hän. 

—  Aapo  olen,  oma  poikasi !  huusi  mies  mäenpäällä, 
mutta  sitä  ei  nainen  kuullut,  sillä  valkoiset  varoittivat 
häntä  "enempää  ääntelemästä.,,  Samalla  he  tekivät  yhtä- 
aikaisen merkin  ja  syöksyivät  suinpäin  puskaa  kohden 
ylös.  Kuulia  suhisi  lumeen,  mutta  ne  eivät  osuneet. 
Päinvastoin  alhaalta  alkoi  paukkua.  Neljä  miestä  ampui 
ylös.  Mutta  Aapo  oli  aikanaan  vetänyt  nokkansa  sivuun. 
Tyhjensi  äkkiä  satularepuista  yhden,  joka  oli  kuulia 
täynnä,  ja  asettui  uuteen  asemaan  tervaskannon  juurelle. 
Hän  huomasi  valkoisten  verkkaan  ryömivän  ylös,  mutta 
ei  aavistanut  kohtaa,  mihin  lauaista.  Huusi  alas : 

Oletko  Olli  missä!?  . . .  Kuollutko  olet? 

—  Elossa  olen !  Nyt  olemmekin  tehneet  rauhan  tämän 
kelpo  uroon  kanssa.  Lisäsi  sitten: 

—  Älä  nouse  maalitauluksi.  Nämä  täällä  tähtäävät! 
Tuskin  Olli  vetäysi  suojaan,  kun  yhteislaukaus  silppusi 
kantoa  ja  puhkaisi  Aapon  porilaisen  lakin  liepeen.  Tem- 
pasi lakin  Aapo  ja  tarkasti  naarmua,  josta  tihui  verta 
korvan  yläpuolelta.  Olli  sanoi : 

—  Jakauksen  koirat  ampuivat?  Ethän  itse  aamulla 
herroiksi  kampaillutkaan . . .  Mutta  ole  varovainen  siellä 
ylhäällä,  muutoinhan  me 'äitisi  kanssa  jäämme  heidän 
satimeensa  tänne. 

Nyt  Aapo  kyyristyi  entistä  tiukempaan  kannon  juuri- 
kasta vastaan,  jonka  pintoja  kuorivat  alinomaa  syvyy- 
destä tulevat  kuulat  niin,  ettei  hän  uskaltanutkaan  nostaa 
päätänsä.  Aapo  laukoi  summakaupalla.  Kaksi  valkoista 
miestä  piti  silmällä  kantoa  ja  ampui  lakkaamatta.  Yksi 
ryömi  ylös  ja  neljäs  katseli  ampuakseen  Ollia,  mutta  ei 
saanut  selville,  mistä  tämä  huuteli.  Nyt  alkoi  vimmaisa 
metsästys,  jossa  purtiin  hammasta,  eikä  kuulia  säästelty. 
Olli  ei  voinut  nousta  lumihaudasta,  sillä  hän  liian  hyvin 
tiesi  heti  tulevansa  lävistetyksi.  Tirkistysreijästänsä  Olli 
havaitsi  Aapoa  nyt  uhkaavan  suuren  vaaran,  sillä  yksi 
miehistä  kiipesi  kiertoteitse  saamaan  parempaa  asentoa 
ampuakseen  Aapon.  Ja  kun  Olli  huusi  siitä  ylös  varoi- 
tuksen katsoa  vasemmalle,  oli  Aapon  terävä  silmä  sen 
keksinyt.  Yksi  laukaisu  riitti  rohkealle  miehelle  heittä- 
mään tämän  hangelle  ja  vaikenemaan.  Nyt  ei  valkoiset 
enää  voineet  pelastautua  tekemänsä  suunnitelman  mukai- 
sesti. Aapon  kuulat  kävivät  liian  vaarallisiksi,  ja  nyt  he 
alkoivat  lumenalustaa  kaivautua  ylös.  Mutta  seinämien 
jyrkkyyden  vuoksi  lumikerrokset  ohenivat,  joten  yritys 
oli  turha.  Ollia  silmälläpitävä  mies  oli  havainnut  tämän 
olinpaikan,  mutta  ei  voinut  sinne  enää  ampua  ilman,  ettei 
Aapo  ylhäältä  ehdi  kostamaan.  Sentähden  hän  alkoi  kai- 
vautua Ollia  kohden  lumen  alla.  Tästä  ei  tiennyt  Aapo 
varoittaa. 

Lähteellä  oleva  nainen  ihmetteli  ällistyneenä,  että  hän 
oli  jätetty  kokonaan  rauhaan.  Hän  ei  voinut  käsittää  mitä 
oli  tapahtumassa.  Ollin  ja  Aapon  keskustelut  oli  hän 
kuullut.  Ja  ne  toivat  hieman  valoa  ja  toivoa,  että  siellä 
sittenkin  on  hänen  kuusiviikkoa  sitten  hävinnyt  poikansa. 
Myöskään  ei  hän  voinut  käsittää  sitä,  että  vasta  aamulla 
oli  kotonaan  mitä  turvallisemmassa  asemassa  —  oli  va- 

paana  kärsimyksistä  ja  hengenvaarasta  —  ja  että  nyt  oli 
iltapäivä  ja  nyt  hän  sai  kärsiä  sanomattomia  vilunväristyk- 
siä. Nyt  hän  ajatteli  apua  pojaltansa  ja  rukoili  yhä  luo- 
jaansa. Senjälkeen  onnistui  vanhan  naisen  nousta  pen- 
saikosta saamansa  tuen  avulla  ja  kiskoutua  kaltaalle 
alkaen  siinä  huutaa : 

—  Aapo,  rakas  poikani,  auta  minua  kuolemasta ! 

—  Äiti,  älä  nouse  vedestä  —  muutoin  jäädyt! 
Vaimo  totteli  pojan  neuvoa  ja  laskeusi  takaisin  veteen, 

joka  tuntui  todella  lämpöiseltä. 

Nyt  Aapo  oli  taasen  muuttanut  paikkaa  ja  huomasi 
vihollisen  kadonneeksi.  Näytti  kuin  hän  ja  äiti  olisivat 
kokonaan  kahden  kaukana  erämaassa  käsittämättömässä 
asemassa. 

Lähteeltä  kuului  huokaus : 

—  Oi  ihmisiä !  . .  .  Oi  ihmisiä ! 

Ilta  alkoi  lähestyä.  Aurinko  vajosi  länteen  Siikasuon 
taakse.  Mäntyjen  varjot  pitenivät.  Pitkät  kullankeltai- 
set suikaleet  lankesivat  hangelle  yltyli  Ryövärikuopan 
ympäristöön.  Aapoa  alkoi  peloittaa  ratkaisun  onnellinen 
siirtyminen.  Yö  ja  pimeys  olivat  varmasti  valkoisilla  nyt 
pelastuksensa  ainoa  pyrkimys.  Mitä  muuta  mahtoikaan 
tämä  hiljaa  makaaminen  merkitä.  Olisihan  hän  ollut 
vapaa  ja  voinut  pelastaa  oman  henkensä.  Tuossahan  oli- 
vat hevoset,  ei  tarvitseisi  muuta  kuin  selkään  hypätä,  — 
mutta  äiti  ja  Olli?  Ja  vaikka  hän  nyt  katseli  tuonne 
syvyyteen  pelkäämättä,  vallitsi  siellä  hiljaisuus,  peloittava 
kuoleman  hiljaisuus.  Katse  alas  lähteelle  toi  heti  kalva- 
van murheellisen  tunnelman.  Emon  kärsiminen  mursi 
mieltä.  Rakas  emo  piti  saada  pikaista  apua,  vaikka  sitten 
omakin  henki  olisi  uhrattava.  Mitä  tehdä?  Laskeutuako 
hänen  luokseen?   Jos  sen  tekee,  on  se  typerää  hengen 

uhrausta  kaikilta  heiltä  kolmelta.  On  yritettävä  loppuun 
asti,  tuli  mitä  tuli . . . 

Hän  mietti,  odotteli  ja  mietti.  Mutta  keinoja  ei  osan- 
nut valikoida.  Jos  lähden  hakemaan  apua,  nousevat  vihol- 
liset ja  surmaavat  heidät.  Ei,  se  ei  saa  tapahtua.  Sitten 
hän  johtui  ajattelemaan  Ollia,  joka  oli  vaiennut  jo  pitkän 
aikaa,  eikä  ollut  vastannut  viimeiseenkään  huutoon. 
Aapo  käveli  lähemmäksi  alhon  reunaa  ja  huusi : 

—  Olli  hoi!  Missä  olet  Olli? 

Ei  vastausta.  Nyt  Aapo  otaksui  ja  alkoi  epäillä  pa- 
hinta. Tämä  ei  tiedä  hyvää,  ajatteli  hän.  Ovat  varmaan 
tappaneet  hänet.  Mutta  miten  pelastaa  emo,  sitä  hän  ei 
voinut  älytä. 

Ajatuksiinsa  vaipuneena  asteli  hän  vaistomaisesti  pois 
huutamaltaan  paikalta,  mutta  piti  kuitenkin  tarkoin  sil- 
mällä kohtaa,  mihin  viimeksi  vihollisen  oli  nähnyt  kätkey- 
tyneen. Koko  ympäristökin  näytti  epätoivoiselta.  Aurin- 
ko oli  mailleen  mennyt.  Puidenlatvat  punertuivat  iltarus- 
kon kellertämään  väriin.  Hämäryys  hiiviskeli  enemmän 
esiin  puskikossa.  Hevoset  ravistelivat  satuloitaan  tahi  sei- 
soivat värähtämättöminä  veistokuvina  kuin  uneksien. 
Mietiskeli  sittenkin  Aapo  avun  etsimistä  .  . . 

Hätkähti  hän  pahanpäiväisesti  karjunnasta,  joka  ku- 
meana nousi  ylös  kuopasta : 

—  Aapo,  Aapo,  kuuletko  Aapo!  —  Ammu  noita 
koiria ! 

Aapon  selkää  karmi  pelon  ja  kiukun  väreily.  Riensi 
katsomaan  varovasti  alas.  Ja  lumi  jyrkänteellä  näki  hän 
kimpun  miehiä  piehtaroimassa.  Näytti  siltä  kuin  he  kar- 
kaisivat toistensa  kurkkuihin  yhtenä  mylläkkänä.  Hämä- 
ryys notkelmassa  oli  siksi  epämääräinen,  että  Aapo  ei 
voinut  erottaa  Ollia.  Mutta  juuri  kun  hän  oli  laukaise- 

maisillansa,  havaitsi  hän  alempana  kohoutuvan  kiväärin, 
jonka  suu  liekehti  tulta  ja  kuula  viuhahti  aivan  läheltä 
hänen  korvanjuurtansa.  Nyt  alkoi  Aapo  ampua  sinne, 
minkä  kerkesi  pelkäämättä.  Seuraus  olikin,  että  alhaalta 
ei  tuliluikku  enempää  liekehtinyt. 

Sitten  töyräällä  oleva  mies  käänsi  huomionsa  toiselle 
suunnalle.  Siellä  taistelu  oli  lakannut.  Lumeen  kätkeyty- 
neistä ei  näkynyt  hiiren  hivahdusta. 

Nyt  Aapo  uskoi  Ollin  päivien  päättyneiksi  uskalta- 
matta vielä  kuitenkaan  summassa  ampua.  Kuuli  Aapo 
äänen  takanansa: 

—  Kuka  olet  ?  Kenen  hevosia  nämä  ?  —  Aapo  ei  vas- 
tannut, makasipa  vain  mahallaan  lumessa  ja  tuijotti  alas 
syvyyteen. 

Tajuntansa  ei  nähtävästi  ollut  hereillä  tahi  toimi  se 
hitaasti.  Koko  Aapon  ajatus  voima  oli  kiteytynyt  ainoas- 
taan yhteen  asiaan.  Vasta  kosketus  sai  miehen  kääntä- 
mään päänsä.  Mitä  ihmettä  Aapo  näki  edessään?  — 
Oskarin!  Tutun  Oskarin,  punakaartista  reippaan  pojan, 
joka  sanoi: 

—  Siinäkö  olet  Aapo?  Vai  oletko  sinä  oikea  Aapo? 

—  Mikäs  minä  sitten  muu  olisin? 

—  Etkös  kuusiviikkoa  ole  maannut  yötä  päivää  talvi- 
pakkasessa jäätyneenä  ruumislaudalla  Rajavaaran  vaate- 
aitassa? Vai  elämmekö  ilmeisessä  toisessa  elämässä? 

—  Sinä  siunattu  Oskari !  Mistä  sinä  tänne  tulit  ? 

—  Rajavaaran  emäntää,  äitiäsi  etsin.  Jo  aamupäivällä 
oli  lähtenyt.  Isäsi  levottomaksi  on  käynyt.  Mun  etsimään 
uskoi.  Setälässä  sanonut  oli  "uhritulen"  tuontiin  tule- 
vansa. Ei  mummo  ole  sitten  palannut. 

Aapo  vastasi  ja  osoitti  alas : 

—  Katso  äiti  on  siellä. 

Oskari  ei  ymmärtänyt  Aapon  tarkoitusta,  sanoi  vain : 

—  Mutta  minä  koetan  sinua  oikein,  oletko  sinä  lihaa 
ja  luuta,  oletko  sinä  Aapo. 

Puheli  toinen: 

—  Vangiksi  valkoiset  saivat  minut  Pylväistöllä.  Kas- 
su  ampui  näet  kaksi  veljeäni.  Mutta  kenties  ei  enää  hir- 
vennyt minua  ampua.  Vilppulassa  sain  olla  vapaalla- 
jalalla  ja  tehdä  työtä.  Piru  tietää  yksin  mitä  koiran- 
juonia  hautoivat.  Sitten  kun  ai  joimme  paeta,  vangitsivat 
meidät  uudelleen  Runnilan  Ollin  kanssa  vasta  viime  yönä 
ja  kulettivat  takaisin  sen  kuuluisan  "Ihmissyöjän"  tuo- 
mittavaksi. Mutta  mikä  lienee,  Kassu  vapautti  meidät 
taasen  ja  me  karkasimme  Pohjankylän  puolitse,  Ja  kun 
tulimme  Siikakankaalle,  saapuivat  nämä  viisi  lahtaria 
meitä  kiinniottamaan. 

Nämä  kaksi  vaihtoivat  kiireesti  mielipiteitä  ja  heti 
senjälkeen  Oskari  hiihti  pois. 

Olipa  kulunut  aikaa  tunti,  puolitoista,  kenties  jo  pari- 
kin. Pimeys  oli  saapunut.  Oskaria  ei  vain  kuulunut  pa- 
laavaksi. Ja  mitään  muutosta  tilanteeseen  ei  ollut  tullut. 
Olipa  Aapo  huudellutkin  alas  lähteelle,  mutta  mitään  ei 
kuulunut.  Olli  ei  enää  vastannut.  Tarjosipa  rauhaa  val- 
koisille, jos  tuovat  hänelle  vanhan  naisen  elävänä  tahi 
kuolleena.  Kysymykset  vastausta  vaille  jäivät.  Toivot- 
tomana Aapo  siinä  nojaili  jykevään  petäjään.  Katseli 
syttyneitä  tähtiä  ja  tarkkasi  alinomaa  erämaan  hiljaisuut- 
ta, eikö  suksen  kaukainen  suhina  kuuluisi.  Mutta  ei, 
mitään  ei  kuulunut.  Hiljaisena  se  seisoi.  Taistelujen 
pauhu  ja  valokaaret  rautatiellä  olivat  tavallisessa  käyn- 
nissään. Niihin  oli  jo  jokainen  tottunut.  Yötuuli  virisi 
hiljaa  ja  huojutteli  heikoimpia  puita  ja  oksia.  Maantien 

takana  jossain  avautui  kulonpolttama  raiskio  ja  sen  taka- 
na aava,  puutöin  neva.  Alkavan  maaliskuun  hanki  oli 
kopertunut  kirkaspintaiseksi  kuoreksi.  Kuoressa  läikäh- 
teli  siellä  täällä  avaruuden  valot.  Havupuista  pudonneet 
neulaset  ja  muut  sellaiset  olivat  olleet  päivällä  karnas- 
tuulen  kuleteltavana.  Vieläkin  niistä  herkemmät  sirisivät 
aavalta  alueelta  met sikoihin,  osa  ohi  Aapon  jalkojenkin, 
aina  alas  Ryövärilähteen  aavaan  kitaan  asti.  Olihan  tämä 
kevään  merkki  —  Aaposta  niin  herttaisen,  leppoisan,  rau- 
hoittavan ja  anteeksiantavaisen  kevään.  Ajattelipa  hän 
äkkiä  sitä  aikaa,  jolloin  työväki  palaa  voittajana  sodasta 
taasen  kotiin.  Se  vaihtaa  aseen  auraan  ja  työkaluun. 
Kuinka  se  ahertaen  tekee  työtä  uuden  yhteiskunnan 
luomiseksi.  Voittajana  ollen  kenties  sen  anteeksianto 
vihollisiakin  kohtaan  on  rajaton.  Aapon  haaveet  kes- 
keytti ääni  alhaalta: 

—  Hoi  siellä!  Halloo  siellä  ylhäällä! 

—  Mikä  on  hätänä  ? ! 

—  Suostumme  tarjoukseen! 

—  Hyvä!  Ja  kuinka  siis? 

—  Laske  meidät  poistumaan,  emme  tahdo  enempää ! 

—  Vannotteko  sen  todeksi  ? 

—  Miksi  emme  vannoisi ! 
Aapo  mietti  hetken,  sanoi  sitten : 

—  Hyvä,  jättäkäät  aseenne  sinne  alas! 

—  Jaa! . . .  Sitä  emme  tee,  johan  lupasimme  olla  niitä 
käyttämättä ! 

—  Voiko  luottaa  valkoisen  sanaan?  . .  .  Aapo  epäröitsi. 
Mutta  kun  näki  miesten  rohkeasti  seisovan  ilman  min- 
käänlaista suojaa,  astui  hänkin  äyräälle  rohkeudella  myös- 
kin ja  esitti : 

—  Tuokaa  se  vanha  vaimo  ylös. 

—  Emme  ole  häntä  tännekään  tuoneet. 

—  Työnsittehän  hänet  avantoon ! 

—  Itse  hyppäsi ! . . .  Aapo  ei  kerinnyt  vastaamaan,  kun 
alhaalta  kirkaisi  äiti: 

—  Aapo !  Katso  ne  ampuvat ! 

Huutoa  todella  seurasi  laukaisut  ja  kiroukset  villinä  ja 
karkeina : 

—  Saatanan  ämmä !  Ainakin  sinä  kuolet  sinne  lähtee- 
seen. 

Aapo  oli  nytkin  pelastunut.  Mutta  hänellä  oli  vaikeata 
kuroittautua.  Ampuminen  pimeässäkin  olisi  onnistunut, 
jos  olisi  vapaasti  asettua  voinut.  Korvien  ympäri  viuhui- 
livat  kuulat.  Yksi  niistä  puudutti  olkapäätä,  mutta  sille 
huomiota  kiireessä  antamaan  hän  ei  kerinnyt.  Hankeen 
heittäytyen  paremmin  valitsemaansa  paikkaan  rauhoittui, 
koska  käsi  liikkui  vielä.  Äänet  ivailivat  alhaalta: 

—  Jokos  koira  sait,  koska  menit  maahan  kuin  heitetty 
helmi.  Mutta  kutini  jumaliste  olikin  viimeiseni . . . 

—  Niin  minunkin. 

—  Yksi  mulla  olisi,  mutta  senkin  ammun  tuohon 
ämmään. 

—  Sitten  tuli  soilahteli  hetken,  mutta  oli  pian  rauhallista. 
Joku  heistä  sanoi : 

—  Varmuudeksi  kupiloikaa  tuota  miestä  iskulla  muu- 
tamalla. 

—  Katsotaan  ensin,  jos  ämmä  on  polvillaan.  Kun  he 
laskeutuivat  kuului  Ollin  huuto: 

—  Aapo,  Aapo !  —  Ammu  heitä !  Kuulat  ovat  heiltä 
kaikki!  Minä  tulen  ylös.  Aapo  laukaisi,  mutta  miehet 
olivat  jo  pitkällään  ja  kaivautuivat  taasen  lumeen  muris- 
ten. 

Aapo  huusi: 

—  Elätkö  juupeli  sinäkin  vielä? 

—  Tottakai  elän.  Muutoin  luuni  voivat  olla  piestynä 
palasille.  Kolminkesken  peittosivat.  Herkesivät  kun 
ammuit. 

Vaikeasti  sai  Aapo  toverinsa  autetuksi  ylös.  Mutta 
heti  sinne  ojentui  retkahtain  lumelle. 
Olli  sanoi : 

—  Tämä  on  pirullisin  tappelu  mihin  olen  koskaan 
joutunut.  Tappaa  meinasivat  ihan  siihen  paikkaan.  Par- 
haaseen pukariin  raapasi  kuulasi  hetkellä,  jolloin  oli  minut 
keihästää  läpi.  Joku  heistä  sanoikin:  "Älkäät  tappako, 
rääkätään  satanaa!"  Pidin  puoliani  niillä  aseilla,  mitä 
sain  siltä  vartijalta.  Revolverilla  haavoitin  heistä  kahta, 
mutta  kuulia  olikin  vain  ne  kaksi. 

—  Et  vastannut  vaikka  huutelin. 

—  En  voinut  huutaa.  Näet,  en  tahtonut  ilmoittaa 
olinpaikkaani  lumen  alla.  He  etsivät  minua,  mutta  olin 
varovainen  ja  kaivauduin  aina  sivuun.  Päivällä  yksi  niis- 
tä huomaamattaan  tuli  suinpäin  samaan  monttuun,  missä 
minä  itselleni  pesää  kuopertelin.  Siinä  syntyi  huima  tap- 
pelu. Siellä  lumen  alla  en  voinut  saada  kaulaliinan  takia 
kurkustaan  kiinni  niin  lujasti,  että  avun  huutonsa  olisivat 
estyneet.  Silloin  toiset  hyökkäsivät  päälle  ja  ruhjoivat 
kylkeni.  En  voi  tuntea  sitä  omakseni,  niin  se  rutisee  ja 
ritisee.  Varmaan  luut  ovat  kaikki  palasina.  Mutta  hel- 
potus tuli  kahdesta  laukauksestani,  joita  sinä  vielä  tikka- 
sit täältä  päältä. 

Aapo  kysyi : 

—  Kuinkas  sinä  uskalsit  sieltä  nousta? 

—  Sahoinhan,  —  heiltä  loppuivat  kuulat. 

—  Ahaa,  sepä  hyvä!  Sinä  jäät  nyt  vuorostasi  tänne, 
minä  laskeudun  alas. 

—  Rakas  Aapo!  Minusta  ei  taida  olla  miestä  siihen 
toimeen.  Hengitys  tuntuu  koskevan  kipeästi.  Sitäpaitsi 
luulen,  ettei  mummo  kaipaa  enää  apuamme. 

Tästä  Aapo  säikähtyi,  laskeutui  muutamia  askeleita 
lumiportaita  alas  puhellen: 

—  Minä  huudan  hänelle. 

Vastausta  huutoon  ei  kuulunut.  Aapoa  puistatti  aja- 
tus, että  vihollisen  viimeinen  kuula  olisi  sittenkin  sattunut. 
Aapo  sanoi : 

—  Eivät  he  ole  rehellisiä  miehiä,  sillä  salakavalasti 
olivat  tappaa  minut  viime  hetkellä. 

—  Rehellisiä  —  lahtaritko? 

—  Ennen  olemme  aina  oppineet  luottamaan  suomalai- 
sen sanaan. 

—  Niinpä  niin,  mutta  ei  nyt.  Jos  äitisi  ei  olisi  kuul- 
lut heidän  juontaan  ja  sinulle  ilmoittanut,  olisimmehan 
kaikin  kolme  nyt  kylmänä. 

—  Meillä  olisi  oikeus  heidät  aseettominakin  tuhota  ja 
pelastaa  kentiesi  hänet,  jos  on  elossa. 

Aapo  sanoi :  —  Emme  tapa,  jos  muutoin  suostuvat. 
En  ymmärrä  mitä  tehdä.  Oskarin  apukin  voi  olla  kau- 
kana. 

—  Hoi  siellä  ylhäällä! 

—  Mitä  tahdotte  keksiä? 

—  Jos  aijotte  tappaa  meidät,  tapamme  me  sitä  ennen 
tuon  ämmän? 

—  Tehän  halusitte  kaikki  meidät  tappaa. 
Aapo  lisäsi  Ollin  puheeseen : 

—  Emme  enää  usko  teistä  mitään  hyvää.  Ette  kui- 
tenkaan enää  voi  päästä  käsistämme.  Pian  saapuu  miehiä, 
jotka  ottavat  teidät  elävinä  vangeiksi. 

Hetken  kuluttua  Olli  ja  Aapo  kuulivat  alhaalta  ääntä, 
mistä  selvää  ei  saanut.  Kun  kuuntelivat  tarkkaavaisina, 
yritti  sieltä  joku  huutaa,  mistä  sanoja  ei  erottanut,  vaan 
sammuivat  ne  miesten  yhteiseen  meluun. 

Aapo  hätäytyneenä  laskeutui  taasen  alas  saadakseen 
selvän,  mistä  on  kysymys.  Hän  kuuli  seuraavat  sanat : 

—  "Jos  sanankin  vielä  sanot  isken  sua  päin  . . ."  As- 
tuaksensa  alemmaksi,  äkkäsikin  Aapo  karsitun  näreen 
juurella,  kuopan  vasemmalla  jyrkänteellä,  miehen.  Peräy- 
tyi Aapo  vikkelästi,  mutta  mies  oli  siksi  lähellä,  että  tämä 
pian  saavutti  Aapon  iskeäksensä  tätä  lyömäpistimellä. 
Mutta  tämä  torjui  iskun  ja  sysäsi  ahdistajan  sivuun.  Kun 
vaivoin  pääsi  takaisin  lumiportaita  ylös,  sai  hän  sanotuksi : 

—  Hengen  ne  meistä  ottavat.  Koska  he  haluavat  tap- 
paa, niin  mitäs  siinä  sitten  on. 

Olli  oli  koko  ajan  seurannut  tapahtumaa  mahallaan 
maaten  äyräällä.  Suuttuneena  hänkin  sanoi : 

—  Tuhattulimmainen !  Haluampa  tunnustella  heitä. 
Aapo  varoitti : 

—  Älä  ammu  lähdettä  lähelle. 

Olli  aloitti  järjestelmällisen  ammunnan.  Hylsyt  sin- 
koilivat hangelle.  Aapo  kantoi  panoksia  satularepuista  ja 
sanoi : 

—  Nyt  on  kaksi  laukuista  tyhjentynyt.  Mutta  Olli  ei 
joutanut  vastaamaan.  Hän  vain  latasi  ja  ampui.  Jokaista 
näreen  juurta,  puskaa,  kannonkuvetta  tahi  tummaa  koh- 
taa ampui  Olli.  Paukkeesta  räikyi  yöllinen  kangas.  Aapo 
toi  viimeisen  kantamuksensa  ja  lisäsi : 

—  Nyt  on  neljä  satulareppua  tyhjänä,  vieläkös  yhä 
haluat  jatkaa  harjoituksia? 

—  Rauta  onkin  turkasen  kuuma.   Eipä  koiravieköön 

kättä  siedä.  Antaapa  hieman  jäähtyä.  —  Kun  he  istuivat 
ja  huilailivat,  sanoi  Aapo: 

—  Nytpä  tunsin  tuon  miehen,  joka  oli  vähällä  pääni 
halkaista. 

—  Ja  keneksi  hänet  luulet? 

—  Turpeen  Kustaan  kätyri . .  . 

—  Sekö  Mäkinen  ?  Ehkä  oli  Kustaa  itse. 

—  Siitä  olen  varma.  Juuri  hän  se  eilen  illalla  meitä 
enin  ivaili.  He  molemmat  vihaavat  Arvia  ja  meitä  hen- 
keen ja  vereen  asti.  Mehän  juuri  tunnemme  heidät.  Joku 
huusi : 

—  No,  punikit !  Heittäkääpä  vain  hernehiä ! 

—  Omaa  rokkaannepa  tää  onkin!  Miltäs  se  muuten 
maistuu  ? 

—  Tehdään  rauha !  Laskekaa  meidät  menemään ! 

—  Ettehän  te  tahdo  rauhaa ! 

—  Olemme  valmiit  suostumaan  vaikka  mihin. 

—  Emme  enää  usko.  Olkaa  nyt  siellä  vain. 

—  Olemme  haavoittuneita ! 
Toverukset  ylhäällä  keskustelivat. 

—  Hyvä!  Me  taasen  kerta  suostumme,  vaikka  tie- 
dämmekin kavaluutenne.  Mutta  voitte  tuoda  aseenne 
tänne.  Yksi  heistä  nousi  verkkaan  ylös  asetaakan  kanssa 
ja  kun  oli  pääsemässä  päälle,  huusi  alhaalta  joku : 

—  Hän  ampuu  teitä! 
Olli  sanoi: 

—  Antaa  ampua,  kyllä  täällä  katsotaan. 

Kädet  ylös  komennettuna  koetteli  Aapo  miehen  tas- 
kut ja  löysi  browningin,  missä  oli  kaksi  kuulaa.  Sitten 
Olli  ja  Aapo  olivat  aseiden  kanssa  hollinpäässä  alinomaa 
tähtäysasennossa,  kun  lahtarit  kantoivat  kohmettuneen 
eukon  ylös  kuopasta  ja  asettivat  kahden  haavoittuneen 

kanssa  rekeen,  mikä  etsittiin  kuusikosta.  Saapui  siihen 
rytäkkään  Oskarikin  hikisenä  ja  ilmoitti  suksia  jaloista 

viskatessaan : 

—  Apumiehet  tulevat  puolen  tunnin  kuluessa.  Mutta 
Oskari  sai  työtä  Rajavaaran  hevosen  ja  reen  ympärillä. 
Kuorma  kun  oli  hyvin  peitetty,  lähti  se  vinhasti  etelään. 
Syvällä  peitteen  alla  huokaili  vanha  nainen: 

—  Taivas  olkoon  kiitetty,  joka  lahjoitti  minulle  nel- 
jännen poikani  takaisin  haudan  takaa.  Senjälkeen  kun 
viholliset  olivat  riisuneet  takkinsa  rekipeitteiksi,  seisoivat 
nämä  tiellä  ja  odottelivat  ampumistaan.  Hämmästyivät 
kaikin,  kun  kuulivat  Aapon  sanovan : 

—  Yksi  teistä  ottakoon  hevosen,  koska  ei  haavojensa 
vuoksi  voi  kävellä,  mutta  kaksi  menkää  jalkaisin.  Luulen 
teidän  oppineen  Ryövärikuopassa  pieften  läksyn,  ettemme 
me  punikit  aina  taistelutta  antaudu.  Te  valkoiset  ette 
pidä  sanaanne.  Te  ette  ole  enää  suomalaisen  maineen 
arvoisia.  Te  olette  lurjusten  joukkoon  kuuluvia.  Koet- 
takaa siivolla  saapua  hämäläiselle  maaperälle.  Täällä 
sentään  löytyy  arvonantoa  osattoman  elämänoikeuksille, 
jota  vastaan  te  yläluokan  kätyreinä  lähteneet  olette.  Saat- 
te mennä ! 

Miehet  epäröivät.  He  eivät  ottaneet  mitään  puhetta 
todesta.  Nytkin  vain  käsittivät  poistuessansa  selkään 
heitä  ammuttavan,  kuten  he  olivat  itse  sadoille  punaisille 
vangeille  tehneet.  Miesten  siinä  vielä  seistessä  tiedusti 
Aapo: 

—  Sanoppas  sinä  Mäkinen,  oliko  sinulla  aikomus 
viime  tingassakin  vielä  ampua  revolverilla? 

Vaitiolon  jälkeen  sanoi  tämä  hiljaa: 

—  Niin  se  päätös  oli. 

—  Hyvä.  Olkoon  sinulle  tämä  viimeinen  kerta.  Muis- 

ta,  että  vastaisuudessa,  jos  tapaan  sinut  pettämästä  rehel- 
listä taistelua,  voi  sinun  silloin  käydä  hullusti.  Miehet 
astelivat  pois  epäröiden.  Sitten  pakkasivat  juoksuun  edel- 
lä laukkovan  hevosen  jälessä,  sillä  he  eivät  olleet  vielä- 
kään varmoja  selkäänsä  ampumisen  välttymisestä.  Olli 
ja  Aapo  huomasivat  sen  ja  katselivat  noita  raukkoja  su- 
rullisin silmäyksin.  —  Olli  sanoi  hitaasti: 

—  Paha  omatunto  se  on,  joka  seuraa  noita  raukkoja. 
Molemmat  he  päästivät  irti  huurtuneet  kaksi  hevosta 

ja  nousivat  ratsaille.  Vielä  kerta  katsoivat  Pohjankylää 
kohden  ojentuvalle  kuutamoiselle  maantielle.  Siellä  lauk- 
koi  yksi  ratsastaja  ja  sen  jälessä  juoksi  kaksi  miestä  päät 
tasaisesti  keikkuen. 

—  Miehet  juoksevat . . .  Kannustaa  kylmä  ja  pelko. 

—  Juoksevat.  Niin  sitä  mekin  eilen. 

—  Osat  ovat  vaihtuneet. 

—  Vaihtuivatkohan  jo  vuosisatoja  sitten? 

Olli  ei  ymmärtänyt  Aapon  lausumaa  ajatusta.  Painoi 
vain  kipeätä  kylkeänsä  ja  koetti  ohjata  hevostansa  tove- 
rinsa jäljessä  etelään. 

Sinisalon  silmällä  oli  taasen  hiljaista.  Pehmoinen  kar- 
mustuuli  kiidätti  neulasia  ja  naavoja  kaukaa  Nuijasuolle 
päin.  Yli  hangen  kiiltopinnan  liitelivät  hehkeät  höyty- 
laineet.  Ne  kiitelivät  pitkinä  haahtuoina  ulos  sydänsalon 
sylistä  ja  saapuivat  rotkolle,  katketakseen  kuilun  kaltaalla 
alas  pohjattomuuteen.  Erämaa  yksin  on  nähnyt  tapahtu- 
mat, takaa  vuosisatain  kangastelemassa  elämänosuudesta 
orjain  taistelussa.  Mutta  kauan  sitten  on  kansa  unohtanut 
paikan,  missä  kaikki  on  kerran  ollut  yhteistä  ja  pyhää. 

Esi-isäin  tomujen  ääressä 

Perjantai-aamuna,  paria  päivää  edellisiä  tapahtumia 
myöhemmin,  oli  Rajavaaran  pihamaa  puhdistettu  lumesta. 
Tiet  oli  lapioitu  kuistin  edestä  navetalle,  halkoliiteriin, 
jyväaittaan  ja  kaivolle.  Maantiellepäin  avautuvalle  solki- 
puuveräjällekin  oli  tie  luotu  puhtaaksi.  Kaikille  teille  pi- 
roiteltuna  paksuun  hienoksi  hakattuja  kuusenhavuja.  Tie- 
puoliin lumivalleille  oli  pistelty  pystyyn  nuoria,  vasta  ha- 
katuita  kuusennäreitä.  Pihamaan  keskellä  seisoi  pienoinen 
kuusimaja,  minkä  avonaiselle  ovelle  pieliäisiksi  oli  asetettu 
kaksi  rehevintä  kuusta.  Niiden  latvat  yhdistettyinä  muo- 
dostivat ne  kaaren,  jota  oli  kaunistettu  ympäri  kierretyllä 
punaisella  ja  mustalla  kankaalla.  Majan  ovella  seisoivat 
kunniavartijat  ladattuine  kivääreineen.  Vartioilla  lakin- 
päärteen  yli  kaunisti  punakaartilaisen  tavallinen  merkki. 
Ken  portilta  saapui  taloon  pihalle,  havaitsi  hän  jo  kaukaa 
surun  sijoittuneen  vieraaksi  tähän  tyypillisimpään  hämä- 
läiseen kotiin.  Ja  jos  askeleitasi  ohjailet  pidemmälle  pää- 
rakennukseen päin,  huomaat  kuusimajan  avoimesta  ovesta 
rivissä  siellä  viisi  nokimustaa  manalan  matkamiehen  maal- 
lista majaa. 

Tänään  talonväki  oli  vilkkaampaa  liikkeissään,  mutta 
sanattomampia  entistään.  Torpparit  olivat  kaikki  kutsutut 
yhtaikaisesti  taloon  ja  hääräilivät  nämä  ahkerasti  tallin 
luona.  Talon  kaikki  kirkkoreet  olivat  otettu  orsilta  alas  ja 
puhdistettu.  Tiiliskivellä  oli  hangattu  ruosteiset  anturat 

puhtaiksi  ja  kaikki  tyyni  pesty  ja  pyyhitty.  Taiteellinen 
kauneus  loisti  vanhojenkin  matkarekien  jo  ammoin  maa- 
tuneen maalarin  ihanteisesta  työstä.  Rekitäkit  komeilivat 
värilankojen  erilaisuudesta.  Loimien  kulmatupsut  riippui- 
vat lähellä  jalaksia.  Kylvöheinillä  pulleviksi  topatut  reki- 
rivit  viekoittelivat  istujia.  Hevoset  olivat  useaan  kertaan 
suitlutut  ja  viimeksi  hienoilla  vitsaluudilla,  että  karva 
alkoi  välkkyä.  Rekien  nenäsermien  kulmilla  olivat  vihko- 
tut  "pisplaakatut"  päitset.  Riimut  irroitettiin  päästä  ja 
kahlevarsineen  työnnettiin  rekeen  heinien  alle  laitaa  vas- 
ten. Yötäolleiden  vieraiden  hevosia  ruokittiin,  puhdistel- 
tiin ja  arvosteltiin: 

—  Kyllä  siinäkin  tammassa  olisi  hevosta,  mutta  mi- 
nusta on  vuojosen  väli  liian  pitkä. 

—  Säkikin  saisi  olla  hieman  matalampi. 

—  Emähevoseksi  luulisi,  kun  on  tuota  silpunpuolta 
tullut  syöneeksi. 

—  Jou.  Mutta  kyllä  se  työhevoselle  parempi  on  . . . 

—  Mahtuu  sitä  ruokaa  ja  eikä  ole  nirsu. 

—  Mistäpä  sitä  on  apettakaan  kapahuttaa. 

—  Mutta  muuten  tervej aikainen. 

—  Tämä  Teeriharjuhan  se  on  niitä  varsoja  kasvatta- 
nut ja  töllin  siten  itselleen  anastanut,  pitäisi  tuntea  hevo- 
sen ulkoasun.  Niin,  katsoppas  sinä  muille  malliksi  mitä 
vikoja  siinä  mataa. 

—  Enhän  minä  niin  paljon  . . .  Näyttäähän  tuo  olevan 
romuruokaisempi.  Hammas  saattaa  olla  melko  terävä. 

—  Sillä  Juurakkoniemen  raatarilla  oli  se  valkoinen 
Runtte  vanhanakin  sellainen  kone,  että  silppumyllyä  ei 
tarvinnut  parempaa.  Suorat  sänky  oi  jetkin  kevätkausina 
jauhatteli  ruumenten  keralla  makoonsa.  Ja  vaikka  raatari 
itse  neuloskeli  pitäjällä  viikkokaudet,  niin  Runtte  oli  ko- 

tona  ja  etsi  itse  ruokansa  "jumalan  huomasta."  Mitä 
kiveä  pehmeämpää  olisi,  kyllä  kelpasi  ja  pylly  oli  pyöreä, 
kuin  paakarin  emännällä.  —  Kaikki  torpparit  nauroivat 
Teeriharjun  Taavetin  tälle  puheelle.  Kanasen  Kustaa 
kysyi : 

—  Missä  tuo  sitten  lienee  ajollakaan  varsaansa  vis- 
kannut ? 

—  Vai  oli  niinkin  terävähampainen  vanhoillaan? 

—  Oli.  Ja  jos  pakkasöillä  kuunteli,  aidaskoppelista 
saattoi  kuulua  raatarin  tallintakaa  murskutus  ja  jauhat- 
teleminen.  Näet  varvikosta  oli  mestari  tuonut  maalle  mel- 
koisen ison  kassarikuorman  vanhoja  kerppuja .  . . 

—  Mutta  kuka  teistä  tietää  nykyisin  raatarista? 

—  Eikö  tuo  liene  Vilppulan  valkoisilla  pussihousuja 
pistelemässä. 

—  Kiiskilän  Konsta  oli  sanonut,  että  Kalliosaaren  ka- 
hakassa raatarin  vei  piru.  Että  kuivakinttu  oli  pantu  var- 
tioimaan valkoisten  makasiinia,  jonka  punaiset  olivat  val- 
loittaneet. 

—  Vai  pääsi  raatari  vartioimaan .  .  .  elämänpuun 
tietä . . . 

—  Älähän  sinä  Kanasen  Kustaa  pidä  kiirettä  valjasta- 
misella. 

—  Antaa  äijän  määrätä.  Kun  tarvitsee,  kyllä  itse 
ilmestyy ... 

—  Parempi  että  ruokkoot  elukan  pintaa,  ettei  olisi 
kuin  villakoira. 

Toisetkin  alkoivat  katsella  ajokasta.  Kustaa  sanoi : 

—  Kiinni  sen  karvan  toinen  pää  on.  Eihän  se  heinä- 
hevonen  mikään  syöttiläs  ole.  Toinen  puolusteli: 

—  Eihän  se  karva  kasva  leivällä  niinkuin  heinällä. 

—  Mutta  sen  mahanalustahan  on  ihan  rötöksessä. 

—  Antaa  olla  vain.  Tämä  on  matalajalkaista  sorttia, 
kun  ajaa  hieman  hangessa,  niin  jo  ryönä  lähtee. 

- —  Sanoppas  sinä  Heikki,  kenen  on  tuo  raudikko  liina- 
harja? Valjaista  päättäen  ei  ole  tämän  paikan  eläjiä. 

—  Sehän  on  Runnilan  Aleksin  raudikko. 
Oskari  sanoi: 

—  Sen  saman  Runnilan,  joka  on  Pylväistön  Ollin  isä. 

—  Soo.  Jassoo.  Vai  on  Ollillakin  isä? 

—  On.  Viime  syksynä  sanotaan  Amerikasta  saapu- 
neen. 

—  No  sitten  se  on.  Tuokaa  toki  hevoselle  kappa  kau- 
roja. Juokseppas  Antero  kysymään  Aapolta. 

Poika  juoksi  sisään.  Puheen  aihe  muuttui  hevosista 
Aapoon : 

—  Niin  nousi  kuin  haudasta  se  Aapo. 

—  Haudasta  nousi,  myöntelivät  muut. 

—  Miten  oikeastaan  sen  asian  kanssa  lienee,  että  äijä 
niin  paljon  erehtyi? 

Kuuselan  Heikki  aloitti : 

—  Sen  asian  kanssa  on  sillälailla,  että  kun  äijä  tuli 
yöllä  kotiin  Pylväistöltä  —  olin  silloin  taksvärkissä  talossa 
—  hiljaa  hiipi  hän  pirtin  puolelle,  missä  makasin  sikeässä 
unessa.  Heräsin  siihen,  kun  hän  sanoi :  "Kuules  Kuusela, 
nousehan  ylös  !"  Minä  kavahdin  pystyyn  kuin  tikku.  Koh- 
ta huomasin,  että  ei  ole  hauskaa  kuultavaa,  sillä  ukko  oli 
"nolleillaan"  ja  katseli  alas  kuin  pystöön  ammuttu  metto 
ja  sanoi :  "Pistä  päällesi,  menemme  nostamaan  reestä 
pojat  aittaan."  En  siekaillut,  vaan  solahutin  sarkahousut 
jalkaani,  panin  lakin  päähäni ;  tallukoitakaan  en  sitomaan 
joutanut,  kun  jo  olin  valmis  lähtöön,  Paineli  isäntä  kar- 
tuusia  pippuunsa  lisäten:  "No,  vedähän  vain  takkikin 

päällesi,  eivät  ne  sieltä  reestä  karkuun  .  . .  Kiire  on  nyt 
sivu,  vaikka  kiirettäkin  siellä  oli",  paneskeli  isäntä. 

Miehet  pihamaalla  keräysivät  Kuuselan  ympärille.  Ja 
tärkeän  näköisenä  Heikki  kekisti  päätään  niin,  että  kau- 
lassa kohollaan  oleva  kurkunsolmu  tuli  yhä  enemmän 
näkyviin  ja  hän  jatkoi  painokkaalla  äänellä : 

—  Pirtissä  en  uskaltanut  sanaa  suustani  päästää.  Sit- 
ten kun  äijä  laski  puoliksi  poltetun  piipun  rahille,  takan 
"ottalle",  painausimme  hiljaa  ulos.  Tuossa  Mäkiaitan 
edessä  seisoi  hevonen  kuorminensa,  jonka  luo  me  sitten 
kävelimme.  Ukko  otti  peitteen  pois  ja  virkkoi :  "Siinä  on 
kolme  matkamiestä:  Erikki,  Antti  ja  Aapo."  Minä  en 
muista  mitä  minä  ensiksi  sanoin,  sillä  kämmähdin  niin, 
että  en  jalkaa  jalan  eteen  uskaltanut  panna. 

—  Kyllä  sitä  vähemmästäkin  säikähtää,  saati  sitten 
kolmesta  ruumiiksi  kuolleesta  miehestä. 

—  Niin,  ja  mitäs  kun  kaikki  vielä  tuttuja. 

—  No,  sama  jos  omia  poikia  ollut  olisi. 
Heikki  jatkoi : 

—  Sanattomana  me  sitten  nostelimme  kaksi  ensim- 
mäistä aittaan.  Mutta  viimeinen  oli  hevosloimeen  kääritty 
ja  ukko  virkkoi :  "Ovat  pahoin  Aapon  tärvelleet.  "Pirun- 
pommin"  sanoivat  sattuneen,  ettei  voi  tuntea,  niin  on 
ruma  nähtäväksi."  Siihen  aitanlattialle  riviin  laitoimme 
poloiset.  Minä  seisoin  oven  puolella,  isäntä  kun  päänsä 
paljasti.  Harmain  hiuksin  vanhus  permannolle  polvistui 
heitä  kutakin  erikseen  siunaten.  Isä  puheli  pojillensa 
näin : 

"Työtuokionne  tehty  nyt  on.  Uuden  Hämeeni  puolesta 
seisoneet  tulessa  olette!  Mitä  pyysin,  sen  miehekkäästi 
toimititte.  Työmiesten  tulee  työmiehiä  puolustaa.  Herrat 
hoitakoot  omat  asiansa.  Minulla  nyt  tyytyväisyys  aatok- 

sessani  asustaa.  Harveni  paljon  pirttini  väki.  Perheen 
pöydässä  miehen  kolmen,  kaikista  kovimman,  avoin  on 
paikka.  Kolme  kirvestä  terävintä  kalkussa  kenenkään 
käyttämättä,  muistuttamassa  on  viimeistä  matkaa.  Kolme 
ajokasta  tallissa  toimettomana.  Mutta  aukon  kuka  täyt- 
tää sodassa  valkohurttia  vastaan?  Kuka  kohdastanne 
hänkii  pois  pesältämme  petturit?  Kenties  vielä  herrain 
heittiöt  kotini  kimppuun  käyvät,  kimppuun  minun,  vanhan 
miehen  . . .  Mutta  tietäkää,  nyt  vainajat  poikani,  minä  sil- 
loin taisteluun  käyn,  kuten  ennen  nuorramiessä !  Käyn 
uraa  samaa  kuin  tekin!  Käyn  vakaasti,  väistämättä. 
Menköön  vaikka  sukuni  kaikki  turman  suuhun,  menköön 
vaikka  tuhkaksi  talomme,  vaikka  poroksi  palakoon  paikka 
—  väistymättä  seistään  työn  oikean  edestä.  Tämän,  lap- 
set, lupaan  ja  vannon ! . . .  Nukkukaa  aitassa  unta,  kuten 
poikasena,  pilttisenä  . . .  Minulta  väkisin  kiertyy  kyynel 
murheeni  mustan  todistukseksi . . .  Hyvää  yötä !" 

—  Niin  puhellut  oli  ukko  pojillensa,  kuin  eläneet  olisi- 
vat. Senjälkeen  astuimme  ulos.  Oven  kiinni  veti  ja  luk- 
koon kiersi.  —  Heikki  jatkoi  miesjoukon  herkästi  kuun- 
nellessa : 

—  Astelimme  sitten  siitä  portaille.  Minä  pirttiin  pyör- 
sin, ukko  kainosti  koputti  emännän  kamarin  ovelle.  Tur- 
haan minä  itselleni  unta  sinä  yönä  asettelin.  Valvoin  sil- 
mää kiinni  painamatta.  Kuuntelin,  kuinka  haltijoiden 
kamarin  permantopalkit  notkahtelivat.  Mutta  mitään  pu- 
hetta enkä  itkua  yli  porstuan  pirttiin  kuullut.  Miten  siellä 
asia  emännälle  tilitettiin,  ei  kukaan  tiedä.  Tyyninä  ja 
hieman  kalpeina  aamukahville  kutsuivat.  Mutta  tulleesta 
turmasta  ei  monta  sanaa  lausuttu. 

Pihaan  ajoi  uusia  vieraita.  Vartiossa  olevat  punakaar- 
tilaiset tervehtivät.  Kuistin  luona  olevat  asemiehet  myös 
ottivat  terhakkana  tulijan  huomioonsa.  Oskari  seisoi 
sontaloodan  päällä  torppareiden  takana  ja  sanoi : 

—  Siellä  tulee  Pylväistön  Arvid.  Hänen  rinnallaan 
istuu  emäntärouva. 

—  Vai  että  emäntärouvakin !  Kuka  olisi  uskonut  luja- 
luontoisen naisen  muuttavan  mielipiteensä? 

— Katsokaa  jälkimäistä  rekeä  ja  tuota  laihaa  miestä, 
Norolan  Nestoria.  Se  mies  se  on  meidän  poikain  päällik- 
kö. Rehti  ja  pelkäämätön  hän  on.  Näin  hänen  taistelleen 
Pylväistöllä  Korpion  saksalaisia  jääkäreitäkin  vastaan  ja 
selkään  heille  vain  antoi.  Ajoi  valkoiset  Vilppulan  sillan 
taakse.  Samassa  reessä  istuu  Kiiskilän  Henna.  Kas  kun 
Hennakin  on  malttanut  jättää  kotinsa  ja  kerran  rientänyt 
ihmisten  ilmoille  .  .  .  Tottahan  toki  sentään  Konstaansa  on 
katsomaan  tullut. 

—  Kiiskilä  on  rintamalla. 

—  Tietysti  ei  sieltä  kaikki  pääse  yhtaikaa,  vaikka 
apuakin  on  saatu. 

—  Ketäs  ne  vastaan  rientävät  ovatkaan  ? 

—  Perämies  Nordessen  ja  Martta.  Sitten  joku  Salo- 
heimo Turusta  on  tuo  hyvinpuettu  nainen.  Kerrotaan 
heidän  kaikkien  olevan  Norolan  Nestorin  ja  Sirkan  lap- 
sia. Ovat  maailmalla  olleet. 

—  Vai  on  renkimiehelläkin  sellaisia  lapsia?  Hyvät 
heillä  ovat  höyhenet. 

—  Silläkin  miehellä  olisi  pitkä  elämäkerta,  jos  sen 
vain  oikein  tietäisi.  Mutta  nyt  on  koko  perhe  siinä  koos- 
sa, vaikka  kuolleeksi  kukin  toinen  toisensa  luulleet  ovat. 
Punaisten  punaista  ristiä  huoltavat.  "Tulivat  kuin  tilauk- 
sesta tarpeeseen",  oli  Nestori  kehassut. 

—  Herroilta  näyttävät . . . 

—  Herroja,  mutta  työväen  ystäviä.  Vallankumous 
tulisella  kasteella  heidät  voidellut  on.  Se  kutsuu  kaikkia, 
se  tarvitsee  kaikkia.  Jos  he  nyt  sortuvat,  sorrumme  me 
mukana.  Jos  voittoon  taistelu  viedään,  on  voitto  meidän 
yhteinen  voitto.  —  Väkijoukko  huokasi  raskaasti  ja 
myönsi  puhujan  oikeassa  olevan. 

Miesten  siinä  puhellessa  ja  odotellessa  kysäisi  Teeri- 
harjun Taavetti: 

—  Kirkolle  on  siksi  paljon  matkaa,  että  hankiskele- 
maan  sitä  pitäisi  ryhtyä,  jos  mieli  ihmisten  ajoissa  tänään 
takaisin  palata. 

—  Onko  sillä  Taavetilla  sen  kiireempi  kuin  toisilla- 
kaan. Talon  aika  ja  taksvärkkihän  tässä  täytetyksi  tulee. 
—  Antero  viilletti  pirtinportailta  pitkä  jyväaitan  avain 
kädessä  siihen  sekaan: 

—  Saa  sille*  turkulaisen  hevoselle  antaa  kauroja . . . 
Tallirenki  sanoi: 

—  Käyhän  vielä  poika  hakemassa  se  vakka  tallin 
laudalta . . . 

Poika  seisoi  hetken  miesten  luona  ja  kuunteli  keskus- 
telua. Pitämättä  kiirettä,  puhalteli  avaimen  torveen  ja 
sanoi  väliin : 

—  Ei  kirkkoherra  tule!  —  Katsottiin  poikaa,  mitä 
tämä  tarkoittaa. 

—  Mistä  sinä  tiedät? 

—  Tiedän  minä.  Emännän  ehkä  jos  vielä  siunaisi, 
mutta  punikkia  . . . 

—  Ole  sinä  näsäviisas  vaiti.  Isojen  asioihin  älä  sekau- 
du.  Hae  niitä  kauroja. 

Navetalta  oli  saapunut  Marja-Maija  myöskin  tölli- 

miesten  kokoukseen  siihen  hevosten  luokse  ja  kuivaili 
kastuneita  käsiään  vyöliinalla  ja  puuttui  Anteron  puhee- 
seen : 

—  Tiedän  minä  sen,  että  kirkkoherra  ei  tule  ruumiita 
siunaamaan.  —  Poika  jatkoi : 

—  Niin  isäntä  itse  justiin  sanoi. 

—  Ja  mitä  se  sanoi  ? 

Ei  viitsinyt  poika  kerrata,  johon  karjakko  jo  vastasi. 
Väitti  vain: 

—  Kun  se  ei  tule,  niin  se  ei  tule ! 

—  Mutta  miks'  ei  tule? 

—  Siunattuun  maahan  ei  punikki  kelpaa.  Vanhat  vai- 
najat nousevat  kapinaan.  Heittävät  yli  aidan. 

—  Terävä  vekara,  nauroivat  miehet.  Teeriharju 
sanoi : 

—  Kattos  ihravattaa,  minkä  juonen  punoi. 

—  Sietäisi  möhömahan  panna  tanssimaan  "hevospolk- 
kaa". 

—  Että  isot  lihakset  retkuisivat . . . 

—  Kattos  tota  siankärsää  .  . . 

—  "Voi  mun  penninkorppujani",  sanoi  kivivatikaup- 
pias  pakaroita  . . . 

—  Sanonkoma  mitä  mun  pitäisi?  Sanonkoma  vaimo- 
ihmisenkin aikana? 

—  Eikö  mokoma  syöttiläs  ole  tästäkin  talosta  monta 
hyvää  vetänyt  makoonsa.  Jos  olisi  tuossa  edessäni,  niin 
työntäisin  hankeen  tuonne  että  olis'  seljullaan  kuin  Jun- 
nin  kikki. 

—  Syönyt  on  monta  hyvää  . . . 

—  Syönyt  ja  saanut!  Viisitoista  vuotta  sitten  saapui 
säippärinä  tähän  pitäjään.  Mokoma  aivastus.  Kun  hänet 
näin  ensi  kerta  lukukinkereillä,  niin  akan  korvaan  kuis- 

kasin:  Viekää  häntä  jo  tikulla  pellolle.  Syömäköyhä 
humalasalko.  Kappalaisena  mokomana  armopaloja  naali 
pitkin  pitäjätä.  Jos  oikein  muistan,  antoi  meidän  talonkin 
äijä  lehmän  "alkavalle  miehelle.,,  Nyt  on  mokomalle 
maha  turvonnut  kuin  seitsemänleivän  säkki,  ettei  tuskin 
ovista  solumaan  suoriinnu. 

—  Herran  viinamäessä  hengenkuokan  heilutus  ei  ota 
nikusiin. 

—  Viini  ja  rasvaiset  ruuat  yltäkylläisinä  turvottavat 
navan  ympärykset  ihaniksi  isänmaallisiksi  kunnaiksi,  joi- 
den rinteillä  virtailevat  huumaavat,  hekumalliset,  perin 
hehkeät  purot.  Sinne  alas  rantaviidakoihin,  joissa  viihtyy 
ylimysluokan  autuaalliset  unelmat,  palaa  pastorinkin  mieli. 

—  Osaapa  se  Korven  Asarias  paikalleen  maalata. 
Asia   meni    pakanasti   pilkkaan   päin.    Koko  sakki 

nauroi. 

—  Eipä  se  tauti  työmiestä  ahdistele?  Tästä  johtuu 
ajattelemaan,  että  papit  ovatkin  enemmän  vatsan  kuin 
jumalan  palvelijoita. 

—  Halkomies  harvoin  kuolee  liikaan  lihaansa. 

—  Eri  asiahan  on  vallan  näillä  molemmilla:  eihän 
halkomies  saa  nousta  saarnatuoliin. 

—  Miks'ei?  Kun  ma  nousen  niin  nousen? 

—  Etpä  vain  nouse.  Ja  siksi  toiseksi,  jos  nousisitkin, 
niin  eipä  sua  vanha  mustikaan  kuuntelisi. 

—  Kyllä  minä  siksi  saarnaamaan  oppisin,  kuin  kirkko- 
herrakin halkoja  hakkaamaan. 

—  Ja  alkaisit  vuorostasi  kasvattamaan  ihramahaa  .  .  . 

—  Kyllä  kernaasti,  jos  ihmiset  haluaisivat  nähdä 
minulla  pulskan  vattan.  —  Karja-Maija,  Korven  Asarias 
ja  Teeriharjun  Taavetti  kinastelivat  loppumattomiin. 
Vihdoin  Kuusela  otti  "suun  kouraansa"  ja  sanoi : 

—  Rietastako  tuosta  yhdestä  mahasta  ja  navasta  ian- 
kaiken  kinastelee,  jättäkää  ruokkoamattomat  asiat  hauta- 
jaisissa sentään  sivuun.  On  se  kelleri  nyt  ihmisellä  isompi 
tai  pienempi,  itse  sen  kukin  kantakoon.  Mutta  minä  luu- 
len syyn  toisen  kieltäymiseen  keksineeni.  Kaikki  ky- 
syivät : 

—  Ja  mikäs  se  syy  sitten  olisi  ? 
Kuusela  sanoi: 

—  Muistuu  mieleeni  viimesyksyinen  kokouksenpito 
tuolla  Suomelassa.  Meidän  talon  äijä  taisi  tulla  moitti- 
neeksi kirkkoherraa  leväperäisistä  rukouksien  pidosta  . . . 
Pappi  näette  kostaa.  Kostaahan  se  jumalakin. 

Toisetkin  muistivat  saman  seikan  ja  lakkasivat  ihmet- 
telemästä, miksi  ei  pappi  saapunut  hautajaisiin,  vaikka 
alkuviikosta  oli  lupautunutkin. 

Isäntä  huusi  kuistilta : 

—  Teeriharju  ja  Kuusela,  tulkaahan  tänne!  Molem- 
mat kiirehtivät  kuistille.  Rajavaara  aukaisi  oman  kama- 
rinsa oven  porstuan  toiselta  puolelta,  josta  virtaili  ulos 
sakea  pilvi  sikaarin  ja  paperossin  savua,  sanoi  hän  avai- 
mesta pidellen: 

—  Käykää  miehet  kamarin  puolelle.  Sisällä  samassa 
huoneessa  olivat  ainoastaan  kolme  miestä:  Arvid  Pyl- 
väistö, Norola  ja  Nordesen.  Istuutuessa  aloitti  isäntä : 

—  Jos  Heikki  ja  Taavetti  voisivat  mennä  sinne  Ilves- 
vaaralle?  Tiedättehän  sen  Mansikka-ahon,  Kalevankiu- 
kaan  ja  sen  lepikon  takana  sen  Kalmojenkentän?  Molem- 
mat vastasivat  reippaasti  kuin  yhdestä  suusta: 

—  Miksi  emme  sitä  tietäisi,  olemmehan  viisikym- 
mentä vuotta  sitten  varsoina  vallattomina  lehmipaimenessa 
kanssanne  kivunneet  joka  kiven  ja  kolon. 

—  Sitäkö  isäntä  tarkoittaa,  aukeamaa,  joka  on  Lem- 
menlepikon  keskellä? 

—  Aivan  sitä.  Menkää  nyt  kaikki  torpparit  ja  ottakaa 
mukaanne  lapiot  ja  rautaseipäät  sekä  puhkaiskaa  sinne 
hauta  noille  viidelle,  jotka  ovat  tuolla  pihalla.  Isäntä  pu- 
huessansa  mietti,  sanoi  sitten: 

—  Ei.  Kai  vakaat  hauta  kahdeksalle  ruumiille.  Par- 
haiksi pitkä  ja  kolme  kyynärää  syvä. 

Perämies  kiirehti  kysymään : 

—  Mitä  varten  kahdeksalle? 

Kysymykseen  aikoi  isäntä  vastata,  mutta  jätti  sikseen. 
Miehet  eivät  enempää  kyselleet,  vaan  muuttelivat  jalkoja 
oven  luona  lähtöön  valmiinaolon  merkkinä.  Arvid  nousi 
ja  sanoi: 

—  Minä  käsken  poikia  mukaan.  Poistuvien  miesten 
perään  puhui  isäntä  avoimesta  ovesta  porstupaan : 

—  Aapo,  johda  miehet  haukkaamaan  pari  hiukapalaa. 
Mutta  miehet  estelivät  ja  sanoivat  jaksavansa  iltaan  aamu- 
syönnilläkin.  He  tunsivat  jokainen  äijän  ajatuksen  jo 
vanhastaan:  "Sitä  parempi,  mitä  pikemmin." 

Rajavaaran  pihasta  maantielle  asti  oli  hevosia.  Jonon 
kolmessa  ensimäisessä  reessä  oli  Erkki,  Antti  ja  emäntä, 
kaikki  Rajavaarasta,  mutta  neljännessä,  sitä  seuraavassa 
olivat  Kalliosaaren  Kalaukon  ja  tuntemattoman  ruumiit. 

Sensijaan  että  surusaatto  olisi  kääntynyt  kirkolle  päin, 
kuten  tavallista,  kääntyi  se  veräjältä  päinvastaiseen  suun- 
taan. Tämä  tuntui  muutamista  ihan  uskomattomalta. 
Saattueen  värit  olivat  musta  ja  punainen.  Seurue  ei  ollut 
sanaton,  vaan  puheltiin  matalaan,  jopa  vilkkaastikin. 
Tämä  oli  tavoista  poikkeavaa,  siksi  se  jokaista  kiihoitti. 
Yleensä  tunnustettiin  isännän  yksin  tekemä  päätös  hau- 

tauksesta  oikeaksi,  jopa  sitä  ihailtiinkin,  siksi  siitä  puhetta 
piisasikin. 

Rulettiin  kilometrin  verran  maantietä,  jonka  jälkeen 
saattue  kääntyi  metsätielle.  Metsätie  kulki  alitse  kuusi- 
koiden, peittävien  juurioksain,  luokiksi  painuneiden  koivu- 
virpien  tahi  juuriltaan  myrskyn  kallistamien  runkojen. 
Tie  yleni  loivasti  mutkitellen  mäkisyrjiin.  Toisinaan  poi- 
kettiin avoimille  rinnemaille,  minne  alavien  suolaiteiden 
reunamia  pitkin  upottiin  lehdettömiin  varpuviidakoihin. 
Näreikköalojen  kautta  saavuttiin  ahoille,  vehmaisille  ki- 
vikkorinteille.  Tässä  oli  edessä  ylenevä  Ilvesvaara  ja 
-vuori.  Tässä  olivat  ahot  ja  tuolla  Mansikka-ahon  kuu- 
luisa Kalevankiuas,  Lemmenlehto  ja  sen  keskellä  Kalmo- 
jenkenttä.  Aivan  oikein,  kunnaan  huipulla  olivatkin  vas- 
tassa kalmistoon  äsken  saapuneet  haudankaivajat. 

Mansikka-ahon  korkeimmalla  rinteellä  avautui  seu- 
rueelle suurenmoinen  näköala,  mikä  levittäikse  itseään 
joka  suunnalle.  Pohjoisessa  ja  idässä  laaksoja,  järviä  ja 
kangasmännistöjä.  Tuolla  siintelee  vainiomaita  piiri- 
aitoineen.  Täällä  ilmanpielellä  sinivuoria,  joiden  luona 
laakea,  tasalatvainen  Siikakangas,  mikä  syliinsä  sulkee  tie- 
dossamme olevan  Sinisalon  silmän.  Jokien  lumiset  jää- 
tikkö uomat  uurtelivat  vakoja  Maanselänteelle.  Hämeen 
jykevät  kalliovuoret  kohoutuivat  uhkeina,  puoliksi  met- 
sien peittäminä,  erillisinä,  lyhyinä  jonoina.  Siintäviä  sini- 
vaaroja näkyi  myös  etelästä  ja  lännestä,  toinen  toisensa 
takaa.  Vaarojen  välistä  ja  järvien  rantamilta  pistäikse 
ihmiskäden  perkkaamia  suorasuhtaisia  kuvioita,  peltoja  ja 
niittyjä,  jotka  rikkoivat  villin  luonnon  itsepintaista  lakia. 

Näköalojen  tästä  piiristä  siirtyi  saattue  Lemmenleh- 
toon.  Siellä  keskellä  oli  aukeama.  Kalmo jenkenttä  oli 
luotu  auki  ja  ruskea  multa  vastakaivettuna  ha  jahti  muhe- 

vana  ja  tuoreena.  Hauta  oli  avoin  ja  sulan  maan  läm- 
pöinen höyry  heikkona  henkäili  talviseen  kylmään  ilmaan. 

Joutuisasti  voimakas  miesparvi,  haudan  mahtavan, 
syvän  ja  leveän  oli  luonut.  Seinämät  olivat  lihavilla 
kuusen  juurilehveksillä  sivutut.  Se  oli  kaikin  puolin  val- 
mis. 

Rajavaara  oli  astunut  multakasalle  ja  sanattomana 
kunnioittain  katseli  miestensä  tekemää  työtä.  Siinä  olivat 
kivikuokat,  kanget,  hakut  ja  lapiot  huikeasti  heiluneet. 
Suuria  kivenmullikoita  kahden  miehen  käsirysyllä  hau- 
dasta partaalle  kinnasteltu.  Äijä  aavisti  miten  siinä  miek- 
koset olivat  heiluneet,  pihisseet,  puhkuneet  ja  puhahdel- 
leet.  Tyytyväisenä  hän  myhäili  ja  heitti  tämän  tästä  suo- 
pean katseensa  Teeriharjuun,  Kuuselaan  ja  Korven  Asa- 
riakseen,  jotka  kimmaisina  kuivailivat  höyryävää  hikeä 
ohimoilta  hihoihinsa. 

Rajavaara  tiesi,  että  nuo  miehet  eivät  olleet  koskaan 
hänen  toivomuksiansa  keskeneräisiksi  heittäneet.  He  oli- 
vat viisi  vuosikymmentä  hänen  rinnallaan  iskeneet  kuok- 
kaansa tämän  maakunnan  savikilsuiseen  kivikkoiseen 
kamaraan.  Jänterinä  ja  hajasäärisinä  jäärinä  olivat  he 
yhdessä  kaskikoivikoiden  tuukaantuneita  tyvinivaroita 
mätkineet.  Yhdessä  oli  täten  hankittu  hengenpitimet. 
Ihmisarvojen  erotukset  olivat  olleet  melkein  tuntematto- 
mat. Miehevä  ja  rehti  sopusuhtaisuus  oli  vallinnut  hei- 
dän välillään  vuosikymmenestä  vuosikymmeneen.  Har- 
maaksi oli  haalistunut  äijän  parta,  harmaaksi  torpparin 
tukka.  Koskaan  isäntä  ei  ollut  pettänyt  alamaistaan, 
eikä  alamainen  isäntäänsä.  Kun  syntyi  luokkarajat,  viha 
ja  veljesvaino,  lyöminen  ja  sisäinen  sota,  oli  se  Raja- 
vaaralle outoa.  Mutta  kun  valinnan  päivä  saapui,  puo- 
lelle kumpaiselleko  hän  tahtoo  asettua,  oli  sanontansa 

valmis:  "Jaa,  työmiehet  ja  talonpojat  yhdessä  käykööt. 
Kuusi  poikaani  ja  minä  alustalaisteni  kanssa  apuun  vähä- 
väkisille käymme.  Herranketkut  helvettiin  työntäkää  ta- 
kaisin Pohjanmaalle.  Eläkööt  siellä  herroiksi,  jos  kannat- 
taa —  meillä  se  ei  kannata.  Hämeessä  hetaleissa  ei  her- 
rastella.  Känsäkoura  kansa  kapinaan  käy  ja  piskit  ja 
lorvit  lyö  maahan." 

Niin  oli  isä  poikiansa  evästellyt  sotaan  lähtemään  ja 
suksille  sonnustellut. 

Ne  juuret  ja  siteet  olivat  syvällä,  joita  Rajavaara  ei 
voinut  poikki  leikata,  ei  vanhasta  luopua,  eikä  muiden 
manttaalimiesten  keralla  työväkeään  vastaan  sotaan  läh- 
teä. Nämä  juuret  juontuivat  syvältä  menneisyydestä. 
Miespolvissa  aikana  ne  olivat  vereen  syöpyneet.  Omaa 
itseänsä  oli  tämä  työläiskansa  tyyten.  Yhteenkuuluvaisuu- 
den vaisto  virisi  vieläkin  eheänä  hereille  ja  oli  se  tässä 
miehessä  puhtaana  ja  terveenä. 

Rajavaara  seisoi  suorana  ja  juhlallisena  päänpuolessa 
avointa  hautaa.  Hän  oli  siinä  kuin  väärentämätön  esi- 
isäin  kuva.  Arkut  oli  laskettu  riviin  hiekkaiselle  multa- 
permannolle.  Ilvesvaaran  leppeän  Lemmenlehdon  kuoh- 
kea pohjamulta  syleili  kainosti  kantamustaan,  joka  sen 
povelle  nyt  laskettu  oli.  Arkut  olivat  siinä  asennossa,  jo- 
hon ne  ainiaaksi  jäivät,  tullakseen  unhoitetuiksi  ja  kerran 
kokonaan  poispyyhityksi,  kenenkään  muistossa  olematto- 
miksi. 

Hetki  oli  hiljainen  ja  pyhitetty.  Saattajat  tiivistyivät 
lähemmäksi  avointa  hautaa.  Kaikkien  katseet  olivat  luo- 
tuna Rajavaaraan.  Vanhan  miehen  kasvot  olivat  kalpeat 
ja  huulet  vavahtelivat.  Paljastetun  päänsä  harmaat  hiuk- 
set ulottuivat  tasattuna  niskaan  ja  kaulustalle.  Vienoinen 

tuulenhenkäys  heilutteli  paria  suortuvaa  korvan  oikean 
yläpuolella.  Katsoi  hautaan,  katsoi  kansaan,  aloitti  sitten : 

Tämä  hauta  olkoon  vanhan  tavan  mukainen  ja  -nimi- 
nen "Lemmenkalmisto."  Mistä  nimi  entinen  lienee  tul- 
lut, on  sen  esi-isämme  oikein  asettaneet.  Lempi  ja  kuo- 
lema —  ne  sopivat  hyvin  yhteen.  Kehto  ja  hauta  ovat 
kaksi  satamaa  ihmiselämässä.  Näiden  kahden  rauhan  val- 
kaman väliä  me  kukin  kuljemme.  Kulkumme  on  eri  mit- 
tainen, toisilla  myrskyinen,  toisilla  tyyni.  Toiset  löytää 
päämääränsä  vaivatta  ja  pian,  mutta  toiset  saavat  seilata 
läpi  taisteluiden  ja  koettelemusten  meren. 

Hautapaikkamme  tämä  ei  ole  uusi,  vaikkei  olekaan 
tähän  vuosisatoihin  vainajiamme  tuotu.  Senjälkeen  kun 
n.  s.  kristinusko  asein  ja  väkivalloin  tunkeusi  keskuuteem- 
me, rakennettiin  kivilinnat  ja  itämaiset  kupolit  ja  huiput 
tänne  pohjolaankin.  Vietiin  vainajat  senjälkeen  uusien 
jumalten  temppeleiden  kalmistoihin.  Tänään  olemme  pa- 
lanneet takaisin  esi-isäimme  kalmistoon  tänne  Ilvesvaaran 
kauniille  ja  korkealle  kunnaalle.  Me  tiedämme  jo  ammoin 
kaukaisessa  muinaisuudessakin,  rotumme  vanhimpain  pal- 
velleen suuria  henkiä,  joiden  luokse  kuolemassa  siirtyi- 
vät hyvin  maailmassa  eläneet  ihmiset.  Selittivät  he,  kuin- 
ka varhaisessa  nuoruudessa  kuolleet  lasten  puhtaat  hen- 
get laskeutuvat  aamukasteen  mukana  kedon  kukkasiin, 
kalmistojen  lehville  korkeilla  kunnailla  ja  pyhien  lähtei- 
den läheisyyteen.  Ja  että  näissä  paikoissa  jumalia  pal- 
voessa ja  hengittäessä  pyhää  ilmaa,  puhdistuu  syntisenkin 
sielu.  Sentähden  valittiin  pyhät  lehdot  kalmistoiksi,  missä 
vainajien  henget  mielellään  viihtyivät. 

Kätkiessämme  nyt  vainajamme  tänne  kalmistoon  esi- 
isäimme  seuraan,  tahdomme  täten  urhoollisten  poikaimme 
uhraukselle  antaa  arvoa,  koettaen  täten  osoittaa,  ettemme 

halveksi  osattomia  veljiämme,  jotka  uusien  oppien  var- 
jolla on  mierolle  manattu. 

Minun  sydämeni  iloitsee  siitä,  että  näin  tapahtuu.  On- 
han toimituksemme  koruton  ja  yksinkertainen.  Tahdom- 
mehan  uudestaan  repiä  rikki  sen  valheverkon,  joka  teen- 
näisesti  on  solmittu  kansamme  silmille.  Onhan  itämainen 
papisto  turmellut  vapaan  luonnonihmisen  hengen  ja  sie- 
lun kauneuden.  Nämä  mustat  korpit  ovat  vuosisatoja 
vaakkuneet  orj uutta jiemme  hyödyksi.  Luonnonihmiseen 
on  vaikutettu  mahtavilla  kellojen  kumistuksilla.  Niiden 
kaiku  on  kutsunut  kansaa  pois  täältä  alkuperäisestä  luon- 
non pyhätöstä.  Eivätkö  esi-isämme  palvoneet  henkiänsä 
kuultavan  sinitaivaan  alla,  missä  puhtaimmat  äänet  tulivat 
suoraan  luonnosta?  Onhan  totisesti  tämän  juhlahuoneen 
seinät  ja  katto  verrattomat.  Kaavamaisuudet  eivät  ahdis- 
ta, eivätkä  puitteisiin  asetetut  jumalankuvat  määrittele 
elämän  ja  kuoleman  herran  persoonaa  täällä.  Ken  tahtoo 
elää  hyvin,  se  välttäköön  tekemästä  pahaa  ja  kirkastakoon 
jumalansa  omassa  itsessään,  jotta  voisi  kantaa  mielen- 
rauhaa. 

Suomen  kansalle  heitetty  kohtalon  koettelemus  on  vih- 
doinkin kasvanut  mittaan,  joka  täytetty  on.  Kansamme 
rikkaus :  maa,  metsät  ja  hyödykkeet  on  keinoteltu  muuta- 
main  harvain  käsiin.  Nyt  köyhä  ja  rikas  vastakkain  teke- 
vät tiliä  asevoimin.  Meillä  oli  valittavana  yksi  tie  kahdes- 
ta, n.  s. :  yksi  oikeasta  ja  väärästä.  Käsitteiden  hämmen- 
nystä meillä  ei  ollut,  vähäväkisemmän  puolustuksen  valit- 
simme. Sen  puolesta  seisomme,  voitamme  tahi  kaadumme. 

Me  olemme  tottuneet  taistelemaan  ja  kaatumaankin. 
Katkeria  häviöitäkin  vuosisatojen  kuluessa  olemme  kärsi- 
neet. Mutta  kun  me  olemme  taas  nousseet,  olemme  koon- 
neet voimamme  ja  —  kostaneet.  Yksinkertaisina  raatajina 

aina  kovimman  kuorman  olemme  kantaneet.  Herrojen 
elostelua  ja  orjuutusta  me  talonpojat  aina  olemme  vihan- 
neet. Kiviseen  maaperäämme  vaikeasti  juurensa  saaneet 
ovat.  Veronkiskontaan  kyllästyneenä  yrmistyy  maamies 
ja  harteiltaan  heittää  laiskurit.  Yrittivätpä  sitä  Ruotsin- 
kin ruhtinaat  valtaansa  tänne  perustaa.  Heidän  aikansa 
feodalismin  jätteitä  kirouksena  onkin  jäänyt  keskellemme 
elämään.  Nämä  yhdessä  Suomen  herrasluokan  kanssa 
ovatpa  siittäneet  kansaamme  veljesvihan.  Nämä  kovia- 
kokeneen  kansamme  äpärät  ovat  vieraantuneet  kauas  pois 
suomalaisen  rehellisen,  alkuperäisen  ja  työteliään  talon- 
pojan velvollisuuden  tunteesta.  Heihin  on  kasvanut  inho 
työntekoa  kohtaan.  Täten  on  syntynyt  kaksi  luokkaa, 
työtätekevien  talonpoikain  ja  elostelevien  herrain.  Tämä 
herasluokka,  kansamme  surkea  häpeäpilkku,  on  lapsistaan 
kouluttanut  työväkeä  ja  talonpoikia  halveksivan  virka- 
miessakin.  Hyvin  harva  rehdin  talonpojan  poika  tai  tyttö 
on  eronnut  turpeesta  ja  ottanut  esimerkkiä  heistä.  Kei- 
nottelijoiden, koronkiskurien  ja  metsärosvojen  kateen- 
kirooma  roikka  ei  totisesti  ole  suomalaista  talonpoikais- 
juurta.  "Hsänmaallisiksi"  sitten  vielä  nämä  kehtaavat 
tekeytyä.  "Isänmaan  puolesta" (  !)  jumalaparatkoon  hir- 
tinnuoraa  lahtari  verisin  käsin  julkenee  tuoda  suomalaisen 
työmiehen  ja  talonpojan  kaulaan.  Onko  törkeämpää 
irvikuvaa  historia  ikinä  nähnyt? 

Tässä  hauta  avoin  on  edessämme.  Laskeneet  siihen 
viisi  vainajata  olemme.  Kaivaa  olen  sen  käskenyt  kaikille 
perheeni  jäsenille.  Kaksi  poikaani  näette  siinä,  joiden 
joukosta  kolmannen  takaisin  sain.  Mutta  tulleen  tilalle 
on  täytynyt  luovuttaa  rakas  vaimoni.  Hän  pari  päivää 
sitten  kuoliaaksi  paleltui.  Hänelle,  pitkäaikaiselle  elämän 
kumppalilleni  lausun  nyt  hyvästit.  Olet  nyt  arkussa  siellä, 

askelta  edempänä  minua.  Etpä  eläessäsi  vielä  uskonut 
olisi,  että  oma  miehesi  sulle  elämäkertasi  sanelee  ja  että 
lepotilasi  Ilvesvaaran  harjulta  löydät.  Vuotta  viisikuudet- 
ta  rinnallani  astelit.  Käsikädessä  yhtärintaa  käyskente- 
limme.  Kärsimyksiä  ja  myötäkäymisiä  oli  meillä.  Leivän 
yhdessä  ansaitsimme,  yhdessä  sen  söimme.  Muistanpa 
nuoruutesi  hetkien  kukkeuden.  Täydellinen  ja  kaunis 
sinä  olit.  Minulle  yksin  elit  ja  olit.  Lankeemukseen  et 
koskaan  kompastunut.  Rajavaaran  rämeiset  korvet  yh- 
dessä perkkasimme.  Torpparieni  kunnollisten  kanssa  yh- 
dessä ojat  sinne  kaivoimme  ja  sinä  aina  lounaan,  mauk- 
kaan ja  mehevän  meille  laadit.  Missä  ennen  hettehet  poh- 
jattomat ja  korpi,  siellä  nyt  kohoo  vainio  laaja  ja  leveä. 
Tämän  taloni  hyväksi  uhrasit  nuoruutesi  ja  kauneutesi 
loiston.  Lahjoititpa  kuusi  vakaata  ja  vankkaa  poikaa. 
Isän  askelia  he  kaikin  käyvät.  Suomen  ja  Työläis-Hämeen 
vahvoiksi  vartijoiksi  paisui  parvi.  Vastaan  kansanvihol- 
lisia rientäneet  ovat  asein.  Heistä  kaksi  kaikkensa  kerin- 
nyt on  antaa,  uhrata  sen  kuin  ihminen  konsanaan  uhrata 
voipi.  Tämän  maan  emomme  yhteisen  rintain  päälle 
lepoon  heidät  laskemme.  Omasi  saanut  olet.  Velvollisuu- 
tensa oikeuden  ja  hyvän  eteen  he  täyttäneet  ovat.  Kiitos 
sinulle  monista  muista  hyvyyksistäsi  rakkahin  elämäni 
kumppani.  Kallis  olit,  kalliimpi  kuin  luulit  ja  luulin !  . . . 
Poikani,  Erkki  ja  Antti !  Täyttäneet  olette  isän  tahdon. 
Esi-isäimme  joukkoon  kätkemme  teidät  sinne.  Kunpa 
muistaisi  nouseva  polvi,  mitä  uhranneet  ja  minkä  asian 
edestä  seisoneet  olette!  Eläköön  rahvas  Hämeen  ja  sen 
sankarit ! . . . 

Entäs  sinä  neljäs?  Sulle  vanhus  siunaus  ensimäisenä 
kuulua  pitänyt  olisi.  Sinä  kaikista  kuuluisin  ja  huoma- 
tuin manalle  mennehistä  olet.  Et  ole  aikalaisiamme  sinä 

Vilppo,  Pylväistön  kanta-isä.  Siunaamme  luusi  korutto- 
milla lauseillamme.  Pääsit  synnyinmaasi  helmaan  hellään. 
Pääsit  paikkaan,  mihin  elinikäsi  uneksuit.  Elämä  lienee 
sulia  merkillinen  ollut,  merkillisempi  kuin  meidän  mui- 
den. Suuri  päämäärä  ja  tehtävä  sulia  suoritettavana  oli. 
Sinä  iltana,  jolloin  näin  sinun  viime  kertaa  huokauksesi 
lähteissä  täältä,  paistoi  illan  kultainen  kajo  sun  kasvoillesi. 
Pyhä  rauha  luoksesi  hiipi,  kun  sanani  kuulit:  "Rahvas 
tämän  maan  uljaasti  taistelee !"  Kuinka  kirkastuivatkaan 
kasvosi  ja  silmäsi  liekehtivät!  Myrskyistä  maailman 
halasit  jo  kauan  päästä  rauhaan.  Sinä  tuonentakaiseen 
onneen  luotit.  Se  olkoon  sulle  siellä.  Rauhaton  elämäsi 
määrä  ja  mitta  oli  täällä.  Idät  ja  lännet  kuljeksit  maan- 
äärillä vierailla,  tuntemattomilla.  Mutta  rakasta  Hämettä 
et  muistamatta  ollut.  Täällä  sanoit  aatoksesi  asuneen. 
Tänne  mielesi  paloi  mailta  auringonnousunkin.  Kalalah- 
delmiasi  ja  jurmuista  hiekkarantaa  katsomaan  ikävöit. 
Sitten  saavuitkin  aaltoin  ympäröimälle  saarenkalliolle. 
Siellä  luoksepääsemätöintä  elämääsi  elit.  Arvoitus  olit 
ennusteluinesi  viimeaikoihisi  asti  monille  meille.  Vasta 
äsken  sinut  ymmärsi  ympäristö.  Ja  vasta  nyt,  kun  jo 
levollesi  asettunut  olet,  sun  oikein  oivallamme. 

Kääntyi  Rajavaara  vainajaan  viimeiseen  ja  viidenteen: 

—  Ken  sa  olet,  emme  sua  tunne.  Oletko  oma  vaiko 
vihollinen.  Koska  kuitenkin  kaatunut  olet  vihan  saman 
mittelöissä,  voit  levätä  siellä  omiemme  rinnalla.  —  Otti 
ukko  kouran  multaa  ruskeata  ja  kunkin  arkun  kannelle 
kumahtavalle  viskasi.  Sanoi  sitten:  Tomua  ja  tuhkaa 
maan  olette.  Suuri  ja  tuntematon  teitä  nyt  ympäröi. 
Lepo  luillenne  ja  rauha  . . . 


Virisi  hiljaa  hautavirsi : 

Viime  kertaa  huminoi 
Laulu  hautaan  avoimeen. 
Tovereita  kaataa  kuolo  — 
Uljaimmat  e  estä  ihanteen. 
Tykkein  jyske  kaukaa  kantaa 
Kuolinlauluun  säveltä  — 
Vielä  seistään  vartijoina 
Puoltain  Puna-Hämettä. 

Povellesi  emo  armas 
Peitä  poikas  punaiset, 
Anna  heidän  haudoillensa 
Nousta  puhtaat  ruususet. 
Työläis-Suomi  syleilyllä 
Kätke  multaan  parhaimpas, 
Että  nousisy  vihannoimaan 
Työläisvalta  voimakas. 

Kunnahilla  meitä  kutsuu 
"Hurraa"  taiston  tulisen; 
Punaisena  nyt  hulmuu 
Hämeenvoima  valtainen. 
Valko-pohjalaisten  laumat 
Päällemme  nyt  rynnistää,  — 
Työläisjoukot  taistotarmon 
Vastaan  heitä  jännittää. 

Työläisjoukot  horjumatta 
Seiskää  vastaan  vainoojaa. 
Tässä  avohaudan  luona 
Vainajille  luvatkaa: 
Ettei  kaataa  herrat  meitä 


137 

Konsanaan  voi  milloinkaan; 
Etfei  lyötynäkään  vielä 
Nöyrry  rahvas  Hämeen  maan. 

Arkkujen  yli  levitettiin  maa  ja  luotiin  loppumulta 
kummulle  yhteiseksi  pengermäksi.  Pientaralle  laskettiin 
havuseppeleitä,  joissa  siteinä  oli  käytetty  punaisia  nauho- 
ja. Seppelten  vierelle  astui  Arvid  Pylväistö : 

—  Rakkaat  toverit!  —  En  aikonut  mitään  puhua, 
mutta  sisäinen  paine  pakottaa  minutkin  julkituomaan 
muutamia  ajatuksia. 

Tämä  koruton  Rajavaaran  puhe  on  koskettanut  mei- 
dän kaikkien  sydämiin.  Tämä  kansanmies  on  löytänyt 
sen  tien  ja  ohjelangan,  joka  monilta  muilta  hänenlaisil- 
taan näkemättä  on  jäänyt.  Hän  on  löytänyt  työläisen 
ja  talonpojan  yhteisuskon,  yhteisvoiman  ja  yhteenkuulu- 
vaisuuden. 

Pitäjämme  sielunpaimen  on  kieltäytynyt  siunaamasta 
"pyhään  multaan"  "kapinallisia."  Niinpä  näistäkin  vai- 
najista kirkolla  oli  jokunen  useita  viikkoja  odottamassa 
vuoroansa  tulla  haudatuksi  "armosta",  mutta  vaikka 
useana  sunnuntaina  on  valkoisia  siellä  kyllä  kirkkomaahan 
siirretty,  niin  eipä  otettu  vastaan  näitä,  joilla  kuolleena- 
kin  rinnoissaan  oli  aatteensa  mukaiset  punaiset  nauhat. 
Punikit  "kirottiin"  kirkon  taholta  ja  jätettiin  hautaa- 
matta. Tämä  on  kai  sitä  pitkämielisyyttä,  sitä  vanhurs- 
kasta vihaa,  jonka  sanotaan  kostavan  kolmanteen  ja  nel- 
jänteen polveen . . . 

Minäkin  huomautan  tämän  leposijan  juhlallisuudesta, 
tästä  mahtavasta  näköalasta,  joka  haudoille  saapuvan  py- 
hiinvaeltajan katsetta  täällä  kohtaa.  Se  ylentää  tunnel- 
maa. Nämä  vainajamme  eivät  pyri  enempää  porvareiden 

"pyhiin  tarhoihin. "  Naurettavalla  paavin  pöyhkeydellä 
tahtoo  kirkkomme  ruhtinas  hallita  haudantakaisia  asioita. 
Tietä  taivaseen  sulkien  meiltä,  huutavat  kirkkoruhtinaat : 
"Valkoiset  ovat  enkeleitä,  punaiset  perkeleitä.,,  Valkoi- 
silla lippukin  kuuluu  olevan  sieltä  ylhäältä  valkoisista  sa- 
leista, kun  sensijaan  punaisten  sieltä  alhaalta  —  liekin- 
karvainen.  Tämä  on  oiva  näyte  osoittamaan  valtiokirkon 
rivoutta. 

Askel  suuri  on  nyt  otettu,  kun  on  palattu  esi-isäin 
kalmistoille  ja  tomuille.  Nyt  ei  enää  olla  orjina,  ei  hen- 
gitetä ahdasta  ilmaa,  vaan  raitista  ja  vapaata  uuden 
aamun  tuulahdusta. 

Jokaisesta  ihmisestä  tavallisesti  lausutaan  hänen  an- 
sionsa ennen  hautansa  umpeen  luontia.  Tarkastamme, 
oliko  hän  vilpillinen  vaiko  suora  ja  rehellinen;  rakastiko 
hän  suoruutta  vaiko  epäsuoruutta.  Kas  näiden  tietojen 
mukaan  lausutaan  sitten  tuomio,  jos  ei  heti,  niin  myöhem- 
min, jos  ei  julki,  niin  salaa.  Historia  sanoo  säälimättö- 
mästi  sanottavansa.  Mutta  yksinkertainen  rahvaanmies 
ja  -nainen  onkin  tehty  henkisesti  orvoiksi.  Arkoina  ja 
vauhkoina  uskaltavat  he  antautua  ajattelemaan  asioista, 
jotka  ovat  vastoin  porvaria  ja  jumalaa. 

Ahne  ja  itsekäs  on  porvari.  Ahneuden  ja  saituruu- 
den  suossa  rypee  ja  rakentaa  pesää  sikiöilleen  saalistuksen 
ja  itaruuden  alituisessa  ilmakehässä.  Jos  hän  on  kasan- 
nut miljoonan,  alkaa  hän  pirullisimmalla  kiireellä  kerätä 
toista  miljoonaa.  Jos  aatelisherra  omisti  satatuhatta  orjaa, 
kuten  ennen  Venäjällä,  täytyi  hänen  tehdä  kaikkensa,  saa- 
dakseen sataviisikymmentä.  Heidän  sikamaisuudellaan  ei 
ole  rajoja. 

Tullaksemme  rakkaudella  eikä  vihalla  jälkeenjääneiden 
muistolauselmissa  mainituksi,    tulee    meidän  työläisten 

asian  puolesta  taistella.  Luulenpa  Suomenkin  talonisän- 
nistä, jotka  valkoista  asiaa  isänmaan  hurmiossa  kuunteli- 
vat, ajattelevan  perästäpäin  toisin.  Entäs  lait !  —  huutavat 
herrat.  Lait,  perustuslait,  niitä  sitä  pitää  kunnioittaa. 
Eikö  porvarien  laki  ja  oikeus  ole  vakiintuneiden  vääryyk- 
sien vahvistamista?  Selvinä  ja  tietoisina  tehtävämme  oi- 
keudenmukaisuudesta seisomme  paikallamme  tässä  taiste- 
lussa, kävi  miten  kävi.  Jos  vieraiden  voimain  avulla  hak- 
kaavat meidät  maahan,  on  silloinkin  historian  tuomio 
meille  suotuisa,  mutta  kamasaksoille  musertava.  Meriros- 
vojen jälkeläisille  on  kerran  tuleva  tässä  maassa  kuumat 
päivät.  Kuten  Ranskankin  herrat  edellä  suuren  vallan- 
kumouksen tanssivat  tulivuoren  aukolla,  samoin  meidän- 
kin herrat  keskellä  huumaavinta  murhissa  hekumoimista 
tulevat  näkemään  seinällä  "mene  tekel  ufarsin",  minkä 
Danielin  5  k.  mukaan  Belsasar  pidoissansa  näki  hallituk- 
sensa kukistumisesta.  Moni  valkoinen  on  huomannut  nyt 
jo  törkeän  erehdyksensä.  Kas  tässä  näette  kirjeen  valkoi- 
sesta Vilppulasta.  —  Arvid  luki  avoimen  kirjeen  kaikkien 
läsnäolijoiden  suureksi  ihmeeksi : 

"Vilppula,  2/3,  1918. 

"Punaiset  siellä  Hämeessä: — 

"Tätä  piirrellessäni  en  enää  ole  lahtari.  Syvästi  kärsin 
julmien  töitteni  tähden.  En  tahdo  elää.  Sensijaan,  että 
ennen  murhasin,  nyt  yritän  vapauttaa  vankeja.  Tämän 
kirjeen  tuojat  Aapo  ja  Olli  ovat  siitä  todisteena.  Ei  ku- 
kaan usko  kuinka  kadun  Vilpon,  äitini  ja  Rajavaaran 
poikain  murhia.  Elämä  minulle  on  mustaa.  Murhattujen 
haamut  seuraavat  ja  ahdistavat  minua  kaikkialla.  Kirous 
emoni  soi  korvissani  aina.  Jos  joudut  tilaisuuteen,  kun 
maan  multiin  heitä  viedään,  tuo  julki  katumukseni,  että 
eloonjääneet  omaiset  lohdun  saisivat.  Olin  herkkäuskoi- 

nen  isänmaan  puolustaja.  Nyt  he  ovat  itse  julki  lausu- 
neet :  "Helvettiin  isänmaallisuus !  Ammutaan  vaikka  kak- 
sikolmannesta  kansasta.  Kapitalistit  tarvitsevat  kultaa  . . . 
Nyt  vasta  ymmärrän  sinua  ja  äitivainajaani,  kun  se  on 
myöhäistä.  Sitten  se  vanhus  ja  ne  toiset.  Kuolemaa  olen 
etsinyt,  olen  etsinyt  kiihkeästi,  mutta  se  väistää  minua. 
Kohtalo,  jonka  olen  teille  niin  monelle  valmistanut,  voi 
odottaa  minua  huomenna.  Enempää  en  voi . . .  Anteeksi 
en  uskalla  pyytää,  pikemmin  kirousta .  .  . 

Entinen  veljesi  K." 

Haudalla  olivat  kaikki  hiljaa. 

Arvidin  ääni  vapisi.  Jäykkäluontoinen  Pylväistön 
emäntärouva  seisoi  lähellä  vähän  kalpeana,  mutta  vaite- 
liaana. Suurimmatkaan  asiat  eivät  olleet  murtaneet  tätä 
naista.  Mutta  kun  kosketettiin  tätä,  joka  oli  enin  järkyt- 
tänyt kuin  mikään  muu  hänen  helliä  äidillisiä  tunteitaan, 
ei  hän  nyt  voinut  olla  voimakas.  Tämä  kaikki  oli  tullut 
liian  äkkiä,  liian  ankarana  ja  odottamattoman  alastomana. 
Särkynyt  sydän  tunsi  odottamatonta  iloa.  Olihan  hänen 
sieluunsa  hiipinyt  musta  sumu.  Niinkuin  syyspäivän  pil- 
vet, peittivät  raskaat  ajatukset  häneltä  entisen  mielen- 
rauhan. Vaikka  päättäväisyys  ja  tarmo  astuivat  entisen 
tapansa  mukaan  naisellisille  tunteille  avuksi,  ei  tällä  kertaa 
voinut  mikään  pidättää  ilmitulemasta  syvällistä  riemua. 
Julma  murhaaja  ja  lahtari,  ihmislahtari,  oli  ollut  hänen 
oma  poikansa.  Hulluna  ja  vimmaisena  oli  tämä  raakamai- 
sesti tehnyt  mustan  työn,  jonka  uhrit  olivat  tuolla  hau- 
dassa kummun  alla.  Ja  nyt  tämä  sama  hirmuinen  mies 
katuu,  katuu  syvästi  kuin  lapsi.  Tätä  miettien  oli  emäntä- 
rouva  saanut  tukea  pojastaan  Arvidista,  niin  että  voi  sei- 
soa saattojoukon  keskellä.  Pian  kihosivat  kyynelet  silmiin 

ja  kierähtivät  alas  ruskealle  mullalle.  Mutta  entinen  rau- 
tainen tahto  palautui,  kun  hän  muisti  Rajavaaran  äskei- 
sen vihanilmaisun  teeskentelijöiden  ja  ulkokultaisten  val- 
heopista  ja  kristillisyydestä.  Oliko  hänessä  herännyt  an- 
teeksiantavaisuuden ponneton  ja  määrätön  henki,  jota 
kristittyjen  jumala  opettanut  oli,  että  "veriruskeimmatkin 
synnit  on  anteeksi  annettava."  Ei  —  ajatteli  hän  — 
tämä  ei  ole  muuta  kuin  tunteilla  ja  heikkoudella  usko- 
tettua  yksinkertaisuutta. 

Mutta  haudalla  seisojille  salaisuudeksi  jäi,  mitä  tar- 
koittivat emäntärouvan  kyyneleet.  Olivatko  ne  suuren 
laupeuden,  vaiko  pojan  kääntymyksen  tähden  tulleita 
ilonilmaisuja,  taikka  selittämättömän  surun  ja  epätoivon 
pohjalta  kuohutettuja  kärsimysten  tihkuja.  Pian  tuQ  nai- 
nen oli  ne  pois  pyyhkinyt  ja  seisoi  vakaana  tyynesti  kat- 
sellen joukkoa,  joka  nyyhki  ja  vuodatti  virtanaan  kuumia 
kyyneleitä.  Tunsiko  tuo  joukko  vihollisen  yhden  antautu- 
misessa voitontoivon  varmenemista  ja  siitä  iloitsi?  Vai 
joko  se  riensi  tarjoamaan  anteeksiantavaisuutta,  joka  vi- 
haakin on  suurempi?  Ylpeän  pään  ja  katseen  nosti  vanha 
nainen  ja  jos  olisi  voinut  uskoa  sen  halveksimiseksi,  olisi 
tämä  osunut  kentiesi  oikeaan. 

Olli  nousi  haudasta  ylös  väännetylle  kivelle.  Hän  oli 
sairaudesta  kalpea  ja  kasvot  kärsivän  ilmehikkäät.  Lausui 
tämä  kylkeänsä  painaen  ja  yskien  suurella  vaikeudella: 

—  Tämä  oli  vasta  yksi,  mutta  voimme  siitäkin  olla 
iloisia.  Hän  vapautti  minut  ja  Aapon  varmasta  kuole- 
masta. Mutta  asia  ei  ole  sillä  pelastettu ! . . .  Kuulkaa  jys- 
kettä ja  jymyä  pohjoisesta  ja  lännestä.  Lakanneet  lahta- 
rit  eivät  ole  hyökkäämästä.  Turhaan  ei  Rajavaara  hautaa 
varannut  koko  perheelleen.  Elämme  historian  suuria  päi- 

viä.  Vanha  maailma  loppuu  tähän.  Historian  lehti  kään- 
tyy, uusi  sivu  alkaa.  Maailmansodat  ja  rotujen  kansalli- 
set taistelut  alkavat  muuttua  kansalaissodiksi.  Köyhälistö 
ja  työläiset  nyt  nousevat  maailmaa  hallitsemaan.  Olkoot 
uhraukset  kuinkakin  raskaat,  tulee  ne  meidän  kärsien  vas- 
taan ottaa.  Taistelu  teitä  nyt  rintamalla  odottaa  . . . 

Hiljaa  virisi  laulu  tuulenhuminan  säestyksellä : 

—  Te  uhreina  kaaduitte  taistelussa . . . 

Pian  solui  viimeinen  suksimies  alas  Mansikka-ahon 
kunnasta.  Hiihtäjän  olalla  oli  rautalapio.  Iltakylmä  oli 
sen  terään  kiinni  kohmettanut  ruskeata  multaa.  Ilves- 
vaaralla,  esi-isäin  tomujen  ääressä,  oli  hiljaista. 


11. 


Sanansaattaja 

Isäntä  oli  kantanut  reen  pirttiin. 

Reestä  oli  pajut  poikki  ja  jalakset  pysyivät  yhdessä 
vain  nenälastan  ja  roukkupuiden  varassa.  Kolme  paksua 
vesipajua  oli  pystyssä  uunin  edessä  sulamassa. 

Korven  talossa  ei  ollut  takkauunia  ja  siitä  johtui  pal- 
jon harmia  pitkinä  talvi-iltain  pimeinä  puhteina.  Jos  mieli 
saada  pirtin  lämpimäksi,  oli  se  tehtävä  leivinuunia  läm- 
mittämällä. Ja  mitä  tahansa  tahtoi  iltapuhteiden  aikana 
veistää,  piti  silloin  sytyttää  kattolamppu.  Oikeastaan  asia- 
han oli  sama  veti  tukasta  tahi  parrasta.  Jos  halot  säästyi- 
vät, paloi  lamppuöljy.  Jos  taasen  olisi  ollut  takka,  olisi 
voitu  jättää  monta  jalka  juonta  kauppiaaseen  tekemättä. 
Jos  varsinkin  sydänmaantalon  metsissä  löytyi  halko- 
lampsit  laajat,  olihan  silloin  turha  ostella  petroleumia. 

Tämä  olikin  emäntävainajalla  aikoinaan  ollut  selvillä 
ja  siitä  oli  hän  monet  mukinat  pitänyt,  mutta  silleen  se 
takan  rakentaminen  oli  jäänyt.  Tämän  vanhan  ajatuksen 
isäntä  sysäsi  luotaan  nyreänä,  rykäisi  ja  nousi  rutisevalta 
pimeän  pirtin  penkiltä,  sylkäisi  nurkkaan,  haki  tulitikkuja 
ja  sytytti  kattolampun.  Astuipa  pirttiin  kaksi  taksvärkkä- 
riä.  Isäntä  aloitti : 

—  Lumisiako  havut  olivat? 

—  Olivathan  nuo.  —  Torppari  ripusti  rukkasensa 
vaikkanan  nokkaan  ja  katseli  hetkenaikaa  ääneti,  kuinka 
ne  siinä  killuivat  ja  jurnahutti  sitten: 

—  Kun  kaatavat  hakokuormasta  selän  allepäin,  että 
oksa  ei  lähde  lujasti  riipaisematta . . . 

—  Selätkö  allepäin  ?  .  .  .  Katos  noita  kyörttiä  .  . . 

—  Kaadettu  oli  selkä  alle  kun  akka  hangessa.  Isäntä 
virkkoi : 

—  Olivat  siinä  tallintanhualla  kaiken  talvee  pienentä- 
mättä .  .  .  Taisivat  niedoksetkin  niitä  .  . .  Eihän  tässä  kaik- 
kia muista  . .  .  Nykäsevät  sinne,  nykäsevät  tänne.  Nytkin 
on  suoriinnuttava  aamulla  neljällä  hevosella  ransporttiin. 
Tuossa  on  reki  remontissa.  Rikki  meni  se  siinä,  kun  las- 
kimme tykkikuormia  Karhuvaaralta  Petokorpeen.  Se  oli 
silloin,  kun  punaiset  painoivat  Pohjanmaata  kohden. 
Kuinka  paljon  työtä  turhaan  siinä  sodassa  tehdään,  aat- 
teles  että  kaksitoista  hevosta  tarvittiin  niitä  nihkaisemaan 
sinne  ylös.  Ja  mikä  meteli  siinä  miehillä  oli.  Mutta  alas 
tullessa  ei  hevosvoimaa  tarvittu.  Ryykäsipä  tämä  sama 
reki  rautapohjaisena  ja  liukkaana  miesmahdistakin  huoli- 
matta matkoihinsa.  Raskas  rautakirnu  viskasi  päätä  pah- 
kaa kivikoita  ja  kantoja  vastaan  ja  nuuskaahan  siinä  tuli, 
nuuskaa.  —  Taksvärkkäri  ajatteli  vähän  aikaa  isännän 
lausuntaa,  sanoi  sitten: 

—  No  se  on  sitä  paljon,  että  korjaamaan  on  käytävä? 

—  Niin,  korjaamaan  .  .  .  Minä  tässä  aloitan  hevosen- 
kaluja  kuntoon  katsella. 

—  Saapihan  tuota  sitten  silmäillä. 

—  Vaan  älkäät  tehkö  pajun  kouraa  lyhyttä,  jotta  ei 
raiskaintuisi.  Metsästä  kotona  ei  ole  muita,  eikä  pimeässä 
näe  uusia  etsiä.  Jurnahutteli  taksvärkkäri : 

—  Osataanhan  tuota  mitta  ottaa,  ollaanhan  tuota  rekiä 
pajutettu.  Mutta  isäntä  epäili  vanhaltaan  miehen  mainetta 
nikkarin  töissä  ja  hän  kysyi : 

—  Että  miten  pitkä  sen  kouran  pitää  olla? 

—  Kolmeneljättäosaa  kaplainkaulan  ympärystästä. 

—  Eipäs  olekaan,  sanoi  vanhempi  värkkäri,  pitää  olla 
pikkulillin  kynnen  levyeltä  yli. 

—  Mauri  on  oikeassa,  ei  kolmeneljättäosaa  piisaa, 
vaan  se  pitää  olla  yhtä  kahdeksattaosaa  vaille  koko  kap- 
lainkaulan ympärystästä.  Leikatulla  pajun  kuorella  voi 
mitata.  Mauri  kysyi : 

—  Onkosten  teitillä  isäntä  pukkoo  terävätä?  —  Kor- 
kealta hyllyltä  kurkoitti  isäntä  välkkyteräisen  veitsen  ja 
ojensi  Maurille.  Tämä  kysyi : 

—  Ottenkons  te  vaskantapossa  meitillä  ollutta  takaisin 
saanut?  Isäntä  ei  vastannut,  vaan  jatkoi  entisä  puhet- 
tansa : 

—  Ja  pajunkourat  on  hyvin  tervan  kanssa  haudottava 
päretulen  päällä.  —  Isäntä  meni  kamariin.  Vanhempi  ja 
nuorempi  hakoäijä  otti  pajun  kumpainenkin,  suorivat  ja 
veistelivät  osapuilleen.  Tyven  ja  latvan  latuskaiseksi  kir- 
vestivät.  Asettivat  sitten  reen  varmapuiden  loviin  lattialle. 
Leipälapion  varrella  mittasivat  ristiin,  jottei  jalas  kum- 
painenkaan  tullut  toinen  toistaan  edelle.  Ja  kun  ne  osoit- 
tivat olevan  raiteella  yhtärintaa  "risuliinissa",  kiilasivat 
paikoilleen  ja  istuivat  jalaksille  piiputtelemaan.  Toinen 
virkkoi : 

—  Rapinaa  se  taasen  tänään  on  ollut.  Ja  Kilvensala- 
melta  on  kuulunut  koko  öylön  ehtoon  ammuntaa,  eivätkö 
noi  lie  maantien  varrella  saakka. 

—  On  se  ollut.  Hirveitä  siitä  vielä  tulee.  Mihin  men- 
nä? Ollako  maassa  vai  noustako  puuhun. 

—  On  se.  Pelottaa  se  elävää  ihmistä,  mutta  mihinkäs 
taivaan  ja  maan  raosta  taaperrat. 

—  Minä  kyllä  tietäisin,  jos  niikseen  asian  ottaa. 

—  Että  mihin?  . .  .  Noh  .  .  .  Sinä  kun  olet  nuori. 

—  Suoraan  tappeluun  mentävä  olisi,  parempi  sodan 
edessä  kuin  jaloissa.  Jalkoihin  tässä  ainakin  on  jäätävä. 

—  Älä  hiivatissa  puhu,  meitillä  muutoinkin  sylän  vil- 
loja valavoo. 

—  Ei  liene  paljon  muutakaan  puhumista,  kuin  todel- 
lista totta. 

—  Mutta  eikösten  sentään  ne  omat  poijaat  seiso  sel- 
lään  takana? 

—  Kyllä  seisovat,  mutta  juuri  sentähden  nyt  olisikin 
aika  mennä  auttamaan  viimeistä  miestä  myöten. 

—  Onkosten  asiat  meillän  poij iillä  huonosti? 

—  Jos  ei  huonosti,  niin  ei  hyvinkään.  Seitsemään 
viikkoon  eivät  ole  askeltakaan  edenneet  ilman  peräänty- 
mättä. 

—  Jaa,  minäkin  samaa  ajattelen. 

Puhelu  keskeytyi.  Porstuasta  kuului  outoja  askeleita 
ja  kolinaa.  Koira  hyökkäsi  räyhäten  ovea  vastaan.  Puu- 
puntista  ja  rissanuorista  huolimatta  rynkäsi  koira  ylös, 
olivathan  vieraat  vasten  tavallisuutta  päässeet  kartanolle 
ilman  "Vahdin"  tietämättä. 

Taksvärkkärit  pirtissä  ryhtyivät  merkitsemään  pajun- 
kouran  pituutta.  Välittämättä  tulijoista  ollenkaan,  osasi- 
vat olla  tyyniä,  niinkuin  muka  se  heille  olisi  yhdentekevää, 
ketä  tulee.  Mauri  asetti  pajun  poikkipäin  kaplaimille  ja 
toinen  tärkeän  näköisenä  asettui  sitä  pitelemään.  Van- 
hempi kirritti  kyykky sillään  ja  käiversi  ruumiinsa  pajun- 
alaitse  reen  alle.  Sei j  ällään  siellä,  puukonterä  hampaissa, 
katseli  hän  tiukasti  neulannupin  kokoista  silmua  pajun- 
kuoressa.  Sisään  astuneet  julkeasti  käyskentelivät  keski- 
lattialle ja  vahtasivat  vastausta,  kolistelivat  saappaitaan  ja 
siirtelivät  tuoleja.  Hyvääiltaa  mainitsematta  äyskäsivät 
uudelleen : 

—  Isäntä  ylös ! . . .  Montako  kertaa  helvetissä  tässä 
täytyy  asiansa  esitellä ! ! 

—  Jurtti  renki  ja  p — le ! . . . 

Mauri  vetäysi  hätäisesti  reenalta.  Hampaat  irvessä 
katsoi  miehiin,  hiipasi  henkeä  sisäänsä  ja  herahtanut  kino 
palautui  takaisin  kitaan,  otti  puukon  suustaan  ja  vastasi : 

—  Eikö  tuo  liene  kamarissa  . . . 

Molemmat  taksvärkkärit  katselivat  kopeita  ja  karskia 
miehiä  altakulmain,  kun  nämä  astelivat  suoraapäätä  ka- 
mariin. Merkkasi  Mauri  sanatonna  loppuun  aloittamansa 
tärkeän  työn.  Istuivat  sitten  tovinaikaa  äänettöminä. 
Sanoi  vihdoin  toinen : 

—  Mitähän  ne  nuokin  —  kaloja  vaiko  lintuja? 

—  Pahanilman  lintuja  . . . 

—  Mikä  lienee  Turpeen  Kustaaksi  kellätty. 

—  Mäkinen  tuo  toinen  ... 

—  Sitäkö  Rummin- Jussin  roikkaa?  . . . 

—  Juuri  heitä  punaisetkin  vasta  kuulustelivat  täältä. 

—  Poij iille  on  sana  saatava. 

—  Sana  joo  . . . 

—  Matkaa  on  Risti  järvelle. 

—  Otus  voi  livahtaa  ansasta. 

—  Ja  vaarallistakin  lienee  koko  peli. 

—  Parasta  pysytellä  syrjässä. 

—  Nahkaasi  naulittavanko  pelkäät? 

Piiat  tulivat  pirttiin  navetalta. 
Toinen  heistä  rukille  suorieikse,  toinen  illallista  aset- 
telemaan kävi.  Sanoiksi  siinä  aloittivat : 

—  Yövieraita  saimme. 

—  Kopeita  kovin,  näen  mä. 

—  Tietoja  tuonevat,  hyviä  vaiko  huonoja? 

—  Pikemmin  konista  liene  kysymys,  koska  korpit 
korpia  kiertävät.  Tyttö  toinen  otti  oviseinään  isketystä 
nahkapeittoraudasta  riippuvan  miehen  takintaskusta  tuli- 
tikkuaskin ja  viritteli  liedelle  puita  kastikepannun  alle, 
jatkaen  lausuntaansa: 

—  Pahoja  tuonevat  tietoja . . .  Kehrääjä  pysäytti  pyö- 
rän ja  kysyi: 

—  Mitä  sait  sinä  kuulla? 

Taksvärkkäritkin  laskivat  pajunsa  ja  astelivat  äänet- 
tömästi varpaillaan  lieden  luokse.  Kysyi  Mauri : 

—  Mitä  uutta  kylältä  kuulla  sait? 

—  Sirkkalan  luona  tänään  taisteltu,  sanotaan  . . . 

—  Sekö  se  ammunta? 

—  Se. 

—  Voittoisiako  omat  ?  . . . 

—  Mitä  vielä ! . . .  Länkipohjaan  päin  painuneet  oli- 
vat . . . 

Kaikki  huudahtivat  hämmästyksestä: 

—  Länkipohjaan  päin!!! 

Senjälkeen  hiipivät  torpparit  allapäin  ja  sanattomina 
paikoilleen.  He  olivat  kuin  iskun  musertavan  saaneet, 
joka  henkeä  ja  elämää  uhkaa.  Tyttö  toinen  unohti  keh- 
ruunsa ja  tuijotti  kädet  helmaan  vaipuneena  alas.  Toinen 
hitaasti  hääräsi  iltasen  keitossa  eikä  sanonut  sanaakaan. 
Kun  lampaanrasva  kastike  kirisi  jalkapannussa  ja  kypsyi 
kylliksi,  nostettiin  se  liedelle.  Hautaperunat  höyrysivät 
valmiina  padassa  puisen  kannen  alla. 

Sanattomana  istuttiin  pöydässäkin.  Pataseen  kastet- 
tiin kannikkata,  haukattiin  ja  rasva  tarkoin  imaistiin. 
Piiat  kastoivat  perunan  puhdistettuna  ja  pistivät  vain  puo- 
likkaan suuhunsa,  mutta  Mauri  nylki  kuoren  pitkällä  peu- 

kalonkynnellä  mukavasti  ja  kastoi  koko  munan  ja  pisti 
pyöreänä  poskeensa. 

Illallisen  jälkeen  nuorempi  miehistä  sipoi  takin  sanaa 
sanomatta  selkäänsä,  ottipa  orrelta  ketunnahkaiset  käsi- 
neet ja  lakin.  Tämän  äkkäsi  Mauri  ja  astui  askelta  pari 
päin  poikaa  ja  käsivarteen  tarttui : 

—  Jaakko !  Sinä  mitä  meinaat  ?  . . . 

—  Lähtöön  hankin,  kuten  näet. 

—  Että  siis? 

—  Että  rekeä  kanssasi  rakentaa  en  aio . . . 

—  Kuinkas  sinä  ? 

—  Mulla  otollinen  on  nyt  aika. 

—  Että  minne? 

—  Punaisten  mukaan  . . . 

—  Jaakko,  näin  sinusta  pahan  unen  .  . . 

—  Mitäpäs  ne  unet. 

—  Näet,  napakairalla  vääntivät  reikää  . . . 

—  Kutka  väänsivät  ?  . . . 

—  Meitille  kummallekin  väänsivät . . . 

—  Nekö  lahtarit? 

—  Ne. 

—  Höpsis ! . . .  Unet  ovat  —  ei  mitään  . . . 

—  Älä  ole  löyhkö.  Pysy  paikoillasi.  Jahka  tässä  mi- 
näkin alkuun  pääsen  . . . 

—  Että  kuinka? 

—  Eivät  ne  lahtarit  niin  vain  yhtä  kyytiä  . . . 

—  Mitäs  ne  sitten  meidän  miehet  Länkipohjaan? 

—  Vauhtia  ottamaan.  Luulen,  etteivät  ne  pojat  pel- 
kää. 

—  Ettäkö  paremmin  rytäkässä? 

—  Läpäsee !  Antaapa  rimpuilla. 

—  Ravahtaisivatko  noi  kynnet  sen  paremmin? 

—  Että  painetaan  sitten  Pohjanmaalle ! 

—  Vaasaan  koiravie  . . . 

—  Niin!  Pajutamme  reen  ja  tuumimme.  Ei  yön  sel- 
kään. 

—  Valkoisten  jalkoihin  en  jää.  Mulla  varpaita 
polttaa  nyt  tämä  kamara.  Rintamalle  lähden.  Eikö  tuota 
vielä  voisi  näyttää  korttiukolle,  miten  turkkiliivit  pörpäh- 
tää. 

Tytöt  molemmat  pyytelivät: 

—  Ohho,  sitä  Jaakkoa! 

—  On  sitä  paremmatkin  sonnit  salvettu ! 

—  Jäähän  toki  kotiin  Jaakko  . . . 

—  Ettäkö  suremaan  jo  aiotte? 

—  Eihän  tuota  nyt  surra.  Mutta  kun  nuoret  miehet 
kaikki  häviävät. 

—  Jaa! . .  .  Niin  olisi  jo  pitänyt  aikaa  nuorten  naisten- 
kin. 

—  Luuletko,  että  pelon  takia  pois  ollaan  ? ! 

—  Eihän  teistä  ole  miehelle  mukaan.  Hameväkeä 
olette.  Sinäkin  Mandi,  —  ei  ole  sinusta  heilaksi  sota- 
miehelle ! . . . 

—  No  jos  niikseen  tulee.  Siksi  kuin  Jaakkokin  on 
sotamies,  kerkiää  Mandikin  matkaan. 

—  Luun  sinä  lihaksi  luulet,  jos  minun  tässä  ankkana 
istuvan  uskot!  Istua  tässä  kuin  pataässä  paikoillaan  sillä 
aikaa  kuin  miehet  muut  sotia  käyvät.  Tehkäät  te  vain 
taksvärkit  ja  asukaa  taloja ! .  . .  Minulle  kyllä  huomisen- 
päivän  aurinko  toisaalta  paistaa  . . . 

Reki  oli  valmiiksi  korjattu.  Miehet  olivat  sen  työntä- 
neet ulos  pirtin  leveästä  ovesta  yölliselle  tantereelle.  Ren- 

git  ja  verotaksan  tekijät  illastivat  hevosia.  Lastut  pirtin 
lattialta  lakaisi  Mandi  kauniille  kukkuralle  eteen  uunin. 
Hän  raivasi  rukit,  penkit,  ja  pölkyt  syrjemmälle,  ettei  yön 
aikana  ulkona  käydessä  kukaan  kompastelisi. 

Kiukaan  kulmalla  istuen,  kaivoi  isäntä  perskat  pois 
piipustaan.  Sitten  veti  piikain  sängyn  pahnoista  pitkä- 
tähkäisen  oljen.  Kankeatyvisen  korren  työnsi  lankivarsi 
piipun  imuluun  hikireikään.  Varovasti  painoi  päältä,  niin 
että  oljenpää  alkoi  näkyä  pesänpuoleisesta  hoikista  mus- 
tana rahkapötkönä.  Sormin  pihtisi  sitten  oljen  tähkineen 
ulos.  Olipa  se  häntä  vähällä  juuttua  sinne,  niin  pitkä  ja 
paksu  se  oli.  Mutta  oli  siinä  isännän  piipussa  reikääkin, 
niin  että  kun  hiljaa  hampaat  irvissä  kinnasi,  jopa  lurahti 
kuin  lurahtikin  läpi.  Toipa  mokoma  kyntäissänsä  möykyn 
kitkerää  hikeä.  Oljen  nosti  isäntä  päreorren  päälle  tal- 
teen. Piika- Ventla  voiteli  sillä  tarpeen  tullen  poikansa 
napaa,  koska  tämä  tuppasi  öisin  olemaan  itkunen  ja  äreä 
vekara. 

Piippu  oli  taasen  kunnossa  ja  putisen  puhdas,  vallan 
herkkähenkinen.  Savut  tuprusivat  kuivasta  kartuusista, 
"kuin  lampaan  karittasta"  itsestään.  Mandin  kysymyk- 
seen: "Mitä  miehiä  ne  olivat  ja  mihin  menivät  ?",  nyt 
vasta  pitkän  kotvan  jälkeen  vastasi  isäntä: 

—  Kukapa  heistä  tietää . . .  Mutta  selvän  kehuivat 
nyt  asioista  tulevan. 

—  Mandi  sanoi: 

—  Saisipa  tuota  jo  tullakin,  ihme  sitä  on  näinkin 
ihmisten  elellä. 

Jatkoi  harvakseen  mies : 

—  Mihin  lienee  Mettäksen  asutuille  aholoille  men- 
nyt .  .  . 

—  Mäkinenkö?  Pyrkivätkö  he  taasenkin  punaisten 
puolelle  ? 

—  Selänsyrjälle  tietä  tiedustivat. 

—  Eikö  tuo  teitä  hyväkäs  tunne? 

—  Haukiniemen  ympäri  neuvoin  Kotipohjaan.  Siitä 
Mikkolan  kautta  Saralaan  ja  Ristijärvelle  ujuu  aina  tal- 
vinen tie  kauppamieheen.  Sieltä  sydänmaitse  vain  suk- 
silla kulkevat.  Hevosjälki  harvoin  tukkoisina  talvina 
tuntuu. 

—  Onko  tämä  Mäkinen  punaisia  vaiko  valkoisia?  . . . 

—  Olleneeko  tuo  mikään  "Mäkinen"  —  jatkoi  isäntä 
—  ja  eikö  tuo  liene  karvaltaan  kumpainenkin.  Molempia 
näet  mielistelee  kuin  kettu.  Partalasta  sanoi  tulleensa. 
Pakomäessä  öitä  ollut  oli.  Kuusijärvellä  kertoi  karjaa 
kosolta  saadun.  Nuorta  ja  lihavaa,  mutta  eivät  ulos  vielä 
ottaneet .  .  .  Mies  puhui  puuta  heinää.  Punikeille  kielsi 
elintarpeita  antamasta  .  .  .  Ounasteliko  tuo  meissä  val- 
koista verta. 

—  Ai,  ai,  miten  rohkea  .  . .  Puhelee  kaikki  tietonsa. 

—  Kukapa  tässä  osaa  oikein  elellä.  Tässähän  on 
puolivälin  paikalla.  Molemmat  kiertäin  kaartain  kulkevat, 
toisilla  toistensa  nauhat  rinnoissa.  Sen  sanottuansa,  isän- 
tä nosti  lavitsalta  länget  ja  mäkivyöt  oviseinälle  ylös  tu- 
kevaan valjasnaulaan  ja  asteli  yli  lattian  yöpuulle  kama- 
rin puolelle. 

Talossa  jo  nukuttiin. 

Haltian  puolella  vieläkin  paloi  lamppu.  Valo,  verhon 
tiuhankin  takaa  kuulsi  talviselle  tanhualle.  Jaakko  hää- 
räili äänettömästi  pihalla  tikapuiden  tykönä  ja  koetteli 
suksensauvoilla  lumen  kuoren  kestävyyttä.  Hän  mietis- 
keli :  Voisiko  tuo  pinta  kyllin  kestää  pitkämatkaisen  hiih- 

täjän  käsivoimaheittoja.  Taivutteli  sitten  sauvanvarsia, 
hylkäsi  liian  heikot  ja  valikoit si  varmempia.  Mandi  siinä 
seisoi  vierellä  liinatta  ja  avopäisenä  pakkasessa.  Yötuuli 
lehytteli  hajonneita  hiuspalmikoita.  Lopettivat  keskuste- 
luansa : 

—  Sano  sitten  äidille  ja  veikolle  terveisiä,  etteivät  tur- 
hia ikävöitse,  jos  hyvinkin  satun  matkalla  viipymään. 

—  Kunpa  et  tielle  pitkälle  ja  palaamattomalle  menisi. 

—  Sallimus  sodassa  suosii  miestä.  Mua  viha  vää- 
ryyttä iskemään  käskee.  Taistelua  tätä,  parempata  mi- 
nulla mitään  ei  maailmassa. 

—  Jaakko,  älä  usko  minun  jäävän  tänne.  Vielä  tänä 
yönä  lähden.  Meidät  heikommatko  heittäisitte  lahtarien 
tallaamiksi . . .  Parempi  että  yhdessä  . . . 

—  Älähän  ole  lapsi.  Sota  ei  sinua  kaipaa.  Ja  toisek- 
seen, tuskinpa  ne  naisille  mitään  tekevät.  Jää  kotiin, 
Mandi.  Jospa  kohtaloni  minut  hyvinkin  tanhualle  tälle  ta- 
kaisin tuopi.  Ja  sitten . . .  Sitten  ehkä  kerran  yhdessä 
käyskentelemme  sinne  takalistolle.  Ehkäpä  jo  syksynä 
seuraavana  Ahven  järven  taakse  polkua  pitkin  astelemme. 
Minulla  kirves,  kontti  sekä  saha  selässä  oivan  luodikkoni 
keralla.  Sinä  sitten  nyyttejä  monia  kanniskelet  jäljessä. 
Tallaamme  talomme  uuden  tanhutta  etsimään.  Niinhän  se 
paimenessa  päätös  pikkuinen  siinä  ahosella  puol'kasvuinen 
tehdyksi  tuli. 

—  Jaakko !  Leikkiäkö  sinä  yhä  ?  . . . 

—  En,  en  leikkiä  laske.  Totena  sen  siitä  pitäen  aina 
olen  pitänyt.  —  Kapahutti  Jaakko  sauvoja  yhteen  ja  suk- 
silta takaisin  pihapolulle  astui.  Mandin  käden  omaansa 
otti  ja  jatkoi : 

—  Lakkaamatta  mielessä  minä  olen  siellä  asunut. 
Pirttimme  pihankin  olen  jo  suunnitellut.  Kallion  sileän 

kärjellä  siellä,  majamme  kulmakiveä  hevoshakureissuilla 
silmäillyt  olen. 

—  Niin  sinä  lapsekkaita  haastat.  Et  muista  kummin- 
kaan . . . 

—  Miksi  en  muistaisi ...  Ja  sitten  kun  palajan,  on 
siellä  meillä  kahdella  hyvä  ... 

—  En  jää,  Jaakko,  tänne  . . . 

—  Vain  niinkauaksi  kuin  palaan  .  .  . 

Syleili  Jaakko  ominluvin  Mandia.  Katsoi  kerran  vii- 
meisen silmiin  syvälle  sinne.  Kietonut  oli  neito  nuori  kä- 
tensä kaulaan  Jaakon.  Syleilyn  kuuman  ja  kiihkeän  jäl- 
keen rivakasti  sitten  juoksi  poika  mäkeä  ylös,  sukset  ja 
sauvat  kainalossa. 

Pihamaalla  alhaalla,  jälkeen  jääneenä,  tuijotti  tyttö. 
Ja  kun  Jaakon  varjon  väikkymästä  esti  tuuhea  metsä  ja 
vilunväreet  puistattivat  häntä,  heräsi  hän  ensilemmen 
uskomattomasta  huumasta.  Kuinka  se  oli  tullut?  Kuinka 
se  oli  heti  lentänyt  pois  ?  Vieläkö  koskaan  saa  häntä  näh- 
dä? Oi,  elämää,  missä  se  kerran  on  saavuttanut  äkkiä 
tavoittamattoman  määrän!  Rakkauden  tuli  oli  kuumana 
leimahtanut.  Nyt  se  poltti  kumpaistakin.  Sydäntä  läm- 
mitti. Ja  liekki  levittäikse  virtana  suonissa.  Sykähdellen 
ja  seisahdellen,  henkeä  pidätellen  lepatti  vieno  loimo  rin- 
nan rauhattoman  alla. 

Otti  Mandi  seinältä  suksensa  valmiiksi  alas.  Päättä- 
väisyys kuroi  pienen  suun  tiukkaan  ilmeeseen.  Sitten  hän 
katseli  alas  lahdelle  ja  saaren  taakse  pitkään  niemeen, 
jonne  talvitie  johti.  Pyörähti  sitten  sisälle  äänettömin 
askelin. 

Jaakko  nousi  mäkiä  jaloin  juosten. 

Tiet  tasaiset  työnteli  suksessa  voimaa  säästämättä. 

Alamaat  lasketteli  vauhtia  vinhaa.  Uskallettua  urheilua 
tämä  pimeällä  tosin  oli.  Mutta  tiet  tutut  saattoivat  mut- 
kaisinakin mukavasti  väistellen  vaaralta  välttyä.  Toisi- 
naan ruoskivat  raakut  silmiä,  tahi  uhkasivat  sukset  pitkillä 
loikkauksilla  laukata  vasten  louhikoita.  Kiviröykkiöt  han- 
gen alta  pistivät  aavemaisina  esiin.  Saapuipa  jälkeen  pit- 
kän nousun  ylevätörmäinen  mäki.  Tämä  ahde  oli  kor- 
keampi mäkiä  muita.  Tässä  tiesi  Jaakko  edessään  olevan 
puolentoistakilometriä  pitkän  alamäen.  Viistoon,  mutki- 
tellen vehmaisia  pukinmännistö  metsiä,  vajosi  tie  alangoi- 
hin.  Maaliskuun  kiiltopintainen  hangen  kerstänne  oli  suk- 
senpohjaan lipeä  kuin  mateen  selkä.  Sivakat  sukset  liu- 
kuivat villisti.  Tervapalvin  kärskissä  kulkeneet  kiiltopin- 
taiset  kyyt  kiidättivät  Jaakkoa  kuin  ajatusta  notkosta  not- 
koon, töyränteeltä  töyränteelle.  Helposti  ja  huolet onna 
nötkähteli  nuortea  ruumis. 

Tuolla  oikealla,  suosalmekkeen  laiteella  häämöitti  har- 
maana Santalan  tölli.  Jaakolla  aatos  mielellään  pyrki  vii- 
pymään hetkisen  töllin  tienovilla  täällä,  missä  hiekkaiset 
perunapellot  lumisina  laakeina  kallioiden  korkeiden  ku- 
peilla koukertelivat.  Linnustelumatkoilla  eräretkillänsä 
syksyn  moniaan  suussa,  oli  Jaakko  eniät  kerrat  lounastel- 
lut  töllissä  tässä.  Monen  mustan  metson  lihapaisti  ma- 
kialle  maistunut  oli  jauhokkaan  santamaaperunan  keralla. 
Maistui  se  paremmalle  senkin  takia,  että  Mandin  koti  oli 
tämä . . . 

Olisi  mukavata  ollut  kerran  kaksi  kopahuttaa  pirtin 
ikkunan  pieleen  ja  matalalle  ukkorähjykselle  lausua:  "Hy- 
västi nyt  sitten.  Tämä  taitaa  olla  kerta  viimenenkin, 
kukaties.,,  —  Mutta  vastausta  ei  Jaakko  vuottamaan  olisi 
kerennyt  vuoteilta  ylös  kavahtaneilta.   Ei!   Ja  niin  jäi 

sinne  tölli  katselemaan  oudoksuvilla  ikkunoillaan  yöllistä 
yksinäisyyttään  keskellä  erämaata. 

Hiihtäjä  suksineen  eteni  koreassa  koivikossa  joutuin. 
Hänestä  oli  hauskaa  väistellä  mutkia  ja  väännellä  ruumis- 
taan sinne  ja  tänne  vilistäessään  puiden  ohitse.  Asettuipa 
joskus  vanha  visatyvikoivu  tahi  mahtava,  humiseva  petäjä 
kuin  Jaakon  tielle.  Näyttipä  siltä,  kuin  huima  hiihtäjä 
syöksyisi  päätäpahkaa  kalloineen  puun  kylkeen.  Mutta 
erehdys,  Jaakkopa  viime  tingassa  aina  hapuilikin  havuja 
ja  juurioksia  vastaisen  puolen  puista.  Ja  sitten  aina  saivat 
sukset  uuden  suunnan,  sinne,  minne  tie  osotti.  Yhä  vin- 
hemmin  liukuivat  sukset  ja  tuulena  humisi  ilma  ympä- 
rillä. Yhä  sukkelammin  asettuivat  rungot  tielle  uhaten 
ankarasti  tuhoisilla  iskuillaan.  Mutta  yhä  ketterämmin 
väisteli  Jaakko.  Toisinaan  oli  hän  kyykkysillään,  toisi- 
naan eteen,  toisinaan  taakse  kumarassa,  toisinaan  viillät- 
täen  vasenta  ja  sitten  taasen  oikeata  sauvaa.  Keinui  var- 
talo sinne  tänne.  Sukeltausi  kuin  ampiainen  alas  vierte- 
miä  ja  metsäisiä  mäkilöitä.  Sitten  sujuivat  sukset  suik- 
kelehtien  poikki  mättäisen  noroniityn  aavalle  järven  jääl- 
le. Vastaiselle  rannalle  tultuaan,  aikoi  nousta  jalkasin 
törmää  ylös  venetalaan  töyrylle,  mutta  silloinpa  nuotta- 
kodan kupeelta  äyskäisi  äreä  ääni : 

—  Ken  siellä  ? . . .  Kädet  ylös ! 

Pahoin  hämmästyi  Jaakko,  kun  valkokaapuinen  haamu 
nurkan  takaa  astui  esiin  häntä  kohden.  Sukkelasti  sukset 
ja  sauvat  olivat  solahtaneet  tielle.  Tämä  oli  kaikki  tapah- 
tunut niin  äkkiä,  että  vastaanpano  oli  vallan  mahdoton. 

—  Kuka  olet?  . . .  Minne  matka? 

—  Jaakko  minä  vain  olen  . . . 

—  Jaakot  meillä  on  kaikki  käsketty  ottaa  kiinni. 
Marssimme  taloon  . . . 

Kartanoon  tultua  pääsi  Jaakolta  helpoituksen  henkäi- 
sy. Ahdistuksen  painava  puntti  laskeutui  alas  rintaa  pai- 
namasta. Kun  silmät  olivat  selviytyneet,  niin  oli  kun 
olikin  punaiset  täällä  vielä  vallassa.  "Koiruuttaan  ovat 
vetäneet  valkoisen  mekon  selkäänsä",  ajatteli  hän  astues- 
sansa esikuntaan. 

Suureksi  ilokseen  tapasi  Jaakko  vanhan  toverinsa 
Rajavaaran  Aapon  ja  Kiiskilän  Konstan,  joille  kertoi  heti 
mille  asioille  hän  saapunut  oli.  Ihmeissään  huudahti 
Konsta : 

—  Vai  on  Turpeen  Kustaa  siellä! 
Aapo  lisäsi : 

—  Ja  "Mäkinenkö"  taasen  lähestyy?...  Sitten  he 
vetivät  patruunakoteloita  ulos  laatikoista  ja  täyttivät  re- 
put. Riensivät  kuuden  kesken  ulos  pihamaalle  ja  sieltä 
järvellepäin.  Jaakko  ohjasi  joukkoa  sille  suunnalle,  mistä 
kuullut  keskustelun  oli  Korven  kamarin  oven  takana 
Mandi. 

Olihan  Jaakko  noussut  suksille  juuri  sentähden  ja 
oikomatkoja  sydänmaan  halki  rientänyt  sanaa  tuomaan. 
Mandi  oli  selville  saanut,  että  Turpee  ja  toverinsa  opasta- 
vat valkoisia  yölliseen  hyökkäykseen  kiertoteitä  Länkipoh- 
jaan. Ja  että  pienemmät  joukot  pyrkivät  Kangasalle  asti 
katkaisemaan  rataa.  Tämän  tiedon  Jaakko  oli  tuonut  ja 
enemmänkin,  jotka  vetivät  yhteen  päivällä  saatujen  tie- 
dustelujen kanssa.  Täällä  miehitetyssä  sydänmaan  talos- 
sa komentajina  olivat  Kiiskilä  ja  Aapo.  Jälkimäinen  oli 
vasta  pari  päivää  sitten  saapunut  edelliselle  avuksi.  Ryö- 
värilähteellä  saamansa  vammat  olivat  paljon  Aapoa  hei- 
kentäneet, mutta  sairastamaan  hän  nyt  ei  mitenkään  jou- 
tanut. Toverithan  kaipasivat  häntä,  rohkeata  ja  kaikkien 

suosion  voittanutta  miestä.  Sinne,  missä  vaara  oli  suurin, 
punainen  esikunta  komensi  Konsta  Kiiskilän  tahi  Aapon. 
Merkillistä  kyllä,  missä  nämä  toverukset  olivat,  siellä  val- 
koisten liiallinen  halu  hyökkäilyyn  herpaantui  ja  pian 
vihollinen  alkoi  etsiä  reikää  ja  rettelöitä  muualta. 

Pian  selvisi  odottamattomasta  tiedonannosta  se  epäi- 
lys, että  valkoiset  sittenkin  yrittävät  päävoimineen  painaa 
rautatien  itäistä  puolta.  Pian  Konsta  muisti  miten  Rosan 
Pietarista  pestaamat  suomalaiset  ja  hyvinkääläiset  uudet 
joukot  olivat  tarkoitetut  juuri  Länkipohjaan  avuksi  ja 
että  miten  vielä  junan  liikkeellä  ollessa  annettiin  Kalien- 
Aution  hälyytyksen  takia  lännenpuolelta,  määräys  noiden 
miesten  sille  sivustalle  lähettämisestä.  Siis  olisi  pitänyt, 
kuten  aikomus  oli,  jäädä  Oripohjan  pysäkille  ja  marssia 
suoraa  Leppähampaalle.  Mutta  nyt  olivatkin  asiat  toisin. 
Ja  mikä  ihmeellisintä,  samaa  määräystä  seurasi  vielä  toi- 
nen ja  kolmas  juna  ja  miesten  toimittaminen  Korkeakos- 
kelle ja  Metsäopistolle.  Nyt  Konsta  ja  Aapo  saivat  sel- 
ville liikkeiden  olevan  pelkkää  petosta  ja  että  edessä  oli 
huomenna  se  päivä,  joka  tuo  ratkaisevia  sekä  tuhoisia  seu- 
rauksia punaisille.  Mutta  ei  yleisesti  uskottu  asioiden 
pikaisesti  kehittyvän  siihen  suuntaan.  Määräys  oli  Aapol- 
la käydä  Kolhinselän  suunnalle,  jossa  on  joukot  siirrettä- 
vä vesistön  kapeimmalle  kohdalle,  Evä  järven  kylän  luok- 
se. Mutta  kaikki  näytti  myöhäiseltä.  Uskottiin  olevan 
parasta  käydä  taisteluun  niillä  voimilla,  mitä  hallussa  oli. 
Sairaalle  Ollille,  joka  jäi  taloon,  tuli  huoleksi  toimittaa 
lähetti  Lylyyn.  Jotakin  nyt  oli  tapahtumassa,  mutta  mitä, 
sitä  ei  varmuudella  voinut  sanoa. 

Mitä  tapahtui  etuvartio  mökissä? 

Jaakko  tiesi  lapsuusaikaiset  metsätiet  tarkoin. 

Hän  tiesi  ja  tunsi  maat  pimeästä  yöstä  huolimatta. 
Pieni  joukko  pyrki  yli  järven  jään,  aikomuksella  viimei- 
sen etuvartion  ulkopuolelle.  Silloinpa  pamahtivat  laukauk- 
set ja  kuulasade  vinkuili  sylenverran  sumuun  vasemmalle. 
Joukko  viskautui  hankeen,  paitsi  Jaakko,  joka  ei  tuntenut 
sodankäyntitavoista  aakkosiakaan,  tietysti  seisoi.  Mutta 
pian  laukaukset  uusiintuivat,  jonka  jälkeen  hänkin  hi- 
taasti laskeutui  vatsalleen.  Jaakko  katseli  ketunnahkaista 
kinnastaan  ja  ihmetteli : 

—  Tuli  siihen  naarmua  nyrkkiinkin. 

—  Aapo  kysyi : 

—  Osuiko  sinuun? 
Vastasi  Jaakko: 

—  Oikeinko  ne  ovat  valkoisia,  kun  tärvelemään  . . . 

—  Kaikesta  päättäen.  Eivätkä  ne  ainoastaan  tärvele, 
hengenkin  ottavat  tässä  avoimella.  Kaiva  lunta  aitasi. 
Mutta  pojat,  ei  pidä  ampua.  Tulen  huomaavat.  Sumussa 
meille  on  suojaa . . .  Ovatpas  riivatun  koirat  pian  saapu- 
neet, jos  he  samoja  ovat. 

Jaakkokin  tuumi: 

—  Heillä  matka  kaksivertaa  pitempi,  mutta  lienevät 
hevoset  hyvät. 

—  Kyllä  meillä  pitää  olla  uskallusta  tuon  vuoren 
suojaan  . . .  Ennenkuin  Aapo  oli  lopettanut,  raikui  lau- 
kaukset talojen  takaa  metsissäkin. 

Konsta  sanoi: 

—  Ovat  kiertäneet.  Nyt  siellä  pojilla  on  itsellä  työtä, 
apuumme  eivät  ehdi.  Olisi  minun  pitänyt  olla  Ollin 
apuna.  Kuinka  se  sairas  mies  pärjää.  Perääntyminen 
rantaan  oli  mahdoton  yli  lahden.  Aapon  neuvo  oli  ainoa 
oikeimmalle  näyttävä.  Nyt  oli  Aapolla  päätös  valmis : 

—  Pojista  kuka  hiihtää  tuohon  kallion  kärkeen? 
Jokainen  lupautui.  Mutta  tehtävän  sai  Jaakko.  Vielä 

häntä  neuvottiin  maalle  päästyä  siirtymään  vuoreenpäin 
ja  siellä  ampua  vihollista.  Vaikka  Jaakko  varomatta  ol- 
lenkaan tahi  pelkäämättä,  asettui  suksilleen,  eivät  kuulat 
sattuneet.  Poika  hiihti  maalle  kuin  nuoli.  Samalla  komen- 
nettiin toinen,  mutta  vihollinen  havaitsi  ja  ampui  häntä 
kallionkärjen  luona.  Haavoittunut  nousi  kuitenkin  nie- 
men takaa  edellisen  mukaan.  Hetken  odottelun  jälkeen 
avasivat  he  tulen  vuorelta  päin,  joka  viholliselle  tuli  vaa- 
ralliseksi. Jäältä  menivät  muutkin  samaa  tietä,  paitsi 
Konsta,  jonka  oli  palattava  Ollille  avuksi. 

Yön  pimeydessä  kajahtelivat  laukaukset  siellä  täällä. 
Koko  seutu  tuntui  joutuneen  sotaiseksi.  Aseman  oikea 
laita  oli  epäselvä.  Kivikkomäessä  teki  Aapo  johtopää-  ■ 
telmiänsä.  Hän  jätti  neljä  miehistänsä  pitämään  tulta 
vuorelta  ja  hallitsemaan  koko  sitäpuolta  järven  selkää. 
Mutta  itse  hän  lähti  Jaakon  kanssa  kiertämään  vuorta, 
päästäkseen  valkoisten  seläntaakse  tielle,  mitä  he  olivat 
saapuneet. 

Noin  kaksi  kilometriä  olikin  onnellisesti  kiertoliike 
käynyt,  jonka  jälkeen  saapuivat  aikomalleen  tielle  erään 
töllin  luona,  mäen  toisella  puolella.  Töllin  pihamaalla  oli 
hevosia.  Niiden  joukossa  sekin  valkoinen,  jonka  Jaakko 
illalla  oli  nähnyt  lähtevän  Korven  pihalta. 

Aapon  kehoituksesta  hiipi  Jaakko  tuvan  ikkunan  alle 

nähdäkseen,  mikä  elämä  ja  huuto  se  oli,  joka  mökistä 
kuului.  Mutta  kun  ikkuna  oli  korkealla,  ei  poika  voinut 
siitä  sisään  nähdä,  vaan  otti  aisan,  jonka  asetti  pystyyn 
seinustalle,  jota  pitkin  kiipesi  kurkistamaan.  —  Rohkea 
poika,  ajatteli  Aapo. 

Kun  poika  oli  palannut,  ilmoitti  hän : 

—  Rääkkäävät  naista  siellä  sisällä.  Pieksävät  ja  tie- 
toja vaativat. 

—  Montako  miestä  heitä? 

—  Kaksi.  Toinen  lyhyt,  sarkatakkiin  puettu  ja  se, 
joka  oli  takana  pöydän,  vahva  ja  tanakka. 

Aapo  mietiskeli  tovin,  sanoi  sitten : 

—  Mäkinen  varmaankin.  Mutta  nainen,  kuka  hän 
olisi?  Taasen  katseli  Aapo  hajamielisenä  vuorelle,  jonka 
takaa  yhtämittainen  ammunta  räikyi  ja  kaikuna  hajosi 
ympäri  koko  saloseudun.  Hakisiko  miehet  tänne?  Eivät 
kerkiä  kuitenkaan.  Kahden  nyt  on  toimittava.  Katsoi 
Aapo  sitten  Jaakkoa  ja  sanoi : 

—  Arka  sinä  et  taida  olla? 

—  Kuinka  niin? 

—  Jos  tässä  syntyy  kähinä . . . 

—  Noidenko  kanssa? 
Nyökkäsi  Aapo  myöntäen: 

—  Niiden.  Mutta  onko  mitään  muuta  tietä  sydän- 
maan halki  kuin  tämä? 

—  Muita  teitä  ei  ole,  joista  muut,  kun  minä  tietäisin. 

—  Ja  tämä  johtaa  mihin? 

—  Kolhinselän  rantaan,  Kotipohjaan. 

—  Tiehaarojakaan  eikö  ole? 

—  On  yksi  vasempaan,  Kauka järvelle.  Tästä  kolme 
virstaa. 

—  Olivatko  ne  tuolla  sisällä  talonväkeä  toiset? 

—  Minä  en  luule. 

—  Se  on  pahinta.  Tappaa  emme  heitä  saa.  Mutta 
vangiksi  otamme. 

—  Minä  mukana  olla  koetan. 

Molemmat  kuuntelivat  ympäristölle.  Jalanastuntaa 
eikä  hiihtoakaan  kuulunut.  Paitsi  huutoa  ja  mäikästystä, 
mökistä  näkyi  valojen  liikuntaa  huuraisten  ruutujen  ta- 
kaa. Portaille  kuului  naisen  selvä,  käheä  ääni : 

—  Jumalan  tähden  !  Säästäkää  henkeni ! 

Aapo  tunsi  miehet,  kuten  oli  arvellutkin.  Hän  muisti 
miten  Pystytukka  Turpeen  kera,  oli  heitä  saattamassa 
lammenrannelle  pyykkitupaan.  Kuinka  raakamaiset  kas- 
vot olivat  irvessä  saadusta  saaliista.  Kuinka  villi  veren- 
himo  hekumoitsi  niissä  ilmeissä.  Turpeen  katseen  muisti, 
miten  se  kiukkuisena  liekehti  hänelle  Metsämäen  kau- 
passa. Muisti  Mäkisen,  miten  tämä  viimeiseen  saakka  oli 
rikollinen  Ryövärilähteen  luona,  jossa  koetti  häntä  ja  Ol- 
lia murhata.  Aapo  oli  tälle  lurjukselle  sanonut:  "Hyvä. 
Olkoon  se  sinulle  tämä  viimeinen  kerta.  Muista,  että  vas- 
taisuudessa, jos  tapaan  sinun  pettämässä  rehellistä  tais- 
telua, voi  sinulle  käydä  hullusti".  Mitä  onkaan  nuo  kaksi, 
joiden  tiet  sattuu  yhteen  hänen  kanssaan,  mietti  hän. 
Olihan  henki  kilpana  ollut  niin  monesti.  Antautuako  vie- 
läkin seikkailuun  mokomien  kanssa,  vaiko  jättää  ja  väis- 
tää? Olihan  nuo  miehet  juuri  niitä,  jotka  Kassu  Pylväis- 
tön kanssa  lahtasivat  kaksi  hänen  veljistänsä.  Mutta  omi- 
tuista, että  Pylväistö  oli  hänet  säästänyt,  vaikka  Turpee 
ja  Mäkinen  vaativat  tuomion  toimeenpanemista.  Olipa 
Kassu  toimittanut  niin,  että  hän  sai  Vaasan  valtiossa  va- 
paanakin oleilla  vieraalla  nimellä.  Tämä  se  Mäkistä  har- 
mitti. Enempää  miettimättä,  naisen  uusiintuvat  avunhuu- 
dot jouduttivat  päätöstä.  Kyyryisinä  kuin  kissat  nousivat 

he  molemmat  töllin  korkeita  puuportaita  porstuan  kyn- 
nykselle. Mutta  pimeän,  pitkän  etuhuoneen  permannot 
olivat  orsista  tehtyjä  ja  päästivät  pahan  kolinan  Aapon 
askelten  alla.  Jälessä  tuleva  Jaakko  ei  voinut  välttää  sa- 
man äänen  uusiintumista  muutoinkin  raskasjalkaisempana. 

Lakkasi  pirtissä  puhe.  Mutta  askeltakaan  ei  enempää 
porstuasta  kuulunut.  Oven  kummallakin  puolella  kuun- 
neltiin ja  henkeäpidätellen  kuluteltiin  loppuun  ijäisyyden 
mittaisia  sekunteja.  Kolkko  ääni  koleana  jyrisi  sisällä: 

—  Kuka  siellä? 

—  "Suomenmies"  . . . 

Hetken  kuluttua  kysymys  uusiintui: 

—  Kuka? 

—  "Suomenmies". 

—  Se  sana  oli  eilen ! 

—  Oikein.  Se  oli  eilen.  Vastatkaa  heti  mikä  on  tä- 
nään ? ! 

—  "Oriveteen" !  —  Aapo  ulkoa  tiukkasi: 

—  Ainoastaan  kahteentoista  tänä  yönä.  Ettekö  kuul- 
lut, kun  kysyn  mikä  on  tänään?  Nythän  on  kello  yli 
puolesta  yöstä? 

—  "Länkipohjasta".   Ettekös  te  kuullut  kysymystä? 

—  Oikein  —  "Suomenmies"  —  "Länkipohjasta"  — 
"Oriveteen".  —  Hetken  perästä  virkkoi  sisällä  toinen : 

—  Hyvä.  Nosta  haka  auki. 

Rävähti  haka  ja  lennähti  ovi  auki.  Kaksi  miestä  syök- 
syi sisään.  Kuiva  käsky  karjaistiin : 

—  Kädet  ylös !  —  Komennuksen  vaikutuksesta  tomu- 
jen luuli  katosta  rapisevan.  Odotettuja  laukaisuja  kum- 
maltakaan puolelta  ei  kuulunut.  Kattolampun  himmeässä 
valossa  nähtiin  sisällä  olijat  horjuvan  ja  koettavan  nostaa 

käsiänsä  koholle.  Ulkoa  tulleet  olivat  aseman  herroina.  — 
Aapo  rentona  sanoi : 

—  Terveeks  Turpee  ja  Pe — le ! . . .  Jokos  tapaan  teidät 
kolmannen  kerran  ilkitöissä  ?  .  .  .  Tuota  naistako  täällä 
hengiltä  kirnaatte?  Punaisten  alueella  taasen  olette  ilki- 
töissä! Ettekö  konnat  tiedä,  ettei  ole  hyvä  tänne  tulla 
hävitystöille?  —  Kukaan  ei  vastannut.  Aapo  jatkoi: 

—  Ettekö  vastaa?  Kuka  on  tuo  nainen,  jota  kidutatte? 
Joko  kokonaan  tapoitte  hänet!  Kumpainenkaan  ei  vas- 
taa. 

—  Suu  puhtaaksi  taikka  sataa!  —  Miehet  mykisivät 
jotakin.  Nainen  lattialla  liikkui  ja  yritti  hiukset  hajalle 
revittynä  sanoa  jotain,  mutta  alkoi  itkeä.  Nyyhkien  sekai- 
sesti  sai  sanotuksi : 

—  Pylväistöltä  minä  olen  .  .  .  Rukoilen  armoa  itseni  ja 
heidänkin  puolestaan.  Älkää  tappako  heitä  kurjia  .  .  .  Mur- 
haa ei  saa  murhalla  kostaa  .  . .  Oi,  maailmaa ! . . .  Olemme 
onnettomia  ihmisiä  .  .  .  Rukoilin  juuri  jumalaa  ja  hän  avun 
luokseni  lähetti .  .  . 

—  Lakkaa  ruikuttamasta.  Ei  ole  aikaa  itkuun  eikä 
kyyneliin.  Kuka  sinä  olet?  Nimesi? 

—  Pylväistön  karjakko- Stiina  minä  vain  olen  . . . 

—  Sekö  Kassun  kätyri  ja  leipäsusi .  .  .  Tunnen  si- 
nut. Ammuitte  kaksi  veikkoa  minulta.  Kaunis  ihminen! 
Etkös  Vilppulassa  virnuillut,  naasikka?  Mutta  mikä  si- 
nut naarassusi  sai  riitaan  näiden  hyenain  kanssa?  Olisipa 
teidät  kolme  raatelijaa  luullut  sopivan  toistensa  kanssa 
siellä,  missä  parhaillaan  punaisten  veri  virtana  vuotaa. 
Luulin  sinut  nainen  joksikin  muuksi  ja  siksi  apuun  rien- 
sin. Hyvä.  Tehkää  tili  toistenne  kanssa.  Etkö  juuri  sinä 
saattanut  Nordesseenit  vähällä  tuhoon?  Sinähän  saatoit 
lahtaajat  Kalliosaareen.   Etkös  emäntääsikin  pettänyt  ja 

toimittanut  villin  murhaajan  tuliluikun  hänen  eteensä? 
Avustitkos  Vilppulassa  Ollin  ja  minun  kiinniottamista  .  .  . 
Ja  nyt  tapaan  teidät  kissat  ja  koirat  tunkeutumassa  uudel- 
leen Hämeen  sydämeen  tulta  ja  murhaa  tuomassa!  — 
Sanoi  nainen: 

—  Malttakaa  Aapo  että  sanoa  saisin.  En  kiellä  kaik- 
kea sitä,  mitä  sanoitte.  Mutta  lahtari  en  enää  ole.  Ei  sitä 
ole  enää  Kassukaan.  Auttaa  tahdomme  teitä  kumpainen- 
kin, vaikka  tovereiksi  emme  enää  kelpaa.  —  Rääsyihin 
puettu  ja  runneltu  nainen  nousi  istualleen  ja  jatkoi : 

—  Katsokaahan  miten  olen  revitty.  Kas  tuo  roisto, 
tuo,  aikoi  minut  ottaa  hengiltä.  Ottivat  minut  tiellä  kiinni. 
Olin  tulossa  luoksenne  tuomaan  tärkeitä  tietoja,  joilla 
olisin  koettanut  sovittaa  törkeät  rikokseni.  Olin  siitä 
varma,  että  anteeksi  annatte  ja  iloitsin  suuresti,  että  voisin 
täten  kumminkin  palvella  Suomen  köyhälistöä  tällä  on- 
nettomimmalla  hetkellä.  Noista  papereista,  jotka  minulta 
ryöstivät,  näette  miten  kavalasti  hyökkäävät  päällenne. 
Tuossa  pöydällä  ne  ovat.  Paperit  on  Kassu  hankkinut 
vielä  samana  yönä,  jona  teidät  irti  laskimme. 

—  Olitko  se  sinä,  joka  olit  avaamassa  ovea  Kassun 
kanssa? 

—  Minä  se  olin. 

—  Mistä  se  synnintuntoon  tulo  johtui? 

—  Kassu  kertoi  herrojen  paljastaneen  karvansa. 

—  Mitä  niissä  papereissa  on  ? 

—  Valkoisten  sotasalaisuuksia.  —  Katsoi  nainen 
rääkkää jiinsä :  —  Mulkoilkaa  vain  siinä,  ettepä  uskalla 
päälleni  nyt  hyökätä.  —  Aapolle :  Pystytukka  kumminkin 
vainusi  pian  vaaran,  ja  sehän  kuuluukin  olevan  oikea 
koirankuontolainen,  laittoi  takaa-ajajat.  Kymmenet  koh- 
dat olen  etsinyt  reikää  läpi  rintaman,  päästäkseni  luok- 

senne.  Nyt  sain  selville  tämän  sydänmaatien,  mutta  pahako 
nuo  lennätti  eteeni.  Selänpään  metsänvartijalta  olin 
saanut  apua.  Pari  punaista  oli  ottanut  sieltä  juuri  puu- 
laakin hevosia,  jotka  valkoisia  varten  talliin  asetettu  oli. 
Ja  niiden  takaa-ajajat  yllättivät  ja  kiinni  ottivat.  Karkasin 
heiltä  kuitenkin  ja  viikon  olen  syömättä  näitä  metsiä  ja 
maita  eksyksissä  kierrellyt.  Satuin  sitten  erämaan  tölliin, 
jonka  seinustalta  sukset  sain  ja  niillä  hiihdin.  Mutta  pa- 
haksi onneksi  laskin  tielle  juuri  suden  kahden  suuhun, 
jotka  tuossa  lattialla  ovat  ja  sitten  tänne  minut  raastoi- 
vat. Katsokaa  hiustukkoja  lattialla,  miten  ovat  minua 
hakanneet  ja  kiskoneet  tunnustuksia  tahtoen.  Vaikka  ovat 
minut  piesseet,  älkää  heitä  tappako  . .  . 

Kuulematta  enempää  naisen  puhetta,  keskeytti  Aapo: 
—  Sen  me  itse  tiedämme!  —  Aikoen  juuri  kuroittaa 
pöydällä  olevia  papereita  vasemmallaan,  kun  oikealla  piti 
revolveria,  vingahtivat  porstuan  permannot  ja  kolina  oli 
merkkinä  tulijoista.  Silloin  Turpeen  käytös  muuttui.  Roh- 
keus palasi  ja  odottamatta  oven  avautumista  syöksyi  sa- 
lamana Aapon  revolveriin  kiinni.  Kun  Jaakon  piti  juuri 
iskeä  Turpeeta,  sai  hän  tekemistä  mustapalttoisen  kaverin 
kanssa.  Ja  vaikka  Jaakko  oli  mainio  ja  norjavartaloinen 
urheilija  ja  muutoin  rotevavoimainen,  oli  vastustajansa 
kuin  juurikas,  jonka  ympärillä  otteet  lujatkin  saivat  vas- 
tuksensa, niin  että  heistä  näytti  tulleen  kaksi  kihisevää 
kissaa,  jotka  villisti  repivät  silmiä  toistensa  päistä. 

Rajavaaran  jättiläisvoimainen  Aapo  tällä  aikaa  se- 
kaantui alussa  niin,  että  Amerikan  kapakoissa  opin  käynyt 
nyrkkitaistelija  antoi  luunuijista  iskuja  kuin  satamalla. 
Leukaan  osunut  isku  antoi  Aapolle  niin  ankaran  sysäyk- 
sen, että  mies  menetti  tasapainonsa  ja  suurella  rytinällä 
suistui  pirstoutuvan  pöydän  kera  nurkkaan.  Vahvakou- 

rainen  Turpee  väänsi  hurjasti  kiroten  aseen  Aapon  kä- 
sistä. Mutta  kun  hän  ojensi  sen  Aapoa  kohden,  hyökkäsi 
hajatukkainen  nainen  vimmoissaan  esiin  ja  hamusi  ham- 
paitensa  väliin  ojetun  kalvosimen.  Käden  oli  naisen  pai- 
nosta ja  kivusta  vaivuttava.  Revolverin  kuulat  puhkoivat 
lattiaa  lauetessa.  Ja  vaikka  Turpee  löi  naista  vasemmalla 
kädellä  päähän,  eivät  iskut  vähääkään  vaikuttaneet.  Vil- 
liintynyt ihminen  puri  rannetta  kuin  peto  luuhun  asti. 
Päästämättä  otettaan  irti  murisi  tämä  kuin  koira.  Mo- 
lemmat, sekä  mies  että  nainen,  sortuivat  lattialle  tyrmisty- 
neinä. Mielipuoleksi  tullut  raivotar  piti  leukojaan  yhä  lu- 
jemmin kiinni  ja  silmät  kiiluivat  kuin  sudella.  Turpee 
oli  kiskonut  aikansa  pitkiä  hiussuortuvia  juurineen  irti  ja 
suurta  tuskaa  kärsien  ähkyi  ja  puhkui.  Mutta  viiltävä 
kipu  vaimeni  kaikista  turskimmankin  sisun  niin,  että  oli 
pakko  alistua  ja  hervotonna  jäädä  rimpuilematta  läähät- 
tämään lattialle.  Aapo  hämmästyneenä  katseli  moista 
kamppailua.  Hän  näki  miten  pedon  hampaiden  välistä 
veri  katkenneesta  valtimosta  virtaili . . . 

Jaakko  oli  selvinnyt  vastustajastaan  ja  kinnasteli  vielä 
viimeistä  voittoa  lattialla.  Tiedusteli  jokaisen  nyrkiniskun 
välillä. 

—  Jokos  tunnustat  ?  .  . .  Jokos  nyt  korilla  tunnustat  ? 
—  Ja  vaikka  alla  makaava  sanoi : 

—  Tunnustan  .  . .  tunnustan  .  .  .  niin  nyrkin  iskuja 
sateli  suunpäälle  lakkaamatta.  Sitten  sanoi  Jaakko: 

—  Vielä  kerta  pitäisi  sun  turpaasi  silitellä,  mutta  ol- 
koon nyt  sitten,  jos  kerta  tunnustat? 

—  Huonompi  minä  olen  .  . .  Velikulta,  laske  minut  .  . . 
Jaakko  nousi  seisoalleen  ja  korjasi  housujansa  kuin  poika, 
joka  on  ollut  painisilla: 

—  Pyristeli  ja  sätky tteli  ettei  tahtonut  oikein  aluksi 

kiinni  saada.  Mutta  eihän  siinä  sitten  mikään  auttanut, 
kun  se  otettiin  tosipeliksi.  Potso jollaan  sitä  on  ollut  pa- 
remmatkin miehet  näissä  käsissä  —  kehahteli  Jaakko  ja 
lisäsi :  No,  nousehan  ylös  ja  muista  olla  ihmisiksi,  tahi 
jos  vielä  alotat,  otan  minä  ja  oikein  todenperään  sa- 
tistan . . . 

Hysteerinen  tyttö  oli  rauhottunut  ja  hän  oli  saatu  us- 
komaan, että  Turpee  ei  voi  hyökätä  päällensä,  irroitti  ot- 
teensa ja  horjui  ylös.  Mutta  Aapo  auttoi  Turpeen  tuo- 
lille ja  sitoi  katkenneen  valtimon.  Lausui  Aapo : 

—  Olet  ollut  enemmän  vihollinen  itsellesi  kuin  mi- 
nulle. Nyt  kai  suvainnet  minun  koota  nämä  paperit  rau- 
hassa. —  Nyt  vasta  havaitsivat  kaikki  katsoa  ovensuuhun, 
koska  kuulivat  sieltä  rykäisyn  ilmaisten  saapunut  vieras 
itsensä.  Jaakko  katsoi  pitkään,  sanoi  sitten : 

—  Mitäs  tulit?  . . . 

—  Tulithan  sinäkin  .  .  . 

—  Sanoinhan  minä,  että  pysy  kotona. 

—  Tulinpa  kuin  tulinkin  .  . . 

—  Mitäs  täällä  sodassa  hameväellä  on  tekemistä? 

—  Oletko  sinäkin  sodassa  mokoma  olevinasi.  Pai- 
niahan te  täällä  harjoittelette.  Sanoinhan,  etten  jää  sinne 
kotiin. 

—  Mutta  kuinka  sinä  Mandi  tänne  pääsit  ?  .  . .  Palaa 
nyt  siivolla  heti  pois.  Oikein  totta  täällä  on  sota !  —  Aapo 
sanoi : 

—  Hontikko  sinä  olet  ?  Anna  tytön  olla.  Naisten  apu 
täällä  juuri  onkin  tarpeellinen.  Punaisessa  ristissä  on 
työtä.  —  Mandi  veitikkana  sanoi: 

—  Niin.  Ja  tappelussakin  näkyvät  pärjäävän  parem- 
min kuin  miehet.  Hikipä  siinä  olisi  ilman  Stiinaa  tainnut 
tulla  sinullekin.  —  Aapo  kysyi: 

—  Kuka  sinä  likka  sitten  olet? 

—  Olenpahan  se  mistä  tämänlainen  on  pois.  —  Aapo 
katseli  Mandia,  sitten  Stiinaa  ja  lisäsi : 

—  Nyt  ei  enempää  siekailla!  Tietäkää  mistä  meillä 
on  kysymys. 


13 


Alas  kuoleman  hyppyristä 

Molempia  vankeja  ei  voitu  ottaa  suksille,  koska  niitä 
ei  ollut  tarpeeksi  asti.  Sensijaan  Mandi  ja  Stiina  saivat 
sukset  ja  paperit,  sekä  Jaakko  osoitti  heille  ladun  pään. 
Hän  neuvoi,  mistä  kiertää  vuori  ja  hiihtää  punaisten 
puolelle.  Aapo  ja  Jaakko  ottivat  kaksi  hevosista  ja  pa- 
kottivat vangit  asettumaan  rekiin  ja  ajoivat  vauhdilla  vas- 
takkaiseen suuntaan  kiertääkseen  pitkän  kaarroksen  kautta 
metsäteitä  omalle  leirille.  Olisihan  ollutkin  turhaa  kahden 
miehen  pyrkiä  suoraan  paluumatkalle  ainoata  tietä,  minkä 
yli  kulki  valkoinen  ketju. 

Tuskinpa  töllin  piha  oli  tyhjä,  kun  pimeän  porstuan 
perältä  juoksi  joku  ja  painoi  suoraapäätä  valkoisten  luokse. 
Ammunta  järvenrannikolla  alkoi  kiihtyä.  Mutta  puoli- 
tuntia tapahtumain  jälkeen  töllissä,  nousi  sen  pihamaalle 
joukko  miehiä.  Miehet  hälisten  kiirehtivät  hevostensa 
luokse.  Mutta  aittarivin  takaa  löysivät  he  ne  tapettuina 
kuormarekien  eteen  .  .  .  Karkeasti  kiroillen  katselivat  jäl- 
kiä pihamaalla,  josta  kahdella  parhaimmalla  konilla  olivat 
Aapo  ja  Jaakko  äsken  lähteneet.  Työrään  alta  nousivat 
suksimiehet,  joista  valitsi  vihollinen  takaa-ajajat. 

Virstan,  puolitoista,  ajoivat  pakenijat  hyvällä  vauhdilla. 

Mutta  kuta  kauemmaksi  mentiin  metsiin,  sitä  huonom- 
maksi tuli  tie  ja  vänkäsi  väkistenkin  liikaa  oikealle.  Tien 
kumpaisellekin  puolelle  erosi  könsänäijien  halko-  ja  heinä- 

uria.  Varsinainen  valtatie  pian  heikkeni.  Tästä  oli  syk- 
systä aikain  ajeltu  vain  harvoja  kertoja.  Hevosen  jalka 
upposi  polveen  asti.  Lyönneistä  ja  piiskaamisista  huoli- 
matta heittivät  hevoset  hölkkäämästä  ja  alkoivat  astua 
käymäj alkaa.  Aluksi  oli  ajeltu  läpi  varpuisten  huuran 
hörrittämien  lepikkoahojen.  Toisinaan  saavuttiin  seka- 
metsiin, mitkä  tihenivät  ja  jyrkkenivät.  Kurujen  kätköistä 
köhjötti  lumettomia  kallioseinämiä.  Toisinaan  avartui  not- 
kelmissa niittynen  heinälatoineen. 

Aapo  jo  katui  koko  tämän  suunnan  valitsemista.  Yh- 
tähyvinhän  olisi  keksitty  joku  toinen  keino.  Ampua  vangit 
ja  hiihtää  tiehensä,  olisi  ollut  kylmän  vallankumousmiehen 
tuuma.  Mutta  ei.  Esikuntaan  oli  nämä  tiedusteluja  ja 
tutkimuksia  varten  vietävä,  oli  hän  itsepintaisesti  päät- 
tänyt. Aapo  seisoi  etummaisen  hevosen  vanteilla,  alitui- 
sesti uppoavien  jalasten  kannaksilla.  Hanki  rahnusti  jal- 
koja ja  veti  tavantakaa  lapikan  tielle.  Tämä  Aapoa  suu- 
tutti. Huusipa  hän  jo  Jaakolle: 

—  Mitenkä  lienee,  —  olemmeko  oikealla  tiellä?  — 
Jaakko  sanoi : 

—  Tie  on  oikea,  vaikka  huonosti  ajettu.  Ja  jos  käyntiä 
kuljemme,  perii  meidät  päivä  jo  ensikylään  mennessä,  ellei 
sitä  ennen  piru  meitä  imase  lotkaansa. 

Senjälkeen  oltiin  kotvanaikaa  kuljettu  vaiti  ja  turhaan 
hevosia  hoputeltu  juoksuun.  Kuluipa  tunti,  jopa  toista- 
kin, eikä  vieläkään  oltu  saavuttu  sen  ainoan  ihmisasunnon 
luokse,  mikä  välttämättä  vastaan  tien  vasemmalla  puolen 
piti  tulla.  Toisinaan  pysähtyivät  hevoset  omi  valtaisesti. 
Miehet  unohtuvat  niitä  käskeä  käyntiin,  koska  mietis- 
kelivät  asiata  sinne  ja  tänne.  Jaakonkin  muistaminen  tien 
tuntemuksessa  alkoi  paikkapaikoin  pettää.  Tuntuipa  toisi- 
naan siltä  kuin  ei  eläissänsä  olisi  mokomanlaisia  tienoita 

tarponut.  Olihan  hän  poikasena  näitä  maita  moneen  ker- 
taan koirineen  kuleksinut.  Kierrellyt  oli  pyssy  selässä 
toista  jos  molempaakin  rinnettä  ja  rymeikköä.  Mutta 
nuori  metsä  siitäpitäen  oli  kasvanut  ihmeteltävällä  voi- 
malla. Mehevä  maa  oli  lykännyt  männikköä  jos  näreik- 
köäkin.  Olipa  kasvanut  moni  ahokin  upposten  umpeen 
kuin  puuronsilmä.  Matalasta  taimistosta  oli  tullut  kah- 
tasyltää  korkea  vuohenvesamännikkö.  Ja  leveä  tien  uoma 
oli  kutistunut  tuskin  tuntuvaksi  juotiksi.  Tämän  tähden 
Jaakko  Aapon  kyselyihin  vastaili  epävarmasti. 

Taaskin  seisoivat  hevoset.  Yöllinen  metsä  ja  maisema 
huokaili  hiljaa.  Mutta  juuri  siinä  seistessä  kahden  vai- 
heella, halkaisi  hiljaisuuden  möyhkintä,  joka  kuului  suo- 
raan edestäpäin.  Selvästi  ne  olivat  kuormaa  kuljettavan 
hevosmiehen  ääniä. 

Jaakko  katsoi  kysyvästi  Aapoa.  Vangit  reessä  lii- 
kahtelivat. Hekin  heristivät  korviansa.  Aapo  ei  vastannut 
mitään  Jaakon  äänettömiin  vilkuilemisiin.  Nytkin  tapansa 
mukaan  Aapo  oli  tyyni.  Hän  rauhoittui,  kuten  aina  vaa- 
ran uhatessa  ja  nieli  pettymyksen  tunteen.  Metsään  emme 
syvässä  lumessa  pääse,  —  ajatteli  Aapo.  Takaisin  emme 
voi  myöskään  pyörtää.  Eteenpäin  tässä  on  hetkeäkään 
arvelematta  päästävä,  kävi  kuinka  kävi.  Tulijat  kyllä  hän 
oivalsi  liiankin  hyvin.  Mutta  päättäväisenä  nyt  oli  pysyt- 
tävä. Vankien  suureksi  kummastukseksi  sanoi : 

—  Ajetaanpa  taasenkin  eteenpäin. 

Jaakko  kömpi  ketterästi  kuskipukille.  Ohjanperillä 
räpsäsi  hevosia  ajatellen: 

—  Oikeinkohan  tämä  on  sitä  sotaa?  Jokohan  minä 
olen  oikein  punakaartilainen?  Kas  kun  heti  panivat  toi- 
meen. Eipä  sitä  olisi  Mauri  ja  moni  muu  uskonut  jos 
minä  eilenillalla  sanonut  olisin.    Kummoisethan  lienee 

sapuskat  ja  palkat?  Talon  ruuassa  ja  työkaluissa  tässä 
pidetään.  Siinä  miettiessään  Jaakko  muisti  taskussaan 
olevan  tulipunaisen  lettinauhan,  minkä  Mandi  oli  hänelle 
muistoksi  antanut.  Nauhan  otti  Jaakko  ja  sitoi  pomppa- 
takin nappiin.  Salamiten  hän  sen  siinä  teki,  ettei  takana 
olijat  sitä  havaitseisi.  Ja  kun  kerran  nauhat  olivat  niillä 
muillakin,  niin  täytyyhän  sitä  sentään  merkki  olla.  Muis- 
tikohan  se  pomo  edes  nimeä  kirjoihin  pistää,  ettei  käy 
kuten  tässä  takavuosina  kerran  tukinuitossa  kävi,  että  py- 
välsivät  kaksi  keväistä  pitkää  päivää  pois  palkkalistoilta. 
Eihän  ne  herrat  aina  niin  huomaa,  eikä  se  pännätyö  ole 
sellaista  kuin  kirvestyö.  Jos  esimerkiksi  halkopinon  hak- 
kaat tuohon  mäkisyrjään,  niin  siinä  on  pino,  ei  se  siitä 
pääse  ylös  ilmaan,  eikä  hupene  pois  polttamatta,  siinä  se 
vain  pysyy  paikoillaan.  Mutta  kirjaan  jos  jättää  herra 
koukeron  pari  pyöräyttämättä,  saattaa  se  merenteerata 
monta  mutkaa  ja  koukkua.  Niin  se  asia  oli  sen  tukin- 
uittokevään  kanssa  ollut.  Tiesihän  Jaakko  itse  ettei  hä- 
nellä yhtään  rokulipäivää  ollut,  vaikka  herrat  litviikistä 
lyhensi vätkin.  Kuitenkin  häntä  rauhoitti  ajatusten  loppu- 
tulos. Sillä  suoriutui  se  asia  ponttoolla  kuin  suoriutuikin. 
Näet  siellä  rehvasi  hän  saman  pomon,  niin  että  nenästä 
nokkaan  sai  sanoa :  "ei  passaa  tässä  mutkan  heitto,  onhan 
asia  selvä  kuin  juna!"  Mutta  sinnikäs  oli  sekin  ruoja 
ollut.  Uusissa  riukuvartisissa  pasierinahkasaappaissa  rek- 
kasteli  ja  röyhenteli  kekkavatsana  varppikasan  päällä. 
Mutta  kun  minä  olin  kysynyt:  "maksatko  sinä  ne  kaksi 
päivää  ilman  kauhtumatta",  ja  kun  se  sanoi,  ettei  hän 
maksa,  niin  täytyi  minun  ottaa  häntä  nikusista.  Se  tenän 
kovan  teki  kuin  tekikin.  Mutta  kun  minä  sain  kourattua 
äijää  laulupillistä  ja  pyöritin  sekä  päästin  jääkylmään  jor- 
pakkaan,  niin  tämän  kylvyn  jälkeen  maksoi  hän  minulle 

pennit  kouraan  niistä  kahdesta  ansiopäivästä  kurssin 
kanssa.  Sen  jälkeen  olimme  hyviä  ystäviä  . . . 

Jaakko  oli  herännyt  ajatuksistansa,  sillä  hevoset  olivat 
lähteneet  laukkaamaan  äkkiä  alaviertävää  törmää  pitkin. 
Hänellä  oli  täysi  työ  pidellä  ja  kiellellä  hevosia.  Kääntyi 
sitten  Jaakko  reenperää  kohti  ja  kysyi  vangeilta : 

—  Taitaa  näissä  olla  mäkyrin  vikoja?  —  Mustapalt- 
toinen  myhähti  herttaiselle  kysymykselle: 

—  Voi  ollakin,  emme  ole  niitä  niin  koetelleet. 

Kun  muutaman  sylen  mittainen  nikama  oli  laskettu 
alas  ja  hevoset  alkoivat  tarsia  seuraavaa  törmää  ylös, 
kysyi  Jaakko: 

—  Olettekos  tämän  valkoisen  hevosen  ostaneet,  vai 
antavatko  lahtarit  talonpuolesta  ajokkaan?  —  Vangit  vas- 
tasivat yhtä  rehellisesti : 

—  Antavat  talonkin  puolesta,  vaan  tätä  emme  ole 
ostaneet,  emmekä  sieltä  saaneet.  Olemme  taluttaneet  sen 
ulos  Koskenpään  Pänkkälän  tallista. 

—  Vai  jämsäläinen . . .  Vai  antavat  talonkin  puo- 
lesta . . .  Vai  antavat  ? 

Töyräälle  saapuessaan  näkivät  he  korkean  mäen  las- 
kevan vasemmalle.  Ahde  aleni  sinne  loivana  silpomännistö 
maisemana.  Välkyn  puistikon  takaa  siinteli  laakson  poh- 
jalla jäätyneen  järven  luminen  selänne.  Mutkarantaisen 
järven  ääriviivat  koukertelivat  niemiä  ja  lahdelmia  sinne 
ja  tänne.  Mutta  kuta  edemmäksi  siirtyi,  sitä  epämääräi- 
semmäksi  ja  pehmoisemmiksi  ne  kietoi  yöllisen  etäisyyden 
piiri.  Järventakaa,  mataltuvan  männikön  yli  nousi  jyl- 
hänä uhkea  kruunun  puisto  ja  vuori.  Hallaisessa  hämä- 
rässä hahmottuivat  muodot  sumeina  ja  melkein  mustina  . . . 

Siinä  töyräälläpä  juuri  heitä  vastaan  saapuikin  edestä 

tuleva  hevonen.  Se  veti  perässään  raskasta  kuormaa.  He- 
voselle ajaja  äyskyili  ja  myöhähteli  tavantakaa.  Hevosen 
tämän  tulon  ounastanut  oli  Aapo  jo  aikoja  sitten.  Kuor- 
man rinnalla  kummallakin  puolella  hiihteli  kaksi  miestä. 
Jälempänä  tiellä  asemiehiä  seurasi  kokonainen  ryhmä. 
Kuorman  sivulla  hihtäjät  husivat: 

—  Ketä  siellä  ?  . . . 

—  Seiskää  sinne ! .  . .  Aapo  sanoi  Jaakolle : 

—  Sinä  siellä  edellä  käännä  sivuun!  —  Vangeille 
matalaan  ja  kylmästi :  Te  ette  avaa  suutanne  . . .  Oikais- 
kaa rekeen.  —  Vastaantulijoille  huusi  Aapo:  —  Väis- 
täkää veljet  sivuille,  meillä  täällä  murhetta  muassa!... 
Haavoittuneita  nähkääs  !  Siirryttiin  siinä  yhä  lähemmäksi, 
kysyi  hiihtäjistä  toinen : 

— -  Tunnus  teillä  mikä? 

—  "Länkipohjasta  Oriveteen" ! 

—  Älkää  kyselkö,  laittakaa  luitanne  sivummalle !  Mei- 
dän on  päästävä  eteenpäin!  —  Aapon  huutoa  tätä  var- 
mensi kuorman  takana  tuleva  miessakki : 

—  Niin ! .  . .  Älkää  turhia  kyselkö !  Reki  ja  luuskanne 
vain  viekää  sivuun !  Miessakki  auttoi  hevosia  aisoista  ve- 
tämällä, mutta  kun  siitä  ei  ollut  apua,  täytyi  sotkea  jou- 
kolla tie  hankeen  kummallekin  kopukalle.  Ja  vasta  sen- 
jälkeen  nyhkäistiin  reet  toistensa  sivuitse. 

Vastaantulijat  kummatkin  nyt  syynäilivät  ja  sitten 
mulkoilivat  toisiansa  ja  aikoivat  vähällä,  sanaa  enempää 
vaihtamatta,  painaa  suunnalleen,  kunnes  siinä  lähtörytä- 
kässä eräs  valkoisista  nuuski  nauhaa  Jaakon  pomppatakin 
napinlävestä :  —  Eikösten  tämä  ole  "nutiken"  nauha?  . . . 

—  Joo  . . .   Mikäs  muukaan  se  olisi . . . 

—  Mutta  ottia  tuota  ja  p — le !  . . .  Siinähän  tuo  Mä- 
kisen "kalkkilaivakin"  on  lohottamassa ! 

—  Sama  kuttu  s — na! 

—  Jukemutkat !  . .  .  Ihan  sama  onkin  ?  .  .  . 

—  Tunteehan  tuon  nyt  vaikka  virstan  päähän  päi- 
vällä, mutta  näin  yön  aikaan  ei  eroittanut  ennen  kuin 
taivasta  vasten  katastin  tuon  pykälän  tuossa  vasemman 
korvan  ulommaisessa  ääressä.  Tunnenhan  minä  tämän 
kuin  kuparirahan,  olenhan  minä  sille  niin  monta  silppu- 
apetta  sekoittanut.  —  Silitellen  ja  taputellen  hevosta : 

—  Siinä  se  oli  pojat  vetoeläin! 

—  Hyvinkin  se  jyllää  voima  yhtälailla  hevosessa  kuin 
miehessäkin. 

—  Mutta  reessä  taitaa  olla  itse  herrukin?  Vai  kukas 
muu  siinä  köhjöttäisi?  Mieslauma  kiertyi  reen  ympärille. 
Etumaisetkin,  jotka  jo  olivat  törmän  laiteella,  löivät  sau- 
vat pystyyn  hangelle  ja  palasivat  katsomaan. 

—  No,  kukas  muu?  Äijä  könöttää  nyt  siis  siinä 
kylmänä. 

—  Niin  sitä  ihmisen  elinten  ja  nikusten  liikunta  sitten 
loppuu. 

—  Rikirinnan  siinä  reenkeulalla  ovat  ukon  "passarit". 
Kyllä  se  vainaja  niillä  palveluksen  isänmaalle  teki.  Tas- 
sut ovat  nyt  kylmänä  . . .  tassut .  . . 

—  Punikin  kuula  se  raapaisi.  Liian  rohkea  oli . . . 

—  Elää  olisi  saanut . . . 

—  Jospa  tärväämättä  se  mies  elää  yli  tämän  taistelun 
ja  sodan  olisi  saanut,  olisipa  kentiesi  hänestä  hyvinkin 
keikistynyt  valurautaan  muovailtu  maineen  miesi . . . 

—  Myystäri  hänestä  olisi  tullut,  myystäri. 

—  Kuinkahan  lienee  hengenlähdön  hetki  viimeinen 
ollut?  Kaipasikohan  hän  lähtiessään  lohdutusta? 

—  Kuka  sitä  lohdutusta  sodassa  sitten  sairaalle  saa?  . . . 

—  No!...   Onhan  ne  joka  komppanialla  rippikalut 

mukana.  Onhan  tässä  joukossa  meidän  vöyriläinen  nut- 
tuniekka.  Liepeetön  röijy  harmaan  sotasarkaisen  alla. 
Kantaa  pulloa  ja  piparkaakkuja  .  . .  Kyselivät  Aapolta : 

—  Te  sanitaari  olette  varmaan?  Millainen  taistelu  oli 
siellä  ?  . . . 

—  Luja  on  ottelu!  Miestä  siellä  kaatuu.  Näitä  pääl- 
liköitä pitäisi  koettaa  ihmisten  ilmoille,  lopetti  Aapo  ly- 
hyesti. Vangit  olivat  hiljaa,  koska  Aapo  seisoi  alinomaa 
takana.  Ja  he  tunsivat  kovan  esineen  kosketuksen  aina 
silloin  tällöin  niskassansa.  Se  oli  Aapon  "suojeleva  käsi". 
Kun  tämä  vastaili  miesten  kyselyihin,  katseli  Aapo  samalla 
ikävöiden  suksipareihin,  jotka  viekoittelevina  siinä  töy- 
räällä hiihtäjää  odottelivat.  Jaakonkin  huomasi  Aapo  sil- 
männeen itselleen  sellaista.  Niillä  toki  seisoi  mies.  Mutta 
poika  mittaili  häntä  kiireestä  kantapäähän.  Hän  odotteli 
hetkeä.  Kuten  janoisen  peuran,  paloi  pojankin  silmät  ja 
halu  painua  alas  ja  pakosalle.  Nyt  vain  sekunteista  riippui 
toiminta  ja  päättäväisyys.  Mihin  suuntaan  tilanne  ke- 
hittyi. Jaakon  eleistä  oli  pannut  lahtareista  ovelin  ja 
epäilevin  merkille.  Ja  Aapokaan  ei  jäänyt  havaitsematta, 
miten  tämä  valkoinen  vihollinen  irroitti  browningin  hi- 
taasti ja  asettui  lähelle  . . .  Taisteluun  yllättävään  ja  mur- 
haavaanko, vaiko  suksille  ja  pakoon?...  Alkoi  Aapon 
kylmäverisyys  horjua.  Jompaan  kumpaan  tässä  heti  on 
ryhdyttävä. 

Joskus  sattuu,  että  kun  tapahtumain  ratkaisu  on  hius- 
karvan varassa  ja  Damokleen  miekka  uhkaavimpana  häi- 
lyy viimeisintä  sipaisua  varten,  joutuu  apu  väliin  tunte- 
mattomasta sielun  syvyydestä  kumpuavana  päättäväisyy- 
tenä. Toisinaan  ei  löydy  valinnan  varaa  kahdesta  mah- 
dollisuudesta.   Toisinaan  taasen  valintaan  ei  osoittaudu 

mahdollisuutta.  Aapo  oli  valinnut  tällä  erää  taistelun  rat- 
kaisijaksi, jos  kerran  oveluus  ei  auta.  Nyt  oli  jälkimäinen 
pettänyt.  Jaakon  käyttäytyminen  ilmaisi  aiheen  epäilyk- 
seen. Mutta  juuri  kun  taistelun  merkkiä  hän  Jaakolle  tar- 
koitti yhtaikaiseen  alkamiseen,  käsitti  tämä  sen  paoksi. 
Että  taisteluun  antautuminen  olisi  ollut  epätoivoisuutta, 
selviää  se  siitä,  että  takaa-ajajat  painoivat  myöhemmin 
paikalle.  Aaponkin  hajamieliset  vastaukset  tekivät  joukon 
rauhattomaksi  ja  olivat  ne  piirittäneet  re'en  valmiina  teke- 
mään mitä  tahansa.  Kysyipä  eräs  heistä  sitä  joukko- 
osastoa  ja  johtajaa,  johon  he  kuuluvat.  Vastasi  Aapo: 

—  Jouduin  Siikakankaalla  vangiksi  Ryövärilähteen 
kahakassa.   Ja  sitten  karkasin  Längelmäelle. 

—  Vai  niin  .  .  .  No  hitto !  Vai  olit  sinäkin  siellä.  Enhän 
minä  muista  sinun  nimeäsi.  Ja  meitähän  oli  vain  kolme, 
kun  Turpee,  Mäkinen  ja  minä  pääsimme  pakenemaan. 

—  Niin  oli,  mutta  olinkin  haavoittuneena  toisena 
niistä  kahdesta,  jotka  punaiset  veivät  mukanaan.  —  Tämä 
naula  näkyi  vetäneen,  sillä  kyselijä,  ties  mistä  syystä, 
jäi  vaiti.  Mutta  reessä  makaava  Kiukkunen  Turpee  lii- 
kahti. Mäkinen  menetti  malttinsa  ja  yritti  tarkastaa 
taakseen,  vieläkö  Aapon  käsi  piti  bro\vninkia  häntä  koh- 
den. Yksi  sana  riittää,  ajatteli  hän.  Jos  hän  sitä  ei  sano, 
joutuu  punaiset  jatkamaan  matkaa  ja  heidän  elämähän 
jokatapauksessa  on  mennyttä.  Mutta  tiellä  takana  kuului 
ääniä,  joiden  tulon  ymmärsi  Aapo  ja  Jaakko.  Kaikkien 
huomio  kääntyi  sinne.  Jaakko  keksi  huutaa: 

—  Ampukaa !  Punikit  tulevat !  .  .  .  Turpee  ja  Mäki- 
nenkin nousivat  yhteen  ääneen : 

—  Ottakaa  kiinni  —  punikit !  — 

—  Punikkejahan  ne !  Ettekö  te  näe !  .  .  .  Silloin  oli 
Jaakon  hetki  lyönyt.  Hän  suisti  suksilta  miehen  edestään. 

Mutta  varovainen  ohranan  agentti  oli  selvillä  nähtävästi 
ja  aikoi  murhata  Jaakon.  Mutta  Aapo  kerkisi  ennemmin 
ja  Jaakolle  jäi  aikaa  kiskoa  irti  itselleen  kiperistä  piek- 
suista sukset.  Aapo  tällä  aikaa  hyökkäsi  sutena  miesjoukon 
keskitse  töyräälle  ja  kerkesi  Jaakon  kanssa  yhtaikaa  hur- 
jaan mäenlaskuun.  Jaakolla  tosin  ei  ollut  alussa  onnea, 
kuten  toverilla  toisella.  Hän  oli  toista  sauvaa  vailla,  josta 
taisteli  omistajan  kanssa,  mutta  kun  sitä  ei  saanut,  täytyi 
hänen  syöksyä  päätäpahkaa  alas  äkkijyrkästä  kallion  ham- 
paasta tuntemattomaan  syvyyteen.  Alastullessa  raapivat 
kovat  esineet  kantapäitä.  Kuusten  kuivat  oksat  olivat 
repiä  kasvot  rikki.  Mutta  jokatapauksessa  putosi  hän 
monta  syltä  ilmassa  alas  niin  onnellisesti,  että  joutui  ja- 
loilleen. Tosin  vasemman  suksen  kantapää  halkesi  hamaan 
jalustimeen  asti.  Mutta  kaikesta  huolimatta  matka  jatkui. 
Jaakko  siekailematta  paineli  kyyryssä  kuin  istuva  kissa 
mainion  mäenlaskijan  taituruudella.  Välkeän  männikön 
lomista  lintuna  liidättelevän  Aapon  huimat  hyppyrit  kii- 
hoittivat  Jaakkoa  kilpasille  —  hänhän  oli  niitä  poikia, 
jotka  ovat  syntyneet  suksien  päälle.  Luonnon  lapset  or- 
voimmalla  osalla  mieronmatkallakin  oppivat  sitä  kultaista 
elämän  kokemusta,  jota  rahalla  ei  voida  ostaa  ja  joka 
rikkaille  on  tuiki  tuntematonta  puutteista  kaikinpuolisista 
varjeltuna  ja  hemmoteltuna.  Tuimasti  suistuivat  vasta 
kyylle  kiilloitetut  sivakkaiset  sukset.  Ne  hyppivät  mät- 
täältä mättäälle,  kohokkeiden  ja  lumipengermäin  yli.  Si- 
vuilla suistui  sorja  petäjikkö  ja  latu  mutkaili  kuin  kyn- 
täjän vako  kivisessä  maassa.  Jynkeät  puut,  kataistot  ja 
pensaikot  juoksivat  tielle  iskeäkseen  korvalle  moista  hur- 
japäätä.  Mutta  ketteränä  ja  reippaana  heiluili  hiihtäjä. 
Suuntansa  katsoi  kaukaa  ja  sinne  viistoon  viillätti  alas 
vaaran  jyrkintä  rinnettä.  Jaakko  itsekin  tiesi,  että  häntä 
voittanutta  laskijaa  ei  ollut  toista  tavannut. 

Mäenpäällä  ammuttiin. 

Takaa-ajajat  olivat  vainunneet  vihollista  ja  heittäytyi- 
vät lumeen  ja  aloittivat  tulen.  Kuormastolla  oli  todellinen 
hämminki.  Toisia  pakeni,  toiset,  joille  asia  oli  selvinnyt, 
eivät  osanneet  sinne  eikä  tänne,  mutta  yksi  osa  antautui 
taisteluun  ja  alkoi  vasta-ammunnan.  Vihdoin  Turpee  ja 
Mäkinen  saivat  äänensä  kuuluville  ja  voivat  selittää  asian 
uskomattomalta  tuntuvan  laidan.  Mutta  ennen  sitä  oli 
muutamia  parhaita  suksimiehiä  seurannut  Aapon  ja  Jaakon 
esimerkkiä  kiirehtien  pakoon  samaan  suuntaan. 

Umpimähkään  avasivat  nyt  yhteen  tulleet  joukot  tulen 
pakoon  lähteneiden  jälkeen.  Haavoittuneita  oli  ja  niiden 
korjaaminen  antoi  toisille  työtä.  Kenellä  sukset  oli,  hän 
sai  painua  perään.  Mutta  pohjalaiset  eivät  olleet  alangoil- 
laan oppineet  mäkien  urheiksi  laskijoiksi,  siksi  he  tekivät 
kuperkeikkoja,  kaatoivat  toisetkin.  "Isänmaan  puhdista- 
jat" uivat  nyt  hangissa  ja  nenällään  tekivät  tuttavuutta 
Hämeen  kivisille  ja  kalteville  jyrkänteille.  Joku  heistä 
laski  päin  puita  ja  silpokuoriset  jouhimännyt  kolhivat  us- 
kalikkoja kalloihin.  Toiset  laahustivat  sauvoilla,  tahi  käyt- 
tivät istumapyöreitään  jarrulaitteinaan.  Muutamilta  olivat 
päässeet  sukset  jaloista  ja  kiitivät  karkureina  kaukana 
edellä.  Miehet  juoksivat  loikkien  jälessä  ja  huusivat: 

—  Ottakaat  rumaahisia  kiinni ! 

—  Maroot  ja  perkelehet  kalvakohot  heitä ! 

—  Enkö  sitä  sanoonut  jotta  rumihia  tääT  tuloo! 


14. 


"Sano  Mandille  minun  kaatuneen* ' 

Yli  sydänmaan  salo  järven  laajoille  vuorisille  ranteille 
ei  ollut  eksynyt  kulttuurin  käsi  perkaamaan  ja  muokkaa- 
maan maita,  tekemään  tilkkusiansa  kallioiden  loviloihin. 
Eipä  edes  erakko  ollut  tullut  tänne  kultaista  rauhankoti- 
ansa  rakentamaan.  Hiljaisuus  ja  vaiteliaisuus  vallinnut  oli 
ympäristössä  tässä.  Muinoin  joskus  metsänkaatajan  kir- 
ves kaikui  ja  hongat  ryskyen  kaatuilivat  ja  ryteiköissä 
rouhentuivat  oksat  karskisti.  Tämä  tukinkaato  rymysi 
talvina  muutamina  ja  sitten  taasen  palannut  oli  rauha  — 
rauha  sellainen,  jota  luonnonvoimat  yksin  hallitsivat.  Mil- 
loin kuumina  kesäpäivinä  metsämörkö  mörähdellen  kulki 
hitaasti  kahden  pentunsa  kera  vedenkalvon  viilentävään 
kylpyyn,  ja  latki  kirkasta  kuultavaa  mesimaitoa  koveloi- 
sella  kielellänsä  tulikuumaan  kitaansa.  Höyssykarvaiset 
karhut  kylpivät  ja  palasivat  peittoon  pentuineen.  Saapuipa 
joskus  syksynsuussa  huhuileva  karjanhakija,  lapsi  ihmisen 
ylevän,  tahi  nainen  nimetön  matkoillansa  järven  rannoille 
näille.  Janoansa  sammutti  ja  jalat  vedessä  rannan  kivellä 
istui  hetken.  Joskus  joikui  laulun  lienteän  lemmestä  kauan 
unohtuneesta,  päivistä  palaamattomista.  Lauloi  laulun 
järvestä  tästä,  erälammesta,  joka  petetyn  rakkauden  peit- 
toonsa otti.  Kuunteli  kesäisen  laineen  loisketta  inehmoinen 
ypöyksin. 

Syksyn  sumuisen  perästä  Suomeen  hiipi  talvi  tuima. 
Jäävaipan  loi  lakeaksi  ja  laajaksi  ja  pehmoiseksi,  sen  pin- 

taa  yksin  riekkoparvet  rikkoivat  tahi  jänöjen  tassut  tal- 
lasivat. Keväthankiloilla  metsoparvet  kisailemaan  kävivät 
selälle  tälle.  Lähteville  jäille  teeret  soitimeen  saivat  kau- 
kaisilta kukkuloilta.  Niille  kyttä  loukkaita  ja  pauloja 
laittoi,  vaanien  Tapiolan  riistaa.  Huhtikuun  aurinko  hau- 
toi rannat  paljaiksi  jäistä.  Hiipipä  silloin  syvyyksistä 
mustista  hauet  kultakylkiset  auringon  paisteeseen  liekoina 
loikomaan  rantavesiin.  Kiidätti  jo  varhain  ilmojen  halki 
kevättuulten  mukana  sinikaulasorsa  ja  istui  ojansuulle 
auenneelle.  Tämä  terveiset  ensimäiset  toi  etelän  auringon 
alta. 

Silloin  saapui  juhla,  odotettu  elämänuhkua  umpuileva 
aika.  Taasen  nuoruus  palautui.  Hämeen  hämärillä  kor- 
suilla nokinenäinen  matala  mies  auki  työnsi  saunanuksen 
ja  saloille  soitimiin  kävi.  Kävi  sarastuksen  kera  kilvan 
korpiin  ja  kunnasmaille  otuksen  ajoon.  Kuunteli  kaikuja 
heräävän  metsän,  kuinka  kevään  henki  luonnossa  teki 
työtään.  Kuuli  tinttien  ja  tiaisten  tirskutuksen,  teerien 
kuherruksen,  jänisten  puputuksen,  tahi  kiimaisen  ketun 
moninaisen  marinan.  — 

Tänä  aamunakin  elettiin  kevään  suurta  luonnon  juhlaa 
kohti.  Päivänpuoleiset  vuoren  puut  mehevinä  tuoksuivat 
pihkalle.  Kultainen  aika  oli  ovella.  Rattoisana  rauhalli- 
nen hämäläinen  salojärvi  vuotteli  lymyilyynsä  saapuvata 
Tapiolan  karjaa  . . . 

Mutta  toisin  nyt  oli  kuin  ennen. 

Näytös  väliaikainen  ja  verinen  nyt  nähtiin  täällä,  kuo- 
leman kamppailu  kesken  kansan  oman.  Omain  veljien  si- 
säinen sysimusta  peto  syöntynyt  oli  kiimaan  kiron  ja  kuo- 
leman hurmaan. 

Pakenijat  jäälle  päästyänsä  kerkisivät  kauaksi  edelle. 

Jaakolla  oli  sauvana  toisessa  kädessä  tien  ohesta  tem- 
paisemansa  kaatuneen  kelohongan  kuiva  oksa.  Hänen  jä- 
lessään  työnteli  voimakas  Aapo  ikäänkuin  näyttääkseen, 
ettei  toinen  ainakaan  kykene  jättämään  häntä  umpea  ryö- 
hästessä.  Sitä  ihmettelivät  he  molemmat,  että  vaikka 
heidän  jälessään  kaksi  miestä  oli  saapunut  rantaan,  eivät 
nämä  aloittaneet  ammuntaa,  vaan  hitaasti  hiihtivät  pe- 
rässä samaa  latua.  Mutta  ylhäältä  mäestä  kaikui  pamaus 
toisensa  jälkeen  ja  kuulat  vinkuilivat  korkealla  ilmassa 
pakenijain  sivu  sinne  tänne.  Suuri  meteli  ja  rähinä  paisui 
yhä  äänekkäämmäksi  ja  saapui  vihdoin  alas  aukealle  jäälle 
kiihkeä  miessakki. 

Kajahtipa  silloin  laukaukset  taajempaan  ja  paremmin 
tähdättyinä.  Huusi  Aapo  jälempää: 

—  Jaakko  hoi !  .  . .  Käännä  sukset  saaren  suojaan,  ne 
ampuvat ! 

Kuulia  vinkuili  pakenijain  kahtapuolta.  Tuntui  siltä 
kuin  olisi  syntynyt  yhtaikainen  kilpa-ammunta  metsällä 
kiitävään  otukseen. 

Jos  Jaakko  olisi  heti  totellut  Aapon  varoitusta  eikä 
luottanut  oivalliseen  hiihtotaitoonsa,  olisi  ehkä  käynyt 
kaikki  hyvin.  Mutta  edellä  hiihtäjä  pyrkikin  rohkeasti 
suorinta  ja  lyhyintä  tietä  sovittuun  päämaaliin  vastaiselle 
rannalle,  josta  metsänsuojasta  oli  tarkoitus  nousta  tuttua 
polkua  ylös.  Jaakko  oli  juuri  ja  juuri  saavuttamassa  ran- 
nan rynköisen  juurimetsän,  mikä  pistäysi  pitkänä  niemen- 
kärkenä  korvesta  suontuvan  puronsuun  kummallakin  puo- 
len. Eipä  pajukkoon  olisi  ollut  syltää  viittä  pitemmästi 
matkaa,  kun  jäi  Jaakko  seisomaan.  Syyn  siihen  arvasi 
Aapo  saarentakana.  Olihan  suksen  latu  tullut  tummaksi, 
joka  merkitsi  hangenalla  ollutta  pohjavettä.  Aapo  näki 
Jaakon  kääntyvän  suorakulmaisesti  ojansuun  vasemmalle 

rannalle,  sillä  hän  oli  varmaankin  vainunnut  vaaran  sula- 
neen jään  takia.  Vihollinen  kiintyi  ankarammin  tähtää- 
mään. Silloin  Aapokin  näki,  miten  kaksi  jälessä  tulevaa 
alkoi  ampua  tarkkaan  vainolaista.  Huomasipa  viisikon 
muuton  aikana  heistä  muutamia  horjuvan  ja  heittävän 
kiväärin  päänsä  yli  ja  kaatuvan.  Vaara  ei  kuitenkaan  vä- 
hentynyt maaliksi  joutuneelta  toverilta  vähääkään.  Jaakko 
yhä  rypi  puskikon  luona  sulassa  ojansuussa. 

Kevätvesi  oli  kavalasti  kaivanut  paksun  hangen  alla 
hauraaksi  jään,  ulottuen  se  virran  kohdalla  kauaksi  jär- 
velle, huolimatta  siitä,  että  hanki  oli  vielä  vahvana  lähellä 
maanrajaa.  Vaikka  vihoHinen  ampuikin  lakkaamatta,  oli- 
vat kuulat  huonosti  osuvia  pitkälle  matkalle  järven  yli, 
soitellen  sinne  tänne  osumatta  maaliin.  Nyt  oli  Aapo  kier- 
tänyt paikalle  turvallisen  saaren  kautta  ja  huusi  Jaakolle : 

—  Älä  nouse  suksille !  . . .  Ryömi  matalana !  — 
Jaakko  yritti,  mutta  lumi  ja  kohma  takertui  hänen  vaat- 
teisiinsa niin,  että  ne  pian  kangistuivat  ja  hän  edistyi  yri- 
tyksissään hitaasti. 

Kun  Aapo  nosti  silmänsä  vastaista  rantaa  kohden, 
havaitsi  hän  siellä  kaksi  miestä  vielä  taistelevan  avoimella 
järvenselällä  ja  maaten  lumessa  pidättelivät  ampumisilla 
hajanaista  ketjua,  joka  pyrki  heidän  jälkeensä.  Mutta 
saartoliike  tapahtui  joutuin  ja  vastustajat  olivat  pian  voi- 
tetut. Nähtävästi  valkoisessa  leirissä  käsitteiden  häm- 
mennys oli  johtanut  niin  pitkälle,  että  taistelivat  vieläkin 
toistaan  vastaan  tahi  oli  kysymys  kapinasta.  Nyt  vaino- 
lainen hiihti  vapaasti  ja  vauhdilla  suoraan  joensuuta  koh- 
den. Tämän  huomasi  Jaakkokin  ja  ponnisteli  viimeiset 
voimansa  pensaikon  ja  rannan  saavuttaakseen.  Silloin  tuli 
tuho.  Surman  vasama  saavutti.  Jaakko  vaipui  lumelle. 
Lähenevän  hiihtäjän  tähtäin  oli  selvennyt  valkenevassa 

aamuka jossa  ja  tarkkasi  nelinkontin  ryömivää  ihmistä 
kuula.  Nyt  ammunta  taukosi.  Vihollinen  pujotti  pyssyn 
olalle  ja  alkoi  hiihtää  kaatamansa  saaliin  luokse.  Rytei- 
köstä kysyi  Aapo : 

—  Sattui  varmasti  pahoin? 

—  Selkään  koskee.  En  voi  liikkua.  Pakene  sinä  hyvä- 
mies  . . .  Oih  . . . 

—  Kuinka  jättäisin  sinut?... 

—  Ethän  voi  auttaa  minua.  Älä  tule  aukealle,  am- 
puvat sinut. 

—  Mitä  minä  tekisin  ?  . . . 

—  Sano  Mandille  minun  kaatuneen? 

—  Heitä  saapuu  kaksi.  Aapo  hiihti  Jaakon  luo  ja 
antoi  taskuaseensa  sanoen : 

—  Minun  nyt  lähteä  täytyy.  Jos  voit,  käytä  tätä. 

Päätänsäkään  ei  nostanut  Jaakko.  Hapuili  aseen  vie- 
reltään ja  liepeensä  alle  kätki.  Mutta  silloin  järveltä  pa- 
mahti monilukuinen  yhteislaukaus.  Rakeina  rapisi  pus- 
kikot  ja  pensaat  joiden  alle  Aapo  oli  viskautunut.  Mutta 
kun  ammunta  taukosi,  hävisi  hän  metsään.  Ääniä  jär- 
veltä kuului: 

—  Lampahanvarkahan  toisenkin  lährettävä  oli . . . 

—  Kummitteloo  kuvaatus. 

—  Niin  juoksoo  kuin  jänöönen. 

—  Katsotahan  ovaatko  tuon  punikin  nikuuset  pahoin 
tärvääntynehet. 

—  Katsotahan  . . . 

Jyrkkää  vuorta  kivutessansa  Aapo  kuuli  alhaalla  poh- 
jalaismurteista puhelua.  Hikisenä  ja  läähättävänä  hän 
rypi  sukset  käsissä  yli  kainaloiden  uppoavien  lumihautain. 
Saavutti  juuri  korkean  metsäntakaa  kukkulan  laen.  Nyt 
kuuli  Aapo  ivallisia  pisteleviä  puheita  ja  kiroilemisia. 

Vihollinen  seisoi  haavoittuneen  Jaakon  ympärillä  ja  aloitti 
"kuulustelun".  Selvästi  hän  tunsi  äänestä,  miten  pisti- 
millä uhattiin  jos  ei  sano  sitä  taikka  tätä.  Viimeksi  kuu- 
lui: 

—  Puhut  taikka  et  —  kuolet  kumminkin !  . .  .  Sitä 
seurasi  äkkiä  useita  laukauksia.  Huudot  ja  ärhentelevä 
puhe  oli  äkkiä  lakannut.  Hiljaisuus  oli  Aaposta  kidutta- 
van pitkä.  Hän  katui  suuresti,  että  olikaan  noussut  ollen- 
kaan vuorelle.  Nyt  kuului  vielä  yksi  pamaus  ja  sitten  oli 
hiljaista.  Palata  takaisin  vaiko  painua  pakosalle?  Ute- 
liaisuus veti  takaisin  jäälle.  Mutta  on  se  liian  uskallettua. 
Aikoi  jo  painaa  edelleen,  kunnes  tuuma  kääntyi  ja  jätti 
sukset  siihen  valmiina  odottamaan.  Alas  hiipien  pensaiden 
taustan  kiertäen  saapui  paikalle,  josta  saattoi  nähdä  ran- 
taan .  . . 

Siinä  makasi  sinne  tänne  kaatuneena  neljä  miestä. 
Makasi  veljes  vihan  katkeran  maljan  pohjaan  asti  ryypän- 
neet miehet.  Vihollisista  kolmas  oli  katkaissut  Jaakon  elä- 
mänlangan. Jaakko  oli  yhtenä  yönä  tehnyt  nimensä  kuo- 
lemattomaksi kärsineiden  ja  matalain  ma  jäin  epätoivon  ja 
häviön  hetkien  valoisassa  huomenessa.  Makasi  siinä 
maassa  rengin  ylpeän  ympärillä  pohjalaispohatoiden  kol- 
me "uljasta  sankaria".  He  olivat  herrain  asioille  työtä- 
tekevien nuoreen  ja  punaiseen  tasavaltaan  vihollisina  saa- 
puneet, mutta  saaneet  siitä  nyt  palkkansa. 

Ajatuksiansa  Aapo  ei  joutanut  enempää  kehittää. 
Samalta  suunnalta  läksivät  uudet  viholliset.  Mutta  nyt 
olikin  hän  lainannut  luikun  ja  rensselit  tupertuneelta  ja 
alkoi  ampua  vainolaista,  kunnes  kuulat  loppuivat.  Heitti 
hän  sitten  pyssyn  luotaan  kauaksi  ja  juoksi  tallattua  uraa 
kunnaan  päälle  ja  suksilleen. 

Aamulla  Korven  talossa  ei  ollut  kyytiin  lähtijää. 

Turhaan  isäntä  etsi  aikansa  Jaakkoa.  Saipa  siinä 
Maurin  vihdoinkin  käsiinsä.  Tämän  tehtäväksi  tuli  kah- 
den vieraan  valkoisen  herran  saattaminen.  Muut  miehet 
ja  hevoset  olivat  jo  aamupuhteella  pimeässä  "kaseerattu" 
kyytiin  tykistöä  tulituimaa,  jota  vihollinen  veti  Pohjan- 
maalta. 

Siinä  reenperällä  istuissaan  herrat  puhelivat  asioita 
Maurin  kuullen,  joista  perille  äkkimies  ei  päässyt.  Peloit- 
tikin  hieman  siinä  kuskipukilla,  mutta  mihinkäs  menit. 
Vihdoin  hän  huomasi  toisen  herran  päässä  ihkailmeisen 
Jaakon  ketunkarvalakin.  Kyllähän  Mauri  sen  tunsi,  vaikka 
tuhanten  toisten  joukosta,  olihan  se  hänen  Hetunsa  om- 
pelema, vasta  vuosi  sitten.  Itsehän  Mauri  oli  metsistä 
samaisen  ketunkin  kerestänyt.  Nahan  sitten  Jaakolle  vaih- 
tanut ihkasten  uusiin  koukkusaappaan  varsiin.  Päällisiksi 
sitten  täytyi  Maurin  Jaakolle  luovuttaa  niistä  hopeisen 
lakkarikellon  "viljoista"  sen  liipatun  sinisen  lasikiven, 
joka  aina  liivin  rinnuksilla  pyhäpäivisin  kiilteli.  Kyllä 
se  oli  kerrassaan  komea  kivi,  mutta  kyllä  päällisetkin  oli- 
vat pakanan  paksut.  Rotialan  tammannahkaa  oli  kirkon 
karvari  ne  sanonut  olleen.  Mauri  vetäsi  saappaan  vasem- 
man varren  suoraksi  ja  kääntyi  katselemaan  taakseen. 

Teki  mieli  kysellä  herralta  jotakin,  mutta  ei  saanut 
alkua.  Aina  kun  Maurin  suu  jo  aukeni  jotakin  sanoak- 
seen, jäi  sana  sinne  kaulaan,  kun  näet  kerkisivät  herrat 
keskenään  alkaa  ennen  häntä.  Ja  siksi  toiseksi  oli  pa- 
rempi "pitää  äänet  mahassaan"  koko  ketunkarvalakista, 
mikä  sen  tietää  vaikka  vielä  . . . 

Mauri  ei  ajatellut  koskaan  epämieluista  ajatustansa 
loppuun  asti.  Hän  "löi  sen  lossiksi"  ja  äyskäsi  hevoselle, 
tahi  hyppäsi  reen  kuskipukilta  kävelylle  ja  harppaili  he- 

vosen  rinnalla.  Kädellä  toisella  piti  kiinni  kirkkoreen 
hopioidusta  nenäsermistä.  Nyt  hän  mietiskeli,  mitenkä 
samainen  herra  ei  ollut  aamulla  antanut  kättänsä,  vaikka 
Mauri  tervehdykseen  omaansa  tarjosi.  Toinen  oli  sitten 
juuri  ja  juuri  sormenpäitänsä  nuukaillen  naapassut.  Tästä 
johtui  Mauri  muistamaan,  millaiset  ihmiset  antavat  kättä 
ja  millaiset  eivät  anna  kun  vain  vähän  sormiansa.  Mutta 
koskaan  ennen  ei  ollut  vielä  sellaista  tavannut,  joka  ei 
ollenkaan  kättään  ojentanut.  Toiset  ihmiset  puristivat, 
toiset  enemmän  toiset  vähemmän.  Mutta  Kanto-Heikki 
vainaja  se  oli  kovakourainen  ollut  siinäkin  "työssä".  Mo- 
nen käsi  oli  ihan  eloton,  suora  ja  kylmä  kuin  laasti  lapio. 
Toinen  ihminen  taasen  otti  käden  jo  kaukaa  kuin  susi  ja 
hemputteli .  .  .  Orihveden  rovastin  rouva  oli  Maurista  kä- 
tellyt kaikista  maukkaammin.  Se  oli  sattunut  kaksikym- 
mentä yhdeksän  vuotta  sitten  syksyisenä  pimeänä  yönä, 
kun  he  Maurin  kanssa  soutivat  sen  Salmijärven  poi- 
kitse . . . 

Maurin  mukavan  ajatuksen  parahiksi  katkaisi  hevonen, 
kun  se  alkoi  lujemmin  pistellä  Vilkkilän  kovasin  tehtaalle 
laskevata  alasmäkeä.  Mauri  loikkasi  rekeen.  Ja  vaikka 
"vetoeläin"  kiri  kuormaa  vastaisessa  mäessä,  niin  että 
yksiselkäisen  tuomiluokan  sakarat  sojottivat  kyljissä,  istui 
hän  vain  ja  häyhensi  hevoselle.  Yhteen  lykkyyn  tenäsi 
taaksensa : 

—  Teitillä  se  lakki  nyt  sitten  on . . .  "Herrat"  ka- 
tastivat  kyytimiestä: 

—  Jaa  mitä  lakkia  se  patu  tarkoittaa  ?  . . . 

—  Sitä  mikä  teitillä  on  . . . 

—  "Teitillä"  vaiko  "meitillä",  matkivat  miehet. 

—  Sen  Pärnä- Jaakon  lakki . . .  "Herrat"  katsoivat 
toisiinsa. 

—  Sinä  tiedät  hänet? 

—  Kuinkas  en  tietäisi . . . 

—  Tappelumies,  vai  miten? 

—  Ei  ollut  riitamiehiä. 

—  Mutta  mikäs  sitten? 

—  Voimaa  siinä  mykyrässä  oli  rutkemmasti . . . 

—  Oliko? 

—  Oli  enemmän  kuin  monissa  kaljahousuissa.  Olet- 
teko tavanneet  Jaakon? 

—  Olemme  . . . 

—  Ja  lakkia  vaihtaneet  ?  . . . 

—  Olemme. 

Maurin  kyselyihin  miehillä  ei  ollut  aikaa  eikä  halua 
vastailla.  Mutta  mies  itsepintaisena  hetken  päästä  lisäsi 
väliin : 

—  Jaakolla  on  se  Santalan  Mandi  niinkuin  yhtä 
höykkää . . . 

—  Vai  on  Jaakolla  ollut  Mandi . . .  Miehet  molemmat 
mietiskelivät  Maurin  seivässuoraa  tönkötystä.  He  arveli- 
vat hänen  "yliskamarissaan"  olevan  sahajauhoja  . . .  He 
olivat  muista  maakunnista,  eivätkä  tunteneet  hämäläistä 
luonnetta.  Kuin  lohduksi  lausuili  toinen: 

—  Elää  se  teidän  Jaakkonne  saanut  olisi.  Miehekäs 
ja  rehti  taistelija. 

Mauri  ei  käsittänyt,  katsoi  vain  pitkään,  raapasi  sit- 
ten niskaansa: 

—  Kyllä  se  poika  elää  ja  kykenee  tälläkin  hetkellä, 
missä  miestä  vain  tarvitaan.  Hetken  kuluttua  lisäsi:  — 
Vaikka  "maan  nousun  vikoja"  sitä  meissä  löytyy  yhdessä 
jos  toisessakin. 

—  Juu.  Mutta  nyt  on  Jaakkonne  muuttanut. 

—  Hän  sinne  sotaan  hankkikin  . . . 

—  Eikös  hän  siellä  sitten  ollutkin? 

—  Vielä  eileniltaan  rauhantöissä  viipyili. 

—  No,  eihän  sitten  ole  sama  Jaakko  . . . 
Keskustelu  pysähtyi. 

Kilometrit  kuluivat.  Mauri  mietiskeli  yhä  sanattomana, 
mitä  se  sillä  tarkoitti :  "Ei  ole  sama  Jaakko."  Mutta 
sitten  hän  äkkiä  aukaisi  suunsa  ja  sanoi : 

—  Jaakko  oli  sama! 

—  Nyt  ei  ole  enää  sama . . . 

Punaisessa  esikunnassa 

Kokonaisia  säilykekannuvuoria  oli  syydetty  asema- 
pihalle. 

Ne  olivat  järjestään  rohkealla  teräaseella  avattuja, 
tyhjiksi  syötyjä  konservipurkkeja.  Tuhannet  miehet  olivat 
ne  viskoneet  käsistään  ahmittuansa  sisällön  nälkäisiin  ki- 
toihinsa. 

Junia  tuli  ja  meni,  vislasi  ja  vohotti. 

Kolmannenluokan  odotussalin  perä  oli  kokonaan  sul- 
loutunut täyteen  etelästä  saapunutta  ruhkautunutta  postia. 
Aseman  eri  huoneustoissa  olivat  vallankumousvirastot  toi- 
minnassa. Paikallinen  toimeenpaneva  komitea  sijaitsi 
metsänpuolella.  Musta  läheinen  kuusikko  kohisi  öisin  uh- 
kaavana. Ikkunain  kaihtimet  olivat  ensiöinä  alas  vedet- 
tyinä, sitten  ne  saivat  olla  jo  ylhäällä.  Mutta  viimeaikoina 
Arvid  oli  kiskottanut  miehillä  toisenluokan  asemasalin  puo- 
lelta kaksi  korkeata  kassakaappia  ja  asettanut  ne  riviin 
muurin  ja  paloseinän  jatkoksi.  Hän  sanoi  olevan  sen  siinä 
kuusikon  puolella  "kaiken  varalta". 

Vallankumouskomiteassa  oli  kahdeksantoista  paikal- 
lista toveria,  torpparia,  talonpoikaa,  pikkutilallista  ja  kän- 
sänäijää.  He  istuivat  oikeutta.  Ja  kun  rintamaesikunnan 
puolelta  tuli  vaatimuksia  muonista  ja  takavarikoista,  äkä- 
mystyivät  ukot  joskus  ja  kielsivät  kaiken  uhallakin.  He 
tiesivät  tarkoin  alueensa.  Tiesivät  monen  mullikkamäärän, 
oliko  niissä  liikoja  vai  eikö  ollut.  Kenellä  oli  lammas,  ke- 
nellä kaksi.  Sota-aikana  oli  nälkä  nuolaissut  liiat  elukat 
liepeillä  eläjiltä.  Pitäjän  pohatoilla  sitä  sentään  oli  aina 
yhtä  ja  toista.  Ja  olihan  niitä  ökäreitä  tässäkin  pitäjässä. 

Valituksia  saapui.  Toisille  annettiin  oikein  todistus, 
ettei  heiltä  saa  enää  ottaa.  Toisille  taasen  laskettiin  rahaksi 


192 


tähän  asti  otetut  ja  anottiin  maksumääräyksiä.  Mutta  suu- 
rimmalta osalta  kielsi  asiantuntijat  kokonaan  ottamasta 
"nauhan  nenääkään". 

Asiakkaita  tuli  ja  meni.  Oikeutta  koetettiin  tehdä 
kaikille,  olivat  ne  sitten  porvareita  tahi  työläisiä. 

Oli  kulunut  vaiherikkaita  päiviä,  jopa  viikkojakin. 

Punakaartilaisjoukko-osastoja  alkoi  saapua  maaseu- 
dulta. Niitä  oli  aina  lauantaisin  mennyt  muutoinkin  kau- 
punkiin, mutta  nyt  ne  palasivat  väsyneinä  ja  märkinä. 
Toiset  miehistä  olivat  menettäneet  päällikkönsä.  Kuritto- 
muus ja  epäjärjestys  vallitsi  silmiinpistävänä.  Toiset  oli- 
vat taistelleet  juoksuhaudoissa  viikkomääriä,  kun  toiset 
taasen  kuivina  kiukaan  kissoina  viettelivät  aikansa  toi- 
mettomuudessa "miehitysalueella". 

Teitä  pitkin,  esikunnan  ympäristöllä,  ajelivat  ratsut 
laukkaa  hurjasti  sinne  tänne.  Huuto  ja  melu  oli  yleinen. 

Tähän  ympäristöön  saapuneet  olivat  myöskin  Mandi 
ja  Stiina. 

Suoraa  metsästä  he  hiihtivät.  Heistä  elämä  asemalla 
tuntui  kokonaan  hirvittävälle.  Siinä  ahdingossa  oli  varsin 
vaikea  väistellä  suksiansa,  jotteivät  pohjat  saisi  naarmuja 
ja  lovia.  Heitä  ei  kuullut  kukaan.  Jos  joku  heidän  ky- 
selyitänsä  kuunteli,  oli  vastaus  mykisemistä,  jota  ei  voinut 
käsittää.  Moni  sivuitse  kiitävä  muiristi  suutaan  tahi  mu- 
rahti kiukkuisena.  Mandi  ja  Stiina  seisoivat  kotvan  siinä, 
kotvan  tässä,  ujoina  esittäen  asiansa.  Mutta  turhaa.  Kai- 
killa oli  kiire  —  jumalattoman  kiire!  Heistä  kumpaises- 
takin  näytti  siltä,  kuin  järkikultaa  kaikilta  puuttuisi.  Vält- 
tämättä täytyi  vaikka  hääriä  ja  huutaa  paikallaan,  kun 
kerran  mitään  muuta  ymmärrystä  ei  ollut.  Tytöt  kat- 
selivat tätä  menoa  aikansa  asemalaiturin  äärellä.  He  oli- 
sivat toisissa  olosuhteissa  jo  aikaa  sitten  livistäneet  sinne, 
mistä  olivat  tulleetkin,  jos  asia  ei  olisi  ollut  sitä  kuin  se  oli. 

Korkeita  kiviportaita  ylös  juoksi  Arvid  Pylväistö. 
Stiina  tunsi  hänet  ja  nyt  he  päättivät  mennä  jälessä  sisälle. 
Vartija  sanoi: 

—  Tämä  on  esikunta!  Sinne  ei  luvatta  lasketa. 

—  Sinne  meillä  juuri  asiata  onkin  .  .  . 

—  Mistä  tulette? 

—  Rintamalta.  Lähettejä  ollaan. 

—  Astukaa  etuhuoneeseen  .  .  . 

Stiina  ja  Mandi  odottivat  vuoroansa.  Tällä  aikaa  he 
näkivät  miten  rintamalta  tuotiin  nuoriin  köytettyjä  mie- 
hiä. Pari  heistä  raivosi  äänekkäästi  ja  olivat  he  selvästi 
mielipuolia.  Järkyttävät  tapahtumat  olivat  pimentäneet 
heiltä  järjenvalon.  Toiset  kaksi  seisoivat  sanattomina  ja 
synkkinä.  He  vartosivat  tilaisuutta  yhä  uudempaan  irti- 
repimismahdollisuuteen.  Vartijoilla  oli  täysi  työ  saada 
heidät  pysymään  edes  senverran  aikaa  paikoillaan,  jotta 
junan  tulo  olisi  mahdollinen. 

Stiina  oli  heikko  paljosta  ponnistuksesta.  Kaiken  tä- 
män näkeminen  tuskaisesti  toimivaa  ajatuskykyä  häiritsi. 

Vaitelijaana  laski  Norola  paperit  käsistään. 

Vaiti  oli  mies  vielä  senkin  jälkeen  kun  Arvid  saa- 
puneiden kanssa  vaihtoi  vilkkaasti  mielipiteitä.  Yht'äkkiä 
malttinsa  menetti  Arvidkin.  Hän  tuli  hajamieliseksi.  Sa- 
maa asiaa  kyseli  kyselemästä  päästyänsäkin.  Ja  naiset  taa- 
sen saivat  aloittaa  kertomuksensa  alusta. 

—  Olliko  siellä  siis  päällikkönä? 

—  Olli . .  . 

—  Kuinka  siellä  asiat  olivatkaan? 

—  Asiat  kuten  sanoin  .  .  .  Tulemme  Längelmäeltä. 
Siellä  valkoiset  ovat  aloittaneet  hyökkäyksen  eilen.  Koko 
viime  yö  on  taisteltu.  Aapo  miehineen  hävinnyt  majapai- 
kasta tipotiehensä. 

—  Aapoko  hävinnyt  ?  !  .  .  .   Mihin  .  .  .  ? 

—  Tänne  esikuntaan  läksi .  .  .  Herroja  vangiksi  va- 
koilivat valkoiselta  .  .  .  Tänne  kulettamaan  läksi  Kuore- 
veden kautta.  Totta  kai  he  jo  perillä  täällä  ovat .  .  . 

—  Täällä  ei  nähty  ketänä  sieltä  ole  .  .  .  Mandi  jatkoi : 

—  Herroja  tuskin  perille  saivat .  .  .  Johan  minä  sitä 
sanoinkin. 

—  Ketäs  herroja  ne  sitten? 

—  No,  ettekö  te  ollenkaan  tiedä?   Siellähän  oli  sel- 

lainen  painiskelu  kuin  karhujen  ketustamisessa  ainakin. 
Siellä  sitä  Jaakkokin  sai  näyttää,  mihin  hänen  jusunsa 
riittää.  Mutta  riitti  se  vain !  .  .  .  Ei  sitä  olisi  moni  usko- 
nut, että  voittaa  moisen  täytehisen  jänkkärän  .  .  .  Tämä 
Stiina  se  Rajavaaran  Aapon  kanssa  yhdessä  voitti  sen 
pääsonnin  .  .  . 

—  Kai  Arvid  muistaa  sen  saman  turilaan,  joka  syk- 
syllä Pylväistölle  niitä  viinoja  vedätti,  kun  ne  suuret  juo- 
mingit Kassu  toimeen  pani.  Se  sama,  joka  sanoi  itseänsä 
asepäälliköksi.  Se  se  oli  nytkin  se  jehumpi .  .  . 

—  Vai  Turpee  vangiksi !  Ohhoh  !  Jokos  jouduit  sati- 
meen. —  Mandi  jatkoi : 

—  Ei  siellä  tainnut  poikia  lopuksi  hyvä  periä.  Tie- 
dustelija Kauka-Manulta  aamuöillä  saapui  ja  ilmoitti  lah- 
tareita  samalta  suunnalta  lähestyvän.  Kenties  kahden  tu- 
len väliin  joutuneet  ovat. 

Arvid  tarkasteli  Stiinaa.  Kyseli  tältä  yhtä  ja  toista. 
Tyttö  oli  perin  kalpea  ja  laiha.  Kuumeiset  silmät  veris- 
tivät  ja  paloivat  raukeina  syvissä,  kärsimystä  ilmaisevissa 
kuopissaan.  Stiina  kertoi  monet  matkainsa  vaiheet  ja  ko- 
kemukset, moninaiset  seikkailunsa  metsissä,  puiden  juu- 
rilla yöpymisistänsä  ilmaisi.  Ja  kuta  edemmäksi  hän  ker- 
tomaan kerkesi,  sen  lauhemmaksi  Arvidin  tuima  katse 
muuttui.  Vihdoin  ei  kuunnellut  enää,  tempasi  nyt  vuoros- 
taan Norolan  heittämät  paperit,  silmäili  hermostuneesti  ja 
alkoi  lukea  .  .  . 

Esikuntakomiteasta  kuului  kovaäänistä  kinastelua: 

—  Äänestäkää  Enorannan  asiasta  .  .  . 

—  Ei  maksa  puhua!  Joukkoja  Enorantaan  ei  lä- 
hetetä ! .  .  . 

—  Lähetetään!  Jos  Helsingin  "A"  komppania  on 
vaarassa  .  .  . 

—  Houritteko  te?  .  .  .  Sieltähän  helsinkiläiset  perään- 
tyivät yöllä. 

—  Seppälä  pyytää  apua.  Harjun  joukot  ovat  avoi- 
mella järven  jäällä. 

—  Laittakaa  Salmijärven  maantielle  .  .  . 

—  Lylystä  koilliseenko? 


195 

—  Luoteeseen  .  .  .  Laittakaa  Satamatyöläisten  komp- 
pania pitämään  tietä  auki .  .  .  "A"  komppania  muutoin 
on  hukassa  .  . . 

—  Olkaa  vaiti !  Kyllä  kai  se  aina  ulos  tulee !  .  .  . 

—  Rautatien  varrella  vasemmalla  hyökkäävät  val- 
koiset ! . . . 

—  Antakaa  hyökätä  —  on  siellä  millä  pesee ! 

—  Mitä  puhuu  Turunen!...  Harjuko?...  Ampui- 
vatko kolmekymmentäviisi !  .  . .  Meidän  poikiako  kaatuu 
ketjussa  yhdellä  kertaa? 

—  Onko  totta,  että  Pekkalaan  on  poltettu  250  puna- 
kaartilaista? 

—  Piru  ties,  kyllä  sitä  huudetaan  . .  . 

—  . . .  Vaiti !  .  . .  Vaiti .  .  .  Vaiti .  .  . 

Telefoonit  soivat.  Julkinen  kovaääninen  puhelimeen 
huuteleminen  lisäsi  alkavaa  sekasortoa.  Tappioista  huu- 
dettiin kovaäänisesti,  niin,  että  puhelintorvesta  kuului 
kaukaa  kirkuvan  tiedoittajan  joka  sana  hiljentyneessä 
huoneessa. 

Nestori  Norola  sulki  ovet  kiukkuisena,  sanat  ja  elämä 
sisälle  taukosi  kuulumasta.  Sitten  kysyi  teeskennellyllä 
rauhallisuudella  hätäytyneeltä  Mandilta: 

—  Kukas  se  Jaakko  olikaan?  —  Tyttö  ei  vastannut 
ennenkuin  Norola  oli  uudistanut  kysymyksensä: 

—  Kukas  se  Jaakko  olikaan? 
Kalpeana  pelosta,  vapisten  vastasi : 

—  Sieltähän  se  oli  kotipuolesta .  .  . 

—  Taitaa  olla  voimakas  ja  hyväkin  hiihtäjä,  koska 
niin  matkoja  läpäisee. 

Nyt  vastasi  Mandi  reippaammin : 

—  On  hän  sellainen  poika,  ettei  niitä  muita  sellaisia 
ole.  Ei  kukaan  vielä  ole  Jaakkoa  voittanut.  Voimankoe- 
tuksissa  monetkin  reistanneet  ovat.  Ja  eikä  se  huono  mies 
Aapokaan  ole,  kuulutaan  sitä  monissa  pitäjissä  mainitta- 
van. Vaikka  ei  se  Jaakko  ollut  mikään  sotamies. 

Norola  sanoi : 

—  Eivät  ne  viholliset  niinpaljon  välitä  voimasta  kuin 


196 

rohkeudesta.  Kaikenlaiset  nassikat  voivat  tappaa  kyttää- 
mällä väkevänkin,  jos  ase  ja  lupa  annetaan. 

—  Sitä  minä  pelkään,  ettei  siellä  kunniankukko  laula. 
Keskeytti  Norola: 

—  Jaakkosi  oli  ehkä  kokematon,  mutta  mitä  Aapoon 
tulee,  on  sillä  pojalla  kyllin  taitoo,  tarmoo  ja  uskallusta 
pälkähästä  pelastuakseen.  Jos  onni  myötä  on,  suoriutu- 
vat pojat  pintehestä  .  .  .  Käykää  nyt  levähtämään.  Lopen 
väsyneitä  olette.  Työväentalolla  tarjotaan  teille  jotakin 
lämmintä  ruokaa.  Vielä  antoi  Norola  heidän  mukaansa 
kaartilaisen,  joka  opasti  oudot,  urheat  naiset  sotilaskeit- 
tiöön. 

Mutta  tuskin  ovi  oli  sulkeutunut,  kun  hypähti  Arvid 
pystyyn,  paiskasi  paperit  pöytään,  painokkaasti  sanoi : 

—  Lepoa  heille !  .  .  .  Lepoa  meille  pitäisi  saada.  Vuo- 
rokaudet ja  viikot  läpeensä  valvoneet  olemme  .  .  .  Kes- 
kellä kaiken  uhkaa  tuho !  Voittoa  ja  parempaa  tavoitellen, 
astuu  esiin  tukalin  tilanne!  .  .  .  Oletko  lukenut  tuota? 

—  Lukenut  olen.  Askelta  pari  kiivaasti  otti  Arvid  ja 
sanoi : 

—  Sinun  piti  ymmärtää  mitä  noissa  papereissa  sano- 
taan ?  .  .  . 

Norola  ei  vastannut.  Toinen  jatkoi  astuntaansa  ja 
mietiskeli  raskaasti.  Esikuntahuoneesta  kuului  yhä  terä- 
vämpi ja  korkeampi  kinastelu: 

—  Miinoittaa  .  .  .  siltojen  tuhoamisestako  .  .  .? 

—  Päätetty  on,  että  niitä  ei  räjäytetä. 

—  Miksi  ?  .  .  .  Sano  miksi  ? ! 

—  Mitä  maksaa  aineellisten  arvojen  tuho? 

—  Mitäs  maksaa  elämä  ja  taistelu? 

—  Mitä  vallankumous  ?  Mitä  .  .  . 

—  Helvettiin  kaikki ! 

—  Nuuskaksi,  sanon  minä! 

—  Hajalleen  .  .  .  hajalleen ! 

—  Toverit !  .  .  .  Hiljaisuutta ! 

—  Ei  nyt  siitä  ole  kysymys ! 

Norola  sulki  väliovet.  Ääniä  ei  enää  kuulunut. 
Arvid  ja  Norola  vaipuivat  tuolille,  saamatta  kumpai- 

nenkaan  sanaa  suustaan.  Pikku-Oskari  astui  äänettömin 
askelin  ovesta  varovaisesti.  Seisoi  hetken  ja  odotti  tiedus- 
telua. Arvid  hyökkäsi.  Poika  aloitti : 

—  Toverit  toiset  pyytävät  neuvoanne  .  . . 
Keskeytti  Norola: 

—  Sano,  että  malttavat .  . .  Heti  tulemme. 
Poika  poistui.  —  Verkkaan  aloitti  Arvid : 

—  Kuulit,  miten  tyttö  harhaillut  oli  metsissä  .  .  .  Mikä 
onnettomuus  meille.  Mutta  mikä  onni  olisi  ollut,  että 
tuon  tiedon  hetkeä  aikaisemmin  saaneet  olisimme.  Nyt 
kaikki  tuntuu  minusta  siltä,  kuin  .  .  .  Hukassa  .  .  .  hukas- 
sa ..  .  Kohtalo  kuinka  tyly  on,  kun  se  noin  koskettaa  .  .  . 
Suunnitelma  on  sittenkin  se,  mitä  Aapo  ja  Konsta  aina 
aavistelivat.  Nyt  on  vihollinen  aloittanut  hyökkäyksen. 
Vastahyökkäyksen  siellä,  missä  kaikista  vähimmin  sitä 
odotimme.  Joukot  ovat  lähetetyt  päin  hornaa!  Tässä  me 
nyt  istumme!  Jotakin  olisi  tehtävä!  Joukkosiirtoihin 
meillä  enää  aikaa  ei  ole  .  .  .  Hukassa  kaikki,  jos  perääntyä 
emme  voi !  Jo  aikoja  sitten  olisi  meidän  pitänyt  vetään- 
tyä  Tampereelle.  Turhaan  apua  uottelimme.  Kaikkien 
toiveet  kohdistuivat  Hämeen  työläisiin  ja  talonpoikiin. 
Nyt,  kun  me  peräännymme,  perääntyvät  kaikki.  Peri- 
katoa kohden  nyt  kulkee  tämä  taistelu  meidän!  Tämäkö 
työllämme  kaikella  oli?!  Ihanteita  ja  utukuvia  se  kansan 
heräämiseen  luottamus  olikin?!  Olihan  tuo  raportti  jo 
neljäs  yhtämittaa  epämieluisa.  Tämä  kaikista  muista  yl- 
lättävin. Kuinka  kaiken  konnat  ovat  osanneet  valmistaa 
edeltä  .  . .  Ehkä  päivän  kahdenkin  ennakkotieto  olisi  mei- 
dät voinut  pelastaa.  Nyt  minkäänlaisia  keinoja  en  löydä. 
Kello  on  jo  yksitoista.  Ja  tuosta  yltyvästä  jyminästä 
kuulen  .  . .  Tykkien  jyske  kiihtyy  kaikilla  kolmella  suun- 
nalla .  . .  No ! .  .  .  Keskustassa  kyllä  joukot  ovat  kunnossa. 
Iltapäivällä  käydään  hyökkäykseen.  Sekin  olisi  pitänyt 
jouduttaa  päiviä  ennen !  Päiviä  ennen  lupa  pojille  olisi 
pitänyt  antaa.  Haapamäelle  meidän  olisi  pitänyt  mennä! 
Tuo  valkoisten  kierto  ja  käynnissä  oleva  Länkipohjan 
taistelu  . .  .  Kuinka  päättyy  ?  Voi  olla,  että  radan  selkäm- 
me takana  leikkaa  vihollinen  uudelleen  ennen  iltaa.  Län- 

kipohja,  kuinka  siellä  ovat  asiat?  .  .  .  Lisävoimia  sinne  — 
mistä?  Ja  jos  se  päättyy  onnettomasti,  olemme  hukassa. 
Mistä  johtuu  puhelinten  katkaisu  Tampereen  kanssa  .  .  . 
Säynäjärvellä !  .  .  .  Ajatteles,  eivätkös  ole  kerinneet  kau- 
aksi. Kierto  Kuhmoisista,  tiedän  ma.  Olihan  se  suunni- 
telman ensi  koe,  niinhän  se  näyttää?  Näin  kauan  epä- 
määräisyyttä, Vilppulan  pitkää  "pussinperää"  pidimme, 
voimia  sidoimme.  Emme  perääntyä  osanneet !  Nyt  mo- 
lemmat kyljet  lahtareiden  hallussa  .  .  .  Pirstoiksiko?  .  .  . 
Ei  saa  mennä!  .  .  .  Olemme  luvanneet  tovereille  voittaa  .  .  . 
Koti .  .  .  Niin  ja  äiti  .  .  .  rakas  äiti !  Sinulle  uskoin  liian 
paljon  lupauksia,  joita  en  täyttää  voi.  Kuvitteluiksiko  siis 
kaikki  kauniit  lupaukset  jäivätkin?  Sinä,  emoni,  jäät  vaa- 
raan. Ja  te  työläiskodit,  köyhät,  rakkaat  työläiskodit !  .  .  . 
Lapset,  emo  ja  isä  alttiiksi  lahtareille!  Murhille,  kostan- 
nalle  kalman  miesten ! 

Arvid  käveli  ja  raivosi. 

Hän  oli  menettänyt  ajatusten  rauhallisen  rakennus- 
työn. Pirstoina  olivat  toiveet  ja  varma  usko  voittoon. 
Norola,  ainoa  uskottunsa,  pysyi  levollisena  ja  aina  har- 
kitsi asioita  kylmäverisesti.  Nuorimies  heittäysi  tuoliin  ja 
kumaraan  pöydän  päälle.  Käsivarsin  katseensa  kätki. 
Suru  ja  syvin  kosketus  katkeroitti  kaiken.  Voimakas  mies 
oli  lapsen  lainen.  Hartiat  hytkähtelivät.  Ääneen  itki.  Itki 
kuin  viaton  lapsi,  herkästi  ja  hellästi.  Virtailivat  kyynelet 
edestä  kaiken  sen  aavistuksen,  mikä  alastomana  aukesi 
eteen.  Vähäväkisten  ja  orjain  kamppailua  tämä  oli  kansan 
ja  maan  valoon  ja  voittoon  viemiseksi  —  kamaran  kan- 
san, joka  köyrynä  ja  kumaraisena  raadannassa  raskaassa 
osallisena  alinomaa  olla  on  saanut.  Kovaosaisten  puoles- 
tahan tässä  iskemään  oli  käyty,  taisteluun  lahtarilaumoja 
vastaan,  jotka  törkeästi  ja  häpeämättömästi  röyhistelivät 
ja  vajavaraisten  osan  itselleen  ottivat.  Muistipa  Arvid 
uljaat  ja  uskolliset  kaartilaiset,  jotka  parhaillaan  rinta- 
milla luottivat  asiaansa  ja  voiton  puolesta  taistelivat .  .  . 
Mihin  joutuvat  he?  Teloittajan,  teilaajan,  pyövelipiilun 
ja  pölkyn  uhreiksiko?...  Eikö  olisi  sittenkin  ollut  vii- 

sainta  ottaa  tarjottua  upseeriapua  englantilaisilta?  Tarjo- 
sihan  sitä  Britania  . .  . 

Ei,  ei  totisesti.  Tuomio  siitä  olisi  tullut  kansan  suusta 
myöhemmin,  olisihan  se  ollut  lahtarien  laista  isänmaan 
kavaltamista  ja  myymistä.  He  juuri  joukkojansa  maihin 
Hangossa  laskevat  nuo  valkoisten  kalmanveljesten  kump- 
panukset. Oi,  te  kansan  pettäjät,  valkoiset  juudakset,  jot- 
ka kauppaa  käytte  veljesverestä  —  kansan  kamaraisen 
verestä,  joka  puuhaa  pelloilla,  tekee  työtä  tehtaissa  ja 
tuotantolaitoksissa. 

Kaiken  tämän  —  ja  enemmänkin  —  tunsi  Arvid  tuol- 
la onnettomalla  hetkellä.  Menehtynyt  hän  oli,  kalpea  ja 
laihtunut,  uhrautunut  mies.  Hän  mitään  ei  kyselyihin 
vastannut.  Norola  rauhallisena  puhui : 

Rakas  poika  .  .  .  Tyynny,  hyvä  mies.  Nyt  jos  kos- 
kaan vaaditaan  meiltä  mielenmalttia  ja  lujuutta.  Sitä 
pitäisi  olla  meillä  .  .  .  Enemmän  pitäisi  olla  meillä  kuin 
muilla.  Pitäisi  osoittaa  esimerkkiä,  olla  osviittana.  Tulee 
asettua  kaiken  varalta  olemaan  valmiina.  Siinä  mielessä 
sitä  taisteluun  lähdettiinkin  —  voittaa  tahi  kaatua !  Ei  saa 
nureksia,  jos  huonompi  osa  on  itsellemme  kääntynyt. 
Karkaistuja  pitää  meidän  olla.  Kuolemaakin  on  katsot- 
tava silmästä  silmään.  Ettemme  saaneet  noita  tiedon- 
antoja, on  sekin  luettava  vastoinkäymiseksi.  Joukkojen 
siirrot  ovat  meillä  todenteolla  viivästyneet.  Kuitenkin 
tehkäämme  se,  mitä  tehdä  voidaan.  Käyttäkäämme  tämä 
aika,  nämä  tunnit,  mitä  voi  olla,  hyväksemme.  Pikaisesti 
on  saatava  määräys  keskustan  perääntymisestä,  jos  eivät 
ole  kerinneet  hyökkäystä  aloittaa.  Ei  minuuttiakaan  enää 
hukattava.  Erehdys  on  korjattava. 

Odottamatta  Arvidin  vastausta,  astui  Norola  huo- 
neesta. Esikuntahuoneessa  tuli  heti  rauhallista.  Kuule- 
matta enempiä  esityksiä,  antoi  Norola  perääntymismää- 
räyksen.  Samalla  hän  lähetti  päivystävän  panssarijunan 
avaamaan  rataa  etelään.  Myöskin  määräyksen  uusien 
junien  saapumisesta  rintamalta  tulevien  joukkojen  siir- 
toon. Vielä  hän  jakoi  muutamia  muita  kiireellisiä  ja  tär- 
keitä määräyksiä  ja  palasi  sitten  takaisin  Arvidin  luo. 

Tämä  oli  asennossa  samaisessa,  mihin  oli  jäänyt  Norulan 
lähtiessä  —  kokonaan  aloitekyvyttömänä  asiain  äkillisen 
yllätyksen  suhteen.  Hän  ei  voinut  käsittää  minkäänlaista 
mahdollisuutta  pelastaa  joukkoja  suoralta  tuholta.  Norola 
aloitti  äskeiseen  puheeseen : 

—  Erehdys  voi  olla  myöskin  siinä,  että  emme  todella 
ottaneet  ammattimiehiä  avuksi  taisteluiden  johdossa.  Oli- 
sivat kenties  hyvinkin  voineet  muodostaa  työläisarmeijan 
taistelukuntoiseksi.  Eri  asia  on  se  kuinka  olisimme  voi- 
neet luottaa  heihin.  Vallankumoustako  olisivat  palvelleet, 
vaiko  imperialismia.  Nyt  kuitenkin  näyttää  siltä,  että 
valkoiset  tuovat  harjaantuneita  voimia  yhä  enemmän 
tuleen.  Jääkärikomppaniat  ovat  saapuneet  ja  hajaantu- 
neet pitkin  valkoista  linjaa.  Saksalaisia  sotilasosastoja 
lasketaan  maihin.  Porvarit  haluavat  tehdä  työläisarmei- 
jassa  perinpohjaisen  lahtauksen.  Me  jätimme  tilaisuuden 
käyttämättä.  Marraskuun  suurlakossa  olisi  voitto  ollut 
mahdollinen  melkeinpä  verenvuodatuksesta.  Olisi  tullut 
toimeenpanna  ainoastaan  työläisdiktatuuri,  joka  olisi  pitä- 
nyt aisoissa  valkoisia  mahdollisia  kapinayrityksiä  Neuvos- 
to-Suomen sisällä.  Kalliosaaren  Kalaukko- vainaja  tapasi 
sanoa:  "Kansan  on  saatava  verikasteensa",  ennenkuin  se 
on  kelvollinen  ja  ymmärtäväinen  ottamaan  vastaan  oman 
hallintansa.  Vanhuksen  puhetta  ei  oivallettu.  Nyt  syyttö- 
mät joutuvat  kärsimään  syyllisten  tähden.  Pohjois-Suo- 
men  pikkutalonpoikaisto  ja  työläisetkin  ovat  jättäneet  vel- 
vollisuuden raskaan  kuorman  meidän  harvain  kannetta- 
vaksi. "Puolueettomat"  pientilalliset  ja  työläisetkin  ovat 
syyllisiä  kadotukseemme.  Korttakaan  yhteiseen  kekoon 
monet  heistä  vetäneet  eivät  ole.  Kenen  muiden  harteilla 
historian  edesvastuu  raskaampana  on?  Jos  häviämme, 
lyövät  sosialidemokraatit  rintoihinsa,  huutaen  syyttömyyt- 
tänsä "kapinaan."  Jos  voitamme,  esiintyvät  he  etunenässä 
"vallankumouksellisina"  ja  uuden  yhteiskunnan  oikeina 
omistajina.  Kas  tämänkaltaista  on  kansan  tietämättömyy- 
dellä ratsastaminen. 

Norola  jäi  vaiteliaaksi.  Lauseet  ja  sanat  harvenivat. 
Hän  katseli  ikkunasta  ulos  asemapihalle,  jonne  tuotiin 


201 

hevosilla  haavoittuneita.  Junaan  kannettaissa  näytti  Nes- 
torista siltä,  kuin  siinä  olisi  raahattavana  tuttu  mies. 
Mutta  kasvot  kääntyivät  poispäin,  niin  että  hän  jäi  näke- 
mättä kuka  se  oli.  Juna  pian  vislasi  ja  jyrisi  kiskoja  pit- 
kin pois.  Äkkiä  hän  muisti  nuo  piirteet  ja  juoksi  aseman 
rappusille  ja  huusi  siinä  vielä  seisoville : 
—  Oliko  se  Kiiskilän  Konsta  ? ! 

Miehet  pudistelivat  päitään.  He  olivat  outoja,  eivätkä 
ymmärtäneet  mitä  Norola  tarkoitti. 


16. 


Uusia  yllätyksiä 

Puhelinkellot  soivat  lakkaamatta. 

Kellot  kilisivät  koko  päivän  tunnista  tuntiin.  Esikun- 
nan keskuspöydän  hoitajalla  oli  tulinen  kiire.  Ylipääl- 
likkö oli  kalpea  ja  istui  yhtämittaa  sentraalipöydän  äärel- 
lä. Hän  otti  vastaan  ja  antoi  määräyksiä  hätäilemättä. 
Lähettejä  seisoi  etuhuoneessa  ja  odottelivat  tungeskellen. 
Moni  heistä  huusi  asiansa  "suoralta  kädeltä"  ja  sai  vas- 
tauksen ennentulleiden  päiden  yli.  Monet  tyhjäntoimitta- 
jat häärivät  sinne  tänne  lattian  täyteisenä  ymmärtämättä 
siirtyä  edes  pois  tieltä.  Rohkea  päällikkö  ahdistui  kysy- 
mystulvien taakse  pienine  tuoleineen  yhä  enempi  nurk- 
kaan Milloin  puhelimesta  hän  kuunteli  sangen  laajaa  ja 
monimutkaista  selontekoa  kärsivällisesti,  milloin  taas  kat- 
kaisi hän  keskustelun  ja  huomautti  rauhallisena: 

—  Lyhyemmin,  toveri,  lyhyemmin  .  .  . 

Vastaukseksi  hän  tavallisesti  antoi  kolme  neljä  sanaa, 
mitkä  huusi  harvaan  ja  ymmärrettävästi.  Hänen  sanois- 
saan oli  tinkimätön  sävy.  Milloin  lankaan  puhua  ei  tar- 
vinnut, kuunteli  hän  toisella  korvallaan  esityksiä  ja  kyse- 
lyitä huoneessa.  Pyysi,  että  vain  yksi  kerrallansa  sanansa 
sanoisi.  Ihmeteltiin  tätä  tarmoa  ja  tyyneyttä.  Ihmetel- 
tiin miestä,  joka  ennen  aina  nurkassa  nuhjotti,  antoi  tois- 
ten rehennellä  ja  määriskellä,  nyt  kun  kaikki  oli  mennyt 
ylen  kukkeria  kuin  ylösalaisin  käännetyssä  myllyssä,  astui 
tämä  nahkiainen  remmiin.  —  Kuka  hänet  siihen  asetti? 
—  kyseltiin,  mutta  ei  saatu  vastausta.  Näytti  vain  siltä, 
että  noinhan  sen  pitikin  käydä.  Kas  juuri  tuollainen  mies 
se  pitää  ollakin.  Tottelevaisuus  tarttui  erinomaisesti. 

Tämä  johtaja  oli  Arvid. 

Tähän  asti  olivat  rintamalla  muut  korkeamman  johdon 

hoitaneet.  Arvid  oli  kuunnellut  ja  alistunut  aina  teke- 
mään kilvan  sitä,  mitä  määrättiin.  Joskus  sentään  oli  sa- 
nan sanonut,  sanonut  sen  tinkimättömästi  ja  peräänanta- 
mattomasta Olipa  joku  viranhoitaja  äkämysty nytkin  ja 
havainnut  siinä  miehen,  joka  on  jotain  muutakin  ei  vain 
sanahelinää.  Nyt,  kun  Arvid  määräsi,  merkitsi  se  myös 
määräysten  täytäntöön  panoa. 

Sellaisetkin  ainekset,  jotka  aina  olivat  olleet  valmiina 
huutamaan :  "Työväenvalta  ei  saa  heiluttaa  ruoskaa,  sitä 
käyttävät  vain  tyrannit,  eivät  vallankumous  johtajat'',  tot- 
telivat nyt  käskyjä. 

Kuului  joukosta  joskussa  terveitäkin  huudahduksia: 
"Koirille  koiran  kuolema !"  —  "Pitääkö  meidän  porva- 
reita nähdä  hallitsemassa  miekalla,  ilman  että  emme  osaa 
ottaa  esimerkkiä !"  —  "Määräysvalta  pitää  olla  vallan- 
kumouspäälliköllä !"  —  "Emmekö  rakenna  uutta  vanhan 
yhteiskunnan  raunioille ?"  —  "Mitä  liehittelijät  ovat  voit- 
taneet?" —  "Mitä  parlamenttaarinen  reformien  rakenta- 
minen teille  tiputtaa?"  —  "Rihkamahuutokauppoja  ovat 
eduskunnat  ja  parlamentit !  Naskaleita  ja  nappeja  hevo- 
sensilmäpeilien  keralla  teille  sieltä  tarjoillaan.  Porvari- 
mursut  "sielukkaina"  tarjoilevat  kansalle  pikkuparannuk- 
sia!"  —  "Ei,  valta  on  otettava  väkivaltaisesti,  voimaan 
saatettava  köyhälistön  diktatuuri,  vasta  silloin  vankalla 
pohjalla  seisoo  vallankumous!" 

Monelle  toverille  selvisi  tähän  aikaan  kansanvallan 
hullunkurisuus  luokkataistelun  kriitillisimmällä  hetkellä. 
—  Joukkopäätöksillä  oli  käyty  hyökkäämään  tai  peräänty- 
mään, joukkopäätöksillä  pysyttiin  paikoillaan  tahi  loikoil- 
tiin silloin,  kun  yksilöillä  oli  selvillä  toiminnan  tärkeys. 

Päällikölle  esitettiin  seuraavanlaisia  kyselyitä : 

—  Pitääkö  tykistö  jättää  ja  miehet  pelastaa,  vaiko 
taistella  ja  molemmat  menettää? 

—  Mitä  minä  teen  miehistölle,  joka  ei  tottele  perään- 
tymismääräystä  ? 

—  Onko  meidän  komppanian  päällikköä  täällä  näky- 
nyt? . . . 

—  Mihin  joudumme  haavoittuneiden  kanssa,  kun  ei 
ole  hevosia? 

—  Minut  lähetettiin  hakemaan  sapuskoita.  Kolmeen 
päivään  leipää  emme  ole  nähneetkään. 

—  Saako  ottaa  varakkailta  talollisilta  viljaa  tahi  kar- 
jaa? 

—  Eikö  voisi  ottaa  sivilihevosia  sodan  palvelukseen? 

—  Jalkaväen  siirrot  vaikeita  ilman  suksia  ja  hevoskyy- 
tejä. 

—  Olemme  ottaneet  kiinni  miehiä,  jotka  olivat  "puh- 
distamassa" pohatoita  ja  kertovat  olevansa  punakaartin 
"palveluksessa."  Olivat  ryöstäneet  rikkaita  siellä  jo  viik- 
komääriä  ja  saattaneet  kauhua  aikaan.  Olemme  tavan- 
neet heiltä  kalleuksia  ja  kamaa.  Tappelun  ovat  heittäneet 
hiiteen,  jos  ovat  koskaan  tapelleetkaan  ?  .  .  .  Mitä  teemme 
heille? 

—  Saako  oikean  lahtarin  ampua  vai  pitääkö  sitä  elät- 
tää? 

—  Otetaanko  vankeja  täällä  vastaan  ja  mihin  ne  lähe- 
tetään ? 

—  Mihin  helvettiin  on  joutunut  Pietarin  suomalaisten 
punakaartin  sapuska-  ja  vaatevaunu? 

—  Johan  nyt  vasta  murhia  kuuluu !  .  .  .  Että  peräänty- 
määnkö te  olette  p — leet  meidät  määränneet? 

—  Saako  sen  herra  von  Bournin  kamppeet  jakaa 
kaartilaisille,  niille,  jotka  hänet  kaatoivat  esikuntineen? 

—  Eikö  ylipäällikkö  voisi  suostua  siihen,  että  ajaisim- 
me panssarijunan  edellä  "helvetin junalla"  Vilppulaan? 

—  Säästetäänkö  rautatietä,  siltoja,  laitoksia,  vai  teh- 
däänkö "silkoista?" 

—  Poltetaanko  perääntyessä  pohatoiden  hynttyyt? 

—  Otetaanko  panttivankeja  siviliväestöstä  ? 

—  Eikö  tosiaankin  saisi  panna  sen  "ruman  puolen" 
sodassa  käyntiin?  Tämä  kaikenlainen  ärsyttely  saattaa 
nyt  jo  mennä  liian  pitkälle? 

—  Eikö  voisi  tyhjentää  elintarvelautakuntain  varas- 
tot? 

—  Minä  tulin  pyytämään  viittäkymmentä  pyssyä  sin- 

ne  meidän  kulmalle.  Ne  äijät  päättivät  mennä  pyhänä 
lähteä  kans'  mukaan  .  .  . 

Telefoonissa  kyseltiin  uusia  ammuksia,  junia,  lääkä- 
reitä, sidetarpeita,  kiireellisiä  apujoukkoja.  Itäisen  siiven 
ilmoitettiin  horjuvan  ja  sinne  pyydettiin  apua  yhtämittaa: 
"Apua  kaikissa  muodoissa,  muutoin  me  hukumme !" 

Kalpean  päällikön  huulet  värisivät. 

Hänen  hermostonsa  jännittyi  yhä  tiukemmaksi.  Oi- 
keutta jaettiin.  Kaiken  tarkoitus  oli :  "Silmä  silmästä, 
hammas  hampaasta  ja  veri  verestä."  Lähettejä  saapui  ja 
läksi.  Toiset  onnistuivat,  toiset  epäonnistuivat.  Kaiken 
menettämisen  uhka  alkoi  näkyä.  Kuumeessa  ja  ensipani- 
kissa  selviytyivät  vain  ne,  jotka  kylmästi  tottelivat  annet- 
tua käskyä  ja  veivät  joukoillensa.  Junia  alkoi  tulla  ase- 
mille. Vaunujen  lastaukset  edistyivät  reippaasti.  Aseita 
ja  sotatarpeita,  haavoittuneita,  naisia  ja  lapsia,  paljon 
marssineita,  kaukaa  tulleita  punakaartilaisia  lähetettiin 
etelään.  Aikaa  oli  vähän,  työtä  paljon,  äärettömän  pal- 
jon. Raskas  asestus  kaukana  rautatiestä  kahden  puolen 
sivustoilla.  Tykistön  pelastaminen  olisi  kysynyt  aikaa. 
Jyske  hetki  hetkeltä  kiihtyi.  Nyt  se  alkoi  kuulua  kaikilta 
suunnilta.  Mutta  suunnitelmien  toteuttaminen  tällaisessa 
tilanteessa  ei  suju  yhtä  joutuin  kuin  ajatus. 

Ero  on  toimeenpanemisella  ja  määräyksellä. 

Niinpä  Suomen  luokkasodan  pohjoisella  rintamalla- 
kin Hämeen  maakunnan  rajoilla.  Perääntyminen  näin 
vähässä  ajassa,  johtajien  käytettävissä  olevilla  voimilla, 
oli  mahdottomuus  siinä  järjestyksessä  kuin  sen  olisi  tul- 
lut tapahtua.  Asiain  kehittyessä  odottamattomat  iskut 
seurasivat  toinen  toistaan  taajassa  tahdissa.  Näistä  kysy- 
myksistä saattaa  olla  monia  erilaisia  päätelmiä,  arveluita 
ja  ajatuksia.  Ovatpa  vuosien  kuluessa  porvarit  vähätie- 
toisten  työläisten  suun  kautta  syyttäneet  punaisia  johtajia 
työväen  asiain  myynnistäkin.  Tämä  syytös  on  törkeä  val- 
he, lahtarien  keksimä,  joka  ilman  muuta  on  torjuttava. 

Työläisarmeijan  rivimies  on  kuitenkin  oikeutettu  teke- 
mään muutamia  kyselyitä  "herruilleen" :  Miksikä  sitten 

perääntyminen  jätettiin  viimeiseen  tippaan?  Miksi  ei 
otettu  minkäänlaista  katsantokantaa  mahdollisen  häviön 
suhteen?  Miksikä  ei  viikkoja  ennen  tahi  jo  alunpitäen 
suunniteltu  Tampereen  linjaa  varsinaisiin  puolustuksiin 
vetäytymisvarustuksiksi  ? 

Vastausta  näihin  kysymyksiin  kaukaa  ei  tarvinne  ha- 
kea, sillä  onhan  se  edellä  selville  käynyt  useasti,  että  se  oli 
kansanvalta  punakaartissa  eikä  luottamusmiesten  vilpilli- 
syys enempää  kuin  porvareiden  viekkauskaan,  mikä  esti 
toisin  menettelemästä  kuin  mitä  näissä  kysymyksissä  me- 
neteltiin. Täytyihän  ajattelemattomimpainkin  vainolaisten 
vaistoillaan  jo  käsittää  tässä  tilanteessa  Länkipohjan 
murtamisen  merkitys.  Kuka  muu  hyvänsä  olisi  Pohjan- 
maan puolelta  hyökätessään  Hämettä  vastaan  tässä  tilan- 
teessa tehnyt  samoin  kuin  valkoinen  kaarti.  Sen  sota- 
nerokkuus  ei  siis  siinä  suhteessa  ollut  erikoisempi. 

Länkipohjan  taisteluista  johtui  Suomen  luokkasodan 
ratkaisevin  käännekohta.  Siinä  oli  Kalevalan  työkansan 
Troijan  portti,  josta  sisälle  valkoisella  puuhevosella  ajoi- 
vat tsaari  Nikolai  verisen  ja  Vilhelm  Rautaisen  koulutta- 
mat lahtarikenraalit  pitkine  viiksineen,  poleteineen,  rin- 
noillaan roikkuessa  hilistiminä  Kristus-opin  viimeiset 
symboolit.  Tämä  oli  samanlaatuisten  herrain  toinen  tule- 
mus "pakanallisia  heimoja  sivistämään. " 

Saadaksemme  tässä  jonkinlaisen  käsityksen  näistä  sei- 
koista, on  meidän  palattava  katselemaan  silminnäkijän 
keralla  yksinkertaisia  pikkuasioita. 

Päivä  on  kulunut  iltaan. 

Arvid  oli  päättänyt  mennä  itse  katsomaan  joukkoja 
ja  koettamaan  jouduttaa  niiden  siirtoja.  Kaikkialla  löy- 
tää hän  uupumusta  ja  taistelukunnon  puutetta.  Muuta- 
milta rintamien  kohdilta  löytyy  intoa  vain  paikallisista 
joukko-osastoista.  Niissä  vieläkin  liekki  palaa,  vaikka 
himmentyneenä  hehkuna.  Luottamus  leimahtelee  voima- 
sanoissa ja  katseissa.  Rehellisesti  ajattelevat  syrjäseutu- 
jen asujamet  ovat  ottaneet  tämän  sodankin  kuokan  ja  kir- 
veen kannalta.  Raivaustöihin  he  korvenkolkallaan  käyneet 

olivat  antaumuksella  ja  vaivaantumisella.  Perinpohjai- 
sesti, kuten  kuokkari  kapanala  kapanalalta  perkkaa  pellon 
kovaan  kannikkoon,  olivat  he  päättäneet  puhdistaa  ja 
muokata  kapitalismin  kahleihin  kytketyn  Suomen  yhteis- 
kunnan, uutta  työ  väen  vai  taa  varten. 

Nämä  nureksimattomat  kamaran  kansan  miehet,  eivät 
olleet  koskaan  käyneet  esikunnassa  anomassa  mitään. 
Äänimyhkää  yhtyneet  kahakoihin  punaisten  puolesta  oli- 
vat. Itsestään  siellä  salotöllin  tanhuilla  kutsun  kukin 
omaltatunnoltaan  saanut  oli.  Kivikkoisten  kolujen  ja  pol- 
kujen polkijoina,  sanoi  heille  esi-isäin  vaisto  teon,  taian 
ja  tarpeen.  Tulirauta,  tuima  ruuti  ja  kuulat,  vaikka  van- 
hanaikaisetkin, turvantunteen  toivat.  Ase  oma  oli  tutum- 
pi kuin  toisen  tuoma,  vieras  ja  vento.  Ei  ylöspitoa,  vaa- 
tetusta, jalkineita  ja  ruokaa  etsimään  heistä  kenkään  tul- 
lut. Omineväin  he  matkaan  lähteneet  olivat.  Ja  kun  leipä 
loppui,  läksivät  kotoa  katsomaan  uutta.  Oman  äidin  kala- 
pytty,  voirasia  ja  reikäleipäkimppu  täyttivät  tuohikontin, 
nahkalaukun  tahi  pussin.  He  puolustivat  maataan  valko- 
hurttia  ja  "hakkapelitoita"  vastaan.  Punaniskaisia  juip- 
peja vastaan  he  nousseet  olivat,  jotka  röhöttelivät  mant- 
taalimailla,  ensiluokan  vaunuissa  ja  asemilla,  kartanoilla 
ja  kylissä.  Ylvästelijöitä  vastaan  vihdoinkin  sinnittelivät 
rengit  ja  maattomat.  Eiväthän  puulaakit  edes  "tötteröi- 
den"  omistajina  antaneet  maillaan  köyhien  olla,  "puita 
polttamassa  ja  heinämaita  tallaamassa."  Heitä  vastaan 
tässä  kamppaus  kysymyksessä  oli. 

Hyvä  oli,  jos  apujoukkoja  muualta  saapui.  Joskus 
tuli  tänne  riihimäkeläisiä,  joskus  Salon  kaupungista,  mil- 
loin tammisaarelaisia,  milloin  Tampereen  poikia.  Mutta 
lomalle  kun  nämä  menivät  tai  kaupunkiin  kylpemään 
lauantaisin,  jäi  silloin  kaikki  edesvastuu  paikallisille  kaar- 
tilaisille liian  suurena. 

Arvid  ajatteli  näitä  uskollisia,  hiljaisia,  vaatimattomia 
ja  aina  valmiina  olevia  korpikuinaan  poikia. 

Matti  Hiltunen,  joka  oli  pietarilainen  toveri  ja  hoi- 
teli varastoja  asemalla,  huomautti  Arvidille  tarkoin  sen 
arvon,  mikä  on  paikallisilla  joukoilla  ja  että  hän  kehoit- 

taisi  panemaan  huomiota  juuri  tälle  kantajoukolle.  He 
olivatkin  päättäneet  jättää  nämä  "viranhoitamiset"  esi- 
kunnassa ja  lähteä  kahdenkesken  rintamalle  suoraan  ket- 
juun järjestämään  siellä  olevat  asiat.  Kaunis  päätös  jäi 
kuitenkin  toteuttamatta  tilanteen  äkillisen  muutoksen 
tähden.  Kaikista  suunnitelmista  oli  luovuttava.  Ja  kuinka 
katkeraa  olikaan  Arvidista  tehdä  ilmoitus  näille  joukoille 
suoraan  ja  alastomina  tapahtumain  oikeasta  laidasta. 
Kuinka  voisi  ilmoittaa,  että  nyt  toverit  on  tämä  kotiseutu 
jätettävä  .  .  .  Nyt  on  lähdettävä  suinpäin  pakoon !  .  .  .  Tätä 
kuinka  he  voisivat  käsittää  ?  .  .  .  Kuinka  he  voivat  sitä 
kehoitusta  noudattaa  ja  kuinka  he  kiireellisimmin  sen 
toteuttasivat  ?  Hehän  taistelevat  "pompeliensä"  puolesta, 
ei  talojen  eikä  edestä  manttaalien.  Mutta  siitäkin  huoli- 
matta, he  ovat  kamaraan  kiintyneitä.  Kuta  viheliäisempi 
torppa,  sitä  rakkaampi  on  siellä  äiti  ja  omaiset!  Sitä 
sanomatt omampaan  surkeuteen  he  joutuvat,  jos  turva  ja 
voimakkain  mies  ansioilta  apeammiltakin  muualle  muut- 
taa .  . . 

—  Eikös  sitä  ollut  tarkoitus  alueet  ottaa  uudelleen 
kansan  käytettäviksi?  kysyvät  he  ja  vastaavat: 

—  Oli,  tottakai  oli !  Niinhän  sen  Kiiskilän-Konsta 
sanonut  oli.  Ja  kun  sen  kerran  Konsta  sanonut  oli,  niin 
sen  täytyi  olla  niin. 

—  Kylmä  sumu  lepäsi  laaksojen  pohjilla. 

Arvidin  ja  Matin  hevonen  juoksi  vinhasti.  Kyytimies 
tiesi  tien  Ruoveden  ja  Juupajoen  rajamailla  .  .  .  Kevät- 
talven yötaivas  oli  tähdessä  ja  kuulakkana.  Pakkanen 
raksahteli  Huikonkankaan  männistöissä.  Reki  oli  lyhyt 
ja  korkeakeulainen.  Se  tärskähteli  jäätyneen  raiteen  ja 
lumirekivallin  puolelta  toiselle.  Reki  hyppelehti  ja  heiluili 
osuuskaupan  oriin  kiidättämällä.  Tuosta  kääntyi  tie  kuu- 
lun hevoslääkärin,  Mooses  Kolmikouran,  yksinäiselle  asu- 
mukselle. Arvid  muisti  poikasena  siellä  veikkonsa  keralla 
käyneensä.  Rautaa  oli  antanut  purra  nirsuuntuneen 
"Raudikon. "  Ikenistä  oli  verta  laskenut  lääkäri.  Ja  niin 
oli  kuin  olikin  hevonen  hellittänyt  vikuroimisen.  Oli  aika- 

nut  syödä  silppua  pulittelematta  jo  heti  ensi  yönä  punt- 
tiinsa tyhjäksi. 

—  Arvid  muisti  siinä  sivumennen  veikkonsa.  Muisti 
maineen  ja  miehen  matkat  sodan  tämän  sisällisen  aikana. 
Pian  he  saapuivat  sillalle  ja  Kankaankulmalle  menevälle 
tiehaaralle.  Ja  siitä  oikeaan  ajoivat  korpikuusten  hämä- 
riin, kylmiin  katveksiin.  Valjun  vaipuvan  kuun  varjot 
kajastelivat  pimennoissa  viluisina  suikaleina.  Revontulet- 
kin himmeinä  heijastivat  ja  saivat  kopertuneen  hanki- 
kanteen  eloisana  kimaltelemaan. 

Metsäopiston  tänne  Pylkin  takamaille,  hyisen  Hyytiä- 
län  kulmakunnalle,  oli  perustanut  vasta  vuosia  sitten  val- 
tio. Uudet  ja  mahtavat  rakennukset  hahmoittuivat  sieltä 
vainionveräjän  takaa  vastaisen  vuoren  taustalla.  Mutta 
veräjällepä  ilmestyikin  ukko,  valkoinen  kalmankaapu  har- 
teillansa,  tielle  hevosen  eteen  tuli,  ja  vaati  sanaa  tunnus- 
teeksi  "tahi  ampuu !"  Kun  tämä  sanan  oli  saanut,  laski 
lahtariksi  lumottu  punakaartin  valpas  vartija  kuorman 
kartanolle.  Opiston  pihamaa  kaikui  monien  rakennusten 
ympäröimänä  astu  jäin  askelten  alla.  Jäätiköiden  liukkaat 
kaljamat  kiiltelivät  pilkkopimeässä  loistavan  öljytuikun 
kaukaisessa  heijastuksessa.  Alimmaiseen  rakennuukseen 
kävivät  askelmat. 

Kaikissa  huoneissa  nukuttiin  raskaasti.  Täysissä  tami- 
neissa  punakaartin  pojat  lepäsivät.  Kuulavyöt  ja  reput 
ryntäitä  vyöttelivät.  Proletaarisoturit  väsähtäneet  olivat 
paljosta  ponnistelusta.  Kivääristä  kiinni  piti  nukkuvan 
miehen  koura.  Ei  unessakaan  kalusta  tästä  luopua  aiko- 
neet. Pyssynsä  heillä  rakkahin  kaikkea  muuta  maail- 
massa; sitä  he  syleilivät,  sitä  he  rakastivat. 

Hieroi  silmistänsä  unen  torkahtanut  päivystäjä.  Pääl- 
likön herätti.  Pyysi  Arvid  anteeksi,  että  häiritä  levossa 
häntä  aikoi. 

—  Paljonko  joukkoja  illalla  tähän  saapunut  oli?  .  . . 

—  Neljäsataa  kahdeksankymmentä  miestä. 

—  Kaikkiko  siltä  osalta? 

—  Kaikki. 

—  Se  oli  virhe.  Vihollinen  voi  seurata  teitä. 

—  Eikä  seuraa,  sillä  on  muuta  tekemistä  kuin  sieltä 
kautta  pyrkiä. 

—  Reservinne  olisi  voinut  jäädä? 

—  Reserviä  ei  meillä  ole  koskaan  ollut. 

—  Se  on  virhe  veliseni.  Olisi  pitänyt  järjestää  .  .  . 

—  Kerran  sellaisen  järjestimme,  mutta  pianpa  se  tar- 
vittiin taisteluissa,  jotka  siitä  alkaen  ovat  olleet  käynnis- 
sä. Juoksuhaudoissa  olemme  olleet.  Kolmekin  päivää  yh- 
teen mittaan  makasimme  ketjussa,  toisinaan  enemmänkin, 
ennenkuin  uusia  saimme.  Viime  aikoina  emme  vaihtaneet. 
Märkinä  ja  väsyksissä  marssimme  aina  yöksi  tähän  opis- 
tolle, milloin  henkäysaikaa  saimme.  Vasta  eilen  saapuivat 
ne  uudet  miehet  etelästä  . .  . 

—  Entäs  joukot  teistä  vasemmalle? 

—  Ovat  siellä  missä  ovat.  Asunnoissaan  taisteluken- 
tän läheisyydessä.  Mikä  hätä  heillä,  käyvät  kuin  päivä- 
töissä ainakin.  Lomalle  on  mennyt  paljon.  Kokonaisia 
komppanioita  on  ominluvin  lähtenyt,  kun  kerran  ovat 
päähänpiston  saaneet  muijiaan  katsomaan  mennä.  Sin- 
ne sitten  ovat  jääneetkin. 

—  Ilman  lupaa  .  .  . 

—  Omalla  luvallaan  tietysti.  Ja  mitäpä  siinä  päälli- 
kön sitten  auttaa.  Niissäkin  on  sellaisia  jukuraniskoja, 
että  menevät  sinne  tappelemaan,  mistä  itse  enin  tykkää- 
vät. 

—  Siinäpä  se  sitten  onkin. 

—  Siinä  on  virhe,  jota  ei  pystytä  korjaamaan  täällä. 
Mennäpä  muistuttamaan,  saat  kuulla  kunniasi. 

—  Ei  ole  joukolla  tällä  kuria. 

—  Vallankumouksellista  kuria  kokonaan  puuttuu. 
Vaatimuksia  ja  komennuksia  heille  ei  käskevästi  voi  esit- 
tää. Ensimäinen  myötäkäyminen  viskasi  heidät  kuin  hyö- 
kylaineen  kauvas  ja  korkealle  vasten  kivikkorantoja. 
Mutta  ensimäinen  vastoinkäyminen  saa  heidät  sortumaan 
entistäkin  alemmaksi  —  aina  epätoivon  ja  menehdyksen 
partaalle,  nöyryyden  ja  alistuvaisuuden  liejuun,  joka  por- 
variston ruoskan  alla  on  ollut  ominaista.  Olisipa  vallan- 

kumouksen  alkuviikkoina,  jolloin  rauta  tulikuumana  heh- 
kui ja  sisu  säihkyvänä  kalpaa  kaipasi,  olisipa  silloin  ollut 
aseita!  Olisipa  johtajilla  ollut  vaiva  seurata  heitä  kinte- 
reillä. Aika  on  tuonut  lamaannusta.  Itsetiedottomat  ai- 
nekset pian  katselevat  asioita  vain  pinnalta  ja  päivä  ker- 
rallaan, mitä  kulloinkin  on  silmäin  edessä.  Vihollinen  on 
saanut  rauhassa  vahvistua.  Nyt  sen  kukistaminen  vaatii 
sodankäynnin  kaikkia  toimenpiteitä.  Tähän  on  tultu,  kun 
historian  kutsumusta  viime  syksynä  ei  seurattu.  Se  ei 
anna  leikitellä  kanssansa. 

—  Ehkäpä  silloin  valta  ei  olisi  pysynyt,  vaikka  se  olisi 
otettukin. 

—  Voisiko  se  nyt  sitten  paremmin  pysyä  ?  Eikö  meille 
olisi  jäänyt  aikaa  ja  mahdollisuuksia  perustaa  varsinaista 
kansanarmeijaa.  Punaisen  armeijan  asettaa  olisi  voinut 
vallankumouksen  suojelijaksi. 

Arvid  tahtoi  muuttaa  puheenaihetta  tärkeimpään  päi- 
vän kysymykseen,  joka  hänellä  polttavana  sydäntä  painoi. 
Hän  keskeytti : 

—  Miten  käy  raskaan  aseistuksen  pelastuksen? 

—  Joko  otamme  mukaan  tahi  lukot  pois  riisuttuina 
jätämme  paikoilleen.  Kuormastoja  emme  aina  myöskään 
kerkiä  kulettaa  . . . 

Tuskin  tämä  oli  sanottu,  kun  pihalla  kajahti  hälyytys- 
torvi  ja  muutamia  laukauksia  kuului  etuvartiolta  päin. 
Kautta  rakenusten  kuului  huuto : 

—  Aseisiin ! ! !  Kaikki  ulos !!!... 
Arvid  kysyi  levottomana: 

—  Mitä  tämä  tarkoittaa?? 

—  Tämä  on  taasen  yksi  yllätys  perääntymisessämme. 


17. 


Murheen  Länkipohja 

Siinä  mielessä  oli  Arvid  Metsäopistolle  mennyt,  että 
joukkoja  sieltä  kiireesti  siirrettäisi  Länkipohjaan,  missä 
eilinen  päivä  oli  taisteltu.  Mutta  miesten  uupumus  ja 
lopen  rasittunut  tila  ei  sallinut  ajatuksen  edes  julkilausu- 
mista. 

Joukot  Längelmäellä  olivat  sijoitetut  ennemmin  ker- 
rotulla tavalla.  Kuoreveden  maantienvarsilla  oltiin  käyty 
kahakoita,  jotka  päättyivät  punaisille  edullisesti.  Ilta- 
pimeällä  saapuivat  he  takaisin  kylään  etuvartioketjun  sisä- 
puolelle. Aamulla  oli  vielä  rauhallista.  Mutta  kello  yh- 
deksän aikaan  vihollinen  nähtiin  lahdella,  lähellä  kylän- 
laitaa.  Taistelu  alkoi  ja  kesti  yhtämittaa  iltapuolelle,  jol- 
loin hyökkääjät  menettivät  joukon  kaatuneissa  ja  perään- 
tyivät. 

Seuraavana  aamuna  päättivät  punaiset  edetä,  jota 
heidän  tietoisina  ei  olisi  pitänyt  tehdä,  voimia  kun  kerran 
ei  ollut  kyllin  riittävästi.  Tätä  ärsytystä  vihollinen  oli 
juuri  tarkoittanutkin.  Kun  punaiset  nyökkäsivät  varus- 
tuksistaan ulos,  yllätti  heidät  vihollinen  moninverroin 
voimallisempana.  Kavalaa  iskua  varten  oli  vainolainen 
varustanut  itsensä  ja  löi  punaiset  verissäpäin  takaisin. 
Kylää  vastaan  teki  vainolainen  ankaran  hyökkäyksen,  jos- 
sa punaiset  harventuneina  sankarillisesti  pitivät  puoliaan. 
Taistelussa  kaatui  moni  punakaartilainen  maailmansota- 
rintamilla  ollut  taitava  soturi.  Eräs  sellainen  toveri,  jonka 
nimeä  tämän  kirjoittaja  ei  muista,  sai  kuulan  jalkaansa. 
Mutta  siitä  huolimatta  tappeli  jokaisen  nurkan  suojassa 
ampuen  päällehyökkääjiä.  Ja  vaikka  punaiset  olivat  jo 
kaukana,  eikä  hän  enää  voinut  heitä  seurata  perääntymi- 
sessä, jäi  hän  yksin  taisteluun  ja  haavoittuneena  ampui 

kauan  sen  jälkeen  ja  kaatoi  monta  liian  rohkeata  ja  tun- 
geskelevaa lahtaria.  Kuinka  hänelle  lopuksi  kävi,  on  ar- 
vattava .  .  .  Mutta  silloin  kun  Suomi  on  tullut  punaiseksi 
ja  työväki  hallitsee  kaikkien  Kalevan  heimojen  keskuu- 
dessa, tulee  sen  hakata  muistokirjoitus  Länkipohjaan 
"Nimettömälle,  uljaalle  sankarille,,,  joka  taisteli  ainoansa 
antaen  paikalla,  mitä  muut  eivät  näin  tärkeäksi  oival- 
taneet. 

Tästä  hetkestä  lasketaan  tasapainon  sortuneen  ja 
punaisten  perääntymisen  alkaneen. 

Länkipohjasta  perääntyivät  punaiset  rippeet  Ori- 
vedelle johtavaa  mantietä  pitkin.  Reserviä  kun  ei  ollut, 
oli  selkäpuolen  suojeluksen  laita  niin  ja  näin.  Vihollinen 
sai  vapaasti  seurata  jäljessä  ja  tuhota  joukkoja.  Tosin 
vastaan  panivat  punaiset  useasti  urhoollisuudella,  mutta 
pysäytys  ei  onnistunut,  sillä  vihollinen  kuletti  mukanaan 
tykistöä  ja  sitä  käyttikin  tarpeen  tullen.  Jo  Kokkolan 
luona  olevilta  kukkuloilta  alkoivat  pommittaa  asemaa  ja 
kirkonkylää.  Oriveden  kirkonkylän  Nuijalla  oli  juuri 
punaisten  esikuntakokous  ja  joukkojen  ravitsemispaikka 
ja  joukkoja  siellä  majoitettunakin,  kun  hyvin  tähdätty 
vihollisen  kranaatti  lensi  katosta  sisään.  Onneksi  se  ei 
tuottanut  mainittavaa  tuhoa. 

Nyt  alkoi  Oriveden  pommitus  yhä  kiihtyvämmällä 
voimalla.  Tästä  oli  radan  rikkominen  ja  puhelinten  sekä 
lennättimen  katkaisu  seurauksena.  Rautatieliikenne  Vilp- 
pulaan keskeytyi.  Valkoiset  valloittivat  yhdessä  rytäkässä 
Oriveden  rautatieaseman  ympäristön  ja  valmistelivat 
hyökkäystä  asemalle,  jota  puolustelivat  vähäiset  punaiset 
joukko-osastot.  Mutta  kaksi  panssarijunaa  pohjoisella 
rataosalla  kulki  edestakaisin  pitääkseen  rataa  auki.  Kun 
sitten  Oriveden  taistelu  tuli  ja  vihollinen  hyökkäsi  ase- 
malle uskoen  punaisten  kokonaan  menettäneen  taistelu- 
kuntoisuutensa,  saivatkin  asemalta  vastaansa  ankaran 
kuulasateen.  Mutta  kun  pikaisesti  oli  toimittava,  yltyivät 
valkoiset  väkirynnäkköön  hetkellä,  jolloin  punaisten  tais- 
telu juna  saapui  asemalle,  saaden  selkäänsä  ja  tullen  lyö- 
dyiksi verisesti  takaisin.    Rytäkässä  vainolainen  oli  jättä- 

nyt  kentälle  70  kaatunutta.  Uskollinen  asemamies  oli 
puhelimella  junan  kutsunut  jo  silloin,  kun  Nihuasta  näh- 
tiin vihollisen  saapuvan  radalle.  Nyt  korjattiin  rata  ja 
saartorengas  pohjoiseen  oli  katkaistu.  Jos  tämä  yritys 
olisi  valkoisille  onnistunut,  olisi  yllätys  tullut  punaisille 
raskaaksi.  Pohjoinen  rintama  olisi  jäänyt  vangiksi  ja 
vihollisen  hyökkäys  Tampereelle  olisi  ollut  avoinna.  Oli- 
sipa ollut  mahdollista,  että  varsinaisia  Tampereen  taiste- 
luita ei  olisi  sen  jälkeen  kehittynytkään  niin  valmistautu- 
neita ja  tuimia  kuin  miksi  ne  kehittyivät.  Ja  kymmenen- 
tuhatta miestä  pohjoisesta  olisi  jäänyt  kaupunkiin  tule- 
matta punaisten  avuksi. 

Tämän  taistelun  jälkeen  Oriselän  ja  Nihuan  puolelta 
hyökkääviä  valkoisia  vastaan  keskitettiin  pohjoisesta  pe- 
lastettuja joukkoja.  Taisteluhalu  ja  kurssi  punaisille  oli 
nousemassa.  He  olisivat  sisulla  ja  vihalla  halunneet  tällä 
erää  taisteluun  vihollisen  kanssa,  mutta  määräys  oli  kai- 
kilta suunnilta  vetääntyä  etelään.  Oriveteläiset  olivat 
vereksiä  ja  kunnossa  olevia  paikallisia,  he  tahtoivat  pysyä 
juurillaan.  Valkoiset  kehittivät  uusilla  apujoukoilla  hyök- 
käystään Längelmäen  kautta.  Tunnin  kahden  ajalla  siir- 
tyi punaisia  sivilipakolaisia  Oriveden  lävitse  suurissa  mää- 
rin. Itsensä  kirkonkylän  asujamet  olivat  paenneet  vii- 
meistä sorkkaa  myöten  takamaille.  Karja  ammui  nälässä 
navetoissa  ja  lisäsi  melkoisesti  mölinää.  Punaiset  olivat 
välitöikseen  käyneet  heittämässä  heinää  elukkain  eteen. 

Mutta  pian  alkoi  uudelleen  kranaatit  lennellä.  Punai- 
set asettuivat  pitkin  maantien  vartta  asemiin  hiekkatöy- 
räille  ja  santakuoppiin.  Lahtarit  hyökkäsivät  kuolemaa 
halveksien  näitä  varustuksia  vastaan.  Heidän  uudet  apu- 
voimansa hyökkäsivät  uudelleen  ja  uudelleen,  käyttäen 
samalla  tykistöä.  Ja  kun  ne  olivat  onnistuneet  Tähti- 
niemeen tuoda  pomminheittäjän,  viskoi  se  lakkaamatta 
räjähtäviä  kuuliansa.  Oripohjaan  pyrki  vihollinen  samaan 
aikaan  maanteitse.  Mutta  uudella  rajuilmalla  ottivat 
punaiset  vastaan  heidät  paremmalla  menestyksellä,  sillä 
heidän  avaamansa  tuli  kylvi  nyt  kuolemaa.  Pakolaislau- 
mat  painuivat  Heiskon  kautta  Tampereelle,  välttyäksensä 

tuhoisalta  tulelta.  Osa  heistä  joutui  aina  siellä  täällä 
tuhotuksikin  valkoisten  tarkoitetulla  tähtäyksellä. 

Iltapäivällä  alkoi  kolmas  ja  viimeinen  kahakka.  Lä- 
hempänä Kangasalan  rajaa  oli  uhkaamassa  uusi  ja  voi- 
makas saarto.  Nytkin  jatkui  taistelu,  mutta  loppuansa 
kohden,  sillä  punaisien  joukot  olivat  suurimmaksi  osaksi 
vetäytyneet  jo  tästä  sivu. 

Tämän  onnettomuuden  alkuna  oli  murheen  Länki- 
pohja. 


18. 


Kaikki  siteet  eivät  katkea 

Ennenkuin  käymme  mahtavaan  Tampereen  taisteluun, 
on  meillä  rakkaat  niiden  henkilöiden  kohtalot,  joita  tässä 
olemme  edellä  tulleet  tuntemaan.  Mihin  he  joutuivat? 
Tuhoon  kuka  heistä  tupertui?  Mihin  rakentuivat  kauniit 
ihanteet  ja  mikä  oli  seuraus  toiveiden  kaiken  kaatumi- 
sella? Mikä  tuli  heidän  monen  osalle?  Tämä  iskuhan 
käy  syvimmälle  Suomen  kansan  sydän  juuriin,  kuin  mitä 
historia  tuntee. 

Vielä  samana  päivänä,  jona  Mandi  ja  Stiina  toivat 
nuo  onnettomat  paperit  punaiseen  esikuntaan,  joiden  pe- 
rusteella viimeisessäkin  kädessä  tehtiin  mitä  tehdä  voitiin, 
lähetti  Arvid  kiireellisen  kehoituksen  Ollille,  että  Risti- 
järven joukot  hyökkäisivät  Länkipohjaan  lahtarien  sel- 
kään ja  että  aina  Pohjankylästä,  Väärinmajasta,  Hyyry- 
lästä  Suluslahdelta,  Vilppulasta,  Lylystä,  Hirven  järveltä 
ja  Juupajoelta  lähetettäisi  heille  pikaista  apua  hevos- 
kyydillä ja  suoraa  suksilla.  Kuinka  määräys  otettiin  vas- 
taan, käy  selville  siitä,  että  Säynä järven  ratarikko  kesti 
tänä  yönä  uudelleen  kuntoon  panna  viisi  tuntia.  Tämä 
hermostutti  päälliköitä,  sillä  valkoagitaattoreiden  ja  va- 
koili jäin  kehittämät  huhut  lisäsivät  perääntymismääräyk- 
sen  ohella  yleistä  sekamelskaa.  Joukot  eivät  käsittäneet, 
mitä  tarkoitti  hyökätä  Länkipohjaan,  jos  kerran  perään- 
tyminen on  kysymyksessä.  Toiset  taasen  olivat  vahvoissa 
asemissa,  eivätkä  sallineet  perääntymisestä  puhuttavan- 
kaan. He  katsoivat  suoraan  eteensä  ja  omistivat  yksin- 
kertaisesti ja  pyhästi  tämän  rintamapätkän  omakseen. 
Paikalliset  kaartilaiset  eivät  halunneet  poistua  kodin  ja 
omaisten  luota  hevillä.  Nämä  siteet  olivat  juotetut,  niin, 

että  kaikkia  niitä  ei  voida  poistaa  katkaisematta.  Ja 
vaikka  jo  käytiin  Oriveden  taistelua,  oli  pohjoisessa  täysi 
tosi  pysyä  paikoillaan,  jopa  pyrkiä  eteenkin  päin. 

Eipä  siis  ihme,  että  kun  perääntymismääräys  tuli,  pai- 
kalliset punakaartit  itkien  ja  kiroten  hitaasti  jättivät  rak- 
kaat tanhuat.  Heidän  kotinsa,  omaisensa,  äiti  ja  isä,  veli 
ja  sisko  jäi  alttiiksi  lahtarien  teilauksille.  Ottaa  heitä  mu- 
kaan kaikkia  ei  voinut.  Ja  mihin  sitten  joutuisivat?  Mo- 
nista tuntui  mahdottomalta,  että  nuoret  miehet,  joilla  on 
aseet,  jättävät  häpeällisesti  kaiken  rakkaimman  maailmas- 
sa valkoisen  leijonan  verihurttien  raadeltavaksi!  Olla 
taistelematta  viimeiseen  mieheen  asti,  se  ei  totisesti  ole 
proletaarisoturille  kunniaksi .  .  .  Kaikki  olivat  kuin  tyr- 
mistyneitä. Sensijaan  kaupunkilaiset,  jotka  olivat  etelä- 
Suomesta,  tottelivat  käskyjä  viimeiseen  mieheen.  Samoin 
muutkin  etelästä  saapuneet  joukot  ilman  muuta  tekivät 
lähtöä.  Vihdoin  uppiniskaisimmat  maalaiskaartitkin  saa- 
tuansa asemasta  täydellisen  selvyyden  oikealla  sivustalla, 
tottelivat  perääntymismääräystä.  Poistuipa  Ollikin  ase- 
mastaan samoin  Norola,  joka  oli  aikonut  mennä  edelliselle 
avuksi  ja  sitä  varten  koonnut  joukkoja,  luopui  aikeis- 
taan ja  läksi  Arvidin  kanssa  etelään. 

Mutta  yksi  oli  jäänyt  ja  se  oli  Rajavaaran  Aapo. 

Aaposta  ei  tiedetty  ennenkuin  viimeisillä  tunneilla, 
jolloin  lähetti  ilmoitti  Arvidille  Aapon  rohkeasta  päätök- 
sestä. Se  koski  Arvidia  kovin.  Aapon  joukko  oli  pienoi- 
nen, kuuluen  siihen  Aapon  veljet,  Kiiskilän  kulman  muu- 
tama mies  ja  Pylväistöltä  oman  alueen  poikia.  Tämä 
päätös  pani  Arvidin  miettimään  syvästi,  sillä  olihan  hän 
juuri  itsekin  ajatellut  kodin  ja  äidin  kohtaloa.  Kun  hän 
mietti  ja  punnitsi,  sai  hän  loppupäätelmäksi,  että  Aapo  on 
sittenkin  oikeassa.  Arvidin  äiti,  emäntärouvan  rohkaiseva 
toivomus  ja  Rajavaaran  äijän  pyhä,  yksinkertainen  ja 
rehellinen  usko  rakkaan  Hämeensä  puolustukseen,  olivat 
siteitä,  joita  ei  saattanut  ilman  uhreja  poikkileikata. 

Pian  Arvid  katui  sitä,  että  oli  lopuksi  kieltänyt  Noro- 
lan  ja  Ollin  hyökkäämästä  Länkipohjaan.  Olisipa  tullut 
mitä  tuli,  ei  se  kuolemaa  hullummin  olisi  käynyt.  Nyt  löysi 

hän  itsensä  häpeällisestä  paosta  —  pää  riipuksissa  istu- 
massa ratsulla,  joka  käymä  jalkaa  astui  edessä  ja  takana 
olevan  hirveän  ahdingon  keskellä.  Katsoipa  eteen  tai  taak- 
se kuinka  pitkälle  hyvänsä,  oli  siellä  sotilaiden,  naisten  ja 
lasten  murheellinen  surusaatto.  Tämä  oli  kuin  kansain- 
vaelluksen aikana,  tahi  niinkuin  hugenottien  kuoleman 
kulkue.  Tässäkö  tämä  Suomen  kunniallisin  työmies  ja 
nainen  on  nyt  ulospotkittuna  ja  piestynä  kuin  koira  her- 
ransa kartanolta?  Missä  on  nyt  se  "Väinön  kansa",  joka 
tämän  maan  korvet  ja  kivikkomäet  perkasi  viljaviksi  vai- 
nioiksi? Missä  ovat  ne  runolaulajat,  jotka  esiin  loitsivat 
asiat  ammoin  ollehet?  Missä  helkkyilee  se  kantelo  Kale- 
van, kun  sen  parhaat  pojat  tappolahteen  suistettuna  tuos- 
sa ulos  ulontuvaa  taivalta  tarpoo?  Eivätkö  he  ole  tuossa 
mierolla  manalan?  Siinä  he  ovat  Hämeen  savupirtin  sal- 
vajat,  oivat  metsän  kävijät,  urohot  partaniekat,  ojurit, 
hyisen  hallan  karkoittajat !  Siinä  on  koko  kansan  turva 
ja  mahti,  elinvoima  ja  -ehto!  Siinä  sen  parhaimmisto, 
taakan  raskaimman  kantajat,  orjantyöllä  ja  toimella  kiusa- 
tut ja  osattomaksi  kaikesta  ryöstetyt  suomalaiset  työläi- 
set, joiden  käsivarsista  hyötyvät  ulkomailla  Rockefellerit, 
Morganit,  Fordit  y.m.  Tämä  sama  suku  se  on,  joka  päät- 
täväisellä tavallaan  on  alkanut  perkata  kaukaisen  Ameri- 
kan metsiä  ja  kannikoita,  iskenyt  käsiksi  kuokin  ja  kir- 
vein kuparin,  raudan  ja  kalleuksien  kimppuun  kaivan- 
noissa. Sysimustissa  syvyyksissä  tekee  se  raskasta  työtä, 
uurastaa  tuhansissa  tehtaissa  ja  laivoissa!  Kas  tässä  eikö 
riitä  työn  aatelointia  ja  arvoa  kylliksi.  Mutta  ei !  Suomen 
sikamainen  porvari  on  tohlo,  joka  ei  osaa  hävetä,  vaan 
hontia  ja  hotkia,  ylvästellä  ja  röyhistellä.  Kun  se  on  val- 
loittanut yksityiseksi  omaisuudekseen  parhaat  Suomen 
luonnonrikkaudet,  röhisee  se  niiden  puolesta  kuin  nälkäi- 
nen harjasniskainen  huntti  haaskalla.  Mikä  alastoin  ilka- 
mointi,  hirtehinen  riemu,  kaikkien  kylävariksien  ja  korp- 
pien raakuminen  ja  runkutus  mahtaakaan  seurata  tätä 
peräytyvää  punaista  työläisten  armeijaa? 

Nämä  ajatelmat  ja  kyselyt  kiitelivät  Arvidin  mielessä. 

Joukon  käytös  osoitti  pidätettyä  harmia  ja  katkeruut- 

ta.  Kirosanat  sinkoilivat  yhteenpurtujen  hampaiden  välis- 
tä. Vihan  väärentämät  kasvot  ilmaisivat  pohjatonta  kär- 
simystä ja  tuskaa.  Kukaan  ei  lausunut  mitään.  Kellään 
ei  ollut  asiaa  sanoa  sanaa.  Ainoa,  jossa  toivonkipinä  virisi, 
oli  Olli.  Häntä  elähytti  uusi  Tampereen  ryhmitys.  Hän 
aprikoi  uudesta  onnistuneemmasta  yrityksestä.  Suunnit- 
telipa  hän  jo  palaamista  kotipaikoilleenkin.  Tästä  virkis- 
tyneenä kannusti  hän  hevosensa  luokse  Arvidin,  joka  ajoi 
Norolan  jälessä  ja  huusi  kuuluvasti : 

—  Palataan  sitä  pojat  vielä  taaksekin  päin! 
Jostain  vasemmalta  tarttui  yhtä  reipas  ääni : 

—  Palataan !  Jos  ei  tänä,  niin  tulevana  vuonna . .  . 

—  Jos  ei  perästä  kymmenen,  niin  vuoden  kahdenkym- 
menen. 

—  Antaapa  lahtarien  tulla  Tampereelle ! 

—  Vastaanotamme  heidät  lämpimästi. 

—  Kestit  pystyyn  pistämme. 

—  Vastaan  otamme. 

—  Engelbrekt  aikanansa  sanoi :  "Ei  antautuminenkaan 
ole  sodassa  häviön  merkki,  voitto  vain  siirtyy  tuonnem- 
maksi. " 

—  Ja  tämähän  on  vasta  perääntymistä. 

Tästä  puheesta  virkistyivät  kaikki,  jotka  sen  kuulivat. 
Virkeänä  kohosi  moni  riipuksissa  ollut  pää.  Yksikin  roh- 
kaiseva sana  hetkellä  tällä,  oli  kuin  öljynlisäys  kuivaan 
lamppuun. 

Mieliala  kuitenkin  oli  toivoton  ja  raskas.  Pitempää 
keskustelua  ei  syntynyt.  Väsyneet  kuormahevoset  huojui- 
vat eteenpäin  ja  hiestä  höyrysivät.  Jalkamiehet  jaksoivat 
vielä,  mutta  heissä  oli  myöskin  paljon  kalpeita,  näänty- 
neitä ja  jäisissä  vaatteissa  lopen  uupuneita  sotilaita. 
Muutamia  heitä  pikamarssissa  oli  kohdannut  pistos,  mikä 
esti  kiireesti  liikkumasta.  Joku  oli  heistä  vyöttänyt  kyl- 
kensä ja  liikkui  eteenpäin  kumarassa.  Toiset  painoivat 
kädellä  sydäntä,  jotta  ei  se  pakahtuisi.  Toisia  kaatui  tielle 
ja  jäivät  makaamaan  apua  pyytämättä.  Muutama  horjui 
ja  pyysi  tukea,  vaikka  vain  kädelle  hevosenvetämästä 
reestä.  Toveri  pyysi  toverilta  tukea  rinnalla  astuessaan. 

Vilu,  nälkä  ja  valvominen  olivat  synnyttäneet  kuumetta. 
Oltiin  hermostuneita  ja  ärtyisiä.  Ajatusten  häiriöitä  lisä- 
sivät hurjat  huhut.  Edesvastuuttomat,  tunnottomat  ja 
tohlot  ihmiset  valkoisten  asian  hyväksi  kirkuivat  kaik- 
kialla ja  kiihoittivat  kauhistusta  pakenijoissa. 

—  Tämä  joukko  tarvitsee  lepoa,  lämmintä  ja  ruokaa, 
—  puheli  Norola  Arvidille. 

—  Mutta  siinä  tarvitaan  aikaa  sen  järjestämiseen.  Ja 
pelkäänpä,  että  sitä  meille  ei  anneta.  Tampereelle  tul- 
tuamme odottaa  meitä  uudet,  heti  alkavat  taistelut.  Vihol- 
linen tietää,  että  epäjärjestyksemme  on  heidän  liittolai- 
sensa. Norola  jatkoi  jotakin,  jota  Arvid  ei  kuullut,  sillä 
hän  syventyi  miettimään  ja  jättäytyi  muista  jälelle. 
Norola  ja  Olli  keskustelivat.  Edellinen  sanoi : 

—  Eikö  viisaampaa  olisi  ollut  kuolla  paikoillaan,  kuin 
kulkea  häpeällisesti  taakse  —  kuoltavahan  tässä  on  kui- 
tenkin .  .  . 

Joltain  sivutieltä  hiihti  poikanen  heidän  luokseen  ja 
kysyi  kiivaasti  Arvidia.  Olli  viittasi  taakseen  vastauk- 
seksi. Poika  kierähti  sinne.  Arvid  kysyi : 

—  No,  Oskari,  mitäs  tahdot? 

Oskarin  posket  tulipunaisena  hehkuivat.    Hikeä  hat- 
tuunsa kuivaten  huohottain  sanoi : 
. —  Aapo  ja  Konsta  jäivät  sinne  .  .  . 

—  Aapo  ja  Konsta?  Eikös  Konsta  haavoittunut? 
Norolahan  sanoi  Konstan  vaunuun  viedyn? 

—  Kyllä,  mutta  haavansa  on  sidottu.  Ja  Kiiskilän 
Henna  oli  hänet  hevosella  takaisin  hakenut. 

Arvid  ihmetteli.  Hän  kysyi  edelleen,  mitä  Aapo 
tahtoo. 

—  Ampumatarpeita  tiedustaa  .  .  . 

—  Oi,  hyvä  poika!  Mitä  hän  niillä  tekee? 
Ärjäisi  poika  vastaukseksi : 

—  Tarvitsee  tappelussa. 

Arvid  nosti  katseensa  ja  silmäili  lyhköistä  Oskaria. 
Poika  ikäänkuin  kasvoi  pidemmäksi.  Pakolaisvirta  solui 
sivuitse  verkkaan.  Poikapa  niihin  ei  katsetta  lainannut, 
vartosi  vain  vastausta  ryhdikkäänä  siinä  suksillaan  seis- 

ten.  Arvid  näki  edessään  pienen  miehen,  jolla  oli  lyhyt 
japanilainen  uusi  tuliluikku  hihnoissa  selässä  roikkumas- 
sa. Oliko  tuo  pieni  mies  sankari  ja  soturi,  sama  poika, 
jolle  hän  kuukautta  kaksi  sitten  tuon  tuliluikun  lahjoitta- 
nut oli?  Siinä  se  heleänä  ja  tulipunaisena  palttinanpala 
heilui  miehen  matalan  ja  mainehikkaan  kalpaa  kaunista- 
massa. Hypähti  ratsulta  Arvid  alas  ja  katseensa  yhä 
kiintyi  tuulessa  lepattavaan  tilkkuun  tuohon.  Ajatteli 
päällikkö  itsekseen  näin :  Siinä  on  Oskari,  kultainen 
Oskari !  Pojan  tämän  arvoinen  on  aatekin,  yhtä  kaunis 
ja  nuori  se  on.  Hänenlaisensa  sitä  kunnollinen  puolusta- 
maan on.  Niin  nuori  ja  puhdas,  tuskin  kukkaan  puhjen- 
nut elämänsä,  kun  jo  sitä  nuppuna  tarjoaa  uhriksi  kal- 
liille työlle.  Kuka  kehtaa  halveksien  hylätä  tarjonnan 
tänään?  Otollinen  on  vain  tällainen  tarjous  puna-Suo- 
melle puhtoiselle,  muistoksi  isille  rehdeille,  työn  uurasta- 
jille, jotka  nokinurkissa  asuivat  ja  kyyryssä  kulkivat. 
Uhriksi  kelpaa  tämä  leskien  ja  orpojen  avunhuudoille, 
itkulle,  kyynelille,  rääkättyjen  ja  silvottujen  lohduksi,  tur- 
vattomain  toivonkipinäksi,  aamunkoitoksi  taakse  telje- 
tyille kalterien  kolkkoihin  komeroihin.  Hän,  poika  tuo 
edellä  astua  tahtoo,  kuoloon  vihkiytyä  sankarien  muiden 
kera. 

Arvidilla  kihosi  katseessa  kiilto.  Silmänurkkaa  kos- 
teus kirkasti,  kun  sanoiksi  vihdoin  sai: 

—  Oletko  sinäkin  aikeessa  jäädä? 

—  Rajavaaran  poikain  joukossa  olen.  Heillä  panok- 
sista on  puute.  Minun  kysymään  laittoivat. 

Katsoi  Arvid  kuormia  etsien  silmillänsä,  mutta  sitten 
vilkkaasti  sanoi : 

—  Petokorvessa,  muistatko?  Kaksi  kuormaa  on  siellä 
sammalladon  alla.  Vieläkö  sinne  mennä  voitte? 

Sauvallansa  irroitti  Oskari  tieran  sukselta,  sujahuttipa 
sivakasti  mäystimet  tallukoihin  ja  takaisin  metsätielle 
painui. 

Piti  Arvid  hevosta  suitsista  ja  menneen  jälkeen  sana- 
tonna  katsoi. 

Sitten  siirtyi  edesvastuullisen  miehen  katse  ylös  met- 

sänrantaan,  siitä  edemmäksi  kulakan  talvitaivaan  äärellä 
oleville  rusoittavien  pilvien  pieluksille.  Kaukohar jänteille, 
missä  siniset  salot  kohottivat  kukkuloita  takaa  toinen  toi- 
sensa maanselänteiden  synkästä  sylistä.  Tässä  ylängöllä 
seisoi  mies  kauan,  kunnes  viimeinenkin  pakolainen  oli 
sivuitse  saanut.  Tähän  mennessä  päätöksensä  oli  täysin 
mietitty  ja  valmis.  Ratsun  pohjoista  kohti  kannusti  ja 
antoi  sen  mielinmäärin  kirmata  vyöhykkeelle,  mistä  punai- 
set juuri  poistuneet  olivat,  suuntaan  Oskarin  äsken  ka- 
donneen. 


19. 


Hiljainen  rantatupa 

Pylväistön  Rantatuvan  ikkunalla  lepatti  liekkiänsä  lasi- 
ton lamppu.  Sairasvuoteen  yli  se  himmeästi  heijasti  ja 
pilkotti  läpi  hallaisen  harmaan  harson,  joka  höytyisenä 
valkohaahtuvana  leijaili  Petokorven  hetteiseltä  suolta  ja 
sammalladolta.  Yömmällä  oli  höyry  laskenut  lähelle 
maanpintaa  ja  muuttunut  sakeaksi  sumuksi,  niin  että  se 
kietoi  huppuunsa  Kalliosaaren  kainalon  ja  kotilahdelman. 

Vuoteella  lepäsi  kalpea  Sirkka.  Antero  oli  istumassa 
tukilla,  polvillansa  lemmitteli  puhtoista  kirjavaa  kissaa, 
joka  kehräsi  ja  maikaili,  pyyhkieli  partaansa  ja  pyysi 
enemmän  silitystä.  Sairasvuoteen  vierellä  Sirkalla  omais- 
ta muuta  ei  ollut,  sota  oli  niellyt  ne.  Mutta  Pylväistön 
emäntärouva  oli  ottanut  tämän  tehtävän  itselleen,  huol- 
taen ja  hoitaen  Sirkkaa  siitä  päivästä  lähtien,  jolloin  on- 
nettomuus kohtasi  Kalliosaarella. 

Äsken  oli  hoitaja  poistunut  ylös  töyräällä  olevaan 
taloon.  Hän  oli  kaiken  päivää  ollut  erittäin  levoton. 
Emäntä  oli  alinomaa  puhunut  Arvidista  ja  odotti  häntä 
lakkaamatta  kotiin.  Katsoi  ikkunoista  katsomasta  pääs- 
tyäänkin. Lukemattomat  kerrat  astui  ulos,  käveli  majalle 
alas  rantaan,  hoiti  sairasta  ja  puheli  aatostensa  ainoasta 
asiasta.  Sirkkakin  oli  toipunut  ja  puheli  Nestorista.  Nai- 
set vaihtoivat  mielipiteitänsä  monien  epämieluisten  uutis- 
ten suhteen.  Illan  tullen  oli  Stiina  saapunut  äkkiarvaa- 
matta kotiin  ja  tiesi  paljon  sellaista,  jota  eivät  kotona- 
olijat  olleet  aavistaneetkaan.  Molemmista  pojistaan 
samanaikaisesti  ei  emäntärouva  puhunut.  Mutta  tarkka 
silmä  huomasi  jonkinmoisen  sopusuhtaisuuden  piirteen 
lujaluontoisen  naisen  suupielessä.  Työläisarmeijan  pikai- 
sesta perääntymisestä  puhunut  oli  Stiina.  Vaikka  siihen 

ei  emäntä  ollut  luottanutkaan,  niin  ei  kuitenkaan  voinut 
torjua  aatosta  luotaan.  Tämä  lisäsi  levottomuutta.  Sai- 
rasta Sirkkaa  oli  hän  lohduttanut  uusilla  toiveilla,  huo- 
jentaakseen  tämän  kohtaloa,  vaikka  sitten  ei  itsekään 
uskonut  omiin  lausumiinsa  sanoihin.  Jokatapauksessa 
Sirkka  aavisti  pahinta  ja  hysteerinen  mielentila  palautui 
jälleen  pienillä  väliajoilla.  Vanha  ja  kokenut  nainen  luki 
muiden  katseista  omat  johtopäätelmänsä,  jotka  paljon 
eivät  poikenneet  pois  totuudesta.  " Sairas  katselee  taak- 
seen silloin,  kuin  kuolema  häntä  alkaa  lähestyä",  oli 
emäntärouva  kuullut  vanhain  sanovan.  Sirkkakin  piti  tar- 
koin silmällä  hänen  liikkeitään.  Silmänsä  olivat  aina  nau- 
litut hoitajaansa.  Tuskin  kerkesi  tämä  pyörähtää  kotona 
katsomassa  omaa  talouttaan,  kun  jo  Antero  juoksi  kutsu- 
maan: "Äiti  teitä  kutsuu."  Ja  kun  emäntärouva  kiirehti 
tupaan,  olivat  Sirkan  silmät  kosteat.  Hän  pyysi  hake- 
maan kirstusta  esille  isävainajansa  lähettämän  lahjan, 
mieron  kaukaisilta  mailta  lähettämän.  Turhaan  sitä  emän- 
tärouva etsi.  Silloinpa  Antero  saapui  kartanosta  ja  veti 
hopea-elefantin  taskustansa,  sanoi  sen  Stiinalta  juuri 
saaneensa.  Tyttö  oli  kertonut  korun  löytäneensä  Ranta- 
tuvan lattialta  samana  iltana  kuin  kotitarkastus  siellä  oli 
pidetty  ja  että  sitä  porsas  pahoin  oli  kalunnut.  Vankilas- 
sakin koru  mukana  tytöllä  ollut  oli  ja  nyt  sen  takaisin 
antaa  oli  tahtonut,  koska  arveli  sen  Martan  omaksi.  Kat- 
seli sairas  korua  kädessään  ja  ihmetteli  sen  vaelluksia, 
piti  sanoa  jotakin,  mutta  porstuasta  kuuluivat  silloin  varo- 
vaiset, raskaat  askelet. 
Ovi  aukeni. 

Sisään  astui  Arvid  Pylväistö. 

Sairas  ponnahti  pystyyn  istualleen  ja  tuijotti  tulijaan. 
Emäntärouva  jäi  paikalleen  kuin  kuva,  katsomaan  kaivat- 
tuansa. Poika  äidin  kaulaan  kiirehti.  Molemmat  olivat 
kuin  silloin,  milloin  tämä  nuorin  sylivauvana  maitosuuna 
emoa  omaa  rakasti.  Sitten  tulija  vuoteen  vierelle  kävi : 

—  Rauhaako  teille  vielä  kuuluu? 

—  Jumalan  rauhaa  .  .  .  Mutta  mitäs  teille  ? 

—  Sotaa  meille  .  .  .  Sotaa  teille. 

—  Armollinen  olkoon  isä  ylhäinen  .  .  . 

—  Mitä  tarkoitat,  poikani? 

—  Rauhoittukaa.  Mutta  sanokaa  ensin,  onko  Pylväis- 
töllä vihollinen? 

Emäntärouva  perääntyi  askelta  kaksi.  Sirkka  heit- 
täysi  vuoteelle  ja  sai  kohtauksensa  entistä  rajumpana. 
Mutta  Antero  kiiruhti  sanomaan : 

—  Ei  setä!  Ei  vihollista  ole! 

—  Hyvä.  Sitten  voin  viivähtää  .  .  . 

—  Mutta  kertokaa  jumalan  tähden  Nestorista!  Kata- 
riinani missä  on  ?  Marttaa  en  enää  takaisin  saanut !  Miksi 
jättivät  meidät  tänne  yksin?  Roobert  poikani?  Eihän  hän 
luvannut  minua  milloinkaan  enää  jättää!  Oi,  miksi  te 
peräännytte  ?  . .  .  Miksi  vihollista  ette  voittaneetkaan  ? 
Häviävätkö  työmiehet  sitten?  Tämähän  on  kauheata! 
Olemmehan  nyt  ainakin  hukassa!  Valkoiset  nyt  tulevat! 
Oi,  ne  taasen  tappavat .  .  .  repivät .  .  .  murhaavat !  Kuul- 
kaa! . .  .  Me  emme  jää  tänne!  Meidän  pitää  päästä  mu- 
kaan !  Roobert,  Roobert,  sinun  täytyy  palata  meitä  hake- 
maan !  .  .  . 

Viihdyttää  koetti  emäntärouva  sairasta  vaimoa  tur- 
haan. Sirkka  teki  lakkaamatta  uusia  kyselyitä.  Arvid 
katui,  että  ollenkaan  tuli  sanotuksi  asiain  todellisuutta. 
Sitten  vasta  sairas  rauhoittui,  kun  Arvid  oli  kertonut 
kaikki  ja  että  Sirkan  omaiset  ovat  turvassa  perääntyvien 
joukoissa.  Saneli  sitten  sairas  vanha  nainen : 

—  Hyvä.  Itsestäni  en  välitäkään.  Minä  olen  valmis 
nyt  lähtöön,  kun  lapseni  pelastuneet  ovat.  Raukeana  vai- 
pui hän  vuoteellensa  ja  sulki  silmänsä.  Huulensa  alkoivat 
sinertyä.  Antero  kiirehti  äitinsä  luo  ja  alkoi  halaillen 
itkeä : 

—  Älä  äiti  kuole  .  .  .  Kyllä  ne  punaiset  tulevat  takai- 
sin. En  tahdo  jäädä  yksin  tänne  tupaan,  kun  sinä  kuo- 
let !  ..  .  .  Poika  silitteli  sairaan  kurttuisia  poskia  ja  suori 
hiussuortuvia  silmiltä  korvan  taakse.  Arvid  ja  emäntä- 
rouva katsoivat  merkitsevästi  toisiinsa.  Hetken  kuluttua 
aukaisi  Sirkka  silmänsä  ja  etsi  jotain  kiihkeästi  katseil- 
laan, sanoi  sitten: 

—  Nestori .  .  .  Nestori  .  .  .  Ota  poika  mukaasi.  Ota 
Antero  sotaan  .  .  .  Opeta  hänestä  taistelija  suuri !  Opeta 
voittaja !  .  .  .  Tule  tänne  Antero  .  .  . 

—  Tässä  minä  olen.  Poika  ja  äiti  katsoivat  kauan 
toisiansa.  Silmä  silmän  sineessä  viipyi.  Nämä  olivat 
äidin  ja  pojan  ikuisen  eron  viimeiset  sanattomat  hetket. 
Sirkka  yritti  syleillä  ainokaistaan.  Viittasi  Arvidille : 

—  Tunnen  aikani  saapuneen  .  .  .  Ota  poika  .  .  .  Ota 
luoksesi.  Jotain  sairas  tahtoi  enemmän  sanoa,  mutta  siitä 
ei  kuullut  kumartunut  nuori  mies  muuta  kuin  Martan 
nimen.  Arvid  puristi  vanhuksen  kättä  ja  ymmärsi  liiankin 
hyvin  sen,  jota  ei  uskonut  kenenkään  tietävän.  Sitten 
päästi  kätensä  ja  hapuili  Sirkka  kaulakoristeen  rinnoil- 
tansa ja  asetti  Anteron  kaulaan.  Saneli  harvaan  ja  tuskin 
kuuluvasti : 

—  Sinä  lapsi  isäsi  tietä  käy.  Olkoon  minun  isäni  ja 
sinun  isäsi  aate  perintönä  yhteisenä.  Minulla  muuta  ei 
ole.  Työmiesten  Suomen  hyväksi  työtäsi  tee  ja  elä. 
Olkoon  punainen  tähti  ohdakkeisen  tiesi  viittana.  Lipun 
punaisen  alle  kokoo  kansamme  nuoriso.  Muistakaa,  että 
sen  alla  kaatuneet  ovat  sankarit  suuret.  Jo  vuosituhansia 
kaksi  on  loistanut  tähti  tuo.  Mutta  mies  aatteelle  suuri, 
mestari  ensimäinen  kuollut  on.  Sydänkäpyni,  katseesi 
korkealle  nosta  ja  oman  äitisi  tietä  ovelle  uudelle  käy. 
Sen  avaimen  sinä  saanut  olet.  Tarkoitusperät  puhtaina 
pidä.  Uhria  enempää  pyytää  ei  voida,  kuin  äidiltä  ainoata 
poikaa  taisteluun  tähän.  Vie  viime  terveiset  isälle,  vei- 
kolle, siskoille  ja  tovereille.  Älkää  väistykö,  vaan  kohti 
käykää.  Valkoisten  hävitä  täytyy.  Mitään  kalliimpaa 
maailmassa  tehtävää  ei  ole,  kuin  työ  tämän  asian  puo- 
lesta .  .  .  Niin  hiljaa  puhui  sanojansa  kuoleva  Sirkka,  että 
käsittämättä  viimeiset  jäivät.  Juhlallisuus  yli  kynnyksen 
kuoleman  mukana  majaan  astunut  nyt  oli. 

Hetkeä  myöhemmin  astuivat  kolme  henkilöä  ulos 
Rantakuusikon  tupasesta.  Arvid  pani  puulapion  pönkäksi 
porstuan  ulko-ovelle.  Pihapolkua  astelivat  navetan  ohi, 
missä  kalahteli  kartanosta  saatu  lampaankello  talvellakin 

Tummiken  kaulassa.  Antero  kantoi  kissaa  ja  itki.  Hän 
muisti  "Niskun"  siellä  karsinassa  ja  sen  rinnalla  pikkui- 
sen "Pykyn"  kolmikulmaisen  karsinan.  "Pyky"  oli  niva- 
ravillainen  uukkokaritsa,  ensimäinen  lammas,  jota  heillä 
koskaan  oli  ollut.  Ja  kuta  ylemmäksi  he  kartanoon  nou- 
sevaa tietä  astuivat,  sitä  enemmän  vuotivat  pojalta  nyyh- 
kyttömät  kyyneleet. 


20. 


Lupaus  hautakirjoituksesta 

Arvid  taputti  poikaa  olalle  ja  lohdutukseksi  lausui : 

—  Antero  saa  nyt  asua  täällä  Pylväistöllä  äidin  kera. 

—  Ennemmin  tahtoisin  siellä  mukana  olla  .  .  .  Arvid 
mietiskeli  ja  kun  muisti  vastalausutun  Sirkan  toivomuk- 
sen, sanoi  hän : 

—  Vaikka  haluni  oli  sinut  ennemmin  jättää,  niin  oma 
tahtosi  tapahtukoon.  —  Sitten  selitti  hän  lyhyesti  tapahtu- 
mat ja  tilanteen  äidilleen  ja  Alice  siskolleen.  Rauhallisena 
kuunteli  emäntärouva  tavatonta  uutista.   Sitten  sanoi : 

—  Vaikka  aavistanut  olinkin  jotain  tällaista,  en  usko- 
nut sen  tulevan  näin  äkkiä.  Öin  ja  päivin  olen  pelännyt 
perääntymistänne  pois  näiltä  mailta.  Vaasalaiset  ovat  liit- 
toutuneet Saksan  kanssa  ja  saanneevat  aseellista  apua. 
Voi  käydä  niin,  että  rahvaan  miehet  hakataan  verisesti 
maahan.  Ylivoimalla  ja  väkivalloin  harvainvalta  kohote- 
taan tässä  maassa  entistä  röyhkeämmäksi.  Mutta  sitä  vas- 
taan taistelleille  lankeaa  historian  myötätunto.  Porvaris- 
ton valheellinen  "isänmaan  vapauttaminen"  tullaan  aika- 
naan vetämään  päivänvaloon.  Kansan  todelliset  viholliset 
tulevat  saamaan  tuomionsa.  Olethan,  poikani,  taistellut  ja 
voittanut  miestä  monia.  Asiasi  on  jatkaa  ja  me  avus- 
tamme kohdaltamme.  Talonpojat  tämän  maakunnan,  hi- 
taina ja  hiljaisinakin,  ovat  oikeuden  tuntoisia.  Oikein 
oivaltaneet  ovat  ja  lähettävät  poikiansa  monilukuisim- 
pina  riveihimme.  Tämä  kamaran  rahvas  jos  nujerre- 
taankin  vereen  ja  kalpaan,  nousee  joskus  voimakkaam- 
pana entistään.  Jos  pirttimme  palavat,  eivät  ne  ensikertaa 
pala,  mutta  ei  kostamatta.  Tosin  paljon  tarvitaan  ärhen- 
nellä,  ennenkuin  kostonkytö  kypsentää  tämän  kansan  vi- 
han ilmilieskaan  asti.   Muistakoot  sen   herrat,  etteivät 

iltikseen  riehu  raatajien  hir tärinässä  tässä!  —  Mutta  mitä 
aijotte  tehdä  nyt  perääntyessänne,  poikani? 

—  Jatkaa  taistelua  uudella  rintamalla. 

—  Kas  niin !  Se  tehkää  kuin  miehet !  Antakaa  pian 
kuulla  viestejä  voitoistanne. 

—  Nyt  palaankin  levollisena  joukkoihini.  Olimme 
näet  jo  poistumaisillamme,  kunnes  vastustamaton  voima 
pakotti  minut  luoksesi,  näkemään  sinua  äiti.  Tahdoin 
näet  ilmoittaa  kaikki,  miten  asiat  ovat.  Ja  halusin  tietää 
mielipiteesi  turvallisuudestasi,  joka  jäät  nyt  vihollisen 
alueelle. 

—  Ole  levollinen.  Tapahtukoon  mitä  tahansa,  otan 
kaikki  vastaan  tyynesti.  Saattaa  olla,  että  näkemisemme 
tämä  on  viimeisin.  Minä  olen  vanha.  Hautani  kohta  luo- 
daan auki.  Olen  oppinut  rakastamaan  tätä  kotiani  ja  syn- 
nyinseutumme multaa.  Ikävöin  sitä,  että  luuni  rauhaan 
tänne  kätkettäisiin.  Sinä  Arvid  olet  nähnyt  maailmaa  jo 
rajaimme  ulkopuolellakin.  Näet  ja  ajattelet  asioita  va- 
paammin. Hyvä  kun  tulit  hyvästiä  heittämään,  niin  ol- 
koon sana  sanottuna  aikanansa.  Silmistäsi  näen,  että  niis- 
sä omituinen  tuli  palaa,  lienee  se  sentähden,  että  tiedän 
sinulla  olevan  kiireen.  Jos  käy  niin,  että  eloon  satut  jää- 
mään, sen  ylhäinen  yksin  tietää,  siksi  puhun  kaiken  va- 
ralta suoraa  kieltä:  Seuraa  sinua  pako,  samoin  eloonjää- 
neitä muita.  Ero  elävinäkin,  kentiesi,  tulee  kestämään 
kuolemaamme  asti.  Jos  mahdollisuus  vuosien  vierittyä 
tulee  palata  maille  näille,  tapaat  kentiesi  tyhjyyttä  .  .  . 
Katselet  ja  löydät  yksinäisyyttä  ja  pettymystä  muistojesi 
mailla.  Etsit  ymmärtäväisiä  katseita,  joita  kauan  muka- 
nasi säilyttänyt  olet.  Kovan  ja  kalsean  pinnan  alta  kals- 
kahtaa itsekäs  epäilys.  Vain  aniharvoin  vilahtaa  sinulle 
muutama  avoin  katse.  Kalmistoihin  askeleesi  ohjailet. 
Kas  täällä  kohonnut  muistomerkkejä  on  summa.  Nimiä 
tuttuja  sieltä  näet  monta.  Mielestäsi  lauselmat  niissä  vää- 
rin on  piirrettynä.  Ajatuksesi  mielii  merkit  veistää  pois. 
Ja  sinä  tahdot  niihin  liimata  lauselmat  uudet,  lyhykäiset 
ja  vainajan  elon  kanssa  yhtäläiset.  Millaisen  kunkin  elon 
juoksu  ansaitsee.   Kenties  löydät  louhospatsaan  ja  siitä 

kohdan  kiiltopinnan,  missä  uurrettuna  kultakirjaimilla 
muutaman  nimi,  jonka  tuiki  tunnet  alkujuurta  tuhmaa 
olleen.  Kartanot  kalliit  omisti  eläissänsä,  alinomaa  rypi 
rikoksien  ja  roiston  töissä.  Tahi  juovuksissa  hummas  ja 
mylvi,  kantoi  kivääriä  ja  valkonauhaa  sodassa  ja  murhasi 
monta  puuseppää  taitavata  tahi  kivenhakkuria  kuulua 
koko  kunnan.  Kas  tällä  imelä  isänmaan  on  värsy  ja 
"sankaripatsaan"  alla  lepää  luut  "kalleimmista  kalleim- 
mat!" Mutta  jos  käyt  hautausmaan  kolkkaan  pohjoisim- 
man, missä  rivi  kuoppia  on  ja  kumpuloilla  koivunkepaleis- 
ta  ristit,  siinä  "siunaamatta"  lepää  miehet  ja  mestarit 
parahimmat  työläisten  ja  rahvaan  miesten.  Elämänsä  päi- 
vät ovat  päättyneet  valkomurhaan.  Kas  näin  ehkä  käypi 
osassasi  huonommassa  .  .  .  Jatkoi  äiti  lausuntaansa : 

—  Poikani !  .  .  .  Ehkä  hautani  mun  myöskin  sieltä  löy- 
dät. Se  yksinkertainen  ja  koruton  olla  tulee.  Kun  pol- 
vistut illan  hämärässä  ruohopengermälle  kuiskailuni  tuu- 
len henkäilynä  kuule  ja  kirjoita  se  muistiin  muille.  Salat 
julki  kertoella  sun  tulee.  Hautakirjoitus  kirjoita  heille, 
kutka  työnmarttyyreina  tallattiin  osattomuuteen,  tuleen, 
turmaan  ja  tuhkaan. 

Sanoi  poika : 

—  Minä  lupaan,  jos  minussa  on  sen  täyttä  jätä. 

—  Valheet  tulee  sinun  alas  repiä,  ja  muistosanat  oi- 
keudenmukaiset kirjoittaa.  Aikakautemme  oloja  aniharva 
muukalainen  oivaltaa.  Kirjoita,  etteivät  kaikki  olleet  työ- 
väenmurhaajia,  vaan  että  talonpoikia  oli  katalasti  petetty! 

Äiti  ja  poika  puhelivat  kamarin  hiilloksen  äärellä, 
kunnes  Alice  astui  sisälle  ja  ilmoitti  Stiinan  kuulleen,  että 
vihollisen  jalkaväkeä  oli  saapunut  naapurikylään  ja  voivat 
saapua  heti  tännekin.  Levottomana  nousi  Arvid  ja  käveli 
lattian  poikki.  Hän  oli  äsken  Anteron  suksilla  lähettänyt 
törmälle,  josta  näkyi  kauaksi  pohjoiseen  Pylväistöltä. 
Nyt  hän  päätti  pistäytyä  ulkona  kuulemassa.  Sykkivin 
sydämin  kuunteli  hän  ääniä,  mutta  kun  ei  merkinantoa 
mitään  kuulunut,  astui  hän  takaisin  kuistille.  Yli  pihan 
törmäsi  "Hurveli"  äänettömänä  ja  yhtäsuoraa  vikisten 
isäntäänsä  kohden.   Ja  vaikka  Arvid  ei  aikonut  lainata 

huomiota  koiralle,  hyppi  tämä  ympärillä  korkealle  ja  nuoli 
pieniviiksisen  suun.  Miehen  oli  pakko  puhutella  vanhaa 
talon  vartijaa,  olihan  hän  monet  metsot  koiran  löytä- 
mällä Kiiskilän  Konstan  kera  ampunut.  Oli  siitä  jo  vie- 
rähtänyt vuotta  puolitoistakymmentä.  Kun  koira  oli 
osakseen  saanut  taputuksen  ja  pari  vetaisua  kuonon  ja 
korvain  yli,  antoi  tämä  senverran  rauhaa,  että  Arvid  sai 
oven  auki,  jolloin  koira  ryntäsi  sisälle  edellä  pirtin  läpi 
keittiöön  ja  siitä  ruokailuhuoneeseen,  jonne  ovet  olivat 
avoinna.  Ja  kun  Arvidin  piti  sanoa  hyvästit  omaisilleen, 
pyysi  äiti  häntä  istumaan  illalliselle,  "oli  asiat  kuinka  ta- 
hansa/' —  Alicekin  pyysi : 

—  Veikko  hyvä,  nyt  on  illallinen  valmis,  käy  pöytään 
kanssamme. 

Vastustaa  pyyntöä  ei  mies  voinut.  Hänestä  tuntui 
siltä,  että  vaikka  mitä  nuo  naiset  pyytäisivät,  täytyisi  hä- 
nen se  täyttää.  Sanatonna  kävi  hän  pöytään.  Sanatonna 
siinä  istuttiinkin.  Ruokaan  tuskin  kukaan  kajota  muisti. 
Arvid  nousi  ja  asteli  lattialla.  Joskus  katsoi  ulos  ikku- 
nasta. "Hurveli"  makasi  lattialla  "koiranunia",  toinen 
silmä  kiinni,  toisella  katsoi  isäntänsä  jokaista  levotonta 
liikettä.  Välistä  kohoutui  eläimen  niskakarvat,  sieraimet 
laajenivat  ja  se  veti  pitkän  henkäisyn,  sitten  kuului  hil- 
jaista urinaa.  Koiran  vaisto  oli  hereillä,  se  vainosi  lähen- 
tyvää vaaraa.  Musta  nenä  tunnusteli  ilmaa  yhtämittaa. 

Arvid  ajatteli  pakoon  lähtemistä  esittää  äidille  ja  sis- 
kollekin, mutta  katsoi  sen  mahdottomaksi.  Olihan  äitinsä 
niitä  ihmisiä,  jotka  saattoivat  ottaa  vastaan  kaikenlaisia 
kohtaloita  pelkäämättä.  Siitä  johtui  tekemään  itselleen 
kysymyksen :  Miksi  en  minä  sitten  ?  Voisinhan  katsoa 
miten  käy!  Olenko  pahantekijä,  ryöväri  tahi  murhamies? 
En  ole !  Tuohon  tuoliin  istun,  kodissanihan  minä  olen. 
Onhan  kerrassa  häpeällistä  lähteä  pois  täältä  mokomien 
lurjusten  ajamana.  Niin  istuutui  hän  rauhallisesti  tuoliin. 

Emäntärouva  ja  Alice  katsoivat  tätä  hämmästyneinä, 
hehän  uskoivat  hänet  tuotapikaa  häviävän  teille  tietämät- 
tömille. 

—  Kuinka,  —  sanoi  Arvid  äidilleen,  jonka  näki  kai- 

penevan  ja  äänetönnä  tuijottavan  kynttilän  liekkiin,  — 
kuinka  jos  minä  en  pakenisikaan,  vaan  jäisin  kotiin. 

—  Odotatko  lempeyttä  heiltä?  Siinä  poikaseni  suu- 
resti erehdyt !  Sota  ei  tunne  sääliä,  vaan  raaka  voima  käy 
oikeuden  edellä.  Jos  tahdot  säästää  vanhan  äitisi  näke- 
mästä tuhoasi  oman  kohtaloni  rinnalla,  niin  säästä  minua 
siitä  .  .  . 

—  Tuntuu  niin  raukkamaiselta  lähteä  juuri  nyt,  oikein 
hävettää  oman  itseni  edessä.  Olisihan  parempi  taistella 
tässä  ja  kaatua  kuin  puikkia  pois  .  .  . 

—  Älä  sano  niin !  .  .  .  Näethän,  toverisi  tarvitsevat 
sinua.  Ja  parempi  on  teidän  yhdessä  käydä  kimppuun, 
kuin  yksilönä  kohdalleen  kaatua. 

—  Mutta  kun  Rajavaaran  miehetkin  jäävät  kotiin, 
Kiiskilän  Konsta  ja  monet  muut.  Ja  kun  he  aikovat  tais- 
tella ja  kaatua  paikoilleen,  niin  panee  tässä  ajattelemaan 
samaa  .  . . 

—  Mitä  sanotkaan?  Ettäkö  Rajavaaran  miehetkin 
jäävät ! . . . 

—  Ovat  jääneet.  Niin! 

—  Antautuako  aikovat? 

—  Ei !  .  .  .  Mutta  taistella  ja  . . . 

—  Ja  kuolla  merkityksettömästi .  .  . 

—  Eikös  se  olisi  kauneinta? 

—  Kauneinta  ennen  kaikkea.  Poikani,  minä  puhuin 
sinulle  hautakirjoituksista.  Jälkeenjääneitä  kohtaan  täy- 
tyy riisua  ihanteidenkin  ihanin  kaapu  .  .  . 

—  Piirtäkööt  ne,  kutka  elävät .  .  . 

—  Ja  hallitsevat .  .  .  Niinkö  ?  Muistatkos  Kalliosaaren 
Vilpon  ennustuksen? 

—  Että  valkoiset  voittavat. 

—  Entäs  sitten? 

—  "Katsokaa!  Suomen  köyhälistön  voitonpäivä  on 
noussut !"  .  .  . 

—  Silloin  kun  uusi  polvi  on  lukenut  hautakirjoituk- 
sen. 

—  Ja  iloitsee  maatuneiden  tovereiden  uhrausten  tulok- 
sesta. 

—  Nehän  kantavat  vaaditun  uhrin  riemujuhlissa 
uuden  huomenen  loistoon. 

—  En  ymmärrä  kaikkea,  mitä  tarkoitat  äiti? 

—  Tahdon  lupauksesi  täyttämistä. 

- Ja---. .. 

—  Ja  etteivät  unhoon  vaipuisi  nämä  työt. 

—  Ja  että  . .  . 

—  Ja  että  poistut  hiljaa  täältä.  Sen  oma  äitisi  sinulle 
on  määrännyt. 

—  Etteikö  taistelun  .  .  . 

—  Ei  täällä,  vaan  tovereiden  luona. 

—  Sitten  käsitän  . . . 

Ulvahti  lattialla  koira.  Se  hyppäsi  ovea  vastaan,  siitä 
keittiöön  ja  pirtin  läpi  pihalle.  Reippaat  askeleet  kuuluivat 
kuistilta.  Heti  ilmestyi  Antero  kamarin  kynnykselle  sano- 
maan : 

—  Nyt  on  aika  lähteä.  Nousevat  ylös  rantatörmää  . .  . 
Viimeisen  kerran  syleilivät  äiti  ja  poika,  sisko  ja  veli 

toisiansa.  Arvokkaasti  ja  lyhyesti  lausuttiin  lausetta  pari 
puolelta  ja  toiselta.  Hellyyttä  eikä  kyyneleitä  niissä  ei 
ollut.  Ovessa  Arvid  heitti  katseen  taaksensa.  Hitaasti 
antoi  sen  kiertää  huoneen,  sillä  hän  tahtoi  kuin  ikuistaa 
muiston  tämän  viimeisen.  Silmäys  emossa  vielä  viipyi. 
Tämän  teräväksi  ja  tuliseksi  muuttunut  katse  kohtasi  roh- 
keana poikaa,  joka  oli  matkalla  pois  ikuisille  teille.  Po- 
jalla oli  perintönä  luottamus  hautakirjoitukseen. 

Ulkona  oli  kevättalven  kajo  vielä  viipymässä  yöllisellä 
lännen  rannalla.  Tallin  takaa  mäkimänniköstä  humahteli 
pihkainen  tuoksu.  Pylväistön  päärakennuksen  kattokaa- 
velin  kulmauksesta  tipahteli  rästäsvettä  kuistin  nurkassa 
olevaan  korvoon.  Koira  haukkui  rantatöyräällä  käheästi 
ja  sen  kaiku  ulontui  kauas  kotilahdelle  ja  Petokorpeen. 
Arvid  piteli  suitsista  hevosta,  joka  tallista  vaihdettuna 
satulaan  teutaroitsi  ja  kuopi  tahtoen  villisti  ratsastukseen. 

Mitä  onkaan  koti  ihmiselle,  jota  on  tottunut  rakasta- 
maan, muistamaan  sitä  ja  uneksumaan  sen  parhaimmista 
hetkistä  ammoin  olleista.  Onhan  ihmisiä,  jotka  eivät 
koko  elinikänänsä  ole  jättäneet  kotinsa  eikä  kontunsa  pii- 

riä,  eläneet  onnellisina  vuosikymmenensä  sen  veräjän 
puolapuiden  sisäpuolella.  Ei  heidän  konsaan  ole  tarvinnut 
tuntea  kodittomuuden  vaisua  turvattomuutta.  Eipä  hei- 
dänlaisensa  lellilasten  ole  tuskin  juontunut  mieleen  antaa 
asumasi  joilleen  sitä  arvoa,  eikä  tuntea  niitä  tunteita,  joita 
maailmalla  matkaavan  proletaarin  myötä  on  olemassa. 
Tahi  rakastavatko  he  sitten  synnyinsij ojaan  niin  suuresti, 
että  eivät  kykene  niistä  koskaan  luopumaan?  Eivätkö  yli- 
mielisesti korskeiden  kotien  asujamet  aina  ole  katselleet 
maantien  matkalaista,  jolla  myöskin  kerran  on  ollut  koti, 
ja  joka  muisto  kulkee  hänellä  mukana.  Mutta  orpojen  ja 
kovaosaisten  lahjoiksi  ei  riitä  yhteiskunnalla  antaa  edes 
näitä  mieltymyksiä,  näitä  utuisia  ajatusten  virvatulia. 
Kaipauksitta  matalan  majan  moni  tytär  ja  poika  mante- 
reita samoilee.  Toiset  etsivät  kannikkaansa  kaukaa  kuin 
koira,  kooten  kokoon  luukahlionsa,  lennättäen  niitä  "ko- 
tiinsa" jyrsittäväksi.  Maistuuhan  se  oman  kurkihirren  alla 
petäjäinenkin  pettu  paremmalle.  Maistuu  kotoisen  honka- 
pöydän  nokalta  kaluttuna  lapaluukin  lihalta.  Rikkaalle  on 
koti  yltäkylläisyyden,  ruuan  ja  moninaisen  ravinnon  ruo- 
kapurtilo.  Paikka,  missä  löytyy  lepoa  ja  leposijoja,  joi- 
den pehmeys  viihdyttää  rasittamatonta  ruumista. 

Köyhälläkin  on  koti  uupumusten,  ponnistelujen  ja 
väsymysten  virvoittava  kultainen  kehto,  missä  puiset  la- 
vitsat höyhenpat joille  tuntuu.  Onhan  pellonperkkaajan  ja 
kuokkurin  kyljen  alla  kaikki  samantekevää.  Halkokin 
päänalustana  on  hyvä  ja  uni  maistuu  makealle.  Entäs 
rikkaan?  Pehmeilläkin  patjoilla  rumasti  syönyt  ruho  tun- 
tee olevansa  kivirauniolla. 

Koti  kahdella  vastakkaisella  luokalla  on  vallan  erilai- 
nen. Mutta  kaikessa  tapauksessa  rakastaa  köyhäkin  ko- 
tiansa. Kodin  kadottaminen  lapsuuden  varhaisessa  iässä, 
jättää  ihmissieluun  poislähtemättömän,  ihanteista  kudotun 
utuisen  unelman.  Pitkin  poukamoisia  polkujansa  maail- 
man matkaaja  antaa  silloin  tällöin  liidellä  hengen  herttai- 
set ajatukset  pakon  pois  unohdusten  iltaisille  auderille. 
Väikkypä  silloin  silmien  sinervillä  terillä  lapsen  taivaan 
ääret  ja  pielet  kotoisilta  tanhuilta.   Muuttuu  murisevaksi 

merikarhuksi  karaistu  mieskin  lapseksi  maitosuuksi  mie- 
leltänsä, jos  hetken  sopivan  etsii  ja  kotia  kaukaista  mie- 
leen johdattaa.  Tui j ottaapa  tovin  tuonne  ulapalle,  aaltoi- 
hin vihreihin  uppoaa  ajatus  ja  etsii  sieltä  sumennoista 
piirteet  äidin  oman.  Monia  muistojen  maisemia  maalan- 
nut on  kunkin  mielikuvitus  ja  asettanut  temppelinsä  py- 
hän seinustoille.  Lepohetkin  niitä  sitten  vaalii  ja  ihannoi. 
Kohdanneet  kanssaihmiset  elävöityvät  esiin  sellaisina, 
miksi  he  kuvansa  kunkin  mieleen  luoda  ovat  osanneet. 
Monista  piirteet  hienoimmatkin  muistoon  palaavat.  Jak- 
saapa  monen  muistoon  palanneen  varjo  elävänä  käydä 
rinnallasi  asti  partaalle  hautasi. 

Olihan  Arvidkin  matkannut  maita  ja  meriä.  Kaivatun 
kaiho,  pitkän  kuluttua,  tahtonut  nähdä  monia  muistojan- 
sa. Äiti  kauan  ikävöity  taasen  oli  ollut  läheisyydessä.  Sa- 
nansa ja  äänensä  korviin  sointui.  Olihan  odotettu  poika 
vuotten  vuotettujen  kuluttua  kotiin  tullut.  Tummat  kiha- 
ransa emo  taasen  nähdä  oli  saanut,  silitellä  ja  hyväillä 
kutrejansa.  Mutta  eipä  poika  sisäisesti  ollut  sama  kuin 
ennen.  Toinen  oli  nyt  kuin  lähteissänsä.  Olihan  käsittei- 
den ja  ajatusten  ilmapiiri  hänelle  avonaisemmaksi  tullut. 
Eipä  ottanut  enää  vanhaan  ja  samaan  soveltuaksensa. 
Tuulahduksen  uuden  ja  vapaan  tuopi  vanhaan  kotiinsa. 
Tulivatpa  sitten  ihailijat  ja  viimeksi  vihamiehetkin.  Oli- 
vat aatteet  uudet  tiensä  Suomen  saloille  saaneet.  Mata- 
lille majoille  uhosi  aurinkoinen  aika.  Kovaosaisille,  tuvan 
tyhjän  ja  tanhuattoman,  nyt  uusi  huomen  koittamassa 
oli.  Viskelipä  historian  myrsky  lastuna  laineillansa  pian 
Suomen  köyhälistön  kohtaloakin.  Pirstaleina  kansa  tämä 
nyt  sisäisissä  puuhissansa  askarteli.  Koti-  ja  perhesiteet 
ratkeilivat.  Ja  sitten  meurasi  myrsky  .  .  .  myrsky  moinen, 
jota  koskaan  nähty  ei  oltu  näillä  mailla  ja  kankahilla  .  .  . 

Vielä  hetken  seisoi  hepo.  Vielä  hetken  katsoi  mies 
kotiansa,  kerran  viimeisimmän,  johon  vasta  kaipausten 
monien  perästä  palannut  oli. 

Koiranhaukunta  rantatöyrään  alla  yhä  kiihtyi.  Sei- 

soipa  sittenkin  mies  tässä  liikahtamatta  ja  katsoi  äidin 
kamarin  ikkunaa.  Siellä  näki  hän  varjon  hitaasti  liik- 
kuvan yli  lattian  ja  sitten  polvistuvan.  Vilahtivat  sumun 
seasta  kimaltelevat  tähtöset.  Ja  kun  hän  ajatteli  huu- 
maisaa  taistelua  tanhualla  tässä,  häämöitti  sen  taustalla 
rivi  hautakumpuja  ja  kirjoittamattomat  ristit  koivun- 
kepaleineen.  Palasi  laihtunut  luonto  ja  lupaus  .  .  .  Koira 
nousi  pihapelloille.  Tarttui  Arvid  vaistomaisesti  jalus- 
timeen.  Ja  kun  ääniä  kuului,  kuunteli  mies  nuori  huo- 
juntaa männistön  vastavirinnyttä.  Tipahtelivat  pisarat 
rästäsrännin  jääpuikoista  korvoon.  Kas  nytpä  ajoivat 
pihamaalle  vastenmieliset,  kutsumattomat  vieraat.  Mutta 
silloin  oli  Arvidkin  noussut  vapisevan  hevosen  selkään 
ja  katosi  luhdin  solasta  tallin  taa. 

Vainolainen  oli  lähtijän  havainnut.  Toljaili  ja  tai- 
vasteli aikansa,  mutta  kun  juoksi  miessakki  selvää  pa- 
rempaa saadakseen,  kuului  jäätyneeltä  maaliskuun  tieltä 
enää  ainoastaan  ulontuvia  hevosen  kavioiden  kapseita. 


21. 


Henki  hiihtäjällä  palkintona 

Jaakko  oli  jäänyt  järven  jäälle. 

Aapo  nousi  kiireesti  kunnaan  laella,  ponnahti  suksille, 
aikoi  pyrynä  painaltaa  tavoittamattomille  teille.  Mutta 
sukset  olivat  myöskin,  jäällä  kastuneet  ja  niiden  pohjia 
piti  kiireenkaupalla  puhtaaksi  harata.  Tässä  työssä 
kuuli  hän  varsin  hyvin  vainolaisen  rantaan  saapuneen. 
Hiihtäen  tulivat  kiertäin  kaartain  Aapon  lähtökohtaan, 
missä  panokset  tämä  tyhjentänyt  oli.  Siihen  hangelle 
olivat  hylsyt  tyhjinä  kirvonneet  ja  tuolla  viskattu  pyssy. 
Vallan  selvästi  vainoojat  nyt  nousivat  jäljessä  ylös  mä- 
keä ja  päättivät  "sutta  seurata,  kunnes  se  on  saavu- 
tettu r 

Aapolla  apuna  ei  nyt  ollut  muuta  kuin  hiihtotai- 
tonsa. Päätäpahkaa  painautui  hän  metsiin.  Nämä  maat 
olivat  tuiki  tuntemattomat.  Täällä  liikuskellut  ei  erä- 
matkoillakaan  ollut.  Vaikka  seutu  olikin  vierasta,  oli 
hän  ilmansuunnista  selvillä.  Epätietoisuus  painosti  kui- 
tenkin hänen  mieltänsä  —  saattoihan  vihollisleiri  yht- 
äkkiä aueta  esiin  milloin  hyvänsä. 

Vanhana  metsänkävijänä  Aapo  tiesi,  miten  vaaral- 
lista on  otuksen  hyväj aikaisenkin  ristiin  rastiin  kiidellä 
kuusisto  ja,  niin  ettei  aina  joskus  viidasta  vilahda  pyssy- 
miehelle  palliksi  kaukaisen  aukeaman  tahi  suonsalmen 
takaa.  Ja  silloin  paukahtaa  salon  synkkä  syli  ja  otus 
useimmiten  haavoitettuna  hyppii  kilometriä  kaksi,  kunnes 
kaatuu.  Tämän  tiesi  hän  ja  tiesipä  syyn  siihen,  miksi 
"kaulaa"  kerittävä  tekemään  olisi.  Kruunun  korkeita 
koskemattomia  metsiä  halkoi  Aapon  suksien  latu.  Toisi- 
naan takaa-ajajat  näkivät  niiden  nousevan  vaarain  rin- 
teille, toisinaan  laskevan  yhtäsuorasti  alas  rotkoihin.  Tä- 

hän  asti  oli  pimeä  tehnyt  haittaa.  Pakenijan  oli  pidettävä 
silmällä  alamaita,  joissa  voisi  suistua  suksilta  hankeen 
ja  joutua  turhantautta  aikaa  menettämään.  Perästä  tu- 
lijat, valikoidut  mäenlaskijat,  tihrustivat  silmiänsä  vas- 
taisille aukeamille  ja  ahteille,  hämärän  läpi  edes  haamun 
nähdäkseen. 

Alkoipa  silloin  jo  keväinen  talviaamu  valjeta.  Kir- 
peinä  kohoilivat  säteensä  ensimäiset  kukkuloille  ja  sini- 
vuorille. Pimeät  huput  horhista  ja  notkelmista  kaikko- 
sivat ja  valkeus  yön  kääreet  kapaloitsi.  Ja  harhakuvia 
seurasi  todellinen  kirkas  päivä. 

Suksi  lipui  liukkaasti.  Tuumanverran  upottava  han- 
gen kerstäpinta  kihahteli.  Eteenpäin  Aapo  työnteli  pai- 
suvalla vauhdilla  siellä,  missä  se  oli  metsän  tiheydeltä 
sallittua.  Ahot,  järvet  ja  viidakot  kauriina  kaleväisilla 
kankahilla  kiisi.  Maassa,  missä  punariistaa  vainui  val- 
koinen verivento  miesi.  Tiheiköissä  naarmuja  viilteli  raa- 
kut. Käsiä  ja  kasvoja  kirveli.  Paksu  sarkatakki  teki 
haittaa  ja  hautoi  harteita.  Ei  auttanut  ajatus  muu,  kuin : 
eteenpäin!    Eteenpäin  oli  päästävä! 

Kilpahiihdot  ja  palkinnot  oli  Aapo  kotikylällä  kaik- 
kina talvina  voittanut.  Miksipäs  ei  nyt,  kun  henki  on 
hiihtäjällä  palkintona. 

Turpee  ja  Mäkinen  olivat  selittäneet,  kuka  paennut 
mies  oli. 

Selitetty  oli,  että  Aapo  Rajavaara  on  vaarallisin  hen- 
kilö, jonka  kiinni  ottaminen  tahi  murhaaminen  tuo  te- 
kijälleen suuren  virkaylennyksen  enkelien  karvaisessa 
kaartissa.  Ja  että  tämä  mies  se  juuri  pakoonpäästyänsä 
vie  tiedot  valehyökkäyksestä  rautatien  läntisellä  puolella. 
Painokkaasti  selitti  Mäkinen  kaikki  epäonnistuvan,  ellei 
sitä  miestä  kiinni  saada  tahi  ammuta. 

Niinpä  äsken  jälkiä  seuranneille  kahdelle,  lisäksi  lä- 
hetettiin vielä  kuusi  paikkakuntalaista,  jotka  tuntevat 
suunnan  ja  ovat  tottuneet  laskemaan  Hämeen  mäkisiä 
maita.  "Ennen  ei  saa  palata  —  oli  määräys  —  kuin 
pakoilija  on  tavoitettu".    Hiihtäjät  seurasivatkin  latuja 

varmoina  saaliistaan.  Olihan  takaa-ajajien  helppo  puh- 
kaistua umpea  eteenpäin  painella.  Ja  kuta  korkeammalle 
aurinko  nousi,  sitä  pehmoisemmaksi  yön  kovettama  han- 
gen pinta  tuli.  Eräälle  metsälammelle  saavuttaissa,  ha- 
vaitsivat takaa-ajajat  pensaikossa  harmaan  takin.  He  us- 
koivat siinä  olevan  itse  pakenijan.  Mutta  kuta  lähem- 
mäksi takkia  tulivat,  sitä  selvemmin  sen  havaitsivat  to- 
della vain  takiksi,  joka  oli  läpimärkä  ja  höyrysi  hiestä. 
Vaihtoivat  mielipiteitä : 

—  Vaatteita  vähentää. 

—  Kuuma  äijälle  tulee. 

—  Liian  raskas  mies  suksille. 

—  Pohjia  myöten  painuu. 

—  Märkä  on  taljansa,  kuin  järvestä  nostaissa. 

—  Voimia  sillä  riittävän  näkyy  .  .  . 

—  Kyllä,  potkaisut  ovat  liian  pitkiä  ja  sauvat  pai- 
nuvat syvälle.  Ei  sitä  pitkin  ryöhitä.  Miehet  vaihtoivat 
joka  kilometrin  kuluttua  etumiestä,  niin  että  väsynyt  sai 
jäädä  jälkeen,  ja  hiihtää  hiljempää  ja  huilailla. 

Aapo  tiesi  ennen  olleensa  mestari  kestävyysjuoksussa. 

Mutta  tänään  tuntui  kurkkua  kuristavan.  Hengitys 
kulki  vaikeasti.  Takki  oli  riipaistava  pois  selästä  ja 
yritettävä  vauhtia  hiljentää.  Aapo  saneli  itselleen  ääneen: 

—  Jos  pohjalaisia  ovat,  mäkimaihin  sekautuvat.  Mi- 
nua epäilyttää  siellä  etelän  miehiäkin  olevan.  Ja  saattaa 
niissä  Oulun  lahtareissakin  hiihtäjiä  olla  . .  .  Hidastaa 
tuo  alinomainen  umpi ...  Ja  jos  en  tietä  kovapohjaista 
tapaa  ennen  puoltapäivää,  saavat  he  minusta  otuksen. 
Silloinpa  hengenottoa  ennen,  päänahan  multa  nylkevät, 
reppuunsa  pistävät  ja  sotasaaliina  vievät. 

Joskus  taakseen  katsoi  ja  tasangoita  väistellä  tahtoi 
Aapo.  Saapui  sitten  avoimelle  suolle,  joka  oli  laaja  sekä 
oikealle  että  vasemmalle.  Vaivaismännistöt  nevalla  saat- 
toivat olla  suojaa  antamattomia.  Päätti  Aapo  kaikesta 
huolimatta  painaa  aukeaman  poikki.  Hän  halusi  nähdä 
takaa-ajajien  ja  itsensä  todellisen  välimatkan,  oliko  se 
pidentynyt  vaiko  lyhentynyt  sitten  metsälammelta  lähdön. 


240 

Onnellisesti  pääsikin  hän  poikki  pienen  aavikon.  Mutta 
juuri  kun  hän  oli  nousussa  havumetsiin,  huomasikin 
saapuneen  riitaveikkojen  taaksensa  aukeamalle.  Ensi- 
mäinen  hiihtäjä  heistä  jo  painoi  suolle  ja  noudatteli 
latua  Aapon  vasta  avaamaa. 

Että  välimatka  oli  todellakin  lyhentynyt,  sen  täytyi 
Aapon  huolestuneesti  todeta.  Tämä  oli  odottamaton  tulos 
Aapon  arviointiin,  sillä  hiihtoasioissa  oli  hän  takanansa 
tulijat  ala-arvioinut. 

Nousi  Aapo  rinnettä  ylös,  toista  alas.  Saapui  sen 
jälkeen  avoimelle  kulolle.  Tässä  kauttaaltaan  seisoivat 
hiiltyneet  hongat  raakkimuksina.  Korkeina  köhöttivät 
rungot  valkealla  vaipalla  sysimustina  murheen  muistoina. 
Alastomina  kuin  luurangot,  vaikka  verhoa,  häpeissänsä. 
Outoina,  onteloisina  rupurunkoina  köhjöttivät  maasta 
korkealla  toiset,  oksainsa  kannattamina.  Kuin  kuolleen 
kahliot,  koukertuivat  käsivarsina  vankkoina  kämäräiset 
kanto-oksat  korkealle  .  .  . 

Aapoa  aatos  tuo  puistatti.  On  kuin  kansan  kale- 
vaisen  kuolinkenttä,  veritanner.  Kankaan  santaan  juok- 
sutettuko kohta  olisi  kansani  hurme?  Tahtoisivathan  nuo 
ihmismetsästäjät  tuolla  minutkin  hengiltä.  Tavoittaa 
täällä  tahtoivat  ja  mustaan  kuoloon  syöstä. 

Katseli  Aapo  siinä  käsivarsiensa  jäntevyyttä  ja  jy- 
keviä ranteitaan.  Katseli  lihasta  jäykkää,  kuinka  se 
paisui  ja  supistui  vuorottain.  Voima  hiihdolle  kiihkoa 
uutta  antoi.  Salaisista  sinnin  salvoista  päästeli  poika 
uutta  voimaa.  Purren  hammasta  vauhtia  lisäsi.  Kuin 
metsänpeto,  painoi  hän  syvässä  hangessa  ryöhien  eteen- 
päin. Pyrynä  pölisi  lumi  potkaisuista.  Ja  sauvat  sin- 
gahuttelivat  sotkettua  huuraa  höyryäville  hartioille.  Kuin 
karhu,  karkasi  hän  päin  puskikoita.  Läpi  lumikoiden 
hyökkäsi  eteenpäin,  kunnes  suoperäisestä  maasta  suo- 
riutui kanervikko  kankaille. 

Hehkuivat  lämmöstä  tulipunaisina  partaiset  posket. 
Voimakas  hiki  hajosi  ja  nousi  valkoisena  vaahtorenkaana 
kurkkuun  ja  kaulaan.  Kaulukset  täytyi  repiä  auki.  Kurk- 
kua ja  kitalakea  poltti  kuivuus  ja  jano.    Silloin  tällöin 

kaappasi  kourantäy teisen  palan  lunta  ja  ahtoi  sen  ah- 
neesti suuhunsa  .  .  .  Syntyi  siinä  hänessä  ihmeellinen 
rakkaus  itseensä.  Hän  kietoi  kätensä  entistä  lujemmin 
sauvojen  kahvoihin.  Puristi  vimmaisina  nahkoitettuja 
kädensijoja,  yhä  kiihkeämmin  ponnisteli  eteenpäin.  Moni 
kirvelevä  karahkan  isku  sattui  otsalle.  Täytyi  summa- 
kaupalla,  silmät  ummessa  painaa  näreikköihin.  Joskus  oli 
vaara  kompastumisille  ja  kaatumisille  . .  .  Aukeiden  yli 
saavuttua,  kääntyi  pakenija  katsomaan. 

Yli  vehmaisen  ahon  ja  suonkurkun  seurasi  yhä  vim- 
maisemmin  vainolainen.  Taakseen  katsomatta  päätti 
Aapo  nyt  rientää  eteenpäin  .  .  . 

—  Saavuttavatkohan  ?  .  .  .  Saavuttavatkohan  koirat  ? 
—  ähisi  hän.  Korvesta  aukealle  työntyi .  .  .  Aukealta 
korpiin  seurasivat  yhä  itsepintaiset  takaa-ajajat.  Tätä 
ei  ollut  Aapo  ennen  koskaan  nähnyt.  Kukaan  ei  ollut 
vielä  häntä  voittanut.  Hän  ei  voinut  käsittää,  että  joku 
olisi  voinut  häntä  seurata .  .  .  Mutta  seurasivatpas  vain ! 
.  .  .  Seurasivat .  .  . 

—  Jos  näkyviin  aukealla  saavat,  varmaan  ampuvat, 
ajatteli  hän.  Mutkasipa  hän  sitten  hieman  vasempaan. 
Hengityksensä  oli  muutoin  kyllä  helpottunut,  mutta  hie- 
noa postausta  tunsi  hän  oikean  kyljen  alta.  Se  kipu  se 
seurasi  virsta  virstalta,  vaan  sitä  ei  saanut  tunnustaa 
todeksi.  Kivun  täytyi  painua  sinne  takaisin !  Sen 
täytyi  painua !  .  .  .  Pieni  vaiva  oli  ensikertaa  siellä  suolla 
tullut,  noin  vain  mitättömästä  ponnaisusta  alkunsa  saa- 
nut. Pian  Aapo  koetti  kivun  unohtaa  pois  ja  hengitti 
sentakia  pitkään  ja  tasaisesti.  Jokainen  hengenveto  tun- 
tui kuitenkin  hellittämättömältä.  Ja  kun  taasen  oli  ku- 
lunut virstoja,  olivat  tuskan  vesikarpalot  kohonneet 
hänen  ohimoilleen.  Kylkiluiden  ja  vatsan  rajalla  viilsi 
jokainen  hengenveto  kuin  veitsellä  .  .  . 

—  Jospa  saisi  edes  yhdenkin  hetken  aikaa  istahtaa, 
niin  sydänkin  helpottaisi  iskennästä  .  .  .  Mutta  pysäh- 
tyä ei  voinut.  Vaikka  iltaan  asti  muutoin  olisi  jänteryyttä 
jäsenissä  ollut.  Ja  vaikka  yön  ja  huomenenkin  päivän 
tätä  saunaa  kestäisi,  kun  vain  ei  tuota  pistosta  olisi. 

Aapo  tunsi,  että  kipu  ei  niinpaljon  johtunut  hengi- 
tyksestä kuin  jatkuvista  ja  toistuvista  ponnisteluista.  Pot- 
kaisut olivat  alinomaa  vajoavassa  lumessa  pohjattomia 
ja  puoliksi  epäonnistuneita.  Alaraajojen  voimalliset  liik- 
keet olivat  avuksi  käsivoimille  vain  harvoin. 

Kauan  olivat  Aapon  silmät  etsineet  kohtaa  sivuilta 
kumpaiseltakin  pysähdyspaikaksi.  Mutta  sellaista  ei  sat- 
tunut. Ei  ollut  mitenkään  tilaisuutta  hellittää,  muutoin 
kuulat  voivat  saavuttaa.  Sattuipa  siinä  samalla  eteen 
viertävä  törmä.  Kallion  kärki  kurottui  korvenrantaa 
ulommaksi.  Siihen  sujahtivat  sukset  salamana.  Aapo 
riuhtaisi  tuppivyön  ja  soljitti  hätäisesti  pistoksen  päälle. 
Piukka  kiristys  tuntui  tuoneen  toivotun  tuloksen.  Suo- 
rakulmaisesti  hiihti  nyt  henkipatto  metsän  sisälle.  Poi- 
ketulle puolelle  pian  havaitsivat  kääntyä  paikalle  syök- 
syneet vainolaisetkin.  Ja  kun  he  laukoivat  kivääreistänsä 
ensimäiset  kuulat  ja  lensivät  ne  viuhuen  Aapon  ympä- 
rillä, oli  siinä  ja  tässä  että  mies  ehti  tiheikön  taakse. 
Takaa-ajajat  taukosivat  ammunnasta  ja  hyökkäsivät  ve- 
renhimoisina "otuksen"  jälkeen  huutaen : 

—  Yääh !  . . .  S — na ! 

—  Hiih !  Ryäkäle ! .  . . 

—  Niinkös  sinä  luulet  meneväsi  ?  .  .  . 

—  Painakaa  pojat  päältä !  .  .  . 

—  Elävänä  p — le  otetaan  ! 

—  Ei  se  enää  pitkältä  potki !  .  .  . 

—  Ei  potki !    Yhä  lyhentyy  välimatka  .  .  . 

—  Saarretaan  sitä  kaikin ! 

—  Saarretaan ! .  .  . 

Kuusi  miestä  ryntäsi  rivissä  nyt  lumisella  aholla.  He 
panivat  parhaansa  kukin.  Villi  veren  vimma  oli  nos- 
tanut valkoisten  petojen  raivon  kamalaan  mittaan.  He 
huomasivat  uhrinsa  yhä  likentyvän  ja  likentyvän.  Mutta 
lumi  upotti.  Humahtelevina  sukset  puskain  juurilla  va- 
josivat ja  niitä  täytyi  tottumattoman  kaivaa  käsinkin 
keskellä  kiireen.  Parasta  oli  siis  yhtyä  yksille  laduille. 

Aapo  pani  parastaan.  Elämä  käski.  Kipukin  oli 
turtunut  tuntumattomaksi .  .  .    Yht'äkkiä  poikkitie  syl- 

vähti  eteen.  Sukset  syöksyivät  vauhdissa  alamäkeen  tien 
yli.  Päätös  pakenijalla  oli  yhtäpian  valmis  kuin  tien 
ilmestyminenkin.  Suunnanmuutoksen  teki  vaisto  itses- 
tään. Rohkealla  tavalla  palasi  suksia  kääntämättä  takai- 
sin. Sauvat  koholla,  kantapäät  edellä  hiihti  tielle.  Lylyt 
kahmasi  kainaloonsa  ja  juoksi  tietä  pitkin  mäkeä  ylös. 
Mutta  tuskin  tämä  oli  tapahtunut,  kun  vihollinen  ryn- 
täsi yli  tien  sellaisella  vauhdilla,  että  he  yhdessä  rykel- 
mässä painuivat  notkoon.  Koe  Aapolle  oli  onnistunut. 
Huudot  selvensivät  siellä  eksymyksen: 

—  Älkää  laskeko  . .  . 

—  Hoi !  . . .  Tielle  kääntäkää ! . . . 

—  Kattos  karittaa  minkä  teki ! 

—  Kehnonkaulaa  .  . .    Noin !   Älä  laske ! 
■ —  Piruako  tänne  laskette! 

—  Siellä  ylähällähän  se  on! 

—  Kuulkaa  siellä !  . . . 

—  Jaa  mitä?  .  . .  Jaa  että  jo  saitte! 

—  Koiraa  päästäkö  .  .  . 

—  Kiruutetahan ! . . .  Kiruutetahan  rumaahista ! . .  . 

—  Varrotkaahan  kun  tulemme  . . . 

—  "Kiruutetahan"  ! .  . .  Haistakaa  . .  .  jumalauta! 

—  Mitä  te  hounaatte?  Tiellähän  se,  eikä  täällä! 

—  Haa !  . . .  Hätsis  sto  sano  ryssä ! 

—  Horikaa  muoria  . . . 
 rr  .  .  .  yrrr. 


Aapo  oli  vihdoinkin  vapautunut  latua  avaamasta. 
Hän  pääsi  kovalle  tielle.  Ja  asia  muuttui  heti  paikalla. 
Suunta  ja  määrä  oli  kadonnut  siinä  metsiä  kiertäessä. 
Ei  ollut  oikein  aluksi  selvillä,  mihin  tie  tämä  mahtoikaan 
mennä?  Huimia  alamäkiä  laski  kuin  leikiten.  Suhah- 
dellen loikkailivat  kylkiset  kyyt  vastaisen  mäkitöyrään 
harteelle  asti.  Hänestä  oikein  tuntuivat  su j akat  pom- 
pahtelevan  notkoissa  ja  nikamissa.  Aapo  ajatteli : 

—  Ajakootpa  nyt  jälessä  . .  .  Ottakootpa  nyt  kiinni. 
Taivalta  siinä  on  takana . .  .    Saipa  auringosta  selville, 

että  tie  laski  länteen.  Lähes  tunnin  antoi  huilata  taak- 
seen kertaakaan  katsomatta. 

Tie  kulki  mäkimailta  alangoille.  Tasalatvainen  Hali- 
kangas  korkeana  puistikkona  aukeni  eteen.  Samannimi- 
sen suon  ja  korven  halki  kuumotti  Kuoreselkä  ja  Sui- 
nula.  Rautakorven  niityt  latoineen  lepäsivät  alhaalla  lu- 
misine  poukamilleen.  Aapo  tunsi  tienoon.  Huuppoili 
suuntaa  siinä  ylängöllä  sinne,  toista  tänne.  Katseli  koil- 
lisesta kumottavaa  Kolhin  vuoristoa  ja  Hallinpenkin  tuu- 
heata, kuuluisaa,  ikimuistoisaa  uhrikoivua.  Ehtimättä 
rakentaa  mitään  ajatusta,  kuuli  ihmeekseen  Pihlaiston 
puolelta  taistelua,  kovaa  ammuntaa.  Kaukainen  tykistö 
kumahteli  Vilppulassa  ja  kenties  takana  Längelmäellä. 
Mutta  likeinen  kivääri-  ja  kuularuiskurätinä  sekottui 
siihen  ja  yleinen  humina  kiiri  vuorilta  vuorille  kaiun  kan- 
nattamana. 

Aapo  käänsi  suksensa  suuntaan,  joka  johtaisi  N  :n 
myllylle. 

Tienohesta  silloin  tällöin  pyrähti  lentoon  kirjavarin- 
tainen  pyy.  Toisinaan  Tapiolan  lumivalkoinen  "jussi" 
pöykki  pois  päivämakuultansa  puskikosta.  Laukkomaan 
läksi  pupu  alamäkeä  Aapon  rinnalla.  Mutkitteli  jänö 
ja  metsään  pysähtyi  ja  pöllöttämään  jäi.  Tassut  koholla 
ihmetteli  elukka,  mikä  mies  se  on,  joka  ei  jahtiin 
jouda?  .  .  . 

Sai  nyt  rauhan  Tapion  riista.  Ihminen  ihmistä 
metsästeli. 


Suoralta  tieltä,  välkyn  metsän  seasta  väipähteli  vas- 
taan tulevan  hevosen  pää  ja  luokka  .  .  .  Pian  pikkuinen 
tiuku  totesi  sieltä  jonkun  tulevan.  Ajatteli  Aapo  työntyä 
tienpuoleen,  mutta  koska  reessä  kenotti  yksi  ainoa  höt- 
kähtänyt  miesi,  niin  noudattelivat  suksensa  peilipintaista 
rahtikuorman  raidetta.  Tulijan  jo  kaukaa  tunsi  Aapo  .  .  . 
Hevosenkin  tunsi  —  "Runttehan"  se  oli,  "Runtte" ! 
Raatari  istui  reenperässä  suu  sanomattomasti  ammol- 
laan.   Seisoi  kieltämättä  kaakki .  .  .     Sai  sanattomaksi 

hiihtäjänkin  ja  seisoi  samoin  sivulla.  Katsoivat  kum- 
painenkin.   Sanoi  raatari : 

—  Siinä  on  Aapo  Rajavaara  .  . . 

—  Siinä  mestari  Juurakkoniemi. 

—  Tulen  pitäjiltä  neuloskelemasta  .  .  . 

—  Niitäkö?   Pussihousujako  sitä  yhä?  .  .  . 

—  Entistä  tienestiä  hakemasta  Paakkulasta.  Pannin 
sekulia  sain  .  .  . 

—  Mutta  sodassahan  mestari  syksyllä  .  .  .  Eikös  val- 
koinen armeija  kykene  .  .  . 

—  Olinhan  minä  sitä  ruutikellaria  vahtaamassa. 
Mutta  piru  sen  periköön. 

—  Tiedätkös  sinä,  ovatko  punaiset  tuolla  kylässä? 

—  Herra  siepatkoon !  .  .  .  Valkoiset  siellä  nyt  meteliä 
pitävät ! 

—  Puhu  nyt  raatari  totta! 

Hetkenaikaa  katseli  vanha  mies  silmäteriin  toista  ja 
räpäyttämättä  sanoi : 

—  Sinä  tiedät,  poika,  että  isäsi  kanssa  olimme  ennen 
laatumiehiä.  Sinulla  nytkin  on  neulomani  sarkaiset  "sa- 
ravarit"  jalassa  .  .  .  Minä  puhun  totta !  .  .  .  Mene  herraan 
täältä  hyvä  mies!...  Laita  luusi  joutuin  korjuun!... 
Nyt  on  justiinsa  hengenoton  hetki  niillä  kapinaan  käy- 
neillä .  .  .  Aapo,  et  ollenkaan  usko,  että  ne  nytistävät .  .  . 
Nytistävät  ihmisiä  kuin  vasikoita  vain !  .  .  .  Ämmät  ja 
kakerpässit  parkuvat  ja  ulvovat  kuin  .  .  . 

—  Mihin  vie  tämä  tie? 

—  Tästähän  pääsee  Suinulaan  kirkolle  ja  tuonne 
myllylle  .  .  .  Mutta  tiedätkös,  että  viime  yönä  ottivat  val- 
koiset nämä  asemat.  Rumasti  ne  nyt  hyökkäävät  siellä 
Kivelässä  .  .  . 

Aapolla  ei  ollut  halua  keskusteluun.  Mutta  raatari 
huuteli  miehelle  jälkeen: 

—  Kyllä  siellä  ei  Norolan  Nestorinkaan  päätä  sili- 
tetä !  Hätähökän  lykkää  mies !  Kyllä  se  minuakin  ai- 
kansa nuusas,  haukkui  ja  näivi !  . .  .  Sitten  se  Rajavaara ! 
Kyllä  hänelle  nyt  kunniankukko  ei  laula  .  . .  Suotta  se- 
kin  isäsi   oli   sellainen   närreenkarvanen .  .  .  Herrojen 

kanssa  on  parasta  olla  mielinkielin  .  .  .  Paljon  parempi 
jos  lakkia  nostaa  ja  palveluksen  pienen  tekee  toisinaan 
vastakarvaankin .  .  .  Herra  on  aina  herra.  Toista  se 
opinkäynyt  on  kuin  talonjussi.  Heille  on  annettava  arvo 
ja  kunnioitus,  eikä  ylvästely.  Leuhkineet  eivät  liikoja,  kun 
antamaan  alkoivat ...  Ja  entäs  sekin  Kiiskilän  Konsta ! 
Kuka  käski  ?  .  .  .  Kuka  käski  toimeentulevana  töllin  isän- 
tänä yltyä  renkiroikan  etunokkaan !  Mies  liuhuu  ja  lieh- 
too  kuin  rätti  seipäässä  .  .  .  Sanoivat  hänenkin  saaneen 
karvaan  marjan  .  .  .  Nyt  jäi  senkin  akkapahanen  jonkun 
toisen  miehen  ruukiin  ja  ruokiin  .  .  .  Jou  .  .  .  Akkoja  sitä 
nyt  alkaa  saada  akattomat  näistäpuolin  kuin  lahnoja 
vain!  —  Ja  kun  ei  Aapo  enää  kuullut,  puheli  raatari 
"Runttelle",  jota  kehoitteli  kävelyyn: 

—  Näistäpuolin  niitä  saa  akkoja  .  .  .  Saa  nuoria  ja 
vanhoja,  mitä  vain  halusi  hyrrää.  Persokin  mies  saapi 
peuhata  kuin  possu  vatukossa  .  .  .  Minäkin  tässä  leskenä 
suotta  kuikkailen  ja  kärsin  .  .  .  Ovat  olleetkin  mokomat 
olevinansa.  No,  on  sitä  toiset  pelmun  pitäneet .  .  .  Jou  .  .  . 
Otanpa  heitä  useampiakin  .  .  .  Mies  sitä  nyt  pian  on  hin- 
nassa näillä  mailla  .  .  .  Jaa-ah.  Kelpaisi  vanhanpuolei- 
nenkin,  kelpaisi !  .  . .  No,  Runtte !  Alappas  siitä  hilailla 
sääriäsi  .  .  .  Amerikanleski  sitä  oli  Rasikiven  Eveliina- 
kin. Ja  heti  kun  vanhasta  henki  läksi,  niin  uuden  otti. 
Kuka  tietää  .  .  .  Kiiskilän  Hennaa,  vaikka  hyvinkin  suos- 
tuu, kun  vanhasta  eron  on  saanut .  .  .  Hänellä  se  vyö- 
täisen paikka  onkin  mukiin  menevä.  Sellainen  hoikka . .  . 
Jou  .  .  .  Sopii  koettaa  .  .  .  Alatkos  kontata !  —  Hevonen 
läksi  liikkeelle.  Mies  puheli  loppumattomiin  mitä  par- 
haimmalla tuulella : 

—  Kapine  siitä  vielä  tästä  elämästäkin  tulee  .  .  . 
Kapine  . .  . 

Kilometriä  kolme  oli  hiihtänyt  Aapo. 

Vartevan  jouhimännikön  lomitse  välkkyi  vainioaita. 
Kylän  laide  selviytyi  kuin  selviytyikin  siellä.  Pitipä  hä- 
nen tässä  pysäyttää  ja  mietiskellä  tovi.  Mutta  silmiin 
siihen  siinteli  sininen  savu  vartiosotilaiden  nuotiolta.  Savu 

oli  soihtuisa  ja  venyi  pitkäksi  kuin  loiminlankojen  löyhä 
vyyhti  ylös  puistikosta  huojuen  sinne  tänne  taiteellisin 
kaarin.  Vastavirinneen  nuotion  luona,  tervaskantoa  tik- 
sesi  valkoinen  mies.  Toinen  heistä  palvoi  polvin  tulta. 
Hän  tuikki  nuotioon  tuohiskäppyröitä  ja  tervastikkusia. 
Luikut  kumpaisenkin  seisoivat  petäjän  kupeella  pystyssä. 
Teki  siinä  päätöksen  rohkean  Aapo.  Perääntymiseen 
aikaa  ei  ollut.  Vauhdissa  työntyi  äkkiarvaamatta  kohti. 
Sävähtivät  vartijat  pahanpäiväisesti.  Suunnalta  ihan 
odottamattomalta  tulija  ilmestyikse.  Edes  aseiden  otta- 
miseen aikaa  ei  ollut.  Ajatuksille  aikaa  antamatta  tiuk- 
kasi  tulija : 

—  Päällikkö  teillä  missä?! 

—  Kylässä  . . . 

—  Kuinka  te  varti joitte  tietä,  kun  tänne  ylös  olette 
nousseet  ? 

—  Katsomme  sopivammaksi  suojapaikasta  .  .  . 

—  Mutta  savuhan  saapi  kauaksi?  —  Sanoessansa 
katsoi  miestä  kumpaistakin  tiukasti.  Silmäsi  aseita  .  .  . 
Harkitsi,  mutta  hylkäsi  tuuman  ja  valitsi  toisen,  sanoi 
sitten : 

—  Pian  näette  saapuvan  suksilla  samaa  tietä  tästä 
punikkiroikan.  Koettakaa  ottaa  heidät  kiinni.  Koettakaa 
tuoda  esikuntaan  .  .  .    Ymmärrättekö  ? 

—  Kyllä !  .  . .  Kyllä  ymmärrämme !  Kiinni  otamme, 
kuten  käskette.  —  Sanoi  Aapo  sitten : 

—  Tekeytyneet  ovat  meikäläisiksi .  .  .  Arvaan  ma  .  .  . 
Loruja  kaikki!...  Keljuimpia  tiedustelijoita,  mitä  maa 
päällään  kantaa.  Ei  muuta  kun  mutkitta  muitta  kuula 
suoraan  kalloon !  .  . . 

—  Kyllä  me  osataan  "pammaattaa". 

—  Ovat  ajaneet  minua  kuin  koiraa  takaa,  kun  olin 
urkkimassa    kujeitansa  .  .  . 

—  Kyllä  me  .  .  .  Kyllä  me  kutitamme ! 

—  Lähetän  heti  apua  .  .  . 

Jykevän  metsän  ranteelle  olivat  talven  tuiskut  puhal- 
taneet pöykkyjä  paljon  ja  paksuun.  Hangen  vaipuneen 
kevätkannen  läpi  pistivät  piikkeinä  vainioaitojen  ja  tar- 

hamaiden  seipäät.  Ylimmäisen  aidaksen  yli  helposti  hi- 
vahtivat  hiihtäjän  sukset .  .  .  Talon  tämänpuoleisen  pi- 
halla mekastivat  miehet.  Äänet  tulivat  jostain  riihen- 
luota  päin.    Lauseetkin  jo  selvisivät  Aapolle : 

—  Seis !  .  .  .  Ja  kädet  ylös  ...  Ei  tässä  pitkältä 
pulista ! 

—  Eikö  meinaa?  .  .  .  Pankaa  tunnustukselle! 

—  Ei  meinaa,  ei !  .  .  .  Mutta  annetaanpas  seistä  tuossa 
asennossa  tuntia  pari  .  .  .  Hieroskellaan  kupeita  .  .  .  Koe- 
tetaanpas  keinoa  uutta. 

Aapo  näki  vastenmielisen  tapahtuman :  Riihen  rii- 
main  alla  rääkättiin  miestä.  Häneltä  vaadittiin  tunnus- 
tuksia .  .  .  Uhria,  joka  oli  kokonaan  vaiennut,  piestiin. 
Hän  alistui  raa'an  väkivallan  ja  pakon  alle  vastaanpane- 
matta ja  voimattomana.  Kädet  sidottuna  riippui  tämä 
orresta  niin,  että  hädintuskin  jalat  tapasivat  maahan. 
Rohkeasti  asteli  tulija  lähemmäksi  ja  näki  lahtarin  jul- 
kean teon.  .  .  Sanoi  Aapo : 

—  Lähettäkääpäs  hakemaan  hohtimia.  Minä  haluan 
tehdä  tälle  punikille  pienen  avun  .  .  .  Näissä  hivutusasi- 
oissa  minä  olen  mestari.   Tulee  olla  turkasen  tarkka  .  .  . 

—  Jos  herra  tuomari  suvaitsee  toimituksen  ottaa  ajan 
kanssa,  tulee  se  sitäkin  perinpohjaisempaa  .  .  . 

"Korkeanoikeuden"  tuomarilta  valui  kuola  alas  pitkin 
leukaa.  Hän  oli  kuin  otusta  kurkoittava  susi  siinä  tei- 
laajan  vierellä  .  .  .  Mutta  kun  kuuli  tuon  tulijan  sanat, 
katsoi  lahtari  kumpainenkin  takitointa,  hikeen  hiihtänyttä 
miestä.  He  hymyilivät  ulvovan  suden  naamalla.  Ikenet 
irvessä  kysyi  *  'apumies"  : 

—  Hohtimiako?...  Oikeinko  hohtimia?...  No, 
miksikäs  ei  niitäkin  talossa  löytyisi  .  .  .  Totisesti  "pihti- 
synnytystä"  kai  tarkoitatte?  —  Hammasta  purren  jatkoi 
Aapo  vakavana : 

—  Sitten  tappuroita  ja  tervaa  .  .  . 
Tuomari  pahaa  aavistaen  sanoi : 

—  Mitäs  te  ?  —  Kukas  te  ?  .  .  .  —  Mutta  toiset  eivät 
panneet  huomiota  sanontaan,  vaan  Rummin  Jussille  näyt- 
tävä mies  ehätti : 

—  Käyppästen  sinä  kaveri  ja  kysäse,  eiks'  meitillä 
ole  siellä  kuormassa?  Se  on  näesten  se  "loola",  jossa 
on  se  kengitysversta.  Ja  tuo  samalla  se  kavioveitsi .  .  . 
Kiperäteräinen  kavioveitsi  .  .  .  Joo !  Jaha.  Tuomari  meni 
tuonne.  Pyytäkää  häneltä  yksi  jäsenkirja.  —  Toinen 
sanoi : 

—  Pystytukka  ei  kirjaa  anna. 

—  Miks'ei  anna? 

—  Itse  haluaa  naulata.  —  Miehen  mentyä  Aapo 
kysyi : 

—  Minkälainen  teillä  on  ruukannut  olla  "loppuhivu- 
tus"  näissä  asioissa? 

—  Joka  ei  tunnusta,  naulataan  jäsenkirja  rintaan  ja 
heitetään  hangelle. 

—  Mutta  jos  tunnustaa  .  .  .? 

—  Konsti  on  sama.  Kaikki  me  ne  kumminkin  on 
tapettu  .  .  . 

—  Kaikki  tapettu  ?  .  .  .  Mutta  tuomiohan  lankee  tut- 
kinnon tuloksista. 

—  Meidän  tuomarin  tuomio  lankee  aina  sitä  "sil- 
koista puolta". 

—  Mutta  mitäs  te  sitten  niistä  kiusaatte? 

—  Tunnustukselle  tietennii !  .  .  .  —  Aapo  viittasi  uh- 
riin ja  huomautti : 

—  Ottakaapas  nämä  nyörit  auki .  .  . 

—  Se  tahtoo  sanoa  sitä  paljon  kuin  että  punikki 
otetaan  alas  kinteristä  ?  .  .  .  Antaapa  hänen  roikottaa  vain 
siinä .  .  .  Sitä,  mihkä  se  ensteen  pannaan,  ei  me  sitä 
sen  jälkeen  ole  tavallisesti  irroitettu.  —  Vilkaisi  Aapo 
ympäri  pihaa.  Sitten  astui  askeleen  lahtaria  kohden,  kat- 
soi tiukasti  silmiin : 

—  Päästä  uhri  irti !  .  .  .  —  Lahtari  kalpeni  ja  hor- 
jui ..  .  Hän  tunsi  vasta,  kuka  mies  oli .  .  .  Mutta  sanaa 
sanomatta  alkoi  tämä  vapisevin  sormin  kiireesti  avata 
solmuja  .  .  . 

Pian  hujahtivat  Aapon  sukset  alas  ahdetta  mylly  sil- 
lalle. Vanki  juoksi  vapaana  perässä.   Kuitenkin  hän  jäi 

kauaksi  jälkeen,  ollen  liian  heikko  ankaran  mielen  jänni- 
tyksen mykistämänä. 

Ei  kauan  sen  tapahtumisen  jälkeen,  kun  alkoi  yl- 
häältä talosta  kuulua  huutoa  ja  hälinää. 

—  Älkää  helvetin  siat  omia  miehiä  ampuko ! 

—  Kukas  s — n  rupikuono  on  meiltä  pomon  hirt- 
tänyt !  ? !  ? 

—  Johan  tämä  nyt  vasta  myrkyn  lykkäsi  ? ! 

—  Tuokaapa  tuomari  itse  näkemään ! 

—  Ettekö  te  hirtehisen  kelmit  ollenkaan  näe  ?  .  .  .  Et- 
tekö te  näe,  että  "nautoja"  kiitää  hännät  pystyssä  kes- 
kelle vitivalkoista  esikuntaa!  Nutipuljukset  seisotte  siinä 
kuin  pylväät,  tietämättä  tämän  taivaallista  tehtävistänne ! 
. .  .  Varrotkaahan !  Varrotkaahan  kun  marrasnahka  nyl- 
jetään takapuolista  teiltä!  ...  —  Epämääräiset  äänet,  ko- 
mennukset ja  melu  täyttivät  ilmapiirin. 

Tieltä  toiselta  suunnalta  laukkasi  kaksi  hevosta  val- 
toimina mäkeä  alas.  Säikähtyneet  hevoset  kaarsivat  jo 
kaukaa  myllyn  eteen.  Myllyn  ovet  olivat  auki  ja  kivet 
jyrryytti  tyhjää.  Ovelle  juossut  Aapo  ei  tavannut  ke- 
tään. Myllärit  ja  myllymiehet  olivat  kadonneet  jonne- 
kin .  .  .  Kaikkialla  oli  yht'äkkiä  syntynyt  sekasorto.  Ky- 
läntakaa  alkaa  kajahdella  yhä  kiihtyvä  ammunta.  Aiheen 
laukausten  vaihtoon  hyvinkin  aavisti  Aapo.  Mutta  häly 
ja  huuto  kävi  talosta  taloon :  "punikit  hyökkäävät !" 
Ammunta  kuului  juuri  suunnalta,  mihin  pakenija  ladun 
hiihtänyt  oli. 

Töyrään  päällä  talossa  hämminki  yltyi  yhä  enemmän. 

Nyt  Aapo  keinoa  muuta  ei  keksinyt,  kuin  väännellä 
säkkikuormat  pois  reistä  ja  kääntää  hevosten  päät  takai- 
sin tulosuuntaan.  Saapuipa  siihen  vasta  vapautettu  henki- 
pattokin paikalle  parhaiksi,  kun  Aapo  veti  myllärin  jau- 
hoista turkkia  selkäänsä.  Rekiin  ehtivät  istua  hädintuskin 
miehet .  .  .  Nousivat  mäenkin  hätäilemättä.  Mutfa  karan- 
neiden hevosten  isännätkin  juoksivat  oikopolkua  perä- 
julkkaa  ehättäen  vastaan.  He  vaativat  äänekkäästi  omian- 
sa ..  .  Mutta  kun  huomasivat  ja  tunsivat  siinä  Aapon,  jäi- 

vät  vaiti  ja  katsoivat  sanattomina  heidän  jälkeensä.  Vas- 
taan tulevat  sotilaat  kielsivät  heitä  ajamasta  "koska  tais- 
telu siellä  on  paraillaan  käynnissä  ja  saattavat  joutua  vaa- 
raan." Ajajat  ilmoittivat  itsellään  olevan  siihen  "luvan." 
Ja  ilman  muuta  laukottivat  läpi  sivuteille.  He  yhä  ajoi- 
vat kauemmaksi  onnenpäälle  ja  uhalla,  kuitenkaan  kiinni 
joutumatta.  Valkoiset  rohkeita  miehiä  luulivat  asiallisiksi 
omikseen  .  .  . 

Iltamyöhällä  sitten  saapuivat  karkurit  onnellisina  Ves- 
sarin  takalistolle.  Pirttiniemen  sydänmaan  kautta  uj otte- 
livat Haapa- Aatulle.  Täällä  töllissä  asui  syvä  suru  ja 
murhe.  Alakuloisuus  mielen  kaiken  oli  vallannut.  Tor- 
panväki  oli  avuton  antamaan  miehille  mitään  neuvoa. 
Suksia  ei  kotosalla  ollut  yhtään  ainoata  paria.  Pojat  oli- 
vat sodassa  viimeistä  miestä  myöten. 

Mutta  samana  yönä  Pihlaja-Jussi  asian  oivalsi.  Pian 
järjesti  niin,  että  pojat  samalla  saivat  jatkaa  matkaansa 
yli  rautatien  linjan  lännenpuolelle,  missä  tiesi  vaaran  vä- 
himpänä  uhkaavan  sekä  yksinäiset  seudut  olivat  suurim- 
mat. Yhtämittainen  ponnistelu  ja  öiden  valvominen  uu- 
vutti Aapon  niin,  että  lepo  hangen  pinnalla  tähtitaivaan 
alla  tuntui  kovin  viekoittelevalta.  Kun  vain  olisi  saanut 
uinahtaa  ainiaaksi  kohmeen  kalpeaan  syliin.  Tuudittelihan 
talvinen  yö  tovereita  nyt  satoja,  jopa  tuhansiakin  taistelu- 
tantereella tällä  unohduksen  uinuntaan  .  .  .  Mutta  velvol- 
lisuus ja  vilu  vangikseen  olivat  otuksen  tämän  ottaneet. 
Kohtalo  käski  ja  kannusti  kaiken  uhallakin  eteenpäin. 
Kauan  oli  hän  jaksanut,  mutta  nyt  horjui  ja  vapisi  voi- 
mattomana vainottu.  Näännytys  teki  taitavasti  työtään 
peräänantamattomassa  ja  sinnikkäässä  miehessä. 

Hitaasti  huojuivat  he  kaksi  kuutamoisella  erämaan 
järven  jäällä.  Polvitaipeet  kangistuivat  ja  suonet  ja  jän- 
teet tulivat  sietämättömiksi.  Housut  jäätyivät  köhimi- 
seksi kontturaksi.  Olisi  voinut  vallan  hyvin  istua  niiden 
nojassa.  Silmäluomet  turposivat  ja  niitä  kirveli.  Painui- 
livat  kiinni  keskeytymättömänä  kiusantekona.  Mutta  siitä 
huolimatta  täytyi  yrittää  eteenpäin.   Jos  laskeusi  lepää- 

mään,  tiesi  se  siinä  sovittamatonta  ja  anteeksi  antamatoin- 
ta  laiminlyöntiä  omaa  olemusta  kohtaan  .  .  .  Vihdoin  pil- 
koitti  pimeässä  kirkkaana  ikkuna  yksinäinen.  Takan  tuli 
töllistä  tuolta  näkyi  .  .  .  Kuin  unessa  hiipivät  miehet 
majaan  .  .  . 

Kuinka  he  olivat  itsensä  esitelleet,  kuinka  riisuutuneet 
ja  levolle  kiukaan  kuumille  kiville  menneet,  sitä  he  eivät 
ymmärtäneet.  Uneksi  luulivat !  .  .  .  Kuoleman  unta  kyl- 
mällä hyisellä  hangella  uskoivat  uinuvansa  .  .  .  Uskoivat 
mielikuvan  luovan  kauniita  kuvia  kiukaasta  ja  erätöllistä 
tähtitaivaan  alla. 

Mutta  unta  se  oli  ja  totta.  Unta  syvää  ja  yhtämittais- 
ta katkeamatonta  vuorokausi  umpeen.  Vasta  silloin  kir- 
kassilmäisenä  heräsivät  he.  Kysyivät  kohta  kiihkeillä, 
missä  he  olivat  ?  Haastoi  heille  vanha  mies : 

—  Hyrkköseksi  tätä  kutsutaan  .  .  .  Epraksi  minua  .  .  . 

Kun  illastelivat  lientä  lämmintä  ja  puuroa  kupin  tuke- 
van kukin  kohdastansa,  joutuivat  miehet  matkalle. 

Sivu  Leppäojan  ja  Vuorijärven  jo  hiihtäneet  olivat. 
Tutuimmille  takalistoille  saapuivat.  Sivuuttivatpas  Ruo- 
veden seudut.  Siellä  oikeallahan  oli  Siikakangas.  Vasta 
viikkoa  puolitoista  sitten  Aapo  muisti  siellä  Ollin  kera 
yhdessä  oleskelun.  Jo  silloin  oli  toverille  sanonut  ajan 
oikean  olevan  etelään  vetääntyä.  Mutta  toinenpa  pelku- 
riksi maininnut  miestä  turhan  tautta  oli.  Ei,  pelkuri  hän 
ei  ollut,  sen  tiesi  itse  Aapo  paremmin  kuin  kukaan  muu. 
Nyt  siinä  taasen  latua  hiihtivät  yöllisessä  yksinäisessä 
erämaassa  voimakkaana  ja  virkeenä.  Tuntuipa  kuin  into 
entinen  olisi  palaamassa.  Muistuivathan  isän  itsensä, 
Rajavaaran  sanat  mieleen.  Yhä  korvissa  soinnukkaina  ne 
kaikuivat.  Lakkaamatta  sellaisina  itsetietoisina,  minä  ne 
olivat  olleet  tuona  päivänä  Ilvesvaaran  Lemmenlehdon 
kalmiston  kentällä. 

Kuinka  kaunista  olikaan  Aaposta  hiihto  tänä  yönä ! 

Hanki  taasenkin  kimalteli  tähtien  välkkyilyssä.  Kide- 
helmet  loivat  kilvan  kauneutta. 

Rotkoniityn  Heikki  oli  tullut  viime  tingassa  pelaste- 
tuksi. 

Nyt  kiitollisena  mies  nurisematta  jaksoi  hiihtää  Aapon 
perässä.  Joskus  sattumalta  edellämenijä  kyseli  jotakin, 
mutta  kun  mies  oli  kuin  puulla  päähän  lyötynä,  ei  saanut 
vastausta  kyselyihin.  Rääkkääjät  olivat  hänen  mielensä 
järkyttäneet  pahoin,  ettei  tahtonut  kalua  tulla  koko  kun- 
non pojasta.  Nyt  vihdoinkin  alkoi  järjen  juoksu  palata 
ja  jonkunmoinen  rauhoitus  valtasi  hänet.  Aapo  kyseli: 

—  Mitä  ne  konnat  tarkoittivat  niillä  jäsenkirjoilla? 

—  Lylyssä  naulasivat  lahtarit  työväenyhdistyksen  jä- 
senkirjoja punakaartilaisten  rintaan  .  .  . 

■ —  Elävänäkö? 

—  Tietysti  elävänä. 

—  Näitkö  sinä  itse? 

—  Teiskonlahden  talon  heinäladosta  Helsingin  A- 
komppanian  päällikkö  löysi  kokonaista  kuusi  ruumista, 
joille  niin  oli  tehty.  Toveri  Harju  arveli  niille  kolmesta 
naulatun  elävänä,  koska  veri  oli  juossut  reijistä.  Kolmelle 
taasen  oli  ruhjevammat  annettu  elävinä. 

Aapo  ei  voinut  kysellä  pitkään  aikaan.  Hänelle  muis- 
tui mieleen  taistelu  Kiiskilän  töllissä,  jossa  Rasikiven 
Eveliina  oli  tullut  hulluksi  ja  näytteli  läpi  ammutuita 
kämmeniänsä,  joista  veri  vuoti.  Nainen  oli  sanonut  niitä 
"Kristuksen  käsiksi. "  Aapo  ajatteli  suurta  mestaria,  joka 
nauloilla  käsistä  ja  jaloista  oli  ristille  vasaroitu.  Nyt  hän 
teki  vertauksia.  Käsistä  ja  jaloista  naulaaminen  vaiko 
rautanaulan  iskeminen  uhrin  rintakehään  ja  läpi  keuhko- 
jen —  kumpi  niistä  on  julmempaa?  Ovatko  lahtarit  ja 
Kristuksen  pyövelit  yhtä  ansioituneita? 

Äänettöminä  he  sitten  hiihtivät  hitaasti.  Kovaksi  uur- 
tuneen hiihtoladun  yli  lankesivat  hongiston  jyryt  varjot. 
Aaposta  näyttivät  ne  kuoleman  kaupungin  esiin  kaive- 
tuilta rauniopilareilta,  mitkä  ohi  astujalle  muistuttavat 
tulemista  vuorostaan  tulivuoren  hautaamaksi.  Tämänlai- 
nen kuvataulu  oli  Rajavaaran  haltijain  kamarin  seinällä 
mustissa  puitteissa.  Aapo  oli  sitä  katsellut  ja  ihmetellyt 
lapsuusikänsä. 

Nyt  sukseilivat  hekin  kuoleman  pylväistössä.  Yönhel- 
massa  erämaassa  turvattoman  turvaa  etsivät.  Väliksihän 
näillä  mailla  jo  valkoinen  kalman  haju.  Valkoisten  saa- 
tanani enkelit  ympäristöissä  harsosiivin  nyt  rikeerasivat. 
Vallankumouksen  viiri  vielä  kerran  uusien  verihurtta- 
huovien  himomurhissa*  häväistään.  Näillä  mailla  vallitsi 
kaameus  ja  proletaarien  voihkinta.  Kuoleman  kääriliinat 
avattiin  jo  elävien  ihmisten  silmäin  eteen.  Niin  monien 
sykkivien  kultaisten  sydänten  läpi  työnnettiin  kylmä  lah- 
taripistin  ja  puukko.  Teräksen  tuoma  turma  toi  muka- 
naan ruumiin  hajun  kaikkialle.  Puroina  valui  kyynelten, 
veren  ja  katkeruuden  vuo.  Nyyhkytys  ja  pidätetty  parku 
asui  matalien  majain  kurkihirren  alla.  Punaisten  mukana 
oli  mennyt  elämä.  Kauhu  ja  hiljaisuus  hautasivat  jo  osan 
Hämeestä  surulliseen  syliinsä.  Sysimustaan  sumuun  asti 
oli  ylettynyt  köyhän  kevättaivas.  Valloittajan  kannukset 
kalisivat.  Ivanaurut  humahtelivat.  Voiton  huumeinen 
riemu  reutoi  "isänmaan"  intohimoja. 

Tällä  erää  halasi  pois  Aapo  tästä  kuoleman  varjojen 
maasta.  Mykistyneenä  seisoi  nyt  metsä.  Kuukin  paistoi 
entistä  kalpeampana.  Koko  luonto  häpesi.  Tämän  kansan 
joukkomurhista  mustin,  kavalin  ja  kauhein,  oli  nyt  alka- 
nut! 

Mitä  oli  yöllisellä  taistelukentällä? 

Edelleen  hiihtelivät  Aapo  ja  Rotkoniityn  Heikki. 

Tasasilta  kankailta  saapuivat  mäkiseen  maahan  ja 
sekametsään.  Pitkin  ahteen  vieremillä  olevissa  puissa 
mäenpäällä  näkyi  pilkkoja.  Vallan  selvästi  huomasi  kuu- 
lien kuorineen  pintoja  ja  kaarnaa.  Alempana  siellä  näkyi 
taittuneita  oksia  ja  jälkiä  lumikolla.  Molemmat  pysäytti- 
vät vauhtinsa  ja  alkoivat  varovasti  kurkistella  notkelmaan. 
Olipa  siellä  lumikin  tahraantunutta.  Ja  mitä  olivat  siellä 
kuusten  juurilla  nuo  mustat  kasat?  Piirteettömiä,  epämää- 
räisiä kuin  aaveet.  Kuuntelivat  henkeä  pidätellen,  mutta 
mitään  ei  kuulunut.  Lähestyäkö  vaiko  hiipiä  takaisin? 
Hiljaa  kuiskien  vaihtoivat  ajatuksia.  Ei  tuulikaan  hen- 
käillyt.  Oksakaan  ei  risahtanut.  Ei  kuulunut  neulaisen- 
kaan  puusta  putoamista.  Rauha  vallitsi  erämaan  taistelu- 
tantereella. Rauha,  syvä  ja  vaimentunut.  Kuka  oli  todis- 
tajana melskeestä  tästä?  Kuka  eloonjääneenä  suoriintu- 
nut  ?  .  . .  Ken  murhenäytelmästä  viestin  vei  ilmoille  ihmis- 
ten? Näkijää  oliko  tiettömässä  salossa  kahden  suksi  jou- 
kon otteluissa,  kalvanmittelöistä  viime  mieheen?  Tässä 
viha  vihalla  kostettu  oli.  Vainolainen  vainottunsa  tavan- 
nut oli  rinta  rintaa  vastaan. 

Toverukset  muistivat  äsken  töllissä  tuolla  vaimon  ker- 
toneen punapakolaisia  joukon  tästä  kautta  kulkeneen. 

Selvän  asiasta  Aapo  ottaa  päätti.  Hiljaa  lähestyi  kuo- 
linkartanoa,  varjosta  mustain  kuusten.  Näkyi  jo  notkosta 
tallattu  tanner.  Pahoin  piehtaroitu  ja  poljettu  paikka, 
pahemmin  kuin  pedot  olivat  ihmiset  tässä  taistelleet. 

Siinä  niitä  lepäsi  huiskin  häiskin  ruumiina  runnel- 
tuina. Suullaan  ja  selällään,  koukussa  ja  käppyrässä 
makasi  miestä.  Asennot  olivat  sen  mukaisia,  mihin  kuo- 


256 

lemankoura  oli  otteensa  kuhunkin  asettanut.  Toisilla  tus- 
kaisa ja  kärsimysten  kouri stamain  hengenlähdön  kajo 
paistoi  piirteistä.  Toiset  ratkaisun  kivuttoman  kautta  as- 
tuneet ulos  olivat  elämän  alhosta  tästä. 

Valkohiuksisia,  tanakoita  olivat  toiset.  Solakoita  tum- 
mia miehiä  muut.  Tummat  hiukset,  mutta  vaaleat  kas- 
vot. Entäs  nuo  tuolla  yhdessä  rytäkässä  kaikki  ?  .  .  .  Oi, 
kuolleiden  paljoutta!  Mitä  merkitsee  tämä? 

Aapo  lähestyi  hitaasti,  aavemaisesti  ruumiskasaa. 
Kumartui  alas  ja  tarkasteli  kasvoja.  Käteen  monioille 
tarttui,  se  jäätymätöin  vielä.  Mutta  muutama  kangistu- 
nut jo.  Jäykkyys  oli  jänteröittänyt  raajat  siihen,  mihin 
ne  vaipuivat.  Yksi  oli  astunut  iskun  saatuansa  ulom- 
maksi ja  kaatunut.  Toinen  tuonne  hoipertunut  kannon 
luo,  karvalakki  loitolla.  Aaposta  tuntui  kuin  tuolla  olisi 
puku  tuttu.  Tarkasti  ja  polvistui  hankeen  asti.  Kasvot 
kuolleelta  kuun  puoleen  käänsi.  Poskelta  hurmeen  koti- 
maisen pois  puhdisti.  Silloinpa  kädet  vainajasta  herposi- 
vat.  Huusi  Aapo  synkkään  korpeen : 

—  Venni !  .  .  .  Oletko  sinä  Venni,  veljistä  Rajavaaran 
kaikista  nuorin  ?  .  .  .  He-hei !  .  .  .  Heikki !  .  .  .  Tulehan  tän- 
ne! Heikki  pelokkaasti  lähestyi,  mutta  jäi  kauaksi  kuus- 
ten suojaan  vainuten  piileksivää  vaaraa.  Mutta  Aapo 
äänekkäästi  puhui : 

—  Jo  puolet  ukko-Rajavaara  pojistasi  kaatui  .  .  .  Kol- 
me kenties  meistä  elossa,  kolme  kuolleena  .  .  .  Mitä  kotona 
lienee  tapahtunut,  kun  tämän  nuorimman  sieltä  pois  läh- 
teä on  täytynyt?  Vastahan  hänet  sinne  palaamaan  pyysin 
isäukolle  avuksi.  Venni  rekkulani !  .  .  .  Poika  parka  ja 
pahanen.  Sinä  rohkein  veitikka.  Hyppyrit  ja  nikamat 
laskit  uskaliaammin  alas  meistä  muista  .  .  .  Sinä  oivallisin 
onkimies  ja  uimari.  Joko  mun  kuolleena  sun  lapsikasvosi 
nähdä  täytyy?  Mitä  enää  mulle  elämä  on?  Arvon  se 
nyt  on  pois  kaiken  saanut.  Kuka  nyt  nukkuu  käsivar- 
rella, Rajavaaran  pirtin  peräsängyssä  kanssani?  .  .  .  Veik- 
ko pieni  poloinen.  Mikä  osanasi  ollut  lienee  ...  Oi  minua, 
etten  sulle  apuun  ehtinyt!  Olisinpas  tuholaisen  tyköäsi 
suistanut !  Tule  syliin  mulle  kerta  viimeinen  vielä.  Sitten 

levon  saat  ja  rauhan  .  .  .  Jykevä  Aapo  otti  kohmettuneen 
Vennin  ruumiin  maasta  ja  piteli  sitä  rinnoillaan  hetken. 
Kiersi  käsivartensa  vainajan  ympärille.  Katseli  kuin  apua 
etsien  äänettömästi.  Vaiti  oli  hän.  Vaiti  metsä  ja  maa, 
vaiti  tämä  kuoleman  kuilu  ja  kenttä  .  .  .  Sitten  hitaasti 
laski  taakan  alas  ruumiin,  hitaasti  ja  varoen  kuin  äiti, 
joka  rinnoiltaan  irroittaa  uinuneen  pienoisensa  kätkyeen 
kultaiselle  unitaivaan  tanhualle.  Lumelle  siihen  viereen 
vihollisen  ja  oman  miehen  asetti.  Oikaisi  jalat  ja  kädet 
kyljille  asetti.  Lakin  lentänehen  etsi  ja  vainajalle  päähän 
painoi.  Seisoi  vierellä  siinä  ja  silmäyksen  heitti  kerran 
hyvästiksi  väsyneelle  veikolleen.  Astui  sitten  askelta  kaksi 
kohti  suksiansa.  Pyyhki  kyyneleettömän  silmän  sumun 
ripsiltänsä  ja  toveriinsa  katsoi,  joka  kuutamon  katveessa 
korvessa  seisoi  tolpillaan  liikkumatta  kuin  jäisen  tantereen 
läpi  pistävä  pylväs. 

Silloinpa  ääni  läheltä  lausui : 

—  Ihminen  ! .  . .  Veli !  . .  .  Ystävä !  .  .  .  Toveri !  Tule 
luokseni.  Kuka  lienet?  Auta!  . .  .  Puhettani  kuule. 

Jähmettyi  Aapo  paikoillensa  ja  metsään  siihen  suun- 
taan katsoi.  Siellä  vain  vainajia  lojui  summa.  Ainoastaan 
yksi  kannon  kupeella  nojui.  Liikahtamatta  sinne  tahi 
tänne  seisoi  suksimies.  Mutta  pyyntö  uudistui : 

—  Tule  luokseni  sinä,  joka  hetken  elää  saat.  Minä 
kuolleiden  mukaan  kuulun  .  .  .  tule. 

Asteli  Aapo  haavoittuneen  luo,  kysellen: 

—  Kukas  olet  ?  . . .  Minä  autan  sua  velikulta.  Haa- 
vasi sidon,  jos  voin  . . . 

—  Lähemmäksi  tänne  .  .  .  Aseta  ylemmäksi  istumaan 
minua  hieman  .  .  .  Kas  niin.  Nyt  onkin  mukavin  . . . 
Kuule  sanaani  kaksi.  Ei  muuta.  Apua  en  tahdo  haavain 
sitomiseen.  Se  kaikki  myöhäistä.  Jalkani  näet  molemmat 
ovat  menneet.  Vereni  kuiviin  kohta  on  juossut . . .  Kova 
oli  taistelu  meillä.  Illan  hämärässä  tässä  tapeltiin  tavalla, 
kuten  itse  näet.  Valkoinen  olen,  lähtenyt  P — n  pitäjästä. 
Johdossa  sakillani  olin,  kunnes  kuulia  sain  samalla  mitalla 
kuin  annoinkin.  Nyt  vasta  huomaan,  miten  turhaa  on 
elon  juoksu  tuo  .  . .  Toiveet,  miehuus  ja  kunto,  kohta  hen- 

9 


258 

kikin  on  mennyt .  .  .  Tässä  sitä  nyt  ollaan,  lahokannon 
kanssa  yhden  arvoisia  .  .  .  Nuori  mies.  Sinä  punaisia  olet. 
Puheesi  kaikki  kuulin.  En  tunne  minä  aatettanne.  Minä 
isänmaan  edestä  sotaan  läksin.  Kuolevan  olen  punaisten 
miesten  nähnyt  kunnialla.  Ei  moitteen  sijaa  ole  heissä  .  .  . 

Haavoittunut  värisi  vilusta  ja  hampaat  kalisivat.  Ääni 
vapisi  niin,  ettei  selvää  enää  saanut.  Aapo  ajatteli  auttaa 
mitenkuten,  mutta  ei  keksinyt  muuta  kuin  takin  tuolta 
kaatuneen  luota. 

—  Millä  minä  oikein  voisin  teitä  auttaa?  Ehkä  lai- 
tamme tämän  takin  .  .  . 

—  Auttaa  voit  sillä,  että  viereeni  vedät  tuon  aseen 
tuolta,  jota  itse  en  toisinkäsin  ole  voinut  saada. 

Sanat  kuultuansa  Aapo  ojentui  ja  askeleen  otti  taak- 
sensa. Oliko  mies  vielä  murhan  vimmassa?  Tahtoiko 
Aapoa  tappaa,  vaiko  itselleen  sitä  pyysi  ?  .  .  .  Hetkeen  ei 
voinut  sanaa  selväksi  sairaalta  saada.  Mutta  värisevä 
mies  puheli : 

—  Rukoilen  sinua  vapauttamaan  kärsimykseni .  .  .  En- 
hän voi  tuskaa  suurempaa  kärsiä  tuonelassa  kuin  tässä  .  .  . 

Aapo  soperteli  jotakin,  jota  selväksi  itselleenkään  ei 
saanut.  Mutta  viluinen  ääni  vaikersi : 

—  Ettekö  te  punikit  murhaa!  Näethän  että  olen  lah- 
tari?  ...  Ei  meillä  vankeja  eikä  haavoittuneita  ole  tapana 
vaivaannuttaa  .  .  . 

—  En  minä  ole  sairaiden  enkä  vankien  murhaaja,  en 
terveidenkään.  En  avuttomien  eikä  heikkojen.  Minä  olen 
taistelija  sodassa.  Miehuuteni  ja  työläisten  asian  puolesta 
seisonut  olen.  Eivät  punikit  tapa  kentälle  jääneitä  eikä 
sairaaloihin  joutuneita,  kuten  te  vasta  viikko  sitten  Kuh- 
moisissa .  .  . 

Haavoittunut  kivahti : 

—  Kuhmoisissa !  .  .  .  Olette  tietoinen  siitä  ?  Minä  olen 
sen  saman  joukon  miehiä.  Tahdotteko  tietää  koko  jutun. 
Voin  sanella  teille  syntiluetteloni  ? 

—  En  ole  synninpäästöjen  antaja  ja  me  tiedämme  sen 
jo  muutoinkin. 

—  Älä  ole  liian  röyhkeä.   Sentähden  että  seisot  siinä 

vierelläni  terveenä  härkänä.  Näethän,  että  makaan  henki- 
toreissa tässä.  Vedä  nuo  tunnottomat  jalkani  suoraan 
hangesta  tuolta.  Ja  nosta  minua  ylemmäksi  kantoa  vas- 
taan, jotta  voisin  kertoa  sinulle,  mitä  on  sydämmelläni. 
Ja  kun  olet  sen  kuullut,  niin  olenpa  varma  siitä,  että  put- 
ken painat  ilman  epäröimistä  ohimoilleni.  —  Kun  Aapo 
oli  täyttänyt  sairaan,  kuolevan  miehen  viimeisen  pyynnön, 
ja  asettanut  takin  peitteekseen,  aloitti  tämä  ääntä  ponnis- 
tellen : 

—  Niinkauan  kun  olin  jaloillani  ja  terveenä  tepastelin 
loukkaantumatta,  oli  minulle  elämä  ja  isänmaani  kaikki 
kaikessa.  Onni  suosi  minua.  Ja  elämän  intohimot  kuo- 
huivat suonissani.  Kostoa  kaipasin  teille  jokaiselle.  Minä 
en  koskaan  muuta  ajatellutkaan,  kuin  päivänpaisteista 
kunniaa  ja  myötäkäymistä.  Niinpä  tässä  hangella  maates- 
sani monet  tunnit  yksin  täällä  ruumiiden  keskellä,  on 
minulla  ollut  aikaa  kysellä  itseltäni . .  .  Olenhan  kulkenut 
hounamaisena  mitään  ajattelematta,  kylmässä  niinkuin 
tuo  puu  tuossa,  jolla  tunteita  ei  ole.  Minä  viime  ajat  päi- 
västä päivään  viinassa  elin. 

Aapo  katseli  levottomana  yli  kuoleman  kentän.  Puoli- 
yön hämy  kattoi  kaiken.  Heikkiä  ei  näkynyt  missään. 
Kaatuneen  silmä  huomasi  hajamielisyyden  ja  terävämmin 
sanoi : 

—  Miksi  ette  seuraa,  mitä  kerron  teille?  Olkaa  levol- 
lisena, kukaan  ei  tule  teitä  häiritsemään. 

—  Kunpa  siitä  voisi  olla  varma. 

—  Olen  varma  siitä  sentähden,  että  tunnen  mieheni, 
ja  he  makaavat  tuossa.  Kenkään  heistä  sanansaattajaksi 
jäänyt  ei  ole.  Ainoa,  joka  heistä  viimeksi  hengissä  oli, 
oli  tuo  ulommainen  mies  tuolla  ahon  laiteella.  Tuolla, 
missä  on  puu  juurineen  kaatunut  ja  maata  vääntänyt. 
Voisihan  sille  huutaa. 

Sairas  yriti  sortuneella  äänellä,  joka  kirisi  katkonai- 
sena : 

—  Hoi-i !  Siellä  Lahtinen ! .  . .  Vieläkö  elät  ? 

Korpi  vastasi  tyhjänä  ja  kammoisena  —  "Vieläkö 
elät." 

Aapolle  tuli  outo  olla.  Hän  ei  osannut  tietää  avun- 
annosta, jota  muutoinkin  vieroksuen  vastaan  otettiin. 
Tarkoitettu  vastaus  tuli  kuin  tulikin.  Ääni  juurakon 
takaa  vastasi.  Mutta  sanoiksi  selittämättömänä  sinne  jäi. 
Sairas  sanoi : 

—  Jusu  siellä  miehellä  alkaa  masentua,  koska  sanaa 
suustaan  ei  selvitä.  Äsken,  ei  kauan  sitten,  hän  vielä 
puhui.  Huutelimme  toisillemme  hiukkaa  ennen  tuloanne. 
Tajuaa  hän  kyllä  ja  kuulee,  mutta  vastaukset  eivät  kuulu. 
Sekin  mies  sanoi  kaipaavansa  poikiansa.  Kaksi  pientä 
sanoi  vaimon  kanssa  kotiin  jääneen.  Viitasaarelainen 
kuului  olleen.  Sanoi,  jos  sanankin  omaisille  tiedoksi  saisi, 
olisi  helpoitukseksi  itsellensä  tässä.  Mutta  sitä  ei  kiireessä 
lähde,  matka  valmiita  kun  jo  ollaan  .  .  .  Hetkenaikaa  piek- 
semäkeläinen  oli  hiljaa,  pyöritteli  vain  päätään  siinä  kan- 
non vierevää  pintaa  vasten.  Mutta  sanoissansa  ei  ollut 
vähääkään  liikutuksen  väreilyä  tahi  tunnetta,  kun  jatkoi : 

—  Selvillä  sanoit  olevasi  Kuhmoisten  joukkomur- 
hasta ? 

—  Vain  sen  olen  kuilut,  mitä  siellä  tekivät  valkoiset. 

—  Minä  en  ole  kuullut,  mutta  nähnyt.  Ei  kun  tehnyt, 
minä !  aloitti  haavoittunut  maassamakaava  mies  itsepintai- 
sella äänellä.  —  Minä  olin  yhtenä  heistä,  jotka  hyökkäsi- 
vät revolverit  käsissä  punasten  punaiseen  ristiin.  Me 
kävelimme  kylmästi  vuoteiden  äärelle,  missä  kaikissa  virui 
kalpeat  kasvot  valkeilla  tyynyillä.  Ilman  vähintäkään 
arkailua  me  lauoimme  panoksen  kunkin  päähän  ja  rin- 
taan. Kirosimme  ja  temmoimme  sängyistä  lattialle  ja  pot- 
kimme toisia,  ennenkuin  murhasimme.  Haukuimme  heitä 
maanpettureiksi  ja  ryssän  kätyreiksi.  Emme  antaneet 
armoa  kuolemassa  heille.  Toiset  sitä  pyysivät,  toiset  oli- 
vat mykkiä,  eivät  vastanneet  sinne  eikä  tänne  .  .  .  Vaikka 
olen  kuoleman  monille  tuottanut,  en  sitä  silloin  sellaiseksi 
tiennyt  kuin  sen  nyt  aavistan.  Elämästä  erkanemista  pi- 
din satuna,  joka  ei  koskaan  toteudu,  —  saattaa  olla  tunte- 
mattomien aikain  takana  .  .  .  Uhrein  rukoukset  kiihoittivat 
ja  armon  äänekäs  ulvonta  hurmasi  kostonhalua.  Vimmai- 
sina petoina  riehuimme  senkin  jälkeen,  vaikka  kaikki  oli- 

vat  jo  tapetut.  Tuossa  tilassa  ihminen  ei  tunne  sääliä. 
Alhaisimmat  vietit  silloin  hallitsevat.  Ihmisessä  herää 
sellaisia  himoja,  joita  ei  ennen  ole  milloinkaan  tuntenut. 

Niin,  niin.  Nyt  sitä  minäkin  tahtoisin  toista,  nyt  kun 
olen  tässä  maan  matosena.  Hetkeni  kuitenkin  pian  lyö. 
Kärsimykseni  onnettomuudessa  muiden  suhteen  turhia 
ovat.  Näet  tuolla  lumella,  kuinka  he  ovat  jo  kankeita, 
hiljaisia  ja'  kylmiä.  Tähän  notkoon  se  päättyi  meidän 
monien  elämän  juoksu.  Päämäärä  mulla  kunnianhimo  ja 
itsekkyys,  loistoon  nappitakin,  virkoihin  ja  ylennyksiin. 
Nauhat  ja  poletit  päämääränä.  Kas  siinä  ihanne,  jota 
häpeän.  Kuinka  onkaan  ihminen  toisin  kasvatettu  teke- 
mään kun  mitä  todellisuus  on.  Todellisuus  vasta  nyt  avaa 
silmät  surkeimmalla  hetkellä,  kun  myöhäistä  jo  kaikki  on. 
Kuka  pakotti  minut  mielettömyyksiin  ja  murhiin?  Kuka 
kannusti  onnettomuuteen  tähän?!  Kasvattajani,  ympä- 
ristöni ja  isänmaani !  Voitteko  nyt  sitten  vastata  kaikesta 
tästä  ?  Voitteko  ?  Minä  en  voi .  .  . 

Valkoisen  isänmaan  korpi  vastasi :  "Minä  en  voi !" 

Äänetöinnä  kuunteli  Aapo  onnettoman  miehen  puhe- 
lua. Hän  ei  osannut  mitään  ajatella  heidän  avukseen. 
Sitten  taasen  hän  muistikin,  ettei  hänestä  henkipatosta, 
takaa-ajetusta  olekaan  heille  avun  antajaksi.  Pikemmin 
on  itse  pakopaikan  ja  lymyn  tarpeessa.  Ajattelikin  pakoa 
näiltä  mailta  ja  kysyi: 

—  Tästä  taistelusta  jäikö  punaisia  ketään? 

—  Kentiesi  muutama.  Tahi  terveenä  tuskin  ketään. 

—  Ja  mihin  päin  he  antoivat? 

—  Yhden  sinne  etelämmäksi  hiihtäneen  luulin  —  puheli 
haavoittunut  hiljenevällä  äänellä  ja  katsoi  suuntaa  kor- 
peen, jota  tarkoitti. 

Nyt  Aapo  käänsi  suksensa  suorakulmaisesti  pois  siitä 
suunnasta,  mihin  alkuperin  aikonut  oli,  mutta  outo  tunne 
esti  häntä  kiirehtimästä  pois.  Maahansortuneen  miehen 
ääni  värisi : 

—  Sinua  kutsuu  elämä,  minua  kuolema.  Tahdot  rien- 
tää pois !  Tiemme  pian  eroavat. 

Aapo  kysyi : 

—  Mitä  tahtoisitkaan  minulle  sanoa?  Toivotko  jota- 
kin, sano  pian. 

—  Elämälle  minulla  tervehdystä  ei  ole.  Kukaan  toivo- 
muksiani  ei  tarvitse.   Palveluksen  pienen  suita  pyytäisin. 

—  Se  mikä  olisi? 

—  Tee  se  mitä  vihollinen  viholliselle  tekee.  Vedä  vi- 
reeseen tuo  ase,  saada  hampain  en  sitä  voi. 

Aapo  katsoi  miestä  halveksuen : 

—  Olet  julma  ihminen  ja  heikko  kohtaloasi  kestä- 
mään. Vaadithan  multa  käsieni  tahraamista. 

Haavottunut  nauroi  niin  että  korpi  kamalasti  kaikui. 
Erämaan  yöllinen  tyhjyys  vastasi  onttona  kammona  kuo- 
leman kartanolla. 

Pelotonta  Aapoakin  pöyristi.  Hän  katsoi  vielä  viru- 
vaa miestä,  jonka  pää  kuin  kissapöllöllä  pyöri  kantoa 
vasten.  Mielipuoleksi  ajatteli  Aapo  häntä.  Mutta  päin- 
vastoin hetken  päästä  tämä  sanoi : 

—  Oi,  sinä  hyväsydäminen  ihminen !  Ei  sinun  olisi 
auttanut  antautua  sotamieheksi.  Tehdäksesi  näin  pienen 
palveluksen,  ei  suinkaan  ole  paljon  pyydetty.  Sen  jälkeen 
hiihtäisit  pois  ja  täällä  korvessa  olisi  taasen  tyyntä  ja  hil- 
jaista .  .  . 

—  Tahtoisitko  todellakin  minut  osalliseksi  mustaan 
murhaan?  Ethän  sinä  ole  mikään  vastustaja  enää. 

—  Tahtoisin  tuntea  mielentilan,  jota  kokenut  on  moni 
avuton  uhri,  jolla  viritetty  ase  on  ollut  ohimolla. 

—  Ja  sitten? 

—  Ja  siten  tietäisin  mitä  olen  toisille  tuonut,  —  sovit- 
taisinhan  rikokseni  .  .  . 

—  Luuletko  rikoksella  rikoksen  sovitetuksi  tulevan? 

—  Mitä  tekisin  muuta?  Polttaahan  sieluani  kuin  hel- 
vetintuli !  Onhan  silmäini  edessä  lakkaamatta  valkoinen 
tyyny,  millä  lepäävät  kalpeat  kasvot  otsa  ja  ohimo  puh- 
kaistuna, josta  punainen  juova  piirtyy  alas  peitteen  alle. 
Jos  silmäni  suljen  tahi  avaan,  ovat  kasvot  lakkaamatta 
edessäni.  Tähän  asti  ne  olivat  syyttävät  ja  tuomitsevat, 
pysyivät  loitolla,  mutta  nyt  ne  ovat  lähelläni  niin  että 
hengityksen  huuliltansa  tunnen.    Ja  korvissani  humisee 

koston  kirous  ja  huuto.  Onhan  tämä  julmempaa,  kau- 
heampaa kärsimystä  kuin  haavat  ruumiissani !  Etkö  aut- 
taa voi  lopettamaan  vaivojani. 

Ulompaa,  kaatuneen  juurakon  takaa,  kuului  kohmettu- 
neen miehen  maanalaista  murinaa.  Mies  siellä  tahtoi  saa- 
da äänensä  kuuluville,  mutta  vilun  ankara  puistatus  helisti 
hampaita,  ääni  muuttui  ärinäksi  kuin  korpikarhulla  talvi- 
sen unen  häiriön  sattuessa.  Se  ääni  oli  kuin  luuta  kalva- 
van koiran  urinaa.  Mutta  sanat  selvisi  kuin  selvisikin : 

—  Äiti .  . .  äiti .  .  .  äiti !  .  .  .  Elsa,  Elsa  rakas  .  .  .  Sitten 
se  taasen  vaimentui  vapisevaksi  suonenvedon  vavahteluksi. 
Seurasi  hiljaisuus  kolkko.  Odotetun  hetken  jatkoa  vuotti 
hengetön  korpi  ja  mykkä  kuusisto  heristi  korviansa  ja 
odotti  vastausta.  Kun  sitä  ei  saapunut,  ymmärsi  Aapo 
kaiken  olevan  lopussa.  Raajaton  mies  sanoi : 

—  Lahtisen  lähtö  oli  se.  Sinä  nuorimies  et  ole  vas- 
tannut äskeiseen? 

—  Mitä  vastaisin?  Tekisitkö  sinä  sitten  sen  minun 
sijassani  tässä  terveenä  jos  olisit? 

—  Epäilemättä  jatkaisin  .  .  .  Ellei  minulle  mitään  ta- 
pahtunut olisi,  jatkaisin  työtäni  entistä.  Sillä  eihän  vil- 
liintyneihin, raivossa  oleviin  murhamiehiin  teoissa  mikään 
muu  tehoa.  Ase  on  ainoa  saattamaan  järjen  juoksun  rai- 
teillensa. 

—  Myönnät  sinäkin  miestesi  ja  teidän  sitä  olevan? 

—  Kuinka  en  myöntäisi !  Voiton  kallistuminen  ihan 
huumaa.  Ja  luottomme  saksalaisiin  sokaisee  tihutöihin. 

—  Että  järkeä  heille,  tarkoitatte  .  . . 

—  Tuo  vain  vastaiskut.  Jokainen  käsittää  vasta  "osan- 
sa" saatuansa,  kuinka  itsekunkin  minän  on  vain  rauke- 
neva  kupla.  Itsekkyys,  ylpeys  ja  arvot,  sekä  omistuksen 
ahneus,  ovat  pahasta. 

—  Kuinka  sinä  valkoinen  lahtari  puhut  tällaista? 

—  Kuolevan  miehen  on  etsittävä  totuutta.  Todellisuu- 
den silmäin  edessä  rapisevat  kaikki  koristukset  ja  uskot. 
Alastomuus  riisuuntuu  valheiden  verhoista.  Ja  ihminen 
astuu  kaikkivaltiaansa  kasvojen  eteen  .  .  .  Kunpa  ihminen 
aloittaa  voisi  lapsesta,  osviittoinansa  menneiden  miesten 

kokemukset .  .  .  Mutta  mikä  on  hukkaan  mennyttä,  se  on 
mennyttä.  —  Aapo  auttoi  sairasta,  joka  yhä  pyrki  saa- 
maan parempaa  asentoa.  Lumella  makaavan  rintakehä 
kohosi  korkealle  ja  syvä,  paljon  puhuva  huokaus  kumpusi 
ilmoille.  Katsoi  kauan  ja  järkähtämättä  Aapoa,  sanoen 
sitten : 

—  Sinä,  joka  olet  vihollinen,  vaikka  suvusta  samasta 
ja  rodusta,  voitko  tarttua  käteen  tuohon.  Murhaajan 
kämmen  se  on  ja  verinen.  Jos  puistaa  sitä  voisit  hyväs- 
tiksi viimematkalleni  ?  ...  —  Aapo  askelen  otti,  otti  toisen 
ja  lähentyi.  Varren  kumaraan  laski  ja  käden  kylmän 
kuolevan  sivulta  herpoimena  jo  ollehen  etsi.  Siinä  silmiin 
kummankin  katse,  toisen,  että  toisen  sattui.  Kuoleva  kuis- 
katen sanoa  koetti : 

—  Taistoa  toista  käydä  minunkin  olisi  pitänyt .  .  .  Rat- 
kaisemaan puolta  samaa,  kuin  sinä.  Kadun,  että  iske- 
nyt olen  omaa  miestä.  Vuotanut  veljesveri  yllytyksen 
katalan  on  tuomaa,  huomaan  liian  myöhään .  .  .  Maalle 
tälle  kirous  koittanut  on.  Talonpojat,  työläiset  ja  kansa 
kamppaileen  keskenään,  se  on  tulos  herrain  työstä .  .  . 
Vihannut  olen  vihollistani.  Ristiinnaulitsemista  huutanut 
ja  tehnyt.  Kohti  etelää  ja  Golgataa  tie  Suomen  työmie- 
hen nyt  käypi.  Pian  uhritulien  ympärillä  hurmanhimo- 
tanssit  pyörii  .  .  .  Veikko,  viestini  viimeinen  kuule  ja  elä- 
mälle sanele,  että  yksi  pahimmista  ollut  olen.  Mutta  kuo- 
roonsa enää  kuolemassa  yhdy  en  minä !  Osani  olen  saanut 
ja  tässä  makaan.  Omaisuutta  ja  kultaa  himoava  herrain 
roikka  kaiken  matkaan  saanut  on.  Heitä  pahalta  tieltänsä 
ainoastaan  ase  ohjata  voi.  Sillä  katumusta  ja  käänty- 
mystä ilman  sitä,  eivät  herrat  koskaan  tee,  ja  jos  tekevät, 
tulee  se  liian  myöhään,  kuten  minulle  tässä. 

Nyt  kärsi  kaatunut  ankaria  tuskia  ja  pää  kallistui 
sivuun,  silmät  sulkeutuivat.  Aapo  kuunteli  hengitystä,  se 
hiljeni,  vaimentui  ja  harveni.  Kumartunut  mies  aikoi 
hitaasti  vetää  kätensä  pois  kohmeasta,  jääkylmästä  kou- 
rasta, mutta  tuntui  puristusta,  epätoivoisaa  ja  hätäistä. 
Vaipuva  kokosi  siihen  viimeiset  voimansa.  Likisti  silloin 

Aapo  uudelleen  ja  rauhoittavasti.  Avasi  kuoleva  silmänsä 
ja  sanoi : 

—  Kurkkuani  polttaa  jano  .  .  .  Toinen  pisti  jäätä  her- 
neen hampaiden  väliin.  Pää  kallistui  lumelle  takaisin. 
Aapo  luuli  kuulleensa  tuulen  henkäyksen  seassa  sanat : 

—  Anna  anteeksi .  . .  Sitten  heikko  käden  puristus. 
Aapo  vastasi  yhtä  kuulumattomasti : 

—  Annan  . . .  Silloin  silmiltänsä  kihosi  kyynel  kimal- 
teiselle  hangelle,  missä  kuun  kirkastamat  kiteet  sitoivat 
sen  hetken  helmeksi  tämän. 

Aapo  nousi  hitaasti  pystyyn.  Katsoi  kuolleen  kasvoi- 
hin ja  ha  vahti  heti  suksillensa.  Mustan  kuusikon  takaa 
korvesta  kuului  kolme  hurjaa  huuhkaimen  huuhua.  Tämä 
oli  merkkinä  raatolintujen  heräämisestä  hankkiutua  haas- 
koille, joista  kalman  hajun  tuoreena  vainusivat.  Mutta 
mäkitöyräällä  herännyt  talitiainen  laulahti  suotta  yhden 
aamuviserryksen. 


23. 


Kevään  ihana  aamu 

Viistoon  oikealle  ohjasivat  nyt  molemmat  miehet 
suunnan.  Jo  itäisellä  ilmanrannalla  tuntui  valohäivää. 
Tämä  tuntu  ennusti  tunnin  kuluessa  aamusarastuksen 
saapuvaksi.  Hieno  tuuli  oli  virinnyt  ja  toisinaan  puhal- 
teli vasten  kuusikoita  hiljaa  kohisten.  Korkeat  metsät 
eivät  lehviltään  huojuneet,  mutta  henkäilivät.  Vuoren- 
rinteellä tuolla  kaukana  kuului  ketun  haikeata  haukuntaa. 
Aapo  hätkähti  ääntä  kuulemaan.  Tarkkaavaisena  pysäh- 
teli  tavantakaa,  mutta  äänipä  ei  toistunut.  Sensijaan  hi  joi 
musta  metso  kolikoista  noukkaansa  ihan  edessä  olevalla 
honganoksalla.  Toisinaan  lintu  lunksahutteli  ja  taasen 
päästeli  kutsuääniänsä  naaraalle.  Koppelot  lensivätkin 
kaukaa  ja  hakkasivat  siipiänsä  kuusen  havuihin  ja  jäivät 
sinne  sopivimmille  oksille  istumaan  urosmetsojen  lähetty- 
ville. Aapon  sattuva  silmä  näki  kullankellertäviä  kaare- 
via kauloja  kurkoittelemassa.  Naaraatkin  kotkottivat, 
pörhentelivät  ja  tekivät  itsensä  mahdollisimman  huoma- 
tuksi. 

Että  tässä  oli  ammoin  ollut  vanhain  kertoma  soidin- 
paikka,  sen  jo  pikkupoikasena  Aapo  kuullut  oli.  Metsän 
kokenut  kävijä  sen  eleistä  ympäristössä  pian  näki. 

Muistuipa  Aapolle  siinä  mieleen  vuosikymmentä  toista 
sitten  eletty  poikuuden  aika.  Muisti  hetken  herttaisen, 
miten  isän  kera  ensi  kertaa  saloille  suksessa  samosi.  Han- 
kimetson  sointimille  sitä  illasta  pitäen  yökuntiin  painettu 
oli.  Yli  Ilvesvaaran  ahojen,  Saukkosuon  kautta  Hiiden- 
korpeen  ja  Kontiomäille  aina  Hirvienvuorelle  asti,  jota 
harmaat  kelohongat  jynkevinä  ja  jäykkinä  kruunasivat. 
Vuoren  kallioiset  heulat  paljainakin  verhoutuivat  vihreik- 
köjen  peittoihin.    Siellä  sitä  isä  oli  etsinyt  suojaisen  ja 

ja  sopivan  yötelan.  Poikki  korkealta  rouskahtanut  iki- 
honka siinä  tarjosi  tulentekoon  tervaksia.  Maassa  roi- 
huavan rungon  kuumassa  kyljessä  sitä  oli  hehkoisa.  Pu- 
nainen valo  kajasteli  kauan  hangelle  ja  liekki  ja  kipinät 
kirmasivat  kilpaa  korkeiden  kuusten  latvoihin.  Seipäästä 
teroitetussa  teikissä  sitä  isä  oli  suolasärkeä  ja  silavaa 
savuttanut.  Nukahtanut  oli  sitten  Aapo,  mutta  valohäi- 
vän  sarastuksen  aikana  soidin-hongille  oli  samottu.  Ja 
kaiken  ikäkauden  ihmeeksi  taakat  raskaat  metsän  mustia 
motkoja  puista  pudotelleet  olivat. 

Tämän  kaksitoistavuotiskevään  muisti  nyt  Aapo,  kun 
siinä  taasen  sattumalta  vastaantulleen  otuksen  eleitä  kat- 
seli. Niinpä  kaihoisin  mielin  kohosi  rinnasta  unohtunut 
salainen  syvä  ikävän  tunne.  Halusipa  ajatuksissa  elää 
ajan  tuon  uudestansa.  Olihan  se  aamua  ollut  niin  si- 
nervän kuulakka,  nuortea  ja  puhtoinen.  Sen  Hirvivuo- 
ren  soidinpaikan  oli  isä  kertonut  olleen  vanhan.  Ja  että 
jo  hamasta  menneistä  ajoista  olivat  metsot  ^siinä  vistail- 
leet.  Olipa  Rajavaaran  äijää  itseänsäkin  jo  poikasena 
oma  isänsä  ohjaillut  samaan  soitimeen.  Kuten  Aapon 
isäkin,  olivat  vaarit  samoin  vanhoillaankin  vielä  innostu- 
neet joskus  poikavuotten  teutaroimisille.  Niinpä  sen 
Aapo  muisti,  miten  jokaista  poikaansa  isäukko  erikseen 
itse  opastellut  tänne  oli.  Sen  jälkeen  olivat  keväisin 
siellä  kukin  käydä  saaneet. 

Siinä  nuotion  luona  olivat  äijän  parrakkaat  posket 
hehkuneet.  Ihka  elinvoimaisena  ja  nuorena  tervaksia 
sydänyönä  nuotioon  työnteli.  Isällä  ryhti  silloin  suora  ja 
solakka.  Niin  liikuskeli  keppevänä  kuin  poikanen  kon- 
sanaan. Kuuli  siinä  poika  kertomuksen  kahdesta  vel- 
jeksestä —  Pentistä  ja  Vilposta. 

Yht'äkkiä  Aapossa  heräsi  verrattoman  suuri  kaipaus 
nähdä  isää  ja  kotia.  Mitä  onkaan  siellä  kotona?  Miten 
onkaan  hän  voinut  unohtaa  nämä  vaaran  hetkellä  juuri 
nyt?  Ja  mikä  on  isän  mieli  nyt  siellä,  kun  perääntymään 
on  käyty?  Hän  on  se  mies,  joka  poikainsa  perääntymistä 
varmaankin  vastustaa.  Murhe  ja  suru  nyt  hänellä  vie- 
raana viipynee. 

Aapoa  hävetti  ajatuskin  perääntymisestä  isän  tähden. 
Kehtaisiko  sitä  enää  silmiänsä  näyttää  ukolle?  Ukko  oli 
vakaa  ja  varma,  joka  luotti  perinpohjin  oikeuden  voit- 
toon. Poikiinsa  hän  luotti  ja  työväkeen.  Voittamatto- 
mana hän  oli  työläisiä  aina  pitänyt.  "Jos  he  kaikki  nou- 
sevat, on  siitä  pojat  leikki  pois",  oli  hänellä  ollut  tapana 
työmiehistä  sanoa.  Aapo  tiesi  varsin  hyvin,  ettei  ukko 
hetkeäkään  ollut  epäillyt.  Voiton  ottaminen  "herranket- 
kaleista"  oli  hänen  mielestään  maailman  helpoin  asia. 
Rehellinen  Rajavaara  ei  ottanut  laskuihinsa  herrojen 
kavalasti  palkkaamaa  ulkoista  sotavoimaa  Suomen  teloit- 
tamisessa. Eihän  juureva  ukko  ollut  sentään  herroista 
ihan  niin  pahaa  uskonut.  Olihan  se  koko  maan  ja  mai- 
neen riistävää  alennustyötä,  jota  ei  ennen  oltu  nähty. 
Aapo  mietiskeli  ja  hiihteli  edellä  hyvää  kyytiä. 
Joskus  työnsi  suksensa  sellaiseen  vauhtiin,  että  unohti 
hidaspuheisen  ja  -liikkeisen  Heikin  näkymättömiin  taak- 
seen. Kierteli  oivallisesti  näreiköitä  ja  väisteli  soidinhon- 
gistoja  häiritsemästä.  Vihdoin  vimmoissaan  työnteli  sau- 
voilla tulisesti  ja  puheli  ääneen : 

—  Pakoon  en  lähde  minä !  .  .  .  Kotiin,  kotiin  ukon 
luokse  menen !  Tahdonpa  näyttää,  että  täällä  sitä  vielä 
ollaan !  Tahdon  kysästä  mielipidettänsä.  Jos  tarvitaan, 
kotiani  puolustan,  taistelen,  kävi  miten  kävi  .  .  . 

Nousi  sitten  vaivaiskoivuja  kasvavalta  hetteeltä,  au- 
kealta rahkasuolta  ylös  kuivanmaan  kangasmännistöihin 
ja  siitä  yhä  johtavia  latuja  lepikkovehmaiselle  riteelle. 
Aikoipa  hän  juuri  laskea  alamäkeä,  kun  oikealta  kuului 
yhtäkkinen  huuto : 

—  Hei  jastas  —  Aapo! 

Hiihtäjä  kivettyi.  Puskat  estivät  hänet  huutajaa  nä- 
kemästä. Mutta  risukosta  tuli  esiin  matala  mies  huutaen : 

—  Jumaliste,  Aapo !  Kuolleena  sinua  jo  joka  mies 
pitänyt  on ! 

—  Olenhan  minä  tässä  vielä  .  .  . 

—  Ka  siinä  sinä  vain  seisot  ihkasten  elävänä  .  .  . 

—  Ihan   säikytit   huudollasi  .  .  . 

—  Väliä  sillä,  mutta  täällä  tarvitaan  nyt  miestä! 

—  Mitä  teille  kuuluu  ?  . . . 

—  Piruja  tänne  kuuluu !  .  . .  Ja  pirunkaulalla  ovat 
asiat  kaikki ! 

—  No,  missä  ovat  pojat?  Kaatuneetko  kaikki? 

—  Neljähän  meitä  enää  viidestätoista.  Näitkö  Nyy- 
rikin notkossa?  . .  . 

—  Näinhän  tuolla  veikkonikin.  Näin  vihollisia  ja  . .  . 
Nyyrikilläkö  ne  kaikki  muutkin? 

—  Nyyrikillä.  —  Aapo  survoi  sauvalla  kuoppia  han- 
keen, kysyi  sitten : 

—  Mutta  mitä  muuta  tiedät? 

—  Perääntymistä,  perhana!  Hävettää  sanoa,  että 
suuret  miehet  jäniksenä  loikkivat! 

—  Määräys  tietysti  on  annettu? 

—  Kuka  sellaisia  määräyksiä  antaa  että  pakoon? 

—  Päällystö  varmaankin. 

—  Varpaista  hirteen  sellaiset  päälliköt ! 

Aapo  hyppäsi  tasajalkaa  ladulta  hankeen  ja  istahti 
väsyneenä  suksiensa  päälle.  Aloitti  hän : 

—  Kuulehan  Oskari,  kerroppas  joutuin,  ketkä  ovat 
elossa,  ketkä  kaatuneet. 

—  Omenamäen  Opatias,  Rajavaaran  Venni,  Vilppu- 
lan Puujalka,  Pietarin  "Kerenski",  Tappilan  Matti,  Töy- 
ryn Mikko,  Männistön  Hoikkaronko,  Korven  Albinus, 
Vuorenpään  Vertti  ja  kuka  heitä  kaikkia  muistaa  perä- 
kunnan  poikia  ketä  lienee  sakissa  ollut  —  siellä  ovat 
Nyyrikin  notkossa  kylminä. 

—  Ja  toiset  missä? 

—  Saari  Aatun  saunassa  siellä  "Pirulassa". 

—  Mikä  se  sellainen  on? 

—  Tölli  se  on. 

—  Missä? 

—  Neljännesvirstan  päässä  tästä. 

—  Mitä  puhutkaan,  niinkö  lähellä?  Sekö  sama  sy- 
dänmaan torppa? 

—  Se  sama. 

—  Onpas  sitä  matkaa  leikattu!  Ja  ketä  siellä 
saunassa  ? 

—  Einari  ja  Kalervo  veikkosi  ja  Robert  Nordessen, 
se  perämies. 

—  Entäs  Olli  ja  Kiiskilän  Konsta? 

—  Peräytyvissä  joukoissa  .  .  .  Moni  poika  ehtoolla 
sinne  notkoon  jäi.  Miestä  kaatui  eri  sopimuksella!  Voi 
turkanen  kun  se  oli  kova  nujakka!  En  minä  ole  ennen 
sellaista  nähnyt.  Suksi  joukkueet  kumpaisetkin  kohtasi- 
vat toisensa  tietämättään.  Me  laskimme  siihen  notkoon 
yhtaikaa  kuin  suden  suuhun.  Kumpaisetkaan  eivät  pe- 
rättääntyneet.  Armoa  ei  pyydetty.  Ampuminen  oli  tur- 
haa. Käsikähmässä  siinä  oli  koetettava.  Piehtaroivat 
siinä  sylipainia  miehet.  Ei  siinä  huudettu  eikä  liikaa 
elämää  pidetty.  Lumi  vain  pölisi  ja  nyrkillä  iskivät 
toisiaan  silloin  kun  aseella  eivät  osanneet.  Sukset  poikki 
survottiin  ja  niiden  päillä  pieksivät.  Puukoillakin  antoi- 
vat. Tappio  siinä  tahtoi  tulla  osaksi  meidän  miesten. 
Vihdoin  Venni  pääsi  ensinnä  irti  ja  huusi :  "No  meidän 
pojat,  nouskaa  helvetissä  tästä,  muutoinhan  hengen  otta- 
vat !"  Sitten  näin  hänen  käyvän  vihollisen  johtajaan, 
joka  ampui  meitä  lakkaamatta.  Vennin  näin  lyövän  hä- 
neltä jalat  alta  ja  siihen  tupertuivat  molemmat.  Kauan 
kesti  kisailu  senkin  jälkeen.  Osansa  oli  saanut  kukin 
ja  kaatui  hangelle  .  .  .  Pimeässä  meitä  ainoastaan  neljä 
suoriutui  lähtöön. 

Aapo  ei  jaksanut  hetkeen  aikaan  kysyä  mitään.  Os- 
kari oli  enemmästä  vaiti,  köytteli  vain  peukalohaaruk- 
kaansa,  jossa  verinen,  likainen  riepu  osoitti  saatua  haa- 
vaa.  Aapo  katseli  ja  kysyi : 

—  Kuinka  se  sinä  nahkasi  säilytit,  sellainen  lyhyt 
kun  vielä  olet? 

—  Jaa.  Minä  se  monen  muunkin  ketarat  kinteestä 
päästin.  Näet,  isot  olivat  minusta  edellä  hiihtäneet  ja 
jäin  jäljelle.  Kun  Nyyrikin  notkolle  jouduin,  oli  siellä 
nujakka  käynnissä.  Minulla  oli  hyvää  aikaa  "sihtailla". 
Kalervon  ja  perämiehen  viimeksi  päästin  pinteestä.  Se 
Mänttän  "makasiinirotan"  poika  tuohon  haarukkaan  puri. 
—  Poika  solmisi  hampain  riepua  ja  vahtasi  miehekkäänä, 

että  Aapo  olisi  enemmän  kysellyt.  Mutta  toinen  muutti 
puheenaihetta : 

—  Onko  teillä  panoksia? 

—  Juuri  niitä  ei  meillä  ole.  Kysymys  innosti  hie- 
man poikaa  ja  hän  sanoi  hetken  kuluttua: 

—  Kyllä  niitä  saadaan. 

—  Kuormastosta,  joka  Teiskon  kautta  kiertää. 

—  No  niistä  sitä  jo  on  turhaa  meinata. 

—  Taikka  toisenkin  keinon  tiedän.    Arvidin  luokse. 

—  Taitaa  turha  vaiva  olla. 

—  Jos  heti  lähden  tästä  suoraan,  olen  puolillepäivin 
täällä. 

—  Jaksan  minä,  voit  luottaa,  en  ensi  kertaa  mene. 

Ennenkuin  Aapo  ehti  poikaa  varoitella  ja  ohjeita  an- 
taa, oli  tämä  huiskahtanut  suksilla  mäkivieruun.  Aapo 
istui  ja  katseli  sanatonna  jälkeen  ja  ihmetteli,  kuinka  poi- 
ka oli  tullut  taitavaksi  mäenlaski jaksi  ja  noin  kovassa 
menossa  voipi  väistellä  vaarat.  "Jaksan,  minä  jaksan", 
pojan  sanoja  kertasi  hän  itselleen.  Mutta  pian  jäljessä 
tulevan  raihnaisen  Heikin  suksen  rahina  alkoi  kuulua. 
Aapokin  nousi  ja  hieroi  molemmin  käsin  polvi jänterei- 
tänsä  pois  puuduksista.  Sitten  he  yhdessä  laskivat  aamu- 
hämärissä ales  töllille. 

Pian  puinen  saunanoven  sarana  kirahti.  Ja  jostain 
kappaleen  matkan  päästä  uninen  koira  hyrskähteli.  Mutta 
erämaahan  oli  pian  virinnyt  tuhatääniset  laululintujen 
visertävät  parvet,  jotka  olivat  virittäneet  äänensä  hetki 
hetkeltä  paisuvaksi  vastaanottamaan  nousevaa  päivän 
pyörää.  Aamuhetken  kullankalliissa  koittehessa  rie- 
muitsi heräävä  kevät.  Mutta  ihmisraukat  rypivät  rikok- 
sien ja  veristen  temmellysten  synkeässä  yössä.  Vihan 
summa  oli  suuri  ja  sen  sysimusta  vaippa  kattoi  kaiken 
intohimojen  syliin.  Tulisen  taistelon  kostava  hehku  hii- 
vutti  monen  raikkaan  ruusun.  Moni  intoinen  sydän  lak- 
kasi lyömästä.  Elämän  punaiset  virrat  ratkottiin  auki  ja 
ne  syöksyivät  vaahtoavina  ja  tuomiota  huutavina  olemas- 
saolon lain  rikkomisesta.  Maaemo  joi  häpeissään  omain 
poikainsa  nuoren  teurasveren.   Elämän  lain  piti  leikata 

vain  tuleentunutta  viljaa.  Ei  hurmetta,  joka  rikoksen, 
kirouksen  ja  kyyneleen  kirvoittaa  ja  kantaa  kauan  osat- 
tomain  veljesvihaan.  Luokkien  taisteluhan  olla  tämän 
pitäisi,  oikeudettomien  taistelua  kirotun  kapitaalin  vero- 
herroja  vastaan. 

Nyt  tämä  talonpojan  ja  työläisen  keskinäistä  tem- 
mellystä oli. 

Murhetta  mustaa  itki  kevään  ihana  aamu. 


24. 


Kamaran  sankarit 

Muutaman  tunnin  lepo  teki  väsyneistä  miehistä  val- 
lan uudet  ihmiset.  Aamukahvin  ja  murkinan  aikana 
saapui  töllinpirttiin  Rajavaaran  Kalervo  ja  heitti  lat- 
tialle selästään  emännän  suureksi  iloksi  ja  ihmeeksi  viisi 
metsän  mustaa  metsoa.  Muutkin  miehet  olivat  saunasta 
kömpineet  pirttiin  ja  kuuntelivat  Kalervon  ja  emännän 
keskusteluja.  Aamuyöllä  oli  Aapo  saunaan  saavuttuansa 
laittanut  veikkonsa  vartijaksi  töllin  taakse  töyräälle,  josta 
Oskari  muille  asioille  oli  mennyt.  Nyt  Kalervo  sieltä 
tuli,  eikä  turhaan  ollutkaan  aikaansa  viettänyt.  Könsän 
väki  oli  ensin  ollut  ihmeissään,  mutta  mokomasta  saa- 
liin jaosta  sulivat  sovinnoille.  Riemastunut  vaimo  lokkasi 
lintuja  ja  korpesi  uunin  piisin  päällä.  Mökki  oli  täysi 
höyhenten  ja  rasvan  miellyttävää  hajua.  Miesten  kaik- 
kien ruokahalu  heräsi  ja  vesi  lerpahteli  kielelle. 

Työnsä  välissä  vanha  nainen  rupatteli  kaukaisen  maan 
asioista.  Australiassa  sanoi  sukunsa  siirtolaisina  olevan. 
Pojastaan  mielihyvin  kertoili,  kuinka  tämä  oli  ahkera 
metsänkävijä.  Tämä  kodin  rauhallinen  idylli  erakon 
tupasessa  saattoi  aikaan  tunnelman,  niinkuin  ei  ihmisillä 
mitään  riitaa  eikä  epäsopua  ollut  olisikaan.  Sota  oli  ihan 
vierasta  täällä.  Miehiinkin  tarttui  rauhan  mieliala.  Mer- 
kille Aapo  kyllä  asetti  sen,  että  töllin  väki  ei  ollenkaan 
tiedustellut,  kumpaan  puoleen  pojat  sodassa  kuuluivat  ja 
jos  sanat  jotenkin  sotaan  kiertyivät,  alotti  emäntä  pu- 
heen Australiasta : 

—  Metsästystä  siellä  meidän  poika  harjoittaa . . . 

—  Vai  metsästystä? 

—  Lampaitakin  tuolla  kuuluu  paljon  pidettävän. 

—  Onko  siellä  suomalaisia  muitakin? 

—  Vallan  paljon.  Ratavartijoina  ja  rautatien  pal- 
veluksessa. Ja  maatakin  viljelevät.  Työkaluista  kun- 
nollisista sisämaassa  puute  kuuluu  olevan.  —  Perämies 
innostui  kyselemään : 

—  Millainen  se  elämä  ja  luonto  siellä  oikein  on? 
—  Ja  kun  emäntä  kantoi  höyryävän  linnunlihakupin 
keskelle  pöytää,  seurasi  jokaisen  miehen  katse  kuppia  ja 
sitä  luontevaa  liikettä,  millä  pahka-astia  lautaan  lasket- 
tiin. Ja  ennenkuin  oikein  vasta  kiehuneesta  kuoriperuna- 
padasta  oli  vesi  tyystin  pirrattu  pois,  nosti  Aapo  noki- 
valkeesta  palavan  padan  viiden  päretikun  päälle  pöydälle. 
Päreet  poikki  rusahutti  Einari  ihan  viimetingassa,  koska 
sanka  sanomattomasti  poltti  kantajan  käsiä.  Niin  sitä 
sitten  aloitettiin  ateria. 

Käskemättä  kukin  oli  pöytään  astunut.  Ja  vasta  sit- 
ten, kun  oli  himokkaasti  lintua  ja  linnunlihanlientä  reikä- 
leivän ja  santamaan  mureain  perunain  kanssa  ensi  palat 
nautittu,  kerkesivät  miehet  kuulemaan  touhukkaan  töllin 
vaimon  kertomuksia.    Tämä  jatkoi  äsken  aloittamaansa: 

—  Ei  sinne  Australian  saarelle  pääse  jalkapatikassa. 
Joka  miehen  on  mentävä  laivalla.  Matka  kestää  sinne 
kuukausia.  Heikkopäisten  sieltä  pois  on  oltava.  Perämies 
pisti  väliin : 

—  Poissa  niin  . . . 

—  Talvea  siellä  ei  ole.  Vesisateita  kyllä  paljon.  Au- 
rinko paistaa  pohjoisesta  ja  puissa  lehdet  lipattavat  syr- 
jällään. "Kempuralampaat"  käyvät  reput  seljissä.  "Tuo- 
nelan joutsenet' '  soutelevat  pikimustina  korppeina  kaulat 
kenossa  kuin  mitkäkin  .  .  .  Jäniksiä  on  kuin  sääskiä  joka 
paikka  täynnä,  syövät  kaiken  kohta  talonpojilta,  mikä 
kiveä  pehmeämpää  on.  Patamustia  kiharatukkaisia  ih- 
misiä asuu  metsissä.  He  syövät  puunjuuria,  matoja  ja 
käärmeitä.  —  Niin  sieltä  kirjoitetaan  .  .  . 

Miehet  jatkoivat  ahnaasti  syöntiään  ja  kuuntelivat. 
Perämies  lakkasi  puremasta  ja  linnun  kupuluu  kädessä 
katsoi  kauan  vaimoon,  joka  tiesi  ihmeitä.  Kummasteliko 
kuulemaansa,  vaiko  ihmetteli  yksinkertaisen  vaimon  har- 

vinaisia  tietoja  maasta,  joka  oli  näin  merkillinen  ja 
kaukainen. 

Tuntia  myöhemmin  pojat  valmistuivat  lähtöön.  Pe- 
rämies puheli  hilpeään  tapaansa: 

—  Tämän  töllin  nimi  nyt  saakin  olla  "Australia", 
jonka  herttaiset  asukkaat  ovat  oriveteläisiä  siirtolaisia. 
Ja  luulenpa  että  meidänkin  tästä  "leijonain  luolasta"  on 
lähdettävä  rajojen  taakse  takaisin.  Onpa  sentähden  hyvä, 
että  tunnen  Yorkin  niemen  ja  Tasmanian  saaren  .  .  . 

Siinä  samassa  alkoi  töllin  koira  urista.  Se  juoksi 
eteläiselle  mäkitörmälle  ja  ulvoi.  Varovaisina  painuivat 
pojat  kaiken  varalta  läheiseen  korpeen.  Koiranhau- 
kunta kiivastui  yhä  ja  pian  sylvähti  suksi  joukko  vauh- 
dilla metsästä  näköpiiriin.  Oskari  siellä  edellä  hiihti  ja 
opasti  uuden  eksyneen  joukon  tuttuja  poikia  Aapon  mie- 
hiin .  . .  Nyt  vasta  Aapo  oikein  sai  kuulla  ensi  kerran 
todellisen  aseman.  Kaikki  toivokin  paikoilleen  jäämisestä 
muutoin  kuin  sisseinä  on  mahdotonta.  Peräytymistietkin 
on  katkaistu.  Ainoa  suunta  oli  Teisko,  jonka  kautta  vielä 
kenties  päästy  olisi.  Keskustelu  Tampereelle  menosta 
nousi  esille.  Joku  ensiksi  sanoi : 

—  Mutta,  pojat,  yrityksettä  vielä  kerta  en  tahdo 
uskoa ! 

—  Jou ! . . .  Sitä  mekin  samaa  .  . . 

—  Jäämme  kotipaikoille.  Tappelemme  totisesti  kerta 
vielä. 

—  Tappelemme,  joo! 

—  Täällä  kuolla  parempi  kuin  mailla  muilla! 

—  Eihän  miesten  tapaista  ole  juosta .  .  . 

—  Mitä  hemmetin  rikosta  minä  tehnyt  olen,  että 
täytyisi  pakoilla  ? 

—  Puolustakaamme  kotikontuja  ja  tanhuita. 

—  Mokomia  konnia  kotonamme  kukin  vastaan 
otamme ! 

—  Ja  oikein  kun  asian  räknäilee,  niin  olisivatkohan 
noi  valkoiset  niin  hiivatin  koiria,  että  hirteen  asti  oikiata 
miestä  ? 

—  Älähän  turise  viivaa  mies.  Tuossa  Heikki,  joka 
tietää  hirttävätkö  "oikiata  miestä".  —  Heikki  teki  sel- 
väksi kokemuksensa  ja  miehet  uskoivat. 

—  Ei  vangiksi  ole  hyvä  antautua  suosiolla. 

—  Ei  suosiolla  eikä  pakolla.  —  Aapo  sanoi : 

—  Niin.  Tuumikaa  nyt  pojat  tarkoin  kumpaan  läh- 
demme. Lähdemmekö  käpälämäkeen  ja  häpeään,  vaiko 
tuleen  ja  turmaan,  mutta  ylpeinä  asiastamme  vaikka 
maan  multaan? 

—  Häpeä  on  häpeä! 

—  Luihumaista  —  perhanan  luihumaista! 

—  Ei  kehtaa  haastaa  hiivatissa ! 

—  Ilvesvaaran  multiin  jumal'avita !  .  .  . 

—  Kyllä !  Mutta  onko  meissä  toinen  toisiensa  kuop- 
paajia?!  Siellä  heitä  parikymmentä  Nyyrikin  notkossa 
on  odottamassa  vuoroansa.  Kuka  tietää,  jos  kaatuisimme 
yht'aikaa  ? 

—  No,  jos  eloon  jääneet  eivät  kuoppaa,  niin  kat- 
selkoot !  Mitä  siinä  .  .  . 

—  Niinhän  se  oli  tarkoitus,  että  yksissä  siellä  maan 
mullissakin  mukavampaa  olisi. 

—  Eikö  tuosta  eloon  jääneet  huolta  pitäne?... 

—  Jos  hyvinkin  koirakuopille  kulettavat .  .  . 

—  Sitä  ennen  mäkeen  tuomitsevat .  .  . 

—  Konikorpeen  kuulutaan  Vilppulassa  tovereita  jo 
viedyn. 

—  Juu !  .  .  .  Ja  märkään  maahan  en  halua  minä  .  .  . 
Mun  luuni  kuivaan  kohtaan  mielivät. 

—  Minusta  samantekevä  .  .  .  Vaikka  suohonkin  . .  . 

—  Minusta  ei  ole  samantekevä  .  .  .  Kuitenkin  tove- 
reiden vierelle,  elämässä  ja  kuolemassa  mun  mieleni 
palaa. 

—  Samat  sanat. 

—  Samaa  minäkin  sanon. 

Moni  innostui  mielikuvitusten  mittaamattomille  maille. 
Ojanperän  Antti  oli  vilkasluontoisin  monista  muista  ja 
ehdotti : 

—  Meillä  Pajavuoressa  paikka  olisi  ollut  mainioin. 

Kuormaa  kaksi  jopa  kolme  ammuksia  sinne  louhikoihin  ja 
elintarvelautakunnan  lihatiinut.  Kentiesi  jauhoja  ja  ka- 
maa mitä  muuta  elinkeinoksi  koottu  oltaisi ,  .  .  Tiedät- 
tekös, miten  meillä  linnoitus  lujin  kaikista  muista  ollut 
olisi!  Ei  tykit,  kuularuiskut,  pommit  eikä  ilmalaivasto 
meitä  kallioiden  kuiluista  koskaan  voinut  voittaa  olisi. 
Siellä  pysyttäisi  lujina  ja  tomerina.  Armeijoita  me 
sieltä  salakähmään  kaataisimme!  Ja  armeijoita  piirittä- 
mään meitä  saisi  sinne  tulla  ja  meillä  vain  hyvä  siellä 
ja  herttainen  ollaksemme  olisi . .  . 

Kuuntelivat  Antin  oivaa  keksintöä  kaikki  mielenkiin- 
nolla, paitsi  Aapolla  ajatukset  muualla  matkailivat ...  Se 
oli  paha,  että  keksintö  tuli  ilmilausutuksi  liian  myöhään. 
Nyt  sinne  meno  jo  oli  mahdoton. 

Miehet  kinastelivat  ja  huolehtivat  siinä  vielä  haudan 
paikastaan,  mihin  kukin  kuupertua  mieluumin  meinaisi. 
Kyseli  Aapo  Oskarilta: 

—  Miten  siellä  Rajavaarassa  ollee  isällä  asiat? 

—  Pylväistön  piika  Stinalta  kuulin,  että  Rajavaaraan 
olisi  jo  illalla  ollut  itse  tuomari  matkalla.  Kenttäkomen- 
nuskuntineen  sanoivat  hänen  Pylväistöllä  peuhanneen  .  .  . 
Mutta  Juurakkoniemen  raatari  oli  tiennyt  niiden  ajaneen 
Kaskurin  puustellin  tienhaarasta  Paakkulan  kartanoon 
yöksi.  — ■  Tämän  sanoman  kuultuansa.  Aapolla  leuka 
värähti .  .  .  Sitten  taasen  silmäili  sameana  metsänrannan 
kuulakasta  sinitaivasta,  siitä  Oskariin  ja  miehiin.  Hän 
ikäänkuin  säikähti .  .  .  Mutta  hämmästyksen  ilmeensä 
peitti  sanaa  aiottua  sanomatta .  .  .  Vihdoin  välähtivät 
silmänsä  vihan  tulista  tulta  .  .  .  Nyt  ne  iskivät  kipeniä 
ja  säihkyilivät.  Olisiko  todellakin  inhoittava  Pystytukka 
asemiehineen  ehättänyt  häiriöksi  hiljaiseen  kotiin,  vakaan 
vanhuksen,  isä  Rajavaaran  kimppuun  käyneet?...  Ja 
miehille  muille  siinä  tiedustelun  teki ! 

—  Perääntymäänkö  tässä  aijotaan  vai . . .  —  Vastasi- 
vat monet  miehistä  yhtaikaa: 

—  Ei  suinkaan  se  ole  tarkoitus. 

—  Keinoja  me  tässä  vain  mietimme ...  —  Sanoi 

Aapo : 

—  Mutta  tietäkää,  että  jääminen  tänne  on  samaa 
kuin  .  .  . 

—  Kuin  kuolema  .  .  .  Sen  me  tiedämme  .  .  .  Kunnialla 
kaatumisesta  kai  tässä  on  kysymyskin  ollut. 

Miesten  yhtaikainen  vastaus  miellytti  Aapoa.  Hän 
sanoi : 

—  Meillä  koti  kullakin  kenties  .  .  .  Toisilla  teistä  vain 
könsä,  pirtti-pahanen  pieni  ja  siellä  omaiset .  .  .  Ko- 
tiemme  puolustus  kuuluu  meille!  Nyt  meille  on  vieläkin 
tärkeintä  ja  likeisintä  oman  henkemme  puolustus  .  .  .  Kuo- 
lemasta meillä  valikoitavana  on  vain  tapa,  kuinka  koh- 
talokkaan vieraamme  vastaan  otamme.  Vielä  tässä  hen- 
gitämme vapaana  "herran  taivaan  alla"  vapaata  raitista 
ilmaa  .  .  .  Yhtä  minä  tässä  miettinyt  olen  .  .  .  Tekisi 
mieleni  mennä  Rajavaaraan  ilmaisemaan  äijille,  että  vielä 
sitä  tässä  näillä  mailla  ollaan,  että  lupausta  tässä  täyte- 
tään —  peräännytä  ei,  vaan  paikalle  kaadutaan!  Ja  että 
ennen  kaatumista  taistellaan  —  taistellaan  miesten  lailla! 
Kuka  tovereista  tahtoo  seurata  minua? 

—  Kaikki  tahdomme !  .  .  . 

—  Tahdotte  siis  väistymättä  vastaan  ottaa .  .  .  tuli 
mitä  tuli? 

—  Tahdomme  .  .  .  !  Tahdomme ! 

—  Itsenne  vihitte  kuolemalle,  vainajien  muistolle,  se 
muistakaa!  Tämä  astuntaa  on  edelläkävijäin.  Uhrautu- 
misesta esimerkki  tämä  on!  Kumpujen  kätköissä  uinu- 
vien unohduksen  ilmituomista.  Heidän  asiansa  jatkajiksi 
meitä  nyt  vaatii  kunto,  miehuus  ja  maine  .  .  .  Muistakaa, 
ettei  lupaus  tovereiden  luille  kärsi  tulla  pilkatuksi !  — 
Kaikki  huusivat : 

—  Me  emme  pilkkaa! 

—  Muistamme !  .  .  .  Muistamme  ! 

—  Miksi  kyselet  tätä? 

—  Niin  totta  kuin  tässä  me  seisomme! 

—  Lupaamme  ja  täytämme! 

—  Sanaan  Suomen  työläisen  tulee  uskoa. 

Aapo  katseli  hetken  miehiä  ja  nousi  kannolle.  Rai- 
kas tuuli  huminoi  petäjikön  kaikilla  äärillä  .  .  .  Etäisen 
töllin  yksinäinen  koira  ulvoi  ja  valitti.  Itäiseltä  ilman- 
suunnalta kantautuivat  kaukaiset  tykin  laukaukset,  ne 
jymisivät  ulvahdellen  kuin  villit  koirat .  .  .  Kaikki  astui- 
vat kannon  ympärille.  Jokainen  näki,  miten  Aapo  yritti 
lausua  jotakin.  Hän,  kun  ei  ollut  koskaan  puhunut,  sai- 
vat sanansa  jäädä  sinne  mietteisiin  syvälle  lausumatta. 
Jäkähti  leuka,  ja  hän  tapaili  turhaan  alkua.  Mykistyneiltä 
huulilta  mitään  ei  tullut .  .  .  Kaikkien  katseet  olivat  kiin- 
tyneet pitkään  mieheen.  Säteilihän  hänen  silmissänsä  ver- 
raton, tulkitsematon  tuli.  Saattoivathan  nämä  silmät 
sanoa  enemmän  kuin  parhaimmatkaan  sanat.  Jokainen 
ymmärsi,  mitä  tarkoitti  liikutuksensa  tuo.  Koruton, 
karkea  kamaran  sankari  siinä  seisoi  omiensa  keskellä  .  .  . 
Astuivat  yhä  lähemmäksi  harmaan  hongiston  tasaista 
pankkoa,  alustaa,  jolla  Aapo  piti  ääneen  lausumatonta 
suurta  puhettansa.  Lähemmäksi  häntä  he  kukin  astuivat. 
Käsin  sankariinsa  tarttuivat  ja  laulun,  reippaan  taistelu- 
laulun,  virittivät .  . .  Kuin  valaksi  päätöksille  lauloivat 
ja  ilmassa  Aapoa  korkealle  kantoivat : 

Terve  taistelu  tuimin ! 
Terve  ottelu  viimeisin ! 
Käy  kalpojen  keralla  kulku 
Kohti  kuoleman  paareihin. 

Me  puolesta  pellon  karun, 
Verotöllimme  pientarien, 
Alta  pyövelipiilun  ja  narun 
Ylös  astumme  uljaimmin. 

Me  kostamme  jumalauta 
Ja  kaadumme  hurmeihin! 
Eihän  orjain  joukko  ole  nauta 
Ijäks'  sortunut  hautoihin! 

Orjain  rinnoissa  reutoo 
Kevätmyrsky  nyt  myllertäin. 
Teräs  tuima  ja  katse  kuin  rauta 
Murhat  mullasta  paljastaa! 

Käy  kuoleman  kunnaille  kulku 
Yöhön  usvaan  mainehikkaan 
Oikeutta  peitä  ei  sulku  — 
Me  unhoissakin  taistellaan ! 

Hyvästi  isä  ja  äiti 
Heloheila  ja  morsionkin, 
Kalpaan  käytkö  sa  veikko 
Taistomme  riemuihin  ? 

Manalan  virroille  taulun 
Näen  varjossa  viittovankin. 
Tulikuumana  tempasi  laulu  — 
Tämä  sävel   soi  murhettakin. 

Terve  taistelu  tuimin, 
Terve  ottelu  viimeisin !  — 
Käy  kalpojen  keralla  kulku 
Kohti  kuoleman  paareihin ! 

Lakit  entistä  lujempaan  painoivat  miehet  päihinsä. 

Sanattomina,  puristunein  huulin  suksillensa  saivat. 
Sitten  ottivat  suunnan  Rajavaaraa  kohden.  Tuliput- 
ket  kimaltelivat  vinottain  olan  yli.  Keväinen  aurinko 
loisti  eteläisellä  taivaalla.  Hanki  ja  metsiköt  kylpivät 
riemullisessa  kultaisessa  hohteessa.  Kirkkautta  kuulsi 
kaikkialla.  Laululinnut  soittelivat  säveleitä,  ikäänkuin 
muistuttaen,  että  vielä  kannattaisi  elää!  Mutta  män- 
niköstä etäältä  vielä  kuului  suksi  joukon  suruinen  sävel : 


Manalan  virroille  taulun 
Näen  varjossa  viittovankin. 
Tuli  kuumana  tempasi  laulu  — 
Tämä  sävel  soi  murhettakin. 
 soi  murhettakin. 

Rajavaaran  talossa 

Heinäkuormaa  kotiin  ajoi  Rajavaaran  äijä. 

Yli  miespihan  osasi  hevonen  itse  mennä  ohjaamat- 
takin navettarakennukselle  ja  heinävajalle.  Hepo  sei- 
sahtui oven  eteen,  kuten  sellainen  hevonen  aina  seisoo, 
joka  yksinomaan  on  heinäin  ajoon  tottunut.  Kaukana 
jälessä  lönksi  isäntä  kädet  seläntakana,  pää  alas  vaipu- 
neena. Pian  havahtui  päämäärään  tultua  ja  irroitti  rin- 
nireen  kaidepuut,  talikoitsi  yhteen  lykkyyn  heinät  sisälle. 
Kokosi  karmut  haravalla  latoon,  sulki  sitten  pariovet. 
Sitten  riisui  rinnireen  edestä  hevosen  ja  vei  valjaiden 
kera  talliin. 

Silppuseimi  oli  vielä  aamulliseltaan  täysi,  ei  tarvinnut 
muuta  kuin.  ravahuttaa  kourallinen  kaurajauhoja  ap- 
peeksi ja  Hirnakka  alkoi  purentansa.  Mutta  korvat  hö- 
röllä odotteli  "vetoeläin"  sukasua  paria,  kutkuavaan  sel- 
käänsä. Ottikin  äijä  mustavartisen  rautasuvan  ja  karstasi 
irtautuvaa  keväistä  karvaa  suurina  palloina  alas  heposen 
hikisiä  kylkiä  pitkin.  Mutta  parahiksi  alkuun  päästyänsä 
hylkäsi  hyvittelyn.  Vasten  tavallisuutta  nosti  karstan 
jauholaudalle,  otti  vesisaavin  korvalta  roikkuvan  rukka- 
sensa ja  astui  ovea  sulkematta  ulos. 

Pihanpoikki  pirtille  käydessä  oli  ukolla  taasen  entinen 
ylevä  ryhtinsä.  Suitset  ja  käsineet  heiluivat  vuorotellen 
askelten  tahdissa. 

"Vahti"  istui  kellarin  katolla  höyrytorven  tykönä  ta- 
vallisella paikallansa.  Sen  nenä  oli  pohjoista  kohden. 
Se  nuuski  ja  oudosteli  jotakin. 

Koirapa  ei  nyt  juossutkaan  isäntänsä  mukana  sisälle, 
kuten  ennen  aina  pitkän  juoksun  jälkeen  nälkäisenä,  vaan 
ounasteli  ja  nuuski  ulkona. 

Tuuli  lennätteli  hienoa  lumenvitiä  alas  katoilta,  tahi 
pensaikoista  aukealle  vainiolle  ja  kasvatteli  kovalle  han- 
gen pinnalle  monimutkaisia  ja  muotoisia  kuvioita.  Halko- 
liiterin katolla  hyristeli  kaksi  väkkärää;  toinen  rauta- 
naulaisessa  navassa  viilletä  ympäri  yhtenä  kehänä.  Mutta 
toinen,  puuakselinen,  pitkäsiipinen,  väljäksi  kulunut,  lau- 
kuili  kuin  poutahaukka  laiskana  lennossa.  Väkkärät  oli- 
vat Rajavaaran  nuorimman  pojan  Vennin  värkkäämät. 
Ukko  itse  oli  nimittänyt  25-vuotista  miestä  "pojaksi". 
Poika  sai  isona  miehenä,  partasuunakin,  monet  pyrypäi- 
vät tuulenkeloja  veistellä  ja  tehdä  tintin  lootia,  tahi  suk- 
simäkiä  mainioita  lasketella.  Sillä  aikaa  miehet  muut 
rutakuopilla  teutaroivat  tahi  ranganajossa  olivat. 

Mutta  harmaaksi  taivastuneen  salkoriuun  huikean  hui- 
lakassa  nokassa  "viserteli"  lounaistuulessa  rautainen  vii- 
rinkukko.  Sammaltunut  kelohongan  rivakka  riuku  oli 
seisonut  siinä  suola-aitan  päätyseinällä  aina  muistamat- 
tomista Rajavaaran  isän  ajoista  asti.  Ylhäällä  siellä  ku- 
paroidun kukon  kyljessä,  kumotti  kuusi  rihlapyssyn  puh- 
kaisemaa kuulanreikää.  Tämä  luku  tarkoitti  Rajavaaran 
veljesten  päälukua.  Kukin  heistä  kohdastansa  täyttäis- 
sänsä  kaksitoista  vuotta,  oli  harjoitellut  simansa  siksi 
tarkasti  tähtäimeen,  että  kykeni  suorittamaan  isän  mää- 
räämän koeammunnan.  Viirikukon  pilkkaanampumis  päi- 
vänä, sai  kokeen  suorittanut  poika  oman  rihlakkonsa, 
jonka  isä  aina  oli  ajoissa  tilannut  kuuluisalta  pyssy- 
sepältä  jostain  Pieksämäen  puolelta. 

Vielä  kaksi  viikkoa  sitten  oli  Rajavaaran  isäntä  ollut 
melkoisen  rehti  ja  hautajaisissa  Ilvesvaaran  Kalmiston 
avoimilla  haudoilla  ryhdikäs.  Rautainen  vanhus  oli  nyt 
lyhyen  ajan  sisällä  paljon  muuttunut.  Nyt,  kun  hän  istui 
tuossa  oman  pirttinsä  pöytälavitsalla  heinäreisun  teh- 
neenä, ei  hänen  ulkomuotonsa  ole  hetikään  sama.  Paitsi 
että  talo  on  autio  ja  tyhjyys  orpouttaa  korvaa,  oli  isäntä 
itsekin  kuin  vieras,  tahi  vasta  tupaan  tullut  outo  astuja. 
Varovaisena,  vilkuilevana  ja  katse  harhailevana  istui  hän 
nyt  tuossa  omassa  laajassa  honkapirtissään.  Olkapäänsä 

olivat  aina  ennen  olleet  niin  suorat  ja  sopusuhtaiset,  nyt 
ne  laskeutuivat  luisina  ja  väsähtäneinä.  Kasvoissa  ku- 
vastui syvät  surujen  kosketukset.  Menneiden  murheen 
päivien  ja  elämän  vastoinkäymisten  piiloon  peittyneet  jäl- 
jet nyt  ilmoille  uurtuivat.  Pieninkin  kurttu  epoehdostaan 
julkeni  tulla  itsepintaisuudella  esiin.  Silmätkin  olivat  mel- 
koista syvemmällä,  melkein  mustissa  kuopissaan.  Puoli- 
harmaat  hiukset  olivat  valjenneet  huomattavasti.  Mel- 
koisen valkoisena  tuuheat  kulmakiharat  pörhöttivät  kar- 
valakin alta . . . 

Huoneen  hiljaisuus  kidutti  vanhaa  miestä.  Mutta  hän 
kärsi  sitä  kuitenkin,  koska  ei  jaksanut  rauhaa  rikkoakseen 
löytää  luonnollista  tapaa.  Talon  yksiviisarinen  könni- 
läinen  seinäkello,  taulu  savuttuneena  naksutteli  vanhaa 
iänikuista  naksutustaan.  Siinä  Rajavaaran  pirtin  perä- 
seinällä kello  oli  ollut  kohta  kokonaisen  vuosisadan. 
Monta  pellavapunennaista  punttinauhaa  oli  se  loppuun 
kuluttanut.  Ainoastaan  kerran  muisti  äijä  ikänään  ajan- 
mittarin  "kronuveivanneen".  Itse  isäntä  oli  sen  koneis- 
tot kopeloinut  ja  "uurmaakaroinut".  Helppoahan  se  oli 
ollutkin,  asettaa  vain  tamman  kesäkengän  ja  sen  jälkeen 
suutarivasaran  killumaan  siihen  nyörin  päähän  pussi- 
puntin  avuksi.  Sitten  se  taasen  oli  ontuen  käyskennel- 
lyt  vuosikauden,  jonka  jälkeen  isäntä  selville  sai  seikan, 
että  russakat  olivat  kortteerin  kellossa  ottaneet.  Ei  tar- 
vinnut muuta  kuin  paloöljytä  ja  vasarankin  sai  siitä 
hellittää.  Kesäkengän  ohueksi  kuluneen  liulun  siihen 
vielä  jätti  ja  siitä  pitäen  sitten  se  siinä  oli.  Viisaria  vaati 
talvinen  aika  viikossa  siirrettäväksi  "nuolusormen  kyn- 
nen leveyden  etiäppäin",  mutta  kesäiseen  aikaan  riitti 
pikkulillin  leveys.  Tämä  oli  niin  tarkka  "rukkaus"  ollut, 
että  isäntä  voi  "kaupungin  herroj  enkin"  kanssa  siitä 
kinata,  oliko  aika  edellä  vaiko  jälessä. 

Iiankaikkisuuden  taipaletta  nakertelivat  kellon  heiluri 
ja  rattaat.  Tuo  pyöreä  taulu  oli  nähnyt  penkillä  istuvan 
vanhuksen  elämän  askeleet  ja  tiesi  hänen  ikänsä  ensim- 
mäiseen raksaukseen  saakka.  Olihan  seitsemän  vuosi- 
kymmentä kuitenkin  honkaisessa  hämäläispirtissä  jotakin. 

Rakkaaksi  oli  tullut  kellokin  vanhukselle.  Iltahämyt  is- 
tuskellen työtukin  äärellä  harvoin  käyntiä  kuulemaan 
kerkes.  Mutta  milloin  hetki  hiljainen  ehti  ja  yksinäisyys 
rinnalle  riensi,  hivelivät  korvaa  kellon  tasaiset,  hyväilevät 
naputtelut.  Vuosikymmen  vuosikymmeneen  oli  liittynyt 
kuin  itsestään.  Vähäpätöiset  ne  koettelemukset  ja  kin- 
nastelut  elämänvarrella  olivat  olleet  näin  matkan  päästä 
katsottuna.  Mutta  jos  niihin  itsekuhunkin  antautui,  viipyi 
niissä  ajatus  ja  askarrus.  Mutta  tasaista  ylimalkaan  elämä 
sentään  oli  ollut  —  tasaista  kuin  tuo  kellon  käynti. 
Eihän  "Ukko- Ylimmäinen"  ollut  antanut  mehakoita  eikä 
juurikkaaseen  taloa  pois  polttanut.  Meteleitäkään  ei 
ollut  tapahtunut,  ennenkuin  nyt  näinä  viimeisinä  päivinä. 
No,  ihmisiä  niitä  sitä  tulee  ja  lähtee  tästä  maailmasta. 
Ylä-  ja  alamäkiä  sitä  on  talonpojan  taipaleilla.  Olihan 
ukkokin  kotinsa  keskipisteenä  ollut.  Varhaisesta  nuoruu- 
desta maatalousammattiin  kokemus  oli  hänet  kouluutta- 
nut.  Hän  oli  kuin  suljettu  kirja,  joka  tiedettiin  sisältävän 
vissit,  perinpohjaiset  tiedot  sillä  alalla.  Milloin  kuunteli 
puheita  ja  luennoita,  otti  hän  niihin  kysymyksillä  osaa. 
Agronomit  pussiin  pani  ja  oikeata  vastausta  antamatta 
ukolle  moni  jäi.  "Kaikkitietävät"  tunnustivat  ukon  oikein 
asioita  harkinneen.  Mutta  naapureille  ja  yleensä  kaikille 
ihmisille,  joiden  kanssa  hän  kanssakäymisissä  oli  ollut, 
oli  hän  selväsanainen  ja  suora.  Kukaan  ei  jäänyt  hänen 
sanoistansa  väärinkäsitykseen.  Takapuheille  ei  hän  huo- 
miota lainannut. 

Mutta  työssään  hän  oli  perinpohjainen.  Yksityiskoh- 
tiin asti  maataloudessa  perille  ukko  pyrki.  Unia  näki 
ojien  kaltevuudesta,  syvyydestä,  kyntöpalkin  vahvuu- 
desta, maan  laadusta  ja  lajeista,  turvelannasta,  kaikista 
peltokasveista  ja  vaalimisista.  Pojat  lukivat  hänelle  ääneen 
oppikirjoja.  Takkatulilla  siinä  puhdetöiden  yhteydessä 
äänettöminä  hyvä  kaikkien  oli  kuulla.  Uursivat  muut 
astioita,  korjasivat  ajokaluja,  tikkasivat  tallukoita,  tahi 
kehräsivät  havaslankaa.  Monesti  lukemisen  päätyttyä  su- 
keutuivat esille  keskustelut  monet  ja  mutkalliset.  Ukko 
puheli : 

"Hätäkös  nyt  on  maata  möyrästellä,  kun  on  kaikki 
tiedossa.  Niin  ovat  tiedot  ladottuina  kuin  apteekin  hyl- 
lyllä. Toista  oli  ennen,  kun  kaskurin  perässä  käytiin. 
Rannikoita  ja  kivikoita  oksaisella  haralla  karhita  sai. 
Silloin  oli  tosin  aikakin  toinen.  Nauris-  ja  ohrakasken 
kaataa  sai  vehmaisimpaan  rinteeseen,  minkä  metsästä 
löysit,  ihkasten  omanasi  pitää  kaiken  sait.  Mutta  nyt  on 
toisin :  Maa  ei  kuulu  kaikille.  Tukkiyhtiöt  alat  parhaim- 
mat omistivat.  Työtätekevä  väki  joutilaisuuteen  ja  irto- 
laisuuteen  on  työnnetty.  Sen  oikeutetut  vaatimukset  on 
kylmästi  hallituksen  luota  pois  työnnetty.  Eikö  Suomen 
maanviljelyksen  laajennus  ja  kuntoonsaattaminen  ole 
ainoa  tämän  maan  pelastus?  Mutta  kun  herrat  sitä  eivät 
oivalla,  niin  talonpojan  ei  kannata  kannattaa  moista  op- 
pineistoa.  Parasta  tehdä  pesäero  "keljunkeinoilla  elä- 
jistä". Onhan  suuri  vääryys,  että  yksityiset  omistus- 
hulluudessaan  hallussaan  pitävät  viljelemättöminä  Suo- 
men suurimpia  ja  viljelyskelpoisimpia  maa-alueita.  Omis- 
tajat ilman,  etteivät  niitä  eliniässään  vii j ele,  tahi  niistä 
metsien  kasvatuksella  tuloja  saavat,  estävät  suoranaisesti 
leivän  omistamattoman  suusta.  On  järjetöntä  saattaa 
satojentuhansien  kädet  toimettomuuteen,  tahi  alhaiseen  ja 
inhoittavaan  palkkaorjan  työhön.  Kuinka  häpeällistä  on 
estää  voimakkaita  käsivarsia  tarttumasta  kuokan  ja  la- 
pionvarteen  ja  kieltää  antamasta  raivata  hallaisia  korpia 
reheviksi  viljavainioiksi.  Jos  se  oikeus  annettaisi,  pian 
Suomen  salojen  autioihin  korpiin  ja  vermaisiin  mäki- 
maihin, kohoisi  kultainen  aika,  rikkaus  ja  varallisuus 
versoisi.  Eipä  tarvitseisi  muuta  kuin  antaa  lupa  ilman 
ehtoja  maattomille  tarttua  toimeen  kontu jensa  kohotta- 
miseksi, pian  silloin  kirveet  kaikuisivat,  uusia,  uhkeita 
taloja  kohoilisi  kuusikoista.  Ojat  uurtuisivat  valtavina 
ja  voimakkaina  vetämään  notkot  ja  norot,  hyllyvät  het- 
tehet  ja  suot  kuiviksi.  Jopa  hyiset  hallanpesät  kerrankin 
häviäisivät  ja  yli  kannikkomaiden  nähtäisi  suoriintuvan 
sarka  saralta.  Rämeiköt  rimpineen  kuiviksi  kutistuisivat. 
Sanalla  sanoen:  silloin  tämä  olisi  vasta  taasen  isien  maa, 
joka  on  kutsunut  poikansa  perkaamaan  ja  kaivamaan  ulos 

uinuvia  rikkauksia.  Työ  ja  toimi  viriäisi.  Putousten 
partahilla  teollisuus  temmeltäisi.  Sähkövoima  olisi  työ- 
teliään talonpojan  apuna.  Ja  tehtaat  ja  jalostuslaitteet 
kehräisivät  rikkauksia  kansan  yhteisiin  taloustarpeisiin. 
Toimeton  työkansa  ylenmäärin  kiusattuna  ja  orjuutettuna 
saisi  elinoikeutensa.  Mutta  siihen  tarvitaan  suuria  muu- 
toksia. Luulenpa  vain  vallankumouksen  siinä  suhteessa 
ainoata  oikeata  työtä  tekevän/ '  — 

Paitsi  kotioloissaan,  puheli  Rajavaara  näitä  samoja 
ajatuksia  pitäjäläisille  kunnantuvallakin.  Useimmat  eivät 
uskaltaneet  äijälle  nauraa  päin  naamaa,  mutta  kyllä  nur- 
kantakana  ivailtiin  ja  naurettiin  hänelle.  Ymmärtäväi- 
simpien  isäntämiesten  suosion  oli  ukko  voittanut  rehdillä 
ja  suorasukaisella  puhelulla.  Mutta  moni  vastustaja  se- 
littikin,  ettei  se  auta,  vaikka  maa  jaettaisi  tahi  vapaasti 
annettaisi  kaikkien  käytettäväksi.  Ennenpitkää  esiintyisi 
kuitenkin  ahkeruus  ja  laiskuus  rikirinnan.  Tyhmyys  ja 
selvä  järki  keskenänsä  kamppailisivat.  Voitto  ja  tappio 
puntarissa  painaisi.  Keinottelu  ja  rehellisyys  olisivat  taa- 
sen pian  kuitenkin  toisensa  vaiheilla.  Petos  ja  kavaluus 
kiertäisi  apajansa  kaiken  ympärille  ja  niin  pian  pirut 
vetäisivät  saaliinsa  takaisin.  Rahamassit  ovat  ainoana 
osviittana  ja  puntarina.  Raha  se  on  se,  joka  "kontee- 
raa".  Taivaanportille  asti  auttaa  raha!  Mutta  siinä  ve- 
detäänkin  kamelit  parsinneulan  silmään  .  .  .  Yksi  sama 
on  kiertokulku.  Kumminkin  sitä  taasen  yhteen  tullaan. 
Siinä  on  historia  selvimpänä  todistuksena.  Katsokaa 
Ranskaa  ja  vallankumouksia,  katsokaa  Amerikaa,  eivätkö 
siellä  taasen  hallitse  herrat  ?  .  . . 

Tämäntapaisiin  kysymyksiin  oli  Rajavaara  saanut 
vastailla  oman  keksimänsä  teorian  mukaisesti.  Joskus 
vastausten  antamista  täytyi  tuumiskella.  Joku  sentään 
silloin  sanoi:  "Miksi  sitten  muu  voisi  maakysymyksen 
meillä  ratkaista?  Parlamentaariset  reformit  lisäävät  pik- 
kutilallisia,  joka  on  samaa  kuin  syöstä  heidät  keinotteli- 
joiden kurkkuun.  Eikö  maakeinottelu  lakkaa  sillä,  kun 
lakkaa  maan  yksityisomistus?  Ja  eikö  valtio  voi  ottaa 
haltuunsa  kaikkia  valtakunnan  maita  ja  tuotantolaitoksia, 

jota  Ranskassa  ja  Amerikassa  tehty  ei  ole,  missä  on 
syy  siihen,  miksi  siellä  ei  vallankumous  ole  koitunut  poh- 
jakerrosten, vaan  herrain  hyödyksi.  Sitten  ei  ole  syytä 
laiskurin  syyttää  ahkeraa  oman  puutteensa  syyllisyydestä. 
Maaomistuksen  lakkauttaminen  ei  merkitse  suinkaan  ta- 
lonpoikain peltojen  paloittelua  ja  kotien  köyhdyttämistä. 
Vallan  kernaasti  annetaan  maata  viljellä  sen  kuin  voi, 
mutta  mitä  kukin  ei  voi  viljellä,  annettakoon  se  tarvitse- 
vaisille  .  .  ."  Taas  rajavaaralaisuuden  vastustajat  väittivät: 
"Mistä  saadaan  silloin  piikoja  ja  renkejä?  Eiväthän  he 
senjälkeen  työhön  palkoilla  vähillä  suostuisi,  eivät.  Ei 
käy  laatuun,  että  joka  mies  käy  päällepänttäriksi.  Kun 
kaikki  olisivat  isäntinä,  kuka  silloin  töitä  tekisi?  Ei  käy 
laatuun.  Pian  silloin  pellot  virumaan  ja  mahoiksi  jää- 
vät" . . .  "Jokainen  tehköön  työnsä  itse,  tahi  käykööt  yh- 
teen ja  suorittakoot  yhdessä  työnsä.  Konevoimaa  käyt- 
täen se  laatuun  käykin.  Muussa  tapauksessa  syököön 
mitä  kokoon  saavat.  Pitää  peltoa  sen  kun  jaksaa  viljellä, 
vapautuuhan  silloin  pitämästä  "laiskaa  palkollisväkeä,,  .  .  . 

Yleensä  tämä  oli  päivän  polttavin  kysymys  aina  ollut. 
Politiikan  ympärillä  ajatukset  vanukkeisenä  vyyhtenä  ki- 
helmöisivät jokaisella.  Mutta  kaikesta  huolimatta  olivat 
ynseätkin  isäntämiehet  ja  yleensä  pitäjäläiset  oppineet 
pitämään  Rajavaaran  selväpäisyydestä.  Ja  ajan  var- 
rella siihen,  että  ukko  oli  omalaisensa  jäykkäpäinen  jun- 
tikka,  jonka  sanat  kalskahtivat  liian  kovilta  ja  jopa  louk- 
kaaviltakin, alettiin  tottua.  —  Kukapa  sitä  kehtaisi  kaik- 
kia kokeneen  miehen  ajatuksia  vastaan  vängätä?  Kun  se 
oli  jurakki,  niin  se  oli  jurakki,  minkä  sille  sitten  voi. 

Mutta  kun  kuntakokouksissa  asiat  alkoivat  mennä 
"hakaan"  jostain  kansakoulun  kaivoarkusta  tahi  maan- 
tierumpun  kunnanvaroilla  rakentamisesta  ja  kun  mies- 
sakki siinä  talojussin  kuumassa  leivinpirtissä  kenotti  sata- 
lukuisena, hikisinä  ja  haisevina  pitkien  lavitsoiden  täy- 
teisinä ahtaaksi  pakatuilla  mahoilla,  paksuissa  sarkata- 
keissa,  niin  ähinä  siinä  äkkimiehelle  tuppautui  tulemaan. 
Äläpäs  ärhentele  sosialisti  liiaksi  "verenimettäjien"  puo- 
lesta ja  mekastele  kuin  paha  variksen  poika  räkättämässä 

—  taikka  s — na! .  .  .  Kohosipa  silloin  jullikka  pönäkkänä 
pötkönä  pässinsarssi  vaatteissa  pystyyn  ja  aukaisi  alim- 
maisen liivin  napposen  ja  vaikka  puheenjohtaja  käiverteli 
ja  vasaraa  kaputti,  niin  ei  se  vuoro  tullut  suinkaan  kysy- 
mykseen, silloin  kun  sanottiin  asiat  "nenästä  nokkaan", 
niin  että  sen  "hihhulitkin"  kuulivat.  Oikein  tahtoi  hartei- 
den  yläpuolelta,  sieltä  lapaluun  välistä  kihelmöittää.  Se 
oli  sellaista  hienonlaista  kutkaa,  joka  vaatisi  korento- 
puun  hivutusta.  Mutta  täytyi  tyytyä  vain  kohauttele- 
maan kumpaakin  olkapäätä  ja  häyhentää : 

"On  tässä  eläneet  jumalavita  miehet  muutkin  ei  Raja- 
vaara renkineen !"  "On  sitä  kynnetty  kivikkoa  ja  kannik- 
koa!"  "Ja  miksei  ole  hyvä  mekastaa,  kun  on  manttaa- 
lia!" "Miksei  Rajavaara  ala  jakamaan  maitansa  etu- 
käteen muille  myystäriksi?  Kyllä  me  sitten  seurattaisi 
perässä  hyvää  esimerkkiä!" 

Näihin  isäntien  öläköihin  ei  ollut  äijä  juuri  mitään 
viitsinyt  vastata.  Mutta  kyllä  merkille  saattoi  panna,  että 
valmiita  tappeluun  olisivat,  jos  vastustajan  saisivat. 
Mutta  yksitellen  jokainen  pelkäsi  kahdenkyntiseen  seu- 
rusteluun antautua.  Niinpä  rytäkän  jälkeen  katselivatkin 
monet  nenät  nolpalla  alas.  Rajavaara  sensijaan  aina 
käyskenteli  pystypäisenä.  Useimmiten  ukon  alustalaiset 
olivat  kokouksissa  myötä  ja  alkoivat  pitää  hänen  puo- 
liaan: "Ei  meillä  ole  moitteen  sijaa.  Elämme  mielel- 
lämme pitäjän  parhaan  isännän  alustalaisina  siksi,  kunnes 
muidenkin  maat  jaetaan !" 

Tämänkaltaista  härkien  junnaamista  se  monet  vuodet 
viime  aikoina  oli  ollut.  Mistä  maanääristä  lienee  mo- 
koma vihan  vänkäys  jupiutunut  miessakkiin.  Toiset  ar- 
velivat sen  tulleen  ryssistä,  toiset  preussilaisista,  mutta 
"viisaat  opettajamiehet"  sanoivat  sen  kuleksineen  aina 
Amerikan  maasta,  sieltä  palanneiden  siirtolaisten  "äl- 
lissä" ja  kapsäkissä. 

Muuten  rajavaaralaisten  "tönkötyksen"  täytyi  tunnus- 
taa asialliseksi  jo  vihamielisten  vanhoillistenkin.  Ja  laa- 
jasti ympäristössä  tunnettiin  täysi  totuus.  Vieläpä  koko 
Hämeen  väestön  enemmistö  ja  suuri  osa  Suomen  kansaa 

yhteiskuntansa  ristiriidat  tiesi,  jotenka  ratkaisun  hetken 
lähestyessä  kaikista  vähimmän  myönnytyksiä  tehtiin.  Kun 
omatunto  oli  paisunut  ja  sisu  myrtyi  kerran  aseenhei- 
lutukseen  asti,  niin  "mitä  siinä  sitten  oli  nuljaamista". 
Mutta  aseet  eivätkä  uhkaukset  olleet  horjuttaneet  Raja- 
vaaran periaatteita.  Ilman  muuta  jatkoi  hän  oikeuden 
puoltamista. 

Siinä  pirtin  penkillä  istuissaan  kiertelivät  Rajavaaran 
ajatukset  ilman  muuta  omilla  teillään.  Vielä  kerran  kul- 
kivat ne  läpi  menneisyyden  ja  etsivät  syiden  ja  seurausten 
lakia.  Suorasukaisena  mietiskeli  hän  mahdolliset  ereh- 
dyksensä. Olihan  ottamansa  kanta  tuonut  mukanaan 
suuria  muutoksia  ja  mieskohtaisia  kärsimyksiä  taloon  ja 
perheeseen.  Asiansa  itsepintainen  puolustaminen  oli  vie- 
nyt häneltä  kotoisen  rakkauden  valon  ja  loisteen.  Per- 
heen äiti  oli  hautaansa  äkkiä  suistunut.  Pojat,  sitä  ennen 
talon  ja  vanhusten  vankka,  luotettu  turva  —  vähentyneet 
taisteluissa  kaatumisen  kautta  ja  elossa  olevat  ovat 
sodassa  —  teillä  tietämättömillä. 

Vanhuksen  yhtäkkinen  suru  väkistenkin  otti  sylei- 
lyynsä. Syvästi  vaikutti  häneen  pitäjän  sielunpaimenen 
ynseys.  Mutta  perinpohjin  oli  hän  sitten  ottanut  asian 
ajattelunsa  esineeksi  ja  päässyt  edellä  selvinneeseen  tu- 
lokseen. 

Yksin  sai  Rajavaara  heinät  kotiin  vedellä;  samoin 
turvekuivikkeet  kar janalle  hankkia  Hiidenkorven  suolta, 
kesäisestä  keosta.  Kuusela  ja  Kananen  kyllä  apuna  olivat 
sen  kuin  kotoansa  kerkisivät,  mutta  koti  ja  perhe  heilläkin 
oli  hoidettavana.  Halkoja,  heinää  ja  kuivikettä  oli  alin- 
omaa tarve.  Päällepäätteeksi  katkesivat  kaivosta  am- 
mennuskettingit.  Miestä  nuorta  asettamaan  niitä  sinne 
alas  ei  ollut.  Vesi  oli  nyt  vedettävä  Leenan  lähteestä, 
Kiuasvuoren  juurelta.  Naisten  työ  kaipasi  johtoa.  Emäntä 
oli  jättänyt  velvollisuudet  ja  poistunut  palaamattomille 
teille.  Tyhjältä  ja  kolealta  tuntui  kuoleman  jättämä  jälki. 
Vaikka  palkolliset  puuhasivat  entistään  paremmin,  olivat 
otetut  askelmat  kaikilla  epämääräisiä  ja  tuskallisia .  . . 


291 

Vastukset  ja  vastoinkäymiset  asettivat  itsensä  poikkiteloin 
tielle,  yrittipä  sitten  suuntaan  tahi  toiseen. 

Aamuhämärissä  siinä  oli  Taipalen  Taava  kipassut  jau- 
hokouraa  lainaamassa.  Hän  oli  äijälle  kiertäin  kaartain 
ilmoittanut  uutisen,  joka  oli  epämääräinen  ja  vastenmieli- 
nen. Poikansa  kertoi  akka  ilmoittaneen :  kuinka  puna- 
kaartille on  mukamas  tullut  perääntymismääräys ;  että  jo 
viime  yöstä  aikain  Hämeen  pohjoisten  rajain  puolustajain 
olisi  ollut  paettava.  Tätä  asiain  tilaa  ei  äijä  ollut  ottanut 
aluksi  vakavasti.  Mutta  Taavalta  ei  jäänyt  huomaamatta, 
miten  vanhuksen  leuka  jäkähti.  Seisoi  siinä  matalaovisen 
jauhoaitan  oven  edessä  vähän  aikaa  vastaamatta.  Siinä 
hän  muisti,  että  ihmiset  eivät  lennättele  hänelle  tavallisesti 
tuulesta  temmaistuja  juttuja,  vaan  puhuvat  suunsa  puh- 
taaksi. Niinpä  nytkin.  Vakavana  hän  sitten  väänsi  jauho- 
aitan oven  ruosteisen  salparaudan  suurella  avaimella  luk- 
koon, otti  avaimen  ja  asteli  lankkuportaiden  poikkipuisille 
kepakoille  ja  siitä  ales,  sanoen  sitten: 

—  Tuleehan  sitä  sodassa  tehdä  molempia,  edentyä  ja 
perääntyä.  —  Tähän  ei  Taava  ollut  uskaltanut  mitään  pu- 
hua, kiikutteli  vain  makkaruspussia  mielissään,  sillä  isän- 
nän "jauhokoura"  tänään  oli  ollut  tavallista  runsaampi. 
Oli  oikein  äyskärillä  laarista  pistänyt  ja  punnitsematta 
nyrkkiin  työntänyt.  Ei  ollut  viitsinyt  edes  elintarvelauta- 
kunnan  leipäkorttia  "nitistää",  vaikka  Taava  kivenkovaan 
kuittaukseksi  kunnanmiesten  varalta  sitä  tarjonnut  oli. 
Isäntä  vain  oli  sanonut : 

—  Piisaa  niitä  jauhoja  minun  iäkseni.  —  Ja  kun 
Taava  oli  kiitellen  hivahtanut  matkoihinsa,  ei  vanha  mies 
voinut  olla  ihmettelemättä,  mikä  muutos  tuossa  suulaassa 
vaimossa  olikaan  tapahtunut.  Hiljaiseksi  oli  muuttunut, 
mitä  lienee  ollut  mielessään.  Olisi  tainnut  paljonkin  tie- 
tää, mutta  eihän  ole  arvokasta  käydä  urkkimaan . . 

Tähän  asti  oli  päässyt  ukko  mietteissään  tämän  hiljai- 
sen ja  ikävän  päivän  tapahtumista. 

Keltapesäinen,  kiiltopintainen  "syäskumi"  sai  olla 
takan  otsalla  kylmänä  ja  käyttämättömänä.  Piipun  siinä 
huomasi  isäntä  nyt  ja  asteli  sen  ottamaan.   Painoi  "sa- 

karisormella"  poltettua  tuhkaa  pesässä,  mutta  kun  se  oli 
liian  alas  palanut,  kopautti  hän  helasuista  piippua  varo- 
vaisesti "takan  tantarirautaan.,,  Katseli  sitä  Kavalan  sepän 
kieroksivääntämää  jyryä  rautatankoo  hetken.  Muisti,  mi- 
ten Viialan  ruukin  tukkiankkuri  oli  siinä  asiallisen  tilansa 
hakenut.  Ankkuri  oli  kallionrakoon  koi j on  selällä  taittu- 
nut jämptisti  neljäkymmentäkahdeksan  vuotta  sitten  .  .  . 

Kun  piipun  imuluun  sauhukanava  heinäreissulla  oli 
jäätynyt  ja  muutoinkin  ryönääntynyt,  hän  päästeli  auki 
varsi  värkin  eri  osat.  Kukkaroneulalla  ruokkosi  ja  pihaut- 
teli  posket  pullollaan  rahkat  pois.  Puikkasi  suustaan  kie- 
lelle herahtaneen  makutuikean  hien  ja  puheli : 

—  Perääntyvätkö?  .  .  .  No  tuota  minä  en  tällä  syömi- 
sellä sentään  usko !  .  .  .  Ei.  En  ikinä  usko  minä,  että  mei- 
dän miehet  jänistävät .  .  . 

Kun  piipun  holkit  oli  ruuvailtu  kiinni,  jatkoi  hän 
ääneen  ajatteluansa : 

—  Jotta  pojatkin  perääntyisivät .  .  .  Kyllä  sitä  minä  en 
usko.  Tahi  sitten  he  eivät  ole  minun  käsialaani.  —  Pai- 
neli ompeleettomasta  pässinkilles  kukkarosta  "kartuusit" 
piipun  palokoppaan,  ja  kun  se  oli  kukkurallaan,  pöyhensi 
"ranstakalla"  hiiliä  aamulla  hehkuneesta  hiilustasta: 

—  Tulevat  vainolaiset  tänne  .  .  .  Tulisen  hiilen  hitaasti 
asetti  hän  paljain  käsin  piippunsa  päälle  ja  vopsotteli  hai- 
kuja muutamia.  Tempasi  sitten  hiilen  vihaisena  takaisin 
takkaan  ja  äänimyhkyä  sanoi : 

—  Että  minä  olisin  nuori  mies !  ...  Ja  että  meille  tul- 
taisiin pahoissa  aikeissa !  Oikein  vanhuksen  ryhtikin 
ojentui.  Kookas  jättiläisvartalo  suoristui.  Olkapäät  sai- 
vat taasen  entisen  vanhan  muotonsa.  Hän  katseli  silmä- 
terät tulta  välähtelevinä  ylös  oviseinälle  pitkään  kirves- 
kalkkuun.  Siinä  olivat  mukavalla  suomuksella  myötäkar- 
vaan  ladottuina  kymmenen  kirvestä.  Seitsemän  oli  taval- 
lista, kaksi  seinänveisto  piilua.  Yksi  oli  kaikista  julmin, 
pitkävarsinen,  suuriteräinen  suonojien  jykevien  juurien 
irtiratkonta  piilu.  Sitä  jumalatonta  asetta  oli  isäntä  itse 
kontiomaisilla  voimillaan  Saukkosuolla  nuorra  miessä  vai- 
vatta päivät  pääksytysten  välkytellyt .  .  .  Sopisikohan  tuo- 

hon  vielä  vanhanakin  kopeloinen  koura  .  .  .  Mutta  ajatusta 
ei  hän  voinut  kehittää  edemmäksi,  sillä  sisään  astui  Kas- 
kurin  Anna-Maija,  joka  oli  ollut  kokkina  maahanpani jäi- 
sissä, mutta  nyt  oli  emännän  kuoltua  emännän  tilaisena 
talossa.  Ja  muutoinhan  asiat  olisivatkin  ilman  Anna- Mai- 
jaa menneet  hunninkolle.  Anna  pyysi  isäntää  käymään 
päivälliselle,  joka  oli  jo  myöhästynyt.  Perunapata  oli  hau- 
dattuna pysynyt  kuumana  heinälaatikossa.  Lampaanrasva 
kastiketta  sisältävän  kupin  perunoiden  kera  pöytään  kan- 
toi Anna  ja  askarteli  yhtä  toista  uunin  ja  pöydän  välillä. 
Aikoi  emännöitsijä  enempää  sanomatta  poistua  takaisin 
navetta-askareille.  Mutta  isännän  teki  mieli  virkata  nai- 
selle jotakin  ja  myhäili  eläinten  astioista,  mutta  sanat  ta- 
kertuivat suuhun.  Ei  ollut  asiaa,  mistä  olisi  voinut  pu- 
heenpään  irti  ottaa.  Sanoi  sitten  Anna : 

—  Antoi  se  Kultaruusu  maitoa  jo  tänään  .  .  . 

—  Vai  antoi  .  .  .  Lehmänen  vaiko  härkänen  on  va- 
sikka ? 

Kiirehtimättä  vastaamaan,  sekoitti  Anna- Maija  kau- 
rankaunoja  kanojen  kippoon,  sanoi  sitten  arkaillen : 

—  Molemmathan  nuo  tulivat .  .  . 

—  Molemmat  ?  .  .  . 

—  Molemmat  ovat .  . . 

—  Kaksosetko? 

—  Kaksihan  niitä  on :  punainen  ja  valkoinen  . .  . 

Sitten  isäntä  ei  sanonutkaan  enempää,  vaikka  Anna- 
Maija  odotteli.  Äijä  rutkahutti  päretikun  poikki  käsissään 
ja  kävi  vain  muodon  vuoksi  pöytään  kuin  jotakin  tehdäk- 
seen. 

Kun  pirtti  oli  taasen  tyhjä,  olivat  isännän  ajatukset 
paenneet  kauaksi.  Einettä  ottamatta  pöydässä  kumartu- 
neena käsiensä  varassa  istui.  Puheli  itselleen  vanha  mies : 

—  Tämä  lahja  oli  ensikertainen  minun  isännyyteni 
aikana.  "Liikanainen  hyvyys  on  hyljättävä"  .  .  .  Muori- 
vainaja  tosin  oli  ammoin  kertoillut  samaa  tapahtuneen  sen 
suuren  metelin  ja  vihan  edellä,  kun  Ryssä  ja  Ruotsi  ryös- 
tivät maata  ja  kansaa.  Silloin  olivatkin  elukat  vuosikausia 
parittain  vasikoineet.  Mutta  kuinkas  sitten  kävikään  sen- 

kin  perhekunnan  ?  .  .  .  Mummolta  mies  ja  pojat  tapettiin, 
talo  poltettiin  ja  eukko  itse  orjuuteen  Pietarin  linnan  kor- 
piin kiskottiin  .  .  .  Jaksamatta  maistaa  ruokiansa,  asteli 
ukko  vaivalloisesti  yli  lattian.  Erkin  ja  Antti-vainajan 
yhteiseen  sänkyyn  laskeusi  levolle.  Pitkä  mies  oli  pitempi 
poikiansa,  koska  jalat  ylettyivät  jalkopäälaudalle  asti  ja 
siitä  melkoisen  pitkälle  ylikin. 

Siinä  seljällänsä  ollen  käsivarret  päänalusella,  katseli 
vanhus  ylös  savuista  laipiota.  Pirtin  katto  oli  ankaran 
musta.  Se  oli  noessa  niiltä  ajoilta,  jolloin  sen  kuusisyltäi- 
nen  kumea  kajo  oli  sisäänsavuavan  kiuasmuurin  mustaa- 
ma. Sen  laudat  olivat  vaajojen  avulla  petäjähongista  kin- 
nasteltuja.  Oksat  kiiltelivät  pihkaisina  ja  olivat  ne  kiris- 
seet  aikanansa  kovassa  kuumuudessa.  Miehet  muinaiset 
sen  tehneet  olivat.  Vuosisatoja  sitten  hämäläinen  heimo 
tämän  työn  ympärillä  teuhannut  oli.  Olipa  siinä  alempana 
piiluttu  seinä.  Neljä  jykevätä  hirsivarvia  tuimasta  lajen- 
rajasta  alespäin  vieläkin  kiiltävän  kernan  karstan  kovet- 
tamana. Nisu  Salmonin  suku  oli  sen  siihen  "värylle  ja 
laineelle,,  veistänyt.  Seinänveistäjien  kuulu  taide  oli  kul- 
kenut suvuilla  erikoisena  ammattina  polvesta  polveen. 
Eipä  ollut  pirttiä  mailla  kuuluvilla,  ettei  Salmonin  suvun 
piilu  niitä  sisästä  kaunistanut  olisi.  Ja  kuoreveteläinen 
mestari  elää  taiteensa  tuotteissa  siksi,  kunnes  viimeinen 
savupirtti  tästä  maakunnasta  on  multiin  murentunut .  .  . 
Mutta  sitten  taasen  kiertyivät  Rajavaaran  ajatukset  väki- 
sinkin tämänpäivän  tapahtumiin.  Hän  tuli  entistä  mur- 
heellisemmaksi. Huokaukset  kohoilivat  rynkevältä  po- 
velta : 

—  Kohtaakohan  herran  jumalan  viha  minua  suurem- 
pana, kuin  että  voisin  sen  kantaa !  .  .  .  Olenhan  nyt  tässä 
yksinäisenä  ja  avuttomana.  Elämässä  olen  aina  luottanut 
miehuuteeni .  .  .  Ainoastaan  omiin  voimiini  turvannut 
olen  ...  Ja  hyvin  sitä  pärjäilty  on  .  .  .  Hyvin  toimeen  on 
tultu  .  .  .  Naseva  olit  sinä  pikkuinen  akkatassukkani . .  .  Oi, 
miten  hyvä  sinä  lemppari  olit !  Kannoin  sinut  kainaloiseni 
kanani  monilla  matkoillamme.  Käsivarrellani  kannoin 
sinua  kerrankin  kokonaisen  Särkisuon  rutapohjaisen  ne- 

van  yli.  Muurainlakkoja  keltaisia  silloin  kosolta  kokosim- 
me.  Mutta  poissa  olet  nyt .  .  .  Poissa  .  .  .  Entäpäs  te  kuusi 
väkevätä  poikaani  —  vanhuuden  päivieni  tuki  ja  turva. 
Te  olitte  kuin  yksi  mies.  Tahtoni  kaiken  tekijät  olitte. 
Kutsusta  kuultuun  sotaan  kajositte,  rajalle  proletaari  val- 
lan tukimuuriksi,  oikeaksi  huomatulle  asialle  avuksi  .  .  . 
Niin,  niin !  .  .  .  Minulle  outoja  sanomia  nyt  kuuluu.  Olet- 
teko kaikki  kaatuneet,  että  perääntyä  myös  muiden  on 
pakko  ?  Ettekö  edes  sanaa  vanhalle  isällenne  saattaneet .  .  . 
Vai  eikö  teissä  enää  sanantuojaa,  eikä  lähettäjätä  ollut- 
kaan? 

Siinä  sängyssä  pakenivat  mielellään  taasen  ukon  aja- 
tukset vaimovainajaansa,  poikainsa  äidin  nuoruusvuosiin 
uudelleen.  Miten  monimutkainen  oli  ollut  se  seikkailu 
heillä,  kun  tytön  vanhemmat  eivät  hempukkata  miehelle 
rotevalle  hevin  antaa  tahtoneet,  vaan  toiselle  menemään 
määräsivät.  Olipa  sitten  jo  kestit  ja  kuuliaiset  miestä 
muuta  varten  heilan  herttaisen  kotona,  kun  siitä  sivu 
"myllyreissulle"  asettanut  oli  Rajavaarakin  kulkemaan 
itsensä.  Viinassa  olevat  miehet  monilukuisena  kohtasivat 
hänet  maantiellä.  Kohta  hyökkäsivät  hänen  kimppuunsa. 
Mutta  entuudestaan  kun  tiesivät  hänen  voimansa  voitta- 
mattomiksi, eivät  yksitellen  sentään  käsikähmään  uskal- 
taneet. Siinä  talon  pihalla  seisoi  hevonen,  eikä  tavilla 
varustetut  miehet  laskeneet  häntä  jatkamaan  matkaa.  Tu- 
lipas siihen  sitten  sulhasmieskin,  Ison-Konttilan  Paksu 
Hermanni,  joka  samalla  oli  Rajavaaran  Kustaalle  kilpa- 
kosijana. Hermannin  tiesivät  kaikki  Petokulmalaiset  ora- 
saksi.  Eipäs  ollut  eppua  toista,  joka  olisi  käsikartussa 
voittanut.  Kissanhännässä  taasen  ei  kaksikaan  miestä 
puoleen  tullut.  Mutta  "moukarikiven"  nostossa  Aution 
kankaalla  kokeiltiin  ja  tarkalleen  punnittiin  suvisina  sun- 
nuntaipäivinä kunkin  ruumiin  voimat.  Ja  Hermanni  se 
sentään  aina  "kasapukiksi"  jäänyt  kaikista  muista  oli, 
olipa  vielä  melkoisen  nupin  nostanut  nostokiven  kukku- 
ranakin. 

Pihaan  tullessa  oli  Hermanni  heti  haukkunut  Kustaata 
ja  vaatinut  voimankoetuksille.  Mutta  Rajavaarapa  ei  ru- 

vennutkaan  sellaisiin  juopuneiden  miesten  kanssa,  vaan 
jätti  heponsa  maantielle  ja  läksi  sipomaan  räyhää j ien 
käsistä  vaaran  jyrkännettä  ylös,  joka  äkkijyrkkänä  heti 
nousi  Rotkolan  talon  pihasta.  Miehetpä  tästä  kiilimystyi- 
vät  ja  luulivat  Kustaan  karkuun  pelonpakoittamana  kipas- 
seen.  Seurasivat  matkanpäässä  kirkuen  ja  kivittäen.  Jyr- 
kän vuorenseinämän  korkeimmalla  kohdalla  oli  jättiläisen 
"Kukkarokivi."  Kaukaa  katsoen  kivi  killui  siellä  ylhäällä 
varsin  täpärällä,  mutta  jos  luokse  tuli,  oli  se  miehen  kor- 
kuinen möhkäle  ja  jotakuinkin  juurevana  tasoittamatto- 
malla  kantillansa.  Monet  kerrat  olivat  Petokulman  nuo- 
ret miehet  siihen  hikisen  väkänsä  kiinni  karahuttaneet, 
mutta  pyöreä  jullikka  seisoi  iankaikkisella  jalustallansa 
"kuin  Iivanan  mestauslava  Muskoon  torilla." 

Tulipas  siihen  kiven  luokse  läähättävänä  ja  pääluu 
kuhmuille  kivitettynä  kiukun  puuskaama  Kustaa.  Tuiki 
suuttuneena  tempoili  maasta  kallionäreitä  juurineen,  ja 
viskoili  taakseen  karjuvan  ja  mörkö-elämää  pitävän  Peto- 
kulman  poikain  päälle.  Mutta  kiviä  satoi  yhä  nasakam- 
min.  Muutakaan  käteen  ottamista  ei  ollut  kuin  ryhtyä 
"Kukkarokiven"  kimppuun  ja  kierittää  kivi  kintereillä 
karkaavien  kauhuksi  ....  Räjähti  silloin  miessakki  siellä 
alhaalla  leveään  röhönauruun.  Koko  maantien  ja  mies- 
pihan  täyttämä  tanssiväki  nauroi  ivan  ilkamoivaa  ilvettä : 
"Mitäpäs  tuuli  kivelle  saapi !"  .  .  .  Mutta  sitä  sinnikkääm- 
pänä  namusi  jäärevä  Rajavaara  rysyä  sy Itäisestä  kivestä. 
Aluksi  otteet  olivat  turhat.  Kädet  rivesivät  eikä  jalka- 
pohja ottanut  oikealla  tavalla.  Mutta  vihdoin  kinttupon- 
nikkeeksi  keksi  kanervan  peittämän  kallion  hampaan.  Ja 
oikea  olkaluu  soveltui  hamaan  alasantavaan  keskipaikan 
kuoppaan.  Jopa  kourille  molemmille  aimo  hantaakit  sel- 
viytyivät kiven  kupeelta  alimmaiselta.  Koskaan  ennen  ei 
ollut  Rajavaara  tuntenut  valtaimen  voiman  pakoittavan 
ruumiissaan  niin  jäntehikkäänä  ja  joustavana.  Koskaan 
ei  ollut  sitä  sisua  herännyt  hänessä  kuin  nyt.  Tuolla  al- 
haalla katsoi  Maria  muiden  kera  tänne  ylös.  Jos  nyt 
eivät  voimat  riitä,  eivät  silloin  siteet  salaiset  Maria  nei- 
toon kestä.  Rutkahtelivat  siinä  polvilumppion  jäyhät  ni- 

kamat,  Loksahti  lapaluiden  luona  töyräsmäiset  harteet. 
Puristuivat  kourista  kynnet  maksanmustiksi  kivenkulmia 
vastaan.  Maailma  silmissä  tummeni  ja  siniset  kärpäset 
pörräsivät  kiristelevien  hammasrivien  rutinassa.  Mutta 
otettaan  ei  hellittänyt  voiman  jykevä  jättiläinen.  Vintrasi 
hiljaa  puolelle  kumpaisellekin  ...  Ja  silloin  —  silloin  se 
liikkui !  .  .  .  Jumaliste  se  liikkui !  Sitten  alkoi  mahtava 
lonkareen  kylki  kallistua.  Ja  alhaalla  näkivät  miten  jylhy 
kivi,  jääkauden  kantama  ja  sorvaama,  kymmentuhatvuo- 
sia  sitten  siihen  Rotkovuoren  kuuluisalle  kukkulalle  aset- 
tunut, vääntäytyi  nyt  noin  joukeestaan  ja  heitti  ensimäi- 
sen  kuperkeikan  härkämulkoa,  alkaen  vyöryä  perässä 
tulevan  karjuintuneen  joukon  päälle,  Hurjalla  rytinällä 
ja  paukkeella  iski  sen  särmät  tulta  ja  kipeniä  kallioista. 
Toiset  kokoisensa  jullikat  sysäsi  syrjään,  tahi  antoi  pie- 
nemmille alkuvauhtia  alasmenoon.  Päätäpahkaa  Rotkolan 
riihenluona  rynkäsi  kuuliaistalon  vanhan  isännän  ruumis- 
lautapetäjän  päälle  ja  rotkahutti  sen  kolmesta  kohti  poikki 
niin  helakasti,  että  latvatukki  putosi  oksineen  päivineen 
pystyyn  paikoilleen  kuin  kynttilä.  Siitä  vyöryi  kivi  kove- 
nevalla vauhdilla  kuuliaistalon  pinteleitä  kohden.  Pihassa 
kaikkien  suut  olivat  hautaperunan  mentävällä  appoammol- 
laan.  Nauru  ja  rähäkkä  oli  äkkiä  muuttunut  kuoleman 
kauhuksi.  Nyt  väki  juoksi  ja  ulvoi  apua.  Näin  puita  ja 
aitoja,  seiniä  ja  nurkkia  tölmivät  siinä.  Poikki  peruna- 
tarhojen  ja  maantie-aitojen  vimmahutti  kivi.  Kärryliite- 
rin seinästä  sukelsi  sisään  ja  olkivajan  takaa  tuli  ulos. 
Niisti  halkoliiterin  nurkan  ja  olisi  vienyt  koko  Rotkolan 
viisisylisen  honkaisen  pirtin  hajalleen,  mutta  pihassa  kas- 
vavan riippukoivun  luona  oleva  "Käräjäkivi"  antoi  sille 
sivusta  melkoisen  syrjäiskun  ja  silloin  kirottu  mulkoova 
mullikka  syöksyi  suoraapäätä  mutapoh  jäiseen  Musti  jär- 
veen. 

Rajavaara  katseli  vuorelta  kipenistä  käryävää  linjaa, 
minkä  kivi  oli  synnyttänyt.  Siellä  vieläkin  kuohahtelivat 
rantapaljakat  pauhun  synnyttämistä  laineista.  Ja  ihmiset 
hii viskelivät  pitkin  kujilla  äänettöminä  ja  kipristelivät 
paljaiden  jalkainsa  iskemiä  varpaita. 

Vanhus  kääntyi  tuskallisena  vuoteella.  Hän  oli  pon- 
nistanut sängyn  perälaudasta  ja  potkaisi  lujasti  seinään. 
Horrosunestansa  jysäykseen  heräsikin.  Hän  oli  hikinen 
ja  ohimoita  poltti.  Kuumetta  oli  poskipäillänsä.  Ukko 
ei  ollut  pariin  viikkoon  oikeata  yötä  nukkunut.  Ihmetteli 
merkillistä  toisintoa,  joka  siten  silmäinedessä  ilmielävänä 
uusiintuu. 

Juuri  kun  hän  oli  palauttamassa  ajatuksiinsa  niitä 
seikkoja,  kuinka  Mariansa  sitten  oli  kärryihinsä  nostanut 
ja  myötämöisin  Rajavaaraan  tuonut,  kuului  ulkoa  ääniä. 
Koirakin  oli  yltynyt  vimmatusti  räyhäämään.  Pian  por- 
tailta kuului  kopeita,  raskaita  askelia.  Kylmä  hiki  nousi 
hänen  kuumille  kulmilleen,  sillä  askelet  eivät  olleetkaan 
omain  poikain.  Eipä  ollut  tämä  käynti  omain  ihmisten 
hillittyä  käyntiä.  Kopeata,  liian  julkeata  röyhkeilijäin 
tömistelyä  se  oli. 


26. 


Hämeen  karhu  on  vireessä 

Vanhus  oli  aikonut  nousta  vuoteelta  ja  ponnistautua 
sellaisella  vauhdilla,  että  jokainen  olisi  tuntenut  luissaan, 
koska  on  astunut  kuuluisan  Rajavaaran  pirttiin.  Ja  että 
äijä  oli  vanhoillaankin  sitä,  mitä  oli  ollut  miehenä  nuo- 
rempana .  . .  Mutta  nyt  ei  hän  nostanut  päätäänkään.  Oli 
siinä  asennossa  missä  oli. 

Ovi  aukeni.  Sisälle  Rajavaaran  pirttiin  astuivat  kuusi 
sarkaanpuettua,  outoa  miestä.  Vihollisaikeissako  tulivat? 
Mutta  kieltä  omaa  tämän  Suomen  kenties  haastoivat. 
Hihnoihin,  vöihin  ja  valkonauhoihin  pujoteltuina  olivat. 
Kukin  heistä  kantoi  kivääriä.  Paksuja  rautalaattaisia  pys- 
synperiä  permantoon  jyskyttivät.  Astelivat  keskilattialle 
ja  sitten  ylimielisesti  isäntää  vuoteella  tarkkasivat.  Van- 
hus nosti  kulmakarvojaan  rohkeasti  ja  avoimesti.  Katsoi 
vieraita  väistämättä,  arkailematta.  Mutta  nämä  katseil- 
laan kiersivät  jokaisen  loukon,  puhkesivat  sitten  puhu- 
maan : 

—  Onko  tämä  talo  Rajavaara? 

—  On.  Tämä  on  Rajavaaran  talo. 

—  Oletko  se  sinä  äijänkähnys  isäntä? 

—  Minähän  tässä  sitä  virkaa  pitänyt  olen. 

—  Sinäkö  se  olet  punikkien  pääpunikki? 

—  Olen  mieleltäni  työmiesten  mieltä. 

—  Sinullako  sitä  on  kuusi  poikaa  roistojoukoissa? 

—  Minun  neljä  poikaani  on  taistelemassa  tämän  maan 
puolesta . . . 

—  Valehtelet  ruoja !  Sano :  tätä  maata  vastaan ! 
Työmiesten  sotajoukoissa  ovat .  .  .  Kaksi  heistä  on  jo 

kaatunut. 

—  Helvetin  hyvä!    He  saivat  koiramaisen  lopun. 

Mutta  me  kyllä  toisille  tilitämme !  .  .  .  Etkö  sinä  häpeä 
puhutella  korkeita  sotaherroja  makuultasi?...  Isäntä 
nousi  hitaasti  ja  äänetönnä  istualleen  vuoteen  laidalle. 
Valkonauhaisista  joku  sanoi: 

—  Onpas  siinä  korillaa  .  .  .  Ruotoa  sinussa  on  ihmi- 
seksi .  .  . 

—  Puiseva,  pirun  puiseva !  Puukirveellä  käsitelty  .  .  . 

—  Romulainen  kuin  Rantas-Erkin  hevonen !  .  .  . 
Maantieltä  ajoi   Rajavaaraan   uusi   kuorma  miehiä. 

Asestettuina  he  seisoivat  reessä  ja  lauloivat  koko  kurkul- 
la, niin  että  sanat  kuuluivat  selvästi  huoneisiin : 


Porren  Jukka  se  sanoo  jotta 
se  tie  pitää  olla  auki, 

niin  kauan  kuin  minä  Hämehen  tyttöjen 
rakkauresta  nautin  .  .  . 

—  Ruma  ruumis  tuosta  ainakin  tuloo! 

—  Ruma  joo ! 

—  Hatararonkainen  kuin  hernesvarsi  haasia !  .  .  . 

—  Kyllä  se  konikuoppahan  kelpaa  .  .  . 

—  Sittenpä  hänestä  pirukin  erehtyy,  kun  huiskahäntää 
hilailtavan  taivahan  portille  luulee  .  .  . 

Kaikki  höröttivät  hevosen  naurua  ja  oikoi vat  ja  nikot- 
telivat kurkkujaan  kuin  luita  nielleet  korpit.  Senjälkeen 
pakottivat  vanhuksen  seisoalleen  ja  taluttelivat  keskilat- 
tialle ja  tarkastelivat  ukon  ryhtiä.  Höystelivät  sanojansa 
ja  antoivat  arvosteluja  suurella  ilvehtimisellä.  Muutamat 
ehdottivat  aiheeksi  ja  huviksi  pientä  polkanpätkää,  jota 
ukko  saisi  pistellä  siinä  lattialla  ja  että  Krannilan  Jurkkoo 
saisi  hanurilla  kitkutella  tahtia.  Kun  sakissa  ei  ollut  Jurk- 
koota  mukana,  niin  päätettiin,  että  Mantalan  Hiiskoo 
viheltää  "kääviäläästä." 

Rajavaara  oli  vaiti.  Hän  tuskin  kuuli  ja  näki,  mitä 
ympärillänsä  tapahtui.  Häntä  temmottiin  sinne  ja  tänne, 
tölmäistiin  ja  potkaistiin.  Kesken  kaiken  muutama  huo- 
masi pöydällä  ruoan  valmiina  syöjiä  odotellen.  Nyt  jokai- 
nen ahnaasti  kävi  kilvan  aterian  kimppuun.  Mutta  sitä  ei 

kestänyt  kauan  —  syönnin  jäljestä  tuli  uusi  "kuulustelu." 
Toiset  murtautuivat  sisähuoneisiin  ja  kaapeille  etsien 
muka  aseita. 

No,  äijä!  .  .  .  Alappas  vastailla,  missä  ovat  poikasi,  mis- 
sä torpparisi,  missä  yleensä  punikit  ja  nutikit?  Säästät  sel- 
känahkasi vähemmällä  parkitsemisella,  vaikka  kuolemasta 
et  säästykään. 

—  Poikani  ovat  sodassa.  En  ole  heitä  nähnyt  kahteen 
viime  viikkoon.  Ja  .  . . 

—  Valehtelet  vanha  varis  ! 

—  Kotiinhan  ne  ovat  jääneet!  Ja  sinä  olet  peittänyt 
heidät ! 

—  Hivutetahan  häntä  .  .  . 

—  Hivuutetahanpa  vain. 

—  Etkös  tunnusta  s — na  tahi  alkaa  sun  rumihistas  ilma 
läpite  paistohon ! 

—  Kaverit !  .  .  .  Lyörähän  ensin  nyrkeillä !  Sitten  kepa- 
koolla  ja  seipähillä. 

—  Jokos  lakkaat  valehtelemasta  ?  .  .  .  Jokos  ? 

—  Rumaahisen  rovio  .  .  . 

Rajavaaraa  iskettiin  nyrkeillä.  Lyötiin  poskille  molem- 
mille. Potkittiin  ja  kiroiltiin.  Vanhus  ei  ollut  elinikänänsä 
valehdellut  eikä  sitä  nytkään  aikonut  tehdä.  Tämä  syytös 
kävi  hänen  kunnialleen  enemmän  kuin  ulkonaiset  iskut. 
Tappeluun  ja  riitaankin  hänet  nuoruusvuosinaan  olivat 
joskus  ärsyttäneet  ja  syyttä  saamansa  iskut  olivat  tulleet 
koron  kanssa  takaisin  maksetuiksi.  Puolikasvuisena  poika- 
sena jo  piileskeli  hänessä  verrattoman  aikuisen  miehen 
voimat.  Kesäisillä  kisoilla  suvisina  sunnuntaina  pahasisui- 
set  eivät  sallineet  hiljaisenakaan  seurassaan  mokomaa  poi- 
kasta ärhentelemättä.  Miehemmäksi  vartuttua  alkoivat 
antaa  yksi  ja  toinen  kyörtti  periksi.  Vähinerin  vallitsi  ym- 
pärillänsä rauha,  koska  kukin  oli  saanut  osansa.  Koskaan 
ei  Rajavaaran  Kustaa  lyömään  ollut  ryhtynyt,  mutta  sen- 
sijaan käsitellyt  "nikusia"  ja  viholaisen  jäseniä  kouravoi- 
milla.  Pahemmat  pukarit  saivat  elinikänsä  kantaa  pääkuo- 
rissansa muutamaa  viirua,  jotka  olivat  harjasten  juurilla 

siellä  "Kustaan  kynsien  puumerkkinä."  Miessakissa  van- 
hanakin vielä  puhuttiin  ja  syynäiltiin  päitä,  ketkä  olivat 
Rajavaaran  Kustaan  "viirukuonoisia  mettisikoja.,, 

Mutta  siinä  lattialla  rähisevien  pohjalaisnutipuljusten 
joukossa  tunsi  Rajavaara  Ison-Konttilan  Paksun  Her- 
manninkin, joka  oli  yhtä  tömerä  kuin  nuorra  miessäkin. 
Eivät  vaarinpäivät  seläntakana  painaneet.  Mutta  elin- 
ikänään  ei  ollut  Iso-Konttila  anteeksi  antanut  sitä,  että 
Kustaa  kihlatun  morsiomen  kuuliaistalosta  vienyt  oli. 
Vuosikymmenet  oli  kaunaa  kantanut.  Ja  Rajavaaran  kuu- 
luvilla salakynteen  kykkinyt  ja  kierrellyt.  Olipa  Maria- 
vainaja  väistelläkin  mokomata  mykyriä  saanut  yksinollen 
kun  laidunmailla  karjan  kintereillä  kierteleikse.  Nyt  se 
sama  kiusankappale  oli  valkohurtat  ensimäisenä  tänne 
ohjaillut.  Tien  ja  talon  neuvonut  oli.  Rajavaaran  synti- 
luettelon  julkiluki  ja  oli  "vuoren  raskas",  sillä  olihan 
tämä  mies  koko  maakunnan  villinnyt,  kaikissa  "juonitte- 
luissa" etunokassa  ollut. 

Ja  koska  Iso-Konttila  itse  sattui  olemaan  vielä  Pysty- 
tukan "korkean  oikeuden"  jäsen,  niin  tahtoipa  tuomari 
itsekin  mieskohtaisesti  olla  mukana  tutkiskelemassa  tätä 
pahennuksen  pesää.  Niinpä  olivat  paikalle  saapuneet 
juuri  sillä  hetkellä,  kun  nämä  kuusi  miestä  etumaisen 
nuuskimisen  toimittaneet  olivat,  "äkseerauttaen"  parhail- 
laan ukkoa  lattialla. 

Ja  kun  sitten  tuomari  oli  pistääntynyt  kamariin,  le- 
vittänyt "lakipykälänsä"  pöydälle  ottaakseen  eteensä  ka- 
maran kansan  vanhan  karhun  "tutkinnoille",  kuului  pir- 
tistä yhtäkkiä  ankaraa  jytyä,  huutoja  ja  pauketta  sekä 
huonekalujen  rikki  rouhintaa.  Sitten  hilinää  ja  astioiden 
rikkoutumista.  Selvästi  erotti  mätkähtelemistä,  ähkinää 
ja  valitusta  .  .  .  Murhaava  tappelu  oli  käynnissä ! 

Pystytukka  oli  niitä  miehiä,  jotka  itse  asiassa  hirve- 
ästi pelkäsivät  hengenottopaikkaa.  Päällekarkausta  ja 
itsensä  säilyttämistä  mietiskeli  alinomaa.  Mitään  mah- 
dollisia turvakeinoja  itseensä  nähden  hän  ei  sodan  aikana 
käyttämättä  jättänyt.  Pelko  voitiin  lukea  miehen  heik- 
koudeksi, mutta  punaisten  hengenpäälle  kävi  itse  kuin 

villein  peto.  Jos  uhri  oli  jossain  varmoissa  rautakourissa 
tahi  ristikkojen  takana  köytettynä  tahi  kahlittuna  oikeu- 
dessa tahi  jossain  muualla  kytkettynä  irtipääsemättö- 
mästi,  oli  hän  mies  ja  osoitti  "isänmaallista  urheutta". 
Kiusatun  uhrin  epätoivoiset  mielenilmaisut  herättivät 
miehessä  rikolliset  hurtan  vaistot.  Epätoivonkyyneleet 
sytyttivät  hurman,  joka  kiihoitti  ja  toi  nautintoa.  Uhrien 
rukoukset  saattoivat  hi  veliä  korvia  taivaallisin  tuntein  ja 
saatanallinen  sykintä  yllytti  sydäntä  kalman  kamaliin  hi- 
moihin. Hän  oli  yht'äkkiä  ratkennut  ihmisveripedoksi, 
joka  halajaa  olla  teurastajana  ja  elää  hurmeen  hajussa. 
Vankeja  ammuttaviksi  tuomitessansa  tahtoi  hän  aina  vält- 
tämättä itse  olla  mukana  tuomion  täytäntöönpanossa. 
Sanalla  sanoen:  hänestä  oli  tullut  hurtta,  joka  vaaniskeli 
ja  riemuitsi  uhrien  kasvojen  vääristyksistä.  Ja  kun  am- 
muttavan sydänhermosto  haavanlehtenä  värisi,  tuijotti 
hän  kiväärien  leiskausta  ja  sitten  uhrien  sortumista  ja 
vaikerointia.  Hän  oli  kuin  metsäkoira,  joka  on  ajanut 
otuksen  puuhun,  mutta  sitten  oltuaan  hetken  haukkumatta, 
kuuma  kieli  pitkällä  vartosi  laukausta.  Ja  kun  sitten 
kiväärit  olivat  lauenneet,  riensi  hän  kuin  susi  seinustalle 
kaatuneiden  luo.  Kaula  pitkällä  ja  sieraimet  puuskutta- 
en, eläimen  silmillään  hän  katsoi  läheltä  uhrien  viimeisiä 
vaikerruksia  ja  nytkähdyksiä.  Puuttui  vain  hampain 
kiinni  tarraaminen  jyskyttävään  kaulavaltimoon,  ollak- 
seen täysi  raatelija. 

Kas  näin  pitkälle  kalman  valkaisija  tuomari-istuimel- 
lansa oli  päässyt  kamaran  kansan  lahtauksessa,  että  pal- 
jasti ikenensä  ja  huohotti  hurjana  juovuttavasta  huu- 
mauksesta. Oli  vahinko  ettei  hän  saanut  oikaista  kal- 
man katkun  läheisyydessä  ja  juopua  huumeisiin  hourai- 
luihin,  kuten  opiumiluolissa. 

Ihmishengen  väkivalloin  ottaminen  oli  erään  paheen 
kehitys  rikolliseen  suuntaan.  Ihmispetojen  lisääntyvä 
vimma  Suomen  valkoisissa  oli  saanut  peloittavan  luon- 
teen.^ Hirvittävän  jalansijan  oli  pahe  "isänmaan"  puo- 
lustajissa kiimaannuttanut.    Voittajat  juopuivat  ja  jat- 


304 

koivat  ennenkuulumatonta  nautintoaan.  Tämä  tarttuva 
verikauhu  oli  tuomaritkin  täydellisesti  voittanut. 

Niinpä  taasenkin,  kun  tappelu  pirtissä  oli  alkanut, 
vapisi  Pystytukka  kamarissa  pelosta  ja  himosta.  Odotti 
joka  hetki  uhrin  hänen  eteensä  tuomista.  Mutta  sitäpä 
ei  kuulunutkaan.  Jotain  siellä  taitaa  olla  hullusti,  ajatteli 
hän.  Hän  näki  uusia  miehiänsä  saapuneen  pihaan,  kii- 
rehti ulos  ja  juoksi  jauhoaitan  taakse,  josta  nurkantakaa 
kurkki  ja  kehoitteli : 

—  Käykäät  sisälle  pian  pirttiin !  .  .  .  Tarkastakaat  mitä 
siellä  tapahtuu!  Miehet  murisivat  jotain  ja  ihmettelivät 
tuomarin  kepeä  j  aikaisuutta.  Astelivat  sitten  portaita 
kohden. 

Pirtin  ulko-ovea  vastaan  sisältäpäin  paiskattiin  mies. 
Avoimesta  ovesta  tuli  samantien  toinen  ja  singahti  pors- 
tuan perälle.  Sitten  kolmas.  Pirtissä  oli  jotakin  tapah- 
tunut, sillä  äskeiset  miehet  entisten  lisäksi  tekivät  lujasti 
vastarintaa.  Räiskintä  ja  pauke  kuului  kauaksi  tante- 
reelle. Laukaukset  kajahtelivat  ja  kirosanat  sinkosivat 
karkeina  ja  terävinä.  Joku  huusi  käheästi : 

—  Apu  hoo-i !  .  .  .  Auttakaa  .  .  . ! 

—  Ampukaa   saatanaa !  .  .  .   —  Laukauksia. 

Uusi  mies  oli  saanut  sellaisen  potkauksen  ahte- 
riinsa, että  lensi  läpi  oven  aukosta  vastaiseen  kamarin 
seinään.  Iskun  saanut  oli  paksuvatsainen  Iso-Konttila. 
Porstuan  lattialta  joku  hoippui  ylös,  mutta  kuukertui 
kasvot  verisinä  alas  korkeilta  portailta. 

Huuto  ja  meteli  sekaantuivat  ulkoa  sisälle  pyrkivien 
ulvontaan.  Taistelu  pirtissä  oli  tuima  ja  oli  se  alkanut 
arvaamattoman  äkkiä.  Kähinä  siellä  sisällä  kiihtyi  hetki 
hetkeltä.  •  Henkensä  edestä  kamppailevat  viholliset  oli- 
vat kokonaan  yllätettyjä.  Heitä  typerrytti  enemmän 
kauhu  kuin  saadut  iskut.  Näin  yht'älvkinäinen  voimak- 
kaan Rajavaaran  raivostuminen  oli  ihmeellistä.  Pitkillä 
aseilla  tulisessa  mylläkässä  ampumiset  eivät  osuneet. 
Moni  laukaus  oli  onnistunut,  mutta  surmasi  se  lahtarien 
monen  oman  miehen.  Yrittivät  siinä  sohia  pistimillä  ja 
puukoilla  viholliset.  Onneton  oli  se  joukko,  joka  erehtyi 

taaksepääsemättömään  nurkkaan.  Mutta  monta  haavaa 
ukko  itsekin  saanut  oli  ja  niistä  valui  veri.  Olisipa 
kenties  haavoja  saanut  enemmänkin,  ellei  vanha  pelkää- 
mätön pukari  olisi  painanut  entisaikaisella  kurssilla.  Us- 
komattomalla tavalla  vanha  mies  taisteli.  Vihollinen, 
jonka  ylettyi  saamaan  rautaisiin  pihteihinsä,  oli  pian  val- 
mis "seinäriiveeksi".  Eipä  siinä  iskunsaaneen  enempi 
tehnyt  mieli  tämän  maailman  kilvoituksiin  ja  ponniste- 
luihin. Neljä  tungettelijoista  oli  Rajavaara  paiskannut 
porstuaan.  Ovipielistä  nämä  olivat  saaneet  turmaniskut. 
Sisällä  olijat  olivat  ampuneet  urosta  sääriin  ja  olka- 
päähän. Haavoista  ärmistyneenä  tempoi  jo  aseekseen 
minkä  eteen  sai.  Aluksi  oli  käyttänyt  vain  "kunniallisia 
käsivoimiansa".  Aseen  uhasta  oli  pirtti  äkkiä  tyhjentynyt. 
Mutta  pihaan  oli  ajanut  uusia  miehiä,  jotka  saapuivat 
sisään,  tahi  viskoivat  pommeja  pirtin  peräikkunaan  asti. 
Räiskeestä  lensivät  ikkunat  säpäleinä  ulos  seinistä.  Huo- 
nekalut loputkin  pirstoutuivat.  Huone  täyttyi  savulla. 
Ei  voinut  uskoa  kenenkään  sisällä  olevan  luitten  ehyinä 
säilyneen.  Ilmanpaineen  voima  oli  viskannut  isännän 
lattialle.  Siinä  hän  nyt  makasi  tiedottomana  ja  turtu- 
neena. 

Mainehikas  hämäläinen  kamaraisen  maan  ja  työkan- 
san urhoollinen  puolustaja  uskottiin  jo  sortuneen  . .  . 
Mutta  vielä  sykkäili  hänellä  sydän,  vielä  askarteli  ajatus. 
Ja  äkkiä  syöksyi  sisään  uudet  verekset  joukot  vainolai- 
sia. Tulleet  täyttivät  tuvan.  Ukkoa  ympäröivä  sakea 
miesjoukko  näki  hänen  nousevan.  Luulivat  hänen  ar- 
moille alkaneen,  mutta  kauhukseen  valkoiset  hounat  huo- 
masivat honkaisen  lavitsan  pyörivän  taasen  ilmassa.  Nyt 
se  iskeytyi  armotta  kutsumattomien  vieraiden  kalloihin. 
Lahtareita  horjuili  lattialla,  toisia  peräytyi  yli  kynnyk- 
sen ja  huusivat: 

—  Väistäkää  —  ulos !  .  .  .  Viskataan  pommeja ! 

Mutta  takaa  työnsivät  yhä  uudet  kartanolle  saapuneet 
kuormat  miehiä  oventäydeltä  porstuaan.  Apujoukot  oli- 
vat saapuneet  ja  tahtoivat  työntää  ulostulijat  takaisin 
yli  kynnyksen .  .  .    Isännän  käteen  oli  sattunut  nyt  se 

kaikista  viimeisin  ase,  jota  hän  ei  ollut  tahtonut  vielä 
ennen  käyttää.  Oviseinällä  muisti  mies  kaiken  keskellä 
kirveskalkun.  Suopiilun  sivalsi  nyt  hän  huiman.  Julman 
kirveen  pitkä  terä  välähti  savun  sakean  seassa.  Kamalasti 
karjaisi  vimmaisa  mies  ja  karkasi  karhuna  koston  kaa- 
meaan työhön.  Ojossa  olevat  pistimet  sysäytyivät  syr- 
jään. Hikisen  kuoleman  hetken  marina  mykistyi  tikah- 
tamattomaksi  tuskan  kuumeiseksi  odotukseksi.  Ase  teki 
tehtäväänsä  miehen  voimakkaan  käsissä,  niinkuin  tekee 
kirves  ja  kuokka  korpikuusen  juurineen  kaadannassa. 

Tuonelan  työmaalla,  kalpain  mittelössä  meurasi  nyt 
maineen  mies ! 

Joukko  peräytyi  porstuaan  ja  pihalle. 

Mutta  he  näkivät  jäljessään  hyökkäävän  kotinsa  ja 
kontunsa  puolesta  kauhtuneen  miehen.  Puolipihaan  ve- 
rissään ajoi  urho  villinä  vihollisjoukon  kintereillä.  Vie- 
läkin välähteli  pitkävarsinen  piilu.  Ja  vielä  kerran  vii- 
meisen punertui  talvinen  tanner  valkoisen  leijonain  veri- 
hurttain  hurmeella.  Edellä  pakenijat  hajaantuivat  kuin 
akanat  pitkin  pinteleitä.  Mutta  joka  puolelta  alkoi  sataa 
kuulia.  Nyt  Rajavaara  havaitsi  asemansa  ja  alkoi  pe- 
rääntyä ja  palata  takaisin  pirttiin.  Pihan  yli  hän  pääsikin. 
Mutta  noustessansa  ylös  astuimia,  kohtasivat  turmantuo- 
vat  kuulat  urohon  .  .  . 

Rajavaara  tupertui  omien  portaitensa  alimmalle  as- 
timelle. 

Tähän  päättyi  maakuntansa  ja  kansansa  kamaran 
sankarin  matka. 

Kotinsa,  aatteensa,  elämänuransa  ja  ihmisoikeuksien 
puolesta  rehellisyydellä  ja  kunnialla  eletty  elämäntie  sii- 
hen päättyi.  Tässä  oman  kotinsa  kynnyksellä  sai  sur- 
mansa mies,  joka  sydämestään  ja  sielustaan  oli  tahtonut 
elää  ihmisten  kanssa  rauhassa.  Rauhaa  rahvaalle  saar- 
nannutkin oli,  mutta  sotaista  sanomaa  julisti  osapalan 
toisen  ottajille.  "Sopikaa  sovinnolla",  oli  hän  sanonut 
ja  isäntiä  muitakin  kehoitellut:  "Parempi  on  laihakin 
sovinto,  kuin  lihava  riita".  —  Mutta  ukon  neuvoille  nau- 

roivat  herrat.  Ja  sentähden  vanhus  vihasikin  heitä,  että 
heissä  asui  kelmin  keinot  ja  tavat.  Ylimielisinä  käydä 
verileikkiin  oli  tehnyt  mieli  herrain.  Rajavaara  tahtoi 
väistää  turhaa  riitaa  heimokuntansa  luonteenmukaisesti 
ja  sekautui  niihin  vasta  viimeisimpänä.  Mutta  sitten 
kun  hän  niihin  sekausi,  sekausi  hän  perinpohjin.  Hän 
otti  kiinni  vihasta,  niinkuin  otetaan  kiinni  työstä  tavalli- 
sesta. Kun  kerran  aloittivat  kähinän,  niin  oli  hän  sano- 
nut työkansalle,  että  "tulee  painan  päälle  kuin  kuolema, 
sitten  siitä  jotain  tulee !"  Niinpä  puskikin  rotu  tämä  sit- 
ten rauhan  tahi  riidan  töissä,  puski  se  niinkuin  puskee 
härkä  sinnikäs  ja  jäyhäpäinen  peräänantamattomasti. 
Kyntyset  maan  kovaan  kamaraan  kun  kerran  pönkilleen 
pinnistetyksi  sai,  seisoi  se  kuin  kulmakivi  kallioisella 
maalla. 

Todesta  täydestä,  iskee  työmies  tämän  kamaraisen 
maan,  jos  kerta  se  iskee.  Yhtä  peräänantamaton  kun  on 
karu  luonto,  on  sen  perkkaa jakin.  Äytyipä  tämä  hidas 
luonne  sitten  työhön  tahi  vihaan,  asetti  se  työn  toisen 
täksi  aikaa  kaiken  sivuun. 

Niinpä  nytkin  oli  ukko  kaiken  aikaa  viimeiseen  asti 
rauhassa  olla  tahtonut.  Rauhanpuolesta  kaiken  antanut 
oli.  Periaatteidensa  puolesta  salaista  pilkkaakin  kärsi- 
nyt oli.  Vasten  tahtoansa  ei  kuitenkaan  tapahtunut  poi- 
kiensa sotaan  lähtö.  Kuin  sanattomana  sopimuksena  oli 
se  isän  ja  heidän  välillään.  Sotaan  köyhälistön  eikä  her- 
rain puolesta!  Mutta  kun  valkoiset  voittivat  ja  koston 
päivät  olivat  tulleet,  riemuitsivat  lahtarit  jo  etukäteen 
saaliistansa.  Ihmispedot  rakensivat  riemujuhlaa,  mistä 
kansan  raakimuksina  hurmeen  himoissa  metelöineet  oli- 
vat. Jäyhäpäisen  kamaraisen  kansan  petturit  hiipivät 
pois  Hämeestä  hiljaa  pohjoiseen  ja  kavalan  vihollisen 
puolelle  asettuivat.  Mutta  heiltäpä  olikin  unohtunut, 
miltä  juurilta  juontui  tämän  maan  työmies  ja  talonpoika. 
Syvällä  työteliään  kansan  pohjamudissa  ne  juuret  itunsa 
ja  nesteensä  imeneet  olivat.  Esi-isäin  vapailta  ajoilta 
saakka  eivät  olleet  orjuuden  ikeet  heimon  tämän  muistiin 
naarmua  syvää  jättämättä.    Ruotsin  röyhkeä  verovouti 

"oravia"  summan  susimassa  vuodesta  vuoteen  aina  oli 
ovella  ollut .  .  .  Veroherrat  herjat  Turun  tienovilta  tuli- 
vat. Harvoin  Novgorodin  ruhtinas  ja  kasakka  ulontui 
sydän-Suomeen  asti  iltiksensä.  Mutta  kyllä  viikinki  ja 
merentakainen  rosvo  rovon  viimeisenkin  vei !  Vei  veron 
vieras,  vei  "omat  koirat !"  Ja  kun  kuningas  läänityslai- 
toksen  laati,  kasvoi  oman  kurkihirren  alle  "herra",  joka 
kuninkaan  koirana  puri  kansaa  ja  parhaat  palat  vei. 

Mutta  kärsivällisyydellä  aina  varma  raja  ollut  oli, 
jonka  yli  ei  saanut  sentään  mennä.  Kansa  kärsi  tämä 
vääryyttäkin  ja  tuskaa  tukahutti  povellensa.  Mutta  malja 
kun  kukkuralle  täyttyi,  juotiin  se  katkeruus  miehissä 
pohjaan  asti.  Vähäväkisen  puolesta  astua  uskalsi  miehet 
muinoiset  rehdisti  ja  kuin  yhteistä  perhettä,  kansaa  köy- 
hempääkin  puolustivat.  Mutta  herrat,  kuninkaan  koirat, 
ovat  vierasta  verta  känsäkouraisen  korvenperkaajan  pa- 
rissa. 

Eiväthän  koiraantuneet  herrat  uskoneet  Suomen  rah- 
vaan puhuneen  totta,  kun  se  lupasi  "puolustaa  itseänsä !" 

Rauhanmies  oli  Rajavaara,  joka  tarkoitti  sitä  mitä 
sanoi. 

Tuliseen  taisteluun  ärsytettynä  ajoi  hän  periaatetta 
"ennemmin  taittua  kuin  taipua"  asiassa,  minkä  oikeaksi 
tiesi ! 

Hämmästys  olikin  suuri  vastarinnan  tämän  kaltaisen 
tuiman  tultua.  Valkoisia  miehiä  Rajavaaralla  kestittiin 
mainehikkaasti !  Kaikkia  varovaisuuksia  käyttävä  "kor- 
kean kenttäsotaoikeuden"  tuomari  oli  hengessään  oival- 
tanut ja  aavistanut  pahinta  ja  apujoukot  oli  puolentun- 
nin kuluttua  tulemaan  kutsutut.  Taistelun  parhaillaan 
käynnissä  ollessa,  olivatkin  nuo  joukot  saapuneet.  Kont- 
toripäälliköllä oli  tuon  jykevän  miehen  haamu  väikkynyt 
silmissä  aina  syksystä  asti  Suomelan  kokouksesta.  Tuon 
karhumaisen  miehen  jykevä  passoääni  oli  vapisuttanut  jo 
silloin  Pystytukan  hintelää  ruumiin  rutaletta. 

Taistelun  tauottua  saapui  Pystytukka,  ei  konttoripääl- 
likkönä ja  pelkurina,  vaan  ylpeänä  ja  röyhistelevänä  tuo- 
marina. Pää  pystyssä  ja  ryhdikkäänä  asteli  kuin  keisari 

pihan  yli  portaiden  luo.  Koko  miessakki  pitkin  pinte- 
leitä  kiertyi  kaatuneen  urhon  ympärille.  Siinä  loiki  ta- 
juttomana ja  verisenä  sodan  punaisen  tulinen  sankari. 
Valkonauhaiset  pohjalaiset  katselivat  urosta  arvokkuu- 
della ja  kunnioituksella,  mutta  Pystytukka  tunkeutui  lä- 
hemmäksi ja  alkoi  potkia  ja  huutaa : 

—  Kas  näin  minä  teille  koirat  kaikille  näytän !  Isän- 
maan petturi  ja  hullu  tappelija!  Lakkaatkos  sätkyttele- 
mästä  tahi  käsken  pistää  piikeillä  ruumiisi  seulaksi !  .  .  . 
Olet  aika  haaskio ! 

Miehet  muut  olivat  vaiti.  Heitä  ei  huvittanut  köm- 
pelö pilkka,  vaan  pyörsivät  ympäri  ja  alkoivat  auttaa 
elossa  olevia  kaatuneita.  Lähinnä  porraspielessä  päistik- 
kaa pudonneena  oli  Ison-Konttilan  Paksu-Hermanni. 
Äijä  kierrettiin  ympäri,  mutta  havaittiin,  että  hän  ma- 
kaa "valmiina".  Riensivät  miehet  rakennukseen,  jonka 
hajalleen  hakatuista  ikkunoista  ulos  uiteli  sininen  hieno 
savu  .  .  . 

Pystytukka  polvistui  kaatuneen  isännän  ruumiin 
ääreen  ja  kaula  kurkollaan  kurkki  kuin  nuuskiva  koira. 
Kun  huomasi  tämän  vielä  elossa  olevaksi,  valtasi  veri- 
irstailijan  huumaava  himo.  Ja  hän  irroitti  Ison-Kontti- 
lan tupesta  saksalaisen  pistimen,  lähestyi  silmät  saatanal- 
lisessa kimmellyksessä  uhriansa  .  .  . 

Pirtin  avoimesta  ovesta  kuului  kaikuvaa  puhetta. 
Huoneiden  autius  kumahteli  peloitta vasti.  Mutta  Ilves- 
vaaralle  päin  paenneen  talon  "Vahdin"  surkea  ulvonta 
tuulen  mukana  kuului  sieltä  mäen  takaa.  Navetan  har- 
jalta puhalsi  valkoinen  lumituisku  pihan  punaisille  pirs- 
koille. 

Valkoinen  hirmuvalta  oli  tehnyt  kamalan  työn  ja 
valloittanut  hämäläisen  rauhallisen  kodin. 


27. 


Aapo  ottaa  isäntävallan 
Rajavaarassa 

Hevoshaan  aidan  ylitse,  aina  hakolampsin  ohitse  On- 
kalomäen  kunnaalle  näkyi  Rajavaaran  harmaaksi  taivas- 
tunut  pytingin  pääty.  Korkealla  päätyssä  kumottivat  val- 
koiset ikkunan  vuorilaudat.  Mutta  yli  kaiken  huone- 
ryhmityksen  kohoutui  suola-aitan  pääsemällä  pystyssä 
oleva  kelohonkainen  viirinkukon  riivatun  karkea  riuku. 
Siinä  Onkalomäen  kunnaalla  oli  Aapo  miehineen  ja  kat- 
seli hiihtäjien  päiden  yli  sinne  kotikatosten  ja  kurkihirren 
huomaan.  Toivoi  Aapo  tapaavansa  isänsä  murtumatto- 
mana.  Siinä  peninkulman  hiihdon  jälkeen  ensi  kertaa 
pojat  pysähtelivät.  Hikeä  kuivaillessaan,  katseli  Aapo 
apealla  mielin  kotoisten  hakamaiden  tuiki  tuttuja  tienoita. 
Riemullinen  reipastuminen  tarttui  häneen  ja  hän  innos- 
tui innostumistaan.  Mitä  lähmmäksi  kotia  päästiin,  sitä 
sujakammin  lmsuili  suksi.  Miehet  muut  tuskin  voivat 
seurata  huimia  laskelmia,  joiden  kautta  Aapo  suksensa 
oikoteitse  ohjaili.  Vanhoja  laskiaismäkiä  ja  temmellettyjä 
töyräitä  alas  kalliohampaista  su j ahtelivat  sukset.  Mutta 
hyppyrin  alle,  lähelle  ladun  vierelle  asettui  johtaja  suu 
leveässä  hymyilyssä  katsomaan,  miten  toverit  variksina 
ilmassa  katajapensaikoiden  yli  lehahtelivat  ja  näreiköihin 
härkipyllyjä  heittelivät.  Ja  aina  kun  perässä  tulija  su- 
kelsi suinpäin  hankeen,  nauroi  Aapo  raikkaasti  poika- 
vuosiensa  kisanauruja.  He  olivat  hetkiseksi  unohtaneet 
vakavan  mielen  ja  lapsuusaikaista  laskiaista  pitivät.  Iloi- 
suus ja  poikamaisuus  pian  takertui  toisiinkin.  Kivääri 
ja  rensseli  painoi  pahimmoiksi  haittana  pilastuneilla.  Va- 
kavakasvoiset,  parrakkaat  perheiden  isätkin  heittivät  het- 
kiksi suruvoittoisen  tähyilemisen  ja  huolehtuneen  ilmeen 

ja  yrittivät  väkinäistä  hymyä  vastineeksi  äkkiä  nuortu- 
neelle Aapolle.  Jopa  sukkeluudetkin  singahtelivat.  Miehet 
puhelivat  ja  kuvittelivat  lahtarien  hätäistä  hämmästystä, 
kun  punikit  odottamatta  ilmestyisivät: 

—  Kinttuihin  housut  riisumme  ja  annamme  alkuval- 
mistukseksi . . . 

—  Isällisen  kurituksen  .  .  . 

—  Ovatkin  juonitelleet  ja  niskojaan  jauhaneet. 

—  Oikea  ote  mieskohtaisesti  niistä  saada  pitäisi .  .  . 

—  Kipsikaulaiset  syökärit  varokaat  sääriänne ! 

—  Ruotsikoiksi  tekeytyvät  jo  rautatien  rengitkin 
vaihdemieheen  saakka.  Suoran  suomen  siasta  solkotta- 
vat ... 

—  Jospa  tässä  valta  vaihtunut  olisi,  niin  markalla  ja 
piikillä  pinoja  tekemään  olisi  pantu,  kyllä  kipsit  kaula- 
varsista olisivat  kirvonneet. 

—  Torpparit  ja  talonpojat  tietävät  työn  kurssin,  mutta 
herroiksi  tekeytyneet  hurraavat  ja  juovat,  mikäli  varat 
kestävät. 

—  Ottaa  päiviltä,  on  liian  helppo  asia  niille.  Paljon 
parempi  panna  työpöydän  äärelle. 

—  Kunhan  tässä  valta  kouriin  saadaan,  työhön  pan- 
naan —  työhön. 

—  Työssä  sitä  Ryssässäkin  paroonit  olevan  kuuluvat. 

—  Kuuluvat . . .  Katuja  kenraalit  lakaisevat.  Lika- 
viemäreitä  herrat  puhdistavat. 

—  Hapan  papistonkin  naamataulu  .  .  .  sanotaan  .  .  . 

—  Kyllä  ne  sällit  pönäköimmille  naureskelevat. 

—  Jou ! .  . .  Mukavata  se  on  suomalaisellakin  päälah- 
tarilla  karkua  ajaa. 

—  Ja  teettää  rotevasti  ruumiillista  työtä  mahapal- 
kalla . . . 

—  Ja  katastaa  päältä  .  .  . 

—  Saisi  istua  vaikka  siihen  vierelle  ja  hienokseen 
hytkytellä . . . 

—  Vaikka  niinkin  he  .  . .  he  . . .  Sydänalaa  se  noin 
jou . . . 

—  Parempihan  tehdä  kunniallista  työtä,  kuin  lais- 
koina venyä. 

—  Muutoinkin  kesäkaudet  laiskoina  loikkaroivat  ja 
juoniansa  punovat. 

—  Kommunistien  ja  bolshevikien  päänvaralle  käär- 
meitä sielussaan  keittävät. 

—  Kas  silloinpas  siinä  ei  autakaan  muu  kuin  aimo 
aseellinen  kylvetys. 

—  Ja  kylvetyksen  perästä  pestään  selkä  ja  näytetään, 
että  vallan  on  eri  asia,  kuka  haukkoo  sakua  ja  kuka  saa 
horia  pelkän  heran. 

Aapo  siirsi  suksensa  laduille. 

Hän  alkoi  painua  sissijoukon  etunenässä  kivikkoista 
vuorenlaidetta  alas.  Pian  he  joutuivat  notkoon,  minkä 
pohjalla  nukkui  hautautunut  metsäpuro.  Puro  oli  pie- 
noinen ja  uursi  itselleen  vaikeasti  tilan  kivisten  kolujen 
kautta  alas  juurakkoiseen  korpeen.  Jään  ja  lumen  alla 
luikerteli  äänettömänä  vesisuoni. 

Kurunperän  äkkinäiset  äyräät  avautuivat  edempänä 
laajemmiksi.  Notkoihin  ja  huokselmien  alaville  maille 
olivat  ihmiskädet  perkailleet  niittypahaisia.  Töllien  äijät 
olivat  perkkauksen  laitaan  rakentaneet  latosen.  Harvan 
heinähökkelin  harteilla  oli  paksu  pöykky.  Vuosikym- 
mentä kaksi  sitten  oli  veivannut  kirsi  kulmanalla  olevan 
kiven  ja  nostanut  nurkan.  Oven  vino  aukko  ammotti 
autiutta  ja  tyhjyyttä.  Kelkka  perässä  köyhä  oli  kuletta- 
nut  pois  kontunsa  kotiin.  Nelinurkkaisen  omettansa  eläi- 
mille ylettymätön  eine  o!i  loppunut  talven  pitkän  taipa- 
leella. 

Mutta  vasemmalla  ulontui  Pukinsaparon  suo  ja  sen 
takana  Päkärän  niitty.  Tämän  niityn  olivat  rajavaara- 
laiset  raivanneet  kolmekymmentä  vuotta  sitten  väkiryn- 
näköllä  ja  voimalla.  Aapokin  oli  ollut  mukana  mo- 
komassa urakassa.  Kuudennelta  ikävuodeltansa  muisti 
hän  kohisevan  korven  kuusikossa  lekkerimäkeläisten  kaa- 
taman hakolampsin  .  .  .  Tämän  saman  hakolampsin  syr- 
jään sitten  olivat  saapuneet  kuumana  kesäpäivänä  kulot- 

tajat,  Nokimustana  mökänä  noussut  oli  siitä  rutikuivasta 
kaskesta  savu.  Ankarasti  se  tulenliekki  oli  seitsemältä 
sivulta  sytytettynä  yhteen  änkennyt.  Ja  mikä  jumalaton 
ryminä  ja  kohu  kuului  siitä  syltää  vahvasta  rymeiköstä. 
Rytinällä  ja  paukkeella  haukkoi  halmetulen  kuluttava  kita 
kaiken  eteen  sattuneen.  Ja  punaiset  kielet  nuoleskelivat 
kaukana  kunnaalla  olevien  riippukoivujen  vihreitä  lehviä. 
Korpikuusten  korkeat  kylet  ruskettuivat  ja  tuliset  oravat 
ravasivat  naavaisesta  tyvestä  kihisevinä  aina  huimaan 
latvahuippuun  saakka.  Mutta  miessakilla  oli  tuima  työ 
sutien  ja  sankojen  kera  kanervaisella  äyränteellä  . .  . 

Aapo  muisti  seisoneensa  hiekkaisella  nummella,  nasa- 
pallina,  paitaressuna  kaukana  katsomassa,  kuinka  "koko 
maailma  meinasi  palaa".  Mutta  mitäs  ollakaan  —  tunnin 
kahden  kuluttua  oli  koko  korven  aukeama  murheen  mus- 
tana tuonelan  tanhuana.  Sininen  savu  heikosti  höyräh- 
teli  sieltä  täältä  telojen  kytökekäleistä  ...  Ja  sitten  siitä 
Pukinsaparon  suon  Päkärän  raiviosta  oli  vuosien  varrella 
perkkaantunut  parhain  nurminätäniitty,  mitä  Rajavaaran 
alueilla  ollut  oli.  Kolmekymmentä  parihevosen  rinnirekeä 
siitä  syksyisin  katonalle  heiniä  korjattiin.  Ja  siitä  pitäen 
sitä  karjaa  lisättiin  ja  voipytyt  suurennettiin.  Ei  ollut 
talossa  sen  jälkeen  piimän  eikä  viilin  puutetta.  Punkit- 
tain  sitä  eteen  heinäaikana  pirtin  pöytään  kannettin.  Ja 
vahva  oli  viilikehlossa  kermainen  kuori.  Sitä  viilin  reta- 
kuorta  sai  oikein  puulusikalla  painaltaa  rohkeemmasti- 
kin  . .  . 

Tätä  ajatellessa  oikein  Aapolle  herahti  himokas  mieli 
ruuan  pariin.  No,  kotona  sitä  sitten  sopii,  —  mietiskeli 
hän. 

Pukinsaparolta  päin  pujotteli  heinätie  ulos  ihmisten 
ilmoille. 

Muutamia  heinänkarmuja  oli  tienohella  alas  raamineet 
kuivat  kuusen  karahkat.  Aapo  tarkasteli  jälkiä  ja  hetken 
silmäiltyänsä   sanoi : 

—  Isä  on  ollut  heiniä  hakemassa!...  Tunnen  sen 
noista  saappaan  korkojen  tenkelikoista.  —  Miehet  kaikki 
saapuivat  tielle  ja  tarkastivat  äänettöminä  kevätauringon 

pehmeäksi  paahtamaan  tiehen  painettuja  heinämiehen 
melkoisen  pitkiä  saappaan  jälkiä.  Hevonen  oli  kaiketi 
kulkenut  kaukana  edellä  omia  aikojaan,  kun  mies  lönksi 
hitaana  perässä.    Aapo  jatkoi : 

—  Isä  aina  naulaa  tusinan  tenkelikko  nauloja  kor- 
koihinsa kumpaankin,  mutta  tuohon  keskelle  kopahuttaa 
kolme  kaupanpäälle.  —  Hän  näytti  suksensauvalla  koper- 
tunutta  kengän  kaavaa  lumisella  tiellä.  Miehet  muut  ei- 
vät asiakseen  katsoneet  mitään  virkata. 

—  Kivikoluisen,  jyrkän  kosken  reunamilla  kasvoi 
ahdas,  korkea  metsä.  Metsikön  rannalta  sieltä  kajasteli 
pienoinen  talven  alle  unohtunut  jalkamylly.  Muuta  jälkeä 
eräkulman  kummittelevaan  kojuun  ei  ollut,  kuin  kärpän 
jäljet,  jotka  kiertelivät  lumikentillä.  Mutta  olipas,  olipas 
nyt  jäljet  muutkin!  Oli  metsästä  mies  myllyyn  mennyt. 
Ilman  aikojaanko  oli  harhaillut.  Ei  takaisinkaan  pyör- 
tänyt ollut! 

Miettivät  miehet  tuota,  ja  myllylle  menivät. 

Oven  lukottoman  sulkenut  jäljessään  oli.  Varovasti 
Aapo  uksen  aukaisi.   Ja  mitä  hän  myllyssä  näki? 

Näki  polvistuneen  viluisen,  värisevän  poloisen,  joka 
puheli  lakkaamatta  näin : 

—  Kuulkaa  Herran  valitun  sanoja !  .  .  .  Astukaa  lä- 
hemmäksi vastaanottamaan  hänen  siunauksensa  .  .  .  Hän 
huutaa  ylhäisellä  äänellä  kokoon  laumaansa !  . .  .  Nyt  vii- 
meinen tuomiopäivän  pasuuna  pauhaa !  . .  .  Ja  hänen 
suuruutensa  jylinässä  käy  ympäri  avaruuksien.  Ja  pil- 
vien pielestä  pieleen  kiirii  kutsuva  käsky .  .  .  Hänen 
kauhtanansa  oli  kuin  valkoinen  villa !  .  . .  Ja  Herran  ka- 
ritsat kyyhkyläisinä  lentelevät  taivaan  avaruuksissa  .  .  . 
Ja  hänen  kauhtanansa  oli  kuin  valkoinen  villa ...  ja 
haamunsa  kuin  huikaiseva  lumi !  Silmänsä  liekehtivät 
kuin  tulen  lieska .  .  .  Jalkansa  hehkuvat  kuin  valanta 
vaski  ja  äänensä  kuuluu  yli  merien  pauhinan .  . .  Sillä 
Herra  käyskentelee  esikartanoissansa  rakentaen  astin- 
lautaa maanpäällä  . . . 

Aapo  sanoi : 

—  No  . . .  Malkomäen  Taneli !   Mitä  sinä  täällä  tyh- 

jässä  myllyssä  meinaat?  Kuinka  sinä  tänne  olet  tullut? 

—  Mutta  kysymystä  ei  Taneli  kuullut.  Hän  vaan  jatkoi 
keskeytymättä : 

—  Herra  armahda  meitä  vaivaisia  syntisiä !  .  .  .  Herra 
armahda  meitä! . . .  Äläkä  johdata  meitä  kiusaukseen  .  .  . 
Sillä  Teeriharjun  Taavetin  Beltsepuupi  pauloihinsa  sai. 
Ja  hänellä  se  paha  nyt  ajaa  kuin  suitsista  vain  ...  Ja 
minuakin  se  houkutteli  kanssansa  esivaltaa  vastaan  käy- 
mään! Mutta  Daavidin  veisuujohtajalle  Salomoni  psal- 
missansa meininkivirressä  veisannut  oli :  "Sillä  minä  olen 
niinkuin  vihreä  öljypuu  jumalan  huoneessa.  Ja  minun 
lehvilläni  päivän  säde  leikkii  ja  kasteen  karpalot  aamun 
kajossa  kimmeltää.  Ja  minun  oksillani  visertävät  sata- 
kielet !  Ja  peukalolinnut  pesivät  kupeiteni  kololoissa.  Juu- 
rillani leikkivät  lapset  ja  unikukat  kun  ketoni  ympäröi- 
vät." Mutta  katsokaa  sellaista  miestä,  joka  ei  pidä  ju- 
malaa turvanansa . . . 

—  Taneli .  . . !    Kuulehan  Taneli ! 

—  Mitä  sinä  täällä  kylmässä  myllyssä   hourit?  .  .  . 

—  Kääntämättä  katsettakaan,  Taneli  jatkoi : 

—  Että  emäperkele  ajoi  tänä  aamuna  Rajavaaralle 
kuormineen  meidän  vainioaidan  ohitse  .  .  . 

—  Kuka  ajoi?! 

—  Se  emäperkele,  joka  kahleilla  kytketty  oli  sinne 
alimmaisen  alimmaiseen  .  .  . 

Miehet  huomasivat  Tanelin  olevan  järjiltänsä.  Mies- 
parka oli  kyppyrässä  kahnalaudan  vierellä.  Hän  hytisi 
ja  rukoili  lakkaamatta.  Hampaansa  löivät  loukkua  ja  hän 
tuijotti  ylös  pimeätä  nurkkaa  sekä  puheli  lakkaamatta 
rajavaaralaisista : 

—  Herra  on  sanonut,  että  heidät  hukutetaan  ja  talo 
poroksi  poltetaan.  Ja  niinkuin  lampailta  päät  ja  sorkat 
ketustuksen  jälkeen  korvetaan,  niin  myöskin  tämän  suvun 
käymän  pitää  ...  Ei  sinussa  pidä  kiveä  kiven  päällä  ole- 
maan, koskas  herraasi  vastaan  noussut  olet !  .  .  . 

Viisasta  vastausta  ei  Tanelilta  saanut.  Alakuloisuus 
valtasi  miehet. 

Äänettömällä  hetkellä  kuului  vankina  olevan  puron 

permannon  alainen  lorina.  Syvällä  myllyn  lattian  alla, 
kivien  kupeilla  liikkui  keväinen  salpautunut  "hopeavyö. " 
Viriävä  virta  oli  itsepintaisesti  heräämässä. 

Ylempänä  tuolla  töyräällä  näkyi  tuohikattoinen  Malko- 
mäen  aitta.  Päivänpuoleinen  lape  oli  lumesta  puoliksi 
puhtaana. 

Aapo  yksin  hiihti  kosken  töyrännettä  ylös  tölliin. 
Mylly-Mirian  mökki  ja  Malkomäki  olivat  naapureita, 
vaikkakin  eri  omistajain  takalistomaita. 

Männikön  laidasta  mies  katseli  pienelle  pihalle.  Tietä 
kylään  johtavata  ja  polkua  karttain  katsoi  tulija.  Vainusi 
näkijän  silmää  ja  saapuneen  jälkiä.  Mutta  kun  arveli 
torpan  tyhjäksi  vieraasta  väestä,  jätti  suksensa  siihen 
aitan  taakse  ja  hyppäsi  hän  solakkana  hirvenä  yli  pis- 
teisen tarhan  teikkiaidan  loikalla  muutamalla.  Portaita 
liikkuvia  varoen  koikelsi  koipeva  mies  ylös  yhdellä  askel- 
malla. Hiposen  hiljaa  porstuan  puulinkun  punennaista 
tempoi .  . .  Aukeni  ulvahtamatta  uksi  ja  edessänsä  seiso- 
van näki  ahavoittunut  Aapo  ruskeasilmäisen  Santalan 
Mandin  .  . .  Kantamuksena  tytöllä  pieni  sinilasinen  sini- 
jäiskehlo.  Tyttö  horjui  taakse  ja  kehlo  kolahti  komin- 
kannelle  porstuassa.  Ja  ääneksi  päästi : 

—  Aapo !  .  .  . 

Toista  jalkaa  nostamatta  yli  kynnyksen  henkäisi  tämä : 

—  Mandi. 

—  Missä  Jaakko? 

Mutta  kun  Aapo  viivytti  vastausta,  karahti  tyttö  tuli- 
punaiseksi, astui  luokse  ja  rinnoista  ravisti : 

—  Missä  Jaakko?  .  .  .  Kuollut .  .  . 

Aapo  säälistä  laittoi  käden  suojaksi  tytölle,  sanojensa 
vaikutuksen  varalle : 

—  Jaakko  on  sankari  nyt  maineen  .  .  . 

—  Kaatunut .  .  .  Vaipui  hiljaa  naisen  nuortea  pää. 
Vaipui  katse  ja  aleni  koko  elonsa  tarkoitus  ja  määrä. 
Tukien  tyttöä,  puristi  Aapon  karkea  koura  ensi  kerran 
elämässä  naisen  kättä  tavalla  tällä.  Lohduttaen  sanoi : 

—  Älähän  huoli  Mandi  surra .  .  .  urhona  kaatui 
Jaakko. 

Mandi  mitään,  mihinkään  kyselyyn  ei  vastannut. 

—  Onko  tupasessa  kuka? 

Mandi  nosti  päänsä  ja  katsoi  myöntäen. 

Nyt  Aapo  aavisti  jotakin  pahinta,  otti  askeleen  taakse 
kynnystä  kohden.  Silloinpas  mökin  ovi  avautui  ja  Aapo 
näki  edessänsä  pelästyneen  miehen  kasvot.  Kumpainen- 
kaan  ei  saanut  sanaa  suustaan.  Katsoivat  vain  toinen 
toistansa  molemmat  miehet.  Ties  miten  olisivat  sanat 
sukeutuneet,  ellei  ulkoa  uusi  tulija  olisi  kaiken  huomion 
itseensä  kiinnittänyt.  Portahille  nainen  sortui  polvillensa. 
Hänet  Aapo  tunsi.  Kaskurin  Anna-Maija  tämä  oli. 
Mitä  hän  puhuikaan,  sitä  ei  aluksi  ymmärretty.  Muuta 
selvyyttä  sanoistansa  siinä  ei  saatu  kuin  että  väkivalta, 
väkivalta  ja  vihollinen  Rajavaarassa  nyt  teki  työtänsä  . .  . 

Vielä  kuin  Aapo  heitti  katseen  Mandiin,  oli  tämä  kal- 
pea ja  muuttui  yhäkin  kalpeammaksi.  Hänen  olisi  pitänyt 
tuimasti  kysyä  tuolta  tytöltä  papereita,  jotka  esikuntaan 
laittoi:  mihin  ne  joutuivat?  Missä  ovat  joukot?  Ja  mitä 
sinä  täällä  lymyilet  ?  .  .  .  Aapolla  viha  leimahti !  Katsoi 
hetken  outoa  miestä.  Kerkisi  Anna-Maija  sanoa : 

—  Oi  joutukaa  kotiin ! 

Aitan  taakse  juoksi  Aapo.  Pisteaidan  yli  ponnahti  ja 
suksillensa  sai  .  .  .  Havahtui  vasta  tyttö,  jälkeen  juoksi 
ja  jotain  huuteli,  mutta  mies  ei  mitään  kuullut. 

Mandi  seisoi  siinä,  taasenkin  kerran,  lähteneen  jäl- 
keen tuijottain. 

Sotaan,  kuumaan  taisteluun  oli  huventunut  Jaakko 
hämärään  talviseen  yöhön.  Taisteluun  kuumaan  taasenkin 
rientää  tuokin  mies.  Juuri  silloin  pois  riensivät,  kuin 
sydän  syttynyt  oli  ja  sykintä  tuntui  kaipausta  kaihoisaa 
ja  syvää  janoavan  .  .  .  Tuonne  riensi  yhtäpian  kuin  ilmes- 
tyikin. Mutta  Mandille  sikesi  päähän  eräs  ajatus  .  .  . 

Aapon  toverit  jo  koskelta  nousseet  olivat  ja  hiihtoon 
vinhaan,  kylää  kohden  työntyivät  miehet.  Mutta  alhaalla, 
Malkomäen  alla,  kuului  Tanelin  korkea  ääninen  veisuu : 

—  Voi  helvetti  sun  liekkis'  hirmuisuutta, 
voi  tuskaa  aina  lakkaamatta  uutta ! 

Iäti  pitkää  ilman  helpoitusta! 
Piinanpenkki  pitempi  pitkää  sutta! 

Noroniityn  törmä  oli  viimeinen  nikama  noustavana 
Rajavaaran  riihelle.  Tie  tuli  taloon  Kontiokorvesta  päin 
lujapohjaisena,  sillä  siitä  halki  kulki  kokotalvinen  Pukin- 
saparonsuon  heinätie  aina  Päkärän  niityltä  asti. 

Varovasti,  ja  lymyilevien  puskikoiden  varjoissa  olivat 
avuntuojat  taloon  saapumassa.  Jokainen  puu  ja  mätäs  ter- 
vehti Aapoa  iloisesti.  Riihipihan  kuusikko  huojutteli  hä- 
täisenä latvuksiansa  ja  lehvät  viittailivat  vastaan  vienosti 
ja  salaperäisesti :  —  Joutukaat !  .  .  .  Joutukaat .  .  . !  Täällä 
miehiä  tarvitaan !  Viirinkukko  katsoi  korkeasta  keloriuun 
huilakasta  kauas  vasikkaviitaan,  jossa  keikkui  pitkä  rivi 
toinen  toisensa  takana  hiihtäviä  miehiä.  "Vahti"  vainusi 
odotetun  avun  ja  riensi  rypöen  hankea  pitkin  vastaan.  Se 
vikisi  Aapolle  ja  heittäysi  suksien  päälle  poikittain.  Vesi 
juoksi  viisaan  elukan  silmistä.  Ilon  uikutuksin  ja  itkun 
yllyttämänä  koira  piehtaroi  yhäkin  edessä. 

Pauke  ja  ankara  ammunta  kajahtelivat  kartanolta 
yhtämittaa.  Sitä  kuului  ulkoa  ja  sisältä.  Huomasivat  tuli- 
jat talon  pihalla  tapahtuneen  tuiman  taistelun  viimeiset 
vaiheet.  Lähemmäksi  tultua  neuvottelematta  antoi  Aapo 
miehille  kullekin  määräyksen  "painua  sutena  päälle.,, 

Taistelu  alkoi  tuima  ja  verinen.  Ikkunat  säpäleiksi 
lyödyn  rakennuksen  ammottavista  aukoista  viskasivat 
punaiset  ensimäiset  pomminsa.  Pauke  ja  räiske  ankarana 
kajahteli.  Huudot  ja  kirous  kannusti  miehiä  karkaamaan 
julkeiden  kopeili joiden  kimppuun  tavalla,  jota  ei  oltu 
ennen  nähty.  Tämä  vallan  odottamaton  yllätys  löi  lahta- 
rit  täydellä  hämmästyksellä.  Monin  verroin  lukuisampina 
täytyi  heidän  perääntyä  ja  hakea  suojaa  sisältä.  Mutta 
röyhkeilijät  päättivät  panna  vastaan.  Turhaan  he  olivat 
aikoneet  paeta  tuvan  peräikkunan  kautta,  sillä  se  ei  onnis- 
tunut, koska  jo  ensimäinen  lahtarien  tulipommi,  jolla  he 
koittivat  isäntää  taltuttaa,  oli  sytyttänyt  senpuoleisen  pään 
rakennusta  palamaan.  Pian  valtava  tuli  saikin  vimmatun 
vauhdin  ja  lieskat  kiemurtelivat  huoneista  toisiin.  Ruti- 

kuivat,  karmulle  kärventyneet  ja  tervaintuneet  laipio- 
laudat  humahtelivat  lieskojen  leiskeessä  ja  ennenkuin 
Aapo  oli  kerinnyt  karkoittaa  viimeisen  paholaisen  kodis- 
tansa, oli  talo  tulen  yltämä. 

Veljekset  —  Einari,  Kalervo  ja  Aapo  —  hyökkäsivät 
huoneisiin  isää  kiihkeästi  etsien.  Mutta  perimmäiseen 
kamariin  miehet  eivät  päässeet.  Siellä  olivat  valkoiset  ja 
viskoivat  pommeja.  Ja  kun  Aapon  täytyi  syöksyä  ikku- 
nasta ulos,  huomasi  hän  Einarin  ja  Kalervon  hyökänneen 
juuri  savun  täyttämän  huoneen  läpi  vihollisten  joukkoon. 
Turhaan  hän  yritti  liekkien  läpi  tunkeutua  veljiensä  avuk- 
si sinne,  mistä  taistelu  kuului,  sillä  tulen  täyttämän  oven 
aukossa  kärventyivät  hiukset  ja  parta  pahoin.  Mutta  pa- 
lavasta talosta  kuului  kiroukset,  huuto  ja  karjunta.  Sinne 
sisälle  pakon  ja  kuolemankauhun  vallassa  pesiytyneet  lah- 
tarit  ärjähtelivät  leijonan  äänellä.  Sovittamaton  luokka- 
viha kasvoi  siellä  karvaimmaksi  kukkaseksi. 

Ikkunain  kautta  turhaan  yritti  Aapo  avuksi  veljillensä, 
jotka  käsikahakassa  vainolaisen  kanssa  olivat.  Ajatel- 
tuansa asiata,  miksi  veljet  palavaan  taloon  jäivät,  ymmärsi 
Aapo  vasta  sen  jälkeen,  kun  valkoiset  ärjyivät : 

—  Palaminen  se  on  perkeleiden  yhdessä  nyt  kaikkien ! 

Vihollinen  oli  tarrautunut  kaikesta  päättäen  vei j  iin 
käsiksi  kuin  kuolema,  kahmien  saaliinsa  luisevaan  sylei- 
lyynsä . . .  Pian  sen  jälkeen  paukahti  kaksi  jälekkäistä 
pommia  ja  taistelu  oli  tauonnut. 

Sakeana  ja  paksuna  nousi  sysimusta  mökä  iltakajon 
kuuraamalle  siniselle  talviselle  taivaalle.  Savupatsas  pai- 
sui paisumistaan  ja  näkyi  se  aina  Ilvesvaaralle  asti. 

Levisi  tiuha  tiku  Petokorven  yli  ja  painui  Pylväistölle 
päin.  Jopa  Saunalahdelle  ja  Pajavuorelle  saakka  saattoi 
loistaa  tulenhehkun  yöllinen  kaamea  kajo.  Sodan  sauvut 
ja  punervana  palava  tumma  taivaanranta  ankeutti  apean 
mielen  ihmisissä  entistäkin  puistattavammaksi. 

Siinä  seisoi  Aapo  aatoksissaan,  askelta  ottamatta. 
Liki  liekkiä  hän  seisoi  neuvotonna.    Niin  lujana  ja 
jäykkänä  seisoi,  kuin  rannan  liejuun  syvälle  isketty  sei- 

väs  .  .  .  Yrittipä  siitä  nousta,  liikahtaa  sinne  tahi  ottaa  ele 
tänne,  eipähän  jalka  tanteresta  kuhunkaan  kuukahta- 
nut .  .  .  Tuntuipa  kuin  elon  määrä  ja  pää  myös  hänelle 
saapunut  olisi  tässä.  Katsetta  kääntämättä  mies  mykkänä 
tulen  hehkuun  tuijotti.  Toivoiko  tämäkin  itselleen  lopun 
tulemista.  Lopun  tulemista  ja  rauhaa  .  .  .  Siinä  se  nyt  sit- 
ten oli  edessä  eletty  elämä,  toimen  ja  toiveen  kaiken  pää- 
määrä .  .  .  Siinä  tulena  humisi  kaihoin  kaivattu  koti ! 
Menneet  manan  majoille  olivat  omaiset.  Ensin  veikot  ja 
äiti .  .  .  Veikot !  .  .  .  Entä  isä  ?  Kaikki !  .  .  .  Siinä  olivat 
taisteluiden  ja  aatteiden  yleväin  tulokset!  Riitaan,  veljes- 
riitaan  ja  rauhan  rikkomiseen,  murhaan  ja  tuliseen  tuh- 
kaan vuoti  kansan  veri  ja  kyyneleet.  Siinä  toveritkin 
hangella  .  .  .  hengettöminä  useimmat  makaavat .  .  .  Aatok- 
sissaan seisten,  tunsi  Aapo  kouran  vahvan  koetuksen  käsi- 
varressansa. Kääntyi  hän  ja  sivulle  sanattomana  katsoi. 
Perämieshän  se,  joka  häntä  hiljaa  tulen  yltyvän  luota 
talutti.  Kuuli  Aapo  Oskarin  elävän  ja  äännähtävän  Raja- 
vaaran isännästä  jotakin.  Havahtui  hieman  ja  katseensa 
nosti.  Ja  kaikkialta  etsitty  isä  Aapolle  löytyi  kuin  löytyi- 
kin. Siellä  mies  nyt  makasi  syrjittäin  jäisellä  tantereella, 
päin  lämmittävään  tulenlieskaan.  Iso-Konttila  tuolla  por- 
raspäässä,  päällään  pystyssä,  polvet  koukussa,  kylmän 
kangistamana.  Vihamiehinä  elossa,  mutta  rauhaisina  kuo- 
lemassa. Rajavaaran  ruumis  lojui  rentona  maassa.  Sil- 
loin Aapo  veti  isänsä  edemmäksi  tanhualle  palavan  pirtin 
polttavasta  loimosta. 

Nordessen,  Oskari  ja  Onkalomäen  Iisakki  seisoivat 
siinä  lähempänä.  Rotkoniityn  Heikki  muiden  miesten 
kera  hiihteli  ympäristöllä  ulompana,  metsien  laiteilla  "val- 
ko-leijonia,,  kiljuvia  etsiskellen. 

Monta  siinä  makasi  miekkoista  maassa  .  .  .  Lepäsivät 
väsähtäneet  ikuista  unta.  Monta  vielä  henkihievarissa  ja 
toreissa  oihki.  Kolme  kirkasta  silmäparia  katsoi  edessän- 
sä ukkovainajata,  mainehikasta  miestä. 

Katsoivat .  .  .  Katsoivat  yhäkin  ja  ääneti  kuin  kum- 
maa, tulkitsematonta  tuijottivat.  Hulmehtivan  tulipalon 
vaiheilla  valittelivatko  toverien  mykät  katseet  ja  sanatto- 

mat  sanat.  Tahi  pojan  ainoanko  —  viimeisen  elossa  ole- 
van silmä  vettymätön  suriko  temmellyksen  tämän  liian 
aikaista  loppumista.  Puhuivatko  Aapolle  surmatun  isän 
ulkomuoto  urhoollisia  sanoja.  Naarmut  veriset  ja  kuhmut 
kohonneet  kertoivat  sankarityöstä  tällä  tanhualla.  Katseli 
kirvestä  kauas  lentänyttä  tuolla  lumella.  Poika  aavisti 
kamppailun  kovan  käyneen  .  .  .  mutta  syyllisyyden  tun- 
neko tenän  tuuminnalle  toi  ?  .  .  .  Apua  ettei  ennen  ukolle 
tuotu !  .  .  .  Yhtä  sanaton  kuin  yksinäisyys  ja  auvomieli, 
oli  isän  vastauskin.  Untansa  ikuista  nukkui  yhtä  sikeätä 
kuin  lounaslepoa  konsaan  tantereella  tässä.  Sanattomina 
samoin  kuin  muutkin  —  olivat  kaatuneet  poloiset.  Ku- 
kaan heistä  ei  apua  anonut,  ei  sidettä  haavoillensa  tuo- 
maan tahtonut .  .  .  Ottivat  askeleen  voittajat  sinne,  otti- 
vat tänne  ja  sarkatakin  selän  kuumuutta  kohti  kylmän 
käänsivät.  Kylkeä  toista,  sitten  toista  hautoilivat .  .  . 

Mutta  tulen  humina  ja  kohu  kuului.  Poukat  kauaksi 
hangelle  kirpoilivat.  Räiskähteli  kuusinen  hirsi  ja  kajahti 
halki  kuumentunut  pohjapaasi  kylmällä  kalliolla.  —  Mutta 
silloin  mitä  kuultiin  ?  .  .  . 

Keskellä  kaiken  yllätysten  yllätyksien,  nähtiin  näytel- 
mä ennen  kuulumaton !  Ilmestyi  siinä  esiin  ihmeitten 
ihme!  Pilkkopimeästä  yöstä  asteli  verkkaan  alusvaattei- 
nen Malkomäen  Taneli.  Seisoi  hetken  valopiirin  hämyi- 
sellä rajalla  ja  tarkasteli  mahtavaa  tulen  hurjaa  temmel- 
lystä. Paljasjalkainen  mies  avopäin  astui  yhtäkkiä  esiin 
ja  katse  koholla  kipenien  rymisevään  ryöppyyn  tuli  yhä 
lähemmäksi.  Siitä  hän  virmana  silkaisi  loisteen  luo.  Pää- 
täpahkaa  portaille  palaville  astui  ja  käsiänsä  huitoen 
huusi : 

—  Käykää  sisälle  iankaikkisuuden  ovesta  nyt  kaikki 
kun  se  avoinna  on !  .  .  .  Käykää  sisälle  kanssani  te  vaivai- 
set!..  .  Astukaa  sisälle  perässäni  pois  tästä  palelevasta 
maailmasta !  ...  Ja  te  näette,  ettei  hiuskarvaa  pidä  teidän 
päästänne  katoamaan  eikä  kärventymään,  siliä  tekä  kan- 
taa herrain  herra  kämmenellänsä.  Lähtekää  pois  vaimo- 
jenne  ja  isäinne  luota,  missä  itku  ja  katkeruus  kukkivat! 
Valkoinen  perkele  on  ottanut  asuinsijoiksensa  kaiken, 
11 

mikä  köyhälle  rakasta  on !  Julistakaa  kirousta  ja  kostoa 
orpojen  ja  leskien  puolesta.  Sitten  syökää  kieli  suustanne 
ja  mykkinä  seuratkaa  minua.  Alimmaisen  alimmainen  on 
se  paikka,  johon  Kristus  itse  astunut  on.  Ja  hän  on  saar- 
nannut orjille  evankel jumiansa.  Mutta  maailman  itsek- 
kyys ja  ahneus  pursuu  ulos  siksi  kunnes  sen  punainen  tuli 
polttaa !  .  .  .  Minä  tahdon  nähdä  Rajavaaran.  Sanokaa 
Rajavaaralle,  että  nyt  minä  olen  tullut !  .  .  .  Yhdessä  nyt 
kanssasi  tahdon  kamppailuun  käydä!...  Rajavaara  hoi! 
Laske  minua  sisään !  .  .  . 

Kauhukseen  näkivät  pihassa  seisovat,  miten  hulluksi 
tullut  Malkomäen  Taneli  alkoi  astella  hiiviskelemättä  suo- 
raapäätä tuliseen  taloon  sisälle.  Kädet  korkealla  hän 
huusi  : 

Voi  helvetti  sun  liekkis'  hirmuisuutta ! 
Voi  tuskaa  aina  lakkaamatta  uutta  . .  . 

Juuri  kun  Aapo  oli  saamaisillaan  hänet  temmaistuksi 
takaisin,  oli  kaikki  myöhäistä.  Kietoivat  liekit  ja  kärven- 
sivät saaliin  omakseen.  Mutta  liekkien  keskelläkin  vielä 
käveli  hän  kädet  koholla  ja  asteli  eteenpäin  .  .  .  Silloin 
humahtivat  välilaipiot  alas  ja  paksu,  ruskeamultainen 
laen  peittokerros  häivytti  hetkiseksi  tulen  tuimaa  vauhtia. 
Mutta  pian  taasen  humisivat  hiiliröykkiöt  ja  suuren  pirtin 
hiiltyvät  permannot  rotkahtelivat.  Ja  kun  kipinöiden  ryöp- 
py valtoimena  kirmasi  ja  kiehui  kuin  tuulen  tyrskyisän 
vallaton  kuohu  kalliorantamilla  —  liikahtelivat  tantereella 
jäisellä  taintuneet  sankarin  silmät.  Näyttipä  kuin  vainaja 
vielä  henkiin  olisi  hetkiseksi  heräämässä.  Ja  katseensa 
kelmeän  heijastukseen  heitti  lieskoihin  lieskain. 

Hiipinyt  hiljaa  siihen  vierelle  oli  Aapo.  Päänsä  poika 
vanhuksen  harmaalle  parralle  painoi .  .  .  Niinkuin  hau- 
dasta hiljaisesta  lausuiltavan  kuuli  hän  sanat  tämänlaiset : 

—  Käy  taistelu  elämässä  lakkaamaton  ja  tuima  . .  . 
Kaatuvat  ja  manalle  menevät  miehet .  .  .  Kaatuu  koti  ja 
kontu  ...  Ei  kaadu  aate,  oikeus  .  .  .  kamppailu  kovaosai- 
sen .  .  .  Paenneet  ette  .  .  .  Sepä  isäimme  on  laista .  .  .  Siks 

lähtökin  mulla  lienteämpi .  .  .  Taistelua  jatkakaa  väistä- 
mättä voittoon,  vaikka  miespolviin  saakka ...  Ei  siu- 
nausta ja  rauhaa  olemaan  pidä  osattoman  oikeuden  otta- 
jalle. Voittoon  teitä  vie  usko  ja  uusi  päivä  .  .  .  Minut 
lepoon  saattakaa  ja  taasen  sitten  taistelkaa  .  .  . 

Tahtoiko  vanhus  lausua  lisää,  vai  lausuiko  hän  pojal- 
lensa tätäkään?  Vai  oliko  se  ehkä  vain  mielikuvitus,  joka 
loi  kaiken  eläväksi?  Ehkä  kuoleman  viihtyisä  rauha  sit- 
tenkin kaikelle  esteenä  oli.  Aaposta  tuntui  siltä  kuin  isän 
ruumis  henkiin  loitsittuna,  jälleen  jäytyisi  ja  puistatus 
kerran  viimeisen  kaiken  kuolinkouristukseen  saisi. 

Katsoivat  miehet  partaniekat  kuolemaa,  kuinka  se 
tukevin  kourin  tarttuu  matkamieheen. 

Hellin  käsin  kääri  Aapo  isänsä  ruumiin  hevosloimeen. 


Yön  tyven  rauha  oli  tullut. 

Tuuli  oli  lakannut  rakentelemasta  lumikoukeroitansa 
keväisen  hangen  läikähtelevälle  pinnalle.  Liikkumatta  sei- 
soivat kaltoine  siipineen  tuulenkelat  halkoliiterin  harjalla. 
Puolessatoista  tunnissa  olivat  palaneet  poroksi  Rajavaa- 
ran jykevistä  ikihongista  hakatut  pää-  ja  sivurakennukset. 
Monta  syltää  korkeana  hehkuilivat  vieläkin  kekäleet  ja 
hiiliröykkiöt.  Loimuavana  kasana  ne  loistelivat  hämärty- 
neessä illan  suussa.  Kolme  korkeata  korsteenia,  laakaisis- 
ta  paasikivistä  ladottua,  könötti  siinä  kohta  ilkosten  alas- 
tomana. Ne  olivat  kuin  riisutut  haamut,  jotka  häpesivät 
alastomuuttaan.  Siinä  se  oli  kuuluisa,  miespolviin  muis- 
toisa  rajavaaralaisen  suvun  kiuvasmuuri  makaamassa  kyl- 
män sinitaivaan  alla.  Siinä  se  viimeisen  kerran  hehkuili 
vielä  Aapolle  huikean  kuumana  helvetin  otana.  Kyykötti 
kivinen  jämerä  muuri  koivet  aliansa  maaten,  kuin  Moolo- 
kin  tulinen  härkä.  Siinä  se  oli  suvun  lämmittävä  liesi 
ollut  vuosisadan  pari.  Tuhannet  uniset  uinailut  sen  kivi- 
sillä kupeilla  olivat  kamaran  sankarit  kuluttaneet.  Mutta 
pian  sen  siinä  kylmäksi  viiltää  yön  vilustava  vinkka.  Eikä 
sen  jälkeen  ei  se  lepopaikkaa  lämmintä   enempi  tarjoo. 

Mutta  liettäpä  ei  kaipaa  urhotkaan  kaatuneet,  ei  tuhon 
turmaan  joutuneet. 

Lumi  oli  palon  loisteessa  sulanut  laajalta  alueelta. 
Tulipalosta  pelastuneet  ruumiit  muutamat  loikoivat  huis- 
kin häiskin  hangella.  Siihen  olivathan  monen  pohjalaisen 
valkaisijan  askeleet  päättyneet.  Myöskin  taloa  tätä  koh- 
dannut oli  häväistys  ja  hävitys  perinpohjainen  sen  johdos- 
ta, että  sen  asujamet  olivat  uskaltaneet  nousta  päällekar- 
kaavaa,  pankkiherrain  usuttamaa  hurttalaumaa  vastusta- 
maan. Miehuullisesti  vainolaiset  täällä  vastaan  otettu  oli. 
Vanhana,  uskomattoman  jänteränä  kuin  kallion  uurteisiin 
juurensa  imenyt  vuoristopetäjä,  seisoi  väärentämätön, 
työteliäs  talonpoika  paikoillaan.  Ennemmin  juuriltaan 
taittui,  kuin  taipui.  Kamaran  kovan  kaskurina  kiinni  tar- 
rasi ja  kynsin  hampain  myrskyä  vastaan  seisoi.  Lujalle 
siinä  ukko  pihtinsä  pinnistänyt  oli.  Varman  tuhon  pääl- 
lensä vyöryessäkään,  eivät  nämä  miehet  ajatelleet  taipu- 
mista tahi  armoille  asettumista  .  .  .  Kumous  suuri  voitta- 
nut puolelleen  oli  sankarien  sielun  ja  ruumiin. 

Joukko  pienoinen  urhoja  säästyneitä  kuololta  oli  siinä. 
Enimmät  Aapon  miehistä  olivat  kaatuneet.  Aapo  oli  nyt 
kerran  viimeisen  vielä  isäntävallan  Rajavaarassa  itselleen 
ottanut. 

Hupenivat  hiiliröykkiöt.  Jokaisessa  tuulen  hetkellisessä 
henkäisyssä  valkoinen  hiilenhöyty  löyhähteli.  Ja  siellä 
täällä  enää  aniharvoja  lieskoja  leiskahteli. 

Astuivat  elossa  olevat  lähemmäksi  kalman  käryävää 
roviota.  He  kaikki  vainusivat  katseillansa  kohtaa  kamarin 
lattian  alla.  Pian  Aapon  silmä  keksi  kahlion  palaneita 
luita.  Suurten  tervashonkien  tyvet  olivat  tulen  tuimassa 
hehkussa  hiillyttäneet  äsken  kaatuneet  taistelijat.  Vallan 
selvästi  huomasi  kuumuuden  keskeltä  tuolta  tulikielten 
puhtaaksi  nuolemia  ihmiskalloja.  Toiset  niistä  hehkuivat 
vielä  hehkeän  punaisina,  mutta  toiset  olivat  puoliksi  jääh- 
tyneitä ja  valkoisia,  tummia,  muutamat  ihan  pikimustia. 
Pääkallojen  mustat  silmäaukot  pollottivat  kamalina  — 
toinen  toistaan  syyttävinä. 

Antoi  Aapo  katseensa  kohota  yli  savuisten  perustuk- 

sien.  Kotikontunsa  hiiltyneen  raunion  yli  katseli  auvosta 
itään.  Mutta  taivas  oli  sielläkin  seestymätön.  Paloi  siinä 
loppuun  vanha  talo  ja  vanhat  tavat.  Mutta  näköala  avar- 
tui ulommaksi  tanhualla  tällä. 


28. 

Tapahtumia 

Keskellä  punaisten  perääntymisiä,  oli  sairaloissa  ja 
ensiavuissa  liikuttavia  murhenäytelmiä.  Punaiset  haavoit- 
tuneet nousivat  vuoteilta  ja  kalpeina  horjuen  tahtoivat 
päästä  pakenevien  mukaan.  Tietoisia  sairaita  punakaarti- 
laisia oli  mahdoton  lohduttaa. 

Katariina  Saloheimo  ymmärsi  kohtalonsa  ja  sen,  mitä 
merkitsi  paikoilleen  jääminen.  Hänen  oli  vaikea  jättää 
haavoittuneita.  Heidän  huoltamisessansa  oli  sitten  men- 
nytkin aika  niin,  että  perääntyminen  oli  kokonaan  onnen- 
kauppaa .  .  .  Kaiken  kärsimysten  keskellä  ei  hän  ollut  voi- 
nut unhoittaa  rakasta  äitiänsä,  joka  vasta  hänelle  kuin 
ihmeen  kautta  elämässä  ilmestynyt  oli.  Vielä  viimeisen 
kerran  käväistä  Rantatupasessa,  oli  hänen  ajatustensa 
polttopiste,  sillä  olihan  siellä  hänelle  rakkain  olento  maail- 
massa —  oli  äiti  pienoinen,  oma.  Pitkään  aikaan  ei  ollut 
muutoinkaan  kuullut  äidin  terveydestä  mitään.  Rajavaa- 
ran hautajaispäivänä  viimeksi  tavanneet  olivat.  Sota  vaati 
hänet  työhön  ja  tehtäviin  siinä  määrin,  että  paraskin 
maailmassa  saattoi  jäädä  sen  kaiken  rinnalla  sivuun. 

Kaikesta  huolimatta  Katariina  oli  päättänyt  paeta. 

Mutta  kun  hän  oli  vihdoinkin  siinä  kunnossa,  että 
pako  olisi  ollut  kysymyksessä,  ilmestyi  aina  yhä  uusia  ja 
uusia  vastoinkäymisiä.  Ja  kun  ilta  jo  pimeni  ja  vihollinen 
oli  odotettavissa,  oli  hänkin  päässyt  irti  ympäristöstänsä. 
Itsepintaisuudella  oli  hän  matkansa  ohjannut  Pylväistölle. 
Kuusimökille  saavuttuansa,  olikin  sen  ovi  kiinni.  Puu- 
lapio  oli  pantu  pönkäksi  majan  yölliselle  ovelle.  Katariina 
kuunteli  kauan.  Sisältä  kuulunut  ei  hiiren  hivahdusta. 
Läävässä  lämpähteli  pieni   lampaan   kello.    Sen  muisti 

Katariina  Anteron  asettaneen  Tummikelle  kaulaan.  Mut- 
ta missä  olivat  ihmiset?  .  .  .  Kentiesi  kartanossa.  Kentiesi 
unen  uinuvassa  helmassa  .  .  .  Arkaili  usta  avata.  Eihän 
sisällä  ketään  liene,  koska  telki  oven  takana  on.  Mutta  ei 
auta,  sisään  hiipinyt  oli  Katariina  hiljaa.  Hiljaa  perman- 
non pimeän  yli  astunut.  Vuoteella  oli  vakaana  äiti.  Kuol- 
lut ja  kylmä.  Siinä  tytär  löysi  kaivattunsa  —  rakkahista 
rakkaimman  maailmassa.  Syleili  sitten  vainajaa,  vaikka 
kylmänäkin,  ja  kyynelhelmin  kuumin  kuollutta  kostutteli. 
Horjuen  matalasta  majasta  tytär  tuntematon  ulos  astui. 
Mielin  murtunein  nousi  ylös  kartanolle.  Rantatöyrään 
alla  hälinätä  haukkui  halli.  Ja  pihasta  näki  hän  ratsasta- 
jan varjona  kiitävän  kuutamossa. 

Tuskin  sisälle  taloon  ehti,  kuin  vihollinen  kintereillä 
kerkesi.  Vangiksi  väen  kaiken  otti  —  otti  Katariinankin. 
Asemalle  kivikellariin  muiden  matkassa  seuraa  tehdä  sai. 
Kera  emäntärouvan  ulkomuotoa  muuttaa  sai  hieman  ja 
joukkotuomiolle  käydä. 


Tutkimattomia  joukkotuomioita  eivät  vangitkaan  aluksi 
todeksi  uskoneet.  KaikkL  varsinkin  miehet,  olivat  taipu- 
vaisia luulemaan  "mäkeen"  viemisen  vain  turhaksi  pelot- 
teluksi, josta  loppujen  lopuksi  ei  tulisikaan  täyttä  totta. 
Toiset  vangeista  kyllä  itkeskelivät,  eikä  heitä  saatu  rau- 
hoittumaan parhaimmalla  lohduttelullakaan.  Toiset  olivat 
rauhallisia  ja  uskoivat  "herrain  jalomielisyyteen. "  An- 
teeksiantavaisuudelle suurimman  luottamuksen  asettivat. 
Varsinkin  nyt,  kun  voitto  oli  alkanut  todenteolla  kallistua 
"isänmaan  puolelle. "  Joukossa  olleet  ajattelemattomat 
punakaartilaisetkin  antoivat  aseensa  kuin  kunnioituksesta 
voittajia  kohtaan.  Heistä  monia  miellyttivät  voittajien 
kauniit  lupaukset  siitä,  "että  mitään  ei  tehdä  kenellekään, 
jos  vain  aseensa  taistelematta  luovuttavat!"  Monet  jouk- 
ko-osastot arvelivatkin  rauhaa  paremmaksi  kuin  epätoi- 
voista taistelua.  Olihan  heistä  turhaa  jatkaa  tehotonta 
kamppailua,  koska  vastassa  oli  ylivoima.  Parasta  siis 
armoille  käydä.   "Ja  ihmisiähän  ne  herratkin  ovat,  eikä 

lahtareita,  vaikka  heitä  sillä  nimellä  pilanpäiten  karahtee- 
rataan."  Niin  uskoivat  monet  ja  kiväärinsä  luovuttivat. 
Muta  kuinkas  kävikään?  Usko  olikin  usva,  joka  hävisi 
ensimäisessä  koettelemuksessa.  Heti  senjälkeen  alkoi 
arveluttava  tilanne,  kun  vankikellarin  kumeat  ovet  isket- 
tiin kiinni  ja  ympärillä  olivat  kiviset,  kosteat  ja  kylmät 
seinät. 


"Korkea  oikeus''  istui  juhlallisuudessaan  järven  ran- 
nalla olevan  rautatieaseman  läheisyydessä.  Koulun  luok- 
kahuoneen eteisessä  seisoi  syytettyjä  kapinallisia  ahtaasti 
sullottuna.  Tylyt  vartijat  ärhentelivät  ja  kopeina  kohlivat 
vankeja  pyssynperillä.  Syytetyt  olivat  katkeruuden  ja 
kiukun,  häpeän  ja  epäinhimillisyyden  koskettamia,  silmät 
suurina  ja  pyöreinä  pelästyksestä  ja  hämmästyksestä. 
Uskomattoman  julmaa  oli  kohtelu.  Kalpeat  laihat  nais- 
kasvot  nostivat  hätäisen  punan  poskipäille.  Sisällinen 
sielunahdistus  oli  ääretön.  Vangeiksi  saadut  miehet,  nai- 
set ja  lapset  sysättiin  summakaupalla  pimeään,  kosteaan 
ja  kylmään  kivikellariin.  Vanhusten  ja  naisten  joukossa 
oli  aniharvoja  nuoria  miehiä.  Nekin  olivat  "puolueetto- 
mia", jotka  eivät  olleet  millään  tavalla  tahtoneet  sekaan- 
tua sotaan.  He  uskoivat  valkoisista  hyvää  viimeiseen  het- 
keen asti.  He  selittivät,  että  pelko  on  turhaa,  ketään  ei 
ammuta.  Ketään  ei  tuomita  kuolemaan.  Jokainen  saa 
huoletta  mennä  kotiinsa,  kun  asiat  on  kerinneet  herrat 
kuulustella.  Tämä  rauhoittikin  pimeässä  kellarissa  värä- 
jäviä, peloissaan  olevia  ihmisiä. 

Uusia  vangituita  tuotiin  kiinnisaatuina  kyliltä  kella- 
riin. Vanhemmasta  päästä  kulettivat  sotilaat  toisia  kou- 
lun sotaoikeuteen.  Jännitys  ja  odotus  oli  kiduttava.  Kär- 
sittiin hiljaa.  Huokaukset  syvät  ja  pohjattomat  puhuivat 
puolestaan.  Pieninkin  äänen  ilmaisu  pinnisti  kuulokalvo- 
ja.  Jokainen  korva  oli  herkkänä  kuulemaan  liikettä  oven 
ulkopuolella. 

Ulos  kuletettiin  kaksikymmentä  vankia  kerrallaan. 
Tuomari  oli  erittäin  kiihtynyt.   Hänellä  oli  kiire  jon- 

nekin?  Minne,  sitä  ei  osattu  aavistaa.  Siksi  täytyi  kaiken 
tapahtua  joutuisasti.  Aamusella  oli  jo  viety  kaksi  jouk- 
kuetta Petokulman  poikia  ja  vangittuja  vanhuksia.  Tuo- 
mion olivat  reippaasti  saaneet.  Sotilaat  olivat  heidät  ku- 
lettaneet  pois,  kukaan  ei  tiennyt  minne.  Mutta  lujauskoi- 
set  puolustivat  heidän  päässeen  vapauteen. 

Nyt  komennettiin  kellarista  ulos  Pylväistön  kapinalli- 
set. Heidät  oli  vangittu  yöllä  ja  tuotu  oikeuteen  aamun 
varaksi. 

Tuomioistuimen  pitkäsäärinen  oviloikkari  levähytti 
pariovet  selkosten  selälleen  .  .  .  Kilahutti  kelloa,  ankaran 
juhlallisesti  ja  vihaisena  kuulutti  aito  tsaristiseen  tapaan 
seremoniot. 

Salin  ovesta  sisälle  soluivat  hämmästyneet  ihmiset. 
Enempää  askelta  ottamatta  olivat  siihen  ovipieliin  jääneet. 
Luihuotsainen  tuomari  sirkaili  sanattomana  pöydän  taka- 
na ja  nautti  nähtävästi  himojensa  heräävästä  hekumasta. 
Toisella  kirjureista  olivat  huomattavan  pitkät  korvat,  jois- 
ta toinen  heilui  kuin  oravakoiralla.  Pitkillä  penkeillä 
istuivat  sarkaan  puetut  pönäkät  lautamiehet,  luvultansa 
kaksitoista.  Melkoisen  mahakkaina  kenottivat  ja  puhkui- 
livat.  Siinä  oli  tukeva  joukko  tämän  pitäjän  öökärimäi- 
simpiä  isäntiä.  Toiset  heistä  istuilivat  hikisinä  ja  punai- 
sina. Raskaan  "vunteerauksen"  jälkeen  kuivailivat  nisko- 
jansa. Toiset  heistä  altakulmain  ällistelivät  ovensuuhun. 
Toiset  asettivat  leuan  mukavasti  kämmenpäätä  vastaan  ja 
katselivat  maahan  lautapäisinä.  Muutamilla  lautamiehistä 
oli  häränkatse,  jolla  silmät  pitkällään  mulkoilivat  punikki- 
laumaa.  Etummaiset  tihrustelivat  selät  köyryssä  kuin 
sonnit  ja  puuskuttelivat  vihaansa.  Potaattimaisen  nenän 
sieraimet  laajenivat  ja  katse  hirmuinen  julmistui.  Ja  mi- 
täs ollakaan !  .  .  .  Sonnimaisella  sisulla  hyökkäsi  kahdeksan 
möykkymahaista  manttaali  jehua  rynnäkössä  pystyyn.  He 
aikoivat  hihkaista  yhdestä  suusta  jotakin,  mutta  tuomari 
viittasi  kiukkuisesti  ja  aloitti : 

—  Mielipahakseni  tapaan  teitä  emäntärouva  Pylväistö 
tällaisessa  tilaisuudessa.  Lienee  siinä  jotakin  väärinkäsi- 
tystä, että  olette  antanut  suosiollista  avustusta  kapinalli- 

sille  ja  saattaneet  niin  sanoakseni  Pylväistöllä  käydyn 
taistelun  kaksi  kuukautta  sitten  isänmaalle  turmiolliseen 
tuhoon.  Ja  että  olette  ollut  toimittamassa  Kalliosaaren 
asevarastoja  punaisille.  Ja  että  asiata  on  juuri  perinpohjin 
lautakunta  tutkiskellut  ja  paikalliset  korkean  sotaoikeuden 
jäsenet  ovat  ilmilausuneet  asiain  todellisen  laidan  niin 
olevan,  että  juuri  teidän  ja  rajavaaralaisten  toiminnoista 
on  johtunut  koko  Hämäläisen  heimon  kova  vastarinta. 
Niinmuodoin  olette  saattaneet  itsenne  sangen  raskaaseen 
rikokseen  vikapääksi.  Mutta  katsoen  siihen,  että  olette 
säädyllinen  henkilö  ja  että  omistatte  Pylväistön  talon  ja 
niinmuodoin  parempiosaisena,  sivistyneenä  ihmisenä  te 
emäntärouva  tunnustatte  kaikki  tekonne  meille  avoimesti 
ja  samalla  ilmaisette  kaikkien  niiden  alustalaistenne  ni- 
met, jotka  ovat  olleet  punikkiroikaleiden  mukana  kapinoi- 
massa isänmaatansa  vastaan,  katsoo  korkein  lautakunta, 
että  te  itse  vapautetaan  kaikesta  edesvstuusta  ja  jätetään 
eloon  ja  rauhaan. 

Hetken  vastausta  turhaan  vuotteli  tuomari.  Emäntä 
Pylväistö  seisoi  suorana  ja  sanaa  lausumatta,  katse  ko- 
holla, halveksi vaisia  silmäyksiä  lautakunnan  jäseniin  heit- 
täen. Tuomari  kehoitti : 

—  Voitte  vastata  suunne  puhtaaksi  .  .  . 

—  Kenelle  minä  tässä  ja  mitä  vastaisin?  ...  Te  ette 
ole  kuulustelijoita  .  .  .  Tietäkää  se !  .  .  .  Te  olette  itse  syy- 
tettyjä ja  ansaitsette  tulla  ankarasti  tuomituiksi  .  .  . 

Kaikki  hämmästyivät .  .  .  Lautakunta  mylvähteli.  Tuo- 
mari takoi  vasaraa  pöytään  .  .  . 

—  Jos  ette  ala  asettua  ihmisiksi  oikeuden  edessä,  me- 
netän minä  malttini.  —  Lautakunta  hihkui : 

—  Mäkeen ! . ,  .  Mäkeen ! ! 

—  Konikorpeen !  .  .  .  Viekää  heitä  suoraan  suolle  .  .  . 

—  Sorakuopille  koirat ! 

—  Hiljaa!  Helvetin  siat,  hiljaa! 

Lautakunta  taasen  laskeutui  alas,  huomatessaan  tuo- 
marinsa tulistuneen  ja  tinttaroivan  tasajalkaa  lattialla. 
Tuomari  komensi  kirjuria  bassoäänellä : 

—  Luetaan  syytöskirjelmä ! 

Tämän  jälkeen  seurasi  pitkän  syytöskirjelmän  lukemi- 
nen. Kirjelmässä  yli  käytiin  se  mitä  alussa  tuomari  lau- 
sunut oli,  että  Pylväistön  koko  "konkkaronkka''  oli  mitä 
rikollisinta  sakkia  aina  haltijasta  muonarengin  kakaraan 
asti.  Että  he  ovat  tehneet  itsensä  syyllisiksi  sanomatto- 
massa määrässä  maankavallukseen  ja  kunniattomaan 
isänmaan  pettämiseen.  Poika  on  esiintynyt  kansan  julki- 
sena kiihoittajana  ja  aseellisten  isänmaallisten  joukkojen 
päällehyökkääjänä.  Kun  kirjelmä  oli  loppuun  luettu,  nosti 
tuomari  kulmakarvojansa  ja  katsoi  kakkuloidensa  alta 
tuikeasti  emäntärouvaa.  Mutta  tämä.  seisoi  lähinnä  pöy- 
tää tyynenä  ja  arvokkaana.  Kysymys  uusiutui : 

—  Tunnustatteko  te  emäntä  itsenne  ja  poikainne 
puolesta  ynnä  alueenne  edustajana  asiain  näin  olevan? 

—  Minä  puhun  täällä  vain  omasta  puolestani .  .  .  Olen 
aluksi  ollut  teidän  valkokaartilaisten  ystävä,  puolustaja  ja 
kannattaja  vanhimman  poikani  kanssa.  Mutta  saatuani 
oikean  tiedon  asioiden  kulusta,  olen  täydellisesti  yhtynyt 
punaisiin. 

Vastaus  lautakunnasta  ja  tuomarista  oli  julkea.  Pu- 
heenjohtaja ei  ottanut  asiaa  todesta,  vaan  sikristi  silmiän- 
sä, kohautti  olkaa  ja  uudisti  kysymyksensä: 

—  Kuinka  te  sanoitte? 

Syytetty  ei  kerrannut  sanojansa.  Jatkoi  edelleen : 
Sanon  mitä  sydämelläni  on.  ^Lausun  selväksi  kaiken, 
mitä  haluatte. 

—  No  hyvä!...  Sitä  juuri  korkea  oikeus  vaatiikiin, 
että  ihminen  paljastaisi  itsensä.  Mutta  varoitan  teitä 
käyttämästä  liian  röyhkeitä  sanoja  ja  äänilajia.  Siis  vas- 
tatkaa: Minkä  tähden  erositte  isänmaan  ystävistä  ja  yh- 
dyitte pettureihin? 

—  Minä  erosin  isänmaan  ja  kansan  pettureista  sen- 
tähden,  koska  inhoni  on  valkoista  vääryyttä  vastaan  sitä 
suurempi,  kuta  pidemmälle  tämä  rikos  isänmaan  varjolla 
saa  mennä !  Silmäni  ovat  auenneet  näkemään,  mitä  kata- 
laa peliä  köyhää  kansaa  vastaan  pelataan.  Rikkaiden 
röyhkeydellä  ei  ole  enää  rajaa.  Kirkko,  koulu  ja  kirjal- 
lisuus, ovat  vain  varakkaiden  palveluksessa.  Opetettu,  kir- 

joitettu  ja  saarnattu  on  köyhän  kärsimysten  välttämättö- 
myydestä. Ei  ihme,  että  lait  ovat  muodostuneet  rikkaiden 
mielen  mukaisiksi.  Rikolliset  aivot  työskentelevät  rikol- 
lisesti, ylimysten  ystävinä,  mutta  kovaosaisten  kirouksek- 
si...  Te  herrat  valkoiset  ajatte  isänmaan  asialla  yli  tämän 
kohtalokkaan  historiallisen  hetken.  Olette  sokaisseet  tie- 
tämättömien Suomen  talonpoikain  tietoisuuden  ja  ajatus- 
maailman. Minun  vanhimman  poikani  saatoitte  onnetto- 
muuteen —  mustiin  veljesmurhiin  vikapääksi.  Minun, 
onnettoman  äidin,  on  täytynyt  kantaa  ja  kestää  sydämel- 
läni  suurin  suru,  mitä  koskaan  ihmisen  sielun  kestettäväksi 
asetettu  on.  —  Hetkellä,  jolloin  Suomen  kansa  oli  koh- 
dannut ammoin  odotetun  historian  kohdan,  —  päivänä, 
jolloin  se  työteliäs  kansa  tahtoi  nousta  valoon  ja  vapau- 
teen, heittää  harteiltaan  vieraan  herran  ja  huovin  kuto- 
man orjan  pakkopaidan  —  esiinnytte  te  valkoiset  häpeäl- 
lisessä konnan  työssä.  Koskaan  unohtamattomasti  häväis- 
seet olette  isänmaan  asiata.  Te  veriset  valkoiset  herrat 
käytte  saksalaisten  avulla  asein  köyhän  kansamme  suuren 
enemmistön  kimppuun  .  .  . 

Tuomari  jo  hurjistui  ja  huusi: 

—  Ellet  ämmä  tuki  kitaläpeäsi,  niin  ammun  sinut  sii- 
hen paikkaan !  .  .  . 

Mutta  nainen  kun  oli  kerran  alkuun  päässyt,  jatkoi : 

—  Te  vaivaatte  rehellisiä  ihmisiä  ja  raastatte  raa  asti 
"oikeuden"  eteen.  Te  tuomitsette  summakaupalla  kuole- 
maan !  Viattomia  ja  kokonaan  syyttömiä  teurastatte. 
Te  reuhaatte  pahemmin  kuin  Ryssä  ja  Ruotsi  ikinä  kos- 
tonsotaa  kanssamme  on  käynyt !  .  .  .  Raukat,  sapelein  luu- 
lette kaiken  ratkaistavan.  Erehdys !  .  .  .  Uusi  maailma  ja 
aate  on  nousemassa !  Uudet  polvet  kaiken  tämän  saastan 
kerran  murskaa.  Katsokaa  silloin  tilintekoanne !  .  .  .  Jos 
asein  sen  ehkäistä  tahdotte,  on  teidän  silloin  käytävä 
kätkyiden  ääreen.  Riistäkää  imeväiset  äideiltänsä.  Mutta 
omat  sikiönnekin  teidät  tuomitsevat.  Omat  lapsenne 
luunne  kiroovat  haudoissanne  ja  isänmaan  povi  häpeää 
vastaan  ottaa  teidän  inhoittavia  olemuksianne  .  . . 

Ihmeellistä,  että  tuomari  oli  vaiti.  Oliko  hän  hajamie- 

linen,  ettei  seurannut  lausuntaa  tahi  joku  muu  seikka 
pidätti  häntä  antamasta  määräystä  ovella  odottavalle  ah- 
naalle verihurtalle.  Kaikki  kuuntelivat  hämmästyneinä. 
Miksi  ei  tuomari  jo  aja  hitolle  koko  vanhaa  naista.  Lau- 
takunta levitteli  sieraimiansa  ja  ähisi.  Viha  kiehui  ja 
kuhisi  kuin  käärmeen  pesällä. 

Pääsikö  pelkäämättömän  naisen  äidilliset,  nuhtelevat 
sanat  pilkahtamaan  häikäilemättömän  kyynilliseen  sie- 
luun? Ehkä  sisäinen  ihminen  roistossakin  hetkeksi  he- 
rahti hereille. 

Mutta  nainen  jatkoi : 

—  Kovin  helppoa  on  teillä  nyt  siellä  pöytänne  takana 
jakaa  ihmisille  kohtaloita  .  .  .  Kovin  helpolla  su j ahtelevat 
kuulanne  työläisvankien  voimakkaihin  rintoihin.  Ehkä 
ihanteenne  teillä  on  katsella  kansamme  työläisnaista  ja 
miestä  piehtaroimassa  verissään  hiekalla  .  .  .  Helppoa  teille 
on  saksalaisen  seläntakana  ja  turvassa  hirtehisinä  hei- 
lua .  .  .  Mutta  muistakaa,  että  eivät  kamasaksat  ole  täällä 
aina.  Koittaa  aika,  että  kotoisen  väen  kanssa  tehdään  ko- 
tona omin  voimin  selvää !  .  .  .  Kotinurkat  siivotaan  mie- 
hissä ja  naisissa .  .  .  Minä  olen  vanha  nainen,  tehkäät 
kanssani  kuten  haluttaa.  Mutta  aika  tulee,  että  työnne 
julkeus  kauhistaa  maailmaa.  Kuin  avoin  kirja  aukenee 
alastomuutenne.  Porvareilta  puuttuu  siveellinen  ryhti  ja 
henkinen  rappeutuminen  on  saavuttanut  määrän,  kuten 
muinaisilla  kansoilla,  jotka  tuhoutuneet  ovat  omaan  mah- 
dottomuuteensa. Rehellinen  ruumiillinen  työ  on  tullut 
inhon  esineeksi  ja  työntekijät  halveksituimmiksi  .  .  . 

—  Riittää,  riittää !  .  .  .  Aivan  kylliksi  riittää !  .  .  .  Nyt 
me  olemme  kuulleet.  Täysin  tiedämme,  mitä  maata  te 
olette.  Sulki  tuomari  pöytälaatikon  ja  avasi  toisen  ja  etsi 
jotakin.  Puhui  kirjureille  äänettömästi.  Puhutteli  sitten 
syytettyä  hieman  kohteliaammin : 

—  Tunnetteko  Saloheimo-Sandhergin  ? 

—  Tunnen. 

—  Turkulainen,  aivan  oikein. 
Emäntä  oli  ääneti. 
Tuomari  jatkoi : 

—  Olinpaikkansa  ?  .  .  .  Jos  voisitte  sanoa  ? 

—  Rajavaaran  hautajaisissa  veljensä  herra  perämie- 
hen seurassa  näin. 

—  Entäs  sitten? 

—  Punakaartilaisten  punaisessa  ristissä ;  sanotaan  . .  . 

—  Kuinka  sanoitte  ?  .  .  .  Ovatko  he  mainitsemassanne 

talossa  ? 

—  Sanoin  siellä  nähneeni  heitä. 

—  Eikös  näkö  ole  samaa  kuin  tieto? 

—  Onhan  se  monesti  varmempikin. 

Tuomari  tuli  tästä  hieman  lempeämmäksi.  Mutta  pian 
sen  jälkeen  sai  hän  taasen  synkän  muodon.  Rypisteli  kul- 
miansa. Pystysuora  ryppy  otsalla  uurtui  taasen  syväksi, 
kun  tiedusti : 

—  Ette  siis  suostu  ilmaisemaan  poikanne  olinpaikkaa? 

—  Herran  nimessä !  .  .  .  Mistäs  minä  sen  tiedän.  Sen 
vain  olen  kuullut,  että  Kassun  pitäisi  olla  Vaasassa  van- 
kilassa, jonka  seikan  te  itse  tietänette  parhaiten.  Tehän 
olette  hänet  näin  hyvin  palkinneet  isänmaallisista  urotöis- 
tään. Eikö  hän  miehuudella  täyttänyt  tehtäväänsä?  .  . . 

—  Nuorempaa  poikaanne  tarkoitan? 

—  Häntä  kehoitin  poistumaan  punaisten  mukaan. 

—  Ja  minkä  tähden  ?  .  .  . 

Kysymykseen  emäntärouva  hymähti  pilkallisesti.  Mer- 
killisen kysymyksen  jätti  vastaamatta. 
Kysyi  tuomari : 

—  Ette  vastaa? 

—  Onko  tarpeellista  vastata  asiaa,  jonka  hyvinkin  tie- 
dätte. Kehoitin  häntä  poistumaan  henkensä  säilyttämisen 
tähden. 

Keskeytti  kuulustelija : 

—  Puolustaisivat  punaista  Suomea  ja  aatettansa. 

—  Katsoimme  tällä  erää  marttyyri  kuoleman  tarpeet- 
tomaksi. 

—  Olisihan  se  ylevätä  .  . . 
Vastasi  nainen: 

—  Valkoinen  hirmuvalta  on  Saksan  avustuksella  saa- 
nut uhreja  kyllikseen  . . . 

—  Tarkoitus  oli  teiltä  kysyä:  Minne  poikanne  pois- 
tui? Te  johdatte  meitä  harhaan.  Säilytätte  poikaa  luo- 
nanne. 

Epäröiden  emäntä  vastasi : 

—  Ainakaan  minun  tiedostani  ei ! 

—  Siinä  tapauksessa  te  siis  tunnustatte? 
— En  ikinä  minä  tunnusta !  .  .  . 

Tuikeasti  sanoi  tuomari : 

—  Hyvä,  tulee  aika,  että  tunnustatte. 

Viittaus  riitti  oviloikkarille  ajamaan  yleisön  salista. 
Ketään  muita  kutsutuita  ei  kuulusteltu.  Meluten  ja  suuri- 
äänisesti  meuhasi  pitkä  mies  viran  toimituksessansa.  Pian 
paukahtivat  kiinni  kaksoisovet.  Lautakunta  aukoi  suutaan 
ja  halusi  kiukkuisesti  keskusteluun.  Paksut  äijät  myki- 
sivät  ja  valmistivat  "sanansa  sanomaan."  Mutta  tuoma- 
ripa mitään  kysymättä  alkoi  nousta  tuoliltansa  ja  sanoi : 

—  Istunto  on  tällä  erää  päättynyt .  .  .  Sulkekaa  tuo 
nainen  lukkojen  taakse.  Pystytukka  asteli  yli  lattian  ja 
asetti  kalosseja  jalkaansa.  Kysyi  toinen  kirjureista  kor- 
vaansa heilutellen : 

—  Entäs  ne  muut  ?  .  .  .  Kellariinko  heidätkin  ?  . . . 
Sanoi  tuomari : 

—  Ne  muut  saa  tuomita  lautakunta  .  .  . 

Tämä  oli  riemastuttaa  lautakunnan  selkosten  seläl- 
leen. Yhtaikaa  lautamiehet  huusivat : 

—  Mäkeenpä  tietennii ! 

—  No  sepä  selväkin ! 

—  Antaa  mennä  vain  sinne  suolle !  Kyllä  siellä  pitäisi 
monttua  riittää. 

—  Vielä  sentään  olisi  kuulusteltava ! 

—  Kuulusteltava?  Nyt  ei  ole  aikaa.  Lauantai  ja  sau- 
napäivä. Tästä  on  päästävä  kylpyyn. 

Samaa  minä  sanon,  ei  ole  aikaa!  Jos  tahdotte  niin 
tehkää  .  .  . 

—  Siivotaan  pojat!  Parempiahan  ovat  puhtaat  kuin 
ruokkoamattomat  maamme  nurkat ! 

—  Tietenkin  parempia  .  .  .  Kyllä  puhdas  hyvä  on ! 
 Tuomari  ja  lautakunta  olivat  poistuneet. 


336 

Ensinmainittu  meni  suoraa  päätä  ajurin  rekeen,  jota 
sotilaat  seurasivat.  Mutta  ulkona  saattelemassa  olleet 
sihteerit  palasivat  oikeussaliin.  —  Kummallisia  päähän- 
pistoja on  sillä  ihmisellä !  —  Vastasi  toinen : 

—  Ei  ihmistunteita  laisinkaan.  Tuomitsevat  tutki- 
mattomia, kokonaan  kuulustelemattomia  kuolemaan  !  .  .  . 
Ja  lautakunta  .  .  .  Minusta  tuntuu  siltä,  että  valkoisten 
asian  pilaavat  nämä  verikoirat  kerrassa!  Minä  häpeän 
kirjoittaa  tappomääräystä  .  .  .  Kaikkiin  pirun  virkoihin 
sitä  ihminen  joutuukin!...  Jos  jumal'auta  tästä  lähtisi 
käpöttelemään !  .  .  .  Voi  tuhannen  tulimmainen  p — e  tätä 
elämää !  .  .  .  —  Noituissansa  otti  sihteeri  ulos  nahkalau- 
kusta paksun  paperipinkan,  löi  sen  vihaisena  pöytään  ja 
sanoi : 

—  Kirjoittakoot  itse  s — na  noihin  sääriluita  ja  pää- 
kalloja !  .  .  .  Mutta  minä  en  enää  ainuttakaan  lomaketta 
täytä !  .  .  .  Toinen  varoitteli  ja  heilutti  oravakoiran  kor- 
vaansa. 

—  Älähän  äimäile  mies  .  .  .  Vielä  kuulevat. 

—  Kuulkoot  sen  kaikki  oinaat  ja  pässinpäät,  hyenat 
ja  lihakkaat !  Mokoma  härkien  lautakunta  .  .  .  Heidät 
minä  ensimäisenä  hirteen  vetäisin ! 

—  Mutta  sinähän  puhut  kuin  ainakin  punikki ! 

—  Tuomita  nyt  mäkeen  koko  tuo  joukko  ihmisiä 
ilman  ainuttakaan  sanaa !  Naisia  ja  lapsia  herraparatkoon 
joukossa  .  .  . 

No  ei  suinkaan  heitä  vangittukaan  olisi  syyttä  sanatta. 

—  Vangita  kolmeneljättäosaa  Suomen  kansasta  ja  ku- 
lettaa  teilauspaikoille  vieraan  voimalla  ja  väellä  muka 
punikkiruton  ehkäisemiseksi.    Ohho ! 

—  Tjaa  .  ..  .  Tuomari  on  viisas  mies.  Hänhän  on 
sanonut,  ettei  tynkääkään  pidä  jättää  .  .  .  Perinjuurin  on 
mätäpaiseen  leikkaus  toimitettava.  Kapinoitsijain  tulee 
maistaa  teräksen  makua.  Tulee  antaa  huikea  opetus,  ettei 
heti  tule  tekemään  mieli  uuteen  kapinaan. 

—  Niin  niin.  Mutta  talttuivatko  muinoin  Ruotsin 
vapautta  rakastavat  talonpojat?  Oliko  hugenottien  nel- 
jänkymmenentuhannen  mestauksesta  apua?  Kukistuiko 

kommunismi  Pariisin  muureille?  Saivatko  tsari  Nikolai 
Verisen  toimittamat  teurastukset  muuta  kuin  kansan  kuu- 
maan vallankumous  kuohuntaan  ?  Ei !  .  .  .  Kansain  sekä 
ihmiskunnan  aatteita  ei  ole  voitu  ennen  eikä  voida  vasta- 
kaan veriin  hukuttaa  .  .  .  Turhaan  Suomen  ylimystö  juo- 
puu voittojensa  huumeihin  .  .  .  Veritöiden  katkera  muisto 
versoo  kuitenkin.  Katkaistun  pään  ääni  kyllä  vaimentuu, 
mutta  maahan  virranneen  veren  voimasta  orastuu  uusi 
uhkaava  mahti ...  Ja  voi  silloin  meitä,  kun  se  mahti 
nousee ! 

Sisään  astui  lautakunta.  Mutta  puhunut  kirjuri 
hävisi  oven  ulkopuolelle.  Kiroillen  ja  sadatellen  maata  ja 
taivasta,  juoksi  kauhistunut  mies  pois  koko  koulualueelta. 
Maantiellä  tapasi  hän  myllykuormaa  kulettavan  talonpo- 
jan, jolla  oli  käsi  käärittynä.  Kun  sukkajalka  hevonen 
oli  hyvä  ja  kuorma  vallan  kevyt,  suostui  talonpoika 
antamaan  kyytiä.  Heidän  välillänsä  sukeutui  seuraavan- 
lainen keskustelu :    Kyytimies  kysyi : 

—  Mihinpäin  sitä  herra  on  matkalla  ja  onko  kuinkakin 
kiire  ajamisen  kanssa? 

—  Piru  vieköön  herrat!  Ei  nyt  puhuta  herroista. 
Minä  menen  hevosen  pään  suuntaan.  Aja  niin  paljon 
kuin  käpälistä  lähtee.  —  Ensin  talonpoika  katseli  miestä, 
mutta  veti  sitten  ylähuulen  pahasti  irveen,  kaputti  hevosta 
aisaan  ja  alkoi  tämä  ravata  .  .  .  Tierat  lentelivät  sateena 
rekeen.  Alamäessä  ja  mutkissa  reki  kohahteli  peloitta vasti. 
Olipa  siinä  kyydittävällä  pysyttelemistä  säkkien  päällä. 
Seuraavassa  pitkässä  ylämäessä  kysyi  kirjuri : 

—  Pitkältäkö  sitä  myllymatkaa  .  . . 

—  Pitkältä  sitä  ei  nyt  enää.  Tuonnehan  minä  Raja- 
vaaran takalistoille  Mylly-Mirjan  mökille  .  .  . 

—  No,  eihän  mökissä  jauhoja? 

—  Eipä  kyllä  .  .  .  Mutta  siinä  myllyssä,  mikä  on  Mal- 
komäen  Tanelilta  alas  siellä  notkossa .  .  .  Pian  sitä  jo 
näistäpuolin  kevät  purot  puhkaisee  ja  jalkamyllytkin  taa- 
sen kieputtavat. 

—  Mutta  kuinkas  te  uskallatte  jyviänne  kulettaa? 

Nythän  on  kaikki  elintarpeet  kortilla  jaettava  ja  valtio  on 
kaiken  viljan  itselleen  takavarikoinut? 

—  Niinhän  sitä  sanotaan,  mutta  puustaimen  jälkeen 
eläminen  tässä  maailmassa  on  nietua  ...  Ja  siksi  toiseksi, 
omaa  viljaansa  saa  kuljettaa  mihin  ikinä  haluaa  .  .  .  Eipä 
se  saa  kuulua  kenellekään,  vaikka  ma  sen  järveen  hulaut- 
taisin. —  Puhuissansa  katseli  vierasta  epäluottamuksella, 
mutta  sanoi  kun  sanoikin  ajatuksensa  loppuun : 

—  Vaikka  kyllähän  ne  sinisen  köyhät  rutaleet  koetta- 
vat siitä  elintarvelautakunnasta  huolehtia.  Eivät  viitsi 
tehdä  työtä  .  . .  Hyvä  sitä  on  toisen  pussinpäälle  elellä  .  .  . 

—  Isäntä  on  siis  omia  maamiehiä? 

—  Täytyyhän  tässä.  —  Vilkastuen  —  Suoraan  pu- 
huen, olen  sydänmaalta,  mutta  en  tosiaan  tiedä  siitä  so- 
dankäynnistä paljon  mitään.  Niin  että  missä  juotissa  se 
kahakoiminen  onkaan  menossa.  Yhäkös  ne  punaiset  sitä 
huushollia  pitävät?..  Siksi  toiseksi...  Eivät  kuulu 
keskinkertaista  talonpoikaakaan  kovin  kiusaavan  .  .  .  Ri- 
kasta he  kyllä  kuuluvat  piinailevan. 

—  Rikastahan  ne  .  .  . 

—  Ja  kyllä  sitä  rikasta  saakin  satistaa.  Minun  mie- 
lestäni saisi  painaa  oikein  kurssin  kanssa  .  .  .  Painaisivat 
vain .  .  .  Painaisivat  riivatusti  niinkauan,  että  vaikka 
läkähtyisivät,  sittenhän  siitä  jotakin  tulisi  .  .  . 

—  Kyllä  ne  pojat  painoivatkin,  mutta  eihän  sitä  vä- 
häinen joukko  koko  maailman  sotaista  imperialismia  vas- 
taan taistella  jaksa,  vaikka  urhoollinenkin  on. 

—  Mutta  ohjeenperiä  sentään  hallitusasioissa  hoite- 
levat ? 

—  Lakanneet  ovat  hallitsemasta  näillä  mailla. 

—  Lakanneet  ? ! 

—  Punaiset  —  niin,  lakanneet !  .  . .  Valkoinen  lippu  se 
kohta  liehuu  Tamperetta  myöten  tällä  puolen  Hämettä  ja 
taitaapa  se  pian  liehua  kaikkialla  tällä  puolen  Nevajoen 
....  Oikeastaan  itse  perkele  nyt  hallitsee.  Valkoinen 
paholainen  liehuu  ja  riehuu !  .  .  . 

—  Entäs  punaiset?    Mihin  joutuivat? 

—  Päälleen  pystyyn  ovat  lyötynä  siihen  iankaikkisuu- 

den  silmäkkeeseen,  jota  "isokirja"  kuumaksi  kutsuu  . .  . 
Päävoimat  heiltä  tosin  vielä  tästä  lävestä  pelastuneet  osa- 
puilleen ovat,  etelään  vetääntyvät.  — 

Talonpoika  osoitti  suurta  hämmästystä.  Eipä  osannut 
sanoa  sanaa  paljon  sinne  eikä  tänne.  Äkäinen  mies  kaivoi 
puhuissansa  lompakon  ja  tarjosi  ajurille  satamarkkasen. 
Tämä  otti  rahan  vastaanpanematta  ja  tarkasteli  kiroilevan 
miehen  ulkomuotoa.  Ei  käsittänyt  oikein,  puhuiko  tuo 
mies  valetta  vaiko  totta  ?  .  . .  Oliko  hän  herra  vaiko  narri 
. . .  Kukapa  heistä  selvän  otti.  Arveli,  etteivät  taida  kaikki 
ruuvit  paikoillansa  olla,  koska  satasiansa  noin  löyhästi 
jakelee.  Lopuksi  myllymies  tuli  siihen  tulokseen,  että 
mies  on  hieman  löylynlyömä.  "Ehkä  on  liian  kerran  ko- 
hautettu". Puolijauhoinen  herranretku.  Joutaapa  tuossa 
istua  turulla,  eivätpä  ne  sataset  puunpäästä  putoile . . . 
Mutta  parasta  kuitenkin  pitää  suunsa  kiinni.  Voi  hyvin- 
kin olla  punikki,  kun  noin  puhelee. 

Hevosen  ajaja  sai  mieheltä  tietää  yhtä  ja  toista  sota- 
oikeuksista ja  tuomioista  y.m. 

Mylly-Mirjan  mökille  talonpoika  tavaransa  jätti,  "pu- 
ron puhkeamista  vuottelemaan".  Sinne  jäi  kyydittäväkin. 
Karannut  kirjuri  pian  kotiutui  lesken  "töntössä".  Sa- 
mana päivänä  aijemmin  saapunut  Santalan-Mandi,  joka 
oli  Mirjan  sukulainen,  tuli  hiipien  eukon  luokse  sangen 
hiljaisena.  Vanha  vaimo  ihmetteli  ihmisten  kummallista 
kuikkimista.  Mutta  kun  Mandilta  oli  saanut  kuulla  asioi- 
den oikean  laidan,  niin  eipä  sen  jälkeen  enää  mummo 
ihmetellyt.  Otti  vastaan  uuden  pakoilijankin  yhtäläisellä 
lämmöllä. 

Niinpä  ruokaa  lesken  eineistä  etsimään  kävi  Mandi. 
Kalakehloa  porstuan  laudalta  hakemassa  oli  ollut  juuri 
silloin,  kun  Aapo  yht  äkkiä  sisään  astui  askelin  äänettö- 
min. Tämä  tapahtui  silloin  edelläkerrottuna  aikana,  jol- 
loin uros  Malkomäen  myllyltä  suksi  joukostansa  ylös 
ilmestyi.  Sanan  muutaman  sitten  vaihdettuansa,  mies 
sille  tielleen  takaisin  hävinnyt  oli.  Rajavaarassahan  olivat 
isällä  asiat  hullusti,  sinne  riennettävä  oli,  sinne ! 

Aapon  mentyä  kertoillut  oli  karannut  kirjuri  könsän 

väelle  kaiken.  Kertoi  vimman  valkoisen  ja  verisen,  kuin- 
ka murhien  hurmo  olikaan  vallan  saanut.  Kaikki  kuun- 
telivat tapahtumia  kuin  kauheata  unta.  Tyrmistyneinä 
siihen  määrään  olivat,  etteivät  osanneet  ajatella  sinne  eikä 
tänne.  Kaiken  lisäksi  kertoi  Kaskurin  Anna-Maija  sen 
kauheuden,  mitä  Rajavaaralla  silmin  näki  ja  korvin  kuuli. 
Ja  kuinka  hän  ihmeenkautta  pelastunut  oli  karkuun  juok- 
semalla. Mutta  Mandipa  ei  enää  siekaillut.  Hän  pää- 
töksen tarmokkaan  teki.  Palvella  asiatansa  uskollisena 
edelleen  tahtoi.  Johtuipa  mieleen  siinä  Aapon  voittoisa 
maine.  Kentiesi  hyvinkin  Rajavaarassa  vihollisen  voitta- 
nut on  ja  apuansa  tuomituille  antamaan  on  aulis. 

Majan  matalaisen  ovesta  ulos  painui  tyttö.  Hän  tar- 
mokkaana sauvoineen  ja  suksineen  keväthangen  kelille 
kävi.  Hänessä  suru  syvä  ja  pohjaton  oli  tykönänsä.  Jaa- 
kon armas  kuva  revitty  siellä  oli.  Ja  tieto  siitä,  että  kuo- 
lema korjannut  oli  käden  kavalan  valkoisen  kautta  hä- 
neltä sulhon  soman  ja  voimakkaista  voimakkaimman,  kan- 
nusti häntä  toimintaan  puolestansa. 

Loppuun  palaneella  Rajavaaran  päärakennuksen  hiil- 
tyneellä nuotiolla  seisoivat  vielä  miehet  silloin,  kun  Mandi 
hiipi  hämäristä  hiljaa  avoimelle  pihalle.  Tulen  hehkuisan 
luona  kasvot  tunsi  tarkoin  Aapon  miesten.  Rinnoin  sy- 
kähtelevin  viestin  julman  kertoi  Kiiskilän  kulman  mies- 
ten kuolemantuomiosta.  Katsoi  Aapo  Mandia  lohdutuk- 
sin ja  riemastuksin  hehkun  punervassa  loisteessa.  Olipa 
kohtauksensa  jo  kolmas  sotaretkillänsä  tytön  tämän  kans- 
sa. Mutta  sanaa  vaihtamaan  ei  montaa  kerinneet  urhot, 
kun  liekehti  taasen   vihan  salamat  suonissaan. 

Mutta  Robert  Nordessen  tehtäväkseen  oli  saanut  sitoa 
haavoittuneita  ympärillä  tässä,  korjata  kentältä  elävinä 
ystävän  ja  vihamiehen.  Teeriharjun  Taavetti  ja  Kanasen 
Kustaa,  jotka  olivat  kontanneet  ulos  kartanon  riihiladosta 
olkien  alta,  olivat  saaneet  toimeksensa  veikko-vainajien 
luiden  ja  ukon  itsensä  kulettamisen  hevosilla  kaatuneiden 
tovereiden  kera  Ilvesvaaralle.    Onkalomäen  Isakki,  joka 

tien  parhaiten  tiesi  Siikanevan  taakse  Nyyrikin  notkoon, 
sai  Oskarin  oppaaksensa  hakeakseen  Venni-vainajan,  vel- 
jeskunnan vasen,  yhteen  muiden  kanssa.  Oli  näin  Aapo 
täyttää  tahtonut  isän  tahdon,  saattaa  veikot  vanhuksen 
viereen,  olihan  hauta  puolivalmiina  tapahtuman  tämän 
varalle.  Lähteissänsä  sanoi  Aapo  suoriutuvansa  poi- 
kainsa  kanssa  matkaltansa  tunnin  kahden  kuluttua  Ilves- 
vaaran  aholoille. 


Taasen  hiihtivät  Aapon  miehet  tunnetuita  maisemia 
ja  latuja. 

Moni  heistä  matkalla  sortunut  oli,  moni  säveleen  mur- 
heisen  muisti.  Mutta  levähtämättä  hiihtivät  he  eteenpäin, 
saattoihan  jokainen  hetki  ja  viivytys  maksaa  monien  us- 
kollisten hengen.  Tutkimattomat  joukkotuomiot  puhuivat 
syyttömien  hengen  ja  elämän  puolesta.  Matka  oli  pitkä 
lyhyessä  ajassa  kulettavaksi,  mutta  pysähtymättä  urohot 
ponnistelivat. 

Äänettömästi  eteni  miesparvi  metsikössä,  hartiat  höy- 
ryävinä. 

Rajavaaran  taisteluista  oli  tuomari  päässyt  pakene- 
maan ehjin  nahoin.  Tarkalla  vainukoiran  kuonollansa  oli 
selville  saanut  äkkiyllätyksen.  Selkäsaunaa  aavistaen  ve- 
tääntynyt  oli  läpi  savuavien  huoneiden  ja  meluavien,  saa- 
liista riitelevien  miesten  keskeltä  suoraapäätä  tuvan  perä- 
ikkunasta alas.  Arvelematta  oli  hän  pudottanut  itsensä 
korkean  kivijalan  päältä  hankeen.  Siitä  silpoi  tielle  ja 
tavoitti  samaisen  talonpojan,  joka  ajoi  sukkajalka  ruunalla 
tyhjiltään  tiellä  .  .  . 

Tämä  oli  sattuma,  joka  oli  suuri  onni  ja  tapahtui  se 
kaikista  tärkeimmällä  hetkellä  tuomarille.  Tämä  tuoma- 
rin luotetuin  urkkija  oli  hevosen  kera  etsinyt  ja  kierrellyt 
isäntänsä  asioilla  taasen  tuiki  tuntemattomana. 

Ajassa  vähäisessä  oli  tapahtunut  kaikki.  Vastahan 
tuomari  suoraapäätä  oikeusistuimesta  Rajavaaraan  saa- 
punut oli,  mutta  silloinpa  karannut  kirjurikin  pakeni  ja 

kertonut  oli  kuskilleen  yhtä  ja  toista,  josta  hän  oli  selvillä 
ollut.  Kertonut  oli  joukkotuomioista  ja  eräästä  vale- 
pukuisesta sairaanhoitajattaresta,  joka  nyt  joutui  jouk- 
koon verenhimoisen  lautakunnan  kostonhimon  uhriksi. 

Mikään  asia  ei  ollut  ikinä  järkyttänyt  tuomaria  perin- 
pohjaisemmin.  Mikään  mielenliikutus  ei  ollut  koskaan 
hänen  kasvoinilmettään  pahemmin  vääristänyt.  Suurim- 
paan pettymykseen  ei  milloinkaan  juonikkaan  miehen  mo- 
nimutkaisimmat kudokset  olleet  katkenneet,  kuin  ne  nyt 
katkesivat.  Kätyri  oli  kertonut  kirjurin  julman  kiroile- 
misen ja  sadatuksen,  sekä  tarkoin  tienneen  sairaanhoita- 
jan kohtalon  ja  että  oli  sen  salannut  oikeudelta  ehdoin- 
tahdoin. 

Päälahtari  horjui  kalpeana.  Hän  veltostui  ja  kutistui 
kasaan.  Mutta  vilkas  mielikuvituksensa  ratkaisi  heti 
asian.  Toivon  kiven  heräsi  siitä,  että  ehkei  lautakunta 
olisikaan  kerinnyt  tuomiotansa  toteuttaa.  Ehkä  vangit 
olisivat  kellarissa  koirakuopille  kulettamatta.  Tosin  kaksi 
joukkuetta  aamusella  oli  jo  metsään  viety.  Se  oli  tapah- 
tunut huomiota  herättämättä  .  .  .  Nyt  oli  ehken  liian  myö- 
häistä, mutta  yrittää  tuli  mitä  voi.  Omalta  tuomiolta  oli 
pelastettava  uhri,  joka  oli  kaikkien  yläpuolella.  Ihminen, 
jonka  menettäminen  saattaa  kaiken  ala-arvoiseksi  ja  sit- 
tenhän olisi  kaikki  samantekevää. 

Pian  sen  jälkeen  laukkasi  sukkajalka  ruuna  takaisin 
Pylväistölle  päin. 


Aina  niistä  ajoista  asti,  jolloin  tuomari  Pystytukka 
joutui  laputtamaan  valkoisille  joukkoineen  pois  Kallio- 
saaresta, peräytyi  hän  Vilppulan  sillan  taakse,  ja  viipyi 
siellä  kaksi  kuukautta.  Kaikesta  tästä  huolimatta,  oli 
hän  lakkaamatta  mietiskellyt  sitä  asiata,  joka  oli  lähinnä 
hänen  sydäntänsä  ja  se  oli  Saloheimon  voittaminen,  tuon 
naisen,  jonka  vannoutunut  seuraaja  hän  oli.  Huomioimi- 
sen himon  rinnalla  oli  tämä  kaiho  kasvanut  miehessä  mel- 
koista määrää  korkeammalle.  Niinpä  ilmianto  Kallio- 
saaren Kalaukon  majassa  olikin  vain  neitiin  nähden  ollut 

juoni,  jonka  kautta  tuomari  toivoi  tytön  saavansa  oikeus- 
istuimensa eteen.  Mutta  punaisten  silloinen  äkkinäinen 
väliintulo,  oli  häirinnyt  vanhan  ketun  juonet  ja  koukut. 
Olipa  se  epäonnistuminen  sitten  jatkunut  kaikista  ponnis- 
teluistakin huolimatta  kokonaista  kaksi  kuukautta.  Luihu- 
naamainen  tuomari  oli  iskenyt  syvälle  painuneet  saven- 
harmaat  silmänsä  nuoreen  emäntäänsä.  Tästä  otteesta 
kuiva  mies  ei  halunnut  luopua  elämässä.  Mutta  sorja- 
vartaloinen,  nuori  ja  kaunis  nainen  ei  ollut  taipuvainen 
holhottinsa  suojelukseen,  vaan  oli  sitä  kaikella  tavoin 
vältellyt. 

Tosin  oli  konttoripäälliköllä  tyttöön  nähden  melkoisia 
ansioita.  Olihan  hän  todenteolla  hankkinut  juuri  Sand- 
berg-suvun  kuuluisat  perinnöt  köyhälle  kasvattitytölle. 
Tämän  omaisuus  laskettiin  miljoonissa  . . .  Kohottaa  köy- 
hä työläistyttönen  ylvääksi  vallasnaiseksi,  oli  jotakin  ro- 
mantillista.  Itsekin  Katariina  oli  tästä  kaikesta  tietoinen 
ja  sentakia  kunnioittikin  hyväntekijäänsä  tavalla,  millä 
tytär  isäänsä  kunnioittaa.  Se  muutoinkin,  aina  kasvatus- 
vanhempiensa ajoista  alkaen,  kuului  asiaan.  Tyttö  tiesi 
varsin  hyvin,  että  ilman  tuota  miestä,  olisi  hän  jäänyt 
kuin  jäänytkin  asemansa  alimmaiselle  astimelle.  Niistä 
erikoisoikeuksistaan  piti  päällikkö  kynsin  hampain  kiinni. 
Mutta  että  tyttö  inhosi  tuota  miestä,  sen  tietääksemme 
tarvitsee  meidän  muistella  vain  Kalliosaaren  tapahtumia. 
Ilmianto  oli  silloin  vähällä  viedä  Katariinan  hengen. 

Kokonaisen  kahden  kuukauden  ajan  oli  entinen  kont- 
toripäällikkö, mutta  nyt  korkean  sotaoikeuden  huima  tuo- 
mari, etsiskellyt  ja  tiedustellut  tyttöä  lakkaamatta.  Jopa 
lähetteli  erikoisia  urkkijoita  ja  sissejä,  milloin  minkin 
asian  yhteydessä  ja  varjolla.  Mutta  kaikesta  huolimatta 
tyttö  oli  turvassa  pysynyt  punaisten  alueella.  Kurkkimi- 
sista  kaikista  vastaus  oli  tulokseton. 

Kun  sitten  punaisten  perääntyminen  vihdoinkin  oli  ta- 
pahtunut, oli  tuomari  saanut  hurjan  vimman  etsiä  yötä- 
päivää  kadonnutta  Katariina  Saloheimoa.  Tuomioistui- 
met olivat  tulleet  täst'alkain  toisarvoisiksi  pääasian  rin- 
nalla.   Lautakunnat  olivat  saaneet  luvan  "listiä"  mielin 

määrin.  Niinpä  joukkotuomionsa  pylvästöläisiinkin  näh- 
den oli  antanut  tutkiskelematta,  sitä  parempi,  mitä  pikem- 
min pääsi  Rajavaaralle  tekemään  tutkimuksia  siinä  talos- 
sa, jossa  Saloheimo  hautajaisissa  oli  nähty,  minkä  emän- 
tärouva  itse  tunnusti.  Mutta  Katariina  juuri  sillä  het- 
kellä olikin  lähimpänä  tuota  julmaa  miestä  kuin  mitä  tuo 
julma  mies  osasi  aavistaa. 


29. 


Koirahaudoilla 

Iltapäivän  aurinko  paistoi  kuusikon  laiteelle. 

Suhisi  kevät  tuuli  metsissä.  Pihkalta  tuoksui  tanhua. 
Läikähteli  hanki  ja  kiilteli  lasinil jänteellä  ajettu  raitio. 
Jalaksen  jälkeen  astuissa  saattoi  luiskahtaa  ja  kävelijä  hor- 
jahti otetun  askelen  taakse. 

Äänettömänä  asteli  joukko  valkoisia  sotilaita  vankien 
jäljessä. 

Äänettömiä  olivat  vangitkin.  Toiset  heistä  olivat 
ylväitä  ja  uhkamielisiä.  Kuinka  heistä  moni  oli  voinut 
ottaa  asian  sellaiselta  kannalta,  joka  heitä  ei  vähintäkään 
liikuttanut.  Mutta  kuta  lähemmäksi  Konikorpea  ja  pää- 
määrää he  saapuivat,  sitä  hermostuneimmiksi  toiset  tuli- 
vat. Heistä  moni  oli  heittäytynyt  tielle,  eikä  alkanut 
uhkailuistakaan  huolimatta  nousta.  Kolhimiset  kivääreillä 
ja  potkaisut  sotilassaappailla  olivat  olleet  tehottomia  .  .  . 
Moni  olikin  etsinyt  oman  määränpäänsä  talvitien  ohessa. 
Väkivalta  ja  ase  tekivät  tehtävänsä. 

Askelkin  elämässä  on  kuolemaan  tuomitulle  aikakausi. 

Äärimmilleen  ärtynyt  ja  teroittunut  huomiokyky  ris- 
teilee ja  työskentelee  väsymättä.  Lakkaamatta  kehittelee 
sielun  herkimmät  ihmeelliset  aistimukset  ajatelmia.  Toiset 
ovat  tylsiä  ja  välinpitämättömiä,  jotka  syntyvät  epätoivon 
valloittavana  voimana.  Toiset  mielikuvat  viriävät,  kaikki 
mahdolliset  ja  mahdottomat  ajatukset  ihmeellisiin  yllätyk- 
siin, joka  voisi  pelastaa  uhrin  onnettoman  elonkipenen  .  .  . 
Jokainen  otettu  askel  lähentää  ja  lyhentää  loppuun  kulu- 
vaa kynttilää,  joka  palaa  molemmista  päistä. 

Nyt  se  määränpää  oli  tullut.  Sotilaat  olivat  kiihty- 
neitä.   He  tahtoivat  työnsä  suorittaa  pikaisesti  ja  ikään- 

kuin  huomaamattomasti,  jotta  kiusallinen  hetki  odottajilta 
poistuisi. 

Kahdeksan  käskettiin  astua  vähäisten  valmistelujen 
kautta  esiin. 

Komentoa  ei  kuullut  muut  kuin  punakaartin  sotilas, 
jolla  punainen  nauha  loisteli  lakissa.  Siinä  sotilas  yksin 
seisoi  multavallilla.  Seitsemän  tottelematonta  kiskomalla 
raastettiin  eroon  isommasta  ryhmästä.  Mutta  sen  jälkeen 
he  heittäytyivät  pitkälleen  maahan  .  .  . 

Kiväärit  ojentuivat .  .  .  Isänmaan  etsitty  vihollinen  oli 
löytynyt .  . .  Itkua  .  .  .  Nyyhkytystä  .  .  .  Vaikerointia  .  .  . 
Valitusta  .  . .  Huutoja  .  .  .  Rukouksia  .  .  .  Parkua  ja  kä- 
sien ojennuksia.  Jumalien  kaikkien  nimiä.  Sitten  kimeitä 
laukauksia  .  . .  Savu  hälveni,  mutta  mitä  ihmettä  ?.  .  .  Val- 
lilla seisoi  yhäkin  punasotilas  verissään  .  .  .  Komentajalle 
kunniaa  tehden  sanoi  selvällä  äänellä: 

—  Paremmin  tähdätkää  .  .  . 

Sitten  seurasi  villiä  liikettä  ja  kylmien  aseiden  käyttöä. 
Uhrit  sorrettiin  hautoihin.  Seurasi  komennus  uudesta 
toimenpiteestä .  . .  Mutta  ennenkuin  se  oli  toteutettu, 
kuului  tieltä  huutoja : 

—  Odottakaa !  .  .  .  Odottakaa !  .  .  .  Ei  saa  ampua !  .  .  . 

—  Jääkäri  hämmästyi  ja  kalpeni  .  .  .  Uhrit  seisoivat 
kädet  silmillä  kuoleman  avatulla  ovella ...  —  Uusia 
huutoja : 

—  Ei  saa  ampua !  .  .  .  Ei  saa  ampua !  .  .  .  —  Tuomitut 
eivät  enää  tajunneet  huutojen  tarkoitusta.  Heistä  tuntui 
siltä  kuin  kohina  ja  äänet  ympärillä  kuuluisivat  jostain 
tavattoman  kaukaa.  He  aavistivat  kaiken  tämän  tuonen 
syleilyksi.  Toisia  heistä  horjahti  alas  kuulien  kosket- 
tamatta . . . 

Hiihtäjät  lähestyivät  kuin  nouseva  myrsky;  kuin  kii- 
tävä alus,  joka  tieltään  laineen  sivulle  viskaa  vaahto- 
päisen; kuin  tuulispää,  joka  korpeenkin  erämaassa  iskee 
ja  reutoo  lehviä  ja  latvuksia,  vinkuu  karahkoissa  ja  kuus- 
ten kuivaneiden  kyljiltä  naavatukot  mukaansa  tempaa.  — 
Niin  saapuivat  pelastuksen  tuojat  äkkiarvaamatta. 

Ketä  ovatkaan  he,  joilla  punaisia  nauhoja  liehuu?  .  . . 

Mikä  tämä  joukko,  joka  uhmaa  vallan  valkoisen  mailla? 
...  Jo  katsetta  kädellä  kaikki  varjostavat . . .  Ihmekö 
ylhäinen  on  tapahtumassa  tässä,  vai  uudetko  pyövelit 
vain  esiin  astuvat  kantaen  nauhoja  noita? 

Mitä  onkaan  ihmiselämä?...  Mitä  hyveet  ja  rikok- 
set?... Mitä  elon  tehtävät,  pyrkimykset  ?  .  .  Mitä  kärsi- 
mys ja  huolet  vaakakupissa  tässä?  Eikö  kaikki  tunnu 
vain  tomuhiukkasen  veroiselta  kun  katsot  kasvoista  kas- 
voihin kuolemaa  aatteesi  ainoan  puolesta?  Ken  kokenut 
on,  hän  tietää. 

Saapunut  oli  Aapon  joukko. 

Ketjuun  kahteen  käyden,  tuliluikut  ojentain  huutavat 
miehet : 

—  Saatte  pyssynruokaa  meistä,  —  lahtarit  julmat ! . . . 
Kas  meidän  kanssa  tuttavuutta  tehkää,  ei  aseettomain 
onnettomain ! 

Horjuivat  sotilaat  vielä  vankien  murharintamassa. 
Mutta  jääkäripä  komennon  antoi,  jota  tottelivat  valkoiset 
kaikin,  käskyä  ainoata  —  hautaan  juosta ! 

Aapokin  komennon  antoi  miehillensä  ja  kadonneet 
ovat  lumeen  nämäkin  äyrään  taakse.  Vangit  vain  haudan 
luona  tulilinjalla  ovat  avuttomina.  Vangeille  huudetaan, 
viittoillaan  ja  näytetään  merkkejä  poistua  paikoiltaan  tahi 
karkuun  juosta.  Joku  vain  heistä  liikahtaa  uskaltaa  ja 
lumeen  käydä.  Aapon  miehet  lähestyvät  hautoja  puolelta 
jokaiselta,  lunta  altaan  kaivaen  innokkaasti.  Ihme,  että 
laukaisuja  ei  puolelta  kumpaiseltakaan  aloiteta.  Pian 
ovat  vangitkin  yht'äkkiä  uskaltaneet  lumeen  syöstä.  Nyt 
linja  on  vapaa  ja  selvä  ..  .  Enää  yksi  on  multavallilla  ja 
se  on  nainen.    Hänet  tunsi  Aapo  ja  huusi : 

—  Katariina !  .  .  .  Väistäkää  pian,  meidän  pojat  hyök- 
käävät !  .  .  .  —  Mutta  nainen  katsoi  yhä  hautaan  alas  ja 
puhui  sinne.  Koirakuopasta  ei  ylös  näkynyt  ketään. 
Aapon  ja  sotilaitten  huudot  uudistuvat.  Nainen  katsoi 
punaisia  ja  kysyi  vapisevalla  äänellä : 

—  Tulkaa,  he  armoa  anelevat ...  —  Vimmaisa  joukko 
sysäytyi  ympärille  pistimin  ojennetuin  ja  ärisi : 

—  Armoako  heille,  p — e ! 

—  Me  heidät  elävinä  lähetämme  ... 

—  Pois  viekää  se  nainen  .  .  . 

—  Väistä  pois  .  .  .   tahi  .  .  . 

—  Minua  kuulkaa !  .  .  . 

—  Ei  nyt  kuulla!  Nainen  tarttui  paljainkäsin  pisti- 
miin ja  heittäytyi  hautaan  sysätyiden  päälle  ja  huusi : 

—  Aapo,  Aapo !    Ei  murhaa  murhalla  .  .  . 

Aapo  ärjyi  naisen  avuksi  ja  onnistui  saada  villiinty- 
neet miehet  senverran  malttamaan,  että  kuulivat  mitä  tar- 
koitus oli  tällä  sanoa : 

—  Älkää  täyttäkö  hautaa  .  .  .  Täällä  on  eläviä  ihmi- 
siä!... Täällä  on  kahdeksan,  joista  kaikki  eivät  ole 
kuolleet !  .  .  . 

Miehet  malttoivat,  kuin  näkivät  lahtareiden  viskanneet 
aseet  hangelle  ja  he  kaikki  seisoivat  kädet  korkealla 
antautumisen  merkkinä.  Koirakuopasta  nostettiin  heti 
kuusi  kuollutta,  joista  punasotilas  ja  eräs  vanha  mies  vielä 
elivät.  Ruumiit  asetettiin  riviin  lumelle,  mutta  haavoittu- 
neet tallatulle  maalle.  Eräs  punasotilas  astui  valkoisen 
komentajan  luokse,  löi  nyrkillä  häntä  kasvoihin  ja  sanoi : 

—  Nuoletkos  koira  haavasi !  —  Upseeri  kompastui 
haavoitettujen  viereen,  mihin  jäi  polvilleen,  uskaltamatta 
enää  nousta. 

Maassa  makaava  punakaartilainen  viittoo  torjuvasti 
kädellään  ja  sai  sanansa  kuuluville: 

—  Toverit !  .  .  .  Malttakaa  ...  Ei  nyt  ole  tarpeellista 
muu  kuin  kuulla  päällikköänne.  —  Upseeri  oli  avannut 
olkalaukkunsa  ja  etsi  siteitä.  Asetti  kääreet  ja  pari  pulloa 
hangelle.  Hänen  kätensä  vapisivat.  Katariina  ehti 
avuksi.    Jääkäri  kääntyi  Aapoon  ja  sanoi : 

—  Jos  suvaitsette  minut  niinkauan  elää,  että  voin 
tehdä  parastani  heille  ?  .  .  .  Kysymykseen  ei  Aapo  vas- 
tannut, vaan  katsoi  Katariinaa,  joka  aukoi  haavoittunei- 
den vaatteita.  Upseeri  otti  kääreet  ja  alkoi  avata  puna- 
sotilaan  sinelliä.  Ympärillä  olevat  katselivat  sanaa  sano- 
matta toimitusta.  Molemmat  heistä  olivat  kuin  tähän  teh- 
tävään syntyneitä.     Veriset  paidat  halaistiin  ja  rintaa 

piirtäneet  tahi  yläosan  ruumista  puhkaisseet  haavat  sidot- 
tiin.   Joku  Aapon  miehistä  sanoi : 

—  Hyvä  on  nuolemaan,  jos  puremaankin  ...  —  Tä- 
hän ei  kukaan  vastannut,  vaan  katseltiin  rentonaan  ma- 
kaavia kuolleita  kentällä.    Sitten  tuumi  toinen : 

—  Uotisen  Opallakin  siinä  ovat  koivet  oikosena. 

—  Kylläpä  meni  hyvä  uunintekijä  lahtarin  kaatamana. 
Kolmas  tuumi : 

—  Eipä  siinä  kaipaa  Kinttuahteen  Elkkokaan  enempi 
onkivesiään. 

■ —  Ei  kaipaa,  ei.  Naapuri  nyt  kalavedet  haltuunsa  saa. 

—  Entäs  kun  ihan  omiaankin  ovat  teurastaneet !  .  .  . 

—  Ihanpas  onkin!  Eikö  se  siinä  ole  Kekäleojan 
Petteri  ? 

—  Kekäleoja  se  siinä  on,  joka  tukkiponttoolla  kaiket 
kesät  korttipeleissä  kierteli  "altavastaajana". 

—  Eipä  siitä  Sepän  Tilda  turhaa  ennustellut,  että 
"korppi  se  Petterin  nokan  noukkii  vielä  maailmassa", 
koska  ei  kuudesta  lehtolapsestansa  ainoastakaan  ruokkoa 
suorittanut.  Mies  oli  köyhien  roikkaan  kuuluva,  mutta 
nöyrillä  nikusillansa  eläessänsä  herrain  höylinä  köys- 
sähteli. 

—  Joo !  .  .  .  Kettu  hän  oli  mieheksi.  Ja  ketunhännän 
haudallensa  ansaitsee  .  .  .  Eipä  siinä  miehessä  lahtari  suu- 
resti vikaan  veistänyt.  Ei  hänen  tauttansa  kannata  veri- 
velkoja vaatia. 

Kerääntyneet  punikit  pitivät  "hautauspuheita"  itse 
kullekin  vainajalle  kohdastansa. 

Kun  upseeri  oli  Katariinan  avustamana  ensiavun  haa- 
voittuneille antanut,  asetettiin  hänet  muiden  lahtarien 
rinnalle  koirakunnaalle.  Kun  he  olivat  siinä  rivissä, 
kysyi  Aapo: 

—  Oletteko  itse  sitä  mieltä,  että  kuolemanrangaistuk- 
sen ansainneet  olette?  —  Valkoiset  sotilaat  olivat  vaiti. 
Joku  heistä  oli  kalman  valkoinen  ja  vaikerteli.  Aapo 
uudisti  kyselynsä: 

—  Te  tahdoitte  lahdata  tämän  syyttömän  joukon?  .  .  . 
Upseeri  änkytti : 

—  Me  täytämme  määräyksiä  .  .  . 

—  Onko  se  ihmisen  vaiko  lahtarin  sana?...  —  Ei 
vastausta. 

—  Ilman  omantunnon  kapinaa  te  "täytätte  määrä- 
yksiä?" 

—  Me  tunnustamme  .  .  .  Me  rukoilemme  .  .  . 

—  Lautakunta  ja  tuomari  .  .  . 

—  Niin.  Me  taasen  tiedämme,  että  te  pyydätte 
armoa  ...  —  Epätoivon  hysteerinen  huuto  uudistui  val- 
lilta : 

—  Oi ! . .  .  Armoa !  . . .  Armoa  . . . 

—  Pyytäkäät  heiltä  armoa,  jotka  tuossa  vainajina  ma- 
kaavat !  .  .  .  Jos  he  vastaavat  ja  armon  antavat,  niin 
mekin  siihen  suostumme!  .  .  .  Pojat!  Riviin  ja  panokset 
valmiiksi ! .  . . 

—  Syntyi  liikehtimistä.  Kuolemasta  vapautuneiden 
joukko  äännähteli,  joku  heistä  sanoi  jotakin,  mutta  Kata- 
riina sai  äänensä  ensinnä  kuuluville : 

—  Toverit !  Isäni  ansioiden  kautta,  antakaa  heille 
anteeksi ! .  .  .  —  Joukko  yhtyi  ja  pyysi : 

—  Antakaa  heidän  jäädä  ampumatta!...  —  Aapo 
kysyi : 

—  Voitteko  te  antaa  heidänkin  puolestaan  anteeksi, 
jotka  tuossa  kuoleman  kärsineet  ovat?...  Vastatkaa: 
voitteko  ? 

Kukaan  ei  vastannut. 

Haavoittunut  punakaartilainen  puhui  hitaasti : 

—  Minä  en  kauan  tarvitse  elämää,  enkä  kostantaa, 
mutta  jättäkää  se,  minkä  he  meille  tekivät ...  —  Aapo 
mietiskeli,  komensi  sitten  heidät  pois  vallilta,  mutta  up- 
seeri jäi  paikoilleen.  Käskevästi  sanoi  Aapo  viitaten 
upseeriin : 

—  Viisi  teistä  syyllisistä  astukoot  hänen  rinnalleen 
sinne ! 

Komentoa  ei  käsitetty  tahi  jos  ken  käsitti,  ei  kyennyt 
sitä  noudattamaan.  Aapo  katsoi  upseeria,  joka  asian  heti 
ymmärtänyt  oli.  Ja  hän  määritteli  miehistä  rinnallensa 
viisi  kuolintoverusta.    Vaan  viidettä  ei  löydy,  ainoastaan 

neljä,  jotka  ovat  suojeluskuntalaisia.  Tähän  huomautti- 
vat sivulla  seisovat,  ettei  tarvitse  viidettä,  koska  Kekäle- 
ojan  Petteri  oli  lahtari  eläissänsä  ja  kun  lahtarit  ovat 
tappaneet  lahtarin,  niin  tehkööt  selvän  keskenänsä. 

Nyt  on  multa  vallilla  upseerin  rinnalla  neljä,  Petterin 
ruumis  kannetaan  kuudenneksi.  Hiljaisuuden  jälkeen 
kysyi  Aapo  taasen : 

—  Ketä  muita  olette  kerinneet  murhata? 

—  Kaksi  joukkuetta  eilen  Lylyn  kankaan  sorakuopalle. 
Kysyi  Aapo : 

—  Ja  ketä  ja  kuinka  paljon?  . . . 

—  Kuusikymmentä  yhdeksän  . . . 

—  Kuusikymmentä  yhdeksän !  .  .  .  Herra  jumala ! . . . 

—  Ketä  siellä  joukoissa  tunsit? 

—  Veljekset  Eino,  Einari  ja  Nikolai  Peltosen . . . 
Sitten  . . . 

—  Sitten  ?  . . .  Puhu,  puhu ! . . . 

—  Toivo,  Venne  ja  Eemeli.    Mäkiseltä  olivat. 

—  Perhemurhia  kaikki ...  Ja  sitten? 

—  Korven  poikia  ja  . .  .  —  "Suojelija"  alkoi  vapista, 
eikä  voinut  ketään  enää  nimittää. 

—  Voi  törkeyttä !  Voi  murhaajia !  .  . .  Vai  mukana 
olette  olleet  verityössä  kuulumattomissa. 

—  Mukana  me  olimme  saattamassa,  ei  ampumassa. 

—  Sehän  on  melkein  se  sama.  —  Aapo  viittasi  viittä 
hangella  loikovaa  henkensä  heittänyttä : 

—  Vai  mukanako  te  nytkin  olitte  ?  Kas  näiden  henki 
teidän  ostettava  on !  . . .  —  Joukko  taasen  liikehtii  levot- 
tomana ja  päästeli  tuskaisia  huutoja.  Katariina  rukoili 
heidän  henkensä  puolesta.  Punasotilaatkin  kiihtyivät  ja 
vaativat  äänekästä  ratkaisua  Aapolta  .  .  .  Mutta  pelastu- 
neet yhä  pyytävät  heitä  säästämään.  Yleisen  melun  kes- 
täessä nähtiin  sukkajalka  hevonen  suolla  saapuvan  ja 
seisahtui  sinne  kauaksi.  Reessä  oli  kaksi  miestä.  Kun 
he  kuulivat  Aapon  huudon,  pyörsivät  samalle  tielle,  mistä 
olivat  tulleetkin.  Aapo  nousi  vallille  valkoisten  viereen, 
kiukkuisella  äänellä  sanoi: 

—  Te  tahdotte  heitä  vapaiksi !  Tahdotte  lahjoittaa 
murhaajillenne  henkensä  .  .  . 

—  Tahdomme !  .  .  . 

—  Hyvä !  .  .  .  Lähtekää  siis  kotiinne !  Ja  minä  panen 
eloon jättämänne  lahtarit  henkivartijoiksenne,  jottei  mat- 
kallanne mitään  tapahtuisi !  —  Nyt  vasta  jokainen  heistä 
hämmästyi,  kuin  Aapo  astui  joukosta  ulommas  ja  komensi 
valkoiset  ottamaan  aseensa  ja  saattamaan  kuolemaantuo- 
mitut ihmisten  ilmoille.    Lopetti  Aapo  puheensa: 

—  Älkää  riistäkö  heiltä  henkeä,  jotka  sen  teille  itselle 
lahjoittaneet  ovat .  .  .  Tilin  te  tulette  tekemään  mustista 
murhistanne  uudelle  voitokkaalle  Suomen  puna-armei- 
jalle .  .  . 


Koirakuopan  äärillä  seisoivat  lahtarit  hämillään  ja 
häpeissään.  Oliko  heitä  häväisty,  vai  mitä  tämä  tällainen 
tarkoitti.  Liikkumatta  minnekään,  seisoivat  he  siinä  sa- 
moissa jalkainsa  sijoissa.  Arkoja  silmäyksiä  heittivät 
tuomiolle  tuojat  teilattaviinkin.  Mutta  arempia  oli  mel- 
koisesti näidenkin  katseet  murhaajiinsa. 

Aapon  suksi  joukko  oli  sanaa  enempää  sanomatta  pois- 
tunut ja  hiihti  jo  kaukana  korven  laiteella.  Sieltä  kuului 
taistelulaulun  sanat  ja  suruinen  sävel : 

Käy  kuolemankunnaille  kulku 
Yöhön  usvaan  mainehikkaan ! 
Oikeutta  peitä  ei  sulku, 
Me  unhoissakin  taistellaan ! 

Manalan  virroille  taulun 
Näen  varjossa  viittovankin. 
Tulikuumana  tempasi  laulu  — 
Tämä  sävel  soi  murhettakin ! 

Ensimäisenä  hyppäsi  aseita  ottamaan  kaksi  juipimpaa 
suojelijasoturia. 

—  Eivätpä  uskaltaneet !  . .  . 

—  Eivät ! .  .  .  Huonosti  siinä  käynyt  olisi  heille  . . . 

—  Pelkäsivätpä ! . . .  Perästä  heille  ei  olisi  kunnian- 
kukko laulanut !    Upseeri  liikahti  ja  sanoi : 

—  Pitäkää  suunne  kiinni,  raukat !  . . . 

Olihan  koirahaudoilla  kaikki  kärsineet  henkisesti  kuo- 
lemantuomion. Mutta  kahteen  keljuimpaan  suojelijaan 
se  ei  ollut  vähääkään  tehonnut.  He  olivat  taasenkin  irti- 
päästyänsä samaisia  lahtareita  ja  valmiita  vaikka  ampu- 
maan komennuksesta  ensimäisestä  punikkeja !  . .  .  Mutta 
muut  olivat  kaikki  sanattomia  kuin  suuressa  juhlassa.  He 
kuuntelivat  kaukaista  sammuvaa  laulua,  kuuntelivat  niin 
kauan  kuin  siitä  yksikin  sävelen  sointu  jaksoi  kuulua. 

Kaikki  katsoivat  sen  jälkeen  jääkäriä,  joka  yhä  seisoi 
ja  katseli  suuntaa,  mihin  Aapon  miehet  menneet  olivat. 
Vihdoin  hän  heräsi  ja  astui  askelta  pari  ulommaksi  jou- 
kosta ja  sanoi : 

—  Sotilaat !  . .  .  Eroan  teistä.  Viekää  kenraalille  sana, 
että  lakkasin  täyttämästä  lahtarin  määräyksiä,  sillä  nyt 
meissä  elää  YLÖSNOUSEMUS ! 

Taistelu  ihmispetoja  vastaan 

Tuomari  oli  vähällä  syöksyä  paikalle  silloin,  kun 
Aapon  miehet  koirahautoja  vallitsivat,  mutta  viime  tin- 
gassa piesty  hevonen  kuusikkoon  pysähtyi.  Tuomari  oli 
kuullut  Katariinan  äänen  ja  laski  ovelasti  tapahtuman- 
vaiheet.  Aukeaman  takaa  tieltä  seurasi  hän  tarkoin,  mitä 
siellä  tapahtui.  Pian  riemuitsi  hänen  sydämensä  siitä, 
että  Aapon  miehet  oikotein  kirkonkylää  kohti  olivat  läh- 
teneet, tiesihän  tuomari  siellä  heille  kovan  koetuksen  esille 
astuvan.  Mutta  vielä  ei  menneetkään  nämä  miehet  sanot- 
tuun surmansuuhun.  Muualle  menivät  —  omille  teil- 
leen uj  uivat. 

Inhoittava  "isänmaan  ystävä"  oli  vihdoinkin  tavannut 
urkkimansa  otuksen.  Eristyen  muista,  onnistui  hänen 
saada  sukset,  joilla  piti  suoraapäätä  pyrkiä  etelään  punais- 
ten yhteyteen.  Mutta  ennenkuin  hän  oli  suunnastakaan 
vielä  selvillä,  saavutti  hänet  sivutiellä  hevosella  ajavat 
miehet.  Katariina  kalpeni  ja  entisestäänkin  järkytetty 
mielenlaatunsa  ei  kestänyt  tätä  kohtausta.  Hän  tunsi 
edessään  kiusaajansa  ja  konttoripäällikkönsä,  jonka  kans- 
sa he  olivat  yhdessä  lähteneet  "isänmaata  pelastamaan". 
Tätä  kohtausta  kestämättä  pyörtyi  Katariina,  jonka  jäl- 
keen saalistajat  korjasivat  hänet  vaivatta  rekeensä. 

Nyt  sukka j  aikainen  hevonen  laukkoi  vimmatusti  ala- 
mäkeä. 

Aukean  suon  yli  saavuttiin  töyränteiseen  tiheikköön. 
Vauhti  oli  hevosella  kova.  Huudoista  hullaantuneena 
pöykkösi  se  vastaantulevan  miehen  tieltä  päätäpahkaa 
hankeen.   Rintaan  asti  ylettyvässä  lumessa,  ei  elukka  hyp- 

pienkään  pitkälle  päässyt.  Reki  juuttui  ahtaasti  kahden 
kuusen  väliin.  Mutta  rytäkässä  olivat  tielle  tipahtaneet 
kolme  reessä  ollutta  ihmistä .  .  .  Naisen  ääni  sekaantui 
miesten  ihmettelyyn  ja  hämmästelyyn.  Tuskaa  ja  epätoi- 
voa täynnä  olivat  ne  avunhuudot,  joita  tointunut  Kata- 
riina sanoiksi  sai. 

Kun  toinen  miehistä  oli  heittäytynyt  hankeen  häntä 
hakemaan,  nousi  nainen  rohkeana  pystyyn  ja  katsoi 
edessään  olevaa  hintelää,  heikkoa  miestä.  Hän  mittasi 
tämän  ruumiinvoimia  katseillaan.  Nainen  oli  nähnyt 
vastaan  tulleen  miehen  ja  häntä  taisteluun  kannusti  joku 
odottamaton  apu.  Katariina  alkoi  huutaa  niin  paljon 
kuin  suinkin  jaksoi,  mutta  tuomari  karkasi  häneen  käsiksi 
ja  tukkesi  hänen  suunsa. 

Nujakka  metsätiellä  miehen  ja  naisen  välillä  oli 
äänetön,  monimutkainen  ja  väsymätön.  Mies  tahtoi  millä 
hinnalla  hyvänsä  pitää  kiinni  saaliinsa,  jonka  lukematto- 
mien vaivojen  ja  vastoinkäymisten  jälkeen  vihdoinkin 
saavuttanut  oli .  . .  Nainen  taasen  tahtoi  kostaa  katkeram- 
min vihaamalleen  ihmiselle,  mitä  tiesi  maan  päälläkään 
kantavan.  Tiesihän  Katariina  uhrien  lukemattoman  jou- 
kon vasta  peitetyissä  kohmettumattomissa  haudoissa  ole- 
van osaksi  tuon  miehen  ansiosta.  Jokainen  kosketus  tuo- 
hon mieheen  oli  kuin  ilettävän  käärmeen  kosketus.  Kata- 
riina tahtoi  saada  sen  aseen  itselleen,  joka  oli  Pystytukalla 
povitaskussa.  Turkin  tukeva  nappirivi  sinkoili  hangelle, 
aina  ylimmäisestä  hamaan  alimmaiseen  asti.  Soopelin- 
nahkainen  kaulus  revittiin  kappaleiksi  ja  mies  huomasi 
joutuneensa  arveluttavaan  asemaan.  Hurjasti  säikähtä- 
neenä taisteli  hän  nyt  henkensä  uhallakin.  Mutta  Kata- 
riinan kädet  onnistui  kuin  onnistuikin  työntyä  taskuun 
ja  saada  kiinni  oivasta  ampuma-aseesta.  Mutta  kuiva 
mies  vimmastui  ja  pinnisti  liikkeelle  viimeisimmätkin  voi- 
mansa. Nyt  oli  Katariinan  pää  joutunut  pahaan  likis- 
tykseen  miehen  kainalon  alle.  Mutta  yhä  uudelleen  tem- 
poili naisen  käsi  voimakkaana  asetta  ulos  taskusta. 

Hiestä  ja  lumesta  märkinä  puhkuilivat  pakahtumaisil- 
laan  molemmat.    Ilman  päähinettä  kumpainenkin  piehta- 

roi.  Miehellä  päälaki  kaljuna  ja  kiiltävänä  kuin  jesuiitta- 
veljen  "kurjen  muna".  Naisella  hiukset  palmikoista 
päässeinä,  avautuneina,  suurina  suortuvina.  Valtoimina 
ja  mustina  valuivat  kiihkeästi  tappelevan  naisen  kasvoissa 
ja  kaulassa  kuontalot.  Välistä  suortuvat  kiertyivät  kum- 
mankin kaulan  ympärille  lujaksi  pannaksi.  Taistelevalle 
naiselle  oli  hiuksista  suurta  haittaa.  Otteensa  onnistumi- 
sillaan ollessa,  kiskoi  mies  suortuvista  julmasti  vastusta- 
jan pään  vaikeaan  asentoon.  Irtautuneita,  mustia,  revit- 
tyjä kiharoita  oli  tukottain  lumella  ja  niitä  poljettiin  han- 
keen .  . .  Mutta  siitä  huolimatta  taistelua  jatkettiin  ilman 
hetkenkään  hellitystä  ja  sanaakaan  lausumatta  .  .  .  Vih- 
doin vajosi  lumi  miehen  jalkain  alla.  Silloin  nainen 
tempasi  päänsä  pois  kamalasta  kainalopihdistä,  joka  oli 
hänet  läkähdyttää.  Ja  vyötäisiin  asti  vajonnut  mies  lää- 
hätti vaahtoisin  suin  ja  haukkoi  ilmaa.  Lujasta  sysäyk- 
sestä tuomari  hoipertui  taakse  ja  nainen  tempasi  riuhtai- 
sulla aseen  itselleen  .  .  .  Mutta  siinä  samassa,  ennenkuin 
tämä  oli  sen  kerinnyt  vireeseen  saada,  otti  toiskäsinen 
hevosmies  Katariinan  kalvosimen  raudankovaan  kouraan- 
sa ..  .  Hangesta  ylös  ryöminyt  roisto  sai  uudelleen  tilai- 
suuden karata  kiinni  aseeseen,  jonka  itselleen  ryösti.  Vi- 
hasta ja  vimmasta  vikisevänä,  asetti  tulitorven  kiinniasti 
uhrinsa  kasvoihin  ja  huusi : 

—  Armoa  ano  tai  muutoin  laukaisen  panoksen  kal- 
loosi ! 

Eipä  jaksanut  Katariina  enempää  kahta  miestä  vas- 
taan taistella.  Rintansa  nousi  ja  laski  kiihkeästi.  Huo- 
hotus  tuskaisa  esti  hänet  mitään  lausumasta.  Hiki  suu- 
rina karpaloina  virtaili  pitkin  poskipäitä.  Mustat  suortu- 
vat vanukkeisina  valuivat  harteilla.  Kauan  katsoi  hän 
istuillansa  kiusaajiansa  äänettömänä.  Vihdoin  itsepintai- 
suudella mumisi : 

—  Tappakaa,  .  . .  tappakaa,  petoja  kun  kerran  olette. 
En  pelkää  kuuliasi !  En  kuolematakaan !  .  .  . 

Yhä  piti  Pystytukka  kylmää  rautaa  tytön  suun  edessä. 
Teräsputki  kosketti  huulia  ja  hampaita.  Roisto  tahtoi 
kuin  tulpalla  tukkia  pelkäämättömän  naisen  pienen  suun. 

Nainen  taivutti  päänsä  taakse,  tahtoen  täten  väistää  kyl- 
män goldin  kosketusta,  jotta  voisi  lausua  sanansa.  Mutta 
mies  villiintynyt,  kuljetti  asetta  samassa  kaaressa.  Tätä 
kiusausta  tehdessänsä,  lehahti  hylkiön  naamalle  entinen 
ominaisuutensa.  Rikollisen  sielunsa  saatanallinen  hurmio 
oli  taasenkin  saanut  vauhtia.  Hirtehisen  huumori  ja  hy- 
myily vääristivät  kurttuja  hänen  kasvoilleen.  Uurteet 
luihulla  otsalla  liikkuivat  kuin  vasta  sikiytyneet  lierot. 
Kaksi  sikertynyttä  rotansilmää  kiilui  mustista  kuopista. 
Itse  paholainen  oli  personoitunut  ihmismuotoon  siihen 
talviselle  tielle.  Tässä  tyypillisessä  luokkansa  edustajassa 
olivat  vaistojen  virmat  intohimot  huippuunsa  kehitty- 
neinä. 

Irstaileva  olio  oli  saanut  itsellensä  kauan  kaivatun 
uhrin.  Nainen  oli  nyt  hänen  vallassaan.  Siinä  edessään 
oli  nyt  se  uneksittu  olento  hiukset  hajallaan,  kauneimmas- 
ta kauneimpana.  Jo  ajatusten  viriytyminenkin  synnytti 
kuin  sähkövirran  kuihtuneisiin  konttoripäällikön  suoniin. 

Etäinen,  yht'äkkinäinen  ammunta  kajahti  kaukaa  kor- 
pien laiteella. 

Kajahtelujen  kaiku  raikuna  kiisi  aina  Ilvesvaaralle  ja 
itäisille  ylängöille.  Ääni  ilmassa  valitti  ja  värisi,  vuorten 
kallioseinämistä  se  sai  vastakaikua  ja  kohosi  kukkuloille 
hajaantuen  kuolemanviestiä  vieden  ympäri  vertavuotavaa 
Hämettä. 

Saaliineen  riensivät  roistot  Konikorvesta  johtavaa 
sivutietä  valtamaantielle.  Ahteissa  keskustelivat  ja  taak- 
seen yhä  vilkuilivat. 

Nainen  oli  peitetty  rekeen  pitkälleen.  Päällikkö  aloitti : 

—  Oikealla  hetkellä  olit  veli  tässä,  oikeammalla  kuin 
aavistinkaan  .  .  .  Olet  naamioitu  kuin  koirankuonolainen 
konsanaan  .  .  .  Olet  sinä  junkkari  maailmalla  keinosi  kek- 
sinyt. Ovelaksi  olet  oppinut .  .  .  Mutta  niin  totta  kuin 
olenkin  Suomen  voittoisan  valkoisenarmeijan  korkeimman 
sotaoikeuden  tuomari,  tulet  sinä  Turpee  aikanansa  koroi- 
tetuksi  kunniaan  ja  maineeseen. 

Vastasi  mielistelevä  mies : 

—  Palvella  olen  koettanut .  .  .  Isänmaan  eduksi  elänyt 
olen.  Nöyrimmästi  käskyjänne  toteuttaa  olen  tahtonut. 
Ei  ihme,  jos  kirkkautenne  muistaisi  minuakin  jollain  pie- 
nellä viralla,  "kun  tulen  valtakuntaanne. "  Palveluksiani 
olen  koettanut  tehdä,  mutta  eihän  oikea  käteni  siedä  suu- 
ria ponnisteluja.  Äskenkin,  kun  autoin  teitä  vasemmalla 
kädelläni  rytäkässä  siinä,  niin  tuntui  kuin  lastoista  irtau- 
tunut olisi  tuo  katkennut  kalvoseni.  Ja  uskallanpa  sen  sa- 
noa, että  ellei  herra  niin  pian  olisi  suoriutunut  sieltä  lu- 
mesta, olisi  minun  ollut  pakko  hellittää.  Niin  viiltelee  ja 
polttaa  kättäni  kuin  helvetin  liekissä. 

Hevosmies  huiskutteli  edestakaisin  koukussa  olevaa 
kättänsä.  Käsivarsi  oli  kipsattu  ja  kääreliinan  kaistaleen 
kannattamana  riippui  kaulassa.  Konttoripäällikkö  istui 
onnellisena  ja  posket  hehkuvina  reen  perällä,  puhellen : 

—  Onhan  tässä  peiton  alla  "sisar",  joka  kyllä  saattaa 
sitoakin  jos  tarvitaan  .  .  .  Kuskipukilla  istuja  keskeytti : 

—  Naisihminen  pitää  olla  minusta  lopen  kaukana !  En 
voi  sietää  mokomaa  hameväkeä.  Juuri  heidän  tauttansa 
tässä  rampana  ja  vaivaisena  olen !  Vasta  viikko  sitten,  kun 
Längelmäellä  yks'  narttu  sutena  näri  kalvosintani.  Ja 
siitä  pitäen  sitä  on  vasta  leikki  ollut.  Voi  mennä  koko 
käsi,  ellei  mieskin  maan  multiin. 

Tuomari  tuli  hilpeämmäksi  ukon  puheista  ja  sanoi : 

—  Pahansisuisia  ne  eevat .  .  . 

—  Ja  punikkimaisuuteen  hirveän  kärkkäitä.  Kulkies- 
sani kolmatta  päivää  näillä  "talonpojan  asioilla",  olen  sil- 
mäillyt heitä  mokomia  hutakoita.  Jo  kaukaa  punikin  näh- 
tyänsä hiipaisevat  huuliansa.  Pakananmoinen  magneetti 
niissä  on  .  . .  Vaikka  toisekseen,  kyllähän  sen  tietää  mistä 
se  johtuu.  Yksinpä  ryssien  mukana  vieraille  maille  viipot- 
tavat. Ja  mitäs  sitten  on  tapahtunut  ryssäin  kasarmeis- 
sa .. .  Oh  lempo  tuota  kättä !  .  .  .  Sitä  vasta  mojii .  . .  Solt- 
tujen kanssa  bolsheviseeranneet  rutkemmasti  mokomat 
mamselit  ovat  tässä  maassa.  Jytke  sitä  on  käynyt !  .  .  .  Sen 
minä  sanon,  että  erilailla  se  ryssäpoika  osaa  heilua  niissä 
morsiusasioissa  .  . .  Tietäähän  sen  paitapöksyn.  Kun  se- 
kottuu  vierasta  verta  kansaan,  onko  se  sitten  ihme,  että 

luonteet  ja  joskus  sukupuukin  muotonsa  muuttaa.  Siellä 
Amerikoissa  sitä  on  kanssa  sellainen  sekameininki.  Siellä 
sitä  vasta  mylly  on  käymässä ! .  .  . 

—  Vai  on  Amerikassa  mielenkiintoista  . .  .  ? 

—  Kyllä!  .  . .  Kyllä  veli  sitä  siellä  hilaa  poika  jos  toi- 
senkin kahvelit  kasaan  ...  Ai  ai,  miten  moninaista  on  elo 
maailmassa!  Eri  sopimuksella  siinä  maassa  solmitaan 
aviorovioita.  Mutta  kun  tuli  on  kihliössä  lakannut  kyte- 
mästä, asettavat  aviot  selät  yhteen  ja  kävelevät  eri  suun- 
tiin. Toisessa  tapauksessa  ehkä  moni  kestää  loppuun 
asti . .  .  Mutta  aniharvoja  on  onnellisia  .  . . 

Moiselle  puheelle  nauroi  tuomari.  Mutta  ajuri  muutti 
puheen  aihetta: 

—  Villi  se  on  se  Rajavaaran  elossa  oleva  poika. 

—  Onpa  kyllä.  Ja  miten  monesti  se  mies  onkaan  kä- 
sistämme pois  puikahtanut.  Vilppulassa  viimeksi  vankina, 
ma  kuulleeni  muistan.  Jo  alusta  aikain  olin  sitä  mieltä, 
että  siitä  miehestä  on  tehtävä  "selvä."  Mutta  se  Pylväis- 
tön vanhin  poikajuupeli,  supliikas  Korpion  korvaan  niin 
paljon,  että  tämä  sai  olla  vapaalla  jalalla. 

—  Joo! . . .  Muistanhan  minä  ne  ajat .  . .  Nurkkaliik- 
keessä  siellä  .  . .  Mutta  pianpas  haistoivat  käryn  ja  pake- 
nivat. Saatiinpa  kiinnikin  . .  . 

—  Kiinni  saatiin,  mutta  Kassu  päästi  irti .  .  . 

Käännyttiin  syvässä  notkelmassa  valtamaantieltä 
sivuun.  Tuomari  kehoitteli  taasen  vinhempään  vauhtiin. 
Turpee  nousi  rekeen  seisoalleen  ja  ruimaisi  väsynyttä, 
märkänä  höyryävää  hevosta.  Tierat  pian  sinkoilivat 
sivuilla  kumpaisellakin.  Tasaista  niittyä  ajettaessa  kerto- 
mustansa jatkoi  taasen  toinen,  miten  Ruovedellä  Aapo  oli 
laskenut  heidät  suorinsormin  palaamaan  Pekkalasta.  Niin 
että  on  siinä  miehessä  miehenkin  kuntoa,  jos  kujeitakin. 
Kuorevedellä  taasen  karkasi  kuin  kärppä  läpi  käsien. 
Keskeltä  miesjoukon  karkasi  suksille  ja  sinne  saloille 
kaikkosi  .  .  . 

Päällikkö  puhui : 

—  Juu  .  .  .  Mutta  pian  sitä  nyt  kiikissä  ovat  kaikki. 
Sinne  sitä  olivat  vanhan  ja  kuulun  Rajavaarankin  kaata- 
neet portaitensa  pieleen  .  .  .  Kotinsa  kodan  eteen  kompas- 
tunut oli  mies  .  .  .  Selvä  siitä  tulee,  selvä  .  .  . 

—  No,  selvähän  toki ! .  .  .  Sepä  hyväkin  tietty ! 
Kuski  pisti  asian  lopputulpaksi  mällin  ikeniinsä,  ruis- 
kautti sitten  mustan  venyvän  kinon  hangelle  ja  kysyi : 

—  Muuten  mihinpäin  sitä  nyt  sitten  niinkuin  ensinnä 
ajetaan? 

—  Antaapa  kirkolle  mennä  .  .  .  Kevarissa  kuullaan, 
mitä  sinne  kuuluu.  Kuski  äyskäisi  hevoselle : 

—  Hi !  .  .  .  Äähh !   Mitäs  tuonasta  konttaat ! 

Hämeen  harjanteilla 

Kolmatta  viikkoa  oli  jo  kulunut  siitä,  kun  olimme 
Ilvesvaaralla.  Tänään,  kun  on  jo  tapahtunut  niin  paljon 
asioita  ja  päivän  pyörä  on  alhaalle  joutumassa,  ei  Aapon 
miehet  sittenkään  olleet  joutuneet  luvattuun  kohtaan  ja 
tilaisuuteen. 

Surusaattue  oli  lähtenyt  Rajavaarasta,  kulkenut  maan- 
tietä pitkin  ja  siitä  ylenevää  metsätietä  salojen  sisään  . .  . 
Keväinen  aurinko  oli  alentanut  hanget  ja  vapauttanut  tien 
yli  talven  taivuttamat  virvikoivut  vankeudestansa.  Mäki- 
naisilla havurinteillä  tuoksui  pihka.  Rastas  ja  närhi  as- 
kartelivat äänekkäästi.  Suokselman  alavan  yli  lensivät 
pulmusten  valkeat  parvet  ja  pysähtyivät  sontaiselle  talvi- 
tielle, josta  rahtimiehet  kauroja  kulettaneet  olivat.  Varpu- 
viidakot  punervina  kuhisivat  ja  viuhuilivat  vastaan  tuulta. 
Pimeimmätkin  kuusikot  olivat  pudistaneet  lumipöykyt 
harteiltansa  ja  kohisivat  ilkoalastomina.  Aukeiden  ahojen 
korkeat  kivien  kyljet  olivat  etelä  puolelta  paljastuneet. 

Edellimäinen  hevosista  veti  vainajista  rajavaaralais- 
ten  manalle  muuttanutta  neljää  miestä.  Arkuttomina  ukot 
siinä  loimiin  kiedottuina  lepäsivät.  Vanha  patti  jalka 
Polle,  teki  viime  palvelusta  äijälle  itselleen.  Hevoset  muut 
olivat  muualta,  kuten  saattajatkin.  Saattoväkeä  neljä 
reissä  kaiken  kaikkiaan  istui.  Oskari  yksin  hiihteli  loi- 
tommalla. Teeriharju,  Kanasen  Kustaa  ja  Onkalomäen 
Iisakki,  uskollisia  aina  olleet  olivat.  Hevosessa  viimeisim- 
mässä istui  Robert  Nordessen,  saksalainen  tyypiltään  ja 
muodoltaan. 

Ylös  Mansikka-ahojen  rinteitä  verkkaan  nousi  kum- 
mallinen kulkue.  Silloin  tällöin  seisahtelivat  hevosetkin 
—  kiirettä  ei  ollut  kellään.  Äänettöminä  siinä  tähyilivät, 

ympärillä  avartuvaa  taivaanrantaa  kukin.  Ja  kuta  ylem- 
mäksi noustiin,  sitä  laajemmaksi  näköpiiri  ulontui.  Kun 
oltiin  päästy  ahon  ylimmälle  töyränteelle,  pysäytti  edellä 
ajava  hevosensa  ja  tähyili  Lemmenlehtoon  Kalmojen  ken- 
tällä. Sieltä  asteli  vastaan  Kuusela,  joka  etukäteen  ko- 
toansa sinne  samonnut  oli.  Tervehtämättä  toki  tulijoita, 
askelin  harvoin  ja  hiljaisin  loittoni  lumettomalle  kemälle, 
eteen  astui  ja  kuormaa  kutakin  katsoi  tyynnä.  Kysellyt 
ei  kukaan  toiseltansa  Aapon  ilmestymistä,  ei  sanaa  siinä 
kiirehtänyt  lausumaan  muutkaan  kohdastansa.  Kiertelivät 
miesten  katseet  kaukohar jänteillä.  Harvakseen  saneli 
Kuusela : 

—  Kuuden  kesken  tässä  meidän  menot  on  pidettävä. 
Ei  ole  kuulunut  poikia  tulevan.  Täällä  aamusta  aikain 
ollut  olen  .  . .  Odotellut  teitä  ja  heitä  .  .  .  kumpaisiakin. 
Leposijan  kullekin  vainajalle  kunnollisen  olen  lapioinut. 

Tarjottiin  tupakkaa  ja  sana  sinne,  toinen  tänne  lausut- 
tiin. Jatkoi  Kuusela: 

—  Siinä  on  nyt  sitten  vuorelle  vedettynä  koko  kuulu 
suku.  Veljistä  viisi  ovat  täällä  ja  itse  isä.  Ja  vaaroja  se 
veikoista  viimeinenkin  itselleen  etsii.  Mikä  lienee  metakka 
tänään  Konikorvessa  ollutkin.  Aapon  äänen  siellä  kuu- 
lin. Ja  vastaan  minua  laukkasi  tiellä  kuskin  ajama  hevo- 
nen, reessä  miestä  kaksi  sekä  nainen  sama,  minkä  Raja- 
vaaralla hautajaisissa  taannoin  näin.  Kuusela  kertoi  kai- 
ken, mitä  tiellä  nähnyt  oli. 

Robert  naista  siskoksensa  aavisteli. 

—  Ei  pelkää  Aapo  lahtareita ! . . . 

—  Isän  tahtoa  täyttää. 

—  Täyttää  tässä  meidän  muidenkin  on  mieli  kohdas- 
tamme.  Kukaties,  vaikka  vainolainen  täällä  saavuttaisi. 

Potkaisi  Oskari  panoslaatikkoa  kuormassa  viimeisessä 
ja  sanoi : 

—  Jos  tarvitaan,  niin  tapellaan.  Kas  tuossa  evähiä 
meille  yhdeksi  iltaa,  vaikka  kaikkien  paukutella. 

Kuormansa  ajoivat  miehet  lehdettömään  lehtoon. 
Rajavaaran  "Vahti"  käveli  häntä  lopallaan  rekien  pe- 

rässä,  mutta  palasi  pian  takaisin  kunnaalle  ja  nuuski  puo- 
lelle jokaiselle.  Hetken  perästä  ulvahteli  ja  päästi  pit- 
kän uikutuksen.  Miehet  haudalla  puhelivat. 

—  Hyvää  tuokaan  ei  ennusta,  että  koira  sudeksi 
muuttuu. 

—  Viisaita  ne  on  nuo  koirat. 

—  Pylväistönkin  kippurahäntä  kaiken  syksyä  ulisi  ja 
ulvoi  Kalliosaarta  kohden.  Niin  ulvoi  kaiket  pitkät  pi- 
meät yöt,  kuin  ilvessusi  ainakin. 

—  Mutta  viisas  se  on.  Arvidin  asiamiehenä  se  olla 
osaa.  Ihan  pei juoni  on  . . . 

—  Niin,  ja  koirien  kirjoihin  sitä  sanotaan  ihmisen 
ennen  kuuluneenkin.  Oikein  viisaat  herrat  ovat  sanoneet, 
että  niin  sitä  ovat  esi-isämme  juoksennelleet  nelinkontin, 
että  kynnet  vain  ovat  rapisseet  ja  huimat  hännät  kaare- 
vina heiluneet. 

Keskellä  murhetta  ja  surua  nosti  Kuusela  selkänsä 
suoraksi  ja  katsoi  veitikkamaisesti.  Selitteli  sitten,  miten 
hän  oli  kerran  sattunut  lukemaan  kirjasta  kuinka  muudan 
englantilainen  uskoi  koirasta  kehittyneen  apinan,  ja  sitten 
siitä  oli  ainoastaan  jokin  rengas  puuttunut,  kuin  tuli  alku- 
ihminen. Ja  että  pitkäkätiset  rodut,  kuten  neekerit,  oli- 
sivat viimeksi  pystyyn  hypänneitä.  —  Toisetkin  oikaisivat 
selkänsä  ja  joku  lisäsi : 

—  Gorilloissakin  jo  kuuluu  moni  killuvan  siinä  kahden 
vaiheella;  ovatpa  monet  pystyyn  pääsemäisillään,  mutta 
koiranluonto  sentään  vielä  pitää  tassua  neljää  tanteressa. 

Onkalomäki  sylkäisi  hangelle  sustaan  mustan  rujakan 
ja  juonasi : 

—  Niinkuin  karhu  esimerkiksi.  Mutta  sen  viisauden 
mukaan  ei  ihminen  olisikaan  luojan  käsistä  lähtöisin. 

—  Niin,  niin,  lihaa  ja  luutahan  me  vain  olemmekin, 
eikä  mitään  muuta. 

—  Sepä  se  herroja  juuri  jurpi ttaakin,  että  he  ovat  sa- 
masta "vormusta"  ja  etteivät  työmiehen  ruumista  rumen- 
na hännät  eivätkä  kynnet,  vaan  ryysyt  ja  ravinto.  Mutta 
rotuihminen  on  sapuskoiden  avulla  tullut  hienoksi  ja  pyö- 
reäksi. Herrasapinat  vain  turkeissansa  ylvästelevät.  Mut- 

ta  raatajan  huomio  on  huolten  hidastama.  Kuitenkin  ne 

herrasapinat  ilmoittavat  aina  meitä  elättävänsä. 

—  Niin,  mutta  Lenin  on  Venäjällä  sanonut,  että  hel- 
vettiin herrat  ja  työmiehille  valta  ja  hallitus.  Siten  ne 
asiat  vain  oikenevat! 

—  Mutta  entäs  suomalaiset  herrat?  .  .  .  He  ovat  alka- 
neet aseilla  sivistämään  työtätekeviä.  Aseisiin  tsaarin 
tapaan  ja  malliin  hallita  aikovat.  Hyvä!  Voipi  sitä  aseilla 
työmieskin  asiaansa  ajaa,  mutta  siihen  tarvitaan  tietoa  ja 
taitoa,  jota  herroilla  on  ja  kavalasti  sitä  hyväkseen  käyt- 
tävät. 

Vainajat  sijoitettiin  avoimen  haudan  pohjalle. 

Siinä  he  lepäsivät  ruskean  ja  tuoksuvan  mullan  pääl- 
lä. Mullasta  esiin  oli  ilmestynyt  hiiliä  ja  palaneita  luun 
siruja.  Tämä  seikka  todisti  Lemmenlehdon  olleen  aika- 
nansa kalmistona.  Tämän  paikan  uuden  nimen  esittäjä 
itsekin  lepäsi  nyt  siinä  kylmänä  ja  arvokkaana  unelmain- 
sa  toivotussa  tyyssijassa. 

Aurinko  teki  laskuansa,  eikä  Aapoa  vain  alkanut  kuu- 
lua. 

"Vahti"  yht'äkkiä  kunnaalla  oli  heittänyt  suruisan 
itkeskelyn  ja  nyt  se  alkoi  niskakarvat  siirrossa  käheästi 
haukkua.  Oskari  juoksi  ylös  ja  hän  näki  edessään  Santa- 
lan Mandin,  joka  suoraapäätä  pysähtelemättä  tuli  ulos 
puskikosta.  Hengästyneenä  ja  hikisenä  ei  tyttö  saanut 
aluksi  sanaa  suustaan.  Mutta  kun  miehet  muutkin  olivat 
ympärille  kerinneet,  otti  Mandi  porilaisen  karvalakin 
päästänsä,  joka  likomärkänä  hiestä  höyrähteli  ja  sanoi 
sitten : 

—  Vainajat  haudatkaa  .  .  .  Kädellään  kirkollepäin  hä- 
täisesti viittasi :  —  Siellä  taistellaan !  .  .  .  Kestikievarissa 
ovat  vankina  Arvid  Pylväistö  ja  Katariina.  Kirkolla 
Aapo  parhaillaan  taistelussa  tulisessa.  Lahtarit  saarta- 
neet, mutta  mies  taistelee  uljaasti.  Lähetti  minut  sanaa 
tuomaan.  Ammuksia  siellä  tarvitaan  .  .  . 

Nyt  tuli  kiire.  Oskari  ja  Robert  olivat  ensimäisinä 
valmiina  ja  kysyivät : 

—  No  Teeriharju  ja  Kuusela? 

—  Entäs  Kananen  ja  Onkalomäen  Iisakki?  Lähdet- 
tekö mukaan? 

—  Joutaahan  tästä  . . .  Eipä  Rajavaarassakaan  meitä 
enää  tarvittane. 

—  Ehkä  tuo  silmä  vielä  tähtäimen  tarkkaa . . . 
Robert  sanoi: 

—  Hauta  on  peitettävä! 

—  Peitetään! 

—  Mutta  olkoon  avoinna,  ehkä  toisivat  sinne  . . . 

—  Elävät  huolehtikoot  kuolleista.  Peitetään! 

—  Kuka  meistä  muut  huolehtisi,  jos  eivät  toverit? 
Tänne  myöskin  tahtoisin  minä  . . . 

—  Eivät  kuole  kaikki,  jos  me  kuolemmekin.  Jos 
luumme  ja  Häme  vaikenevatkin,  koittaa  vielä  päivä,  että 
tämä  maakunta  ja  koko  Suomi  uudelleen  punaiseksi 
muuttuu.  Ja  te  muistoissa  elätte  —  aatteiden  ihanassa 
tarhassa  ja  kartanossa  unohtumatta  elätte. 

Miehet  lapioihin  tarttuivat  ja  iskivät  ne  kohmettu- 
neeseen multavalliin.  Mutta  Kuusela  rekipohjaa  kolmea 
hakemaan  riensi,  kera  niiden  pian  palasi  ja  puheli : 

—  Odottakaa  hieman.  Pistänpä  nämä  ukon  itsensä 
peitoksi,  jottei  multa  miestä  heti  mataisi.  Laskeutui 
Heikki  hautaan  ja  asetteli  laudat  paikoillensa.  Sitten  par- 
taalle takaisin  kädestä  kiskottiin.  Otti  lakin  päästänsä 
tämä  vanha  mies  ja  lausuili  näin: 

—  Viisikolmatta  siinä  teitä  .  .  .  meidän  omiamme,  seit- 
semän samasta  perheestä.  Pappia  parempata  suotu  ei 
teille,  kuin  minä  kurja  Kuusela  .  . .  Sun,  ukko  Rajavaara, 
yksin  tunsin  .  .  .  Paremmin  tunsin  kuin  muista  kukaan. 
Muistuu  mieleeni  korsuni  korvessa  tuolla.  Kun  sen  alus- 
kertaa  ja  hirttä  uutta  eukkoseni  keralla  asettelin,  sinä 
avukseni  kävit.  Ja  kun  nälkävuonna  multa  kaiken  elin- 
kipenen  köyhyys  ja  tauti  riisti  ja  lapset  leivättöminä  itki- 
vät, annoit  sinä  lehmän  oivan  omettaamme.  Ilosta  silloin 
riemuitsivat  eukko  ja  lapset.  Nimeäsi  sinun  siunasi- 
vat. . .  Anna  anteeksi  velikulta,  että  arkkua  parempata 
sulle  naulaamaan  en  kerinnyt.  Tuohon  viereesi  halu  mulla 

oisi  kerran  päästä.  Olisi  siinä  hyvä  meidän  lounaslepoa 
pitää,  päivätyön  raskaan  päätyttyä.  Kun  kerran  elossakin 
matkaa  samaa  kauan  käytiin,  niin  miksei  sitten  levossakin 
siellä?  Me  köyhät  sun  siunaamme  sinne  maan  multiin. 
Johtaja  olit,  meille  aikanasi,  johtaja  ainut,  jota  ymmär- 
simme .  . .  Olkoon  taivaasi  kirkas  ja  paikkasi  pyhä !  Yhtä 
rehtinä  jumaltes  luona  muistoissa  kauan  elä.  Vanha  olit, 
vanha  myöskin  minä  ja  vanha  meillä  on  ja  oli  usko.  Tah- 
tosi taistoon  kutsuu  vielä  tänään  tuomaan  meitä.  Te  siellä 
levossa,  me  elämässä,  taistossa  täällä  myrskyssä  ja  pau- 
hinassa. —  —  —  Säästyi  silmänne  näkemästä  puna- 
Hämeen  valloitusta  .  .  . 


Peitetty  oli  hauta. 

Sanaa  lausumatta,  hiljaa  havuseppele  laskettiin.  Mut- 
ta heti  sitten  miehet  rekiin  sukkelasti  kävivät.  Alas  aho- 
viidakoihin  hävisi  joukko.  Iltarusko  lännellä  kajasteli. 
Hämärä  hiipi  hitaasti  maille.  Ilvesvaaralla  yksin  oli  hil- 
jaista. Mutta  koira  värisi  vilusta  ja  valvoi  kimalteisella 
kamaralla.  Sitten  uskollinen  eläin  hiipi  haudalle  ja  kietoi 
itsensä  kerälle  havuseppeleen  sisään,  henkäisi  pitkään  ja 
raskaasti,  mutta  korvat  olivat  valveilla. 

Koillisella  kirkonpuolla  niitti  tuoni  viljaa.  Etäällä 
etelässä  jyskäsivät  tykit.  Tammerkosken  partaalla  ne 
pamahtelivat .  .  . 

Toiset  Kamaran  sankareista  olivat  saaneet  levon. 


(II  :n  osan  loppu) 


